
I skyrius 
RAMYBĖS SALA 


Akvidnekas — Ramybės sala! 

Kas jums šovė į galvą šį nuostabų seną pavadinimą pakeisti tokiu 
netikusiu — Rodas? 

Tai vis jūsų apsimestinis klasicizmo pomėgis! Tai vis jūsų ne- 
išprusimas — supainioti garsaus jūrų keliautojo vokiečio Roto pa- 
vardę su koloso tėvynės pavadinimu! 

Bloko duotasis vardas bent jau pritiko jai, netgi buvo savaip 
poetiškas. Plaukdamas apie Sašesto kyšulį, jis matė šimtametes 
girias, raudonuojančias auksinėje rudens šviesoje. Susižavėjusios 
akys žilpo nuo tiršto medžių lapijos raudonio, nuo ugniaspalvių 
vijoklių girliandų švytėjimo. Nuogų uolų lopinėliai žėrėjo it auk- 
sas. Laivo dienoraštyje jis įrašė: „Raudonoji sala“! 

Ak, garbusis Kodingtonai, kodėl jūs atmetėte indėnišką pava- 
dinimą? Arba kam taip nemokšiškai iškraipėte drąsuolio vokiečio 
pavardę? 

Aš laikysiuosi senojo pavadinimo — Ramybės sala, nors jis da-. 
bar ir nebe taip dažnai vartojamas kaip anuomet, kai vampanoagai 
mazgodavo bronzines savo kojas skaidriame Narangaseto vande- 
nyje ir irkluodavo lengvą kanoją palei uolingus salos krantus. 

Nuo tų laikų, Akvidnekai, ne sykį buvai tu nuniokotas karo. 
Kur dabar tavieji neliesti miškai, taip džiuginę Veracano * akį 
po Toskanos peizažų? Kur tavieji ąžuolynai ir klevai? Žalios pušys 
ir raudonieji kedrai? Kur tavieji beržai barkoms statyti, kur val--. 
gomieji kaštonai? O sasaprai, grąžinantys žmogui sveikatą ir gy- 
vybę? i 

Dingę, viskas dingę! Sudeginta, iškirsta negailestingos kareivio 
rankos. 

Kad ir nuniokotas, tu, Akvidnekai, tebesi žavingas žemės kam- 
pelis. Tad sugrįžkime dar sykį į Ramybės salą, į meilės buveinę — 
į pačią jos šventovę; kiekviena tavosios žemės pėda, palytėta 
įsimylėjėlių kojų, kiekviena uolos briauna mena seną senutėlę isto- 
riją. 

*Džionis da Veracanas (14852—1528?) — Florencijos navigato- 
rius, tyrinėjęs Šiaurės Amerikos pakrantę. 

* * * 


Niuportas, 18... Viešpaties metai, pats sezono įkarštis. 

Vienas svetingiausių Amerikos viešbučių „Okeanas“, numeris 
su langu į vakarus. 

Trečias aukštas su galerija, iš kurios atsiveria žydras beribis 
Atlantas. Kairėje Sašesto kyšulys ir nuo Kormorano uolos kylan- 
čių baltasniegių purslų debesis; dešinėje — Biver Teilas su švytu- 
riu; tarp jų — Žvejų laivų flotilė, išplaukusi gaudyti ešerių; toli 
atviroje jūroje — burlaivis išskleistomis burėmis ir garlaivis su nu- 
sidriekusiu iš paskos baltu dūmeliu — abu išilgai kranto keliauja 
savo maršrutu tarp dviejų didžiulių uostų Somuto ir Manhatano. 

Nuostabiai didingas vaizdas atsiveria ties plačiomis Naragan- 
seto žiotimis — ne vienų žavingų akučių juo grožėtasi. 

Tačiau vis tiek ne tokių žavingų kaip Džulijos Gedvud, įsikūru- 
sios minėtame kambaryje. 

Ji ten apsistojusi ne viena. Drauge gyvena kita jauna panelė, 
jos pusseserė Kornelija Inskip. Jos akys taip pat gražios, su melsvu 
atspalviu, tačiau jas bemat užmiršti, pažvelgęs į anas, tamsiai ru- 
das, tarsi liepsnojančias amžinos meilės ugnim. 

Rašytojas romantikas apibūdintų Džuliją kaip brunetę, o Kor- 
neliją — kaip blondinę. Juodvi tokio pat skirtingo sudėjimo kaip 
ir gymio: pirmoji aukšta ir brandi, o antroji žemesnė, gležnesnė 
ir tartum jaunatviškesnė. 

Tokie pat skirtingi ir jų charakteriai. Tamsesniosios ir mintys 
niūresnės, eigastis iškilminga, o linksma ir žvitri Kornelija, spren- 
džiant iš jos kalbos, nemėgsta žvalgytis į praeitį, tuo labiau į atei- 
tį. 

Susisupusios į dukslius rytinius chalatus, ant kojų pirštų sūpuo- 
damos siauras šlepetes, jos sėdi linguodamosi krėsluose prie pat 
balkono durų. Štai jų žvilgsniai, slysdami jūros mėlyne, užkliuvo 
už garlaivio, pūškuojančio iš tolimojo Point Džudito į pietryčius. 

Nepakartojamas vaizdas — didžiulis juodas galiūnas skinasi ke- 
lią per žydrus vandenis, palikdamas baltą. purslotą juostą. 

"Kornelija išbėgo į balkoną pasižiūrėti iš arčiau. 

— Kažin, koks čia laivas? — susidomėjo ji.— Vienas iš didžių-, 
jų garlaivių, turbūt ,„Kunardas“! 

— Manau, kad ne, Nele. Norėčiau, kad tai būtų jis, o aš jo 
denyje. Ačiū Dievui, prabėgs kelios savaitės, ir aš būsiu tenai. 

— Kaip? Nejaugi jau pavargai nuo Niuporto? Europoje nerasi- 
me tokio malonaus kampelio. Tikrai nerasime. 

— Bent jau rasime malonesnių žmonių. 

— Kuo tau šitie taip nepatinka? 


— O kuo mes jiems nepatinkame? Aš nekalbu apie vietinius. 
Jie visai nieko, tokie, kokie yra. Aš turiu galvoje atostogautojus, 
tokius kaip mes. Tu verčiau pasakyk, kuo mes jiems nepatinkam. 

— Aš nieko nepastebėjau. | 

— Užtat aš pastebėjau. Mat mūsų tėvai buvo smulkūs prekiau- 
tojai, ir visi šitie J. ir L., ir B. nuduoda, kad žiūri į mus iš aukšto! 
Pati žinai, kad taip yra. 

Panelė Inskip turėjo pripažinti, kad buvo kažką panašaus pa- 
jutusi. Bet ji buvo iš tų viskuo patenkintų būtybių, kurios neteikia 
daug reikšmės pažintims su aristokratais, ir todėl nesijaudino 
dėl jų pagarbos. 

Išdidžioji Džulija žiūrėjo į tai kitaip. Sio prašmatnaus pajūrio 
kurorto visuomenė —- toji jos dalis, vadinama visokiais J., L. ir 
B. — jeigu ir ne atvirai ją niekino, tai bent rodė pasidygėjimą. 

— Ir dėl ko? — kalbėjo ji vis labiau irzdama.— Jeigu ne tė- 
vai, tai jų seneliai buvo smulkūs krautuvininkai. Koks čia skirtu- 
mas, norėčiau žinoti. 

Panelė Inskip nematė jokio skirtumo, tad taip ir pasakė. 

Bet šitai nenuramino sudirgusios pusseserės, ir Kornelija nu- 
sprendė pakreipti pokalbį saugesne linkme. 

— Ką gi, Džulija, jeigu panelės J., L. ir B. žiūri į mus iš aukš- 
to, tai jų broliai — ne. Bent į tave tikrai taip nežiūri. 

— Kas man darbo jų broliai! Spjaunu į tą jų maloningumą. 
Bene tu mane laikai kvaiša, Nele? Milijonas dolerių, kuriuos pagal 
tėvo testamentą aš gausiu po motinos mirties, viską paaiškina. Be 
to, jeigu gyvsidabris mano veidrodyje nemeluoja, tai aš ne tokia 
jau ir baidyklė. | 

Ji tik taip šnekėjo. Jeigu kalbėsime apie baidykles, tai veidro- 
dis dar nebuvo matęs didesnės priešingybės baidyklei. Aukšta, dai- 
liai nuaugusi, ši krautuvininko duktė buvo prakilni nelyginant tikrų 
tikriausia hercogienė. Veido bruožai tokie pat tobuli kaip ir stotas. 
Neįmanoma buvo į ją žvelgti be susižavėjimo, kuris vis dėlto keis- 
tai ir kažkaip nemaloniai kaitaliojosi su baime. Šiuo atžvilgiu ji 
priminė Kleopatrą, Lukreciją Bordžą.* arba gražuolę Darnlio ** 
žudikę. 

Jos manieros nė kiek nebuvo suvaržytos — jokia smulkmena 
neišduoda žemos kilmės, jokio tokiais atvejais prasikišančio ne- 
grabumo. 

* Lukrecija Bordža (1480—1519) — garsios ispanų kilmės didikų 
giminės atstovė. 

** Henris Stiuartas Darnlis (1545—1567) — Marijos Stiuart vy- 
ras, nužudytas jos meilužio ir būsimo vyro. 

Tokių bruožų dar galima buvo įžvelgti pusseserės iš kaimo, 
Kornelijos, elgsenoje. Tačiau Džulija Gedvud jau taip seniai vaikš- 
"čiojo Penktosios aveniu šaligatviais, kad jau vien iš išvaizdos 
turėjo būti atpažinta kaip viena iškilnių šios aristokratų gatvės 
damų. Penktojoje aveniu stovėjo jos motinos namas. 

— Teisybė, Džulija,— nusileido pusseserė,— tu: ir turtinga, ir 
graži. Norėčiau būti tavo vietoje. 

— Kaip saldžiai gieda mano lakštutė! Didesnės pataikūnės 
nesu mačiusi. Tik kad čia tie dalykai nieko nereiškia. 

— Kažin, ko mes čia važiavome? ' 

— Aš čia niekuo dėta. Mama taip sumanė. Aš pati labiau mėgs- 
tu Saratogą, kur mažiau pretenzijų dėl genealogijos ir kur krau- 
tuvininko duktė niekuo nesiskiria nuo krautuvininko anūkės. Aš 
norėjau šią vasarą važiuoti tenai. Mama nesutiko. Niekas jai netin- 
ka, išskyrus Niuportą, Niuportą, Niuportą! Todėl mes čia. Ačiū 
Dievui, kad jau nedaug beliko. 

— Na, bet jeigu mes jau čia, tai gal bent pasidžiaukime tuo, 
dėl ko visi čionai vyksta — jūros vandeniu. 

— Tu nori pasakyti, dėl ko visi nuduoda, kad -vyksta. Bene 
visos tos J., L. ir B. susirenka į Niuportą mirkyti odos sūriame 
vandenyje? Nors tas būtų joms į naudą! Šiek tiek pagrakštintų 
stuomenį. Dievas mato, kad joms to reikia, ir dėkti Dievui, kad 
man — ne. | 

— Bet šiandien eisi maudytis? 

— Neisiu. 

—- Tu pagalvok, sesut, juk maudytis taip smagu! 

— Man bjauru! 

— Tu juokauji, Džulija? 

— Aišku, aš nesakau, kad nemėgstu maudytis, bet tik ne šitoj 
kamšalynėj. 

— Bet juk paplūdimyje visi lygūs. 

:— Nesvarbu. Daugiau aš nebūsiu tarp jų nei paplūdimyje, nei 
kur kitur. Jeigu galėčiau pasimaudyti kur toliau, mėlynos jūros 
gelmėje arba tarp šitų. štai baltų bangolaužių! Ak, tada tai tikrai, 
būtų smagu! Kažin, ar yra čia tokia vietelė, kur galėtume pasimau- 
dyti vienos pačios? 

— Yra. Zinau, kur tokia vieta. Anądien, kai su Kezija rinkome 
kriaukles, aš aptikau ją. Ji apačioje, po uolomis. Ten tokia. graži 
maža ola, puikus grotas su pogiliu duburiu priešais ir lygutėlis- 
smėlėtas dugnas, baltas kaip sniegas. Uolos pakibusios virš pat 
kranto. Iš viršaus mūsų ten tikrai niekas nematys, ypač jeigu eisi- 
me tada, kai visi žmonės bus paplūdimyje. Tuo metu uolė- 

tas krantas priklausys: vien mums. Ir nusirengti galėsime oloje, 
nebijodamos, kad kas pamatys. Kezija galės pasaugoti: Sakyk, 
kad eisi, Džulija! 

— Gerai, aš nieko prieš. Bet kaip mama? Ji taip griežtai Žiūri 
padorumo. Gali nesutikti. 

— Nebūtina, kad ji žinotų. Ji neketina šiandien maudytis, pati 
man sakė. Mes galėsime išeiti dviese, kaip visada, tarsi eitume 
į paplūdimį. O kai jau atsidursime už durų, pasuksime kur reikia. 
Aš žinau keliuką per laukus, kuris veda kone tiesiai tenai. Eime? 

— Sutinku. | 

— Tada reikia ruoštis. Ar- girdi žingsnius koridoriuje? Visi jau 
lekia maudytis. Pakvieskime Keziją ir pirmyn. 

Kadangi Džulija neprieštaravo, jos pusseserė guviai pasišokinė- 
dama išbėgo į koridorių ir, sustojusi prie gretimo numerio durų, 
pašaukė: ;,Kezija!“ 

Tai buvo ponios Gedvud kambarys, o Kezija — jos tarnaitė, juo- 
daodė mergina, patarnaujanti visoms trims. 

— Kas atsitiko, vaikeli? — pasigirdo balsas, aiškiai ne Kezijos. 

— Mudvi einame maudytis, teta,— tarė jaunoji panelė, pravė- 
rusi duris ir žvelgdama vidun.— Tegu Kezija paruošia mums suk- 
neles. 

— Taip, taip,— atsakė tas pats balsas, priklausąs pačiai poniai 
Gedvud.— Ar girdi, Kezija? O judviem štai ką pasakysiu,— pri- 
dūrė ji, nes tarpduryje jau stovėjo abi merginos.— Būtinai nueiki- 
te į plaukimo pamoką. Atsiminkite, kad mes plauksime per van- 
aElyda, kur daug progų nuskęsti. 

— Oi, mama! Tu taip mėgsti šiurpinti. 

— Gerai, gerai, aš tikiuosi, kad jums niekad neteks plaukti. 
Šiaip ar taip, nieko neatsitiks, jeigu išmoksite laikyti galvą virš 
vandens, nė kiek nepakenks. Greičiau nešk sukrteles, mieloji! Visi 
jau išėjo, judvi pavėluosit. Na, keliaukit! 

Netrukus Kezija atskubėjo koridoriumi, nešina glėbiu drabužių. 

Apkūni, sveikata trykštanti negrė — smulkiai susigarbiniavę 
plaukai Naujojo Orleano stiliumi aprišti margaspalve skarele — 
buvo mirusio krautuvininko apanažas, tam tyčia parinktas kaip 
užuomina apie kilimą iš Pietų ir, žinoma, aristokratiškumą. Tais 
laikais ponia Gedvud buvo ne vienintelė šiaurietė, pasirinkusi tar- 
naitę tokiam įspūdžiui sudaryti. 

Slepetės buvo bemat nuspirtos ir pakeistos minkštapadžiais ba- 
teliais. Skrybėlės koketiškai užtupdytos ant galvų ir šaliai — oras 
buvo vėsokas — nerūpestingai užmestį ant pečių. 

— Eime! 

Ir pusseserės nušvytravo per galeriją, nusileido didžiaisiais 
laiptais, paskui per verandą išėjo į lauką ir pasuko pajūrio link. 

Nutolusios tiek, kad iš viešbučio jų jau nebebuvo matyti, jos 
pasuko kita kryptimi — perėjo į takelį, vedantį tiesiai prie uolos. 

Nepraėjus dvidešimčiai minučių, kas nors būtų galėjęs matyti 
jas leidžiantis vienu iš tų nuostabių tarpeklių, kurie raižo visą 
pakrantės skardį,— Kornelija priekyje, Džulija jai iš paskos, o neg- 
rė su turbanu ir nešuliu pabaigoje. 


II skyrius 
DVI NAJADĖS 


Ir iš tiesų jas kai kas matė. 

Vienišas vyriškis, vaikščiojęs uolėta pakrante, pastebėjo, kaip 
merginos leidosi takeliu žemyn. 
jaunos damos, lydimos juodaodės tarnaitės. 

Tas jam pasirodė truputėlį keista. Paplūdimyje dabar maudy- 
mosi metas. Tolumoje jis matė, kaip iš persirengimo kabinų virsta 
linksmi, būreliai žaliais ir mėlynais, tamsiai raudonais ir purpuri- 
niais kostiumais — nelyginant nykštukai spalvotais drabužėliais. 

„Kodėl tos dvi damos ne su jais? — pagalvojo jis.— Turbūt gel- 
delių rinkėjos,--- nusprendė.— Egzotiškų jūros augalų ieškotojos. 
Be abejonės, iš Bostono. Ir kertu lažybų — abiejų nosys pabalnotos 
mėlynais akiniais.“ 

Taip nusprendęs vyriškis nusišypsojo, bet tuoj pat sprendimą 
pakeitė. Juoda tarnaitės oda nesiderino sų tokia išvada. 

— Panašiau, kad jos pietietės,— sumurmėjo jis. 

Ir tą pat akimirką jas užmiršo. Rankoje vyras nešėsi šautuvą, 
ketindamas nušauti vieną iš L didelių jūros paukščių, sklandan- 
čių' palei skardį. 

Kadangi jūra buvo nuslūgusi ir potvynis dar tik turėjo prasi- 
dėti, jie skraidė žemai, rankiodami maistą iš dumblių, tartum kutai 
juosiančių visą pakrantę. 

Pastebėjęs tai, medžiotojas suprato daugiau laimėsiąs pakran- 
tėje, tad nedelsdamas — pro pirmą pasitaikiusį plyšį — ėmė leis- 
tis žemyn. Laikydamasis Fort Stepso krypties, jis gana lėtai stū- 
mėsi priekin. Protarpiais tekdavo perlipti kokią didelę atsikišusią 
uolos briauną, kojos klimpo minkštame smėlyje. 

Tačiau jis neskubėjo. Paukštį visur gali nušauti. Reikia pra- 
stumti laiką, kol „Okeano“ viešbutis pakvies išsibarsčiusius savo 

svečius karališkų pietų. O jis — vienas jų..Iki to meto jam nėra 
reikalo grįžti į viešbutį. 

Šis iš lėto vaikštinėjantis vyriškis vertas to, kad keliais Žo- 
džiais būtų nupasakota jo išvaizda. 

Apsirengimo stilius bylojo jį esant viso labo medžiotoją mėgė- 
ją. Dar aiškiau jis rodė, jog tai kareivis. Pėstininko kepurė, nedve- 
jotinai dėvėta tarnyboje, užstojo pusę veido, kuris buvo tamsiai 
nudegęs tropikų saulėje; vis dar šviežias ir švelnus atspalvis liu- 
dijo vyriškį neseniai iš ten grįžus. Aklinai užsagstytas kuklus ne- 
kariško kirpimo surdutas, tamsmėlynės kelnės, dailiai pasiūti batai: 
— štai ir visa apranga. Reikia pridurti, kad tų drabužių vilkėtojas 
savo stotu gebėjo išryškinti jų privalumus. 

Vyriškio veidas nenusileido stotui. Jis buvo ne pailgas, bet 
apvalainas, greičiau rodantis drąsą negu užsispyrimą. Gražią gal- 
vą, kaip sakoma, vainikavo kupeta tamsių plaukų, o veidą dabino 
dailūs ūsiukai. Tokių tat privalumų turėjo nepažįstamas jaunuolis, 
kuris, pažiūrėti daug keliavęs ir tarnavęs karo tarnyboje, vis dar 
nebuvo perkopęs trisdešimties. 

Iš lėto žingsniuodamas priekin per gurgždantį žvyrą, jis ne- 
girdėjo nieko daugiau, tik savo žingsnius. 

Tiktai tuomet, kai lydėdamas akimis praskrendantį kirą, jis 
stabtelėjo, svarstydamas, ar verta imtis šautuvo, jo dėmesį atkrei- 
pė kitokie garsai. 

Jie buvo tokie viliojantys, kad kiras buvo bemat užmirštas. Jis 
nuskrido sau, medžiotojui nė nepridėjus piršto prie gaiduko, ir pra- 
lėkė taip arti, kad norėdamas jis būtų galėjęs jį numušti šautuvo 
vamzdžiu. 

— Nimios! Najadės! Undinės! Kuris iš tų trijų vardų joms 
labiau tiktų? O štai ir Prozerpinė ant uolos, vadovauja vandens 
procedūroms! Dievai ir dievaitės! Koks nuostabus gyvasis paveiks-- 
las! | 

Tokie žodžiai jam išsprūdo sėdint už smailaus ir ilgo uolos 
kyšulio. Už jo buvo įlankėlė, kurioje maudėsi panelės, o nėgrė, 
sėdėdama ant briaunos, viena akimi jas stebėjo. 

— Skaisčioji Diana! — šūktelėjo medžiotojas.— Atleiskite, kad 
jus trukdau. Visiškai atsitiktinai, patikėkite. Man reikėtų sugrįž- 
ti, — kalbėjo jis, — kad nebūčiau palaikytas šnipu. Bet kaip apmau- 
du! Aš kaip tik norėjau patyrinėti grotą, apie kurį man pasakojo. 
Dėl to čia ir atėjau. Kaip nesmagu, kad kelyje man pasitaikė tokia 
kliūtis. 

Sprendžiant iš veido, paskutinieji žodžiai buvo nelabai pana- 

šūs į tiesą. Elgesys taip pat tą patvirtino: medžiotojas tebetūnojo 
už uolos, nuolat dirsčiodamas per jos viršų. 

Įsibridusios į skaidrų vandenį žemiau juosmens, — apatines kūno 
grožybes dengė tik šlapi sijonai, lipte prilipę prie kūno nelyginant 
marškos, o kojos švietė aiškiai kaip koralai, — abi jaunos būtybės 
pliuškenosi toliau. Tik šventas Juozapas būtų pajėgęs nusigręžti 
nuo tokio reginio! O jeigu dar pamatytumėt susitaršiusius plau- 
kus — juodus ir auksaspalvius — nubirusius purslų perlais, kai 
merginos mažais rausvais piršteliais taškė vandenį viena kitai 
į veidą, o uolos aplinkui aidėjo nuo jų krykštavimų... Ak! Kas nuo 
tokio paveikslo galėtų lengvai atsiplėšti? 

Medžiotojui tas kainavo jėgų, bet ir jų sukaupė tik tada, kai 
ėmė galvoti apie savo seserį. 

Galvodamas apie ją, jis daugiau nebegaišo ir išlindo iš už 
uolos. 

— Velniškai nepatogu! — vėl sumurmėjo jis, nors šį ies re- 
gis, jau nuoširdžiau.— Aš ketinau eiti būtent šituo keliu. Ola jau 
turėtų būti čia pat, o dabar grįžk kad nori tokį kelią! Arba reikia 
grįžti, arba palaukti, kol jos užbaigs maudynes. 

Akimirką jis stovėjo svarstydamas. Iki tos vietos, kur jis pra- 
dėjo leistis nuo uolos — gabalas kelio. Be to, kaip jau teko patirti, 
lipti tuo taku buvo ne taip jau lengva. 

Ir medžiotojas nusprendė pasilikti kur stovi, kol „pakrantė 
ištuštės“. 

Jis atsisėdo ant akmens, išsitraukė cigarą ir atvirai užsirūkė. 

Duburys, kuriame taip smagiai turškėsi gražuolės, buvo ne dau- 
giau kaip už dvidešimties žingsnių. Jis girdėjo, kaip jos pliaukši 
delnais, tarsi jaunos gulbės mušdamos sparnais vandenį. Girdėjo, 
kaip kalbasi viena su kita, o paskui it varpeliai suskamba juokas. 
Nebuvo nieko bloga klausytis visų šitų garsų, nes jūros ošimas 
gožė tariamų žodžių prasmę. Jis. tik girdėjo, kaip retkarčiais kuri 
nors iš Najadžių sušunka iš malonumo arba daug storesnis negrės 
balsas įspėja jas nebristi toli, nes prasidėsiąs potvynis. 

Iš to jis sprendė, kad, užstotas uolos atbrailos, liko jų nepaste- 
bėtas. 

Praėjo visas pusvalandis, o pliuškenimasis .ir skambus juokas 
vis nesiliovė. 

— Nieko sau mergužėlės — taip ilgai ištūnoti ans, Jau 
lyg ir gana būtų! 

Kaip matyti iš šių samprotavimų, medžiotojas jau darėsi ne- 
kantrus. 

Netrukus pliuškenimas nutilo, su juo ir juokas. Bet buvo gir- 

dėti, kad panelės kalbasi ir į tą pokalbį vis įsiterpia negrės balsas. 

— Spėju, kad jau išlipo iš vandens ir rengiasi, — apsidžiaugė 
jis. — Tik įdomu, kiek tatai truks. SUBiNSSi, kad neprireiks dar vie- 
nos valandos. 

Jis išsitraukė naują cigarą. Tai jau sio trečiasis. 

— Kai aš jį surūkysiu,— tarė jis,— jos nueis sau. Šiaip ar taip, 
jos turėtų apsirengti, tad nieko E galėsiu prasmukti 
pro šalį. 

Dabar kalbama buvo be pertrūkių, bet ramesniu tonu, ir jau be 
juoko. 

„Iš cigaro beliko nuorūka, o tie sidabro balseliai vis skardeno, 
liedamiesi į griausmingą jūros simfoniją, kuri, beje, potvyniui ky- 
lant skambėjo vis garsiau ir garsiau. Kai plūstelėjo gaivus vėjas, 
atneštas į krantą potvynio bangos, ūžimas dar padidėjo, ir galop 
merginų balsai jau atrodė tartum tolimas skimbčiojantis murme- 
sys, tad klausytojas net suabejojo, ar jis iš tiesų juos girdi. 

— Jų laikas baigėsi, — tarė jis pašokdamas ir sviesdamas šalin 
nuorūką.— Šiaip ar taip, jos jau turėjo spėti bent dusyk persi- 
rengti. Kiek galima būti mandagiam — laikas žygiuoti žvalgybon! 

Jis pasisuko į uolos kyšulį. Žengė žingsnį į priekį ir sustojo. 
Veidas staiga apsiniaukė lyg persmelktas kokios nemalonios min- 
ties. Potvynio atsėlinta iki pat akmenų, o rago smaigalys jau per 
tris pėdas apsemtas vatidens; tuo tarpu potvynio bangos kartkartė- 
mis atrieda dar aukščiau! | 

Pakrantė apačioje užlieta, virš galvos jokios briaunos, vieninte- 
lis kelias — per vandenį. 

Žvalgytojas pamatė, kad neįmanoma kitaip pakliūti norimon 
vieton, kaip tik brendant per vandenį sulig juosmeniu. Dėl tikslo, 
kurį jis turėjo, nevertėjo taip šlapti, tad šūktelėjęs iš nusivylimo, 
o drauge iš piktumo, kad sugaišo tiek laiko, jis apsisuko ir savo 
pėdomis ėmė žygiuoti atgal skardžio papėde. | 

Dabar jis ėjo jau nebe pasivaikščiodamas. Negera nuojauta 
ragino žengti kuo sparčiau. Kas, jeigu grįždamas jis sutiks tokią 
pat kliūtį kaip ir eidamas priekin? 

Toji mintis iš tiesų kėlė nerimą; skubiai ropšdamasis per atbrai- 
las ir pirštų galais strykčiodamas per dribsmėlio juostas, dabar 
"virtusias balutėmis, jis pagaliau pasiekė tarpeklį, iš kur buvo nusi- 
"leidęs, ir tik tada lengviau atsikvėpė. 


II! skyrius 


DU EILIAKALIAI 


Medžiotojas apsiriko, pamanęs, kad merginos jau bus iš ten 
išėjusios. Jos tebebuvo oloje, tik dabar jau nebesišnekėjo. 

Jos paliovė plepėjusios, nes apsirengusios kiekviena ėmėsi savo 
darbo. Panelė Gedvud įsikniaubė į poezijos tomelį, o jos pussese- 
rė, atsinešusi čionai visus piešimo reikmenis, ėmėsi eskizuoti grotą, 
kuris.joms buvo pasitarnavęs kaip nusirengimo kambarys. 

Kai juodvi išlindo iš vandens, Kezija nėrė į tą patį duburį, su- 
judintą kylančio potvynio ir dabar jau pakankamai gilų, kad niekas 
iš einančių per uolą negalėtų pamatyti juodų jos grožybių. 

Pasiturškenusi kokias dešimt minučių, negrė išlipo į krantą. Vėl 
užsitraukusi ant galvos languoto chalato gobtuvą, nusausino šla- 
pias, keistai sumazgytas garbanas, vėl pasirišo skarelę ant kaklo, 
paskui, pajutusi nuovargį po druskos vonios, atsigulė ant demblio 
ir bematant užmigo. 

Šit kaip buvo išsidėsčiusi trijulė, kai medžiotojas, sutikęs kelyje 
kliūtį, pasuko atgal, ir šit kodėl jis pamanė, kad jos jau bus išėju- 
sios. 

Toji tyla truko gana ilgai, nes Kornelija buvo labai įnikusi 
į savo piešinį. Mat toji vieta prašyte prašėsi jamžinama, o įkom- 
ponavus trijų moterų figūras tokiomis pozomis kaip kad dabar, 
turėjo išeiti neabejotinai įdomus paveikslas. Paveikslo siužetas bus 
retas ir savotiškai originalus, nes jaunos panelės, nors retsykiais 
ir ateina pasimaudyti į tokias nuokampias vietas, tam vis dėlto 
reikia drąsos. 

Įsitaisiusi ant akmens, kur nesiekė potvynio vanduo, ji nupiešė 
savo pusseserę, mąsliai atsišliejusią į uolą, ir tamsiaodę tarnaitę 
su turbanu, išsitiesusią ant demblio. Status skardis su grotu apa- 
čioje, tamsios uolos, čia kaip siena besileidžiančios iš viršaus, 
čia kertamos raukšlių, stačiai besirangančių aukštyn ir iš kraštų 
apaugusių vijokliais bei kuokštais įvairiausių krūmokšnių,— visa 
tai turėjo atsispindėti paveiksle. 

Smagų piešėjos darbą nutraukė pusseserės šūktelėjimas. 

Toji jau kurį laiką nekantriai vertė knygos puslapius, tartum 
baisiai nusivylusi jos turiniu. Retsykiais stabteli, paskaito eilutę 
kitą, ir vėl verčia tolyn lyg ieškodama ko nors geresnio. Pagaliau 
ieškojimai baigėsi, ir ji metė tomelį ant demblio: 

— Niekalas! 

— Kas? 

— Tenisonas. 

— Tu, aišku, juokauji? Dieviškasis Tenisonas — numylėtasis 
mūsų amžiaus poetas! 

— Amžiaus poetas! Mūsų amžius tokio išvis neturi! 

— Kaip? Ir Longtelas — ne? 

— Ir tas ne geresnis. Amerikietiškas atskiestas variantas, jeigu 
taip galima pasakyti. Atsirado mat poetai! Be saiko pasipūtę eilia- 
"kaliai, iš menkų jausmelių verpiantys ilgus hegzametrus, ir abiejų 
rašliava tokia bedvasė, kad niekada nesuvirpins nė vienos širdies 
stygos! | 

— Tu negailestinga, sese. Kuo tada paaiškintum jų populiaru- 
mą visame pasaulyje? Ar tai neįrodo, kad jie tikri poetai? 

— Ar Sautis buvo įrodymas? Vargšas, išdidusis Sautis, kuris 
tikėjo pranokęs Baironą! Ir pasaulis persiėmė jo tikėjimu — bent 
jau pusė pasaulio — kol jis buvo gyvas! Šiais laikais tokiam poetui 
diletantui vargu af būtų suteikta garbė spausdintis. 

— Tačiau Longfelui ir Tenisonui ji buvo suteikta. 

— Teisybė, drauge su pasauline šlove, kaip tu sakai. Visa tai 
nesunku paaiškinti. 

— Kuo? 

— Tuo, kad jie atsirado po Bairono — tuoj pat po jo. 

— Aš nesuprantu tavęs, sese. | 

— Nieko negali būti aiškiau. Baironas nugirdė pasaulį savo 
dieviškais svaigalais. Jo nuostabi poezija sielai buvo tas pats kas 
vynas kūnui; ji kėlė įstabų ir šventą virpulį — džiaugsmingą inte- 
lekto ekstazę. Po tokių protrūkių visada būna nervinis išsekimas, 
gydomas gyvsidabrio tabletėmis ir liuosuojančiais preparatais. 
Reikėjo kartaus metėlės ir ramunėlių antpilo. Ir Alfredas Teniso- 
nas, Anglijos karalienės dvaro poetas, ir Henris Vodsvortas Long- 
ftelas, sentimentalių ir akiniuotų Bostono panelių numylėtinis, ap- 
rūpino tuo. Tai buvo poezijos audra, o po jos turėjo ateiti prozos 
štilis, kuris tęsiasi štai jau daugiau kaip keturiasdešimt metų, 
trikdomas nebent šitos eiliakalių porelės čiulbėjimo! 

— Čiulba ulba paukštužėliai...— nusišaipė Kornelija nuoširdžiai 
juokdamasi. 

— Taip! — riktelėjo Džulija, labai susierzinusi dėl pusseserės 
abejingumo.— Šlykščiai žongliruodami žodžiais ir sunkdami iš 
skurdžių savo smegenų pigių jausmelių bei kokčių įvaizdžių pa- 
saulį, šie eiliakaliai pelnė tą pasaulinę šlovę, apie kurią tu kalbi. 
Gėda apsimetėliams! Aš tuoj parodysiu jiems, ko jie verti! 

Ji pakėlė mažą kojytę ir piktdžiugiškai atsistojusi ant Tenisono 

tomelio giliai įspaudė jį į birų smėlį. 
"— Ak, Džulija, tu sugadinai knygą! 

— Čia nebuvo ko gadinti.*Be reikalo spausdinta ir gadintas 
popierius. Vienoje jūržolėje, nerūpestingai gulinčioje ant smėlio, 
kur kas daugiau poezijos negu milijarduose tokių štai beverčių to- 
mų. Tegu lieka čia! 

Paskutinieji žodžiai buvo skirti Kezijai, kuri, nusikračiusi snau- 
dulio, jau ėjo artyn paimti sutremptos knygos. 

— Tegu guli, kol bangos užlies ir nuplukdys užmarštin, kaip 
kad Laiko vandenys ištrins iš atminties jos autoriaus pavardę. Ak, 
kad liktų vienas — vienas tikras poetas! 

Tą akimirką Kornelija pašoko, bet ne dėl to, ką pasakė jos pus- 
seserė — Atlanto bangos nepastebimai buvo prisėlinusios prie jos 
sijonų padurkų. Kai ji atsistojo, nuo jų ėmė varvėti vanduo. 

Piešėjai buvo gaila nutraukti darbą; eskizas tik įpusėtas, o per- 
sėdus kitur bus tikrai sugadintas. 

— Tiek to,— sumurmėjo ji, užversdama bloknotą,— rytoj vėl 
čia ateisime. Tu man padarysi tokią paslaugą, Džulija? 

— Ir manęs neužmirškite, panele. Tas mažas baseinėlis sans 
Jac;on * — pats tas. Nieko smagesnio nesu patyrusi nuo to laiko, 
kai įžengiau į... į Akvidneko salą. Toks turbūt jos senovinis pava- 
dinimas. O dabar eime iš čia! Šiandien pirmąsyk aš lyg ir išalkau. 

Kai Kezija išsirangė iš savo maudymosi drabužių ir surišo juos 
į mazgą, trijulė buvo pasirengusi keliauti. 

Tenisonas tebegulėjo įmintas į smėlį ir negailestingoji jo kritikė 
niekam nebūtų leidusi jo pakelti! 

Merginos patraukė į viešbutį, ketindamos pereiti uolą ta pačia 
įgriuva, kuria ir buvo atėjusios. Kito kelio jos nežinojo. 

Priėjusios išsikišimą, kuris tarsi sparnas globė olą, visos trys 
staiga turėjo sustoti. | 

Tako, kuriuo jos būtų galėjusios grįžti, nebebuvo. Potvynis už- 
kirto joms kelią atgal. 

Vanduo tebuvo pakilęs vos per kelias pėdas, ir jeigu jis būtų 
buvęs ramus, jos būtų per jį perbridusios. Tačiau. srovė plūdo su 
tokia jėga, kad lengvai būtų galėjusi išversti iš kojų. 

Merginos žiūrėjo į visa tai be jokios baimės. Joms tatai atrodė 
tik šiaip nemaloni kliūtis. 

— Reikia eiti į kitą pusę, — tarė Džulija ir apsisukusi palei olos- 
sieną patraukė atgal. 


* Be caremMonjų (pranc.) 
2. T. Main Rigas 17 


Bet ir ten kelias buvo užtvertas. 

Toks pat vandens gylis, toks pat pavojus būti pargriautai klio- 
kiančio vandens srovės! 

Kol jos. taip stovėjo ir žiūrėjo, vandens dar padaugėjo ir padėtis 
pasidarė pavojingesnė. 

Reikia grįžti atgal. 

Ir tenai vanduo kilo vis aukščiau. Per tą laiką, kol jus ėjo pir- 
myn ir sugrįžo, vanduo buvo pakilęs aukščiau kaip per pėdą. Tuo 
tarpu vėjas virš jūros vis stiprėjo. 

Dabar jau pro niekur perbristi buvo neįmanoma, o iš visų trijų 
nė viena nemokėjo plaukti! 

Pusseserės aiktelėjo vienu balsu. +81B abi išsidavė slapta pa- 
jutusios baimę. 

Juodviejų šūktelėjimą atkartojo juodaodė tarnaitė, daug labiau 
išsigandusi negu jos. 

Visos trys pasileido bėgte atgal, paskui į kitą pusę ir vėl at- 
gal — merginas apėmė panika. 

Dabar jos suprato tikrąją savo padėtį. Iš abiejų pusių kelias 
aiškų aiškiausiai atkirstas. Visų akys pakilo į skardį. Bet pakako 
tik žvilgtelėti 17 buvo aišku — „ne“! Aukštyn vingiavo siauras ply- 
šiukas, bet pro jį pralįsti būtų galėjusi nebent katė! 

Beviltiška, nėra ko nė žiūrėti. 

Liko tik viena viltis: gal potvynis neužlies jų virš galvos ir gal 
bus. galima pasislėpti kur kitur, kol vanduo atslūgs? 

Akys baimingai žvelgė čia į bangas, čia į grotą, čia į uolas virš 
galvos. Nepratusios prie jūros, jos nežinojo, kuo visa gali baigtis. 
Girdėjo, kaip kyla ir dūžta bangos, bet ar jos toli? Nebuvo nieko, 
kas būtų galėjęs joms tą pasakyti, nieko, kas būtų nuraminęs, pa- 
tikinęs, kad jos saugios! 

Tokia kankinanti nežinia buvo sunkiau pakeliama negu žinoji- 
mas apie laukiantį pavojų. 

Kamuojamos tos nežinios, abi merginos susitvėrė už rankų 
ir vienu balsu ėmė šauktis pagalbos: 

-- Gelbėkit! Gelbėkit! 


IV skyrius 
„GELBĖKIT! GELBĖKIT!“ 


Beviltiškas šauksmas atsklido iki skardžio viršūnės. 

Ir buvo išgirstas — išgirstas vieno asmens, kuris ką tik klausėsi 
tų pačių balsų, ramiai ir maloniai besišnekučiuojančių. 

Tai buvo vyriškis su šautuvu. Užlipęs tarpekliu į viršų, jis pa- 
traukė į šiaurę Istono paplūdimio link — trumpiausiu keliu į vieš- 
butį. 

Eidamas medžiotojas galvojo apie incidentą, kuris privertė jį 
padaryti tokį varginantį lankstą; nors apiė tai jis mąstė ne per 
daugiausiai — prieš akis jam vis stovėjo viena iš tų dviejų du- 
buryje Žaidusių najadžių. 

Ta, kuri buvo tamsesnio gymio. 

Jis prisiminė ne tik jos veidą, bet ir kūną: Vaizdą, kurį jo skub- 
rus žvilgsnis užgriebė virš vandens ir po jo raibuliuojančiu pavir- 
šiumi, sunku buvo užmiršti. Tas paveikslas niekaip nėjo vyriškiui 
iš galvos, ir jis net ėmė apgailestauti, kam iš kuklumo užlindo 
už uolos. 

Sis apgailestavimas+4r pakreipė jo žingsnius. Mat jis tikėjosi 
sutikti maudynių mėgėjas ant skardžio. 

Tiesą sakant, praėjo jau nemaža laiko. Paplūdimys ištuštėjo — 
tamsavo tik vienas kitas siluetas, matyt, iš vienišos senbernių pa- 
dermės, kuriuos Neptūnas pasikviečia tik antriesiems pietums. 


Be abejo, merginos, nusivilkusios savo plačius maudymosi kos- 
tiumus ir persirengusios kur kas labiau varžančiomis suknelėmis, 
jau seniai sugrįžo į viešbutį. Taip spėjo vyriškis.. | 

Tačiau atsklidęs šauksmas, o netrukus kitas ir dar trečias, pa- 
neigė tokį spėjimą. | 

Jis pribėgp prie skardžio krašto ir žvilgtelėjo žemyn. Kur būta 
jūros pakraščio, dabar buvo nebeaišku. Potvynis, jau gerokai pa- 
sistūmėjęs, visiškai pakeitė gamtovaizdį apačioje. Riių nebebuvo 
matyti — tik iš atsimušančių į juos bangų galėjai spėti, kur jie. 

Ir vėl pasigirdo riksmas! 

Atsiklaupęs vyriškis ėmė šliaužti prie stataus šbito krašto — 
pačios jo briaunos. Vis tiek nieko apačioje nematyti! Nei moters, 
nei jokio gyvo padaro. Nė lopinėlio žemės, kur žmogus galėtų sto- 
vėti. Ir jokios pakrantės — nei seklumos, nei uolos, nei nuo skar- 
džio atskilusios atbrailos — jokios vietelės kojai pastatyti. Vien 
tik juodos piktos bangos, riaumojančios tartum įsiutinti liūtai ir 

globiančios krantą lyg norėtų atplėšti jį ir nusinešti drauge į van- 
denyno prarają. 

Pro šį griausmą ir kunkuliavimą dar sykį prasimušė šauksmas! 
Paskui dar ir dar, kol ėmė skambėti ištisai nelyginant bažnytinė 
malda! 

Negali būti jokių abejonių — maudynių mėgėjos tebėra apačio- 
je. Taip pat neabejotina, kad jos atsidūrusios pavojuje. 

Kaip jis galėtų joms padėti? 

Vyriškis pašoko ant kojų. Pasižiūrėjo į takelį, vedantį nuo skar- 
džio, ir laukus, plytinčius pakrantėje. 

Jokio namo šalia — jokios vilties kur nors gauti virvę. 

Jis pasisuko į Istono paplūdimį. Gal ten yra kokia valtelė? Bet 
ar jis suspėtų nuplaukti? 

Kažin. Iš šauksmų galima buvo spręsti, kad pavojus vis didėja. 
Bėdon pakliuvusias merginas gal jau semia vanduo! 

Tą akimirką jis prisiminė žemyn besileidžiančią įgriuvą. Ji 
turėtų būti kažkur netoli. Ta pati, kuria merginos nulipo į apačią. 
Vyriškis buvo geras plaukikas ir pats tą žinojo. Plaukdamas apsu- 
kui, jis patektų į įlankėlę ir gal kaip nors padėtų joms išsigelbėti. 

Garsiai šūktelėjęs merginoms, kad suprastų, jog apie jų padėtį 
jau žinoma, vyriškis tekinas pasileido skardžio pakraščiu. Pribėgęs 
daubą, puolė žemyn ir netrukus jau pasiekė jūros krantą. 

Nesustodamas jis pasuko pakrante, klampodamas per smėlį ir 
žvirgždą, lipdamas per aštrius rifus ir ropšdamasis per gličius 
žolėtus akmenis. Pagaliau priėjo uolą, užstojančią įlankėlę, ir pro 
duslų jūros šniokštimą vėl išgirdo beviltiškus šauksmus. 

Apibristi aplink iškyšulį buvo neįmanoma. Vandens jau iki 
kaklo, ir visas juda, kunkuliuoja. 

Nuspyręs batus ir numetęs ant rifo šautuvą, kepurę bei apsiaus-. 
tą, jis puolė į vandenį ir pradėjo kovą su bangomis. 

Tatai jam vos nekainavo gyvybės. Dukart bangos su nuožmia 
jėga trenkė jį į rifą — ir abu sykius apsvaigino ir užgavo. 

Vis dėlto jis apiplaukė sparną ir įplaukė į įlankėlę už jo, kur 
bangos į pakrantės nuolydį dužo kiek švelniau. 

Dabar plaukti buvo lengva. Netrukus jis jau stovėjo prieš mer- 
ginas, kurios išvydusios jį nustojo rėkti, tikėdamos, kad pavojus 
nebegresia. 

Visos trys buvo subėgusios į grotą — aukščiausią jo vietą. Ir 
vis tiek jos jau stovėjo iki kulkšnių vandenyje! 

Pasirodžius vyriškiui jos puolė jo pasitikti, brisdamos per van- 
denį, dabar jau siekiantį kelius. 


20 


— Ak, pone! — sušuko vyriausioji iš visų.— Jūs matote, K9KIGje 
mes padėtyje. Ar galėsite mums pagelbėti? 

Plaukusysis išlipo į krantą. Prieš atsakydamas pažvelgė į de- 
šinę, paskui į kairę. 

— Ar mokate plaukti? — paklausė. 

— Nė viena nemokam. 

— Blogai,— sumurmėjo vyriškis panosėje.— Vargu ar aš pa- 
jėgčiau jus pervilkti. Pats vienas vos atplaukiau. Mus kaipmat 
sutraiškytų. Kaipgi dėl Dievo meilės joms padėti? 

Tai buvo greičiau mintys nei žodžiai, ir merginos jų negirdėjo. 
Tačiau matė, kad nepažįstamojo kaktą niauksto susirūpinimas. Įbe- 
dusios akis jam į veidą, panelės drebėdamos laukė. 

Staiga, jis pasisuko ir žvilgtelėjo aukštyn į skardį. Mat prisiminė 
viršuje matęs. sprogymę. Dabar jis galėjo apžiūrėti ją nuo apačios 
iki pai angos viršuje. Jo veidas nušvito. Ja galima užkopti! | 

— Juk jūs užlipsite per šitą plyšį? — paklausė jis drąsindamas. 

— Ne, ne! Aš tikrai nieku gyvu neužlipsiu. Nepajėgsiu. 

— lr aš ne. 

— Galėsite įsikibti į krūmus. Tai ne taip sunku, kaip atrodo. 
Nusitversit už žolės kuokštų, ir koją yra kur statyti. Aš lengvai už- 
lipčiau, bet, deja, man nėra kaip jums padėti. Dviem ten nėra vie- 
tos. 

— Aš žinau, kad -nukrisiu nė pusės kelio neužlipusi! 

Taip nusprendė Kornelija. Džulija manė taip pat. Negrė nieko 
nesakė. Ji stovėjo pabalusiomis lūpomis, Au iš siaubo būtų 
netekusi žado. 


— Tuomet nieko daugiau nelieka, kaip tik siknos tarė ne- 
pažįstamasis vėl atsigręždamas į jūrą ir žiūrėdamas į mūšą.— 
Ne! — pridūrė netrukūs, atsisakydamas tokio sumanymo,— plaukda- 
mas išsigelbėčiau tik aš vienas, nors dabar jau kažin. Per tą laiką, 
kol aš čia, bangavimas dar sustiprėjo. Anapus, atviroje jūroje, 
pučia smarkus vėjas. Aš plaukiu gerai, bet vis tiek nepajėgčiau 
parplukdyti kito žmogaus. 

— Bet, pone,— kreipėsi į jį tamsiaakė,— ar tikrai mes negalėsi- 
me išstovėti čia, kol potvynis baigsis? 

— Jokiu būdu! Pažvelkite!-— atsakė vyriškis, rodydamas į skar- 
dį. 

Viskas pasidarė aišku be žodžių. Per uolą nutįsusi horizontali 
juosta, kur ne kur apkibusi dumbliais, rodė aukščiausią patvinusio 
vandens lygį. Ji buvo gerokai virš galvos! 

— Nepulkit į neviltį! — sušuko nepažįstamasis nelauktai džiau- 

gsmingu balsu, tartum jam būtų šovusi išganinga mintis.— Judvi 
turite po šalį. Duokite juos šen. 

Neklausdamos, kam reikia, EEE MOS nusitraukė nuo pečių kaš- 
myro šalius ir padavė jam. 

— Aš sugalvojau išeitį, — tarė jis ir išsitraukęs peilį ėmė rai- 
žyti. brangią medžiagą skivytais.— Anksčiau nesusiprotėjau. Šitaip 
aš gal padėsiu jums užsikabaroti į skardį. 

Netrukus iš šalių buvo padarytos kelios juostos. Surišęs jas 
vieną su kita, vyriškis padarė savotišką girliandą. 

Jaunosios ledi uoliai jam talkino. 

— Na štai! — tarė jis, kai virvė buvo baigta.— Dabar aš iš- 
trauksiu jus vieną po kitos.— Kuri pirmoji? 

— Eik, sese! — paragino tamsiaakė.— Tu lengviausia. Labiau- 
siai tinki išbandyti virvę. 

Kadangi prieštarauti ar svarstyti pasiūlymą laiko. nebuvo, Kor- 
nelija sutiko. Nepažįstamajam rinktis nebuvo kaip. 

Šilkinė virvė buvo tvirtai aprišta Kornelijai apie liemenį, pas- 
kui taip pat stipriai pritvirtinta prie juosmens vyriškiui. Taip prisi- 
rišę vienas prie kito, juodu pradėjo kopti aukštyn. 

Nors abiems buvo nelengva, jie įveikė plyšį, ir netrukus jaunoji 
panelė sveika ir gyva jau stovėjo ant skardžio pakriaušės. 

Tačiau garsiai nedžiūgavo. Juk pusseserė tebėra apačioje — 
jai tebegresia pavojus! | 

Vyriškis dar kartą nusileido tarpekliu, kuriuo neseniai buvo 
nulipęs. Dar kartą apiplaukė uolą, kovodamas su milžiniškomis 
bangomis, ir štai vėl laimingai pasiekė priedangą įlankėlėje. 

Nuleista nuo viršaus šilkinė virvė buvo pagauta stovinčiųjų 
apačioje ir dar kartą panaudota. 

Dabar tokiu pat būdu iš pavojaus buvo išgelbėta Džulija. 

Tačiau gelbėtojas tuo neapsiribojo. Jis buvo galantiškas su mo- 
terimis, nepriklausomai nuo jų odos spalvos. 

Trečias rizikingas Žygis, ir negrė sveikutėlė stovi skardžio vir- 
šūnėje, drauge su panėlėmis galėdama pareikšti savo dėkingumą. 

— Mes niekada nepajėgsime jums atsidėkoti,— tarė rudaakė. 

— Ak, tikrai niekada! — sušuko jos šviesbruvė draugė. 

L Norėčiau paprašyti dar vienos paslaugos, — prabilo pirmoji. 
— Net gėda „sakyti. Bet mus pirštais užbadys, jeigu kas sužinos, 
kaip čia buvo. Ar jums nebūtų sunku niekam nepasakoti apie tą 
nesmagų mūsų nuotykį? 

— Aš nė žodžiu apie tai neužsiminsiu,— atsakė vyriškis.— Dėl 
to, panelės, galite būti visiškai tikros. 

— Ačiū, nuoširdžiausiai ačiū! Iš tiesų, mes be galo jums sko- 
lingos. Viso geriausio, pone! 

Tamsiaakė linktelėjusi pasisuko nuo skardžio į kelią, vedantį 
viešbučio link. Mėlynų akių vyzdžiuose suspindo kažkoks gilesnis 
jausmas, tačiau jų savininkė nuėjo, neleidusi jam pasireikšti. 

Panelių. sutrikimą galima buvo pateisinti: juk visai neseniai 
patyrė tokį išgąstį. 

Tik negrei nereikėjo. jokių pateisinimų. 

— Dieve padėk jums, gerasis pone! Dieve padėk tamstai! — 
pasakė ji atsisveikindama, ir tai buvo vieninteliai žodžiai, ištarti 
su nuoširdžiu dėkingumu. 


V skyrius 
SUŽEISTAS šŠUO 


Su nuostaba, kurioje nebuvo nė šešėlio nusivylimo, medžiotojas 
nulydėjo akimis trijulę, išgelbėtą, galima sakyti, iš mirties nagų. 
„Ačiū, nuoširdžiausiai ačiū! Iš tiesų, mes be galo jums skolin- 
gos!“ — pakartojo jis, mėgdžiodamas jų intonaciją: — Prisiekiu sa- 
vo garbe! — vėl pratrūko jis, pabrėždamas kiekvieną žodį— Ma- 
žumą šaltokas atsisveikinimas! Ir ko aš čia, velniai rautų, dėl tų 
damų taip stengiausi? Gimtinėje maždaug taip man būtų buvę 
atsidėkota už prilaikymą lipant į karietą ar pakėlus nukritusią pirš- 
tinaitę. „Viso geriausio, pone!“ Nereikia nei pasiklausti vardo, 
nei prisistatyti! Ir jokios užuominos apie susitikimą ateityje!“ 

Ką gi, manau, kad aš dar turėsiu progą su jomis susitikti. Jos 
eina tiesiai į „Okeano“ viešbutį. Be jokios abejonės. Ši porelė 
paukštyčių yra iš tos prašmatnios paukštidės. Rojaus paukštyčių — 
sprendžiant iš dailių plunksnų! O juodaakė! Eigastis kaip lenktynių 
žirgo, žvilgsnis kaip erelės! 

Nesuprantami širdies polinkiai! Keista, kad labiausia man no- 
risi galvoti apie tą, kuri pasirodė besanti nedėkingiausia! Dar dau- 
giau, ji kalbėjo kone iš aukšto. Kažin ar simpatija apskritai kada 
būna abipusė. 

Aš galėčiau pamilti tą. merginą — esu tuo tikras. Bet ar tai 
būtų tikra, nuoširdi aistra? Kažin. Ji ne visai tokia, kokią norėčiau 
turėti žmoną. Esu įsitikinęs, kad ji trokšta vilkėti... 

Įsivaizduodamas nepakartojamas grožybes, nejučia prisi- 
minė savo apsiaustą, skrybėlę ir batus. 

„Dabar, ko gero, potvynis jau bus juos nuplovęs? Tai gražiai 
atrodyčiau, parsiradęs į viešbutį vienais marškiniais! Be skrybėlės 
ir batų! Gali būti, kad manęs laukia kaip tik tokia pabaiga. O 

Dieve! 
Pastarasis šūktelėjimas buvo visai kitokio pobūdžio negu prieš 
tai girdėtoji kalba. Tada buvo kalbama juokaujamu tonu, su šyp- 
sena lūpose. Drauge su tuo šūktelėjimu kalbančiojo veidas staiga 
aptemo lyg debesims užplaukus. 
Tokios permainos priežastis netrukus paaiškėjo. 

„Piniginė! Tūkstantis dolerių! Visi mano pinigai! Jeigu jie din- 
gę, tai grįžęs į viešbutį atrodysiu kur kas liūdniau. O kur dar 
ilgėliausia nesumokėta sąskaita! Mano dokumentai ir užrašai. Kai 
kurie iš jų man itin svarbūs! Neduok Dieve, jeigu jų nebėra!“. 

Ir vėl bėgte palei skardį, paskui žemyn, ir tokiu greičiu, lyg iš 
apačios pagalbos šauktųsi dar viena gražuolė erelės akimis. 

Nusileidęs į pakrantę ir.jau eidamas aplink iškyšulį, vyriškis 
pamatė jūroje, maždaug už dviejų šimtų metrų nuo kranto, kažką 
juoduojant. Tai buvo nedidelė valtis, kurioje sėdėjo du žmonės. 

Ji plaukė Istono paplūdimio link, bet šiuo metu irkluotojai buvo 
nustoję irkluoti. Jie buvo beveik priešais tą uolą, nuo kurios jis 
ką tik nusileido. 

„Kaip gaila! — išsprūdo vyriškiui. — Jeigu tie vyrukai būtų 
pasirodę bent prieš dvidešimt minučių, aš būčiau išvengęs tiek rū- 
pesčių, o jaunosios panelės išsaugojusios savo šalius, kurie joms 
ne taip jau pigiai kainavo, gal po kokius penkis šimtus dolerių! 
Valtis, matyt, visą laiką plaukė pakrante. Kaip aš, kvailys, jų 
nepastebėjau! 

Bet ko jie dabar sustojo? Aha! Jie pamatė mano švarką ir skry- 
bėlę! Ir aš jau matau. Ačiū Dievui. piniginė ir dokumentai saugioje 
vietoje!“ 

Jis paspartino žingsnį, norėdamas, kad tie daiktai atsidurtų 
dar saugesnėje vietoje, nes kylantis vanduo baudėsi pasiglemžti 
išmėtytus jo drabužius. Staiga jūroje pasirodė tamsus pabaisiškas 
pavidalas, kuris plaukė ton pačion vieton. Kai jis priplaukė prie 
kranto ir išlipo, pasirodė, jog tai didžiulis niufaundlendas. 

Šuo, matyt, atplaukė iš valties — iš jos buvo pasiųstas. Tačiau 
kokiu tikslu pasiųstas, medžiotojui nebuvo aišku iki pat tos aki- 
mirkos, kai tas gauruotas padaras iššoko prie iškyšos, sugriebė dan- 
timis apsiaustą ir apsisukęs puolė su juo į vandenį. 

Brodvėjaus surdutas iš juodos vilnonės gelumbės, tūkstantis 
dolerių kišenėse, dokumentai, kurių vertė dešimteriopai didesnė! 

— Ei! Ei! — suriko tų daiktų savininkas ir puolė tenai, kur 
se įvykdyta vagystė.— Paleisk, nevidone! Mesk, paleisk iš dan- 
ų! 

— Nešk čia! — pasigirdo balsas iš valties.— Čionai, šuneli! 
Nešk į valtį, Brunai! 

Tie žodžiai buvo palydėti griausmingo juoko, kurį tarsi šaipy-- 
damosi atkartojo uolos. Juokėsi abu sėdintieji valtyje. 

Medžiotojas be žado sustojo, o veidas pajuodo pikčiau už uolą, 
stūksančią už nugaros. 


Iki šiol jis manė, kad tiedu žmonės jo nematė ir pasiuntė šunį 
paimti daiktų, kurių niekam „nebereikia“. Tačiau komanda šuniui 
ir paniekinamas kvatojimas išsyk išsklaidė tokias viltis ir jis atsi- 
sukęs pažvelgė į tuodu taip rūsčiai, kad ir drąsesni vyrai būtų pa- 
šiurpę. 

Nors ir suprasdamas, jog tai paprasčiausi du jauni plevėsos, 
išplaukę ieškoti pramogų, jis negalėjo užgniaužti kylančio įniršio. 
Priešingai, gal net dar skaudžiau išgyveno tokį įžeidimą. 

Iš jo — jo, kuris išmaišė visą pas2ulį, kuris gaudė į karo taką 
išėjusius komančius ir buvo sukryžiavęs kardą su meksikiečių durk- 
lu,— šitaip neįsivaizduojamai pasityčiota, ir. dar tokių geltonsna- 

ių! 
ė 2 Liepkit šuniui sugrįžti! — suriko jis taip, kad balsas nuaidėjo 
per visą skardį.— Sugrąžinkit jį, arba, dievaži, abiems teks gailė- 
tis! 

— Čionai, Brunai! — lengvabūdiškai sušuko tie, tuo patvirtin- 
dami savo kaltę.— Šuneli! Nešk čia! Nešk čia! 

Vienmarškinis vyriškis kurį laiką neryžtingai stovėjo, jausda- 
mas savo bejėgiškumą. Šuo jau per toli nuplaukęs — nebepavysi. 
Nebepavysi ir valties, kad galėtum išlieti savo įniršį ant irkluotojų, 
kurių žodžiai apmaudžiai tebeskambėjo ausyse. 

Nors jam pačiam atrodė, kad praėjo amžinybė, iš tiesų tik ko- 
kią sekundę jis nežinojo, ko griebtis. Apsižvalgęs aplink, pastebėjo 
šautuvą, tebegulintį ant atbrailos toje pat vietoje, kur buvo jį pa- 
likęs. | 

Džiugiai surikęs, jis prišoko ir stvėrė šautuvą. Jis buvo užtai- 
sytas stambiais šratais: juk ketino medžioti jūros paukščius. 

Laiko įspėjimams jis nebegaišo. Niekingas vyrukų elgesys at- 
palaidavo jį nuo ceremonijų. Skubiai pakėlęs šautuvą, jis iššovė, 
taikydamas niufaundlendui į nugarą. 

Suo paleido švarką, kraupiai suurzgė ir persikreipęs nuplaukė 
valties link 

Juokas nustojo, skardenęs po uolas. Jį nutildė pamatytas šautu- 
vas. 

— Dvivamzdis,— paaiškino šautuvo šeimininkas gana garsiai, 
kad anie girdėtų. — Jeigu priplauktumėt truputį artėliau, ištuštin- 
čiau ir antrą vamzdį! 

Jaunikaičiai nusprendė verčiau nepriimti kvietimo. Jų išdaiga 
pasibaigė visai prastai; nuleidę nosis jie įsitraukė vargšelį Bruną 
į valtį ir nusiyrė tolyn, atnaujindami savo taip nevykusiai sutruk- 
dytą kelionę. 

„ Laimė, vanduo vis dar „tebebėgo“ į krantą ir atplukdė švarką 
drauge su visais doleriais bei dokumentais. 

Medžiotojas dar kiek užgaišo, kol išgręžė savo permirkusį ap- 
darą ir pasirengė grįžti į viešbutį. Ačiū Dievui, nereikėjo eiti per 
jokias gatves — nuo uolėtos pakrantės, tapusios jo pergalės arena, 
iki pat viešbučio driekėsi kaimo laukai. 

— Vienai dienai nuotykių pakaks! — sumurmėjo medžiotojas, 
artėdamas prie ištaigingo karavansarajaus, kuriame ūžė keli šimtai 
laimingųjų. 

Jis nežinojo, kad likimas jau yra paruošęs jam dar vieną nuo- 

lykį. Tuc metu, kai jis įžengė į ilgą verandą, pro duris kitame jos. 
gale įėjo du džentelmenai. Su jais buvo šuo, kurio veislę, deja, 
nesunku buvo nustatyti. 

Abi šalys išsyk pažino viena kitą, tačiau to neparodė, tik visų 
veidai vienu kartu apsiniaukė taip, kad nė gongas, kaip tik tuo 
metu linksmai pakvietęs pietų, nevaliojo jų praskaidrinti. 


VI skyrius 
MYLINTI PORA 


— Tuoktis iš meilės! Cha! Na ir mulkis buvau! 

Žmogus, sumurmėjęs šiuos žodžius, sėdėjo alkūnėmis atsirėmęs 
į stalą, pirštais  ausdanias plaukus. 

— Koks aš buvau mulkis, ir dėl ko! 

-Atsakydamas į tai, iš kito kambario pasigirdo moters balsas. 
Tuo pat metu praviros durys staiga su trenksmu atsivėrė, ir pasi- 
rodė ji pati. Nors visa virpėjo iš piktumo, jos kūnas ir veido bruo- 
žai atrodė nepakartojami. 

Vyras pašoko ir kiek sutrikęs pažvelgė į ją. 

— Tu girdėjai, Franse? — susigėdęs šiurkščiai paklausė jis. 

— Girdėjau, Ričardai,— atsakė moteris, didingai įplaukusi į 
kambarį.— Gražus vyriškio pareiškimas nepraėjus nė metams po 
vestuvių! Niekšas! 

— Labai taikliai pasakyta! — atkirto vyras.— Vien to pakanka, 
kad pasidarytum niekšu! 

— Ko pakanka, gerbiamasai? 

— Vien pagalvoti, kad jeigu ne tu, aš būčiau turėjęs savo tūks- 
tantėlius ir kilmingą žmoną! 

— Tą patį galiu pasakyti ir apie tave — jeigu ne tu, aš būčiau 
turėjusi savo keliasdešimt tūkstančių ir vyrą lordą! Ką ten,-man 
ant galvos, kuriai tu tesugebi pasiūlyti skrybėlę, puikuotųsi karū- 
na! 

— Užsimanė! Pažiūrėčiau, ką tu būtum iikis su savo lordu. 

— Ir tu nepliaukšk niekų! Reikėjo imti tą kilmingą. 

„Nepatenkintas jaunavedys, kuriam šis žaidimas kaltinimais tei- 
kė kone malonumą, vėl sudribo į kėdę, įsirėmė alkūnėmis į stalą 
ir ėmė velti plaukus. 

Įžeista žmona žingsniavo pirmyn atgal po kambarį, nelyginant 
apdraskyta, bet triumfuojanti tigrė. 

Vyras ir žmona buvo išskirtinė pora. Abu gamtos dosniai apdo- 
vanoti: vyras gražus kaip Apolonas, o moteris daili kaip Venera. 
Jeigu tą kūno tobulumą būtų papildęs dvasios grožis, jiems nebūtų 
buvę lygių visoje žemėje. Tačiau, sprendžiant iš aprašytos scenos, 
atrodė, kad tai Liuciferis kalba su įsiutusia Junona, 

Kalbėjosi jie angliškai, gryna anglų tartimi, tad abu, matyt, 
buvo iš tos šalies. Tatai galėjo patvirtinti ir kai kurie ant grindų 
išmėtyti kelionės reikmenys — Anglijos manufaktūrų darbo krep- 
šiai ir lagaminai. Tačiau kalbamasis kambarys buvo Niujorke, tre- 
čiame antros klasės nakvynės namų aukšte. 

Tatai nesunku paaiškinti. Žavingoji pora ne taip seniai išlipo 
iš Atlanto garlaivio. Ant lagaminų dar tebebuvo likę kreida užra- 
šyti muitinės ženklai. 

Žmogus, gerai susipažinęs su Anglijos gyvenimu, žvelgdamas į 
šią keistą keliauninkų porą, o ypač pasiklausęs jųdviejų pašneke- 
sių, būtų padaręs tokią išvadą: | 

Vyriškis iš prigimimo neabejotinai „džentelmenas“ ir neabejo- 
tinai mokęsis prastoje mokykloje. Tarnavęs Britų armijoje. Tas 
faktas visiškai aiškus, kaip ir tai, kad šiuo metu jis yra išėjęs į at- 
sargą. Jis iki šiol nešioja žandenas, bet jau nebeturi karininko 
pažymėjimo. Pastarąjį jis gavo parduoti, bet tik tuomet, kai jo 
pulkininkas, arba karininkų „tėtušis“, užsiminė apie atsistatydini- 
mą. Jeigu kada ir buvo turtingas, tai seniai tą turtą iššvaistė, kaip 
ir pinigus, gautus už karininko laipsnį. Dabar jis skurdžius. Išvaiz- 
da išduoda jį esant nuotykių ieškotoją. 

Zvelgiant į moterį, peršasi panaši išvada. Stebėtojas, matyda- 
mas jos laikyseną, elgesį, rėksmingą drabužių stilių, lengvabūdiš- 
kumo atšvaitą veide, išsyk nukeliaus mintimis,— jeigu tik jam 
yra tekę tenai būti, — į vieną iš visame pasaulyje žinomų alėjų. 
Gražuolė Fanė jam atrodys tipiška daili kurtizanė — sezono de- 
mimondo * dama. | 

Tokių porų dažnai pasitaiko. Gražus vyras ir žavi moteris, abu 

vienodai nedori, pagauti trumpalaikės aistros, tetrunkančios tiek, 
kad spėtų susituokti, bet niekad neišsilaikančios iki medaus mėne- 
sio galo. Tokia pat buvo ir šios poros istorija. 
„ Aprašytoji audringa scena toli gražu nebuvo pirmoji. Tokios 
vėtros tarp jų praūždavo beveik kasdien. Po smarkaus gūsio įsi- 
viešpatavusi ramybė negalėjo ilgai trukti. Toks juodas debesis 
nebūtų išsisklaidęs be didesnių elektros iškrovų. | 

Taip ir įvyko. Tas, kieno buvo tartas paskutinis žodis, susumavo 
pokalbį: 

— Sakysim, kad tu ir būtum vedęs savo ledi — aš žinau, ką tu 
turi galvoje: tą seną raganą ledi K.— tai bent smagumo judu būtu- 
mėt turėję! Jai būtų reikėję atsargiai bučiuotis, kad neiškristų prie- 
kiniai dantys arba kad jų neprarytų! Cha cha cha! | 

— Ledi K.— išgrauš! Aš būčiau galėjęs turėti tuziną kilmingų 


* Laisvo elgesio moteris, pamėgdžiejanti aukštuomenės damą. 

aristokračių, o kai kurios iš jų buvo tokios pat jaunos ir gražios 
kaip tu! 

— Pagyrų maišas! Tai melas, ir tu pats tą žinai! Gražios kaip 
aš! Mat kaip ėmei čiulbėti! Tu žinai, kad mane vadino Bromptono 
Gražuole? Ačiū Dievui, man nereikia tavo patvirtinimų. Man šitą 
kartojo vyrai, kurių skonis dešimteriopai subtilesnis už tavo, ir da- 
bar dar gali pakartoti! 

Pastaroji frazė buvo ištarta priešais didįjį veidrodį, ties kuriuo 
kalbėtoja stabtelėjo, tarsi norėdama pasigrožėti savimi. 

Kas be ko, atspindys jame nepaneigė jos žodžių. 

— Ir dabar dar gali pakartoti! — lėtai tardamas žodžius, abe- 
jingai, o gal dėdamasis abejingu, ištarė persisotinęs padauža.— 
Įdomu būtų išgirsti! 

— Ak šitaip! Tada būtinai išgirsi! 

— O, aš sutinku. Niekas nesuteiks man tiek džiaugsmo. Ačiū 
Viešpačiui, mes esame tokioje šalyje, kur Žmonės blaiviai žiūri 
į tokius klausimus ir kur galima išsiskirti ne tik taikiai, bet netgi 
pigiau, negu kaštuoja leidimas tuoktis! Nė iš tolo neketindamas 
stotis jums skersai kelio, madam, aš kuo galėdamas stengsiuosi 
tamstytei padėti. Manau, mes nemeluodami galėsime remtis „cha- 
rakterių nesuderinamumu“. 

— Tik angelas, gyvendamas su tavim, negalėtų tuo remtis. 

— Vadinasi, galima nebijoti, kad tu paneigsi tokią priežastį, 
nes nusidėję angelai turbūt nėra išimtis. 

— Kokie niekingi įžeidinėjimai! Dieve gailestingas, ir aš puo- 
liau ant kaklo šitam nenaudėliui! 

— Puolei ant kaklo? Cha cha cha! Kas tu buvai, kai aš tave 
suradau? Benamė, jeigu ne.blogiau. Ta diena, kai aš tave pažinau, 
pati juodžiausia mano gyvenime! 

— Niekšas! 

Epitetas „niekšas“ neišvengiamai rodė artėjančią kulminaciją. 
Jei šitaip vienas kitą pavadina džentelmenai, tai dažniausiai juodu 
kimba vienas kitam į atlapus. Tačiau kai ledi taip pasako džentel- 
menui, rezultatas, žinoma, būna visai kitoks, nors vis tiek pokalbis 
pakrypsta kita linkme. Šiuo atveju jis užsibaigė visai. 

Šūktelėjęs, bet nieko neatsakęs, vyras pašoko ir ėmė žingsniuoti 
palei sieną. Žmona, pirmoji išėjusi į tokias vaikštynes, švytravo 
savojoje pusėje. 

Jų keliai susitikdavo ir vėl išsiskirdavo; o tylomis svaidomi pikti 
žvilgsniai buvo nelyginant tigrų, sukančių aplink narvą. 

Gal dešimt ar net daugiau minučių truko ši nebyli promenada. 

Vyriškis pirmasis pavargo, vėl sugrįžo į savo kėdę, išsitraukė 

iš portsigaro savo „regaliją“ ir užsidegęs cigarą ėmė rūkyti. 

Moteris, tarsi nusprendusi nepasiduoti abejingumo varžyboms, 
išsiėmė savo portsigarą, išsirinko plonąją „karalienę“ ir įsitaisiusi 
supamojoje kėdėje, išpūtė tokį dūmų kamuolį, kuris netrukus kone 
visai uždengė veidą nelyginant Junonos nimbas. 

Daugiau žvilgsnių vienas į kitą jie nebesvaidė — vargu ar būtų 
buvę įmanoma —ir dar dešimt minučių sėdėjo nepratardami nė 
žodžio. Zmona patyliukais kurstė savo pyktį, o vyras, didžiai susi- 
kaupęs, sakytum svarstė kažkokį sudėtingą klausimą. Pagaliau 
nejučiom iš jo lūpų išsprūdęs šūksnys parodė, kad jis išspręstas, 
o pralinksmėjęs veidas, kurį galėjai įžvelgti ir pro dūmus, bylojo 
jį padarius sprendimą, kuris jam labai tiko. 

Išsitraukęs cigarą iš dantų ir išpūtęs susikaupusį dūmų kamuo- 
lį, jis pašilenkė prie žmonos ir meiliai kreipėsi vardu: 

— Fane! 

Toji pabrėžtinai pavartota mažybinė forma reiškė, kad audra 
jau bus praužusi. Nikotinas apramino susierzinimą. 

Žmona, regis, irgi panašiai paveikta, atitraukė cigaretę nuo lū- 
pų ir atlaidžiu tonu tarė: 

— Ką, Dikai? 

— Man šovė į galvą viena idėja,— pasakė jis, pradėdamas vi- 
sai kitokio pobūdžio pokalbį.— Geniali idėja! 

— Dėl jos genialumo leisiu sau suabejoti. Ko ji verta, galima 
bus spręsti tada, kai tu ją atskleisi. Jei neklystu, tu taip ir ketini 
padaryti? 

— Taip,— atsakė jis, nekreipdamas dėmesio į pašaipą. 

— Ką gi, įdomu paklausyti. 

— Matai, Fane, nieko nėra pasaulyje aiškiau už tai, kad mudu 
abu pralošėm susituokę. 

— Aišku kaip dieną — bent jau man. 
kėme iš meilės. Ir dėl to padarėme kvailystę, nes nė vienas iš mud- 
viejų negalėjo sau šito leisti. 

— Man regis, aš tą jau seniai žinau. Pasakyk ką nors naujo. 

— Maža pasakyti, kvailystę,— lyg negirdėdamas būbnijo vy- 
ras, — tai buvo gryna beprotybė! 

— Ir greičiausiai, kad mano. 

— Mūsų abiejų. Įsidėmėk, juk aš nesakau, kad gailiuosi tave 
vedęs. Nebent tik todėl, kad atėmiau iš tavęs visus šansus. Aš ži- 
nau, kad tu tikrai galėjai ištekėti už turtingesnio žmogaus. 

— Ak, tu tą pripažįsti, taip? 

— Pripažįstu. Ir tu turi pripažinti, kad aš galėjau vesti tur- 
tingesnę moterį. 

— Pavyzdžiui, ledi Skreč. 

— Nesvarbu. Ledi Skreč būtų apsaugojusi mane nuo šitos ali- 
nančios kovos už būvį, kuri ateityje gali būti dar nuožmesnė. Tu 
žinai, kad aš jau nebeturiu jokio kito pragyvenimo šaltinio, be 
manipuliacijų kortomis, kurių esu šiek tiek pramokęs. Aš atvykau 
čionai naiviai vaizduodamasis rasiąs daugybę neišmanėlių prie 
kortų stalo, o visi sukčiai bus likę anapus Atlanto. Ką gi, aš pasi- 
dairiau" šen ir ten ir ką pamačiau? Kad didžiausias Niujorko buka- 
galvis būtų Londono kazino vilkas. Aš jau prakišau šimtą svarų 
ir nežinau, ar sugebėsiu juos susigrąžinti. 

— Tai ką gi tu vis dėlto nori pasakyti, Dikai? Kokia toji geniali 
idėja? 

— Ar tu sutinki išklausyti pasiūlymą? 

— Kaip malonu girdėti tave šito klausiant! Prašom, sakyk. O 
ar aš sutiksiu su tavo pasiūlymu, tai jau kitas dalykas. 

— Ką gi, mieloji Fane, tavo pačios žodžiai pakišo man šią min- 
tį, todėl nepriekaištauk, kad aš čia vienas pats taip sugalvojau. 

— Jeigu tai bus verta mintis, gali šito nebijoti. Tik įdomu, kokie 
buvo tie mano žodžiai? 

— Tu sakei, kad man reikėjo vesti savo ledi. 

— Taip. Ir kas iš to? 

— Iš to — šis bei tas daugiau, negu tu manai. Čia slypi daug 
prasmių. 

— Taip sakydama, aš nieko daugiau neturėjau galvoje. 

— Tu taip sakei tik iš piktumo, Fane. 

— Ne, nuoširdžiai. 

— Cha, cha! Aš tave per daug gerai pažįstu. 

— Tikrai? Man regis, per gerai apie save manai. Vieną dieną 
gali pamatyti klydęs. 

— Niekada. Tu mane labai myli, kaip ir aš tave. Kaip tik todėl 
aš ir žadu pateikti savo pasiūlymą. 

— Gana! Aš nė tiek tavęs nemgišsiūs jei nesiliausi erzinęs. 
Klok, Dikai. Tu nori prašyti manęs leidimo? Kam? 

— Leisk man... 

— Ką? 

—- Vėl susituokti! 

Dugiikos mėnesių žmona pašoko tarsi įgelta. Akyse švietė pyk- 
tis + nuostaba, sumišusi su patiklumu. 

—- Jr tu čia rimtai, Dikai? 

Ji paklausė negalvodama. Pati matė, kad rimtai. 

— Pirmiausia išklausyk mane,— paprašė jis. 

Ji laukė. 

— Taigi štai ką aš siūlau: tu duodi man laisvę, kad aš vėl 
galėčiau vesti. Dar daugiau, padedi man tą padaryti — mūsų abiejų 
labui. Tokiam planui geresnės už šią šalį nerasi, ir nesikuklinda- 
mas turiu pripažinti, kad geresnio kaip aš žmogaus jam įgyven- 
dinti taip pat nerasi. Jankiai prisikrovę daug turto. Tarp jų — 
tuntai įpėdinių. Keista būtų, jeigu aš negalėčiau vienos iš jų gauti 
į žmonas! Tada arba jos turėtų būti išrankesnės už tave, Fane, 
arba mano žavesys jau nublankęs. 

Nors klausytojos tuštybė buvo pamaloninta, ir dar taip išmonin- 
gai, ji nieko neatsakė. Tad vyras kalbėjo toliau: 

— Ar verta gręžtis nuo tiesos? Ir tu, ir aš sakėme teisybę. Mu- 
du apsikvailinom. Tavo grožis sukaustė mane ir nebeleido rinktis. 
O manasis... na, patraukli išorė, jeigu jau reikia apie tai kalbėti, 
taip pat paveikė ir tave. Tai buvo abipusė meilė ir abipusė pragaiš- 
tis — trumpai tariant, partneriai pralošė. 

— Ko gero, taip. Toliau! 

— Kas gi mūsų laukia? Aš, sūnus vargšo katalikų kunigo, tu — 
manau, neverta kalbėti apie kilmę. Mes atvykome čionai, tikėdamie- 
si pagerinti savo reikalus. Medaus ir pieno upių žemė virto ap- 
maudo ir kartėlio žeme. Mums liko tik šimtas svarų. Kai ir tuos 
išleisime, kas bus tada, Fane? 

Fanė nežinojo. 

— Vargu ar kas čia darytų mums kokių nuolaidų, — dėstė to- 
liau nedorėlis vertelga.-- Kai liksim visai be pinigo, ką aš arba tu 
turėsim veikti? Aš nemoku nieko, nebent važnyčioti ekipažą gat- 
vėje, o tu muzikuoti siuvamąja mašinėle arba mogliais. Bet Vieš- 
pats mato — nieko iš to nepeštume! 

Buvusi Bromptono gražuolė, išsigandusi dėl tokios perspekty- 
vos, pašoko iš supamosios kėdės ir vėl įniko žygiuoti po kambarį. 

Staiga ji sustojo ir pasisukusi į vyrą paklausė: 

— Ar tu pažadi man likti ištikimas, Dikai? 

Klausimas buvo ištartas susirūpinusiu, nuoširdžiu tonu. 

— Žinoma, pažadu. Kaip tu gali manim abejoti, Fane? Mums 
abiem rūpi šitas sandėris. Mano žodis tvirtas kaip plienas! 

— Tada aš sutinku, Dikai. Bet sunkus bus tas plienas, jeigu 
tu mane išduosi! | 

Dikas švelniai nusijuokė iš žmonos grasinimo ir Judo bučiniu 
užspaudė jį ištarusias lūpas. 

VII skyrius 
PAKLUSNi DUKTĖ 


— Ką tik grįžęs iš Meksikos karininkas — karo pulko kapi- 
tonas ar panašiai. Trumpai sakant — tuščia vieta! 

Tokia buvo krautuvininko našlės nuomonė. 

— Ar tu sužinojai jo pavardę? — tyliai paklausė Džulija. 

— Žinoma, mieloji. Klerkas parodė man. ją viešbučio registra- 
"cijos knygoje — Meinardas. 

— Meinardas! Jeigu tai tas pats kapitonas Meinardas, apie 
kurį rašo laikraščiai, tai jis ne tokia jau tuščia vieta. Bent jau 
oficialūs pranešimai sako ką kita. Juk tai jis užbėgo už akių ne- 
sėkmingam bandymui prie K.... ir pirmasis perėjo per tiltą dar 
keliose vietovėse, kurių pavadinimų neįmanoma ištarti! 

— Ko verti tie užbėgimai už akių ir tie tiltai! Dabar, kai jis 
jau paliko tarnybą, o pulkas išsiskirstė, tas jam nieko neduos. Jis 
negaus nei pensijos, nei pašalpos ir turės klausytis užuominų, kad 
jo kišenėje vėjai švilpia. Visa tai sužinojau iš tarno. 

— Gaila jo, jeigu taip. 

— Gailėkis kiek tinkama, mano miela, bet toliau nė žingsnio. 
Didvyriai savotiškai patrauklūs, kai juos prilaiko doleriai. Be jų 
didvyriai šiais laikais ne per labiausiai vertinami; ir turtingos 
merginos už jų jau nebeteka. 

— Cha! Kas žada už jo tekėti? — vienu metu paklausė duktė 
ir dukterėčia. 

— Ir net neilirtuoja,— rimtai atkirto ponia Gedvud.— Aš to 
neleisiu — tik ne su juo. | 

— O kodėl ne su juo kaip su bet kuo kitu, brangioji mamyte? 

— Dėl daugelio priežasčių. Mes nežinome, kas jis per žmogus. 
Atrodo, kad jis čia ničnieko nepažįsta ir jo taip pat niekas nepa- 
žįsta. Šioje šalyje jis svetimšalis, aš manau, airis. 

— Ak, tetule! Dėl to mano nuomonė apie jį nepasikeis. Mano 
tėvas irgi buvo airis. 

— Kad ir kas jis būtų, tai drąsus ir mandagus žmogus,— tyliai 
pasakė Džulija. 

— Ir gražus! — pridūrė Kornelija, viliūkiškai dirstelėjusi į pus- 
seserę. 

— Mano manymu, žmogaus, kuris užlipa gaisrininkų kopėčio- 
mis — jau nekalbant apie tiltus — ir kuris vėliau, rizikuodamas 
gyvybe, užtraukia dvį nę tokias jau lengvas paneles beveik stat- 

menu skardžiu aukštyn, nebūtina pristatinėti visuomenei; net ir 
garbiesiems misteriams J., L. ir B.— aukštuomenės grietinėlei, kaip 
jie patys save vadina. 

— Eik jau! — paniekinamai sagišisišjs motina.— Bet kuris 
džentelmenas būtų padaręs tą patį; ir bet kuriai ledi. Juk jis gel- 
bėjo ir Keziją, kuri sveria tiek pat kiek judvi drauge sudėjus! 

Merginos prapliupo kvatoti, prisiminusios, kaip atrodė negrė, 
traukiama į skardžio viršūnę. Jeigu ji nebūtų buvusi paskutinioji, 
tai tas prisiminimas gal nebūtų buvęs toks ryškus. 

— Gerai, mergytės. Džiaugiuosi, kad jums smagu. Galit juok- 
tis kiek telpa, bet man visa tai kelia rūpestį. Šiuo atveju negali būti 
jokių kalbų apie vedybas ir netgi apie flirtą. Aš nenoriu, kad kuri 
nors iš jūsų apie tai kalbėtumėt. Na, o dėl Kornelijos, tai aš jokiu 
būdu neketinu jos varžyti. Savaime suprantama, tu gali elgtis kaip 
tinkama. 

— O aš negaliu? — šokosi valdingoji Džulija. 

— Gali, mano brangioji, gali. Tekėk už kapitono Meinardo ar 
bet kurio kito pagal savo skonį. Bet jeigu tu padarysi tai be mano 
sutikimo, tai būk pasiruošusi pasitenkinti kišenpinigiais. Atmink, 
tėvo milijonas paliktas man iki gyvos galvos. 

— Iš tikrųjų! 

— Taip! O jeigu tu priešinsies mano norams, aš tyčia gyven- 
siu trisdešimčia — ne, penkiasdešimčia metų ilgiau! 

— Ką gi, mama, atvirumo tau nestinga. Žavinga manęs laukia 
ateitis, jeigu tavęs nepaklausyčiau! 

— Bet tu jūk to nepadarysi, Džulija? — įtaikiai tarė ponia 
Gedvud,— juk nepadarysi? Tu ir pati puikiai supranti, antraip tavo 
brangios mamytės tiekos metų triūsas ir rūpestis būtų nieko vertas. 
Bet negaiškime laiko,— pridūrė „brangioji mamytė“, išsitraukusi 
laikrodėlį briliantiniais apsodais,— po dviejų valandų prasideda 
balius. Eikit į savo kambarį ir persirenkit. 
 „Paklusnioji Kornelija tuoj pat išėjo į koridorių ir pasuko „ton 
"pusėn; kur buvo jų su pussesere kambarys. 

Džulija, priešingai, išėjo į balkoną. 

= Kaip nesinori į balių! — tarė ji rąžydamasi.— Šimtąkart mie- 
liau eičiau miegoti! 

— Kodėl, kvailute? — nustebo motina, atėjusi jai iš paskos. 


— Mama, tu žinai kodėl! Bus tas pats kaip anąkart — vienui 
viena tarp šitų nepakenčiamų žmonių. Negaliu jų matyti. Kaip man 
norėtųsi juos pažeminti! 

— Sįvakar tu tą padarysi, brangioji. 

— Kaip, mama? 

— Užsidėsi mano deimantų diademą. Tai paskutinioji tavo mv: 
limo tėvelio dovana man. Jį kainavo jam dvidešimt tūkstančių do- 
lerių! Jeigu mes galėtume prikabinti prie tų deimantų etikeių, kaip 
sužėruotų pavydžios jų akys! Nebijok, aš manau, jie pažins. Tai 
ir bus jiems pažeminimas, dukrele! 

— Kažin. 

— Kažin? Dvidešimties tūkstančių vertės deimantai! Visose 
Valstijose nėra kitos tokios diademos. Baliuje jokia dama neturės 
nieko panašaus. Deimantai dabar itin madingi, tu su jais visur 
būsi pažiba. Bent jau šiam kartui tau turėtų jų pakakti. O kai kitą 
kartą čia atvažiuosim, galbūt turėsime dar dailesnį deimantų pa- 
puošalą. 

— Kokį? 

— Karūną! — sušnibždėjo motina dukteriai į ausį. 

Džulija Gedvud krūptelėjo, tarsi motina būtų atspėjusi jos min- 
tis. Išaugusi pertekliuje, ji leido sau visokius malonumus ir pra- 
bangą, kokią tik galima įsigyti už auksą, bet vieno dalyko net ir už 
auksą negalėjai nusipirkti — entrėe * į tą paslaptingą pasaulį, va- 
dinamą aukštąja visuomene, bendrauti su jos creme de [a creme **. 

Netgi šioje laisvoje kurorto atmosteroje ji jautėsi atstumta. Kaip 
ir jos motina, ji suprato, kad Niuportas yra pernelyg prabangus 
smulkaus, nors ir klestinčio Niujorko krautuvininko šeimai. Ką tik 
ištarti motinos žodžiai tarsi įkūnijo miglotą viziją, jau kadai ple- 
venančią jos vaizduotėje, ir žodis „karūna“ daug labiau sumenkino 
kapitono Meinardo šansus negu ilgiausi motinos pamokslavimai. 

Motina puikiai tą žinojo. Savo brangiąją Džuliją ji išaul.lėjo 
nuolankią, be romantiško nepaklusnumo - polinkių. Bet dabar jai 
pasirodė, kad bus išlindusi viena vinis, tad paėmusi plaktuką su- 
varė ją atgal. 

— Karūną, mano.brangioji, o kodėl ne? Daugybė Anglijos lordų 
ir Prancūzijos graių nedvejodami susiviliotų tokia ateities perspek- 
tyva, kokią tu jiems gali suteikti. Milijonas dolerių ir priedo, gro- 
žis — tau nėra ko kuklintis, dukrele — tai du dalykai, kurie ne taip 
jau dažnai būna drauge ir nesimėto gatvėje -— nei Londone, nei 
Paryžiuje. Dovana, verta princo! O dabar, Džulija, dar štai kas. Sa- 
kau tau tiesiai, noriu, kad žinotum teisybę. Kaip tik dėl šitos prie- 
žasties, ir vien tik dėl jos aš ketinu vežtis tave į Europą. Prižadėk 
nieko neįsimylėti ir atiduoti ranką Žmogui, kurį aš tau pati parink- 


* Įėjimo (pranc.). 
*+ Pačia grietinėle (pranc.). 

siu, o vestuvių dieną aš tau atiduosiu pusę tavo velionio tėvelio 
palikimo! 

Mergina tylėjo. Gal ji galvojo apie savo išgelbėtoją? Bet jeigu 
mintys apie Meinardą ir sukosi jos galvoje, tai jos nebuvo išstū- 
musios visų kitų minčių — bent jau tų gundančių ateities galimy- 
bių, kurios ką tik jai buvo atvertos. Be to, Meinardui gal.ji visai 
nė nerūpi. Iš jo elgesio kaip tik taip ir atrodo. Apnikus tokioms 
abejonėms, Džulijai buvo kur kas lengviau apsispręsti. 

— Aš esu rimtai nusprendusi,— spyrė atkaklioji motinėlė.— 
Man, kaip ir tau, darosi koktu, pagalvojus apie mūsų padėtį čionai. 
Tik pamanykit, nieko verti Nepriklausomybės Deklaracijos signa- 
torių palikuonys įsivaizduoja, kad mano dukra jiems per prasta 
pora! Ak! Nė vienas iš jų negaus jos... be mano leidimo. 

— Be jo, mamyte, aš netekėsiu. | 

— Gerute mano, tu gausi vestuvinę dovaną kaip žadėta. O šį- 
vakar galėsi pasipuošti mano deimantais, kurie nuo šiol bus tavo. 
Eik ir užsidėk juos! 


VIII skyrius 


DIDIKAS, ATVYKĘS INKOGNITO 


Tas neįprastas ką tik aprašytas dialogas vyko priešais ponios 
Gedvud kambario langą. Lauke buvo jau tamsu; bežvaigždė ir tyli 
naktis, kaip žinia, labai tinkama mėgstantiems slapčia pasiklausyti 
svetimų pokalbių. 

Vienas toks mėgėjas kaip tik ir pasitaikė! | 
Tiesiai virš jų stovėta džentelmeno, kuris ir pasinaudojo tokia 
proga. 

. Jis atvyko vakariniu garlaiviu iš Niujorko ir įsirašė į registra- 
cijos knygą kaip Svintonas su kukliu prierašu ponas. Prie pavardės 
dar pridėjo „su tarnu“. Pastarasis buvo juodaplaukis tamsaus gy- 
mio jaunuolis, dėvintis liokajaus arba... vaet du voyage * stiliaus 
drabužiais. | | 

Niuportas Svintonui buvo nepažįstamas, tad kone visą dieną 
jis apžiūrinėjo šį Kodingtono įkurtą miestą ir jo istorines įžymybes. 

Nors kalbėjosi mažne su visais sutiktais, matyt, nieko čia nepa- 
žinojo, kaip kad ir jo nepažinojo niekas. 


* Ginklanešio (pranc.). 

Niuportiečiai toli gražu nėra nemandagūs su savo miesto sve- 
čiais, ypač jeigu svečias atrodo pasiturintis ponas, per pagarbų 
atstumą lydimas skoningai apsitaisiusio ir nuolankaus tarno. 

Tie, kuriuos jis užšnekino, kaip vienas nusprendė —, žymus 
žmogus“. 

Visa pono Svintono išvaizda neginčijamai bylojo jį tokį ir esant. 
Už jo pečių jau buvo koks trisdešimt pavasarių, ir jokio Ženklo, 
kad jie būtų buvę nesmagiai praleisti. Žvilgantys kaštoniniai plau- 
kai neturėjo nė vienos sidabro gijelės; jeigu apie akis ir buvo susi- 
daręs raukšlelių tinklas, tai jį puikiausiai slėpė rūpestingai prižiū- 
rimos žandenos, kurios jungėsi su ūsais, palikdamos, šiurkščiai 
sakant, veido tonzūrą, išduodančią jos savininką esant raitosios 
gvardijos karininką. Jo nieku gyvu nebūtum palaikęs kuo kitu, tik- 
tai „britu“, tad miesto gyventojai ir viešbučio svečiai išsyk taip 
ir nusprendė. 

Pavakarių arbata jau buvo išgerta, ir atvykėlis, neturėdamas 
daugiau ką veikti, persisvėręs pro miegamojo langą penktame aukšte 
tyliai rūkė cigarą. Pokalbio, kuris įvyko tarp šeimininko ir jo tar- 
no, ir kurio būta iš vienos pusės nuolankaus, o iš kitos keistai fami- 
liaraus, čia neverta aprašinėti. Jis jau buvo pasibaigęs, ir tarnas 
išsitiesė sans Jacon ant sofos, tuo tarpu šeimininkas, pasirėmęs 
ant palangės, traukė į save kvapnų tabako dūmą drauge su jodo 
pritvinkusiu oru, kuris kilo aukštyn nuo vandenyno dumblių. 

Tykus vaizdas žadino prisiminimus, tad ponas Svintonas pa- 
galvojo: 

„Velniškai graži vietelė! Pasiutusiai dailios mergytės! Tikiuosi, 
rasiu čia kokią vieną, kuri turi gerą palikimą ir gali juo naudotis. 
Garantuoju, kad kur nors netoliese slampinėja kokia sena ragana 
su prikimšta kojine, bet reikės pavargti, kol aš ją surasiu. Leiskite 
tik man žvilgtelėti į jos gausybės ragą ir jeigu aš jo, paėmęs už. 
smaigalio; neiškratysiu, tai... tada patikėsiu tuo, ką žmonės kalba 
apie jankes, kad, girdi, jos laiko suspaudusios šavo kapšelius 
smarkiau negu jų naivios pusseserės Anglijoje. Jau kelias pavel- 
dėtojas žinau. Viena ar dvi maždaug su milijonu — žinoma, dole- 
rių. Svaras — penki doleriai. Tuoj paskaičiuosim! Milijonas dola- 
rių — tai du šimtai tūkstančių svarų. Gerai! Net pusės to pakaktų. 
Kažin ar ta spanguolytė su mamyte prie šono turi bent kiek žvan- 
gančiųjų? Truputis meilės lošimui praskaidrinti būtų visai neblo- 
gai. O! Kas gi ten apačioj? Pro atvirą apatinio numerio langą 
krinta dviejų moterų šešėliai. Kalbasi. Jeigu tik jos išeitų į balko- 
ną, aš galėčiau pasiklausyti. Dabar kaip tik mielai pasiklausyčiau 
kokio skandaliuko, ir jeigu jos turi nors ką nors bendra su savo 


36 


sesėmis kitapus Atlanto, tai pokalbio pobūdis bus būtent toks. 
O Viešpatie! Jos eina į balkoną! Lyg pačios norėdamos padaryti 
man paslaugą“. 

, Tai įvyko kaip tik tuo metu, kai Kornelija nuėjo į savo kambarį 
ir ponia Gedvud nusekė paskui dukterį į į balkoną pratęsti kambaryje 
prasidėjusio pokalbio. 

Tyli naktis ir paprasčiausias akustikos dėsnis padėjo jam — 
Syvintonas girdėjo kiekvieną ištartą žodį ir netgi tyliausią šnibž- 
dėsį. 

Bijodamas, kad kartais nebūtų pastebėtas, jis užlindo už žaliu- 
zil ir priglaudęs ausį prie pakeltos lystelės nelyginant seklys susi- 
demIėjes išklausė visą pokalbį. 

| : Balsams nutilus jis iškišo galvą ir pamatė, kad jaunoji panelė 
jau įėjusi vidun, o motina vis dar tebestovi balkone. 

Vėl atsitraukęs jis pasišaukė tarną ir kelias minutes prislopinęs 
balsą kažką jam skubomis aiškino, lyg duodamas kokius svarbius 
nųrodymus. 

"Paskui užsidėjo skrybėlę, apsivilko ploną surdutą ir išskubėjo 
pro duris. 

Tarnas išsekė paskui, bet ne iš karto, o kiek luktelėjęs. 

"Netrukus džentelmeną iš Anglijos jau galima buvo išvysti ne- 
rūpestingai žingsniuojantį. per balkoną ir sustojantį už poros žings- 
nių nuo našlės, kuri rymojo ant turėklų. 

„Jis nebandė jos kalbinti. Niekieno nepristatytam tai būtų buvę 
labai nemandagu. Nė atsisukęs į ją nebuvo, žvelgė tiesiai jūron 
lyg stabtelėjęs pasigrožėti apšviesta Kormoranų uola, ryškiai spin- 
dinčia vakaro tamsoje. 

"Tuo metu jam už nugaros išdygo nedidelė figūrėlė ir kostelėjo 
lyg norėdama atkreipti dėmesį. Tai buvo tarnas. 

:— Milorde,— tarė jis tyliai, bet taip, kad ponia Gedvud išgirs- 
tų.: 

= Čia tu, Frankai? Ko nori? 

"—. Kokiais drabužiais jūsų šviesybė rengsis pokyliui? 

:—. Žinoma, juodai, su baltu. 

— O kokias pirštines, jūsų šviesybe? Baltas ar gelsvas? 

— Gelsvas, gelsvas. | 

Tarnas kilstelėjo skrybėlę ir pasišalino. 

„Jo šviesybė“, koks pasirodė besąs ponas Svintonas, vėl pa- 
skendo tyliuose apmąstymuose apie šviečiančią Kormoranų uolą. 

„Tačiau krautuvininko našlė ramybės jau nebeturėjo. Magiški 
žodžiai „jūsų šviesybe“ suvirpino jos širdį. Čia pat, už poros žings- 
nių, gyvas lordas. Viešpatie mieliausias! 

Pradėti kalbą, pralaužti santūrumo ledą — moterų privilegija, 
tad ir ponia Gedvud nedelsdama ja pasinaudojo. 

— Jūs, pone, kiek suprantu, 8 į mūsų šalį ir į Niuportą 
iš svetur? 

— O taip, ponia, iš tikrųjų taip: Aš atvykau į jūsų nuostabų 
kraštą paskutiniuoju garlaiviu. Šįryt atplaukiau į Niuportą iš Niu- 
jorko. 

— Tikiuosi, jūsų šviesybei patiks Niuportas. Tai mūsų ištaigin- 
giausias kurortas. 

— O, greičiausiai taip ir bus, greičiausiai. Bet atleiskit, ponia, 
jūs kreipėtės į mane kaip į lordą. Gal malonėtumėt paaiškinti, 
kodėl taip mane pagerbėt? 

— Ak, pone. Kaip galėjau jūsų netituluoti, kai ką tik girdėjau 
tarną į jus taip kreipiantis? 

— Teisybė, Frankas, kvailas padaras, kad jį kur! Dovanokite, 
ponia, jei pasirodžiau atžagarus. Labai apgailestauju, kad taip 
atsitiko. Mat aš keliauju inkognito. Jūs, ponia, turbūt įsivaizduoja- 
te, kaip tatai įkyru, ypač laisvoje ir nesuvaržytoje jūsų šalyje, 
nuolat būti išskiriamam iš kitų? Užtikrinu jus, baisiai įkyru. 

— Savaime suprantama. Puikiausiai tatai įsivaizduoju, milor- 
de. 


— Ačiū, ponia! Amžinai lieku skolingas jums už tokį supratin- 
gumą. Tačiau privalau prašyti jūsų dar didesnės paslaugos. Dė 
savo tarno kvailumo esu atsidūręs visiškoje jūsų valdžioje. Tikiuosi, 
kad kalbuosi su ledi. Iš esmės esu tuo tikras. 

-— Manau, neapsirinkate, milorde. 

— Tuomet, ponia, paslauga, kurios prašau — neišduokit tos 
nedidelės paslapties dėl mano titulo. O gal aš labai apsunkinu jus, 
tokiu prašymu? 

— Nė kiek, sere, nė truputėlio. 

— Jūs man pažadat? 

— Aš jums pažadu, mnilor de. 
būsiu jums dėkingas. Jūs turbūt einate p Na ipod 

— Ketinu eiti, milorde. Drauge su dukra ir dukterėčia. 

— Šit kaip. Man bus malonu su jumis susitikti. Kaip svetim- 
šalis, aš čia nieko nepažįstu. Nueisiu iš paprasčiausio smalsumo 
arba, geriau pasakius, iš arčiau pasižiūrėti į jūsų tautiečius. 

— Ak, pone. Jums nebūtina jaustis svetimšaliu. Jeigu norite 
pašokti, ir mano duktė su dukterėčia tiktų jums į porą, galiu pa- 
žadėti, kad joms tai būtų didelis džiaugsmas. ! 

— Gerbiamoji, jūsų kilnumas mane stačiai pribloškė. | 

Tuo pokalbis užsibaigė. Buvo laikas jau persirengti baliui, tad, 
cecremoningai nusilenkę,— vienas žemai, kita vergiškai nuolan- 
kiai, — juodu išsiskyrė, tikėdamiesi vėl susitikti po tviskančiais 
sietynais. 


IX skyrius 
AVANT LE BAL * 


"Ištaigingo pajūrio kurorto Terpsichorė ** Naujajame Pasaulyje 
mėgsta tokią pat nenatūralaus manieringumo atmosierą kaip ir Se- 
najame. 

: Šokių salėje, kur ne visi susirinkusieji priskirtini „aukščiausiai“ 

rūšiai, vienišas nepažįstamas džentelmenas beveik neturi progos 
pamankštinti kojų, ypač per kadrilį. Tvarkdariai dažniausiai esti 
per daug užsiėmę savimi ir užmiršta savo garbingas pareigas, 
Apie kurias byloja juostelės ir kaspinėliai atlapuose. 
; Kai ateina eilė valsui ir kitiems šokiams ratu aplink salę, at- 
vykėlis iš svetur turi daugiau galimybių. Tuomet tėra svarbu abi- 
pusis partnerių sutikimas, ir nebent jau visiškai nežymus asmuo 
negalėtų susirasti kokios be kavalieriaus likusios damos, kuri mie- 
lai priimtų jo kvietimą. 

Niuporto šokių salės atmosieroje buvo justi tam tikras susve- 
timėjimas, kuris ėmė reikštis jau prieš karą, kai dar niekas nebuvo 
girdėjęs apie „erzacą“, o nafta neliesta slypėjo giliai po žeme. 

Jį iš tiesų pajuto jaunas, neseniai iš Meksikos grįžęs karinin- 
kas, kur kas mažiau pažįstamas šalyje, už kurią kovojo, negu toje, 
prieš kurią buvo pakėlęs ginklą! 

Tačiau ir vienoje, ir kitoje jis tebuvo keliautojas — šiek tiek 
klajūnas, šiek tiek nuotykių mėgėjas, ieškantis kelionėse ne nau- 
dos, o tik tenkinantis savo polinkį. 

Nėra turbūt keliauninkui nuobodesnio užsiėmimo kaip eiti į šo- 
kių balių, kur nepažįsti nė vieno žmogaus, nebent tie šokiai būtų 
laisvo pobūdžio, kur lengva užmegzti pažintį, kaip antai visokiausi 
karnavalai. 

Meinardas žinojo ar bent spėjo, kad Niuporte Šoki vakarai 
tokie patys kaip ir kitur. Tačiau vis dėlto nusprendė eiti. 

Pirma, jam buvo smalsu, antra, nebuvo ką veikti ir dar — vis 
dėlto rūpėjo pamatyti tas dvi merginas, su kuriomis susipažino' 
tokiomis romantiškomis aplinkybėmis. 

* Prieš balių (pranc.). 

** Senovės graikų mitologinė būtybė — šokių globėja. 


Nuo to karto jis matė jas keletą sykių per pietus prie stalo 
ir dar kažkur, bet vis iš toli, negalėdamas pasinaudoti savo oulrė * 
pažinties privilegija. 

Jis buvo per daug išdidus ir nenorėjo lįsti joms į akis. Be to, 
joms derėjo žengti pirmą žingsnį ir duoti suprasti, ar ketinama 
su juo palaikyti pažintį. | 

Tačiau jos tokio žingsnio nežengė! Jau praėjo dvi dienos, o pa- 
nelės nei žodžiu, nei laiškeliu, nei linktelėjimu ar kokia kita man- 
dagia forma neparodė šito! 

„Ko galima norėti iš šitų Žmonių? — svarstė = uk jie. bai- 
sūs..“ — jis norėjo pasakyti „snobai“, bet staiga prisiminė, jog tai 
moterys. 

Be to, argi tinka toks apibūdinimas Džulijai Gedvud! (Jam teko 
pavargti, kol išsiaiškino jos pavardę.) Maždaug taip pat, kaip 
tiktų grafienei ar karalienei! 

Ir vis dėlto narsuolio krūtinėje kirbėjo nerimas, kuris vis stip- 
rėjo, nes kad ir kur būdama Džulija Gedvud visą laiką, rodos, 
eidavo drauge su juo. Nuostabus jos veidas ir figūra nuolat sto- 
vėjo jam prieš akis. 

Kaip reikėtų suprasti tokį abejingumą, kurį galima pavadint! 
nedėkingumu? 

Gal čia kaltas pažadas, kurį jis buvo priverstas duoti ant skar- 
džio? 

Tuomet šį bei tą dar galima būtų suprasti. Nuo to laiko jis 
matė merginas tiktai sergimas motinos — griežtų pažiūrų moteriš- 
kės. Gal paslaptį reikia"saugoti nuo jos? Gal kaip tik todėl jos lai- 
kosi atstu nuo jo? 

Galimas daiktas. Toks paaiškinimas jam buvo mielesnis šir- 
džiai, bet dar labiau jo širdžiai tiko tas keliskart sugautas keistas 
tamsių Džulijos akių žvilgsnis, kurį jinai tučtuojau nuleisdavo 
pajutusi, kad jis prisispyręs žiūri į ją. 

Hamleto žodžiais tariant, „Spektaklis bus tie spąstai, į kuriuos 
pagaut karaliaus sąžinę tikiuos“ **. 

Balius! Jame turėtų paaiškėti ši mažytė paslaptis, o gal ir dar 
viena kita. Jis neabejotinai sutiks tenai visą trijulę — motiną, duk- 
terį ir dukterėčią — visas tris krūvoje! Būtų keista, jeigu tenai 
negalėtų joms prisistatyti. Priešingu atveju teks pasikliauti tvark- 
dariais. 

Taigi — į balių. Drabužiai buvo parinkti su dideliu skoniu ir ati- 
tinkantys LaSEmOę madą, tuo metu jau leidžiančią net tokią lais- 


* Čia: oaliksss (pranc.). 
* Sekspyras V. Dramos. Sonetai.— V., 1986.— P. 392. (Vert A. Churginas.) 

vamanybę kaip balta liemenė. Bet ši mada švystelėjo trumpai lyg 
krintantis meteoritas, vėliau liemenės jau buvo juodos ir tik juo- 
dos! | | 
Šokių salė buvo atidaryta. Karietos riedėjo prie „Okeano“ ve- 
randos, ir šio prabangiojo karavansarajaus koridoriuose sušiugž- 
dėjo šilkai. 

Iš milžiniškos valgomojo salės buvo išnešti baldai (dabar ji 
buvo virtusi šokių sale, verta pačios Terpsichorės), sklido įprasti- 
niai ne itin harmoningi garsai: derinamų smuikų čirpesys ir trom- 
bono kosčiojimas. 

Ponios Gedvud draugė įžengė su;atitinkamu ėclai * — motina 
apsitaisiusi kaip hercogienė, nors ir be deimantų. Pastarieji Žėrėjo 
ir spinduliavo Džulijai ant kaktos ir baltutėlaitės krūtinės — mat 
komplektui priklausė dar ir vėrinys su karuliais. 

Jos suknelė taip pat buvo nepaprastai puošni, trumpai tariant, 
ji buvo nepakartojama. Pusseserė, kur kas kuklesnės laikysenos 
ir ne taip išsipusčiusi, šalia jos atrodė lyg tuščia vieta. 

Ponia Gedvud padarė klaidą —-atėjo per anksti. Teisybė, salėje 
jau būriavosi aukštuomenė, bet tai buvo pasilinksminimo „rengė- 
jai“, kurie kaip oficialūs asmenys stovėjo grupelėmis ir per vė- 
duoklės viršų ar monoklius atidžiai nužvelgdavo įeinančius šo- 
kėjus. 

Pro šią rikiuotę ir turėjo dabar praeiti ponia ir panelės Ged- 
vud, norėdamos patekti į pakylą kitame salės gale. Į 

Su šiuo išmėginimu jos susidorojo puikiai, nors ir palydėtos 
iš aukšto mestų žvilgsnių bei šnabždesio, kurio, laimė, negirdėjo, 
antraip būtų pasijutusios nelabai smagiai. 

„Tai buvo antras Niuporto balius,— neskaitant šokių vakarėlių 
parkuose, — kuriame dalyvavo ponia Gedvud su savo mergaitėmis. 

Pirmasis buvo nevykęs — bent jau Džulijai. 

Šis vakaras žadėjo daugiau. Ponia Gedvud įžengė į salę kupina 
pasitikėjimo, kurį jai įkvėpė ką tik įvykęs susitikimas su žymiuoju 
inkognito ponu Svintonu. 

Per visą dieną ji ne sykį buvo sutikusi tą džentelmeną, nes, 
kaip jau žinome, jis nesėdėjo užsidaręs tarp keturių sienų. Patyrusi 
jos akis spėjo. pastebėti, kad vyriškis dailaus veido ir stoto. Plaukai 
e pat — išpuoselėti kaip visų aristokratų! O kaipgi kitaip? Tik ji 
viena žino priežastį — ji ir jos duktė, kuriai ji, be abejo, patikėjo 
savo atradimo paslaptį. Gal pažadas liko netesėtas, bet už tai 
nereikėtų labai smerkti. 

* Blizgesiu (pranc. ). 

Ji žinojo, kad milordas atvyko neseniai — kaip jis kad sakė. 
iš Kanados — ir trumpam buvo užsukęs į Niujorką. Ji tikėjosi, kad 
niekas šokių salėje jo neatpažins — bent jau iki tol, kol visi pa- 
matys jį jų draugėje ir supras, kad jos esančios jo pažįstamos. 

Būta ir dar rimtesnių motyvų. Ši krautuvininko našlė rinko duk- 
teriai vyrą itin išmaniai. Tokie sugebėjimai nėra būdingi vienos 
kurios klimato juostos ar šalies gyventojams. Jų galima įgyti tiek 
Niujorke, tiek Londone, Vienoje ar Paryžiuje. Ji pasikliaudavo 
pirmuoju įspūdžiu, nors jis vėliau ir pasirodydavo esąs ne be 
„išlygų“. Taigi puošdama savo brangiąją Džuliją vakarui, ji išdėstė 
jai šią savo teoriją, jos įgyvendinimo būdus. 

Duktė prižadėjo būti klusni. Kas gi neprižadėtų, žinodamas, 
kad už tai pelnys dvidešimties tūkstančių vertės deimantus? 


X skyrius 
ANKSTESNIS PAZADAS 


Visoje temperatūros skalėje nerastum padalos, atitinkančios 
tą nepakenčiamą atmosferą šokių salėje prieš prasidedant šokiams. 

Tatai nemaloniausias pojūtis iš visų įmanomų. 

Ir koks ateina palengvėjimas, kai dirigentas pakelia lazdelę 
virš savo griežėjų ir muzikos garsai, kurie, kaip sakoma, net kur- 
čiam ausį glosto, nuaidi per tviskančią salę. 

Poniai Gedvud ir jos mergaitėms iš tiesų palengvėjo. Jos jau 
buvo pasijutusios „perdėm stebimos“. Bent jau Džulija, kuriai 
šmėkštelėjo įtarimas, kad kažkas ją per dantis leidžia, bet visai 
ne dėl deimantų. 

Ji degė sunkiai slepiamu apmaudu, kuris nė kiek nesumažėjo 
kavalieriams pradėjus rinktis poras, nes niekas nepriėjo pakviesti 
nei jos, nei pusseserės. | | 

Tuo metu pasirodė vyriškis, nutraukęs jos minčių srautą. Tai 
buvo Meinardas. 

Nepaisant įspėjančių motinos patarimų, panelė Gedvud negalėjo 
abejingai žvelgti į šį džentelmeną. Jeigu ji ir nebūtų mačiusi jo 
anksčiau, ir to vieno. žvilgsnio būtų pakakę įsitikinti, kad gražesnio 
vyro salėje nėra ir vargu ar gali būti. 

Įėjęs pro duris, jis patraukė ponios Gedvud grupelės link. 

Džulija spėliojo, ar' jis prieis prie jų. Ir labai norėjo, kad pri- 
eitų. 

— Aš tikiuosi, man galima bus su juo pašokti, mamyte, tai yra, 
Jeigu jis mane pakvies? 

— Dar ne, mano brangioji, dar ne. Palūkėk šiek tiek. Jo švie- 
sybė ponas Svintonas gali pasirodyti kiekvieną akimirką. Pirmą 
„šokį tu privalai šokti su juo. Aš niekaip nesuprantu, kodėl jo dar 
nėra,— pridūrė nekantrioji motušė, jau dešimtą kartą prisidėdama 
prie akių lornetą ir apžiūrinėdama salę.— Matyt, kilmingiems žmo- 
nėms nėpriimta anksti atvykti. Nesvarbu, Džulija, tu turi laikytis 
iki paskutinio momento. 

Tačiau paskutinis momentas neatėjo. Įžanginis šokis baigėsi, 
ir damoms sugrįžus į vietas salė suūžė nuo prislopintų balsų ir šilko 
suknelių šlamesio, o džentelmenai be garso jau čiuožė per slidžias 
grindis, stabtelėję, kaip įprasta, lenkė galvą priešais pūstą sijoną 
ir manieringai murmeno visiems žinomą frhzę: „,„Ar galiu jus pa- 
kviesti?“ Damos iš pradžių dėdavosi negalinčios apsispręsti arba 
žvilgčiodavo į kortelę, paskui linkteldavo galvą taip nežymiai, 
kad vos galėdavai suprasti, pažiūrėti baisiai nenoriai stodavosi 
nuo kėdės ir galiausiai paduodavo ranką taip, lyg suteikdamos di- 
džiausią malonę! 

Nė viena iš ponios Gedvud globotinių dar nebuvo pakviestos 
dalyvauti šioje pantomimoje. Savaime aišku, tvarkdariai blogai 
vykdė savo priedermę. Salėje nebuvo gražesnių merginų ir dau- 
gelis vyrų būtų su džiaugsmu jas pašokdinę. Jos čia taip stovėjo 

Krautuvininko našlei visa tai ėmė nebepatikti. Ji jau nebenorė- 
jo būti tokia reikli partneriams. Kadangi lordo nematyti, atsargos 
karininko kvietimas nebus atmestas. 

„Ar jis apskritai Žada ateiti?“ — svarstė ji, turėdama galvoje 
Svintoną. 

„Ar jis žada prieiti prie mūsų?“ — svarstė Džulija, galvodama 
apie Meinardą. 

Ji matė, kaip jis, nors lėtai, bet artėja prie jų. Jam trukdė po- 
sere — į tą vietą, kur jos stovėjo. 

Atrodė, kad jis eina kiek neryžtingai ir žiūri klausiamu žvilgs- 
niu. 

Matyt, įskaitęs į jį žvelgiančiose akyse padrąsinimą, jis staiga 
pasiryžo ir priėjęs prie panelių linktelėjo galvą. 

"Į pasveikinimą abiejų buvo atsakyta, ir gal net karščiau negu 
jis tikėjosi. 

Abi, regis, dar nepakviestos. Kuriai jis turėtų pasisiūlyti? Katrą 
pats norėtų kviesti, jis žinojo, bet svarbu nenusižengti etiketui. 

Netrukus paaiškėjo, kad rinktis nėra iš ko. 

— Džulija, mieloji, — tarė ponia Gedvud, pristatydama jai itin 

stilingai apsirengusį jaunuolį, ką tik atvestą vieno iš tvarkdarių.— 
Tikiuosi, tu dar neatidavei savo kadrilio? Aš pažadėjau tave šiam 
džentelmenui. Ponas Smitsonai — mano duktė. 

Džulija žvilgtelėjo į Smitsoną ir, regis, būtų apsidžiaugusi, jei- 
gu jis būtų čia pat prasmegęs. Tačiau ji dar nebuvo pakviesta, 
todėl turėjo sutikti. 

Kol tvarkdariai neatvedė dar vieno Smitsono, Meinardas pasku- 
bėjo paimti savo globon Korneliją, ir taip buvo sudaryta dviguba 
pora. 

Patenkinta tokiu sugrupavimu,- ponia Gedvud sugrįžo į savo 
vietą. 

Tačiau patenkinta ji buvo neilgai. Vos spėjusi atsisėsti ant ku- 
šetės, pamatė prie jos žingsniuojantį išvaizdų džentelmeną su gels- 
vomis pirštinėmis. Tai buvo jo šviesybė lordas inkognito. 

Ji pašoko ir pažvelgė į porų ketvertuką, kur buvo jos mergai- 
tės. Iš pradžių klausiamai, paskui su neviltim. Pavėluota. Kadrilis 
jau prasidėjęs. Ponas Smitsonas jau darė posūkius kairėn ir deši- 
nėn su jos dukra. Tegu jį galas, tą Smitsoną! 

— Ak, ponia! Labą vakarą dar sykį. Balius jau prasidėjęs, kaip 
matau, ir aš liksiu be kadrilio. 

— Taip, ponas Svintonai, jūs truputį pavėlavote, gerbiamasai. 

— Kaip apmaudu! Kiek supratau, jūsų jaunosios panelės jau 
šoka? 

— Taip, štai ten. 

Ponia Gedvud parodė, kurioje pusėje. Įsistatęs monoklį, Svin- 
tonas nukreipė žvilgsnį tenai. Jis ieškojo ponios Gedvud dukters. 
Dukterėčia jam buvo ne galvoj. Be to, dabar jam labiau rūpėjo 
Džulijos partneris negu ji pati. 

Pamatęs išsyk nusiramino. Smitsonas negalėjo sukelti jam ne- 
rimo. | 

— Tikiuosi, gerbiamoji,— tarė jis, atsisukęs į motiną,— tikiuo- 
si, kad panelė Gedvud dar nespėjo užpildyti visos kortelės šiam 
vakarui? 

— O, žinoma ne, pone! 

— Galbūt sekantį šokį — pagal programą, valsą — aš turėčiau 
garbės pašoktį su ja? Ar galiu tikėtis jūsų paramos, jeigu, žinoma, 
niekam iš anksto šis šokis dar nepažadėtas? 

— Aš žinau, kad nepažadėtas. Galite būti tikras, pone, mano 
duktė be jokios abejonės mielai pašoks su jumis valsą. 

— Dėkoju, ponia! Iš visos širdies dėkoju! 

Sutaręs dėl šio klausimo, malonusis didikas toliau kalbėjosi 

su krautuvininko našle taip draugiškai, lyg ji būtų priklausiusi 
tai pačiai aukštuomenės kategorijai. 

Ponia Gedvud buvo susižavėjusi juo. Kaip daug kuo šis Brita- 
nijos didikų palikuonis pranoksta tuos Niujorko ar Bostono išsišo- 
kėlius ir dabišius! Nei Senojoje Dominijoje, nei Pietų Karolinoje 
nerastum tokios žavios asmenybės! Kaip pasisekė, kad laimingos 
fortūnos pirštas ją palietė pačiu laiku! Tegu bus palaimintas tas 
„kvailas padaras Frankas“, kaip milordas pavadino savo mažąjį 
kamerdinerį. 

Frankas turi teisę į dovaną, ir kurią nors dieną ponia Gedvud 
būtinai jam atsidėkos. 

Džulija jau pažadėjusi sekantį šokį? Žinoma, kad ne! Nei tą, 
nei dar kitą. Ji turi šokti su juo visą vakarą, jeigu jis pageidaus. 
O jeigu taip bus, tai kaip būtų gera nebesilaikyti žodžio ir visam 
Niuportui paskelbti, kad Svintonas — lordas! 

Tokia tat vaga sruveno našlės mintys — žinoma, sasišsias nuo 
visų. 

Kadrilis duoda ne taip jau daug progų atsidurti vis-a-vis su 
partnere. Vis dėlto Meinardas tokią progą ištaikė ir pakvietė Džu- 
liją valsui! Taip sutarę, jie išsiskyrė. 

Prabėgus mažiau kaip dešimčiai minučių, viename šokių salės 
kampe norintys galėjo stebėti sceną, kuri vyko tarp dviejų damų 
ir dviejų džentelmenų, kurie, regis, buvo SUS:0ike su kokiu kebliu 
klausimu. 

Tų dviejų damų būta ponios Gedvud ir jos dukters, o džentel- 
menų — ponų Meinardo ir Svintono. 

Visi keturi buvo ką tik suėję draugėn; vyriškiai nei linktelėję 
galva, nei persimetę žodžiu, vis dėlto dėbtelėjo vienas į kitą taip, 
lyg būtų buvę pažįstami ir nuo seno jautę abipusę antipatiją. 

Iš susijaudinimo dėl susidariusios nemalonios padėties ponia 
Gedvud to nepastebėjo. Tačiau duktė pamatė. 

Kas tarp jų įvyko? 

Pokalbis viską tuojau paaiškins. 

— Brangioji mano Džulija,— pasakė ponia Gedvud.— Aš pa- 
žadėjau tavo pirmąjį valsą ponui Svintonui. Ponaš Svintonai, pra- 
šom susipažinti — mano duktė. 


Kaip tik tuo metu priėjo Meinardas vestis žadėtosios partnerės 
ir užėmė ketvirtąjį kvarteto kampą. Pasigirdo pirmieji valso gar- 
sai. | 

Pasikeitimas priešiškais žvilgsniais tetruko sekundę, ir jaunasis 
karininkas, atsisukęs į panelę Gedvud, pasiūlė jai kibtis į parankę. 

Nenorom paklusdama valingam motinos žvilgsniui, ledi dve- 
jojo. 

— Atleiskite mano dukteriai, pone,— tarė ponia Gedvud,— ji 
jau pažadėta. 

— Nejaugi! — šūktelėjo ekskapitonas, apstulbęs žiūrėdamas į 
motiną, paskui atsigręžė į dukterį paaiškinimo. 

— Aš manau, kad ne, mama? — netvirtai pasiteiravo Džulija. 

— Kaipgi, vaikuti mano! Tu juk žinai, kad aš pažadėjąu tave 
ponui Svintonui dar prieš prasidedant vakarui. Baisiai nesmagu! 
Aš tikiuosi, pone, jūs atleisite jai? 

Paskutinieji žodžiai buvo skirti Meinardui. 
dusi. Bet žvilgsnis bylojo: Aileiskit. man“ 

Supratęs jį šitaip, Meinardas tarė: 

— Jeigu taip nori panelė Gedvud, aš užleidžiu savo vietą. 

Ir vėl įsmeigė akis jai į veidą, laukdamas lūpų krustelėjimo. 

Tačiau lūpos liko sučiauptos. 

Tylėjimas reiškia sutikimą. Šis senas priežodis taip skaudžiai 
dūrė į širdį — taip skaudžiai, kad Meinardas staiga nusilenkė vi- 
siems trims išsyk, apsisuko ant kulno ir dingo tarp šokėjų. 

Po šešių sekundžių Džulija Gedvud jau sukosi aplink salę, pri- 
glaudusi įkaitusį skruostą prie peties vyriškiui, kurio niekas nepa- 
žįsta, bet kuriuo visi žavisi. 

— Kas tas kilmingas nepažįstamasis? — kartojo visų lūpos. 

To paties vieni kitų teiravosi; — žinoma, pašnibždomis,— ir po- 
nai J., L. ir B. | 

Ponia Gedvud būtų davusi tūkstantį dolerių, kad būtų galėjusi 
patenkinti jų smalsumą — spjauti jiems visiems į veidą ir paskelbti, 
kad jos duktė šoka su lordu! 


XI skyrius | 
JAUSMAI ŠOKIŲ SALĖJE 


Be „baro“, prie kurio apmokamos viešbučio sąskaitos, ,Okeane“ 
yra dar kitas, skirtas tik gėrimui. 

Tai jauki, aptemdyta vietelė pusrūsyje su žemyn vedančiais 
laiptais, mindomais vien tiktai Bakcho garbintojų kojų. 
„ Išskyrus šį gana ribotą tokių žmonių skaičių, kiti nelabai žino, 
kur tas baras yra. 

Sioje požemio karalystėje nuo taurelių sušilę džentelmenai gali 
pasišnekučiuoti visiškai atvirai, nebijodami, kad juos išgirs kuklios 

auselės tų dailių silfidžių, kurios šmirinėja koridoriais viršum jų. 

Visa taip ir turi būti kiekvienoje įstaigoje, pretenduojančioje 
„jį aristokratiškumą, kokia neabejotinai yra „Okeanas“, prisitaikęs 
prie asketiškų Naujosios Anglijos tradicijų. 

Puritonai mieliau geria paslapčiom. 

Kai vyksta šokių baliai, baras, apie kurį kalbama, itin gausiai 
lankornas, ir ne tik viešbučio gyventojų, bet ir pašalaičių iš kitų 
viešbučių bei kotedžų. 

Terpsichorę visada kamuoja troškulys — ji viena nuolatinių 
Bakcho lankytoji. Pasibaigus šokiams, ji paprastai palydi minią 
maldininkų į linksinojo dievo šventyklą. 

S šokių vakaruose galima išgerti stačiomis ir viršuje, 
 — tarkime, šampano ar kokio silpno vyno su želė ir ledu, — tačiau 
tik nulipus į pusrūsį leidžiama drauge su gėrimu dar užsitraukti 
cigarą. 

Dėl šitos priežasties daugelis šokančių džentelmenų protarpiais 
vis lipo laiptais Žemyn. 

Tarp jų buvo ir Meinardas, įskaudintas iširusio plano. 

— Mėtinio brendžio!-— pareikalavo jis, priėjęs prie baro. 

„Tr pasitaikyk tu man — Dikas Svintonas! — mąstė jis, laukda- 
mas gėrimo.— Vadinasi, teisybė, kad jis buvo pašalintas iš pulko. 
Gavo pagal nuopelnus, kaip aš ir tikėjausi. Prakeiktas niekšas! 
Įdomu, ko jis čia atsibastė? Gal šis kortų makleris išsiruošė į eilinę 
ekspediciją, surengė antpuojį Amerikos mulkiams! Neabejotinai 
globojamas motinėlės ir pasigviešęs dukrelės. Kaip jis su jomis 
susipažino? Galvą guldau, kad jos nieko apie jį nežino“. 

— Mėtinis brendis, pone! 

„Ką gi,— svarstė jis toliau mažumą apsvaigęs nuo šalto gėrimo 
ir kvaitinančio mėtų kvapo.— Kas man darbo. O po to, kas įvyko — 
tuo labiau. Gali turėti jį sau kiek tinkamos. Caveat emptor *. Dėl 
šito nedidelio nesmagumo nevertėtų jo kaltinti, nors nepagailėčiau 
dvidešimties dolerių už dingstį suknežinti jam nosį!“ 

Kapitonas Meinardas toli gražu nebuvo peštukas. Tokios min- 
tvs atėjo jam į galvą iš susijaudinimo ir skausmo, kad buvo paže- 
mintas. 

„Tai, matyt, per motiną, kuri verčiau renkasi žentu Svintoną, 
o ne mane. Cha cha cha! Jeigu jinai pažinotų jį taip kaip aš!“ 

Ir jis vėl nugėrė gurkšnį. 

„Bet mergytė buvo nieko prieš. Aišku, antraip ar ji būtų taip 
delsusi atsakyti? Nukonkuruotas Svintono! Tai šėtonas!“ 

Čia visai pritiko ir trečias gurkšnis. 


* Saugokis prekijų (/0l.). 

„Velniai rautų! Aš neturiu prisipažinti nugalėtas. O ji taip 
ir pagalvos, jeigu aš nebegrįšiu į šokių salę! O ką man ten beveik- 
ti? Juk nepažįstu nė vienos panelės, o jeigu slampinėsiu po salę 
kaip koks vargšas vienišas vaiduoklis, tai tik suteiksiu jiems progą 
pasišaipyti. Nedėkingos mergiūkštės! Gal ant šviesiaplaukės ir ne- 
reikėtų taip pykti? Ar aš negaliu -šokti su ja? Ne! Neisiu prie jų. 
Tegu tvarkdariai man parinks kokią partnerę“. 

Jis dar kartą pakėlė taurę prie lūpų ir šį kartą ją ištuštino. 

Tada užlipo laiptais aukštyn ir lėtai nužingsniavo į salę. 

Laimė, jam pavyko rasti gerą tarpininką su juostele atlape. 
Atsitiktinai užėjo tokį, kuriam jo pavardė buvo žinoma, tad šiam 
padedant partnerių gavo sočiai. 

Kiekvienam šokiui — valsui, kadriliui, polkai, škotei — kvietė vis 
kitą „vakaro gražuolę“. 

Tokioje draugėje jis turėjo užmiršti Džuliją Gedvud. 

Bet vis dėlto neužmiršo. 

Keista, bet ji ir dabar jį traukė! Čia buvo kitų tokių pat gražių 
kaip ji, o gal net gražesnių, bet kaleidoskopiškai mirguliuojančioje 
minioje jo akys nuolat ieškojo moters, kuri jam suteikė vien tik 
skausmą. Ji šoko su žmogum, kurį jis turėjo už ką niekinti — visą 
vakarą šoko su juo, ir visi į ją Žiūrėjo, o daugelis žavėjosi. 

Suspausta širdimi Meinardas stebėjo šią karališką moterį, o 
kai išvydo Ričardą Svintoną šnibždant jai kažką į atkištą auselę 
ir jos skruostą, prigludusį jam prie peties šokio sūkuryje, pasidarė 
visai nebepakenčiama. 

Ir vėl ta pati mintis toptelėjo galvon: ,Nepagailėčiau dvidešim- 
ties dolerių už dingstį suknežinti jam nosį!“ | 

Jis nežinojo, kad nė kiek nesumokėjęs ir visai tokios dingsties 
neieškodamas, netrukus ją ras. 

Galimas daiktas, jis ir būtų jos ieškojęs, jeigu ne viena aplin- 
kybė, pačiu laiku atvėsinusi jo karštį. 


Jis „stovėjo prie durų, netoli skelbimų lentos. Gedvudų porelė 
artėjo prie jo; Džulija įsikibusi Svintonui į parankę. Kai jie pri- 
ėjo, Meinardas pamatė, kad ji žiūri į jį. Jis stengėsi įskaityti tą 
žvilgsnį. Ar jis liūdnas? O gal švelnus? 

Jis negalėjo SUpEaS[i Džulija kaip reta mokėjo valdyti veido 
išraišką. 

Staiga, tartum pagauta kažkokios drąsios minties, o gal nudieg- 
ta atgailos, ji paleido partnerio ranką ir paliko jį eiti su kitais. 
Paskui, padariusi nedidelį lankstą, priėjo prie Meinardo ir greito- 
mis sušnibždėjo: 

— Kaip negražu, kad jūs mus palikot! 

— Nejaugi? 

— Jums derėjo sugrįžti ir paprašyti paaiškinimo, — pridūrė ji 
priekaištingai.— Aš nieko negalėjau padaryti. 

Ir neleidusi jam nė prasižieti nuėjo šalin. Tačiau ausyse tebe- 
skambantis priekaištas nebuvo toks jau nemalonus. 

— Keistuolė! — sumurmėjo jis didžiai stebėdamasis.— Labai 
savotiška! Šiaip ar taip, ne tokia jau nedėkinga. Matyt, viskuo čia 
kalta motina. 


XII skyrius 
APRĖS LE BAL * 


Balius jau ėjo į pabaigą, pailsę ir prigesę šokėjai ėmė skirstytis. 
Gražuolės jau buvo išėjusios, tarp jų ir Džulija Gedvud. Vien tiktai 
pasisekimo neturėjusios panelės sukosi. po. salę. Joms tik dabar 
prasidėjo tikrasis pasilinksminimas, nes kaip tik jos yra tos, kur 
„šoka kiaurą naktį iki pat aušros“. 

Išėjus panelei Gedvud, Meinardui nebuvo prasmės pasilikti. 
Tiesą sakant, jis čia ir atėjo vien dėl jos. Bet dabar, kai prieštarin- 
gi jausmai taip sujaukė dvasią, užmigti vargu pavyktų, tad prieš 
eidamas į savo kambarį jis nusprendė paaukoti dar vieną auką 
Bakcho šventyklai. 

Taip apsisprendęs jis vėl nusileido į pusrūsį. 

Vyrai pulkavosi apie barą gurkšnodami, rūkydami ir šnekučiuo- 
damiesi. 

Beveik nė nepažvelgęs jų pusėn, jis priėjo prie baro ir užsisakė 
gėrimo —:šį kartą gryno brendžio ir vandens. 

Belaukdamas, kol barmenas įpils, jis išgirdo balsą, kuris pri- 
vertė jį suklusti. Balsas sklido iš tos pusės, kur prie baro, kaip 
ir jis, stovėjo trys džentelmenai, pasidėję taures ant stalelio. 

Kalbėtojas stovėjo atsisukęs nugara, tačiau jau vien iš žandenų 
Meinardas pažino Ričardą Svintoną. 

Jo pašnekovai buvo tie patys iškylautojai, kurie plaukė valtimi 
ir kurių šunį jis pavaišino smulkiais šratais. 

Svintonas, iš visko sprendžiant, buvo neseniai šį vakarą su jais 
susipažinęs, o šie su juo kalbėjosi taip pagarbiai, tarsi būtų suži- 
noję ar numatę jį esant lordą! 

Jis gražbyliavo jiems iškilniai, kaip, jo manymu, derėjo anglų“ 

* Po baliaus (pranc.). 

didikui, nors iš tikro panėšėjo į besimaivantį dramaturgą ar bohe- 
mišką rašeivą, ,„milordo“ paveikslą kuriantį grynai iš savo fanta- 
zijos. 

Meinardui visa tai pasirodė keista. Tačiau nuo to laiko, kai jis“ 
paskutinįsyk matė šį žmogų, buvo prabėgę jau daug metų, tad 
kodėl gi laikas, kuris kartais atneša netikėčiausių pokyčių, nebūtų 
galėjęs šitaip paveikti Svintono kalbėjimo manieros? 

Iš to, kaip šiltai vyko pokalbis, buvo aišku, kad jie jau senokai 
stovi prie baro. Šiaip ar taip, jie jau buvo gerokai įkaušę ir nebe- 
matė naujai įeinančių, tad jis liko nepastebėtas. 

Meinardas ir pats būtų nustojęs kreipti į juos dėmesį, jeigu jo 
ausies nebūtų pasiekę žodžiai, kurie neabejotinai lietė jį patį. 

— Beje,— tarė vienas iš nepažįstamųjų, kreipdamasis į Svin- 
toną,— jeigu nepasirodysiu per daug įžūlus, tai gal galėčiau papra- 
šyti jus paaiškinti, koks ten nedidelis nesusipratimas buvo įvykęs 
šokių salėje? 

— O... apie kokį nesusipratimą jūs kalbate, ponas Lukasai? 

— Kažkas buvo atsitikę, prieš pat valsą. Ten stovėjo tamsia- 
plaukė su deimantų diadema,— ta pati, su kuria jūs šokote visą 
vakarą, rodos, panelė Gedvud,-- ir vyras su usais ir barzdele. Se- 
noji ponia, regis, irgi įsiterpė. Mudu su draugu stovėjome šalia 
ir matėme, kad vyksta kažkoks kivirčas. Ar ne taip? | 

— Kivirčas? Ne ne. Tiktai tiek, kad tas vaikinas norėjo pasisu- 
kinėti po salę su linksmąja dievaite, o ji pasirinko jūsų nuolankųjį 
tarną. Tik tiek, džentelmenai, užtikrinu jus. 

— Mums pasirodė, kad judu ten susiginčijot. Velniškai buvo 
jį. tai panašu. | 

— Aš čia niekuo dėtas. Manau, kad nesusipratimas įvyko tarp 
panelės ir jo. Iš teisybės, tai ji aiškino jau pažadėjusi šokį, nors 
kortelėje to nebuvo įrašyta. Tarp manęs ir to žmogaus nieko neįvy- 
ko, ničnieko, nė žodžiu nepersimetėi. 

—-.Bet jūs žiūrėjote į jį, o jis į jus. Aš maniau, kad tarp jūsų 
tuoj kažkas įvyks. 

— Šit kaip. Matote; jis mane puikiai pažįsta, tas asmuo. 

— Vadinasi; jūs buvote sutikęs jį anksčiau? 

— Trumpai, labai trumpai... prieš daug metų. 

— Turbūt savo krašte? Atrodo, jis anglas. 

— Ne, kur ten! Varganas airis. 

Meinardui užkaito ausys. 


— Kas tuomet tarp jūsų bendra? — pasiteiravo jaunesnysis 
Svintono pažįstamas, toks pat smalsus kaip ir vyresnysis jo drau- 
gas. | 

— Kas bendra? Na, šiuo atžvilgiu nieko — visai nieko. 

— Tai gal pašaukimas ar profesija? 

— Galima sakyti, kad taip. Kai aš jį pažinojau, jis buvo pėsti- 
ninkų pulko jaunesnysis leitenantas. Tik ne geriausiame korpuse. 
Mes jo nebūtume priėmę. 

Meinardui ėmė drebėti rankos. 

— Jokiu būdu, — toliau dėstė „aristokratas“.— Aš turiu garbės, 
džentelmenai, priklausyti gvardijai — Jo didenybės dragūnų gvar- 
dijai. 

1 Jis tarnavo ir pas mus — pulke, kuris dalyvavo Meksikos 
kare. Įdomu, kodėl jis paliko jūsų pulką? 

— Aš negaliu jums, džentelmenai, išpasakoti visos jo praeities. 
Paprastai aš stengiuosi tokius klausimus liesti kuo atsargiau, taip, 
kuo atsargiau. 

— Žinoma, savaime suprantama,— pritarė sugėdintas smalsuo- 
lis.— Aš paklausiau tik todėl, kad atrodo truputį keista, jog jūsų 
armijos karininkas pereina į mūsiškę. 

— Jeigu aš galėčiau ką pasakyti jaunuolio garbei, mielai tą 
padaryčiau. Bet, deja, negaliu. Galiu pasakyti tik atvirkščiai! 

Meinardo raumenys — ypač dešinės rankos — grėsmingai įsi- 
tempė. Nedaug betrūko, kad jie būtų prisidėję prie pokalbio. Reikėjo 
tik dar vieno žodžio ir, savo nelaimei, Svintonas jį ištarė: 

— Iš tikrųjų, džentelmenai,— pasakė jis, nuo gėrimo, matyt, 
praradęs įprastinį savo atsargumą,— iš tikrųjų tai jaunesnysis lei- 
tenantas Meinardas, arba kapitonas Meinardas, kaip, aš manau, 
jis dabar prisistato, buvo išmestas iš Anglijos kariuomenės. Taip 
buvo kalbama, nors aš negaliu garantuoti, kiek čia tiesos. 

— Tai melas! — suriko Meinardas ir, nusitraukęs minkštą odi- 
nę pirštinę, šveitė ja savo šmeižikui į skruostą.— Melas, Ričardai 
Svintonai! Ir jeigu, kaip sakot, jį sugalvojot ne jūs, tai apyvarton 
paleidot pats. Tokio gando niekada nebuvo, ir jūs tą žinot, niekše! 
„ Svintono skruostas, užgautas pirštinės, nubalo, tačiau ne iš pyk- 
čio, o greičiau iš baimės. 

— Ak, šit kaip! Čia jūs, ponas Meinardai! Ką gi, ką gi... Vadi- 
nasi, jūs tvirtinate, kad tai netiesa. Ir pavadinote mane niekšu! 
Ir trenkėte man su pirštine! 

— Aš pakartosiu ir viena, ir kita. Aš spjausiu jums. į veidą, 
jeigu jūs neatsiimsite savo Žodžių. 

— Jeigu neatsiimsiu? 

-— Gana, pasišnekėjom. Aš palieku jus apmąstymams. Mano 
kambarys du šimtai devintas, penktame aukšte. Tikiuosi, surasite 
draugą, kuris nepatingėtų iki jo užlipti. Prašom paimti vizitinę 
kortelę, pone! 

Svintonas paėmė kortelę ir virpančiais pirštais padavė savąją. 
Niūriai nužvelgęs ją ir abu sugėrovus, Meinardas nusisuko į barą, 
šaltai išgėrė savo brendį ir, neprataręs daugiau nė žodžio, pasuko 
laiptų link. | 

— Ar jūs kausitės su juo? — paklausė vyresnysis Svintono 
kompanionas. 

Klausimas buvo nelabai taktiškas, bet turėdamas galvoje tai, 
kas įvyko, jo pateikėjas turbūt manė, kad būti perdėm skrupulin- 
gam dabar nedera. 

— Zinoma, žinoma,— atsakė Jo- didenybės raitelių gvardietis, 
nekreipdamas dėmesio į išsišokimą.— Velniškai nesmagu! -- pridū- 
rė susimąstęs.— Aš čia nieko nepažįstu... neturiu jokio draugo... 

— O, dėl to nėra ko jaudintis,— nutraukė jį Lukasas, niuiaund- 

lendo šeimininkas, — čia nebus jokio sunkumo. Aš mielai pabūsiu 
jums sekundantu. 
“Žmogus, kuris taip noriai pasiūlė savo paslaugas, buvo tikras 
bailys — tokių paprastai daug sukiojasi apie prabangius, į ,,„(Okea- 
ną“ panašius viešbučius. (Patį Svintoną taip pat galėjai priskirti 
prie šios kategorijos.) Bet šis vyrukas turėjo priežasčių skatinti 
dvikovą su kapitonu Meinardu. Be to, kur kas saugiau būti sekun- 
dantu; Lujisas Lukasas tą žinojo puikiai. 

Jam toks vaidmuo jau buvo ne pirmiena. Prieš tai jis jau buvo 
dalyvavęs dviejose dvikovose ir įgijęs už tai skolintą šlovę, kuri 
buvo palaikyta narsumu. Šiaipjau jis buvo bailys; nors ir niršo, 
prisiminęs savo susidūrimą su Meinardu, tačiau imtis kokių žings- 
nių delsė. Štai kodėl kivirčas su Svintonu jam buvo labai parankus 
ir savalaikis. 

— Arba aš, arba štai mano draugas,— pridūrė jis. 

— Mielai, — sutiko antrasis. 

— Dėkoju, džentelmenai, dėkoju jums abiem. Jūsų poelgis ne- 
paprastai kilnus! Tačiau,— neryžtingai pridūrė Svintonas,— aš ap- 
gailestauju, kad negalėsiu pasinaudoti nė vieno iš jūsų pagalba. 
Kanadoje turiu keletą senų draugų, atliekančių tarnybą. Aš tele- 
grafuosiu jiems. Vaikinas gaus palaukti. Velniai nematė, išmeskim 
tai iš galvos ir dar išgerkim po taurelę! 

Visa tai buvo pasakyta tarsi ramiai, bet netgi jau išgertos tau- 
relės nepajėgė nuslopinti jaudinimosi. Iš esmės tai tebuvo gudrybė, 
norint laimėti laiko ir ką nors sugalvoti, kad nereikėtų kviesti Mei- 
nardo dvikovon. 

Jeivu visa būtų jo vieno žinioje, tai išsisukti būtų įmanoma, 
bet kai įsivelia ir kiti, nebelieka nieko kito kaip kautis. 

Tokios mintys skriejo Svintono galvoje, kol buvo pilstoma nauja 
gėrimo porcija. 

Štai jis vėl pakėlė taurelę prie lūpų, tačiau dabar jos buvo bal- 
tos ir sausos, ir kalbėjosi jis su savo atsitiktiniais pažįstamais apie 
abstrakčius dalykus, išsiduodamas esąs baisiausiai sutrikęs. 

Ir tik gerokai apgirtęs jis atgavo būdingą akiplėšiškumą. Vis 
dėlto, kai po valandos visai apdujęs nuo alkoholio šlitiniuodamas 
lipo laiptais aukštyn, kuo aiškiausiai prisiminė, kaip buvo susidūręs 
su „prakeiktu airiu“. 

Vos tik įkėlęs koją į savo kambarį, orusis didikas bemat subiiuš- 
ko. Kalba taip pat nebeteko iškilnumo. Dabar jis šnekėjo kaip 
girtas prasčiokas. Šitaip jis kreipėsi ir į savo tarną, vis dar tebe- 
laukiantį jo sugrįžtant. 

Mažas kambarėlis šone buvo skirtas jo patikimajam tarnui. 
Sprendžiant iš pokalbio, kuris įvyko, šis epitetas tarnui labai tiko. 
Prašalaitis, nugirdęs, kas čia buvo kalbama, būtų didžiai nustebęs. 

— Neblogai paūžei šivakar! — prabilo tarnas šeimininko tonu. 

— Taip... ik... taip... ik... aha, gerai sakai, Frankai! Ne, ne neblo- 
gai. Kaip tik atvirkščiai — šlykščiai. 

— Ką tu nori pasakyti, amžinas girtuokli? 

— Ką noriu, ką noriu! Aš sakau, kad partija pralošta. Velniop! 
Liuks proga! Daugiau tokios nebus. Milijonas dolerių! Ir viskas 
niekais... per tą pragaro bestiją! 

— Ką tokį? 

— Ką tu sau manai? Sutikau jį ba... ba... bare, apačioj. Išger- 
kim dar! Visi geria, kas nori su manim išgerti? 

— Kalbėk aiškiau! Apie ką tu čia tauški? 

— Apie ką? Apie ką... tauškiu? Jį... ik! Apie jj. 

— Jį! O kas jis toks? 

— Kas kas; nagi Meinardas. Juk pažįsti Meinardą? Iš trisde- 
šint... trisdešimt... nepamenu kokio pulko! Nesvarbu. Jisai čia... tas 
pra... prakeiktas akiplėša. 

— Meinardas čia! — sušuko tarnas visai nepritinkančiu jam 
tonu. 

— Įsivaizduok sau! Gyvas ir sveikas, kad jį kur paraliai! Ir da- 
bar viską sužlugdys, visą reikalą pragaišins. 

— Ar tu tikras, kad čia jis? 

-— Tikras, tikras! Nėr ko abejoti. Pats tai patvirtino, kad ji kur 
velniai nujotų! 

— Ar tu su juo šnekėjai? 

— Taip. 

— Ir ką jis tau sakė? 

— Sakyti nieko labai nesakė. Bet užtat... užtat ką iškrėtė! 

— O ką? 

— Daug labai ką... taigi. Tiek to. Verčiau išgeriam, Frankai. 
Viską papasakosiu rytą. Partija pralošta. Čia tai jau faktas. 

Tarsi nebepajėgdamas toliau kalbėtis, o juo labiau nusirengti, 
Svintonas skersas nušlitiniavo prie lovos ir parkritęs ant jos ne- 
trukus užknarkė. 

Galėtų pasirodyti keista, kad tarnas gulasi lovon pas šeiminin- 
ką, bet kaip tik taip jis ir padarė. 

Bet visiškai nekeista, jeigu žinai, kad mažasis tarnas — tai jo 
žmona! | 

Tai dieviškoji Fanė prigulė savo girtuoklio vyro pašonėje. 


XIII skyrius 
IŠKVIETĖJO IŠKVIETIMAS 


„Atvirai sakant, aš pasielgiau labai kvailai, — pagalvojo jauna- 
sis airis, įėjęs į savo miegamąjį ir sudribęs į kėdę.— Nors nebuvo 
ką daryti. Tokios kalbos, skleidžiamos net ir atvykėlio, kaip kad 
Svintonas, būtų pridariusios man bėdos. Žinoma, čia jo niekas ne- 
pažįsta, ir jis, regis, vaidina svarbų asmenį, mulkindamas tokius 
štai neapsiplunksnavusius geltonsnapius kaip tiedu prie baro. 

Galimas daiktas, ką nors panašaus jis sakė ir merginos motinai, 
ir net jai pačiai? Gal kaip tik todėl su manim buvo taip nemanda- 
giai pasielgta! Ką gi, dabar aš jį pričiupau; jis man dar pasigai- 
lės savo neatsargių kalbų. Išmestas iš Britų karo laivyno! Taip 
galėjo pasakyti tik akiplėša ir melagis! Sugalvok tu man šitaip! 
Kiek teko girdėti, tai puslapis iš jo paties biografijos! Jį jis ir pa- 
naudojo! Manau, kad jo jau nebėra gvardijoje, antraip ką gi jis 
čia veiktų? Gvardiečiai nepalieka Londono ir jo teikiamų malonumų 
be kokios rimtos ir dažniausiai nemalonios priežasties. Guldau gal- 
vą, kad jis buvo išmestas. Jau tada man kažkas sakė, kad jis kabo 
ant plauko. 

Žinoma, jis privalės kautis. Bet jeigu galėtų, būtinai išsisuktų — 
pažįstu tą menkystą. Bet aš jam nepalikau jokios galimybės išsi- 
sukti. Gavo su pirštine per veidą, — neminint grasinimo spjauti,— 
gal dvidešimties nepažįstamų džentelmenų akivaizdoje! Kad ir koks 
būtų bailys, šįsyk nedrįs trauktis. 

Jis būtinai iškvies mane, o kur aš rasiu sekundantą? Tie trys 
ar keturi vyriškiai, kuriems įsipiršau į pažįstamus, netinka. Be to, 
nė vienas jų ir nenorėtų padėti žmogui, kurį taip menkai pažįsta. 

Ką gi, po velnių, daryti? Telegraiuoti grafui? — vėl klausė save 
kiek pamąstęs.— Jis dabar, žinau, Niujorke. Ir esu tikras, kad at- 
"vyktų nedelsdamas. Dabar, kai pasibaigė karas Meksikoje ir jis 
gavo susikišti savo revoliucingąjį kardą į makštis, toks dalykas 
vieux sabreur* būtų labai prie širdies. Įeikite! Koks nevidonas 
tokiu netinkamu metu beldžiasi į džentelmeno duris?“ 

Dar nebuvo išmušę penkių. Lauke dardėjo nuvažiuojančios ka- 
rietos su užsibuvėliais. 

„Manau, kad Svintono pasiuntiniams dar ankstoka“ 

— Prašom! 

Durys atsidarė, ir tarpduryje pasirodė naktinis viešbučio duri- 
ninkas. 

— Na, ką pasakysite? 

— Kažkoks džentelmenas prašosi pas jus. 

— Atveskite jį! 

— Jis man liepė, pone, perduoti, kad jis atsiprašąs už tokį 
ankstų vizitą, bet jo reikalas esąs labai svarbus. 

„Še tau! Kam jam prireikė šitaip sakyti? Ričardo Svintono 
draugas kur kas mandagesnis už jį patį!“ 

Pastarieji žodžiai buvo ištarti mintyse. 

— Jis sako, pone, atvykęs laivu... 

— Laivu? 

— Taip, pone, iš Niujorko. J aivas ką tik įplaukė į uostą. 

— Taip, taip, girdėjau sireną. Na, toliau? 

— Kadangi atvykęs laivu, tai nusprendęs... nusprendęs... 

— Bala nematė! Nesivarginkite, bičiuli. Kam aš turėčiau klau- 
sytis jo žodžių iš antrų lūpų? Kurgi jis pats? Veskite čionai, ir tegu 
kalba pats. 

„Iš Niujorko? — nusistebėjo Meinardas durininkui išėjus. — Ku- 
ris iš niujorkiečių čia galėtų būti? Ir kas per toks svarbus reikalas, 
kad reiktų pusę penkių ryto žadinti žmogų — dar laimė, kad aš 
nemiegu. O gal Imperijos sostinė užsiliepsnojo ir antrasis Neronas 
negailestingai griežia linksmą melodiją ant jos griuvėsių?“ 

— Cha! Ruzveltas! | 

— Meinardas! | 

Iš sveikinimosi buvo aišku, kad susitikimas nelauktas ir kad 
abiejų seniai nesimatyta. Jiedu apsikabino. Ši draugystė buvo to- 
kia, kad rankų paspaudimo būtų buvę maža. Žygio draugai, jie 
stovėjo petys į petį kautynių lauke švilpiant kulkoms virš galvų. 
Petys į petį jie kopė į statų Čapultepeką pasitikti mirtį nešančios 


* Senam mušeikai (pranc.). 


haubicų ugnies, petys į petį gulėjo ant gynybinio pylimo viršaus, 
ir abiejų kraujas vienu upeliu tekėjo žemyn į tranšėją. 

Nuo to laiko jie buvo nesimatę. Tad natūralu, kad tiek kartu 
išgyvenę draugai taip karštai pasisveikino. 

Kelias minutes nė vienas negalėjo suregzti jokio rišlesnio žo- 
džio ir tiktai šūkčiojo. Meinardas susitvardė pirmas. 

— Tegu laimina jus Viešpats, brangusis grale,— tarė jis.— 
Mano didysis karo meno mokytojau, koks aš. laimingas jus maty- 
damas! 

— Ir aš nė kiek ne mažiau laimingas, mielas drauge! 

— Bet sakykit, kaip jūs čia atsidūrėt? Aš jūsų nelaukiau, nors 
keista, kaip tik šią akimirką apie jus galvojau! 

— Aš atvykau čia pasimatyti su jumis — būtent su jumis. 

— O! Kas atsitiko, mielasis Ruzveltai? 

„— Sakėt, kad mokiau jus karo meno. Tebūnie. Tačiau dabar mo- 
kinys jau pranoksta savo mokytoją — jo šlovė kur kas didesnė. Stai 
kodėl aš čia. 

— Paaiškinkit savo žodžius, grate! 

— Stai, skaitykit. Nereikės nė aiškinti. Matot, jis adresuotas 
jums. 

Meinardas paėmė jam iš rankų užantspauduotą laišką. Ant vo- 
ko buvo užrašyta: „,„Kapitonui Meinardui“. Atplėšęs laišką jis per- 
skaitė: | 

Niujorko vokiečių emigrantų komitetas, remdamasis paskuti- 
nėmis žiniomis iš Europos, turi vilčių, kad laisvės troškimas dar 
tebėra gyvas senojoje jų gimtinėje. Jie pasiryžę dar kartą tenai 
sugrįžti ir stoti į kovą, vėl atgimusią Badene ir Palatinate. Ža- 
vėdamiesi Jūsų narsa, parodyta pastarajame Meksikos kare, Jū- 
sų geranoriškumu suteikiant apsaugą Jūsų pusę palaikiusiems 
vietos gyventojams, o labiausiai Jūsų plačiai nuskambėjusia pa- 
siaukojama meile laisvei, jie vienu balsu nusprendė pasiūlyti Jums 
vadovauti šiam žygiui. Nors ir suprasdami jame slypinčius pa- 
vojus, — taigi įvertindami ir Jūsų drąsą jiems nugalėti, — jie ne- 
gali jums pasiūlyti jokio kito atlyginimo, tik šlovę ir tautos dė- 
kingumą. Už tai jie siūlo jums tautos pasitikėjimą. Sakykit, po- 
ne, ūr Jūs pasirengęs jį priimti? 


Pabaigoje gal koks pustuzinis parašų, kuriuos Meinardas tik 
paskubom peržvelgė. Jis pažinojo tuos žmones ir buvo girdėjęs 
apie tą judėjimą. 

— Aš priimu,— pasakė jis po kelių sekundžių.— Galit vežti ko- 
mitetui mano sutikimą. 


06 


— Vežti sutikimą! Mielas Meinardai, aš atvykau vežtis jūsų. 

— Ar man reikia vykti tučtuojau? 

— Šiandien pat. Sukilimas Badene jau prasidėjo, o revoliuci- 
jos, kaip žinote, nieko nelaukia, kiekviena valanda brangi. Jūsų 
jau lauks atvykstančio sekančiu laivu. Tikiuosi, niekas nesutrukdys 
jums išvykti? Ką? Esama kliūčių? 

— Taip, esama. Labai nesmagus dalykas. 

— Turbūt ne moteris? Ne ne! Apsigimusiam kareiviui tatai ne- 
gresia. 

— Ne, ne moteris. 

Tariant šiuos žodžius, Meinardo veidas pasidarė kažkoks keis- 
tas, lyg jis būtų kovojęs su savim. 

— Ne ne! — pridūrė per prievartą šypsodamasis.— Ne moteris. 
Tai vyras — tiesą sakant, tik jo pavidalas. 

— Ką tai reiškia, kapitone! Kas tai per žmogus ir kas tarp jūsų 
atsitiko? 

— Nagi paprasčiausias kivirčas. Prieš kokią valandą aš tren- 
kiau vienam vyriškiui per veidą. 

— Šit kaip! 

— Šįvakar čia, viešbutyje, buvo šokių balius. 

— Zinau. Sutikau išvykstančius svečius. Na ir toliau? 

— Tenai buvo jauna ledi... 

— Ir apie tai turėjau susiprotėti. Kas kada yra girdėjęs, kad 
kivirčas įvyktų be damų — jaunų ar senų — padėjimo? Nepykit, 
kad pertraukiu: 

— Siaip ar taip,— tarė Meinardas aiškiai keisdamas pokalbio 
kryptį — apie ją neverta daug šnekėti. Ji mažai ar net visai nieko 
bendra su tuo įvykiu neturi. Tatai atsitiko bare, po baliaus, kai ji 
jau seniai buvo lovoje. 

— Tuomet palikime ją ramybėje, tegu sau miega. 

— Eidamas į savo numerį, aš užsukau į barą išgerti stiklelį 
if prie baro išgirdau dažnai minimą savo pavardę. Netoliese stovėjo 
trys vyrai ir be perstojo malė liežuviais; kaip netrukus paaiškėjo, 
apie mane. Jie buvo jau gerai įkaušę, todėl manęs nepastebėjo. 

Vieną iš trijulės aš pažinojau — kartu tarnavom Britų karo 
laivyne. Kiti du — kaip supratau, amerikiečiai — pirmąsyk mano 
buvo sutikti prieš keletą dienų. Teisybę sakant, tada turėjau su jais 
nedidelę kebeknę, bet dabar negaišinsiu laiko ir nepasakosiu, nors 
buvau beveik tikras, kad už savo darbą būsiu iškviestas dvikovon. 
Tačiau jie taip ir neprisistatė. Galit įsivaizduoti, kas per vieni. 

Jie tik klausinėjo, o manasis buvęs pažįstamas nesivaržydamas 
dėstė, ką neva žinąs apie manę, 

— Ką gi jis jiems pasakojo? 

— Vienas melagystes. Baisiausia iš jų, kad aš buvęs išmestas 
iš britų laivyno! Užtat daugiau jau jis nieko nebespėjo primmneluoti. 
Aš ėmiau ir... | 

— Ėmėt ir išmetėt jį iš baro. Aš tiesiog matau tą vaizdą! 

— Aš pasielgiau švelniau. Tik šleptelėjau pirštine per veidą 
ir įteikiau savo kortelę. Atvirai šnekant, kai durininkas pranešė apie 
jus, maniau, kad tai jo draugas, o ne mano, nors gerai pažinoda- 
mas tą žmogų baisiai nustebau, kad jis atsiuntė savo patikėtinį 
taip anksti. 

Džiaugiuosi, kad atvykot, grafe. Aš buvau atsidūręs beviltiško- 
je padėtyje — juk čia nepažįstu nieko, kas būtų galėjęs būti man: 
sekundantu. Manau, kad galiu tikėtis jūsų paramos? 

— Kas be ko,— atsakė gralas taip nerūpestingai, lyg paprašy- 
tas cigaro.— Tačiau,— pridūrė jis,— ar nėra kokio būdo išvengti 
šios dvikovos? 

Tokį klausimą padiktavo ne baimė. Bet kas būtų tai supratęs, 
vien pažvelgęs į graią Ruzveltą. 

Jau perkopęs ketvirtą dešimtį, žilstančiais ūsais. ir žandenomis, 
kariškai pasitempęs, jis darė įspūdį žmogaus, gerai išmanančio 
žiaurų dvikovų amatą. Tačiau jo veide nebuvo nė ženklo didžiavi- 
mosi ar pasipūtimo. Atvirkščiai, jo bruožai ir pati išraiška alsavo 
švelnumu, kartais užleidžiančiu vietą susirūpinimui. 

Kaip tik taip atsitiko ir dabar, kai Meinardas pabrėždamas at- 
sakė: 

— Ne! 

— Sacrel* — sušnypštė prancūziškai grafas. — Kaip apmaudu! 
Ir atsitik tu man šitaip, kad toks svarbus reikalas — visos Europos 
laisvė — turi nukentėti dėl tokio apgailėtino kivirčo! Gerai pasa- 
kyta, kad moteris — tai žmonijos prakeikimas. Ar bent įsivaizduo- 
jat,— paklausė jis, baigdamas savo ne itin mandagią šneką,— kada 
jis turėtų atsiųsti draugą? 

— Nė iš tolo. Manau, kad per šią dieną. Ilgiau delsti nematau 
jokių priežasčių. Dievas mato, mes esame palyginti arti vienas 
kito, nes abu apsistoję tame pačiame viešbutyje. 

— Iškvietimas šiandien nežinia kurią valandą. Šaudymasis ar 
kas ten būtų — rytoj rytą. Iš čia jokio traukinio, laivas tik kartą 
per dieną. Išplaukia iš Niuporto septintą vakare. Mažiausiai pra- 
rasta keturios valandos! Sacre! 


* Velnias! ( Pranc.) 

Šiuos skaičiavimus grafas Ruzveltas dėstė pats sau, tampyda- 
mas ilgus ūsus ir įsmeigęs akis į kažkokį įsivaizduojamą caiktą 
tarp kojų. 

Meinardas tylėjo. 

Grafas toliau sakė savo softo voce * monologus, protarpiais 
vis šūkteldamas, čia prancūziškai ar angliškai, čia ispaniškai ar 
vokiškai. 

— O dangau, sugalvojau! — pagaliau suriko jis pašokdamas 
nuo kėdės.— Sugalvojau, Meinardai, sugalvojau! 

— Kokia mintis jums atėjo į galvą, mielasis grate? 

— Turiu planą, kaip laimėti laiko. Mes grįšime į Niujorką va- 
kariniu laivu! | 

— Pirmiausiai dvikova! Tikiuosi, įtraukėte ją į savo planą? 

— Zinoma, įtraukiau. Mes kausimės ir vis tiek išvyksime laiku. 

Jeigu Meinardas nebūtų buvęs tokios ryžtingos prigimties, tai 
būtų suabejojęs tokios programos realumu. 

Tačiau jis paprasčiausiai paprašė paaiškinti. 

— Viskas labai paprasta,— atsakė graias.— Jūs esate iškviestas 
į dvikovą, vadinasi, turite teisę pasirinkti laiką ir ginklo rūšį. Kokie 
bus ginklai — nesvarbu. Mums rūpi tik laikas. 

— Jūs ketinate šiandien sėkmingai užbaigti šį reikalą? 

— Ketinu ir užbaigsiu. 

— Bet kaip, jeigu sekundantas atvyks per- vėlai — tarkim, va- 
kare? 

— Carrambo **, kaip sako meksikiečiai, aš pagalvojau apie tai, 
apie viską pagalvojau. Iškvietimas bus — turi būti padarytas rytą, 
jeigu jūsų priešininkas džentelmenas. Man šovė galvon mintis, 
kaip priversti jį tą padaryti laiku. 

— Nagi? | 

— Jūs parašysite jam, tai yra aš parašysiu, kad šįvakar jūs 
turite išvykti iš Niuporto, verčiamas labai svarbaus ir skubaus rei- 
kalo. Ir paprašysiu jo, kaip garbingo asmens, atsiųsti iškvietimą 
tuojau pat, kad jūs galėtumėt pasirengti susitikimui. Jeigu jis to 
nepadarys, tai pagal visus garbingo elgesio dėsnius jūs būsite 
laisvas ir galėsite išvykti kada tinkamas. 

— Tai būtų iškvietėjo iškvietimas. Ar toks žingsnis bus dera- 
mas? 

— Žinoma. Aš atsakau. Viskas čia en regle — atitinka įsta- 
tymo reikalavimus. 

— Tuomet sutinku. 


*. Nerišlius (pranc.). 
** Ispaniškas keiksmas. 

— Sutarta! Dabar man reikia imtis laiško. Kadangi jis nelabai 
įprastas, tai reikės pasukti galvą... Kur jūsų plunksnos ir rašalas? 

Meinardas parodė stalelį, ant kurio gulėjo rašymo reikmenys. 

Prisislinkęs prie jo kėdę, grafas atsisėdo. Tada paėmė plunksną 
ir pasidėjęs priešais kreminį popierių laiškams ėmė rašyti įspėja- 
mąją epistolę, beveik nesitardamas su žmogum, kuriam labiausiai 
rūpėjo, kas joje bus dėstoma. Galvodamas apie revoliuciją Badene, 
jis baisiai norėjo apsaugoti savo draugą nuo apmaudaus pavojaus, 
kad abu galėtų pernešti laisvės vėliavą per jo mylimąją gimtinę. 

Laiškas netrukus buvo baigtas. Grafas atsargiai sulankstė ir“ 
įdėjo jį į voką. Meinardui net nebuvo leista jo paskaityti! 
Jis teturėjo padėti užrašyti adresą, ir kai tik didysis gongas, 
šaižiai nuaidėjęs per „Okeano“ koridorių, pakvietė savo svečius 
dėjeuner d la fourchette *, laiškas buvo nuneštas ponui Ričardui 
"S5vintonui. 


XIV skyrius 
KVIETIMAS PAGREITINTI DVIKOVĄ 


Pirmasis gongo dūužis pažadino Svintoną. 

Pašokęs iš lovos, jis pradėjo žingsniuoti po kambarį. 

Apsirengęs buvo vakarykščiais drabužiais, tik be pirštinių. 

Tačiau jam nerūpėjo nei drabužiai, nei rytinis tualetas. Jis vi- 
sas degė iš susijaudinimo ir neturėjo kada pagalvoti apie išvaizdą. 
Nors galva spengė po vakarykščio, jis puikiai prisiminė nakties 
įvykius. Per daug gerai atsiminė, kam jo įsipareigota. 

Jį kankino visokiausios baimės. Meinardas pažinojo jį senais 
laikais ir, matyt, yra susipažinęs su vėlesne bei ne tokia garbinga 
jo praeitimi. Dabar jo asmenybė bus atskleista, ir didysis planas 
žlugs. 

Bet visa tai niekai, palyginti su dar vienu dalyku — dėme ant 
skruosto, „kurią nuplauti įmanoma tik rizikuojant gyvybe. 

Svyrinėdamas po kambarį, jis visas virpėjo. Žmona negalėjo 
nepastebėti, kad-jam bloga. Iš jo akių ji įspėjo įvykus kažką bai- 
saus. 

— Kas atsitiko, Dikai? — paklausė ji, uždėjusi jam ranką ant 
peties.—- Tu turėjai kokių nemalonumų? Sakyk. 

Jos balse skambėjo švelnumas. Netgi randuota žavios kurtiza- 


* Sotiems pusryčiams (pranc.). 


nės širdis tebeturi dalelę dieviškos moters prigimties. 

— Susikivirčijai su Meinardu? — neatlyžo ji.— Taip ar ne? 

— Taip! — šiurkščiai atkirto vyras.— Labiau neįmanoma. 

— O kaip tatai atsitiko? 

Nelabai raiškiai — alkoholio poveikis vis dar buvo juntamas — 
jis nupasakojo žmonai vakarykštę istoriją, neslėpdamas netgi savo 
negarbingo elgesio. 

Buvo laikas, kai Svintonas nebūtų taip atvirai išpažinęs savo 
nuodėmių Fransei Vailder. Bet tas laikas baigėsi net anksčiau ne- 
gu medaus mėnuo. Intymus vedybinis gyvenimas beregint išgydė 
juodu nuo bendrų haliucinacijų, dėl kurių jie tapo vyru ir žmona. 
Nuodėmingos meilės romantiškumas išblėso, o drauge su juo ir ta 
kruopelė pagarbos, kurią jiedu jautė vienas kitam. Jis išblaivėjo 
tiek, kad nebejautė pagarbos net pačiam sau ir nė nesistengė slėp- 
ti savo šiaudadušiškumo, žmonos akivaizdoje prisipažindamas esąs 
bailys. 

Tatai slėpti jam būtų buvę beviltiška. Žmona jau kadai buvo 
įžvelgusi šį jo charakterio ypatumą, kuris galbūt labiausiai vertė 
ją graužtis dėl tos dienos, kai nuėjo su juo prie altoriaus. Dabar 
su šiuo žmogum ją terišo bendras pavojus ir savisaugos motyvai. 

— Manai, kad jis iškvies tave dvikovon? -- paklausė ji kaip 
moteris, Žinoma, neišmanydama dvikovų etiketo. 

— Ne,— paaiškino jis, — tą turiu padaryti aš kaip įžeistoji pusė. 
O jeigu būtų atvirkščiai... — sumurmėjo pats sau.—- Kokią padariau 
klaidą, kad tuoj pat nešėriau jam atgal! Tada viskas būtų užsi- 
baigę vietoje ar bent jau būtų likęs plyšelis, pro kurį galėčiau 
išlįsti. 

Paskutiniųjų samprotavimų kalbėjusysis neišsakė balsu. Buvęs 
gvardietis dar nebuvo taip galutinai puolęs ir neišdrįso prisipažin- 
ti puoselėjąs tokias žeminančias mintis. Tegu ji supranta, bet tik 
netšgirsta iš jo lūpų. 

„Dabar nebėra jokios vilties, — svarstė jis toliau. — Yra du liu- 
dininkai. Be jų, dar tuzinas kitų, kurie matė viską, kas įvyko, gir- 
dėjo kiekvieną žodį, matė antausį ir pasikeitimą kortelėmis. Visas 
viešbutis apie tai ir tekalbės! Aš privalau kautis 4rba amžiams. 
liksiu pažemintas!“ 

Dar sykį perėjęs skersai kambarį, sugalvojo išeitį. Reikia bėgti! 

„Susikraunu daiktus ir maunu iš čia! — nusprendė jis, pasiduo- 
damas niekingam vyliui.— Kas nuo to pasikeis? Niekas čia manęs 
kol kas nepažįsta. O veidą kas beprisimins? Bet pavardę? Pavardę 
jie įsidėmėjo. Jis tai jau tikrai ją pagarsins, ir teisybė visur mane 
pasieks! O kai pagalvoji, kad drauge prarasiu progą praturtėti! 

Jaučiu, kad su ta mergyte būčiau viską gražiai sutvarkęs. Motina 
jau ir dabar palaiko mane! Pusė milijono dolerių, ą vėliau ir visas 
milijonas! Tam verta paskirti gyvenimą, verta rizikuoti gyvybe — 
et, verta dūšią velniui parduoti! Jeigu aš pabėgsiu, viskas prarasta, 
o jeigu pasiliksiu, dar galiu ir laimėti! Kad man liežuvis nudžiūtų, 
į tokią bėdą įvėlė. Verčiau būčiau gimęs nebyliu!“ 

Jis nepaliaudamas matavo kambarį žingsniais, čia šiaip taip 
įstengdamas sukaupti drąsą, čia vėl pasiduodamas bailios savo 
prigimties instinktas. 

Šitaip jam besiginčijant su savimi, į duris kažkas pabeldė. 

— Pažiūrėk, kas ten, Fane,— krūptelėjęs sušnypštė jis.— Išeik 
už 4urų ir nieko, kad ir kas toks būtų, neleisk į vidų. 

Fanė, vis dar su tarno drabužiais, nuskubėjo prie durų ir ati- 
darė. 

„Matyt, patarnautojas atnešė mano batus arba vandenį skuti- 
muisi“. 

Taip pagalvojo Svintonas. 

Iš tiesų tai buvo patarnautojas, tačiau be jokių minėtų daiktų. 
Jų vietoje jis atnešė laišką. 

Laiškas buvo įteiktas Fanei, kuri stovėjo koridoriuje, uždariusi 
už nugaros duris. Ji perskaitė, kad laiškas adresuotas jos vyrui. 
Ant voko nebuvo žcnklo, ir atrodė, kad jis ką tik parašytas. 

— Kas jį siunčia? — nerūpestingu tonu pasiteiravo ji. 

-— O kas tau darbo, žvirbliuk? — atšovė viešbučio patarnauto- 
jas, norėdamas pasišaipyti iš anglų džentelmeno tarno, jo, ameri- 
kiečio, akimis žvelgiant, prastų liokajiškų manierų. 

— Aš tik šiaip sau! — kukliai atsakė Frankas. 

— Jeigu jau tau reikia žinoti,-- tarė anas pastebimai sušvel- 
nėjęs,-— tai jį atsiuntė vienas džentelmenas, atplaukęs rytiniu gar- 
laiviu — toks stambus, -juodbruvas, šešių pėdų ūgio, su kokių šešių 
colių ilgio. ūsais. Spėju, kad tavo šeimininkas turės progą artimai 
su juo susipažinti. Šiaip-ar taip, aš daugiau nieko negaliu pridur- 
ti. | 

Patarnautojas padavė laišką ir nuėjo vykdyti kitų paliepimų. 

—- Šįryt garlaiviu? — nustebo Svintonas.— Iš Niujorko? Žino- 
ma, kito juk nėra. Kas čia per atvykėlis, kuriam galėtų prireikti 
manęs? 

Staiga jam toptelėjo, kad vekseliai, pasirašyti Anglijoje, atsi- 
dūrė Amerikoje. Paprasčiausias perdavimas, trasatas virto indosa- 
tu. Pičardas Svintonas pažinojo tą advokatų porūšį, kuris užsiima 
toxiomis herbinio popieriaus machinacijomis, susižinodami per 
Atlantą. 

Ar tik čia nebus viens iš jo Londono sąskaitų, perduota kores- 
pondentui Amerikoje prieš dešimt dienų? 

Toks įtarimas įsismelkė jam galvon, besiklausant pokalbio už 
durų. Ir neišnyko tol, kol atplėšė laišką ir ėmė skaityti. 

O perskaitė štai kab 


Sere, kaip kapitono Meinardo draugas, kreipiuosi į Jus dėl 
to, kas šių naktį įvyko Tarp jo ir Jūsų. 

Svarbus, išties neatidėliotini reikalai verčia jį šiuo metu bū- 
4 kitur ir šį vakarą aštuntos valandos garlaiviu išvykti iš Niu- 
porto. Iki to laiko dar yra dvylika valandų, per kurias galima už- 
baigti tarp jūsų kilusį nemalonų pokalbį. Kapitonas Meinardas 
kviečia Jus, kaip džentelmeną, priimti įo pasiūlymą paspartinti 
dvikovą. Jeigu Jus alsisakysit, aš, kaip jo draugas ir kaip žmo- 
gus, pakankamai gerai susipažinęs su garbės kodeksu, visiškai 
teisėtai atleisiu jį nuo tolesnių žingsnių ir busiu pasiruošęs jį 
apginti nuo šmeižto, kuris gaiėtų dėl to kilti. 

Iki 7 val. 30 min. -- paliekant pusvalandį keliui iki laivo — jū- 
sų sekundantas rus mane kapitono Meinardo numeryje. 


Jūsų nuolankus tarnas 
Rupertas Ruzveltas 
(Austrų Imperijos grafas) 


Svintonas perskaitė šį keistą laišką dusyk iš eilės. 

Jo turinys, užuot dar labiau sujaukęs pakrikusią dvasią, regis, 
ją apramino. 

Skaitant antrąjį kartą jo veidu nuslinko pasitenkinimo šypsnys. 

— Fane! — pašaukė jis, kišdamas laišką kišenėn ir skubiai at- 
sigręždamas į žmoną, — paskambink varpeliu ir užsakyk brendžio 
su soda... ir dar kelis cigarus. Ir šiukštu, vaikyti, neleisk patarnau- 
tojo nė per slenkstį į vidų. Paimk iš jo padėklą, kai prieis prie 
durų. Be to, pasakyk jam, kad aš neisiu pusryčiauti... kad vakar 
gėriau ir šiandien vos gyvas. Gali pridurti, kad guliu lovoje. Visa 
tai pasakyk slapta, kad patikėtų. Žiūrėk, nieko nesupainiok. 

Nieko nesakiusi ji paklusniai paskambino varpeliu, ir netrukus 
pasigirdo beldimas į duris. 

Užuot šūktelėjusi „Prašom!“, Fanė tuoj pat išėjo pro duris 
ir uždarė jas, nepaleisdama rankenos bumbulo. 

Priešais stovėjo tas pats šmaikštuolis, pavadinęs ją žvirbliuku. 

— Brendžio su soda, Džeimsai. Ir ledo, žinoma. Ir, pala... ko 
čia dar? A! Cigarų. Gali atnešti kokį pustuzinį. Mano šeiminin- 
kas, — pridūrė ji, kol patarnautojas dar nespėjo nusigręžti,— neke- 
tina eiti pusryčių. 

Tuos žodžius ji ištarė reikšmingai šypsodamasi, duodama 
Džeimsui suprasti, kad yra linkusi pasišnekėti. 

Pašnekesys įvyko; iki nueidamas vykdyti paliepimo, Džeimsas 
buvo informuotas apie beviltišką šiame numeryje apsistojusio Ang- 
lijos didiko sveikatos būklę. 

Patarnautojo toks dalykas nė kiek nenustebino. Iš jo aptarnau- 
jamų gyventojų Svintonas ne vienintelis tą rytą užsisakė brendžio 
su soda. Džeimsas netgi apsidžiaugė, nes tikėjosi tokia proga užsi- 
dirbti daugiau arbatpinigių. 

Pristatytas gėrimas su cigarais buvo įneštas vidun kaip nuro- 
dyta; džentelmeno tarnas nesuteikė patarnautojui progos patenkin- 
ti smalsumą ir užmesti akį į pasiligojusį šeimininką. Jėigu durys 
net būtų buvusios paliktos atviros ir Džeimsas būtų įleistas į kam- 
barį, išeidamas jis būtų žinojęs ne daugiau kaip įėjęs. Jis tik būtų 
galėjęs pasakyti, kad Franko šeimininkas tebeguli užsiklojęs gal- 
.vą antklode! 

Šitokią padėtį Svintonas pasirinko dėl viso pikto, nors dėl ko 
konkrečiai, nežinojo net jo paties tarnas. Kai antrąsyk trinktelėjo 
durys, jis nubloškė antklodę ir vėl pradėjo žingsniuoti per kilimą. 

— Ar čia buvo tas pats patarnautojas? — paklausė jis.— Tas 
pats, kur atnešė laišką? 

— Džeimsas, tu juk žinai! 

— Tuo geriau. Atkimšk, Fane! Noriu nuraminti nervus, reikia 
gerai viską apgalvoti! 

Kol Fanė atidarė sodos butelį, jis pasičiupo cigarą, nukando 
galiuką ir užsirūkė. 

Brendį su soda išmaukė vienu ypu. Po dešimties minučių por- 
ciją pakartojo, o paskui užsivertė ir trečią. 

Keliskart iš naujo perskaitė Ruzvelto laišką, kaskart Ei įsidė- 
damas kišenėn ir nieko neaiškindamas Fanei. 

Protarpiais jis išsidrėbdavo lovoje su cigarų tarp dantų, paskui 
vėl pašokęs pagaudavo nekantriai žingsniuoti po kambarį, lyg 
lauktų įvyksiant kažką svarbaus ir abejotų, ar tai iš tiesų įvyks. 

Šitaip Svintonas praleido visą dieną — vienuolika valandų savo 
miegamajame! 

Kam reikėjo griebtis tokių nežmoniškų priemonių? 

Jis vienas žinojo atsakymą. Net žmonai nepasakė, kad nejtartų 
kuo negarbingu savo viešpaties ir šeimininko. 


Iki vakaro buvo užsakytos ir taip pat atsargiai tarno paimtos 
dar šešios brendžio porcijos, visos išgertos ir surūkyta maždaug 
tiek pat cigarų. Pietums tik lėkštė sriubos su skrebučiais — įprasti- 

nis vakarykščio lėbautojo patiekalas. Ponas Svintonas lėbavo visą 
dieną iki pat 7.30 val. 

Tuomet atsitiko vienas dalykas, kuris staigiai pakeitė jo elgesį 
ir iš keistuolio pavertė normaliu ir netgi blaiviu žmogum! 


XV skyrius 
ATSISVEIKINIMO ŽVILGSNIS 


Kiekvienas, susipažinęs su „Okeano“ ir jo priestatų išsidėstymu, 
žino, kad arklidės yra rytinėje pusėje — privažiuojamos plačiu ke- 
liu, apsukančiu viešbutį iš pietų. 

Tą patį vakarą, lygiai pusę aštuonių, iš vežikų kiemo išriedėjo 
ekipažas ir ėmė artėti prie viešbučio. Iš to, kad vežikas buvo be 
livrėjos ir be skiriamųjų ženklų ant skrybėlės, galėjai spręsti, jog 
tai „taksi“, o laikas rodė kelionės tikslą. Toli prieplaukoje nuaidė- 
jęs garlaivio švilpukas kvietė denin savo keleivius, ir ekipažas 
judėjo viešbučio verandos link pasiimti išvykstančiųjų. 

Užuot sukęs aplink prie paradinių durų, ekipažas sustojo palei 
pietinį namo galą, kur taip pat buvo laipteliai ir dvivėrės durys. 

Dvi damos, stovinčios balkone, matė pravažiuojantį ekipažą, 
bet nekreipė į jį dėmesio. Juodvi buvo taip įnikusios į pokalbį, kad 
neturėjo kada dairytis į pravažiuojančius ekipažus ar svarstyti, 
kas gi čia žada vykti į garlaivį. Tos damos buvo Džulija Gedvud 
ir Kornelija Inskip, o jų pokalbio tema — „nesusipratimas“, iškilęs 
tarp kapitono Meinardo ir Svintono, kuris, kiaurą dieną viešbutyje 
aptarinėjamas, pasiekė ir jų ausis. | 

Kornelija buvo nusiminusi. Tam tikra prasme apgailestavo ir 
Džulija. Tačiau „kita vertus, ji slapta didžiavosi, kad visa įvyko 
dėl jos, ir širdyje jautėsi patenkinta. Ji spėjo tatai esant įrodymą, 
kad abu vyrai, susikivirčiję prie taurelės, galvojo apie ją. Nors 
„Svintono mintys jai rūpėjo mažiau negu Meinardo. 

Tačiau nei vienas, nei kitas nerūpėjo tiek, kad būtų labai krim- 
tusis dėl šio įvykio. Džulija Gedvud buvo iš tų moterų, kurios ne- 
skuba atiduoti savo širdies. | 

— Tu manai, kad jie kausis dvikovoje? — paklausė drovioji 
Kornelija, visa virpėdama. 

— Žinoma, kausis, — atsakė kur kas drąsesnė Džulija.— Jie ne- 
gali kitaip iš tos padėties išsisukti... tai yra, Svintonas negali. 

— O jeigu vienas kuris nužudys kitą? 

— O jeigu abu nužudys vienas kitą? Mūsų tas neliečia. 

— Ak, Džulija! Nejaugi tu manai, kad neliečia? 

— Aš esu tikra. Kuo čia dėtos mes? Žinoma, man bus jų gaila, 
kaip ir bet kurių kitų paikų džentelmenų, kurie mėgsta padauginti. 
Manau, kad čia viskuo kaltas gėrimas. 

Ji tik apsimetė taip mananti ir nesidominti dvikovos baigtimi. 

Nors ir nesusikrimtusi, Džulija toli gražu nebuvo abejinga. Tik 
prisiminus vakarykštį Meinardo šaltumą baigiantis baliui, jai pa- 
vyko taip atsainiai nusiteikti. 

— Kas važiuoja šiuo ekipažu? — paklausė ji, kai jos dėmesį 
vėl patraukė išnešamas iš viešbučio bagažas. 

Pusseserės, persisvėrusios per turėklus, pasižiūrėjo žemyn. Ant 
odinio daug mačiusio lagamino jos iskaitė pavardę: „Kapitonas 
Meinardas“, o po ja gerai pažįstamą santrumpą „JAV“. 

Nejaugi tai tiesa? O gal jos apsiriko? Raidės buvo neryškios 
ir iš toli. sunkiai įžiūrimos. Tikriausiai jos bus apsirikusios. 

Džulija tebežiūrėjo įsmeigusi akis į lagaminą. Kornelija nulėkė 
į kambarį lorneto. Bet kol ji sugrįžo, jo jau nebereikėjo. 

Panelė Gedvud, vis tebežiūrėdama žemyn, išvydo kapitoną Mei- 
nardą, besileidžiantį viešbučio laipteliais, paskui einantį prie eki- 
pažo ir sėdantį į jį. 

Su juo buvo kažkoks vyriškis, bet ji tik dirstelėjo į jį ir toliau 
įdėmiai žiūrėjo į žymųjį Meksikos atsargos karininką, savo išgel- 
bėtoją iš jūros spąstų. 

Kur jis vyksta? Jo bagažas ir laivo signalas atsakė į šį klausi- 
mą. 

Bet kodėl? Į tai atsakyti buvo ne taip lengva. 

Ar jis pažiuręs į ją? 

Jųdviejų akys susitiko — pažvelgė švelniai ir drauge su apgai- 
lestavimu, tačiau ir vienose, ir kitose atsispindėjo klausimas. 

Tačiau nė vienam nebeliko laiko įsitikinti, kokios katram kilo 
mintys. Ekipažas nudardėjo tolyn ir išskyrė dvi-keistas asmenybes, 
nežinia kodėl gyvenimo suvestas į krūvą ir taip pat nežinia kodėl 
išskirtas — išskirtas galbūt amžinai! 


Buvo ir dar vienas žmogus, kuris stebėjo tą išvykimą gal net 
su dar didesniu susidomėjimu negu Džulija Gedvud, nors ir be 
tokio kartėlio. Jam tai buvo džiaugsmas, mat žmogus, apie kurį 
kalbama — Svintonas. 

Atsiklaupęs palei langą, pro žaliuzių lysteles iš ketvirto aukšto 

jis matė, kaip privažiavo ekipažas, ir įdėmiai žiūrėjo, kol keliau- 
jantieji susėdo į jį. Jis matė ir damas apačioje, bet tuo metu apie 
"jas visai negalvojo. 

Nelyginant girnapusė nusifito jam nuo krūtinės po ilgos kan- 
kynės, kai Meinardas įlipo į ekipažą, o kai šmaukštelėjo botagas 
ir ratai ėmė suktis, skausmas visai atsileido. 

Menkai jis tepaisė sutrikusio Džulijos Gedvud žvilgsnio, ne- 
laukė ir pasiklausyti, ar po jo nepasigirs atodūsis. 

Tą pačią akimirką, kai ekipažas pajudėjo iš vietos, jis pašoko, 
atsigręžė į kambarį ir suriko: 

— Fane! 

— Na ko dabar? — pasigirdo tariamojo tarno balsas. 

— Aš dėl to Meinardo. Laikas man būtų jį iškviesti. Visą dieną 
galvojau, kaip suradus sekundantą. | 

Pagudrauta buvo nelabai sėkmingai — silpnas, beviltiškas mė- 
ginimas išvengti visiško smukimo žmonos akyse. 

— Na ir sugalvojai? — pasiteiravo ji kone abejingai. 

— Taip. 

— Ką gi tokį, prašom pasakyti? 

— Vieną iš tų vyrukų, su kuriais susipažinau vakar per pietus. 
Vakare vėl buvau juos sutikęs. Šlai jo pavardė — Lujisas Lukasas. 

Ir jis padavė žmonai kortelę. 

— Ką aš turiu padaryti? 

— Sužinok jo kambario numerį. Parodysi klerkui kortelę ir jis 
tau pasakys. Kol kas tik tiek. Pala! Gali dar paklausti, ar jis šiuo 
metu yra. 

Netarusi nė žodžio, ji paėmė kortelę ir išėjo vykdyti paliepimo. 
Ji tą darė be jokio ūpo, kaip koks automatas. 

Vos tik ji išėjo, Svintonas prisitraukė kėdę prie stalo ir pasidė- 
jęs lapą popieriaus parašė keletą eilučių. Paskui skubomis sulanks- 
tęs įdėjo į voką ir užrašė adresą: 

Ponui Lujisui Lukasui. 

Tuo metu grįžo jo pasiuntinys ir pranešė, kad Lukaso kamba. 
rys devyniasdešimtas ir kad jis šiuo metu namie. . 

— Devyniasdešimtas kambarys po mumis, trečiame aukšte. Su- 
rask jį, Fane, ir įteik šį laiškutį. Žiūrėk, kad įteiktum jam pačiam, 
ir palauk, kol perskaitys. Jis arba ateis pats, arba atsiųs atsakymą. 
Jeigu jis eis drauge su tavim, pasilik už durų ir neik vidun tol, 
kol jis neišeis. 

Fanė antrą sykį nuėjo atlikti pasiuntinio pareigų. 

— Jaučiu, kad aš tą kriukį ištiesinsiu,— tarė Svintonas jai nu- 
tolus.— Bus toks tiesus, koks nė nebuvo. Užuot visai susigadinęs 

partiją, galėsiu kozirį išmesti! Tai bent kirtis! Beje, įdomu, kur 
Meinardas galėtų vykti, kur jis taip pašėlusiai skuba? Cha! Ma- 
nau, kad jau žinau. Matyt, dėl tų įvykių, kur rašė Niujorko laikraš- 
čiai. Vokiečių revoliucionieriai, keturiasdešimt aštuntaisiais išvyti 
iš Europos, rengiasi grįžti atgal. Dabar prisimenu, kad straipsniuo- 
se kažkur buvo minima grato pavardė. Taip — būtent Ruzveltas! 
Tas pats ir bus. O Meinardas? Aišku, vyksta su jais. Anglijoje jis 
buvo kraštutinis radikalas. Čia jau jo lošimas. Cha cha! Viešpatie 
mieliausias! Įvykiai susiklostė kaip man reikia, lyg pats slapčia bū- 
čiau juos surikiavęs. Štai ir Fanė! Ar įteikei raštelį? 

— Įteikiau. 

— Ką sakė? Ar ateis? 

— Taip. 

— Bet kada? 

— Tuoj pat. Ar tik ne jo žingsniai girdėti koridoriuje? 

— Tuomet išeik. Mikliai! 

Nesipriešindama persirengusioji žmona padarė kaip liepiama, 
nors ir jautėsi kiek pažeminta dėl skirto jai vaidmens. 


XVI skyrius 
NEPAVOJINGAS IŠKVIETIMAS 


Nuo tos akimirkos, kai išvyko ekipažas, iki tos, kai tarnas buvo 
skubomis išprašytas iš kambario, Svintono elgesys buvo kaip vi- 
„siškai blaivaus žmogaus. Per dieną išgertas brendis tik sugrąžino 
jam buvusį proto blaivumą, tad laišką, kviečiantį poną Lujisą Lu- 
kasą pokalbiui, jis parašė visai šviežia galva. Jis primygtinai pra- 
šė, kad kviečiamasis atvyktų pas jį, atsiprašydamas negalįs pats 
pas jį nueiti, mat esąs „besveikatis“. | 

Tą tekstą jis būtų galėjęs parašyti dailiai, puikiu stiliumi, nes 
Ričardas Svintonas nebuvo nemokša ar bukagalvis. Tačiau raštelis 
buvo pakeverzotas greitomis, kalba suvelta — aiškiai juntama, kad 
rašiusysis ,,po vakarykščio“. 

Taip Svintono sumanyta tyčia; panašiai jis elgėsi, išgirdęs lan- 
kytoją einant koridoriumi jo durų link. Jo reakcija buvo kuo neti- 
kėčiausia — kaip ir visa, ką jis tą dieną darė. 

Atrodytų, kad ci-devant * raitosios gvardijos dalyvis pagal se- 
ną paprotį turėjo apsitvarkyti priimdamas svečią. Tačiau jis pasiel- 


* Buvęs (pranc.). 

gė visai priešingai. Per tas minutes, kol koridoriuje aidėjo žingsniai, 
Svintonas pasistengė kuo labiau susidarkyti. | 

Išsinėręs iš surduto, su kuriuo buvo per balių ir kurio per išsi- 
blaškymą nebuvo nusivilkęs visą dieną, numetęs šalin liemenę 
ir nuleidęs žemyn petnešas, vienmarškinis ir susivėlęs jis laukė 
ateinant lankytojo. Jo išvaizda rodė jį ką tik atsibudus iš pagirių 
miego. Ir tokį vaidmenį — rytą nebūtų reikėję apsimesti — jis vai- 
dino visą tą laiką, kol buvo svečias. 

Ponas Lukasas neįtarė, kad anglas apsimeta. Jis ir pats jautėsi 
„velniškai skystai“, todėl jam nesunku buvo tuo patikėti. Jis tą ir 
paaiškino, atsakydamas į Svintono sveikinimus. 

— Tikra teisybė, dievaži! Aš įsivaizduoju. Ir pats taip 2 
si. Ojojoj, aš turbūt visą savaitę miegojau! | 

— Taip, jūs mažiausiai praleidot tris maitinimus restorane, O 
aš du. Tik į vakarienę tepajėgiau nueiti. 

— Vakarienę! Nejaugi norite pasakyti, kad dabar jau taip vėlu! 

— Taip ir yra. Dabar jau po aštuonių. 

— O viešpatie! Blogai. Aš prisimenu, vakar vakare kažkas at- 
sitiko. Jūs buvote su manim, ar ne? 


— Žinoma, buvau. Aš įteikiau jums savo vizitinę kortelę. 

— Taip taip. Aš ją turiu. O mane įžeidė ponas... Meinar das. 
Jeigu gerai prisimenu, jis trenkė man antausį. 

— Taip, teisybė, trenkė. 

— Ar teisingai prisimenu, kad jūs, pone, maloningai pasiūlėte 
būti mano... mano draugu? 

— Teisingai,— pagyvėjo Lukasas, nujausdamas galėsiąs be jo- 
kio pavojaus atsiteisti ir už savo nedidelę skriaudą.— Teisingai. 
Aš esu pasirengęs vykdyti pažadą, pone. | 

— Dėkoju, pone Lukasai, dėkoju jums iš visos širdies! Na o da- 
bar.nebėra kada daugiau šnekėtis. Dieve mano! Aš taip ilgai mie- 
gojau, kad galėjau susikompromituoti! Ar man rašyti iškvietimą, 
ar jūs norėtumėt padaryti tą pats? Jūs matėt, kaip viskas įvyko, 
ir aš pasikliauju jumis. 

— Čia nėra nieko sudėtingo,— tarė išrinktasis sekundantas, 
kuris jau ne kartą buvo dalyvavęs tokiose istorijose ir puikiai iš- 
manė „kodeksą“.— Jūsų atvejis kaip reta paprastas. Tas ponas ar, 
kaip jis save vadina, kapitonas Meinardas, jus šiurkščiai įžeidė. 
Girdėjau, ir žmonės viešbutyje apie tai šneka. Jūs turite pareika- 
lauti jį kautis arba atsiprašyti. 

— Taip, žinoma. Aš tą padarysiu. Jūs parašykite už mane, o aš 
pasirašysiu. 

— Ar ne geriau būtų pačiam? Iškvietimas turi būti rašytas 
jūsų paties ranka. Aš tik jo įteikėjas. 

— Tikrai tikrai! Nelemtas brendis! Galva visai neveikia. Žino- 
ma, aš turiu pats rašyti. 

Atsisėdęs prie stalo, nė kiek nedrebančia ranka Svintonas pa- 
rašė: 


Pone, 

Turėdamas galvoje vakarykštį mūsų pokalbį, aš reikalauju iš 
Jūsų satisfakcijos, kaip dera džentelmenui, į kurio garbę Jūs pa- 
sikėsinote. Tatai gali būti dvikova arba įtikinamas atsiprašymas. 
Palieku Jums pasirinkti. Mano draugas ponas Lujisas Lukasas 
lauks Jūsų atsakymo. 


Ričardas Svintonas 


— Ar taip bus gerai, kaip manot? — paklausė buvęs gvardietis, 
duodamas lapą sekundantui. 

— Pats tas! Trumpai ir gražiai. Ir gerai, kad be. „Jūsų nuolan- 
kaus tarno“. Skamba kur kas griežčiau ir nesuteikia progos pasirink- 
ti atsiprašymą. Kur man jį nunešti? Jūs turite jo kortelę, jeigu 
neklystu. Ar ten nurodytas kambario numeris? 

— Teisybė! Aš juk gavau jo kortelę. Tuoj pažiūrėsim. 

Pakėlęs surdutą nuo grindų, Svintonas surado kortelę. Ten nu- 
merio nebuvo, tik pavardė. 

— Nesvarbu,— čiupo kortelę sekundantas.— Galite manim pasi- 
kliauti, aš jį surasiu. Aš grįšiu čionai su atsakymu anksčiau, negu 
jūs spėsit surūkyti savo cigarą. 

Sulig tais žodžiais Lukasas išėjo iš kambario. 

Kai Svintonas sėdėjo ir rūkydamas cigarą mąstė, jo veido iš- 
raiška buvo tokia, kurios, be jo, joks kitas žmogus nebūtų galėjęs 
suprasti. Tai buvo sardoniška, Makiavelio verta šypsena. Kai ciga- 
ras jau buvo perpus sutrumpėjęs, koridoriuje pasigirdo skubrūs 
Lukaso žingsniai. 

Vos tik jam įžengus į kambarį, iš jo veido tapo aišku, kad kaž- 
kas įvyko. 

— Nagi? — pasiteiravo Svintonas apsimestinai ramiai. — Ką sa- 
ko mūsų bičiulis? + 

— Ką jis sako? Nieko. 

— Turbūt pažadėjo atsiųsti atsakymą su sekundantu? 

— Jis man nieko nepažadėjo, dėl tos paprastos priežasties, kad 
aš jo nemačiau! 

Nematėte? 

— Ne, ir neatrodo, kad kada pamatysiu. Tas bailys „nešė ku- 
dašių“. Taip, išrūko į Teksasą! 

— Dieve mano, ponas Lukasai, aš nesuprantu jūsų! 

— Tuojau suprasite: jūsų priešininkas išvyko iš Niuporto. Iš- 
plaukė vakariniu garlaiviu. 

— Gal jūs apsirikot, ponas Lukasai? — neva apstulbęs suriko 
anglas.— Turbūt juokaujate. 

— Nė truputėlio, užtikrinu jus. Klerkas sakė, kad jis užsimokėjo 
sąskaitą ir išvažiavo viešbučio ekipažu. Be to, aš mačiau vežiką, 
kuris ką tik grįžo jį nuvežęs. Jis patvirtino nugabenęs poną Mei- 
nardą į prieplauką ir padėjęs užnoešti lagaminus į denį. Su juo dar 
buvęs kažkoks užsienietis. Galit. neabejoti, jisai tikrai išvyko. 

— Ir nepaliko jokio raštelio 4r adreso, kur galėčiau jį rasti? 

— Kaip supratau, ničnieko. 

— O Dieve! 

Žmogus, apie kurį buvo kalbama, tuo metu stovėjo denyje gar- 
laivio, sparčiai skrodžiančio bangas atviro vandenyno link. Atsi- 
šliejęs į turėklus, jis žvelgė atgal į Niuporto žiburius, blėstančius 
prietemoje. 

Vieną žiburį, kuris mirgėjo aukštai, pačioje kalvos viršūnėje, 
jis žinojo esant langą pietiniame „Okeano“ gale. 

Jis nė nenumanė, kad kaip tik tuo metu tame prabangiame ir 
naujamadiškame avilyje kažkas taip nepagarbiai mini jo vardą, 
antraip būtų pasigailėjęs, kad pasiskubino išvykti. 

Negalvojo jis nė apie tai, kas jo laukė priekyje. Jis gailavo 
švelnesnių dalykų, nes tokių iš tiesų būta. Gailavo, kad net aistrin- 
ga Laisvės meilė neužgožia kitų jo jausmų. 

Ruzveltas, stovintis šalia ir stebintis paniurusį jo veidą, nesun- 
kiai įspėjo priežastį. 

— Klausykit, Meinardai! — geraširdiškai juokdamasis tarė jis. 
— Tikiuosi, nekaltinsit manęs, kad išsivežiau jus. Man atrodo, jūs 
kažką palikot krante! 

— Palikau? — pakartojo Meinardas nustebęs, nors ir nutuok- 
damas, ko klausiama. | 

— Žinoma,— pašaipiai atkirto grafas.— Ar yra kada atsitikę, 
kad išbuvus kokioje vietoje savaitę jums nereiktų išvažiuojant pa- 
likti širdies damos? Juk taip, nenaudėli! 

— Jūs apsirinkate. Aš užtikrinu jus, kad neturėjau jokios... 

— Na na,— nutraukė jį revoliucionierius,— net jeigu ir turite, 
užmirškite viską ir būkite vyras! Tegul nuo šiol kardas bus jūsų 
išrinktoji. Pagalvokit, kokios jums atsiveria perspektyvos. Kai tik 
Įžengsite į Europos žemę, turėsit imtis vadovauti visai studentų 

armijai. Taryba taip nusprendė. Saunūs vaikinai tie vokiečių stu- 
dentai, turiu jums pripažinti; tikri laisvės sūnūs, tikri šileriai, jei 
galima taip pasakyti. Jeigu vesit juos į kovą su despotizmu, jie bus 
jums kuo ištikimiausi. Norėčiau būti jūsų vietoje. 

Klausantis šių jaudinančių žodžių, Meinardo žvilgsnis pamažu 
nukrypo nuo Niuporto, o mintys — nuo Džulijos Gedvud. 

„Gal taip ir geriau,— pagalvojo jis, žvelgdamas į fostorinį ta- 
ką.— Net jeigu ir būčiau ją laimėjęs, nors labai abejotina, ji vis 
tiek netiktų būti mano žmona, o dabar man reikia kaip tik to. Grei- 
čiausiai aš jos daugiau nebepamatysiu. „Dėl vienos žuvies į van- 
denį nešoksi“,— kažkodėl atėjo jam į galvą senas priežodis.— 
Žiburiai priekyje, nors dar nematomi, buvo tokie pat žėrintys kaip 
ir tie, kur liko už nugaros. 


XVII skyrius 
BAILYS! 


Nespėjo garlaivis, kuriuo plaukė kapitonas Meinardas su savo 
bendrakeleiviais iš Narangaselo įlankos, apsupti Juditos iškyšulio, 
o jo vardas jau daugelio lūpų buvo tariamas su patyčia. Didžiulis 
įžeidimas, padarytas nepažįstamam anglui, buvo paliudytas tuzino 
džentelmenų ir baisiai išpūstas visų apie tai sužinojusių. Visi lau- 
kė „iškvietimo“ ir keleto šūvių. Po to, kas įvyko, nieko kito negali- 
ma buvo tikėtis. 

Tuo didesnis visus apėmė nustebimas, kai paaiškėjo, kad įžeidė- 
jas paspruko. Taip tas įvykis buvo aiškinamas. 

Daugelis nusivylė. Apie kapitoną Meinardą nedaug buvo žino- 
ma, tik tai, kad laikraščiuose jo pavardė minima ryšium su Mek- 
sikos karu. | 

Iš to galima buvo spręsti, kad jo tarnauta Amerikos kariuome- 
nėje. O kai paaiškėjo, kad varžovo būta karininko iš Anglijos, tai 
natūralu, kad sukilo nacionaliniai jausmai. 

— Siaip ar taip,— girdėjosi sakant,— juk Meinardas ne ame- 
rikietis! 

Tariamąjį jo bailumą šiek tiek švelnino toji aplinkybė, kad jis 
visą dieną išbuvo viešbutyje ir kad jo priešininkas iškvietė jį tik 
tuomet, kai jis išvyko. 

Tačiau pastaroji aplinkybė buvo gana įtikinamai paaiškinta. 
Svintonas netruko tą padaryti. Nebijodamas ir pats užsitraukti gė- 
dą, jis pasistengė tuoj pat paskleisti savo versiją, tikėdamasis, kad 
niekas nežino apie laišką, gautą iš Ruzvelto. 

Kadangi niekas apie jį ir nežinojo, visuomenės nuosprendis 
buvo toks, jog pagarsėjęs ties K. didvyris, kaip jį vadino kai kurie 
laikraščiai, bėga iš mūšio lauko, kur karžygio šlovė ne taip lengvai 
pelnoma. 

Vis dėlto daug buvo ir tokių, kurie nelaikė jo išvykimo bailumo 
ženku ir tikėjo ar įtarė čia buvus kokį kitą motyvą, nors ir negalėjo 
suprasti kokį. 

Reikalas buvo nevisiškai aiškus. Ir jeigu Meinardas būtų išvy- 
kęs iš Niuporto rytą, o ne vakare, jis būtų buvęs išvadintas kur kas 
šiurkštesniais vardais negu dabar. Tai, kad jis išbuvo viešbutyje 
užtektinai ilgai, iš dalies apsaugojo jį nuo visuotinės paniekos. 

Bet užtat jis paliko mūšio lauką Svintonui, kurį gėdingas var- 
žovo pabėgimas padarė kone didvyriu. 

Lordas inkognito prisiėmė šitą garbę kaip-įmanydamas romiau. 
Jis nebuvo tikras, kad Meinardas negrįš arba kad neišdygs vėl 
priešais kitame pasaulio gale ir nepareikalaus atsakyti už akiplė- 
šišką melą. Todėl, paklaustas apie tai, jis tik kukliai atsakydavo: 

— Kad jį kur! Išslydo iš rankų — ieškok dabar, kad nori! Vel- 
niškai nesmagi istorija! 

Šitoks žodis žodin perteiktas paaiškinimas netrukus apskriejo 
viešbutį ir, žinoma, pasiekė Gedvudų šeimos apartamentus. Džulija 
viena iš pirmųjų sužinojo apie Meinardo išvykimą — apstulbusi 
matė savo akimis. 

Ponia Gedvud, kuri labai apsidžiaugė, sužinojusi, kad jis išva- 
žiavo, visai nesidomėjo kodėl. Svarbiausia, kad nebekibs prie duk- 
ters. 

Dukters mintys buvo visai kitokios. Tik dabar ji pajuto slaptą 
geismą turėti tai, kas nepasiekiama. Prie jos kojų buvo nutūpęs 
erelis — kaip jai rodės, norėdamas, kad jinai jį paglostytų. Bet tai 
truko tik akimirką. Ji nesulaikė jo, ir išdidus paukštis įsižeidęs 
nusklendė tolyn ir jau niekad nebesugrįš prašytis jos prijaukina- 
mas! 

Kalbų apie bailų Meinardo poelgį ji klausėsi nepatikliai. Žinojo, 
kad turi būti kokia kita priežastis, privertusi jį taip staigiai išvykti, 
todėl girdėdama šmeižtus tik paniekinamai tylėjo. 

Ir vis dėlto ji jautė jam kažką panašaus į pyktį, sumišusį su 
nusivylimu. 

Išvažiavo netaręs nė žodžio — neatsakęs į tą nuolankų jos prisi- 
pažinimą prieš pat išeinant iš šokių salės! Ji kone atsiklaupė prieš 
jį, o jis nė žodžiu to neįvertino. 

Aišku, kad ji jam nerūpėjo. 

Sutemoms nusileidus ji vėl atėjo į balkoną ir stovėjo ten, žiū- 
rėdama žemyn į įlanką. Niekieno netrukdoma, tyloje ji žvelgė į 
signalines garlaivio šviesas, kai jis nelyginant ignis jatuus * sly- 
do per nurausvintą jūros sAUNĘ ir galop staiga dingo už torto 
tvirtovės sienų. 

— Išplaukė! — sumurmėjo ji ir giliai atsiduso.— Gal aš dau- 
giau niekad jo nebesusitiksiu. Ak, reikia pasistengti jį užmiršti! 


XVIII skyrius 
ŠALIN DESPOTUS! 


Kadaise — ir ne taip jau „seniai seniai“, — garlaivio iš Euro- 
pos atvykimas į Niujorką, taip pat ir jo išvykimas, būdavo tikras 
įvykis. Tiktai ,Kunardas“ atplaukdavo ir išplaukdavo kartą per dvi 
savaites, vėliau — kartą per savaitę. 

Tas, kuriam teko plaukti per Atlantą ,„Kunardo“. garlaiviu, pui- 
kiai žino, kad Niujorke laivai švartuojasi prie Džersio kranto. 

Tomis dienomis, kai šie dalykai būdavo „sensacija“, ,Kunardo“ 
prieplaukoje susirinkdavo minia, priviliota milžiniško leviatano **. 

Retsykiais priežastys, arba teisingiau pasakius vylius, būdavo 
kitoks, mat garlaivyje plaukdavo koks žymus princas, tautos vadas 
ar kurtizanė. Linksmi, nerūpestingi šiauriečiai neskiria garsenybių, 
garbindami visas išvien ar bent jau vienodai apdovanodami jas 
savo dėmesiu. 

Tačiau šį kartą proga buvo ypatinga. Ruošėsi išplaukti ,Kam- 
brija“, vienas iš lėčiausių ir drauge vienas iš prabangiausių „lini- 
jos * garlaivių. 

Jis jau seniai pasitraukė iš „linijos“ ir dabar, jeigu neklystu, 
jo kilis vagoja kur kas skaidresnius Indijos okeano vandenis; 

O jo kapitonas — narsuolis geraširdis Šanonas! — jis taip pat 
perėjo į kitą tarnybą, kur garlaivių navigacija ir Atlanto audros 
"daugiau jo nebetrikdo. 

Tačiau žmonės jo neužmiršo. Skaitantiems šias eilutes ne vie- 
nam suvirpės širdis — ištikima niujorkiečio širdis, vis dar prisime- 
nanti tą minią Džersio krantinėje prie išplaukiančio garlaivio. 

Nors susirinkę Amerikos žemėje, tik vienas kitas iš jų buvo 
amerikietis. Veidai buvo europietiški — daugiausia teutonų, bet 


* Zaltvykstė (/ot.). 
** Biblinė jūrų pabaisa. 

kai kur ir romanų tipo. Šalia baltaodžio su ilgais rudais ūsais 
šiaurės vokiečio stovėjo tamsesnysis jo pusbrolis danas, o šalia 
tų dviejų — dar tamsesnio gymio Italijos sūnus tankia, blizgančia, 
juoda ševeliūra. Minioje buvo ir nemaža prancūzų, kai kurie vis 
dar dėvintys iš tėvynės atsivežtus marškinius, dauguma iš jų pri- 
klausė tai narsuolių owvriers * kategorijai, kuriuos dar tik prieš 
metus if po dvejų metų galėjai pamatyti ginant Paryžiaus bari- 
kadas. 

Tik vienur kitur pasitaikydavo amerikiečio veidas ar pasigirs- 
davo angliškas žodis, ir tas atsitiktinai užklydusio smalsuolio. 

“ Susirinkusiųjų didžiuma -buvo kitokios rūšies žmonės, atėję čio- 
nai visiškai ne iš smalsumo. Čia buvo ir moterų — jaunų merginų 
lininiais plaukais ir skaisčiai mėlynomis akimis, kilusių iš Reino 
krašto, ir vietinių — tamsesnių, bet irgi gražių. 

Dauguma keleivių iš kajučių (kitokių ,,Kunarde“ nebūna) užlipo 
į viršutinį denį, kaip paprastai išplaukiant garlaiviui. Visai su- 
prantamas žmonių noras pasižiūrėti, kaip įtraukiamas tiltelis — 
perkertama paskutinė gija, siejanti juos su žeme, kurią jie palieka, 
kupini kuo skirtingiausių jausmų. 

Tačiau tą jų džiaugsmą ar liūdesį norom nenorom gožė smal- 
sumas, žvelgiant į jūrą veidų, atsigręžusių į juos nuo prieplaukos. 

Sustoję šeimomis ar išsirikiavę palei turėklus, jie klausinėjo 
vieni kitų, dėl ko susirinko tokia gausybė žmonių ir kas juos čia 
sukvietė. 

Visiems buvo aišku, kad suėjusieji čionai ne amerikiečiai. Taip 
pat buvo akivaizdu, kad nė vienas neketina plaukti garlaiviu. Nie- 
kas neturėjo bagažo, nors jis galėjo jau būti ir laive. Bet dauguma 
iš jų priklausė tokiai žmonių klasei, kuri „,Kunardu“ nekeliauja. 
Be to, nebuvo matyti jokių išlydėjimo ženklų — apsikabinimų ar 
rankų paspaudimų, kaip paprastai, kai draugai iškeliauja anapus 
jūros. | 

Žmonės stovėjo būreliais, arti vieni kitų. Vyrai rūkė cigarus, 
daugelis jūros putos pypkes, rimtai kalbėdamiesi vienas su kitu 
ir kiek linksmiau su merginomis; visų nuotaika rimta, bet džiugi. 

Aišku buvo ir tai, kad garlaivis jų nedomina. Kai kurie nusi- 
suko nuo jo ir dairėsi po prieplauką, lyg laukdami, kad iš ten kas 
pasirodys. | sŽ 

— Kas jie tokie? — toks klausimas keliavo per denį nuo vieno 
keleivio pas kitą. 

Vienas džentelmenas pasirodė geriau išmanantis šiuo klausi- 


* Darbininkų (pranc.). 

mu,— žmonių sambūryje visada toks atsiranda,— ir malonėjo pasi- 
dalinti su visais trokštama informacija. 

— Tai pabėgėliai, — paaiškino jis.— Prancūzai, vokiečiai, len- 
kai ir kas tik nori, atblokšti čionai pastarųjų revoliucijų Europoje. 

— Ar jie dabar grįžta? — paklausė kažkuris, norėdamas suži- 
noti daugiau. 

— Kai kurie, manau, grįžta,— atsakė jis. — Bet ne su garlai- 
viu,— pridūrė.— Vargšai negali sau šito leisti. 

— Tai kodėl jie čia susirinko? 

— Jų vadai tenai vyksta. Vienas iš jų, pavarde Meinardas, 
Meksikos karo dalyvis. 
 — O, kapitonas Meinardas! Bet jis ne iš jų tarpo! Jis ne kita- 
tautis. 

— Ne. Tačiau žmonės, kuriems jis vadovavo Meksikoje, buvo 
kitataučiai, bent jau dauguma jų! Stai kodėl jie išsirinko jį savo 
vadu. 

— Kapitonas Meinardas tikras kvailys, — įsiterpė trečias. — Su- 
kilimas Europoje pasmerktas. Jis kiša galvą į kilpą. Ar nors 
vienas amerikietis prisideda prie to judėjimo? | 

Geriau išmanantysis džentelmenas pasakė taip nemanąs. 

Jis manė teisingai, nors toji tiesa nedarė garbės jo šaliai, kuri, 
sprendžiant iš jo tarsenos, buvo ne kas kita, kaip Jungtinės Vals- 
tijos. 

Tokią sunkią valandą, kai karinė avantiūra galėjo pasitarnauti 
Europos laisvei, vienintelis amerikietis savanoris buvo Meinardas; 
o juk jis buvo Amerikos airis! Ir vis dėlto kaip tik ši didžiulė 
šalis, jos žmonės, jos laisvi papročiai įkvėpė jam meilę Laisvei. 

Tarp klausiusių pokalbio stovėjo trijų žmonių grupelė: penktą 
dešimtį perkopęs vyriškis, keturiolikos dar neturinti mergaitė ir 
brandi moteriškė. 

Vyras buvo aukštas, aristokratiškų veido bruožų. Išraiška. ne 
griežta, bet romi ir sykiu pagarbi — tą įspūdį dar stiprino beveik 
balti plaukai, išlindę iš po kelioninės kepurės. | 

Mergaitė buvo labai savotiška. Atrodė dar visai vaikas: ir suk- 
nelę dėvėjo pritinkančią tokiam amžiui — berankovę, trumpu sijo- 
nėliu,— o plaukai palaidi krito ant pečių. Bet po sijonėliu slypin- 
čios kojos jau darėsi apvalainos, o tankios nuostabios spalvos 
garbanos prašyte prašėsi smeigių ir šukų. 

Nors ir nepigu lyginti penkiasdešimtmečio vyro ir keturiolik- 
metės mergytės bruožus, tačiau jųdviejų panašumas buvo akivaiz- 
dus ir bylojo juos esant tėvą ir dukrą. Tą rodė ir jų stovėsena: vy- 
ras laikė mergaitę už rankos. 

Jo santykis su moterimi buvo visiškai kitoks — tą galėjai su- 
prasti iš pirmo žvilgsnio. Putli pastarosios tigūra ir baltas turbanas 
„ant galvos rodė ją esant tarnaitę. Ji stovėjo kiek atokiau nuo jų. 

Vyrškis vienas klausėsi, kas buvo kalbama, mergaitė su tarnai- 
te labiau domėjosi prieplaukoje šurmuliuojančia minia. 

Kai pašnekovai nutilo, jis beveik pašnibždom kreipėsi į pradė- 
jusįjį šį pokalbį. | 

— Jūs sakote, judėjime nedalyvauja amerikiečiai. O kapitonas 
Meinardas? 

— Manau, kad jo negalima laikyti amerikiečiu. Jis tarnavo 
Amerikos kariuomenėje, bet girdėjau, kad esąs airis. Bet tai ne- 
menkina jo nuopelnų. 

— Žinoma, ne,— atsakė. aristokratiškos išvaizdos džentelme- 
nas.— Aš pasidomėjau iš smalsumo. 

Smalsumo būta nemenko, nes po kurio laiko vyriškis išsitraukė 
užrašų knygelę ir kažką užsirašė, matyt, apie revoliucionierių va- 
dą. 

Negana to, gauta informacija sukėlė dar didesnį jo susidomėji- 
mą minia apačioje. 

Paleidęs dukters ranką ir prisispaudęs prie turėklų, jis įdėmiai 
stebėjo vyksmą prieplaukoje. 

Dabar minioje buvo justi kone karštligiškas susijaudinimas. 
Vyrai kalbėjo garsiau, smarkiau mosuodami rankomis, kai kurie 
vis traukėsi laikrodį ir nekantriai žiūrėjo į ciierblatą. Artėjo dvy- 
likta — garlaivio išvykimo valanda. Jis jau davė signalą visiems 
sulipti. 

Staiga kalbos nuščiuvo, mostaguojančios rankos nusileido ir 
žmonės stovėjo tylėdami arba kalbėjo tik pašnibždomis. Žinia 
kažkaip paslaptingai apskriejo visus. 

Viską paaiškino iš toli, nuo minios pakraščio ataidėjęs balsas: 

— Jis atvažiuoja! 

Šūksnys, šimtus kartų pakartotas, pasiekė susibūrimo centrą 
ir atėjo iki garlaivio. | 

Tada visi pagavo šaukti „valio!“ ,„Nieder mit tyrannen! *“. 
„A bas les tyrans! **“, „Vive la Rėpubligue! **** 

Kas atvažiuoja? Kieno atvykimas sukėlė tokius karštus sveiki- 
nimus, sužadino patriotinius jausmus, vienu metu reiškiamus kone 
visomis Europos kalbomis? 


Laimi i) 


* Šalin tironus! (Vok.). 
** Šalin tironus! (Pranc.). 
**+* Tegyvuoja Respublika (Pranc.). 

Į prieplauką įvažiavo karieta. Paprasčiausias gatvės ekipažas, 
atvykęs keltu. Tačiau susirinkusieji su tokia pagarba užleido jai 
kelią, lyg tai būtų paauksuotas kovos vežimas su jame sėdinčiu 
karalium! 

Kur ten karalium! Dešimt, dvidešimt ir šimtąkart džiaugsmin- 
giau jie šoko trauktis iš kelio. Jeigu jame būtų sėdėjęs karalius, 
niekas nebūtų jam sušukęs „Telaimina Viešpats jo didenybę!“ ir 
tik vienas kitas — „Tepadeda jam Dievas!“ 

Karalius kažin ar būtų sveikas pasiekęs garlaivį. 

Karietoje sėdėjo du vyrai — vienas arti trisdešimties, kitas 
vyresnis. Tai buvo Meinardas ir Ruzveltas. 

Į pirmąjį ir buvo įsmeigtos visų akys, prie jo linko visų širdys. 
Tai jo pasirodymas sukėlė šūksnį „Jis atvažiuoja!“ 

O dabar, kai jis atvažiavo, šūksnis nuo Džersio pakrantės nu- 
„aidėjo iki Hobokeno kalvų ir buvo girdimas net Niujorko gatvėse. 

Kuo paaiškinti tokį karštą prielankumą svetimos rasės ir iš 
svetur atėjusiam žmogui? Negana to, kilusiam iš itin priešiškai 
nusiteikusios jų atžvilgiu tautos! 

Tačiau žmogus čia buvo ne taip svarbu. Svarbu buvo tai, kad 
jis atstovavo principui — tikslui, dėl kurio daugelis jų kovojo ir 
liejo kraują, daugelis buvo pasiryžę vėl kovoti ir, jeigu reikės, 
vėl lieti kraują. Jis buvo jų išrinktasis vadas, turintis stovėti 
avangarde, nedvejodamas užimti pavojingiausią postą, vardan 
žmogaus ir laisvės, rizikuodamas būti surakintas grandinėmis arba 
pakartas. Todėl jam ir buvo skirta tokia garbė. 

Karieta, iš lėto skindamasi kelią pro žmonių tirštynę, buvo 
kone nukelta nuo ratų. Aplinkiniai iš begalinio susijaudinimo 
įmanydami būtų pakėlę ją ant pečių drauge su arkliais ir užnešę 
į laivą. 

O padarė jie štai ką. Barzdoti vyrai glėbesčiavo ir bučiavo jį 
lyg gražūtę merginą, o gražutės merginos spaudė jam ranką arba 
žavingai mojo atsisveikindamos nosinaitėmis. 

Vienas milžinas pakėlė jį ir nunešė į garlaivio denį, lydimas 
džiaugsmingų minios šūksnių. 

Tiems džiaugsmingiems šūksniams vis tebeaidint, garlaivis išsu- 
ko iš prieplaukos. 

— Verta tarnauti žmonėms, — pasakė Meinardas, ir jo krūtinę 
užplūdo pasididžiavimas, kai minios atsisveikinimo šūksniai susi- 
liejo į sutartinai skanduojamą jo vardą. 

Jis pakartojo tuos žodžius, kai laivui plaukiant pro bateriją 
išvydo vokiečių artilerijos korpusą — tuos drąsius gerai išlavintus 

karius, kurie tiek daug nuveikė savo naujosios tėvynės labui,— 
išsirikiavusį Garden Kastlo esplanadoje. 

Ir dar sykį, kai išgirdo atsisveikinimo salvę, užgožusią tolimus 
audringus šūksnius, skriejančius jam pavymui per platėjančius 
vandenis. 


XIX skyrius 
BLANŠA IR SABINA 


Atsitraukę nuo turėklų, keleiviai iš viršutinio denio išsiskirstė 
po savo kajutes. Keletas liko viršuje, tarp jų džentelmenas su auk- 
saplauke mergaite ir tarnaite, kurios veidas buvo panašaus atspal- 
vio. 

Jis pasiliko ne dėl to, kad būtų norėjęs paskutinįkart pažvelgti 
į gimtąjį krantą. Iš visko buvo matyti, kad tas krantas ne jo. Jo 
bruožai, kaip ir mergaitės, kurią laikė už rankos, turėjo „anglišku- 
mo“, būdingo kilmingų žmonių tipui. 

Spalvotoji šeimynykštė, jau kur kas panašesnė į amerikietę, ir 
ta nebuvo iš Valstijų. 

Smulkesni ir dailesni bruožai, ypatingas akių žvilgsnis bylojo 
ją kilus iš Vest Indijos — negrės motinos ir baltojo, prancūzo 
ar ispano, tėvo. 

Visos dvejonės dėl džentelmeno tautybės būtų išsisklaidžiusios, 
išgirdus trumpą pokalbį, kuris įvyko tarp jo ir ketvirto scenoje 
pasirodžiusio personažo. 

Pastarasis buvo jaunas vaikinas, vilkintis tamsias kelnes ir 
švarką su. išorinėmis kišenėmis. Iš tokio apsirengimo, ir ypač iš 
juodos odinės kokardos ant skrybėlės galima buvo spręsti, jog jis 
tarnas. 

Jis ką tik atėjo iš apačios ir pagarbiai nusilenkęs kreipėsi į šei- 
mininką: | | 

— Sere Džordžai! 

— „Kas atsitiko, Frimenai? 

— Jie krauna lagaminus, sere Džordžai, ir norėtų Žinoti, ku- 
riuos iš jų jūsų ekscelencija norėtų pasilikti kajutėse. Aš atidėjau 
juodą ir geltoną, ir dar didįjį su panelės Blanšos daiktais. O jaučio 
odos lagaminas? Ar jį nešti žemyn? | 

— Tą taip... ne. Pala! Nė minutės ramybės! Reikia pačiam lipti 
žemyn. Sabina, prižiūrėkit vaiką. Eikš, Blanša! Pasėdėsi ant šitos 
pintos kėdės, o Sabina palaikys skėtį tau virš galvos. Niekur neik, 
kol aš grįšiu, 

Sero Džordžo rūpestingumas bus suprantamesnis, jei pasaky- 
sim, kad Blanša buvo jo vienturtė. 

Laikydamasis už varinių turėklų, jis nusileido laiptais žemyn 
lydimas Frimeno. 

Blanša atsisėdo kur liepta. Mulatė, išskleidusi šviesų šilkinį 
skėtį, laikė jai virš galvos. Lyti nelijo — skėtis saugojo mergaitę 
nuo saulės. 

Pamatęs Blanšą, niekas nebūtų stebėjęsis ypatinga sero Džor- 
džo globa. Tokią būtybę reikėjo sergėti. Ne todėl, kad ji būtų 
buvusi silpnos sveikatos ar labai gležna. Priešingai, mergaitė buvo 
tvirto sudėjimo ir aptakesnių kūno formų negu kitų trylikmečių. 
Jai tik neseniai buvo suėję trylika. 

Greičiausiai jo rūpintasi dukters oda. Ji neabejotinai buvo per 
daug švelni saulės spinduliams. Tačiau ji jau buvo paliesta saulės 
"ir visai nesugadinta. Švelnus įdegimas gal net gražino ją, kaip 
rausvumas abrikosą. 

Ji sėdėjo ten, kur buvo palikta tėvo. Iš tos vietos puikiai 
buvo matyti visa įlanka, vaizdingos pakrantės, Steiteno sala su 
vilomis, skendinčiomis smaragdinio žalumo giraitėse. 

Tačiau ji tais vaizdais nesigrožėjo. Pro šalį plaukiantys laivai 
taip pat nepatraukdavo jos dėmesio, ji nematė netgi, kas yra čia 
pat denyje — jos akys buvo įsmeigtos į vieną tašką, į laiptus, ku- 
riais lipo aukštyn žmonės ir kuriais ką tik nusileido tėvas. 

Žiūrėdama tenai, ji nieko nekalbėjo, nors neatrodė užsigalvoju- 
si. Greičiausiai laukė kažko ateinant. 

— Panele Blanša,— pastebėjusi tai, tarė mulatė,— be reikalo 
žiūrit, tėvelis greit negrįš. Ar neprisimenat, kiek aname Vakarų 
Indijos garlaivyje buvo vargo su Jagaminais? Seimininkas daug 
plušo, kol visus surūšiavo. 

— Aš ne tėvelio laukiu, — atsakė mergaitė tebežiūrėdama ten 
pat. | 

— O ko tada? Apie.kažką vis tiek galvojat. 

— Taip, Sabi, aš galvoju apie jį. Noriu pamatyti, kaip jis at- 
rodo iš arti. Juk jis turėtų užlipti čionai? 

— Jį! Apie ką jūs kalbat, panele Blanša? Laivo kapitoną? 

— Laivo kapitoną! Ne ne! Kapitonas štai čia. Tėvelis man jį 
parodė. Kam gali rūpėti toks senis? 

Tai sakydama, ji parodė į kapitoną Šanoną, lipantį denin. 

— Tai ką jūs turėjot galvoj? — paklausė suglumusi Sabina. 

— Ak, Sabi! Kaipgi tu nesupranti? Nagi tą džentelmeną, 
kurį žmonės taip džiaugsmingai sveikino. Vienas žmogus tėveliui 
paaiškino, kad jie visi susirinko jo palydėti. Argi ne keistos buvo 

palydos? Juk vyrai su ilgom barzdom iš tikrųjų jį bučiavo. Aš 
mačiau, kaip bučiavo. O jaunos panelės! Pati matei, ką jos darė, 
„Sabi. Tos merginos labai įžūlios. 

— Juk tos baltos mergaitės — varguolės iš Pietų. 

— O vyras? Kas jis toks? Manai, kad princas? 

Tokį klausimą sužadino vienas prisiminimas. Kartą mergaitė 
jau buvo mačiusi tokią sceną. Londone, žiūrėdama pro langą, ji 
stebėjo pravažiuojantį princą. Žmonės šaukė „valio!l“, mojavo skry- 
bėlėmis ir nosinaitėmis. Panašiai, tik gal ne taip karštai — ne taip 
smarkiai. Nuo to laiko, gvvendama ramiose Mažųjų Antilų salose, 
kurių valdytojas buvo jos tėvas, ji retai matydavo žmonių susibū- | 
rimus, juoba tokią įsiaudrinusią minią kaip ką tik stebėtoji. Tad 
visai suprantama, kodėl ji prisiminė princo procesiją. 

Ir vis dėlto kokius priešingus jausmus sukėlė abi šios scenos! 
Tokius priešingus, kad net moteris, kilusi iš Vest Indijos, vergės 
dukra, pajuto tą skirtumą. 

— Princas! — pakartojo Sabina, niekinamai atmesdama galvą ir 
iuo išduodama savo kilmę.— Princas Amerikoj! Šičia tokių nėra. 
Tas vyras, kuris sukėlė tokį šurmulį, yra paprasčiausias respub- 
likonas.. 

— Respublikonas? 

— Taip, panele. Girdėjot, kaip jie rėkė „Tegyvuoja respubli- 
ka!“ Tose valstijose visi respublikonai. Tai tokie, kur netiki kara- 
liais ir karalienėmis — net mūsų gerąja Viktorija. Jie tiki tik 
prastais žmonėmis, kurie visi blogi ir pagedę. 

— Niekai, .Sabi! Manau, kad tu klysti. Tas vyras nepagedęs. 
Bent jau toks neatrodo. Ir jie visi juo tiki. Matei, kaip jį pagerbė; 
ir nors tos merginos, kur jį bučiavo, iš tikrųjų pernelyg laisvai 
elgėsi, aš turbūt ir pati taip būčiau padariusi. Jis toks išdidus, 
toks gražus, toks geras! Dešimtsyk gražesnis už tą princą Londo- 
ne. Štai ir jis! 

— Ša, vaikeli! Žiūrėkit; kad jūsų tėvelis, karališkasis valdyto- 
jas, neišgirstų jūsų taip kalbant. Jis labai supyktų. Aš žinau, kad 
jis nemėgsta tų respublikonų ir jam nepatiktų tokios jūsų liaupsės. 
Jis nekenčia jų kaip niuodingų gyvačių. 

Blanša nieko neatsakė. Ji net neklausė įspėjimo. Pamačiusi 
vyrą, lipantį denin, ji apkurto ir nebegirdėjo Sabinos. 

Tai buvo tas pats vyriškis, apie kurį juodviejų buvo kalbėta. 

Užlipęs į denį, jis atsistojo visai netoli sėdinčios mergaitės 
ir nukreipė žvilgsnį įlankon. 

Kadangi jis stovėjo pasisukęs į ją šonu, mergaitė galėjo slapta 
patyrinėti jo veidą. 


6. T. Main Ridas. 81 


Tą ji ir padarė degdama vaikišku smalsumu. 

Vyras buvo ne vienas. Šalia stovėjo tas pats žmogus, kuris va- 
žiavo su juo karieta. 

Tačiau jai nerūpėjo vidutinio amžiaus džentelmenas su tankiais 
žilstelėjusiais ūsais. Rūpėjo tik tas, kuriam anos merginos taip 
karštai spaudė ranką ir siuntė bučinius. 

Ir ji žiūrėjo į jį keistomis nustebusiomis akimis, kaip balandis 
į Žvilgantį smauglį. Varstė akimis nuo galvos iki kojų, nesiklausy- 
dama, ką šneka Sabina, iš savo patirties Vest Indijoje taip gerai 
išmananti apie kerinčių gyvačių galią. 

Tatai buvo nuostaba vaiko, sutikusio kelyje kažką naują ir ne- 
matytą, nuostabesnį už žaislą, puikesnį net už pasakų apie Aladiną 
pasaulį. 


„XX skyrius 
„KUPINAS NUOSTABOS ŽVILGSNIS“ 


Štai ir vėl Meinardas stovi plaukiančio laivo denyje ir žiūri 
žemyn į putų juostą, tįstančią iš paskos. | 

Žvelgiant iš jūros, Niujorkas atrodo varganas, neišvaizdus 
miestas. Jame nėra tokių grožybių kaip šv. Pauliaus katedra Lon- 
done, Triumfo arka Paryžiuje ar bent jau šv. Karolio viešbutis, 
išnyrantis Naujojo Orleano pakrantėje, apiplaukus Anglų vingį. 
Artėjant prie Niujorko, žvilgsnį patraukia dvi ar trys smailės, 
architektūriškai labiau tinkančios kaimo bažnyčioms, ir nedidukas 
"kupolas, kuris galėtų tikti cirkui ar dujų gamyklai! Keisčiausias 
statinys — tai savotiška apvali tvirtovė su sodu už jos, tačiau kad 
nematytum, kokia ji apleista, reikėtų žiūrėti į ją iš toli, o kadangi 
ji stovi žemai, tai tik iš arti ir tėra matoma... 

Jeigu ji būtų atstatyta, iš jūros Niujorkas neatrodytų taip var- 
ganai. Žinia, tvirtovė vis dar miesto nuosavybė, ir jeigu vietoje 
„mero Hofmano jie turėtų merą Hausmaną, Manhatano fasadas 
netrukus būtų vertas didingų -upės žiočių. 

Nuo civilinių, ekonominių ir architektūrinių temų vėl grįšime 
prie „Kambrijos“, sparčiai plaukiančios vandenyno link. 

Denyje stovintis sukilėlių vadas negalvojo apie tai. Jo mintys 
buvo kitokios. Viena iš jų — ar iš tiesų jam daugiau nelemta 
čionai sugrįžti? 

Jis palieka kraštą, kuriame ilgai gyveno ir kurį mylėjo — my- 
lėjo jo Žmones ir jo papročius. Jo laukia žygis, kupinas pavojų, 
ir jis ne valstybės karys, kuriam nėra ko bijoti, išskyrus mirtį 

mūšio lauke ar laikino įkalinimo belaisvių stovykloje, bet revoliu- 
cionierius ir maištininkas, kurio, jei sukilimas pralaimės, nebus 
„pasigailėta — tuomet jo laukia tik virvė ant kaklo ir nežinomas 
kapas. | 

Tais laikais žodis „sukilėlis““ dar buvo „patrioto“ sinonimas, 
jo dar nebuvo nuvertinęs didysis maištas — pirmasis per visą is- 
toriją nedoras, niekingą tikslą turėjęs maištas, kurį galima buvo 
pavadinti negarbingu. 

Tuo metu šis žodis buvo vertas pagarbos, o pats žygis — šventa 
pareiga; tokių minčių įkvėptas jis žvelgė priekin be baimės, o į pra- 
eitį ne itin ją apgailėdamas. 

Neteisybė būtų sakyti, kad jis buvo visiškai abejingas nykstan- 
čiam iš akių krantui. Nutrūko daugybė draugystės saitų, daugybė 
rankų gal jau paskutinįsyk taip šiltai spaudė jam dešinę! 

Sutraukytas ir dar vienas, švelniausias ryšys. Tačiau skausmas 
jau buvo praėjęs, nebe toks aštrus kaip išplaukiant iš Niuporto. 

Nuo to laiko jau prabėgo savaitė — savaitė, kupina jaudinančių 
įspūdžių, praleista giminiškų sielų apsuptyje verbavimo štabe, 
sausakimšame obstrukcionistų, aludėse drauge su respublikos pa- 
triotų tremtiniais, skambant taurėms, pripiltoms iš ilgakaklių rein- 
vynio butelių, ir pritariant Šilerio bei gimtos šalies Vokietijos 
dainoms. 

Meinardui pasisekė, kad Niuporto ramybę pakeitė šis audringas 
gyvenimas. Jis mažiau galvojo apie Džuliją Gedvud. Kai garlaivis 
paliko kilvateryje Steiteno salą, jis dar galvojo apie ją. Tačiau 
nespėjo Smėlėtasis Vingis dingti iš akių, ir išdidžioji gražuolė 
buvo bemaž pamiršta. | 

Toks s>:1igus užmaršumas reikalingas paaiškinimo. 

Paskutinis žvilgsnis, mestas į krantą, kur pasiliko mylimoji, 
nesuteikė maudžiančiai širdžiai ramybės. Toks staigus jausmų 
perversmas įvyko visai ne dėl to. 

Ir ne dėl tų revoliucinių idėjų, kurias dėstė šalia stovintis Ruz- 
veltas, jau nemaža už jas prisikentėjęs. 

Pasikeitimo priežastis buvo visai kitokia ir galbūt vienintelė 
tokiu atveju įmanoma. || 

Un clavo šaca oaro clavo, sako ispanai, geriausi priežodžių 
mokovai — nuo ko susirgai, tuo ir gydykis. Dailus veidelis užsimirš 
tik tada, jeigu pasitaikys dar dailesnis. - 

Taip Meinardui atėjo palengvėjimas. 

Pasisukęs eiti, jis išvydo tokį gražų ir nenusakomai gyvastingą 
veidą, kad kone instinktyviai apsigalvojo ir pasiliko denyje. 

Per dešimt minučių jis įsimylėjo vaiką! 

Atsiras tokių, kurie tvirtins, jog tai neįtikėtina ar nenormalu. 

Tačiau buvo kaip tik taip, mat čia dėstoma tai, kas iš tiesų 
vyko gyvenime. 

Apžvelgęs keleivius, pasilikusius denyje ir įsmeigusius akis 
į tolstantį krantą, jis pastebėjo porą, kuri buvo atsisukusi į jį. 
Iš pradžių jis perskaitė jų veiduose paprasčiausią smalsumą; tokiu 
pat žvilgsniu permetė ir juos. 

Tai buvo mergaitė nuostabiais auksiniais plaukais, kuri prašyte 
prašėsi apžiūrima dar sykį. Jis tą mielai padarė, kaip pasielgtų 
kiekvienas, susidūręs su nepakartojamu grožiu. 

Tačiau nuo plaukų perėjęs prie akių, jis stabtelėjo, pastebėjęs 
keistą, kupiną nuostabos žvilgsnį, nelyginant gazelės ar jauno da- 
nieliaus, kai vaikščiodamas po zoologijos sodą atsivilioji jį prie 
aptvaro krašto. 

Jeigu ji būtų pažvelgusi į jį tik probėgšmais, Meinardas gal ir 
nebūtų stabtelėjęs, nors užmiršti tų akių nebūtų užmiršęs. 

Tačiau jos elgtasi visai kitaip. Mergaitė neatsiplėšdama žiūrėjo 
tiesiai į jį, nematydama nieko, kas vyksta aplinkui. 

Žiūrėjo ir žiūrėjo, kol-denyje pasirodė kilmingo stoto žilaplaukis 
vyriškis ir priėjęs tėviškai švelniai paėmė ją už rankos ir nusivedė, 
ketindamas lipti su ja žemyn. 

Priėjusi laiptus, skaisčiaveidė su aukso garbanomis atsisuko 
ir pasižiūrėjo tokiu pat nustebusiu žvilgsniu, o paskui dar sykį, 
prieš pat dingdama iš akių. 

— Kas jums, Meinardai? — paklausė grafas, pastebėjęs, kad jo 
bičiulis staiga kažko susimąstė.— Iš to, kaip jūs stovit ir žiūrit 
į tą mažą želmenėlį, atrodo, kad jis yra jūsų. 

— Mano mielas grafe,— nuoširdžiai prisipažino Meinardas.— 
Meldžiu jūsų, nejuokaukite, bent jau nesijuokit iš manęs, bet aš 
pasakysiu, kad jūs beveik atspėjot mano norą. 

— Kokį norą? | 

— Kad ji būtų mano. 

— Kuria prasme? 

— Mano žmona. 

— Žmona! Vaikas, dar neturintis nė keturiolikos. Cher capi- 
taine!* Jūs darotės žiaurus. Revoliucionierių vadui nedera taip 
galvoti. Be to, jūs prisiekėt neturėsiąs kitos mylimosios, tik savo 
kardą. Cha cha cha! Kaip greit jūs užmiršot savąją najadę iš Niu- 
porto. 


* Brangus kapitone! (Pranc.) 

— Sutinku. Džiaugiuosi, kad taip atsitiko. Tenai buvo visai 
kas kita. Ne tikra meilė, bet tiktai... pagaliau nesvarbu. Bet dabar 
„aš jaučiu — nesišaipykite, Ruzveltai. Patikėkite, aš kalbu nuošir- 
džiai. Tai mergytei aš pajutau tai, ko niekada nebuvau patyręs. 
Jos keistas žvilgsnis taip mane paveikė. Nežinau, kodėl ir kam ji 
ar dalia,— vadinkit kaip norit,— bet, garbės žodis, Ruzveltai, aš 
turiu nuojautą, kad ji vis tiek bus mano žmona! 

— Jeigu jau toks bus jos ir jūsų likimas, — atsakė Ruzveltas, — 
aš nieku gyvu nekliudysiu jam išsipildyti. Jos tėvas džentelmenas, 
nors turiu prisipažinti, kad iš išvaizdos jis man nelabai patiko. 
Jis priklauso tam tikro sluoksnio žmonėms, su kuriais mes ketina- 
me kovoti. Na, bet niekis. Mergaitė dar kūdikis, ir kol ji galės už 
jūsų tekėti, gal jau visa Europa bus Respublika, o Jūs jos prezi- 
dentas. O dabar, brangusis kapitone, leiskimės žemyn, nes pada- 
vėjas gali kur nors užkišti mūsų kvapniuosius Havanos cigarus 
ir tada visą kelionę turėsime rūkyti šituos šiaudus! 

Perėjimas nuo jausmų prie cigarų buvo kiek staigokas. 

Tačiau Meinardas buvo ne romantiškas svaičiotojas ir priėmęs 
savo keliondraugio kvietimą, nusileido kajutėn pasižiūrėti, kaip iš- 
dėlioti lagaminai. 


XXI skyrius 
NEILGAI TRUKĘS TRIUMFAS 


Tuo tarpu, kai mūsų herojus pradėjo siekti naujos šlovės sve- 
timoje šalyje, paliktajame krante ji jau buvo gerokai priblėsusi. 

Tuo pat metu, kai triukšmingame Niujorke jo pavardė skam- 
bėjo kaip pergalės šūkis, ramiuose Niuporto žmonių būreliuose 
ji buvo tariama su tam tikra panieka. 

Dauguma taikė prie jos epitetą „bailys“. 

Ponas Svintonas šventė savo pergalę. Tačiau ji truko neilgai, 
nors per tą laiką patyręs lošėjas spėjo padaryti ne vieną gerą 
ėjimą. 

Melagingo iškvietimo į dvikovą sukurta reputacija ir sąjunga 
su Lujisu Lukasu gangreit padėjo jam aptikti ir nukelnėti keletą 
mulkių, dėl kurių ir buvo atvykęs čionai iš anapus Atlanto. 

Jų kišenės nebuvo tokios prikimštos, kaip jis kad tikėjosi. Ta- 
čiau bent jau nebereikėjo baimintis, kad teks... 

Atleistajam gvardiečiui, dabar virtusiam sukčiumi, vėrėsi žė- 
rinti perspektyva. Tačiau per daug žėrinti, kad ilgai tęstųsi, ir nc- 

trukus skaisčią jo šlovę užtemdė įtarimo debesėlis. Jo varžovui 
išdeginta gėdos žymė išnyko. 

Mat Meinardui išvykus iš Niujorko, po kelių dienų paaiškėjo, 
kodėl jo taip netikėtai išvažiuota. Priežastį atskleidė Niujorko 
laikraščiai. Jis buvo išrinktas vadinamosios „Vokiečių ekspedicijos“ 
vadu ir kvietimą priėmė. 

Vieniems tai atrodė garbingas poelgis, kitiems, žinantiems jo 
pasielgimą su Svintonu, ne iki galo pateisinantis. Šitaip smarkiai 
įžeidęs anglą, jis privalėjo pasilikti ir suteikti jam satistakciją. 

Bet juk laikraščiuose parašyta, kad jis dabar Niujorke. Kodėl 
Svintonas nevažiuoja tenai? Žinoma, tokie buvo priešingos pusės 
samprotavimai, taigi dabar ir viena, ir kita pusė jau buvo su dėme. 

Dėl Meinardo, tai jo dėmė pagaliau išsitrynė, ir laivui dar ne- 
spėjus išsukti iš Smėlėtojo Vingio, jo kaip „„džentelmeno ir gerbti- 
no žmogaus“ reputacija buvo galutinai atstatyta. 

Sitokį dalyką reikėtų keliais žodžiais paaiškinti. 

Netrukus po Meinardo išvykimo „Okeano“ viešbutyje pasklido 
gandas, kad rytą po šokių baliaus, labai anksti, pas Meinardą 
atėjo nematytas žmogus, atplaukęs iš Niujorko, ir išbuvo jo kam- 
baryje visą dieną. 

Be to, Svintonui buvo pasiųstas laiškas ir įteiktas jo tarnui. 
Visa tai papasakojo patarnautojas, kuriam tas laiškas buvo patikė- 
tas perduoti. 

Kas tame laiške galėjo būti parašyta? 

Ponas Lukasas turėtų žinoti, tad pono Lukaso ir buvo pasitei- 
rauta. 

Tačiau jis nežinojo. Ne tik neturėjo supratimo, kas ten buvo 
rašoma, bet net nebuvo girdėjęs, kad toks laiškas buvo įteiktas. 

Sužinojęs tai, jis pasijuto esąs lyg ir kompromituojamas, tad 
išsyk ryžosi pareikalauti Svintoną pasiaiškinti. 

Taip nusprendęs, jis nuėjo į anglo numerį.. Rado jį tenai, keis- 
tai familiariai besišnekantį su tarnu. " 

— Kaip suprasti tai, ką aš dabar išgirdau, ponas Svintonai? — 
paklausė jis įėjęs. 
 — Ką jūs turite galvoje, mielas bičiuli? 

— Tą laišką, apie kurį jie šneka. 

— Laišką... kokį laišką? Nors užmušk, nesuprantu, ką čia jūs. 
turit omeny, mielas mano drauguži. 

„— Kas per niekai! Argi jūs negavote Meinardo laiško rytą po 
šokių baliaus? 

Svintonas išblyško, jo žvilgsnis ėmė bėgioti į visas šalis, steng- 
damasis nesusidurti su Lukaso akimis. Jis stengėsi laimėti laiko — 

ne tam, kad paneigtų šį faktą. Žinojo, kad nedrįs to padaryti. 

— Ak, taip, taip! — atsiliepė jis pagaliau.— Buvo laiškas — 
"labai jau keistas, išties. Aš jį radau tik po to, kai jūs jau buvot 
išėjęs. Tas mano tarnas Frankas — tikras kvailys! — numetė jį 
į kampą. Aš jį tik kitą rytą perskaičiau. 

— Tikiuosi, jūs tebeturite jį? 

— Ne, tikrai neturiu. Prisidegiau cigarą su tuo absurdišku 
laišku. 

— Bet kas jame buvo? 

— Na, visokie pono Meinardo atsiprašvmai, kad turįs išvykti 
iš Niuporto vakariniu garlaiviu. Pasirašytas jo drauga Ruperto 
Ruzvelto, tituluojančio save Austrų imperijos gratu. Kai as jį per- 
skaičiau ir sužinojau, kad jo autorius išvyko, tiesiog nebenorėjau 
jūsų daugiau trukdyti dėl tokio nemalonaus dalyko. 

— Dėl Dievo meilės! Ponai Svintonai, šitas laiškas užtrauks 
mums bėdą! 

— Bet kodėl, mielas bičiuli? 

— Kodėl? Todėl, kad visi nori sužinoti, kas jame buvo para- 
šyta. Vadinasi, jūs jį sunaikinote? 

— Suplėšiau į skutelius, galite būti ramus. 

— Tuo blogiau. Visi žino, kad laiškas buvo įteiktas jūsų tarnui. 
Savaime suprantama, visi mano, kad jis pateko jums į rankas. 
Mes privalome pasiaiškinti. 

— Teisybė, teisybė. Ką jūs siūlote, ponas Lukasai? 

— Ką gi, geriausia bus pasakyti tiesą. Jūs radote laišką per 
vėlai ir jau nebegalėjote atsakyti. Kodėl negalėjote — aišku, taigi 
jums tas nepakenks, o Meinardas, žinoma, išsisuks. Štai ir viskas. 

— Jūs manote, kad mums reikia viską atvirai iškloti? 

— Būtinai. Mes privalome taip padaryti. 

— Gerai, ponas Lukasai, aš elgsiuos taip, kaip jūs manote 
esant geriau. Aš esu jums be galo skolingas. 

— Mielas pone,— atsakė Lukasas,— esmė ne ta, kaip geriau. 
Būtina visiems paaiškinti, ką ponas Meinardas norėjo jums pra- 
nešti. Tikiuosi, jūs man leisite tą padaryti? 

— O, žinoma žinoma. Prašom! 

Lukasas išėjo iš kambario pasiryžęs ątsikratyti šešėlio, kritusio 
ant jo reputacijos. 

Po kurio laiko visas miestas buvo supažindintas jeigu ne su 
šio paslaptingo laiško turiniu, tai bent su jo dvasia, ir jo siuntėjas 
buvo reabilituotas, o gavėjas smuktelėjo žemyn. 

Nuo tos valandos Svintonas jau paliovė būti liūtu Niuporto vi- 
suomenės akyse. Net ir prie kortų stalo nebebuvo karalius — visi, 


87 


mulkiai išsilakstė. Tačiau jis vis dar nepaleido iš akių tos pasakiš- 
kos auksasparnės paukštytės, dėl kurios iš tiesų vertėjo nusisukti 
sprandą! 


XXII skyrius 
KARŪNUOTŲ GALVŲ SĄMOKSLAS 


Revoliucijos sąrėmiai, kurie 1848 metais sukrėtė Europos sos- 
tus, buvo vienas iš tų sąjūdžių, pasikartojančių kas pusę amžiaus, 
kai priespauda pasiekia tokį laipsnį, jog kentėti darosi nebeįmano- 
ma. 

Jos 1790 metų pirmtakas, sėkmės blykstelėjimams permainingai 
kaitaliojantis su nevilties periodais, galiausiai buvo numalšintas 
Vaterlo lauke ir ten pat palaidotas niūraus jo budelio Velingtono. 
mo janyčarui palįsti po velėna, jo nužudytosios Laisvės šmėkla 
vėl atgijo, grasindama karūnuotiems tironams, kuriems jis taip 
ištikimai tarnavo. 

Ir tai buvo ne vien grasinimas — daugelis jų buvo išmesti iš 
sostų, silpnaprotis austrų imperatorius gavo nešti kudašių iš savo 
sostinės, toks pat likimas ištiko ir Prancūzijos karalių. Šiaudadūšj 
Prūsijos Vilhelmą daug iškentėjusieji jo pavaldiniai privertė atsi- 
skaityti už viską ir atsiklaupus ant kelių pažadėti jiems Konstitu- 
ciją. 

Apie dvidešimt smulkių karaliukų turėjo pasekti jų pavyzdžiu, 
o popiežius, slaptas visų rėmėjas, vejamas Madzinio * gražbylia- 
vimų ir Garibaldžio ** ašmenų tviskėjimo, buvo priverstas palikti 
Vatikaną — tą politinių ir religinių niekšybių židinį. 

Net Anglija, saugiai atsitvėrusi visiško abejingumo laisvei ir 
reformai siena, drebėjo nuo čartistų šūkių. 

Visas Europos karūnuotas galvas buvo apėmusi paniška žlugi- 
mo baimė, ir vienu metu jau atrodė, kad laisvė pagaliau pasiekta. 

Deja! Tai buvo tik trumpalaikis ir tuoj pat nykstantis sapnas, 
po kurio vėl prasidėjo ilgas miegas, slegiamas dar didesnio ir krau- 
pesnio košmaro nei tas, kurio jie buvo atsikratę. 

Kol jie sveikino vienas kitą su savo nedidele gaivališka perga- 
le, jų sutraukyti pančiai buvo sutaisyti ir nukaltos naujos grandi- 

* Džiuzepė Madzinis (1805—1872) — Italijos revoliucionierius, kai- 
riosios demokratinės krypties vadovas ir ideologas. 


** Dž iu zepė Garibaldis (1807—1882) — Italijos nacionalinio išsiva- 
davimo veikėjas, nacionalinis didvyris, 

nės, turėsiančios dar tvirčiau juos sukaustyti. Karališkieji kalviai 
dirbo savo darbą, ir dirbo slapta, kaip Vulkanas savo požeminėje 
kalvėje. | 

Dirbo jie įkvėptai, nes jų interesai ir tikslai sutapo. Bendras 
pavojus suvienijo juos ir buvo nuspręsta, kad visus tarpusavio 
kivirčus dabar reikia atidėti ir, reikalui esant, juos tik inscenizuo- 
ti, norint sustiprinti valdomųjų ištikimybę. 

Tokia buvo naujoji programa. Tačiau prieš pradedant ją įgy- 
vendinti, reikėjo kai kuriems iš jų padėti susigrąžinti valdžią, ku- 
rios buvo netekę per revoliuciją. 

Tartum vėtra'praūžusi virš Europos, ji visus iki vieno užklupo 
iš netyčių. Skendėdami rafinuotų malonumų — smulkių kivirčų ir 
besaikės prabangos — jūroje, pasikliaudami savo patikimo sargy- 
binio Velingtono budrumu, jie pajuto audrą tik tuomet, kai ji 
prašniokštė jiems virš galvų. Mat Europos laisvės kalėjimo sargas. 
taip pat buvo užmigęs. Senatvės priveiktas ir gerokai jau nukva- 
kęs, jis kaip vaikas tikėjo titnaginiais šautuvais, kai ausyse jam 
jau pyškėjo koltai. 

Taip, Vaterlo mūšio aidas jau nebegalėjo įkvėpti sūnų tų tironų, 
kuriuos jis buvo patupdęs atgal į sostus. 

Be to, jie neturėjo savo karo vado — nė vieno. Tarp jų nebuvo 
nė vieno kario, o kitoje stovyklos pusėje buvo bemai ir dembins- 
kiai, garibaldžiai, damjaničai ir klapkos — visas žvaigždynas žė- 
rinčių iškeltų kardų! Kaip valstybės veikėjai ir patriotai, nė vienas 
iš jų negalėjo lygintis su Košutu *, Maninu ** ir Madziniu. 

Despotai neturėjo šansų dorai laimėti pergalę — nei karo, nei 
diplomatinės kovos lauke. Supratę tai, jie nusprendė griebtis klas- 
tos. | 

Tam jie žinojo turėsią sočiai įrankių, tačiau du atrodė ypač ge- 
rai tiksią — lyg būtų tam gimę. Vienas — Anglijos didikas, gimęs 
Airijoje ne visai grynų aristokratų šeimoje, gudriais politiniais 
triukais pasidaręs ne tik labai garsus asmuo, bet ir vienas įta- 
kingiausių Europos diplomatų. 

Ir viso to jis pasiekė neturėdamas jokio ypatingo talento. Prie- 
šingai, intelekto buvo visai menko, tinkamo nebent sukčiavimams. 
Jo kalbos britų parlamente būdavo baisiausiai nuobodžios, dirbtinai 
prikaišiotos sąmojaus, kuris tik parodydavo apgailėtiną proto skur- 


* Lajošas Košutas (1802—1894) — Vengrijos 1548-1849 m. sukili- 
mo organizatorius, nacionalinės armijos sukūrimo, Nepriklausomybės Deklara- 
cijos iniciatorius. 

“* Danielė Maninas (1804—1857) — Italijos risordžimento veikėjas. 
Į848—1849 m. revoliucijos metu vadovavo sukilimui prieš austrus, 

dumą. Jis dažnai pralinksmindavo rūmus tuo, kad skaitydamas 
ilgiausią savo prakalbą, nusimaudavo gal pustuzinį baltų piršti- 
nių. Tatai jam teikdavo aristokratiškumo, kurį anglų auditorija 
laikydavo nemenku privalumu. 

Taigi jis pelnė neregėtą populiarumą iš dalies todėl, kad dėjosi 
esąs liberalų pusėje, bet dar daugiau atnašaudamas melagingo 
patriotizmo demonui — tautiniams prietarams. 

Jeigu jo populiarumas būtų apsiribojęs tik tautiečiais, tai jis 
būtų atnešęs mažiau žalos. 

Deja, dėdamasis, kad jam rūpi žmonių interesai, jis įgijo visos 
Europos revoliucinių vadų pasitikėjimą. Šitai ir įgalino jį sėti blogį. 

Pasitikėjimas buvo pelnytas ne atsitiktinai. Jis buvo įgytas pa- 
gal iš anksto numatytą planą, kurį sugalvojo kur kas aukščiau 
už jį sėdinčios galvos. Trumpai tariant, tas žmogus buvo despotų 
sąjungos šnipas — jaukas, skirtas sunaikinti bendrą ir dabar ke- 
liantį grėsmę priešą — Respubliką. 

Ir vis dėlto šis vardas ir dabar tebėra gerbiamas Anglijoje — 
šalyje, kur du šimtus metų buvo aukštinami Kromvelio šmeižikai. 

Antras asmuo, į kurį nukrypo viltingos persigandusių despotų 
akys, priklausė kitokiai rasei, bet būdo buvo panašaus. 

Jis taip pat įsiskverbė į revoliucionierių gretas, griebdamasis 
visokiausių apgavysčių, kurias taip pat iš anksto parengė tie patys 
gip omatą iškėlę išminčiai. 

Teisybė, liaudies vadai žiūrėjo į jį įtarokai. Bolonės ekspedici- 
jos didvyris su prijaukintu ereliu ant peties nepanėšėjo į Laisvės 
karžygį ir net į jo apaštalą, tad neimdami domėn jo revoliucinių 
įžadų jie juo nepasikliovė. 

Jeigu jie būtų matę, kaip jis išvyko iš Anglijos užimti Prancūzi- 
jos prezidento postą, apšikrovęs aukso maišais — karūnuotų galvų 
išmokėta kontribucija,— tai gal būtų supratę, kokį vaidmenį jis 
ketina vaidinti. | 

Jis buvo įgaliotas despotų kaip dernier ressort — paskutinė 
politinė priemonė. Prieš dvylika mėnesių jie nebūtų ėmę į rankas 
tokio niekingo instrumento. | 

Bet laikai staiga pasikeitė. Orleaniečiais ir burbonais daugiau 
nebebuvo galima pasinaudoti. Abi dinastijos jau buvo išmirusios 
ir netekusios įtakos. Prancūzijoje buvo tik viena jėga, galinti su- 
triuškinti respublikonus — didžiojo Napoleono vardo prestižas, vėl 
kylantis skaisčioje šlovės spindulių šviesoje su užmirštom ir atleis- 
tom nuodėmėm. 

Tas, kuris jam atstovavo, buvo kaip tik tinkamas šiam darbui, 


Gavęs dovanų prikimštą piniginę ir pažadą už atlygį būti ap- 
vainikuotam imperatoriaus karūna, jis žengė priekin su durklu 
rankoje, prisiekęs smeigti jį Laisvei tiesiai į širdį! 

Istorija patvirtino, kaip sąžiningai jis tesėjo savo priesaiką! 


XXIII skyrius 
GALINGŲJŲ PROGRAMA 


"Tiuilri rūmų kabinete prie apvalaus stalo sėdėjo penki vyrai. 
Prieš juos buvo pristatyta grafinų ir taurių, įvairaus pavidalo vyno 
butelių, viduryje — rinktinių gėlių vaza, aplink — sidabro padėk- 
lai, kaupini sultingų vaisių, riešutų, alyvų — trumpai tariant, visa, 
Kas dera karališkam desertui. 

Keptos mėsos kvapas, gožiamas šviežiai atkimštų vynų aromato, 
bylojo apie tai, kad čia ką tik buvo pietauta ir lėkštės jau nuneštos 
nuo stalo. 

Džentelmenai buvo perėję prie cigarų, ir puikiausio Havanos 
tabako kvapas maišėsi su vaisių bei gėlių kvapu. 

Kas nors, pamatęs juos taip rūkančius, gurkšnojančius vyną 
ir atsainiai, o kartais net nerūpestingai besišnekučiuojančius, var- 
giai būtų nuspėjęs jų pokalbio temą. 

Ir vis dėlto pokalbis buvo toks rimtas ir slaptas, kad taurininkui 
ir padavėjams buvo liepta nebegrįžti ir išėjus uždaryti abejas 
dvigubas duris, o iš lauko pusės koridoriuje sargybon buvo pa- 
statyti kareiviai su grenadierių uniforma. 

Tie penki vyrai, taip saugojęsi, kad nebūtų išgirsti, buvo pen- 
kių didžiųjų ir galingiausių Europos valstybių — Anglijos, Austri- 
jos, Rusijos, Prūsijos ir Prancūzijos atstovai. 

Ne paprasčiausi ambasadoriai, susirinkę įprastiniam diplomati- 
niam disputuį, bet įgaliotiniai, turintys laisvas rankas spręsti že- 
mynų likimą. 

Kaip tik dėl to į slaptą pasitarimą ir susirinko draugėn šis pen- 
ketukas, susidedantis iš Anglijos lordo, Austrijos feldmaršalo, Ru- 
sijos didžiojo kunigaikščio, žymaus Prūsijos diplomato ir Pran- 
cūzijos prezidento — kitų keturių šeimininko. 

Jie rengė sąmokslą prieš Europos tautas, išsivadavusias per 
paskutiniąsias revoliucijas, ketindami vėl jas supančioti vergijos 
grandinėmis. 

Nedoras jų planas buvo iš visų pusių apsvarstytas ir iki smulk- 
menų parengtas jau prieš sėdant prie šio pietų stalo. 

Diskusijų buvo nedaug, o dėl pagrindinių punktų visų nuomo- 
nė sutapo. 

Popietinis jų pokalbis tebuvo reziumė viso to, kas jau aptarta, 
tad jam stigo ankstesniam posėdžiui būdingo rimtumo, taip dera- 
mo, sprendžiant tokį reikšmingą reikalą. 

Dabar jie ilsėjosi, mėgaudamiesi cigarais ir vynu, linksmai ir 
geranoriškai nusiteikę, nelyginant gauja įsilaužėlių, besitariančių, 
kaip įsibraus į namą. 

Anglų lordas buvo itin patenkintas savimi ir kitais. Visą gy-- 
venimą garsėjęs, anot kai kurių, geraširdišku vėjavaikiškumu, o 
anot kitų, beširdišku žiaurumu, jis buvo savo mieloje stichijoje. 
Būdamas ne itin kilmingas, jis įgijo didelę valdžią ir dabar štai 
sėdi tarp penketo žmonių, kilmingosios Europos aristokratijos pa- 
tikėtinių, susimokiusių prieš Europos liaudį. Jis buvo vienas iš 
pagrindinių sąmokslo iniciatorių, pateikęs priimtajam planui daug 
pasiūlymų ir dėl to, taip pat turint galvoje atstovaujamos tautos 
didybę, tylomis savo bendrų pripažintas vadu. 

Formaliu pirmininku vis dėlto liko prezidentas — viena vertus, 
iš pagarbos jo aukštai padėčiai, o kita vertus — kaip šeimininkas. 

Po valandos kitos betikslio pokalbio, „žmogus su užduotim“, 
stovėdamas nugara į židinį, užsikišęs rankas už švarko skvernų — 
įprastinė Napoleono Trečiojo poza — išsitraukė cigarą iš dantų 
ir pateikė štai tokį reziumė: 

— Kaip aš suprantu, jūs, Prūsija, siunčiat į Badeną kariuo- 
menę, kuri pajėgs sutriuškinti tuos apsvaigusius narsuolius vokie- 
čių studentus, pametusius galvas, be jokios abejonės, nuo jūsų 
klastingojo reinvynio! 

— Taip, mano prince, taip, — jau rimčiau atsiliepė Prūsijos 
diplomatas. 

— Ir jūsų šviesybė įpareigojate Rusiją taip pat pasielgti su tais 
vengrų kiaulių prekijais iš Puštos? 

— Du šimtai tūkstančių vyrų jau pasiruošę sutrypti juos,— 
atsakė didysis kunigaikštis. 

— Žiūrėkit, kad jūsų pačių nesutryptų, mon cher altesse! * — 
įspėjo aštrialiežuvis įgaliotinis. 

— Ar jūs pasitikit Gergėjum **, maršale,— paklausė preziden- 
tas, kreipdamasis į austrą. 

— Visiškai. Jis nekenčia Košuto kaip paties velnio, gal net dar 


* Mano brangi aukštybe! (Pranc.). 

** Artūras Gergėjus (1818—1916) — 1848—1849 m. Vengrijos suki- 
limo nacionalinės kariuomenės vyriausiasis vadas, vėliau karo ministras, dikta- 
torius. Siekė sąjungos su Habsburgais. 

labiau. Įmanydamas nugramzdintų jį su visais honvėdais į patį 
Dunojaus dugną. Aš neabejoju, kad jis privers juos pasiduoti, vi- 
sus iki vieno, vos tiktai mūsų sąjungininkai rusai perkirs sieną. 

— Trės bien! * — kalbėjo toliau prezidentas. — Aš, savo ruož- 
tu, imsiuos Italijos. Manau, kad reikia apeliuoti į religinius jaus- 
mus. 

— Jūsų paties dievotumas bus pakankama dingstis, prince. 
Tai šventas žygis, ir kas daugiau gali jam vadovauti, jeigu ne jūs? 
Vietoj Saladino ** turėdamas Garibaldį, jūs būsite pramintas Luji 
Liūtaširdžiu! 

Linksmuolis vikontas nusijuokė iš tokio savo šmaikštaus paly- 
ginimo, tada ir visi kiti pasileido kvatoti. 

— Na na, milorde! — žaismingai atitarė princas-prezidentas,— 
jums nedera ironizuoti. Šiame grandioziniame lošime Džonui Bu- 
liui *** tenka nesunkus vaidmuo. 

— Jūs vadinate jį nesunkiu? Jis stato sumas. O ką iš to laimi? 

— Ką laimi? Atsiprašau! Jūs kalbat taip todėl, kad dar ne- 
užmiršot baimės, kurią jums andai įvarė čartistai? Foi d'honnete 
homme! **** Jeigu ne mano pastangos jo labui, tai jūs, brangus 
vikonte, užuot atvykęs čionai kaip įgaliotinis, šiandien maloniai 
naudotumėtės mano svetingumu kaip tremtinys! 

— Cha cha cha! — nusijuokė drauge orusis slavas ir dar ores- 
ni teutonai — Rusija, Prūsija ir Austrija. Visiems trims patiko pa- 
sišaipyti iš anglo. 

Tačiau geraširdis jų slapto sandėrio bendrininkas nė kiek nesu- 
pyko. Antraip būtų galėjęs šitaip atkirsti: 

— Jeigu ne Džonas Bulis, mano mielas Luji Napoleonai, 
ir tas jo vaidmuo, kurio dedatės nevertinąs, tai net purpurinis di- 
džiojo dėdulės apsiautas, nusileidęs tartum iš dangaus visos Pran- 
cūzijos akivaizdoje, nebūtų pajėgęs pakylėti tamstos į tokią aukš- 
tumą, kokioje dabar tamsta atsidūrei — į prezidento postą, vėliau 
gal net virsiantį imperatoriaus sostu! 

Tačiau anglas nieko nesakė. Jam per daug rūpėjo būsimosios 
permainos, ir jis kol kas nenorėjo atsiskleisti. Taigi, užuot atsakęs, 
jis garsiai nusikvatojo drauge su visais. 

Dar kelios taurės maeto ir madeiros, gurkšnelis tokajaus austrų 
teldmaršalui pamaloninti, dar vienas kvapnus cigaras, keletas pa- 
šmaikštavimų, ir draugė išsiskirstė. | 


* Labai k (Pranc.) 
** Saladinas — Jusufas Salach-ad-dinas (1138—1193) — Egipto šultonas, 
Eijubidų dinastijos pradininkas, pagarsėjęs kovomis su kryžiuočiais. 
*** Anglo pravardė. 
**** Tikėkit manim! (Pranc.) 

Liko tiktai du — Napoleonas ir jo svečias iš Anglijos. 

Galimas daiktas,— greičiausiai taip iš tiesų ir buvo,— kad du 
didieji machinatoriai niekada nebuvo drauge sėdėję viename kam- 
baryje! Įsivaizduoju, koks netikėtas daug kam pasirodys šis pa- 
reiškimas — esu pasirengęs išvysti ne vieną paniekinantį vypsnį. 
Reikia patyrimo, kokį dažnai įgyja revoliucinių judėjimų vadai, 
kad galėtum patikėti susimokiusių karūnuočių niekšingumu, tačiau 
bent dešimtį minučių pasiklausę pokalbio ir didžiausi skeptikai pa- 
keis nuomonę. 

Tarp tydviejų nepasitikėjimo nebuvo. Priešingai, jie kliovėsi 
vienas kitu kaip du vagišiai ir maždaug taip žiūrėjo vienas į kitą. 

Bet jie buvo stambaus masto vagys, pavogę iš Prancūzijos 
pusę jos laisvės, o dabar rezgė planus, kaip atimti likusią pusę. 

Gurkštelėję vyno, jie atnaujino pokalbį, ir princas pradėjo: 

— Taigi dėl raudonosios mantijos. Kokių reikia imtis žygių? 
Kol aš nepajausiu jos svorio ant pečių, būsiu bejėgis kaip vaikas. 
"Reikia tartis su Steigiamuoju susirinkimu. Netgi ši apgailėtina is- 
torija su popiežiaus atstatymu pareikalaus herakliškų pastangų. 

Anglų įgaliotinis atsakė ne tuoj. Pašiodamas rankose pirštinę, 
įis susimąstęs tylėjo — lėkštą jo veidą buvo iškreipusi grimasa, 
kuri bylojo jį įsileidus į kažkokius painius skaičiavimus. 

— Padarykime Steigiamąjį susirinkimą sukalbamesnį,— paga- 
liau tarė Jis tokiu tonu, kad buvo aišku, jog visi juokai jau išdulkė- 
ję jam iš galvos.. 

— Teisybė. Bet kaip tatai padaryti? 

— Reikia jį išretinti. 

— Išretinti? 

— Taip. Jūs turite atsikratyti Blankų, Rolinsų, Barbesų ir visų 
kitų nevidonų. 

— Eh bien/* Bet kaip? 

— Atimdamas iš sans cullotes ** rinkėjų rinkimo teisę. 

— Mon cher viconte! *** Jūs tikriausiai juokaujat. 

— "Ne, mon cher prince!**** Aš kalbu rimtai. 

— Sacrė! Pateikus deputatams svarstyti tokį įstatymo projek- 
tą, daugeliui reikės apleisti postus. Atimti balsavimo teisę iš pran- 
c4zų darbininkų! Bet juk jų yra du milijonai! 

— Tuo labiau reikia jų atsikratyti. Tai įmanoma padaryti. Jūs 

manot, kad dauguma deputatų tam pritartų? 


“ * Na gerai! (Pranc.) 

** Bekelnių (pranc.) 

*** Mano brangusis vikonte! (Pranc.) 
**** Mano brangusis prince! (Pranc.) 

— Esu tikras, kad taip. Mūsų Steigiamąjį susirinkimą sudaro 
senojo režimo šulai. Nepritarimas bus girdėti iš lauko pusės. Ne- 
abejotinai susirinks minia, jeigu toks aktas bus svarstomas, o jūs 
žinote, kokia būna paryžiečių minia, jeigu klausimas politinis? 

— Bet aš sugalvojau būdą, kaip išvaikyti jūsų minią arba kaip 
užkirsti kelią jai susirinkti. 

— Kokį būdą, mon cher? * 

— Mums reikia nutverti tą galų gaiduką už skiauterės ir nupeš- 
ti jam plunksnas. 

— Aš nesuprantu jūsų. 

— Viskas labai paprasta. Mes įžeisime jūsų ambasadorių De 
Mornį — kokiu nors juokingu akibrokštu, dėl kurio paskui galima 
būtų pasiteisinti ir atsiprašyti. Aš tą mokėsiu padaryti. Tada jūs 
perpykęs jį atšauksite ir pasistengsite, kad abi tautos nusiteiktų 
priešiškai viena kitos atžvilgiu. Pasikeitimas diplomatinėmis no- 
tomis, nesigailint piktų žodžių, keletas aštrių straipsnių jūsiškės 
Paryžiaus spaudos skiltyse — aš pats tuo pasirūpinsiu — pustuzinis 
šen ir ten žygiuojančių pulkų, šioks toks nenumatytas sujudimas 
laivų statykloje ir arsenaluose, ir darbas baigtas. Kol galų gaidys 
gieda vienoje Lamanšo pusėje, o britų buldogas loja kitame, jūsų 
deputatai patvirtina rinkimų teisių atėmimo aktą be jokios bai- 
mės, kad darbininkai sutrukdys. Duodu jums žodį, jog tai bus įma- 
noma padaryti. 

— Milorde! Jūs — genijus! 

— Čia nėra nieko genialaus. Paprasčiausia domino partija. 

— Sutarta. Jūs apsiimate išspirti De Mornį iš savo rūmų. Ži- 
nodamas priežastį, jis apsidžiaugs labiau negu bet kas kitas! 

— Prižadu. 


"Pažadas buvo ištesėtas. De Mornis buvo „išspirtas“ šilkine šle- 
pete, ir visa kita programos dalis buvo įvykdyta iki galo, įskaitant 
ir rinkimų teisės darbininkams atėmimą. 

Visa vyko taip, kaip anglų diplomato buvo numatyta. Prancū- 
zai, pasipiktinę tariamu savo ambasadoriaus įžeidimu, apimti pa- 
šėlusios nepykantos Anglijai, nebematė, kas vyksta jiems po no- 
simi, ir kol aistros virė, dar vienas geras gabalas buvo tylutėliai 
atlaužtas nuo jų sparčiai mažėjančių laisvių. 


1 


* Mano brangusis (pranc.). 

Platesnės ir Žžiauresnės programos dalies paslaptis taip pat 
buvo išsaugota. 

Dar metams nesibaigus priesaikos laužytojas Prūsijos karalius 
įvedė savo pakalikus į pietinę Vokietiją, trypdamas vėl atgaivintą 
Badeno ir Bavarijos revoliucijos liepsną; niekšingi Napoleono 
Trečiojo kareiviai sugrąžino į sostą katalikams jų nekenčiamą vys- 
kupą, o dviejų šimtų tūkstančių šauniųjų kazokų kariuomenė tuo 
tarpu žygiavo per Puštos lygumą užgesinti paskutinės laisvės ki- 
birkšties rytuose. 

Tai ne išsigalvoti dalykai, tai — istorija! 


XXIV skyrius 
KLASTINGAS TILTELIS 


Vyrai, skrodžiantys Atlantą „„Kunardo“ garlaiviu, tris ar ketu- 
riskart per dieną sėdi greta arba vienas prieš kitą prie to paties 
stalo, nepersimesdami nė vienu žodžiu, išskyrus: „(Gal malonėtumėt 
paduoti pipirinę?“ arba „Jums nereikia druskos?“ 

Tie vyrai paprastai turi labai gražią žmoną arba nuostabią 
dukterį su geru kraičiu, arba visuomeninę padėtį, kuria didžiuojasi. 

Be abejonės, dėl to šių lengvai pažeidžiamų individų kelionė 
apkarsta, ypač kai laivas perpildytas, o kompanija toli gražu ne 
rinktinė. 

Taip atsitinka tik tuomet, kai Anglijon ima plūsti Kanados krau- 
tuvininkai, ieškodami Mančesterio turguje pigesnių prekių. 

Tada kelionė per Atlantą džentelmenui — tiek anglui, tiek ame- 
rikiečiui — žiauri kankynė. 


„Kambrija“ knibždėte knibždėjo tokių prekijų, ir jų draugė 
būtų erzinusi serą Džordžą Vernoną, kuris priklausė aprašytajai 
jautriųjų kategorijai. Tačiau kai tik šie lojalūs transatlantiniai 
Anglijos piliečiai išgirdo, -jog tai baronetas Džordžas Vernonas, 
buvęs B. gubernatorius, visi išsyk atsitraukė ir paliko gubernato- 
rių ramybėje mėgautis savo išskirtinumu. 

Austrijos grafui jų kompanija — tik visai dėl kitokios priežas- 
ties — buvo dar nepriimtinesnė. Būdamas tikras respublikonas, jis 
stačiai negalėjo jų pakęsti. Jų lojalumas kėlė jam šleikštulį, ir jis 
sakytum ieškojo progos išmesti kurį nors iš jų per bortą. 

Tokia proga išties pasitaikė, ir jis, ko gero, būtų tą padaręs, 
jeigu nebūtų įsikišęs Meinardas, kuris, nors ir jaunesnis už grafą, 
buvo ne tokio karšto temperamento, 

Ruzvelto susierzinimas nebuvo nepagrįstas, tatai turbūt galėtų 
paliudyti kiekvienas amerikietis, plaukęs anais laikais „,„Kunardo“ 
laivu. Perdėtai lojalių kanadiečių paprastai būdavo dauguma; 
veidmainingomis liaupsėmis bei šnabždesiais jie labai varžė savo 
keliondraugius respublikonus — juo labiau tokius, kokius Džersio 
pakrantėje įvykusi scena paliudijo esant Meinardą su Ruzveltu. 
Tuo laiku dar nebuvo įkurta kur kas liberalesnė Inmano linija, 
kurios puikūs laivai svetingai priima visų tautybių žmones ir iške- 
lia žvaigždėtą Amerikos vėliavą greta Anglijos karališkosios. 

Grįžkime prie pasakojimo apie ,„Kambriją“ — jog keleiviai per- 
plaukdavo Atlantą, gyvendami vienoje kajutėje ir pietaudami prie. 
vieno stalo, bet taip ir nepratardami vienas kitam nė žodžio. Kal- 
bama apie serą Džordžą Vernoną ir kapitoną Meinardą. 

Susėdus prie stalo, jų alkūnės kone liesdavosi, nes stiuardas — 
žinoma, visai atsitiktinai — buvo susodinęs juodu greta. 

Per pačius pirmus pietus tarp jų padvelkė šaltukas ir kelias 
bendravimui buvo užkirstas. Viena Meinardo pastaba, pareikšta 
kuo mandagiausiu tonu, buvo išklausyta taip iš aukšto, kad jauna- 
sis karys pasijuto įžeistas ir nuo tos akimirkos sėdėjo abejingai 
tylėdamas. 

Verčiau apsieiti be druskos, negu prašyti, kad paduotų stalo 
kaimynas. 

Meinardas jautėsi nelaimingas, kad viskas taip susiklostė. Jis 
troško pasišnekučiuoti su ta keista įdomia mergyte, o dabar to jau 
niekaip nebus įmanoma padaryti. Padorumas jam neleido kalbinti 
ją vieną, nors tokių progų nė būti nebuvo, nes tėvas retai palikdavo 
ją vieną. | 

Ir prie stalo ji sėdėjo šalia jo — toje pusėje, iš kur Meinardas 
galėjo ją matyti tik veidrodyje! Veidrodis ėjo palei visą salės sie- 
ną, o trijulė sėdėjo kaip tik priešais. 

Dvylika dienų sėdėdamas prie stalo jis spoksojo į tą veidrodį; 
iš padilbų į serą Džordžą ir visai kitokiu žvilgsniu į kitą veidelį, 
atsispindintį tviskančiame stikle su rožiniais ir aukso rėmais. Kaip 
dažnai širdyje jis siuntė prakeiksmus priešais sėdinčiam škotui 
iš Kanados, kurio didžiulis pasišiaušęs kuodas užstojo jam nuosta- 
bųjį atspindį! 

Ar mergaitė jautė šį netiesioginį apžiūrinėjimą? Ar ir ją pro- 
tarpiais erzino puri kaledono ševeliūra, užstojanti akis, kurios mei- 
liai, beveik švelniai žvelgė į ją? 

Sunku pasakyti. Trylikos metų mergaitės kartais turi keisčiau- 
sių užgaidų. Tiesą pasakius, trisdešimtmetis vyriškis turi daugiau 
galimybių patraukti tokios mergaitės dėmęsį negu dešimčia metų 


7. T. Main Ridas 97 


vyresnės! Jauna širdis lengviau pasiduoda tyriems gamtos ins- 
tinktams, ir joje nelyginant minkštame vaške įsispaudžia visa, kuo 
susižavi. Tik daug vėliau, patyrusi pasaulio pagedimą, ji užsisklen- 
džia ir pasidaro įtari. 

Per tas dvylika dienų Meinardo mintys vis sukosi apie veidelį 
veidrodyje: ar jis išvis galvoja ir ką galvoja apie jį. 

Bet štai horizonte pasirodė Klearas, o apie jos jausmus jis nu- 
tuokė ne daugiau kaip pirmąsyk ją išvydęs, išplaukiant iš Smėlė- 
tojo Vingio! Nepasikeitė ir jo paties jausmai. Stovėdamas garlaivio 
denyje ir žiūrėdamas į artėjantį pietinį gimtinės krantą drauge su 
bičiuliu austru, jis pakartojo tą, ką jau buvo sakęs netoli Steiteno 
salos. 

— Aš turiu nuojautą, kad ta mergaitė vis dėlto bus mano žmo- 
na! 

O kai ūkanotuose Mersio vandenyse prie didžiulio okeaninio 
garlaivio priplaukė tenderis ir surinko keleivius — tarp jų serą 
Džordžą Vernoną ir jo dukterį, — Meinardas vėl pakartojo tuos Žo- 
džius. 

Ką galėjo reikšti ši nuojauta, tokia, atrodytų absurdiška? Nuo- 
jauta, sukirbėjusi tą pačią akimirką, kai ji pirmąsyk pažvelgė į jį 
denyje, o paskui vis pakurstoma susižvalgymo per kajutės veidro- 
dį, neišnykusi ir po to, kai ji paskutinįsyk žvilgtelėjo į jį, leisdama- 
si prie tiltelio — kuo ją būtų galima paaiškinti? 

Net ir pats nujaučiantysis nežinojo atsakymo į šį klausimą. 
Jis tik tylomis tegalėjo pakartoti dažnai meksikiečių vartojamą 
pertarą „Ouien sabe“? * 

Jis nė neįtarė, kaip greitai toji nuojauta sustiprės. 

Vienas iš tokių banalių atsitiktinumų, kurie tik per plauką ne- 
virsta nelaime, pasitaikė kaip tik tuo metu, kai keleiviai buvo ke- 
liami iš garlaivio į vilkiką. 

Aristokratiškasis eksgubernatorius, nenorėdamas būti grumdo- 
mas minios, nusiuntęs priekin lagaminus, pasiliko paskutinis. Ir: 
tiktai Meinardas, Ruzveltas ir dar keletas žmonių stovėjo ant laip- 
telių, mandagiai suteikdami jam pirmenybę. 

Seras Džordžas žengė ant tiltelio, jam iš paskos ėjo duktė, o 
kiek tolėliau — mulatė su krepšiu. 

Pūtė atšiaurus vėjas, srovė buvo irgi nemenka, tad trosas, lai- 
kantis vieną laivą prie kito, staiga nelemtai nutrūko. Nuleidęs 
inkarą laivas liko stovėti vietoje, o vilkikas greitai ėmė plaukti at- 
gal. Tiltelis pasisuko ir jo galas nuslydo nuo rato apdangalo kaip 


* Kas žino? (Isp.) 

tik tą akimirką, kai seras Džordžas perlipo į tenderį. Tiltelis traš- 
kėdamas smuktelėjo ant denio. 

„ Tarnaitė, dar nespėjusi nutolti nuo turėklų, buvo nesunkiai 
įtraukta atgal, bet mergaitei, tuo metu stovėjusiai tiltelio viduryje, 
kilo grėsmė įkristi į vandenį. Žiūrovai suprato tą vienu metu, ir iš 
abiejų laivų vienu metu nuaidėjo pavojaus riksmas. Nebegalėdama 
išsilaikytį ant pasvirusios lentos, ji įsitvėrė virvinio turėklo 
ir pakibo ant jo. 

Dar akimirka, ir tiltelis atsiskirs nuo vilkiko, kuris sparčiai 
plaukė atgal. Štai jis atsiskyrė ir pliaukštelėjo į kunkuliuojančias 
bangas. Tačiau prieš tai vienas vyriškis spėjo nusileisti lenta Že- 
myn ir apkabinęs pavojaus ištiktą mergaitę laimingai parnešti 
į garlaivį! 
> Priešiškumo tarp sero Džordžo Vernono ir kapitono Meinardo 
nebeliko nė ženklo, nes kaip tik jis išgelbėjo jo dukrelę. 

Atsisveikindami Liverpulio krantinėje, juodu paspaudė vienas 
kitam ranką ir pasikeitė vizitinėm kortelėm, o Anglijos baronetas 
dar pakvietė revoliucionierių vadą aplankyti jo dvarą kaime. Ad- 
resas buvo nurodytas kortelėje: Kentas, Vernon Parkas, Sevenouk- 
sas. 

Turbūt nereikia sakyti, kad Meinardas užtikrino mielai pasinau- 
dosiąs kvietimu ir smulkiai išsiaiškino kelią. 

Dabar, matydamas vaikišką veidelį su mėlynomis akimis, dė- 
kingai žvelgiančiomis iš karietos, kuria seras Džordžas su visu 
savo geru išriedėjo iš prieplaukos, jis labiau negu bet kada pajuto 
tos lemties esamybę. 

Jis žvilgsniu lydėjo rausvo atspalvio karietą, o kai ji dingo to- 
lumoje, dar ilgai stovėjo, galvodamas apie mergaitę. 

Toli gražu nėra malonu būti atitrauktam nuo tokių malonių 
apmąstymų — net jeigu šalia pasigirsta draugiškas paties Ruzvel- 
to balsas! 

Grafas stovėjo prie jo su laikraščiu rankoje. Tai buvo Lon- 
dono „Times“, kuriame buvo naujienos, turinčios jiems gyvybiškos 
svarbos. 

Tos naujienos nebuvo jiems staigmena. Locmano pristatoma. 
į laivą spauda — paprastai trijų dienų .<senumo — įau buvo paruo- 
šusi juos tai liūdnai žiniai. Ką jie dabar perskaitė, tebuvo patvir- 
tinimas. | 

— Vadinasi, teisybė,— tarė Ruzveltas, rodydamas ryškią ant- 
raštę didžiosiomis raidėmis. 

PRŪSŲ KARIUOMENĖ UZĖMĖ RASŠTATĄ! 
BAVARIJOS REVOLIUČIJA BAIGIA UŽGESTI! 

Jam iš lūpų išsprūdo keiksmas, kuris nebūtų padaręs gėdos net 
Šilerio plėšikams, ir jis taip trenkė kulnu į pontoninę prieplauką, 
lyg norėtų ją suknežinti. 

— Tegul jį skradžiai, — suriko jis,— tegu jį skradžiai tą prie- 
saikos laužytoją Prūsijos karalių! Ir tuos avigalvius šiaurės vokie- 
čius! Taip ir žinojau, kad jis netesės savo pažado! 

Meinardas, nors ir nusiminęs, taip nesusijaudino. Galimas daik- 
tas, kad jo nusivylimą švelnino mintis apie auksaspalvę mergaitę. 
Ji bus Anglijoje, o dabar ir jis turės čia pasilikti. 

Tokia buvo pirmoji jo reakcija. Ne sprendimas, tik šmėkštelė- 
jusi mintis. 

Ji pralėkė akimirksniu, tuo tarpu Ruzveltas vėl ėmė garsiai 
skaityti laikraštį: | 

Košutas vis dar laikosi Vengrijoje, nors, kaip pranešama, ru- 
sų armija jau supa Aradą! 

— Ačiu Dievui! — sušuko Ruzveltas.— Ten mes dar galime su- 
spėti! 

— Argi mes nelauksime mūsiškių? Bijau, kad iš mūsų dviejų 
bus maža naudos. 

Galvodamas apie tą angelišką kūdikį, Meinardas pats ėmė virs- 
ti angelu. 

— Maža naudos! Kardas tokiose rankose kaip jūsų ir mano! 
Pardonnez moi!* Kas žino, cher capitaine, ar aš nesusmeigsiu jo 
į juodą Habsburgo širdį? Pirmyn į Vengriją! Jų tikslas toks pat 
kaip ir mūsų. 

— Aš sutinku, Ruzveltai. Tik suabejojau, pagalvojęs apie pavo- 
jų, jeigu jus sučiuptų Austrijos žemėje. 

„— Tegu jie pakaria mane, jeigu nori. Bet jie to nepadarys, 
jeigu tiktai mes sugebėsirne pasiekti Košutą ir jo narsiuosius ben- 
dražygius, Auličą, Perezelį, Dembinskį, Nadį, Šandorą ir Damjani- 
čą **. Meinardai, aš pažįstu juos visus. Atsidūrus tarp jų, kilpos 
nebereikės bijoti. Jeigu mes mirsime, tai su kardu rankoje, kaip 
didvyriai. Na, pirmyn pas Košutą! | 

— Pas Košutą! — pakartojo Meinardas, ir auksaplaukė mergai- 
tė buvo užmiršta! 


* Atsiprašau! (Pranc.) | 
**1848— 1849 m. Vengrijos nepriklausomybės karų herojai ir vadai. 

XXV skyrius 
NAMAS PENKTOJOJE AVENIU 


Niuporto sezonas baigėsi. Ponia Gedvud grįžo į savo praban- 
gius namus. Penktojoje aveniu laukti svečio, kokiu net Penktosios 
aveniu gyventojai nedažnai pasidžiaugia — Anglijos lordo. Ponas 
Svintonas, didikas, keliaujantis inkognito, priėmė jos kvietimą at- 
vykti pietų. 

Buvo nuspręsta surengti ramų šeimyninį pasibuvimą. Ponia 
Gedvud ir negalėjo daryti kitaip, nes pažįstamų, galinčių dalyvau- 
ti pokylyje su tokiu žymiu svečiu, turėjo labai nedaug. Penktojoje 
aveniu ji gyveno ne taip seniai — atsikėlė čia prieš pat vyro, ve- 
lionio krautuvininko, mirtį, ir tai buvo padaryta jai pačiai reika- 
laujant. 2 

Atvirai kalbant, sklido gandai, kad tie karališki rūmai kaina- 
vo jam gyvybę. Jie buvo per daug ištaigingi ir nepatogūs, reikala- 
vo iš esmės keisti visus jo įpročius. Be to, jį, pratusį gyventi tau- 
piai, galbūt graužė didelė jų kaina. 

Šiaip ar taip, jo dvasia subliuško po tais didingais skliautais 
ir tris mėnesius pavaikščiojęs po erdvias sales, klausydamasis vie- 
nišų savo žingsnių aido, jis atgulė į vieną prašmatnių savo lovų 
ir numirė! 

Jam pasitraukus iš šio pasaulio, rūmuose pasidarė linksmiau. 
Bet iki šiol čia nebuvo apsilankęs niekas iš elito atstovų. Ponas 
Svintonas pirmasis išties kojas po jų valgomojo stalu, bet užtat 
jis yra aukščiausio rango. Gera pradžia, tarė sau našlė Gedvud. 

— Mes nieko daugiau nekviesime, milorde. Dabar turime daug 
rūpesčių — ruošiamės kelionei į Europą. Bus tik mergaitės ir aš. 
Tikiuosi, jūs neprieštarausite. 

— Mieloji ponia, nesirūpinkite dėl to. Jūsų šeima labai įdomi, 
aš kaip tik mėgstu tokią nedidelę draugiją. Niekas taip nevargina 
kaip triukšmingi pobūviai — dideli turgūs, kaip mes vadiname juos 
Anglijoje. 

— Malonu girdėti, milorde. Tuomet lauksime jūsų. kitą antra- 
dienį. Neužmirškite, mes pietaujame septintą. | 

Sis trumpas pokalbis įvyko Niuporte „Okeano“ viešbutyje, kai 
ponia Gedvud jau sėdo į karietą važiuoti į Niujorko laivą. 

Atėjo antradienis, o su juo ir ponas Svintonas, lygiai septintą, 
kaip buvo sutarta, įžengęs į Penktosios aveniu rūmus. 

Namas buvo puikiai apšviestas, visas švytėjo ir svečias, rūpes- 

tingai apgalvojęs kiekvieną aprangos mažmožį. Tokios pat puoš- 
nios buvo ir šeimininkė su dukra ir dukterėčia. 

Tačiau kompanija dar buvo ne visa susirinkusi. Laukta dar 
dviejų svečių, ir jie netrukus atėjo. 

Tai buvo ponas Lukasas ir jo bendras, kurie dabar grįžo į Niu- 
jorką ir kurie, Niuporte susipažinę su ponia Gedvud, taip pat buvo 
gavę kvietimą atvykti. 

Dabar kompanija buvo sukomplektuota ir labai harmoninga — 
trys damos ir tiek pat kavalierių — iš viso šeši Žmonės, nors pasta- 
rųjų akimis šių namų šeimininkė buvo de frop *. Lukasas puoselė- 
jo mintį dėl Džulijos, o jo draugui mėlynos Kornelijos akys spin- 
dėjo it žvaigždės. Susirinkusieji atitiko vienas kitą. Ponas Svin- 
tonas, žinoma, visą vakarą griežė pirmuoju smuiku. Visų pirma 
todėl, kad buvo svetimšalis — rafinuotas anglas. To reikalavo pa- 
prasčiausias mandagumas. Ponia Gedvud baisiausiai troško ap- 
„skelbti, kokio rango šis liūtas, tačiau to padaryti neleido jam duo- 
toji priesaika. 

Prie stalo visi šnekučiavosi laisvai, be jokios įtampos. Skirtin- 
gų tautybių žmonės, kalbantys ta pačia kalba, nesunkiai randa 
temą. Ją jiems suteikia jų gimtinės. Kalbėta buvo apie Ameriką, 
bet daugiau apie Angliją. Ponia Gedvud ketino keliauti tenai se- 
kančiu garlaiviu — jau buvo užsakytos kajutės. Tad suprantama, 
jai reikėjo šį tą išsiaiškinti. 

— Norėčiau sužinoti dėl viešbučių Londone, ponas Svintonai: 
Mes, aišku, turėsime apsistoti viešbutyje, kurį jūs pasiūlysite kaip 
geriausią. 

— „Klarendoną“, žinoma. Bondo gatvėje. Apsistokite tik te- 
nai, ponia. 

— „Klarendonas“,— pakartojo ponia Gedvud, užsirašydama pa- 
vadinimą į kortelę.— Bondo gatvėje, sakote? 

— Bondo gatvėje. Ten mes einame pasivaikščioti, ten geriau- 
sios mūsų parduotuvės. 

— Ten ir vyksime,— tarė ponia Gedvud ir--užsirašiusi adresą 
įsidėjo kortelę į rankinuką. 

Nebūtina čia perpasakoti pokalbio, kuris vyko vėliau. Kai prie 
stalo susėda nepažįstami žmonės, jis paprastai būna neįdomus, o 
ponios Gedvud svečiai ir buvo kaip tik tokie. 

Siaip pietūs vyko sklandžiai ir net smagiai, ir tik Džulija pro- 
tarpiais atrodė išsiblaškiusi ir kėlė nerimą tiek Lukasui, tiek Svin- 
tonui. 


* Čia: atliekama (pranc.), 

Tačiau protarpiais kiekvienas sutikdavo tamsiai rudų akių žvil- 
gsnį, pakurstantį jųdviejų lūkesčius. 

Jos buvo bauginamai pavojingos, Džulijos akys. Jų žvilgsniai 
kone atėmė dvasios ramybę net tokiems nejautriems vyrams kaip 
Lujisas Lukasas ir Ričardas Svintonas. 

Pietūs pasibaigė. Džentelmenų trijulė ruošėsi išeiti. 

— Kada mes galime tikėtis jūsų Londone, milorde? — paklau- 
sė šeimininkė, kreipdamasi į Svintoną. 

— Išvyksiu kitu garlaiviu, ponia. Deja,. neturėsiu malonumo 
būti jūsų bendrakeleiviu. Mane čia laiko smulkūs vyriausybiniai 
reikalai. Baisi nuobodybė, bet nieko nepadarysi. 

— Kaip gaila,— tarė ponia Gedvud.— Kaip būtų buvę smagu 
drauge keliauti. Ir mano mergaitės, esu tuo tikra, būtų baisiausiai 
apsidžiaugusios. Bet aš tikiuosi, kad mes pasimatysime kitame 
krante. 

— Be jokios abejonės, ponia. Išties būtų labai liūdna, jeigu 
mums nebetektų susitikti. Jūs, aišku, keliaujate tiesiai į Londoną. 
Kiek laiko ketinate ten. pabūti? 

— O, ilgai, ko gero, visą žiemą. Paskui keliausime pareiniui — 
Viena, Paryžius, Italija. Mes esame nusprendusios padaryti įpras- 
tinį turnė. 

— Vadinasi, sustosite ,,Klarendone“? 

— Turbūt, kadangi jūs taip patarėte. Gyvensime ten visą laiką, 
kol būsime Londone. 

— Kai tik sugrįšiu į Angliją, aš, jums leidus, atvyksiu pareikš- 
ti tamstoms savo pagarbą. 

— Milorde! Mes jūsų lauksime. 


* * * 


Valgomojo durys užsidarė, ir damos liko už jų. Trys džentelmė- 
nai, jų svečiai, stovėjo prieškambaryje ir du liokajai padavinėjo 
jiems surdutus bei skrybėles. Nors atėję atskirai, visi trys išėjo 
kartu. | 

— Kur dabar? — paklausė Lukasas, kai jie sustojo po Penk- 
tosios aveniu vėliavomis.— Miegoti dar anksti. 

— Taikliai pastebėta, drauguži Lukasai! — tarė Svintonas, įši- 
lęs nuo dosniai pilstomų našlės brangvynių.— Tai kurgi siūlote? 

— Siūlau dar šiek tiek palošti. Ar turite su savim pinigų, ponas 
Svintonai? 

Lukasas vis dar nežinojo, kad jo kompanionas lordas. 

— O, žinoma; žinoma. Kokį tūkstantį jūsiškių dolerių. 

— Atsiprašau, kad klausiu. Aš tik pamaniau, gal kartais norė- 
site statyti. Jei pageidausite, mano nedidukas kapšelis — jūsų. 

—- Dėkui, dėkui! Aš pasirengęs lošti — pakaks visiems staty- 
mams. 

Lukasas rodė kelią: iš Penktosios aveniu į Brodvėjų, paskui 
per visą Brodvėjų iki „Pragaro“ — nedidelio užsislėpusio pastato 
skersgatvyje, kuriame nuolatiniams nariams duodama nemokama 
vakarienė. 

Svintonas tapo vienu iš jų. Lukasas nusprendė jį pristatyti, sam- 
protaudamas maždaug šitaip:, „Šis anglas, regis, turi pinigų dau- 
giau negu proto. Tačiau Niuporte nepaliko nė vieno dolerio. At- 
virkščiai, pasipildė kišenę, mulkindamas geltonsnapius, su kuriais 
aš jį supažindinau. Įdomu, kaip jam seksis su vanagais. Čia susi- 
renka kaip tik tokie“. 

Svintono pristatytojas turėjo dar kitokią mintį, kuri atėjo gal- 
von, prisiminus Džuliją Gedvud: „Tikiuosi, jie švariai išpurtys 
jam iš kišenės dolerius, tam nepraustaburniui, parodys, kur jo vie- 
ta. Aš įtariu, kad jis šlykštus aferistas“. 

Toks jo noras buvo sukeltas pavydo. 

Dar nebuvo paskelbta, kad lošėjų bankas uždaromas nakčiai, 
o dviveidis draugas jau galėjo pasimėgauti pergale. | 

Šiaip visada sugebantis sukčiauti, įkaušęs eksgvardietis prara- 
do gudrumą. Nemokama vakarienė su pigiu šampanu padarė jį pa- 
našų į tuos geltonsnapius, kuriuos jis taip smagiai pešiodavo, tad 
jis paliko vanagų lizdą be dolerio užantyje. 

Lukasas paskolino jam' dolerį susimokėti už karietą, kuri nu- 
vežė jį į viešbutį. Taip juodu ir išsiskyrė! 


XXVI skyrius 
ELJEN KOSSUTH! * 


Rudens saulė buvo ką tik pakilusi virš geltonošios Tisos lygu- 
mų, kai du keliauninkai pro senojo Arado įtvirtinimų vartus pasu: 
ko į Vilagošo kaimą, esantį už kokių dvidešimties mylių. 

Vargu ar reikia sakyti, kad abu jie buvo raiti. Po Puštos stepes 
vyrai pėsti nekeliauja. 

Jų karinės uniformos šiose vietose neatrodė nejprastai. Dabar 


* Tegyvuoja Košutas! (Vengr.) 

čia viskas buvo ne taip kaip anksčiau, kai ihar * ramiai sau ganė 
„savo kiaulių bandą, o esiko ** šuoliuodavo paskui puslaukinius 
. eržilus ir galvijus. Mat Aradas dabar buvo vengrų armijos štabas, 
ir keliai aplink jį dundėjo nuo žygiuojančių honvėdų kojų ir hu- 
sarų žirgų kanopų. 

Maždaug trisdešimties tūkstančių patriotų pulkai jau buvo iš- 
žygiavę į Vilagošą atremti keturiskart skaitlingesnės austrų-rusų 
armijos puolimo. Vienai kariuomenei vadovavo generolas Gergėjus, 
kitai — Redigeris. 

Abu raiteliai atvyko į Aradą vakar iš vakarų pusės. Jie nebe- 
spėjo prisidėti prie patriotų ir dabar skubinosi juos pasivyti. 

Nors, kaip jau minėjau, abu buvo su uniformomis, bet visai 
ne tokiomis kaip vengrų. Nebuvo jos panašios ir į jokią kitą iš dau- 
gybės jungtinės priešų kariuomenės uniformų. Abu buvo apsi- 
taisę labai panašiai: tams:mnėlyniais neparadiniais švarkais su švie- 
sesnio mėlynumo kelnėmis auksiniais galionais ir pėstininkų 
kepurėmis, parištomis dirželiais. Įsikišę į diržo dėklus koltus — 
tais laikais mažai žinomą ginklą — su patogiai prie šlaunų kaban- 
čiais kardais ir trumpais medžiokliniais šautuvais, permestais per 
petį, jiė atrodė pasirengę karui; neaišku, kieno pusėje, bet šiuodu 
keleiviai neabejotinai buvo pasiryžę kautis. 

Tai buvo matyti ir iš to, kaip jie susirūpinę žvelgė į priekį, 
kaip ragino arklius, tarsi bijodami pavėluoti į mūšio lauką. 

Jų būta skirtingo amžiaus: vieno virš keturiasdešimties, kito — 
kokių dvidešimt penkerių. 

— Man nepatinka tai, kas vyksta Arade,— tarė vyresnysis, kai 
jie stabtelėjo apsižvalgyti ir pailsinti arklius. 

— Kodėl, grafe? — paklausė jo kompanionas. 

— Ore tvyro kažkoks negerumas — lyg ir nepasitikėjimas. 

— Dėl ko, kuo? 

— Gergėjum — savu numylėtuoju generolu! Argi taip nėra? 

— Senoji armija jį garbina. Bet tik ne rekrūtai ar nauji žmo- 
nės. Mano: manymu, tai blogiausias dalykas, koks tik galėjo atsi- 
tikti. Sena istorija: reguliarioji armija prieš savanorius. Generolas 
Gergėjus nekenčia honvėdų ir Košuto, kuris juos subūrė; kaip ir pas 
mus vykstant nedideliam susirėmimui Meksikoje, kai tarp: Vest 
Pointo ir naujai surinktų pulkų įsiplieskė pavydas. 

Vengrijoje, kaip ir Jungtinėse Valstijose, tūkstančiai mulkių 
tiki, kad norint būti kareiviu, reikia gauti atitinkai14 muštrą, ir už- 


* Kiauliaganis (vengr.). 
** Galvijų piemuo (kaubojus) (vengr.). 

miršta Kromvelį iš Anglijos, Džeksoną iš Amerikos ir daugybę 
kitų vardų, kuriuos čia galima būtų paminėti. Taigi tie kietakak- 
čiai, nemokantys žvelgti toliau savo nosies, mano, kad Gergėjus, 
tarnavęs karininku reguliariojoje austrų armijoje, šiandien yra 
verčiausias žmogus; todėl jie iškėlė jį ir pasikliovė juo, nieko dau- 
giau nebegalvodami. Aš jį gerai pažįstu. Drauge mokėmės karo 
mokykloje. Šaltas intrigantas su chemiko protu ir alchemiko siela. 
Pats jis kol kas niekuo nepasižymėjo. Triuškinančios vengrų per- 
galės — o jos iš tiesų buvo triuškinančios — pasiektos tų tempera- 
mentingų romantikų vengrų ir tokių energingų generolų kaip Na- 
dis Šandoras, Damjaničas ir Gijonas. Nėra jokios abejonės, kad 
po sėkmingų mūšių ties Aukštutiniu Dunojum patriotų armija 
būtų nekliudoma įžengusi į Vieną ir iškėlusi ultimatumą Austrijos 
imperijai. Persigandę imperatoriaus pulkai jau bėgo iš miesto, kai 
juos staiga pasiekė žinia, kad, užuot vijęsis priešą, nugalėtojas 
generolas pasuko visą savo kariuomenę atgal ir apsupo Oieno 
tvirtovę! Nusprendė įveikti nereikšmingą įtvirtinimą su mažiau 
kaip šešių tūkstančių karių įgula! Šešios savaitės buvo sugaištos 
tam nukrypimui į šoną, nors Košutas ir priešinosi, be paliovos 
ragindamas žygiuoti į Vieną. Gergėjus padarė kaip tik tai, kas 
buvo paranku austrams — davė laiko atžygiuoti sąjungininkams 
iš šiaurės; ir jie atžygiavo. 

— Bet juk Košutas išrinktas valstybės vadovu. Argi jis nega- 
lėjo duoti įsakymo eiti į Vieną? 

— Jis ir davė tokį įsakymą, tik jam niekas nepakluso. Gergėjus 
jau buvo spėjęs įgyti persvarą, nuteikęs karo vadus prieš jį — iš- 
tikimus sau atskalūnus ir. senus reguliariosios armijos karius, ku- 
riuos užsiundė prieš rekrūtus ir honvėdus. ,„Košutas — ne karys, 
tik teisininkas“, — sakė jie, ir to buvo gana. Nepaisant tų plepalų, 
Košutas daug daugiau kartų įrodė esąs puikus kareivis ir genero- 
las negu Gergėjus ir visa jo klika. Jis subūrė dviejų šimtų tūkstan- 
čių armiją, davė ginklus ir visą amuniciją. Juk jis sukūrė ją iš nie- 
ko! Prasidėjus sukilimui patriotai teturėjo du šimtus svarų parako 
ir retas kuris šautuvą. Bet iš šachtų buvo prikasta salietros, gele- 
žis buvo išlydyta,. patrankos išlietos. Kur ten, per tris mėnesius 
mūšio lauke stovėjo tokios pajėgos, kad ir Napoleonui būtų buvę 
ne gėda. Mielas mano kapitone, tam reikia didesnio talento, negu 
tuzinui mūšių laimėti. Tą padarė vienas Košutas. Pats vienas 
padarė šitokį dalyką — nuo pradžios iki galo. Lajošas Košutas — 
ne generolas. Tai bent! Aš galiu tiesiai pasakyti, kad po Napoleo- 
no tokio dar nėra buvę! Dabar jau aišku, kad ir dėl paskutinio- 

sios Ofeno avantiūros jis neklydo: jiems derėjo paklausyti jo balso 
„Pirmyn į Vieną!“ 

— Aišku, tai apmaudi klaida. 

— Ne visai aišku, kapitone, ne visai. Norėčiau, kad taip būtų. 
Bijau, kad gali būti ir blogiau. 

— Ką jūs norite tuo pasakyti, grafe? 

— Aš turiu galvoje išdavystę. 

— Oho! 

— Grįžimas atgal prie tos nereikšmingos tvirtovės perša tokią 
mintį. Be to, visą laiką buvo žygiuojama dešiniuoju Tisos krantu, 
nesikeliant per upę ir. nesijungiant su Šandoru. O armija kasdien 
vis tirpo, mažėdama tūkstančiais! Sacre! Jeigu tai tiesa, tai mes 
tuščiai keliavome tokį ilgą kelią, ir netruktis vargšė Laisvė stos 
į savo paskutinį beviltišką mūšį Puštos lygumoje — galbūt pasku- 
tinį visoje Europoje! Et! 

Ir smarkiai spustelėjęs pentinais žirgą grafas pasileido šuo- 
liais lyg nusprendęs dalyvauti tame kad ir beviltiškame mūšyje. 
Jaunesnysis jo bendražygis, pagautas tos pačios minties, pasileido 
jam iš paskos. 

Taip jiedu šuoliavo, kol priekyje pasimatė Vilagošo bažnyčios 
smailė, kyšanti virš alyvmedžių ir akacijų lapijos, slepiančios Puš- 
tos kaimelį. 

Toli nusitęsusio miesto pakraštyje jie pamatė palapines su ple- 
vėsuojančiomis ėliavomis, judančius kavalėrijos eskadronus, eilė- 
mis išsirikiavusius pėstininkus, raitelius husarų uniformomis, sku- 
bančius iš vienos vietos į kitą su vėjyje plevėsuojančiais apsiaus- 
tais. Jie išgirdo būgnų tratėjimą, trimitų skardenimą ir iš kažkur 
toli ataidintį patrankų bumpsėjimą. | 

— Kas eina? — vengriškai šūktelėjo sargybinis iš piemens tro- 
belės ir netrukus tarpduryje pasirodė kareivis honvėdų uniforma. 
Tai buvo vienas priešakinės sargybos karių, pasislėpusių viduje. 
„ — Draugai! — atsakė grafas ta pačia kalba, kuria buvo su- 
tiktas. -—- Mūsų tikslas — vienas. Eljen Kossuth! 

Išgirdęs magiškus žodžius, kareivis nuleido karabiną, o pustu- 
zinis jo draugų išėjo iš savo slėptuvės. | 

Grafo Arade išsirūpintas leidimas į štabą padėjo greit užbaig- 
ti kalbas, ir du keliautojai, lydimi šūksnių Eljen Kossuth, nujojo 
toliau. 

XXVII skyrius 
SULAUŽYTI KARDAI 


Po pusvalandžio graias Ruzveltas ir kapitonas Meinardas — 
nes kaip tik jie ir buvo tie skubantys keliauninkai — pasiekė Vila- 
gošą ir nujojo į Vengrijos kariuomenės stovyklą. 

Jie sustojo pačiame jos centre, priešais didelę vyriausiojo vado 
palapinę. Jie atvyko kaip tik laiku ir spėjo savo akimis pamatyti 
nepaprastą reginį, kokių dar nebuvo pasitaikę karų istorijoje. 

Aplinkui pulkavosi daugybė įvairiausių rangų ir kariuomenės 
rūšių karininkų. Jie stovėjo grupelėmis, kažką susijaudinę šnekė- 
dami; protarpiais vienas kuris vis atsiskirdavo nuo savo grupelės 
ir skubiai eidavo prie kitos. 

Visa bylojo vykstant pasiruošimus Iaiaias tačiau buvo jus- 
ti kažkokia nesuprantama įtampa. Taip galėjai spręsti iš rūsčių 
žvilgsnių ir neaiškių murmesių. 


Tolumoje be atvangos griaudėjo artilerija. 

Jie žinojo, iš kur tas griaudėjimas ir dėl ko. Jie žinojo jį atei- 
nant iš Temešvaro, kur Nadis Šandoras su savo išretėjusiais did- 
vyrių pulkais mėgino sustabdyti Rudigerio armiją. 

Taip, narsusis ir visų mylimas Nadis Šandoras, šaunusis kava- 
lerijos karininkas, prieš kurį nublanksta net neprilygstamasis 
Prancūzijos karvedys, kovėsi nelygioje kovoje! 

Būtent ši mintis ir niaukė visų žvilgsnius ir kėlė piktą murme- 
sį. 

Priėjęs prie vieno būrelio, grafas pasiteiravo, kas čia darosi. 
Visi kariškiai buvo husarų uniformomis ir atrodė dar labiau susi- 
jaudinę negu kiti. 

Vienas jų staiga žengė artyn ir čiupo jį už rankos. 

— Ruzveltas! — sušuko jis. 

Tai buvo senas jį atpažinęs draugas. 

.. — Kas čia tarp jūsų vyksta? — negaišdamas laiko sveikinimuisi 
tiesiai paklausė grafias.— Kas atsitiko, bičiuli? 

— Ar girdit susišaudymą? 

— Žinoma, girdžiu. 


— Tai drąsusis Sandoras kaunasi su neapmatoma priešų ka- 
riuomene. O šitas pinkles rezgantis intrigantas neduoda įsakymo 
eiti jam pagalbon. Sėdi sau palapinėje kaip koks Delfų orakulas. 
Ir toks pat nebylus — iki šiol jokio atsakymo. Ar patikėsite, Ruz- 
veltai, mes jau įtariame jį išdavyste? 

— Tokiu atveju, — atsakė grafas, — jūs esate kvailiai, jeigu lau- 
kiat, kol jis įvykdys ją iki galo. Jūs privalote išžygiuoti be jo ko- 
mandos. Aš pats, ir tą patį galiu pasakyti apie savo draugą, nelik- 

ime čia, kai ten verda kova. Mūsų tikslas toks pat kaip ir jūsų, 
mes nukeliavome ne vieną tūkstantį mylių, kad galėtume mūšyje 

išsitraukti kardą iš makštų. Mes jau pavėlavome į Badeną, ir pasi- 

likę čia su jumis, galime vėl patirti nusivylimą. Eime, Meinardai! 
įums nėra kas veikia Vilagoše. Jojam į Temešvarą! 

Sulig tais žodžiais grafas dideliais žingsniais pasileido prie 
sava žirgo, kuris tebestovėjo pabalnotas, o kapitonas nuskubėjo jam 
iš paskos. 

Husarų karininkai, kurių keletas buvo ir aukšto rango, nugirdo 
Ruzvelto žodžius. Grafo bičiulis pristatė jiems šį žmogų. 

Tačiau jo titulas nesūteikė pasakytiems žodžiams kokios „pa- 
pildomos svarbos. Nelyginant karštos Žarijos, įmestos į parako 
statinę, jie sukėlė sprogimą. 

— Gergėjus privalo duoti įsakymą! — suriko vienas.— Antraip 
mes žygiuosime be jo. Kaip manote, draugai? 

— Mes sutinkam! — atsakė visas choras balsų, o ištarusiųjų 
šiuos žodžius akys buvo įsmeigtos į didžiąją vyriausiojo vado pa- 
lapinę, ir jų rankos spaudė kardų rankenas. 

— Paklausykit! — tarė jų vadas, senas generolas su apšarmo- 
jusiais aukštyn užsirietusiais ūsais.— Ar girdit? Tai Rudigerio pa- 
trankos. Per daug gerai pažįstu nelemtą jų trenksmą. Vargšo Šan- 
doro amunicija išsibaigė. Jis jau, matyt, ėmė trauktis! 

— Mes sustabdysim! — vienu balsu suriko koks tuzinas žmo- 
nių.— Eime reikalauti įsakymo pulti! Eime į jo palapinę, draugai. 
Į jo palapinę! 

Kuri toji palapinė, apsirikimo negalėjo būti. Tebeaidint šauks- 
mams, husarai pasileido prie didžiosios palapinės, jiems iš paskos 
pasipylė kiti, ir vado būstinė buvo apsupta. 

Keletas kariškių įsiveržė į vidų. Netrukus viduje pasigirdo 
pasipiktinę balsai. 

Stai jie išėjo vėl, o su jais ir Gergėjus. Jis atrodė išblyškęs, 
nors galbūt tai buvo ne tiek baimė, kiek savo nedoro ketinimo su-. 
vokimas. | | | 
- Bet jis dar nebuvo praradęs savitvardos ir sugebėjo tai nuslėp- 

i. 

— Draugai! — prabilo jis maloniai žvelgdamas į veidus prie- 
šais.— Mano vaikai! Juk jūs pasitikite manimi? Ar aš nerizikavau 
savo gyvybe dėl jūsų — dėl mūsų numylėtosios Vengrijos? Sakau 
jums, kad pulti nėra prasmės. Tai būtų beprotybė, žlugimas. Mūsų 


109 


padėtis pranašesnė. Mes turime likti ir gintis! Patikėkite, tai mūsų 
vienintelė viltis. 

Tokia atvira, tokia neabejotinai nuoširdi kalba sutrikdė maišti- 
ninkus. Kas galėjo įtarti šį žmogų sudarius sandėrį su Austrija? 

Atsirado, kas įtarė. Tai buvo senasis juos atvedęs generolas. 

— Jeigu taip, — suriko jis, suvokęs apgaulę, — jeigu taip, tai aš 
ginsiuos. | 

Taip taręs, jis išsitraukė kardą iš makštų, viena ranka suėmė 
už ašmenų, trenkė sau per kelį ir numetė luženas žemėn! Tai pa- 
daręs karininkas buvo Ruzvelto draugas. 

Tą patį padarė dar keli, keikdamiesi ir su ašaromis akyse. 

Taip, stiprūs vyrai, seni kariai didvyriai tą dieną Vilagoše verkė. 

Grafas jau buvo bekišąs koją į balnakilpę, tik staiga iš stovyklos 
pakraščio ataidėjo sargybinio šauksmas. Visų akys buvo įsmeigtos 
į jį, bet atsakymas atėjo iš dar toliau. 

Stovyklos link per lygumą jojo ir pėsti artėjo žmonės. Jie ėjo 
grupelėmis ir ilgomis iškrikusiomis eilėmis, vėliavos nuleistos vil- 
kosi žeme. Tai buvo dėbris * tos pasiaukojamos kariaunos, kuri 
taip didvyriškai laikė užėmusi Temešvarą. Jų narsusis vadas buvo 
su jais, ariergarde, pėdą po pėdos užleisdamas persekiojančiai Ru- 
digerio kavalerijai! 

Senasis karys nebespėjo pasigailėti sulaužęs kardą — kariuo- 
menės avangardas jau plūdo į Vilagošo gatves, ir netrukus pasiro- 
dė paskutinės besitraukiančiųjų eilių grandys. 

Tai buvo paskutinioji kovų dėl Vengrijos nepriklausomybės sce- 
na! 

Ne, dar ne paskutinioji! Kaipgi galima užmiršti! Buvo ir dar 
viena scena — atmintina visiems laikams, ir tol, kol žemėje bus 
jautrių širdžių — atmintina su liūdesiu ir skausmingu kartėliu. 

Aš neketinu čia aprašinėti Vengrijos karo -istorijos — tų didvy- 
riškų, kovų dėl tautinės nepriklausomybės, kurios karžygių narsa 
ir pasiaukojimu pasaulyje neturi lygių. Antraip man derėtų papa- 
sakoti, kokių „triukų ir išsisukinėjimų griebėsi Gergėjus, norėdamas 
apgauti išduotus pasekėjus ir pats nenukentėjęs įduoti juos nie- 
kingam priešui į rankas. Aš paminėsiu tik tą kraupų rytą — spa- 
lio 9-osios rytą, kai trylikai generolų, kurių kiekvienas buvo laimė- 
jęs pergalę negailestingų kautynių lauke, buvo užnertos ant kaklo 
kilpos kaip kokiems piratams ar žmogžudžiams! 

“ Tarp jų buvo ir narsusis Damjaničas — pakartas, nors jo koja 


* Likučiai (pranc.). 

buvo sužalota, tylusis, santūrusis Perecelis, kilnusis Auličas ir 
galbūt brangiausias iš visų — Nadis Šandoras! Tai buvo iš tikrųjų 
siaubingas kerštas — masinis išžudymas karžygių, kokių. pasaulis 
dar nebuvo regėjęs! 

Koks kontrastas tarp šio nuodingo monarchijos tulžies išsilieji- 

o prieš revoliucionierius, kovojusius už teisius siekius, ir respub- 
likos pavergėjų atlaidumo, vėliau parodyto maišto vadams, netu- 
rėjusiems jokių siekių! 

. Meinardas su Ruzveltu nelaukė šio tragiško finalo. Grafui 
pavojinga buvo likti Vengrijos žemėje, vėl atitekusioje austrams, 
ir abu revoliucionieriai apsunkusia širdžia atsisuko į vakarus, di- 
džiai apgailestaudami, kad jiems taip ir neteko išsitraukti iš makš- 
tų kardo ir pralieti išdaviko arba tirono kraujo. 


XXVIII skyrius 
BEIESŠKANT TITULO 


— Man Anglija jau įkyrėjo, dievaži! 

— Mieloji pussesere, bet juk tu tą patį sakei ir apie Ameriką! 

— Ne, tik apie Niuportą. O jeigu ir sakiau, tai kas? Aš noriu 
grįžti tenai. Noriu būti bet kur, tik ne čia, tarp šitų biržos maklerių 
ir seklių. Niujorkas — geriausias miestas pasaulyje. 

— Žinoma, dėl to aš sutinku — geriausias miestas ir geriausia 
valstija, jeigu taip nori. 

Prakalbusioji buvo Džulija Gedvud, o jai atsakiusioji — Kor- 
nelija Inskip. 

Juodvi sėdėjo ištaigingame kambaryje — Londono „Klarendo- 
no“ viešbučio numeryje. 

— Taip, — tarė pirmoji kalbėtoja,— tenai bent yra šiokia tokia 
visuomenė, jeigu ir ne elitas, tai pakankamai rafinuota bendravi- 
mui. O čia nieko — visiškai nieko, išskyrus siaurą aristokratų rate- 
lį. Tos pirklių žmonos ir dukros, su kuriomis mes buvom privers- 
tos bendrauti, kad ir labai piniguotos ir, kaip jos įsivaizduoja, la- 
bai prakilnios... aš tiesiog negaliu jų pakęsti. Visos jų mintys sukasi 
apie savo karalienę. 

— Teisybė. 

— Aš tau sakau, Kornelija, jeigu pero žmona ar kokia išbluku- 
si ypata, prisisegusi „ledi“ titulą prie pavardės, kada nors link- 
teltų kuriai iš jų, tai varguolė prisimintų visą gyvenimą, kasdien 

apie-tai ir tešnekėtų. Prisimink tą. nusenusį bankininką, pas kurį 
mama andai buvo mus nusivedusi pietų. Jis laiko stiklinėje dėželėje 
karalienės šlepetę, padėjęs ją matomoje vietoje ant židinio atbrai- 
los. Ir su kokiu pasimėgavimu tas senas snobas tauškia apie ją! 
Kaip ją įsigijo, kiek sumokėjo ir koks tai būsiąs prasmingas ir ver; 
tingas paveldas jo vaikams — tokiems pat snobams kaip ir jis pats 
Fu! Man toks palaižūniškumas kelia šleikštulį. Amerikos pirklių 
draugėje tokių dalykų tikrai neišgirstum. Net ir kukliausi mūsų 
krautuvininkai šitaip savęs nenuvertintų! 

— Taip, taip,— pritarė Kornelija, prisiminusi savo tėvą, kuklų 
Paukipsio krautuvininką, kuris niekad nebūtų taip nusižeminęs. 

— Nagi,— tęsė Džulija, grįždama prie savo temos, — rask man 
pasaulyje kitą tokį miestą kaip Niujorkas. Apie jį aš galiu pasakyti 
tą patį, ką Baironas pasakė apie Angliją: „Su trūkumais visais 
tave vis tiek aš myliu!“ nors įtariu, kad parašęs tą vėliau tiek ci- 
tuotą eilutę, didysis poetas buvo labai pa nuo Italijos ir bu- 
kagalvės grafienės Gvičijoli. 

— Cha cha cha! — nusikvatojo pusseserė, — su tavim, Džulija, 
labai linksma! Ką gi, aš labai džiaugiuosi, kad tu myli mūsų mie- 
14 gimtąjį Niujorką. 

— Kas jo gali nemylėti — nemylėti jo linksmų, malonių žmo- 
nių, vienodai džiugiai mokančių duoti ir imti? Daug jame esama 
trūkumų, aš sutinku. Pavyzdžiui, netikusi municipalinė valdžia — 
kiaurai persiėmusi politine korupcija. Tačiau tai tik dėmelės socia- 
linio jo gyvenimo apvalkalo paviršiuje, ir kada nors jos bus išgy- 
dytos. Didžiulė, kilni Airijoje gimusi jo širdis tebėra sveika. 

— Valio! — sušuko Kornelija ir pašokusi nuo kėdės ėmė ploti 
mažomis savo rankutėmis.— Kaip aš džiaugiuosi, sese, kad tu taip 
atsiliepi apie airius! 

Čia reikia priminti, kad ji pati buvo airio dukra. 

— Taip,— pakartojo Džulija trečiąsyk,— man Niujorkas — pats 
geriausias. Dabar aš įsitikinau, kad tai puikiausias miestas pasau- 
lyje! 

— Nespręsk taip skubotai, brangioji! Tu dar nematei Paryžiaus! 
Tada, ko gero, manysi kitaip! 

Šiuos žodžius ištarė ponia Gedvud, tuo metu įėjusi į kambarį 
ir išgirdusi pakilų dukters postringavimą. 

— Aš esu tikra, kad nemanysiu, mama. Nei tu pati nemanysi. 
Paryžiuje pamatysime tą patį, ką pamatėme Londone: tokį pat 
savanaudiškumą, socialinius skirtumus, tokį pat pataikūniškumą. 
Manau, kad visos monarchinės valstybės panašios. 

EEB Ką tu kalbi, vaikeli? Prancūzija dabar yra respublika. 

— Nieko sau respublika su imperatoriaus sūnėnu prezidento, 
arba tiksliau — diktatoriaus kėdėje! Be to, kaip rašo laikraščiai, 
kasdien atiminėjančiu iš savo piliečių jų teises! 

— Ką gi, dukrele, mes čia niekuo dėtos. Be abejo, tuos karšta- 

ošius revoliucionierius derėtų apmaldyti, jiems reiktų atsiųsti 

apoleoną. Pamatysi, Paryžiuje bus smagu. Senos kilmingos šei- 
os, kurių vos nenušlavė paskutinioji revoliucija, vėl pakėlė gal- 

s. Kalbama, kad naujas vyriausybės vadas juos padrąsinęs. Mes 
būtinai turime su kai kuriomis iš jų susipažinti. Tai visai kitokie 
žmonės, palyginti su šaltakraujais anglų aristokratais. 

: Paskutinioji "frazė buvo pasakyta su kartėliu. Ponia Gedvud: 
jau keletą mėnesių gyveno Londone ir, nors buvo apsistojusi „,Kla- 
rendono“ viešbutyje,— aristokratų karavansarajuje,— taip ir nesu- 
šipažino su niekuo iš vietinės diduomenės. 

Amerikos ambasadoje ji buvo priimta labai maloniai,— tiek 
paties ambasadoriaus, tiek jo sekretoriaus, kuris buvo pagarsėjęs 
savo mandagumu su visais, ypač su savo tautiečiais ir tautietėmis, 
nepaisant jų socialinės padėties. Ambasada padarė viską, ką ga- 
lėjo, paremdama amerikietę, keliaujančią be rekomendacinių laiš- 
kų. Tačiau, nors labai turtinga ir išsilavinusi, nors su tokių gra- 
žuolių palyda, ponia Gedvud nebuvo pristatyta rūmuose, kadangi 
jos protėviai nebuvo kilmingi. 

Žinoma, jos naudai galima buvo „pritaikyti“ vieną ar kitą 
punktą, tačiau tuometinis Amerikos ambasadorius taip šunuodegia- 
vo prieš Anglijos aristokratiją kaip niekas iš pačių anglų. Be to, 
jis bijojo, kad duodamas joms rekomendacijas pats nesusikompro- 
mituotų. | 

Nėra reikalo skelbti jo pavardės. Skaitytojas, susipažinęs su 
diplomatijos istorija, tikrai atspės ją. 

Esant tokioms aplinkybėms, pretenzingoji našlė liko apvilta. 
Su trečiojo luomo atstovais susipažinti sunkumų nebuvo. Tatai 
jai garantavo turtai. Tačiau smulkioji bajorija! Tie buvo dar la- 
biau nepasiekiami negu Niuporto atsiskyrėliai — visi J. ir L., ir B. 
Visi kaip iš vieno kelmo. Paprasčiausias kaimo dvarininkas buvo 
neprieinamas kaip visos karalystės peras — grafas, markizas ar 
kunigaikštis! 

— Niekis, mano mergaitės! — nuramino ji dukterį ir dukterėčią, 
kai šydas jai nukrito nuo akių.— Jo šviesybė netrukus bus čia, 
ir tuomet viskas bus gerai. 

Jo šviesybė — tai buvo ponas Svintonas, pažadėjęs atvykti kitu 
garlaiviu. 

Bet kito garlaivio keleivių sąraše nebuvo nei tokios pavardės, 
nei kokios kitos su prierašu „lordas“. 

Po to atplaukė kitas ir dar kitas, ir dar pustuzinis laivų, bet apie 
Svintoną taip ir nebuvo girdėti — nei jo atvykimas skelbtas laik- 
raščiuose, nei jo kreiptasi į „Klarendono“ viešbutį. 

Ar galėjo didikui, keliaujančiam inkognito, atsitikti kokia ne: 
laimė? O gal — nors ši mintis buvo daug skaudesnė poniai Ged- 
vud — jis pamiršo savo pažadą? 

Šiaip ar taip, jis turėjo parašyti. Džentelmenas, jeigu tik jis 
gyvas, privalo taip padaryti. 

Bet apie tokio žmogaus mirtį būtų rašę laikraščiai. Ir krautuvi- 
ninko našlė, kasdien skaitanti Londono Times, nebūtų pražiopsojusi 
tokios žinutės. 

Pamažėle ji ėmė manyti, kad tas išsilavinęs didikas, atsitiktinai 
sutiktas Niuporte ir paskui maloniai jos priimtas Niujorko Penk- 

"tojoje aveniu, arba visai nėra joks didikas, arba grįžo namo kita 
pavarde ir dabar gėdisi jų pažinties. 

Menka paguoda, kad jas kasdien aplankydavo tautiečiai — tokie 
pat keliautojai. Tarp jų ponai Lukasas ir Spileris — Lukaso drau- 
gas, taip pat išsirengęs į turnė ir ką tik atvykęs į Angliją. 

Tačiau nė vienas jų poniai Gedvud nesuteikė taip trokštamų 
žinių. Nė vienas nežinojo, kur galėtų būti ponas Svintonas. 

Jie nebuvo jo matę nuo atmintinų pietų Penktojoje aveniu ir 
ničnieko daugiau nebuvo apie jį girdėję. 

Darėsi visiškai aišku, kad jis parvyko į Angliją ir vengia jų — 
tai yra ponios Gedvud ir jos mergaičių. 

Taip samprotavo motina. 

To ir pakako, kad ji apsispręstų tuoj pat iš čia išvažiuoti. Jos 
tikslai buvo šie: toliau ieškoti dukteriai titulo, dėl kurio ir išsiruo- 
šė į Europą, ir užbaigti savo turnė. | 

Dukra tokiam sprendimui liko abejinga, o dukterėčia, savaime 
suprantama, nė kiek nesipriešino. 

Taigi jos iškeliavo toliau. 


XXIX skyrius 
DINGĘS LORDAS 


Praėjus dešimčiai dienų po jų išvykimo iš „Klarendono“, į šio 
prabangaus viešbučio durininką kreipėsi džentelmenas su tokiu 
klausimu: 

— Ar čia apsistojusi šeima, pavarde Gedvud — pagyvenusi mo- 
teris su dviem jaunesnėm — dukra ir dukterėčia — ir negre tarnai- 
te? 

— Tokia šeima pas mus gyveno — maždaug prieš dvi savaites. 

os sumckėjo sąskaitą ir išvyko. 

Patarnautojas pabrėžė žodį „sąskaita“. Apie išvykusių svečių 

arbumą jis sprendė tik iš to. 

— Ar žinote, kur jos išvyko? 

-— Neturiu supratimo, pone. Jos nepaliko jokio adreso. Atrodė 
kaip jankės, tai yra amerikietės,— pasitaisė žmogėnas, bijodamas 
įžeisti. — Labai garbingos personos, tikriau damos, ypač jaunosios. 
Drįsčiau tvirtinti, kad jos sugrįžo į Valstijas. Taip aš girdėjau jas 
vadinant savo šalį. 

— Į Valstijas! Gal vis dėlto ne? — paklausė nepažįstamasis tar- 
tum pats savęs.— Prieš kiek laiko jos išvažiavo iš viešbučio? 

— Prieš kokias dvi savaites — viena diena šen ar ten. Galiu 
žvilgtelti į registracijos knygą ir pasakyti jums! 

— Maldauju, žvilgtelkite! 

„Klarendono“ cerberis, šiaip jau su kukliais prašytojais, sto- 
vinčiais ant šio aristokratų buveinės slenksčio, būdavęs ne ką šne- 
kesnis už tą septyngalvį, pasisuko į savo stalčius ir ėmė žiūrinėti 
išvykimų registraciją. 

Šitaip maloniai jis nusiteikė tik todėl, kad nuodugniai nužvelgęs 
klausimą pateikusį individą, nustatė jį esant „tikrą džentelmeną“. 

— Dvidešimt penktos dienos išvykimai,— sumurmėjo jis, skai- 
tydamas iš registracijos žurnalo: — lordas S. ir ponia S., gar- 
busis Augustas Stantonas, hercogienė iš P:, ponia Gedvud su šei- 
ma — tai jos.-Jos išvyko dvidešimt penktą dieną, pone. 

— Dvidešimt penktą. O kurią valandą? 

— Na, to aš negaliu prisiminti. Jūs matote, kiek daug pas mus 
atvykstančių ir išvykstančių. Kadangi jų pavardės įrašytos lapo 
viršuje, tai sakyčiau, kad išvyko rytiniu traukiniu. 

— Ir jūs tvirtinate, kad jos nepaliko niekam jokio raštelio? 

— Galiu pasiteirauti. Kam turėjo būti adresuotas raštelis? 

— Svintonui... ponui Ričardui Svintonui. 

— Man regis, jos. teiravosi asmens tokia pavarde, net keletą 
kartų. Taip, teiravosi pagyvenusi moteris — jaunųjų panelių moti- 
na, taigi. Tuoj pažiūrėsim, ar nėra laiškelio. 

Žmogus nušlepsėjo prie savo kontoros, palikęs poną Svintoną, 
nes tai tikrai buvo jis, prie durų. 

Išblyškęs buvusio gvardiečio veidas vėl atsigavo. Šiokia tokia 

paguoda, kad jo teirautasi. Be to, dar ruseno viltis, kad bus palik- 
tas laiškelis, iš kurio jis atseks jų kelionės pėdsakus. 

— Ne, nėra jokio laiško, — atsiliepė — lyg šaltu vandeniu DE: 
liejo — iš savo „šventovės“ durininkas.— Anei jokio. 

— Jūs minėjote, kad jos teiravosi pono Svintono. Gal malonėf 
tumėt - pasakyti, ar jus patį teiravosi? — paklausė Intersnina" 
ir lyg gundydamas atidarė portsigarą. 

— Dėkoju, sere,— atsakė pamalonintas durininkas, vdišinds 
masis pasiūlytuoju cigaru.— Aš gavau tokius paklausimus iš jų nu- 
merio. Jos domėjosi, ar ponas Svintonas jų neieškojo, ar nepaliko 
kortelės. Taip pat teiravosi lordo. Bet pavardės nesakė. Tačiau 
joks lordas nebuvo atėjęs — bent jau pas jas. 

.— Ar kokie džentelmenai jas lankė? Tas cigaras turėtų jums 
patikti — ką tik parsivežiau iš už Atlanto. Gal dar vieną? Tokių 
cigarų Londone retai pamatysi. 

— Jūs labai malonus, sere. Dėkoju! — ir patarnautojas paėmė 
antrą.— Žinoma, lankė. Keletas džentelmenų dažnai pas jas atei- 
davo. Nors nemanau, kad bent vienas jų būtų buvęs lordas. Nors 
kas gali žinoti? Tai buvo labai garbingos damos. Sakyčiau, itin 
garbingos. 

— Gal žinote bent vieno tų džentelmenų adresą? Aš klausiu to- 
dėl, kad tos damos yra mano giminaitės ir vienas kuris jų gal pa- 
dėtų man jas rasti. 

— Aš jų nė vieno nepažįstu. Ir viešbutyje jie nežinomi. Aš sto- 
viu prie šių durų jau dešimt metų ir niekad anksčiau nebuvau jų 
matęs. 

— Ar galite prisiminti, kaip jie atrodė? 

— Galiu. Vienas ateidavo labai dažnai ir išsivesdavo ponias. 
Toks stamboko stoto šviesiaplaukis džentelmenas, apvalaus veido. 
Kartais su juo ateidavo kitas prakaulus vyriškis, jaunesnis už jį. 
Paprastai jie eidavo su damomis pasivažinėti į Roten Rou ir tur- 
būt į Operą. 

— Ar žinote jų pavardes? 

— Ne, pone. Nei ateidami, nei išeidami jie nepalikdavo kortelių, 
gal tik patį pirmą kartą, bet aš neįsidėmėjau pavardės. Jie paklaus- 
davo, ar ponia Gedvud savo kambaryje, ir lipdavo aukštyn. Atro- 
dė, lyg būtų artimi draugai. 

Svintonas suprato, kad ištraukė iš šio žmogaus visą informa- 
ciją, ir pasisuko eiti pro duris, paslaugiai atidarytas prižiūrėtojo. 
Tuo metu jam toptelėjo dar vienas klausimas: 

— O gal ponia Gedvud žadėjo grįžti čionai, į viešbutį? 

— Nežinau, sere. Jeigu lukteltumėt, aš sužinočiau. 

Dar vienas žygis į „šventovę“, ir dar vienas neigiamas atsaky- 
mas. 

— Velniškai nesiseka! — sušvokštė Svintonas nulipęs viešbučio 
laipteliais ir atsistojęs po vėliavomis.— Velniškai nesiseka! — pa- 
kartojo jis, prislėgtas žingsniuodamas „mūsų geriausių krautuvių“ 
gatve. 

„Aišku kaip dieną, kad čia Lukasas ir tas kitas išsišokėlis! Ga- 
lėjau suprasti iš to, kaip jie išrūko iš Niujorko, nepranešę man kur 
vyksta. Jie turbūt atplaukė sekančiu garlaiviu. Ir tegu mane galas, 
jeigu tie lošimo namai nebuvo spąstai — apgalvotas planas atimti 
iš manęs galimybę ją vytis. Prisiekiu viešpačiu — jis pavyko! Štai 
aš čia, kelis mėnesius plušęs, kad užsidirbčiau niekingą sumą ke- 
lionei! O jų jau nebėra ir vienas Dievas težino, kur jos! Tegu ją 
skradžiai, tokią sėkmę!“ | 

Pasekus Svintono minčių eigą, bus aišku, kodėl jis anksčiau 
neprisistatė į Bondo gatvės viešbutį ir kaip ponia Gedvud klydo, 
kad jis jas ignoruojąs. 

Tūkstantis dolerių Niujorko banke buvo jo visi pinigai. Pridū- 
rus sumą, gautą užstačius žmonos brangenybes, kurių jau nebe- 
daug buvo likę neįkeistų, paaiškėjo, kad pinigų pakaks tik vienam 
bilietui. 

Kadangi Fanės buvo nuspręsta nepalikti —- mat Brodvėjus pa- 
sirodė ne toks savas kaip Ridžento gatvė, — abu gavo būti Ame- 
rikoje tol, kol galės nusipirkti bilietus. 

Kad ir didžiai talentingas, kortų manipuliatorius sugaišo tam 
keletą mėnesių. 

Kai jo draugužis Lukasas dingo, jis daugiau neberasdavo Ame- 
rikoje „geltonsnapių“, tiktai „vanagus“. 

Laisvės žemė jam netiko. Šios šalies simbolinis paukštis, kaž- 
kuris iš sakalų šeimos, nuostabiai tiko jos žmonėms — žinoma, 
tiems, su kuriais jis buvo susidūręs, — taigi vos tik jis sukrapštė 
reikalingą sumą dviem bilietams į „Kunardo“ antrąją klasę, > 
su savo mylimąja bemat išvyko į daug malonesnę jų širdž.. 
klimato juostą. 


Jie atplaukė į Londoną beveik kaip stovi ir apsigyveno pusiav 
„kilmingame“ skurdžiame rajone, kur beveik kiekviena gatvė, skvc- 
ras, parkas, aikštė, terasa buvo vadinama Vestbornu. 

Tenlink ir pakreipė savo pėdas ponas Svintonas, priėjęs Bondo 
galą. Pavažiavęs omnibusu už du pensus, jis netrukus atsidu: 
prie Rojal Ouko — visai nebetoli nuo savo užmiesčio būstinės. 

— Jos išvažiavo! — suriko jis, žengdamas į neseniai išsinuo- 
motą butą ir kreipdamasis į gražią moterį — vienintelę jo gyven- 
toją. 

Tai buvo Fanė su šilko chalatu, šiek tiek aptrintu ir dėmėtu, 
bet vis dėlto vėl moterišku drabužiu! Fanė jau kone ataugusiais 
nuostabiais savo plaukais! Fanė, daugiau nebevaidinanti žeminan- 
čios tarno rolės, vėl atgavusi žmonos orumą! 

— Išvažiavo? Tu nori pasakyti, iš Londono? Ar tik iš viešbu- 
čio? 

Iš klausimo galima buvo spręsti, kad žmona tebėra vyro pati- 
kėtinė. 

— Iš visur. 

— Bet tu žinai, kur, ar ne? 

— Nežinau. 

— Manai, kad išvyko iš Anglijos? 

— Nežinau, ką manyti. Jos išvažiavo iš „Klarendono“ praėju- 
sio mėnesio dvidešimt penktą dieną — prieš dešimt dienų. Ir kaip 
tu manai, kas pas jas lankėsi — tyčia sugrįžo, kad galėtų su jomis 
susitikinėti? 

— Neturiu supratimo. 

— Spėk! 

— Neatspėsiu. 

Ji būtų galėjusi spėti. Turėjo galvoje vieną žmogų, bet kaip 
ir anksčiau, neišsidavė. Neištartas vardas buvo ,„Meinardas“. Ta- 
čiau ji laukė vyro paaiškinimo. 

Netrukus paaiškėjo, kad ji klydo. 

— Tai žinok — Lukasas. Tas bukagalvis asilas, kurį mes buvo- 
me sutikę Niuporte, o paskui Niujorke. 

— Ak, verčiau jau tu niekur jo nebūtum sutikęs. Jis pasirodė 
esąs blogas draugas, Dikai. | 
— Žinau. Galimas daiktas, aš netrukus suvėsiu su juo sąskai- 
tas. | Ė 
— Vadinasi, jos išvyko. Dabar turbūt viskas baigta. Ką gi, 
tegu. Man tas pats. Aš patenkinta, kad vėl esu miėlojoje senojoje 
Anglijoje! | 

— Tokioje lindynėje kaip ši? 

— Bet kur. Net lūšna man čia būtų mielesnė už rūmus Ameri- 
koje. Verčiau gyventi kokioje mansardoje, lindynėje, kaip tu sakai, 
negu būti ponia iš Penktosios aveniu, kur tu taip džiūgavai pa- 
kviestas pietų! Aš nekenčiu tų respublikonų. 

Tokie sprendimai buvo labai būdingi šiai moteriai. 

— Jie bus mano,— pasakė Svintonas, turėdamas omenyje ne 
respublikonus, bet namus Penktojoje aveniu.— Bus mano, net jei- 
"gu tektų lošti šį lošimą dešimt metų! 

—- Tai tu ketini jį tęsti? 

— Žinoma, kodėl turėčiau mesti? S 

— Gal tu jau pražiopsojai šansą. Tas ponas Lukasas gal jau 
įsitrynė į artimus ponios draugus? 

— Eik jau! Man jo nėra ko bijoti — to bukasnukio galvijo! Jis 
sukasi apie ją, be abejo. Bet kas iš to? Jis visai ne panelės Gedvud 
skonio. Be to, galiu drąsiai tvirtinti, kad motušė tam nepritars. 
O jeigu aš dėl ko kitko pražiopsojau šansą, tai turiu padėkoti už 
tai jums, madam. 

— Man?! Labai norėčiau žinoti, kodėl? 

— Jeigu ne tu, aš jau prieš kelis mėnesius būčiau čia buvęs. 
Ir būčiau jas čia sulaikęs; arba dar geriau — suradęs dingstį vykti 
su jomis. Štai ką aš būčiau padaręs. Tas laikas, kai mes kaupėm 
pinigus dviem bilietams, yra prarastas laikas. 

— Tik pamanykit! Ir aš dėl to kalta, taip? Aš maniau, kad 
už save susimokėjau. Tu, regis, užmiršai, kad pardavei mano auk- 
sinį laikrodėlį, žiedus ir apyrankes — netgi vargšą mano penalą! 

— Kas tau juos padovanojo? 

— Na, žinoma! Tik tu ir tegali tokius dalykus priminti. Verčiau 
jau būčiau visai jų nepriėmusi. 

— O aš verčiau būčiau tau jų nedovanojęs. 

— Niekšas! 

— O! Tu moki švaistytis žodžiais, ypač bjauriais. 

— Aš pavadinsiu tave dar bjauresniu žodžiu: bailys! 

Tas jį priveikė. Tai buvo bene vienintelis epitetas, kuris taip 
skaudžiai gėlė, nes jis ne tik jautė, jog tai yra tiesa, bet ir kad 
žmona tai žino. 

— Ką tu nori tuo pasakyti? — paklausė jis staiga paraudęs. 

— Tą, ką pasakiau. Kad tu esi bailys — pats gerai žinai. Tu 
šalčiausiai gali įžeisti moterį, bet pricš vyrą nedrįsti ir balso pa- 
kelti. Atsimink Meinardą! 

Tai buvo pirmas kartas, kai ji atvirai iš jo pasityčiojo, nord po 
Niuporto įvykių ne kartą buvo užuominomis jam parodžiusi, kad 
žino, kokiu būdu jis išvengė susitikimo su paminėtuoju asmeniu. 
Jis manė, kad ji tik įtarinėja jį ir nieko nežino apie per vėlai įteik- 
tą laišką. Jis iš paskutiniųjų stengėsi nuslėpti aplinkybes. O dabar 
paaiškėjo, kad ji žino viską. 

Ji iš tikrųjų žinojo. Mat padavėjas Džeimsas ir kiti tarnai pasi- 

dalijo su ja paskalomis, ir visa tai, dar pridėjus smulkmenas, ku- 
rios jai pačiai buvo kritusios į akį, nupiešė užbaigtą šios istorijos 
vaizdą. Svintonui visą laiką nedavė ramybės įtarimas, kad ji gali 
ką nors žinoti, o dabar, įsitikinęs tuo, jis visai padūko. 

—. Pakartok! — subliuvo jis pašokęs nuo kėdės.— Pakartok ir, 
dievaži, aš sumalsiu tau snukį! 

Sulig tuo grasinimu jis čiupo pintą kėdę ir iškėlė ją virš galvos. 

Niekad per ankstesnius kivirčus dar nebuvo prieita prie to, 
kad kiltų muštynių pavojus. 

Ji nebuvo nei stambi, nei stipri, tik graži, o peštukai buvo abu. 
Tačiau ji netikėjo, kad jis ketina smogti, ir jautė, kad parodžiusi 
išgąstį prisipažintų nugalėta. Netgi negalėtų atsimokėti už pažemi- 
nimą. Taigi ji atsakė jam su dar didesne panieka. 

— Ką pakartoti? Atsimink Meinardą! Kam kartoti, neatrodo, 
kad būtum jį pamiršęs! 

Jos žodžiai dar nespėjo nuskambėti, o ji jau pasigailėjo juos 
ištarusi. Ir turėjo tam rimtą pagrindą, nes kėdė traškėdama atsi- 
trenkė jai į galvą ir ji išsitiesė ant grindų! 


XXX skyrius 
TIUILRI KULUARAI 


Paryžiaus istorijos analuose yra diena, kuri visais laikais bus 
prisimenama su gėda, liūdesiu ir pasidygėjimu.. 

ir ne vien paryžiečių, bet visos Prancūzijos, kuri tą dieną neteko 
laisvės. | 

Paryžiečiams tai buvo išties verksmo diena; kasmet tą dieną 
Prancūzijos sostinėje nerastum namų, kuriuose nebūtų braukia- 
mos ašaros ir nevirpėtų širdys. Tai buvo 1851-ųjų gruodžio antro- 
ji. - 

Tą rytą Tiuilri rūmuose susitiko penki vyrai. Jie susirinko toje 
„pačioje salėje, kurioje pric+ keletą mėnesių vyko ir mūsų aprašy- 
tasis slaptasis sandėris. 

Šios dienos susitikimo tikslas buvo panašus į ano, bet iš tokio 
pat sąmokslininkų skaičiaus tik vienas buvo dalyvavęs ir aname 
pasitarime. Tai buvo to pirmojo susitikimo pirmininkas — Pran- 
cūzijos prezidentas! 

Be to, būta ir dar vieno keistoko titulų sutapimo, nes čia daly- 
vavo grafas, feldmaršalas, diplomatas ir hercogas — skirtumas tik 
toks, kad dabar jie visi buvo prancūzai. 

Tai buvo grafas de M., maršalas Sent A., diplomatas La G. ir 
hercogas K. 

Nors, kaip sakyta, jų tikslas buvo. labai panašus, tačiau patys 
žmonės ir diskusijos pobūdis buvo kitoks. Pirmasis penketukas pa- 
nėšėjo į gaują vagių, kurie susirinko aptarti rengiamo įsilaužimo. 
Dar labiau šis palyginimas būtų tikęs dabar posėdžiaujantiems 
apibūdinti, tik šitie įsilaužėliai jau rengėsi eiti į „darbą“. Anie 
sąmokslininkai buvo užsimoję plačiau — sutrypti Laisvę visoje 
Europoje. Šitų tikslas buvo panašus, bet apsiribojo Prancūzijos 
laisvėmis. i 

Pirmuoju atveju įvykiai buvo planuojami toli į priekį ir juos - 
įgyvendinti turėjo narsūs kariai mūšio lauke. Antruoju atveju vei- 
ksmų turėjo būti imtasi nedelsiant ir patikėti jie buvo bailiems 
niekšams gatvėse, jau paruoštiems tam tikslui. 

Kaip tatai buvo padaryta, paaiškės, kai papasakosime, kas vyko 
menėse, kur buvo susirinkę sąmokslininkai. 

Čia nebuvo šmaikštaujama ar laidomi juokeliai kaip per minėtą- 
jį slaptą pasitarimą, kurį pagyvino Anglijos vikonto replikos. Šį 
kartą laikas buvo per rimtas juokams — ruošiamų žudynių valanda 
artėjo. 

Nebuvo ir andainykščio ramumo posėdžių salėje. Durys toly- 
džio varstėsi, vieni ateidavo, kiti išeidavo; karininkai buvo ginkluo- 
ti ir su uniformomis. Generolai, pulkininkai ir kapitonai, įleidžia- 
mi į salę tarsi masonai į savo ložę, raportuodavo apie padėtį arba 
išklausę įsakymų eidavo lauk. 

O tas, kuris davė įsakymus, buvo ne Prancūzijos prezidentas 
ir vyriausiasis jos karinių pajėgų vadas, bet visai kitas posėdžiau- 
jančio penketuko narys ir šiuo tarpu aukštesnis už jį! 

Tai — grafas M. | 

Jeigu ne jis, tas sąmokslas gal niekad nebūtų pasisekęs ir Pran- 
cūzija vis dar būtų laisva! 

Buvo atėjusi neregėta, siaubinga krizė ir „žmogus su misija“, 
stovintis prie Židinio ir susidėjęs rankas už nugaros, atrodė įsi- 
bauginęs. Nors ir be paliovos gurkšnodamas bei nuolat čiaumoda- 
mas cigarą, jis negalėjo nuslėpti drebulio. | 

M. matė tai, matė ir Alžyro žudikas, kadaise klajojantis akto- 
rius, o dabar — Prancūzijos feldmaršalas. 

— Klausykite! — suriko nedoras, bet narsus grafas, — čia ne- 
gali būti jokių išlygų — jokių silpnavališkų žingsnių atgal! Mes pa: 

siryžome ir turime tą pasiryžimą įvykdyti! Kas iš jūsų bijote? 

— Aš — ne,— atsakė Sent Ą. 


+ 

— Ir aš — ne,-- antrino G., buvęs biliardo karalius iš Londono 
Lesterio skvero. 

— Aš nebijau,--- pasakė hercogas.— Bet ar jūs tikras, kad tai 
teisingas kelias? 

Jo šviesybė buvo vienintelis žmogus, kurio širdyje dar ruseno 
žmoniškumas, bet vargšelis jautėsi susijęs su kitais laikinos drau- 
gystės ryšiais. 

— Ar teisingas? — atkartojo G.— O kuo jis galėtų būti netei- 
singas? Argi būtų teisingiau leisti tai demagogų šutvei vadovauti 
Paryžiui ir Prancūzijai? O taip ir bus, jeigu nesiimsime žygių. 
Sakau jums — dabar arba niekad! 

— Pritariu! 

-— Mes visi pritariam! 

— Negana pasakyti, — tarė M., žiūrėdamas į Bulonės erelio 


"dresuotoją, kuris tebestovėjo priešais židinį, išsigandęs ir neryžtin- 
"gas. — Mes turime prisiekti! 

— Paklausykite, Lujisai! -— toliau kalbėjo jis, familiariai kreip- 
damasis į prezidentą. Mes visi sėdime vienoje valtyje. Tai gyvy- 
bės ir mirties klausimas, ir mes turime eiti išvien. Siūlau prisiekti! 

— Aš neprieštarauju,— tarė Napoleono sūnėnas, paklusdamas 
žmogui, kuriam žymusis jo dėdė būtų vadovavęs.— Aš duosiu to- 
kią priesaiką, kokios reikės. | 

— Nuspręsta! — suriko M. ir paėmęs nuo židinio atbrailos porą 
pistoletų, sudėjo juos ant stalo kryžmai, vieną ant kito.— Štai, 
džentelmenai! Štai tikras krikščioniškas simbolis, virš kurio mes 
prisiekiame, kad šioje kovoje kausimės drauge iki pat mirties! 

— Prisiekiame kryžiumi! 

— Kryžiumi ir mergele Marija!. 

— Kryžiumi ir mergele Marija! 

Vos spėjus nuskambėti priesaikai, durys vėl atsidarė ir pasiro- 
dė vienas iš tų uniformuotų kurjerių, kurie tolydžio vis įeidavo 
ir išeidavo. | | 

Visi jie buvo aukšto rango karininkai, bebaimiais, bet bloga 
lemiančiais veidais. | 

— Na, pulkininke Gardo,— paklausė M. užbėgdamas preziden- 
tui už akių.— Kas girdėti Bastilijos bulvare? | 

— Viskas einasi kuo puikiausiai. Dar po porciją šampano ir 
mano vaikinų nuotaika bus kaip reikiant — pasiryžę viskam! 

— Duokite! Jeigu reikia dvigubą porciją. Štai mokestis kaba- 
retų savininkams. Jeigu nepakaks, pažadėkite atsilyginti vėliau. 
Sakykit, kad moka... cha! Štai ir Lorijaras! 

Pulkininkas Gardo su prašmatnia zuavų uniforma buvo už- 


mirštas ar bent jau pasitraukė į šalį, nes tuo metu į salę įžengė 
didžiulis barzdotas vyras ištepliotais marškiniais. 

— Kas atsitiko, mon brave? * 

— Aš atėjau paklausti, kelintą valandą ketinama pradėti. šau- 
dyti iš barikadų? Barikados jau stovi ir mes laukiame signalo. 

Lorijaras kalbėjo pusiau į šalį, greitomis, švogždžiančiu balsu. 

— Pakentėkite, brangusis Lorijarai! — pasigirdo atsakas.— Duo- 
kite savo vyrukams dar po taurę ir laukite, kol pasigirs pabūklų 
griausmas iš Madlenos krantinės. Tik žiūrėkit, labai nepasigerkit, 
kad išgirstumėt. Taip pat žiūrėkit, kad nenušautumėt nė vieno 
priešininkų kareivio ir kad jie nenušautų jūsų! 

— Pastarąjį nurodymą itin karštai stengsiuos įvykdyti, jūsų 
malonybe. Tai sakot, pabūklai iššaus Madlenos krantinėje? 

— Taip, dusyk, kad būtų tikriau. Bet jūs nelaukite antro sig- 
nalo, sulig pirmu pliekit tuščiais šoviniais, tik nesužeiskit mūsų 
mielųjų zuavų. Štai jums, Lorijarai! Tai tik rankpinigiai iš tos 
sumos, kurios galite tikėtis, pasibaigus tam trumpam susišaudymui. 

Šampaninių barikadų vadas mielai priėmė į delną sužertas auk- 
sines monetas ir atidavęs pagarbą, pritinkančią nebent piratų 
laivo bocmanui, išgūrino lauk pro praviras duris. 

O kurjeriai vis ėjo ir ėjo šen ir atgal su savo raportais, daugu- 
ma kariškomis uniformomis, vieni garsiai šnekėdami, kiti pusbal- 
siu, paslaptingai, o svarbiausia — kone visi gerokai išmetę. 

Tą dieną prancūzų armija buvo apkvaitusi ir pasiryžusi ne tik 
numalšinti maištą, kaip jai buvo prisakyta, bet ir išžudyti visus 
paryžiečius! 

Trečią valandą po pietų jie jau buvo gąlutinai tam pasirengę. 
Visas šampanas jau buvo išgertas, visos dešrelės sušlamštos. Jie 
vėl jautėsi alkani ir ištroškę, bet tai buvo cerberių alkis ir pėdsekių 
troškulys. | 

— Metas! —tarė M. savo draugužiams sąmokslininkams.— 
Dabar galime paleisti juos nuo- grandinės! Tegu iššauna pabūklai! 


XXXI skyrius 
„LUVRO“ VIEŠBUTYJE 


— Pasiskubinkit, mergaitės. Jums jau laikas rengtis. Džentel- 
menai turi atvykti už pusvalandžio. 
Sic žodžiai nuskambėjo ištaigingame „Luvro“ viešbučio numeryje 


* Mano mielas (pranc.).. 

ir buvo skirti dviem jaunoms damoms su elegantiškomis dėsha- 
billės *, kurių viena sėdėjo ant kėdės, o kita buvo išsitiesusi ant 
sofos. 

Negrė su marga kepuraite SLOVEJO prie durų, pasiruošusi pa- 
dėti panelėms rengtis. 

Skaitytojas be vargo pažins ponią Gedvud, jos dukterį, dukterė- 
čią ir tarnaitę. 

Nuo paskutinio mūsų susitikimo su jomis prabėgo keletas mė- 
nesių. Jos jau apkeliavo Europą palei Reiną, pervažiavo Alpes, 
pabuvo Italijoje. Dabar grįžta atgal per Paryžių, į kurį ką tik at- 
vyko ir dar nespėjo apžiūrėti. 

— Paryžių pasilikite pabaigai, — patarė jiems vienas paryžie- 
tis, su kuriuo jos susipažino kelionėje. 

Kai ponia Gedvud, kuri šiek tiek graibėsi prancūziškai, pa- 
klausė „Pourguoi?“ **, jai buvo paaiškinta, kad pirma pamačiusi 
Paryžių, ji nebenorės matyti nieko daugiau. 

Ji įsidėmėjo šią prancūzo užuominą ir užbaigė programą Pa- 
ryžiumi. 

Nors Vokietijoje ji buvo sutikusi spiečius baronų, Italijoje gra- 
ių, jos mergaitės tebebuvo nesužadėtos. Nepasitaikė jokio pado- 
raus titulo. Beliko laukti, ką pasiūlys Paryžius. 

Džentelmenai, „turintys atvykti už pusvalandžio“, buvo seni 
pažįstami: du iš jų amerikiečiai, kurie, keliaudami tuo pačiu marš- 
rutu, kartkartėmis prisidėdavo prie jų. Tai buvo ponai Lukasas ir 
Spileris. | 

Tačiau apie juos jinai negalvojo. Dar buvo trečias, kur kas la- 
biau laukiamas. Tai buvo žmogus, kuris užsuko pas jas tik vakar 
ir kurio jos nebuvo mačiusios nuo pat kviestinių pietų savo na- 
muose Penktojoje aveniu. 

Ji galvojo apie dingusį lordą. 

Per vakarykštį vizitą viskas buvo paaiškinta: kaip jį Valstijose 
sulaikę diplomatiniai reikalai, kaip jis grįžęs į Londoną, joms 
išvykus į Europą, ir kaip apgailestaująs negalėjęs joms parašyti, 
nes nežinojo, kur jos apsistojusios. 

Ponas Svintonas melavo nuo pradžios iki pabaigos. Iš laikraš- 
čių jis puikiausiai žinojo, kur jas būtų galima rasti. Jis įdėmiai 
sekė Londone spausdinamame Amerikos laikraštyje (informaciją 
apie turistus, keliaujančius per Atlantą, jų atvykimus ir išvykimus, 
ir net valandos tikslumu žinojo, kada ponia Gedvud ir jos mer- 

* Rytinė kambarinė suknelė (pranc.) 
** Kodėl? (Pranc.) 

gaitės paliko Kelną, perėjo Alpes, stovėjo ant Atodūsių tilto ar 
lipo į liepsnojantį Vezuvijaus kraterį. 

Jis dūsavo ir degė iš nekantrumo būti drauge su jomis, bet nie- 
ko negalėjo padaryti. Tam, kad jo troškimai galėtų išsipildyti, trū- 
ko vieno mažmožio — pinigų. | 

Tik tada, kai laikraščiuose pasirodė žinutė apie Gedvud šei- 
mynos atvykimą į Paryžių, jis pagaliau pajėgė sukrapštyti jų tiek, 
kiek reikia kelionei ir laikinam gyvenimui Prancūzijos sostinėje. Ir 
tai tik po vieno sėkmingo nuotykio, kurį lydėjo dievaitės Fortūnos 
šypsnys ir mylimosios Fanės apžavai. Fanė pasiliko Londone. Ir 
tai padarė savo noru. Ji sutiko likti netgi su tuo menku išlaikymu, 
kurį galėjo pasiūlyti jai vyras. Londone daili kurtizanė nepražus. 

— Jums liko tik pusvalandis, mano mielosios! — paragino po- 
nia Gedvud mergaites, kad mikliau rengtųsi. 

Kornelija atsistojo nuo kėdės, padėjo į šalį kabliuką su nėriniu 
ir išėjo pas Keziją rengtis. 

Džulija ant sofos tiktai nusižiovavo. 

Tik trečiąkart motinos perspėta, ji sviedė prancūzišką romaną 
ant grindų ir atsisėdo. 

— Kaip man įkyrėjo tie džentelmenai! — pasakė ji vėl Žiovau- 
dama ir rąžydamasi.— Verčiau, mamyt, tu nebūtum jų kvietusi. 
Aš mieliau likčiau namie ir baigčiau skaityti tą nuostabią istoriją. 
Telaimina tave Viešpats, mleloji Žorž Sand! Tokio proto moteriai 
derėjo gimti vyru! Ji pažįsta juos taip, lyg pati būtų iš jų tarpo, 
kiaurai mato visą jų apsimetimą ir išdavikiškumą. Ak, mama! Kai 
tu ryžaisi turėti kūdikį, kodėl pagimdei dukterį? Viską atiduočiau, 
kad galėčiau būti tavo sūnus! 

— Fe, Džulija! Laimė, kad niekas negirdi tokių tavo paistalų! 

— Man visai nesvarbu, ar kas girdi, ar ne. Tegu nors visas 
Paryžius, visa Prancūzija, visas pasaulis tai sužino. Aš noriu būti 
vyru ir turėti vyro galią. 

— Vaike mielas! Kas ta vyro galia? Tokio dalyko žemėje nėra, 
yra tik jo regimybė. Tik moters valia gali priversti ją pasi- 
reikšti. Tai vienintelis jų galios šaltinis. 

Krautuvininko našlė žinojo, ką sako. Ji žinojo, kieno valia pa- 
darė ją Penktosios aveniu namo šeimininke ir suteikė dešimtis, 
šimtus kitų privalumų, kurių ji niekada nepriskirdavo savo vyro 
nuovokumui. 

— Būti moterimi, — kalbėjo ji, — kuri pažįsta vyrus ir žino, kaip 
juos valdyti — man to gana. Ak, Džulija, turėdama tai, ką tu turi, 
aš šiandien pasiekčiau viską, ko tik trokšta širdis. 

— O ką aš turiu? 

— Pirmiausia grožį. 

— Oi, mama! Tą ir tu turėjai. Ir dabar tebeturi. 

Atsakymas poniai Gedvud toli gražu nebuvo nemalonus. Ji tebe- 
sijautė tikra dėl savo išorės, pavergusios krautuvininko širdį, ir 
jeigu ne testamento punktas, galintis atimti paveldėjimo teisę, ji 
gal būtų dar sykį pasiūliusi savo gražumynus prekijams. Tačiau, 
nors tai ir trukdė jai puoselėti mintis apie vedybas, ji pitikiausiai 
galėjo atsidėti meilikavimams ir ilirtui. 

—- Jeigu aš ir buvau apveidi,-- tarė ji, — tai kokią tatai turėjo 
vertę be pinigų? Tu turi ir viena, ir kita, mano vaikuti. 

— Tačiau nei viena, nei kita, regis, nepadeda man surasti vy- 
ro -- tokio, kokio tu man linkėtum, mama. 

— Jeigu nepadės, pati būsi kalta. Jo šviesybė nebūtų atnauji- 
nęs su mumis pažinties, jeigu neturėtų tam tikrų ketinimų. Iš va- 
karykščių jo užuominų aš supratau, kad jis atvyko į Paryžių dėl 
mūsų. Jis beveik taip ir pasakė. Dėl tavęs, Džulija, dėl tavęs. 

Džulija vos nepareiškė, kad iš širdies linkėtų jam prasmegti 
skradžiai žemę, bet žinodama, kaip motina susierzintų, nieko ne- 
sakė. Vos tik jos tualetas buvo baigtas, patarhautojas paskelbė 
atvykus svečią. Tai buvo vis tas pats kuklus ponas Svintonas, iki 
šiol keliaujantis inkognito „su slapta diplomatine britų vyriausy- 
bės misija“, kaip jis pasisakė poniai Gedvud. 

Netrukus prisistatė ponai Lukasas su Spileriu, tad visa draugė 
buvo susirinkusi 

Jų ketinta pasivaikščioti po bulvarus, o paskui papietauti „Ri- 
šo“, „Rojalio“ arba „Mezon Dorė“ kavinėje. 

Pasirinkę tokią kasdienišką programą, visas šešetukas išgužėjo 
iš „Luvro“ viešbučio. ' 


XXXII skyrius 
BULVARE 


Tos pačios gruodžio antrosios dienos popietę vyriškis, vaikšti- 
nėjantis bulvaru, tarė sau: 

— Virš šito linksmo miesto yra pakibusi nelaimė. Aš užuodžiu. 
ore klastą. 

„Vy:iškis, padaręs šią išvadą, buvo kapitonas Meinardas. Vakar 
atvykęs į Paryžiu, jis vienas vaikščioio po miestą. 

Jo buvimą Prancūzijos sostinėje galėjo paaiškinti Anglijos laik- 
raštyje išspausdinta žinutė, nranešanti apie sero Džordžo Vernono 

atvykimą į Paryžių. Kitoje pastraipoje buvo parašyta, kad seras 
Džordžas sugrįžo čionai aplankęs keletą Europos karalių reziden- 
cijų slaptu kelių Anglijos ambasadorių pavedimu. 

Šį tą apie šią misiją Meinardas jau žinojo. Jis nepraleido pro- 
gos pasinaudoti baroneto kvietimu ant Liverpulio kelto. Grįždamas 
iš Vengrijos ekspedicijos, jis užsuko į Sevenouksą Kento graltys- 
tėje. Deja, jo laukė nusivylimas. Seras Džordžas drauge su dukra 
buvo ką tik išvykęs į žemyną. Metams, o gal ir daugiau. Tai buvo 
viskas, ką jo tarnas galėjo ar norėjo jam pasakyti. 

Ne ką daugiau apie išvykusį baronetą Meinardas sužinojo Lon- 
done. Tik politiniuose sluoksniuose nugirdo gandą, kad jam buvu- 
si patikėta kažkokia slapta misija, liečianti bent jau pačių galin- 
giausių Europos karalių dvarus. 

Su tokiu slaptu pavedimu seras Džordžas turėjo keliauti inko- 
gnito. Taip jis ir darė, antraip Meinardas, nuodugniai peržvelgęs 
spaudą, būtų sužinojęs, kur jų esama. 

Tiesa, jis kasdien stengėsi tai išsiaiškinti kitokiais būdais, bet 
veltui. Pagaliau po keleto mėnesių jis aptiko ieškomą žinutę. 

Ar jis vis dar tebetikėjo ta nuojauta, apie kurią kelissyk taip 
užtikrintai buvo kalbėjęs? 

Jeigu taip, tai toji nuojauta anaiptol nesulaikė jo nuo kelionės 
į Paryžių, į kurį jis nedelsdamas atvyko pasitikti geidžiamos lem- 
ties. 

Žinoma, toji lemtis tebebuvo geidžiama. Nekantra, su kuria jis 
ieškojo sero Džordžo kelionės pėdsakų, skubėjimas ir uolios anglų 
baroneto adreso paieškos Prancūzijos sostinėje patvirtino, kad jo 
toli gražu nebūta fatalisto. 

Atvykęs į Paryžių, per dvidešimt keturias valandas jis apėjo 
visus viešbučius, kur toks svečias būtų galėjęs apsistoti. Bet niekur 
nebuvo jokio sero Džordžo Vernono — jokio anglų baroneto. 

Pagaliau jis nusprendė pamėginti laimę Anglijos ambasadoje. 
Bet šitas vizitas buvo atidėtas kitai dienai, o dabar, kaip visi sve- 
timšaliai, jis išėjo p. „lairyti po bulvarus. 

Kai priėjo Monma: r jam išsprūdo žodžiai, kuriuos paminėjome 
skyriaus pradžioje. 

Vargu ar tą minų pakišo koks tenai pamatytas vaizdas. Pro 
šalį į priekį ir atgal plaukė paryžiečiai — laisvos respublikos pi- 
liečiai, patys išsirinkę prezidentą. Šiurkštoki geraširdžiai dėdulės 
bourgeois * su savo jėmme **, įsikibusiomis į parankę iš kairės ir 


* Buržua (pranc.). 
** Zmona (pranc.). 

fille *, arba įstabiu mažu vaikeliu, įsitvėrusiu iš dešinės. Už jų 
kartais eina pora žaismingai apsitaisiusių grizečių, lydimų keleto 
vyrukų iš „auksinio jaunimo“, slaptai žvilgčiojančių į akis ir aki- 
plėšiškai šmaikštaujančių. Šen ten pulkuojasi studentai, kuriems 
pasibaigė paskaitos, būreliai abiejų lyčių vaikščiotojų, išėjusių 
pasidžiaugti gražiu oru ir paslampinėti plačiais ir lygiais bulva- 
rais, ramiai šnekučiuojasi neįtardami apie pavojų, lyg žingsniuotų 
kaimo keliuku arba kokio tylaus kurorto paplūdimiu. 

Dangus virš jų galvų giedras nelyginant rojaus sode. Oras toks 
švelnus, kad kavinių durys atlapotos ir pro jas matyti, kaip viduje 
prie staliukų marmuriniu viršum sėdi Paryžiaus |/aneur ** — 
dailininkai arba rašytojai, siurbčioja savo eau sucre ***, o likusius 
cukraus gabalėlius susimeta į kišenę neštis į savo mansardą, nuo- 
mojamą už šešis frankus per savaitę, ir kaip jie su vienodu pasigė- 
rėjimu žvilgčioja į savo pirmarūšės odos pusbačius ir šilkais šla- 
mančias damas priešais, švytruojančias pirmyn ir atgal plytelėmis 
grįstu grindiniu. 

Tačiau ne šie Paryžiaus vaizdeliai įpiršo jau minėtą Meinardo 
išvadą, o vakarykščio: vakaro įspūdžiai! 

Žioplinėdamas po Palė Rojalį, tuo laiku vadinamą „Nacionalį“, 
jis užėjo į „Tūkstančio kolonų“ kavinę, žinomą Alžyro karininkų 
užeigą. Nieko negalvodamas, kaip būdinga malonių nuotykių ieš- 
kotojui, įpratusiam visada jų rasti, jis netrukus atsidūrė tarp žmo- 
nių, nereikalaujančių pristatymo. Dosniai vaišindamas juos gėri- 
mais,— nors reikia pripažinti tiesą, kad deramai atsilyginti jiems 
neleido kišenė, — jis netrukus jau gėrė su jais susidauždamas taurė- 
mis ir klausydamasis jų postringavimų. 

Nejučia jam krito į akį kartkartėmis pasikartojantis tostas, at- 
nešęs Prancūzijai pažeminimą. 

— Vive UEmpereur! **** 

Per visą vakarą ne mažiau kaip dešimt kartų buvo už tai iš- 
gerta — ir kaskart nežabotu įkarščiu, kuris Respublikos kario ausy- 
se skambėjo grėsmingai. Dar didesnį įspūdį darė visų čia esančių 
vienybė. Meinardas žinojo, kad Prancūzijos prezidentas siekia 
sosto, bet iki šios valandos netikėjo, kad jis galėtų tą sostą pa- 
siekti. | 

Gerdamas su Afrikos šauliais kavinėje „Tūkstantis kolonų“, 
jis suprato, jog tai ne tik gali įvykti, bet ir įvyks greitai; ir kad 
—— į 

* Dukra (pranc.). 

** Dykūnai (pranc.). 


*** Saldintą vandenį (pranc.). 
**** Tegyvuoja imperatorius! (Pranc.) 

Luji Napoleonas arba apsisiaus purpurine imperatoriaus mantija, 
arba įkapėmis. 

Toji mintis skaudžiai jį pritrenkė. Net tokioje kompanijoje jis 
nesugebėjo nuslėpti savo nusivylimo ir išreiškė jį balsu lyg sau 
pačiam, bet taip, kad girdėtų ir sugėrovas, kuris atrodė santūriau- 
sias iš jį supančių karštakošių. 

— Pauvre France! * — tarė jis. 

— Pauvreė France! — užriko nuožmaus veido, bet nedidukas 
įkaušęs zuavų leitenantas, pasigavęs tuos Žodžius ir atsisukęs į 
žmogų, kuris juos ištarė. — Pauvre France! Pourguoi, monsieur? ** 

— Man gaila -Prancūzijos,— tarė Meinardas,— jeigu jūs keti- 
nate paversti ją imperija. 

— O kas jums darbo? — piktai atkirto zuavų leitenantas šve- 
betdžiuodamas — mat jam kliudė su barzda suaugę ūsai.— Kodėl 
jums tas rūpi, mofsinjore? 

— Neskubėk, Virokai,— įsiterpė karininkas, kuriam Meinardas 
taikė savo žodžius.— Šis džentelmenas yra toks pat kareivis kaip 
ir mes. Bet jis amerikietis, ir, žinoma, tiki respublika. Mes visi lai- 
komės vienokių ar kitokių politinių pažiūrų. Tai nėra pagrindas, 
dėl kurio negalėtume draugauti — juk kaip tik tai mes ir darome! 

Virokas, įdėmiai nužvelgęs Meinarda, kuris nė kiek nesusigūžė 
nuo jo žvilgsnio, pasitenkino tokiu paaiškinimu. Siaip ar taip, jis 
numaldė įžeistus patriotinius jausmus: nusisuko į savo draugužių 
būrį ir, iškėlęs aukštyn taurę, dar sykį užbliuvo: „„Vive PEmpereur! 

Taigi prisiminęs šį vakarą, Meinardas, eidamas bulvaru, ir pa- 
galvojo apie tai, kad Paryžiaus ore tvyro klasta. 

Žingsniuodamas tolyn Bastilijos link, jis dar tvirčiau tuo įsiti- 
kino. Čia žmonių srautas buvo jau kitokio pobūdžio: mat jo jau 
buvo peržengta toji riba, nuo kurios kilmingieji buržua suka atgal; 
riba, už kurios pirmarūšės odos pusbačiai ir saldintas vanduo už- 
leidžia vietą prastesniam apavui ir stipresniems gėrimams. Minioje 
šmėkščiojo prancūzų darbininkai, o kavinės abiejose gatvės pusė: 
se buvo pilnos „kareivių, geriančių be jokio saiko ir keisčiausia — 
drauge su savo karinirikais! 

Turėdamas tokią didelę kovų už : respubliką patirtį ir -netgi da- 
lyvavęs Meksikos kampanijoje, ne kartą matęs, kaip mirties aki- 
vaizdoje pašlyja drausmė, revoliucionierių vadas negalėjo atsiste- 
bėti tuo, ką matė. Dar labiau jį stulbino prancūzai gatvėje — netgi 
darbininkai nuleisdavo negirdom nuolatinius tų kareivių įžeidinė- 

* Vargšė Prancūzija! (Pranc.) 

** Kodėl, pone? (Pranc.) 

jimus. Juoba kad pirmieji buvo stotingi žaliūkai, o antrieji, daugu- 
ma jų — geibūs niekšeliai, labiau panašūs į beždžiones negu žmo- 
nes, nors vaikščiojo su plačiom kelnėm ir pasilinguodami į šonus. 

Su pasibjaurėjimu nusisukęs nuo tokio reginio, jis ėmė žygiuoti 
atgal į Monmartrą.. 

Grįždamas tuo pačiu keliu, jis pagalvojo: „Jeigu prancūzų tauta 
leidžiasi mulkinama tokių klaikšių kaip šitie, tai kas man darbo. 
Jie neverti būti laisvi“. 

Tuo metu jis jau buvo atsidūręs Italų Bulvare, išplatėjusioje 
Ru de la Pė gatvėje. Ir jau spėjo pastebėti čia įvykusią permainą. 

Būriai kareivių žygiavo palei šaligatvį ir stojo prie kryžkelės. 
Kariniai daliniai buvo okupavę kavines — ne iš rimtųjų ir tvar- 
kingai, kaip dera kariuomenei, bet įsakmiai reikalaudami gėrimų 
ir nė negalvodami ir net neapsimesdami už juos mokėsią. Baro 
šeimininkas, atsisakęs juos aptarnauti, būdavo pagrasinamas gau- 
šiąs į sprandą arba kardu į pilvą! 

Praeiviai šaligatviuose buvo šiurkščiai užkabinėjami. Kai ku- 
riuos apstumdė apgirtę naujokai, kurie visus lenkdami skubėjo 
į priekį, lyg vykdydami kokį įsakymą. 

Matydami tai, žmonės ėmė sukti į skersgatvius namų link. Kiti, 
laikydami visa tai iš vyriausybinio parado grįžtančių kareivių 
triukais, buvo linkę neįjsižeisti ir manydami, kad tokie dalykai 
netrukus baigsis, pasiliko bulvare. 

Meinardas buvo tarp tų, kurie pasiliko. 

Netoliese Ru de Vivjeno, kelią pastojus būriui žygiuojančių 
zuavų, jis palypėjo vieno namo laipteliais. Iš ten prityrusia akimi 
jis stebėjo tuos kariškai apsitaisiusius valkatas, neva arabus, bet 
iš tikrųjų surankiotus Paryžiaus gatvėje ir užsimaskavusius musul- 
moniškais turbanais. 


Išvykdamas iš šalies, kur taip didžiuojamasi riteriškumu, jis 
neįsivaizdavo, kad po kelių metų išvys čia tokią persirengėlių ka- 
riuomenę: 

Visi jie jau buvo gerokai įkaušę ir iškrikusiomis gretomis dyrino 
„paskui savo vadus, menkai tepaisydami jų duodamų komandų. 
Po du, po tris jie atsiskirdavo nuo voros ir nerdavo į kavinę arba 
pradėdavo kibti prie žmonių, kritusių jiems į akj. 

Tarpduryje, kur stovėjo Meinardas, buvo prigludusi jauna mer- 
gina. Ji buvo gražutė, elegantiškai apsirengusi, bet vis dėlto atrodė 
kukliai. Ji galėjo būti grizetė arba kokotė. Bet Meinardui tas ne- 
rūpėjo, nes jis nekreipė į ją dėmesio. 

Tačiau dailios kūno formos patraukė akį vieno iš praeinančių 

zuavų. Atsiskyręs nuo savo draugužių gretos, jis užlėkė aukštyn 
laipteliais ir čiupo ją į glėbį norėdamas pabučiuoti. 

Mergina ėmė šauktis Meinardo pagalbos, ir jis, nedelsdamas 
nė minutės, griebė zuavą už atlapų ir nuspyrė laiptais žemyn. 

Per visą gretą nuvilnijo šūksnis „Secours/“ *, ir visas būrys 
sustojo, lyg būtų nustebintas tokio netikėto įžeidimo arabams. Ko- 
Ilonos vadas tekinas sugrįžo atgal ir sustojo priešais nepažįstamąjį. 

— Sacre! — suriko jis. — Tai jūs, monsinjore. Jūs, kuris sto- 
jate prieš imperiją! 

Meinardas atpažino niekšelį, kuris vakar kavinėje „Tūkstantis 
kolonų“ dėstė jam savo pažiūras. 

— Bon!** — suriko Virokas, nespėjus Meinardui pareikšti pro- 
testo ar ką atsakyti.— Čiupkite jį, draugai! Veskite atgal į Elizie- 
jaus Laukų daboklę. Jūs pasigailėsite, monsinjore, kad kišotės į 
reikalus šalies, kuri reikalauja imperatoriaus ir tvarkos. Vive /'Em- 
pereur! 

Pustuzinis raudonkelnių galvažudžių pasileido iš rikiuotės prie 
Meinardo ir sugriebę jį nusivedė bulvaru. 

Norint su juo susitvarkyti, tiek Žmonių ir reikėjo. 

Prie Ru de la Pė jam prieš akis iškilo keistas gyvasis paveiks- 
las. Trys damos ir trys jas lydintys džentelmenai — jo pažemini- 
mo liudininkai — stovėjo pasitraukę į šaligatvio kraštą, praleisdami 
jį vedančius kareivas. 

Nors pastarieji labai skubinosi, jis spėjo pamatyti, kas buvo 
tie stebėtojai: ponia Gedvud su savo mergaitėmis ir jų kavalie- 
riai — Ričardas Svintonas ir Lujisas Lukasas su savo patarnauto- 
ju! 

Nebuvo -laiko nei galvoti apie juos, nei spėlioti, kaip jie čia 
atsidūrė. Zuavų tempiamas, nuolat keikiamas ir kumšomas, degda- 
mas pykčiu, Meinardas tegalvojo apie kerštą. Tą valandą jį kan- 
kinamai smaugė įniršis — bejėgiškas įniršis! 


XXXIII skyrius 
TAUTOS ŽUDYNĖS 


— Viešpatie! — sušuko Svintonas.— Juk čia tas pats tipas, Mei- 
nardas. Atsimenat jį, gerbiamosios? Tas pats, kur išdūmė iš Niu- 
porto, šlykščiai manė įžeidęs ir nesuteikęs progos man, kaip džen- 
telmenui, gauti satisfakciją. 


———— 
* Pagalbos! (Pranc.) 
** Gerai! (Pranc.) 

— Na jau, ponas Svintonai,— atitarė Lukasas.— Aš nenoriu 
jums prieštarauti, bet jūs atleiskite man, jei pasakysiu, kad jis ne 
visai pabėgo. Aš išsiaiškinau. 

Lukaso žodžių potekstę buvo nesunku suprasti. Jo priešišku- 
mas Svintonui buvo labai sustiprėjęs. Ir dėl to nereikia stebėtis. 
Sekęs Penktosios aveniu šeimininkei iš paskos per visą kelionę 
po Europą ir, kaip jam regėjosi, jau įgijęs gražių vilčių laimėti 
pergalę, jis vėl buvo išstumtas savo varžovo anglo, lyg niekur 
nieko sugrįžusio į mūšio lauką. 

— Mano brangusis pone Lukasai,— atsakė Svintonas,— visa 
tai teisybė. Tas tipas, kaip jūs kad sakote, parašė man laišką, kurio 
aš laiku negavau. Tačiau tai nepateisina pabėgimo, nepalikus man 
jokio adreso, kur galėčiau jį rasti. 

— Jis nepabėgo,— ramiai atkirto Lukasas. 

— Gerai. Aš šia tema nesiginčysiu. Bent jau ne su jumis, mano 
mielas bičiuli... 

— Ką tai galėtų reikšti? — įsiterpė ponia Gedvud, pastebėjusi 
nesantaiką, kilusią tarp Džulijos garbintojų, ir pasiryžusi ją išblaš- 
kyti.— Kodėl jie suėmė jį? Ar galite kas paaiškinti? 

— Matyt, padarė kokį nusikaltimą,— pasiūlė savo versiją Svin- 
tonas. 

— Nepanašu, kad taip būtų galėję įvykti,— griežtai nukirto 
Kornelija. 

— Žinoma, žinoma. Ką gi, panele Inskip, aš gal neteisingai 
pavadinau tatai nusikaltimu. Čia ne tas žodis. Bet aš girdėjau, 
kad Meinardas yra iš tų raudonųjų respublikonų, kurie ketina su- 
naikinti visuomenę, religiją — žodžiu, viską. Nėra abejonės, kad 
jis bandė kištis ir čia, Prancūzijoje, todėl ir atsidūrė suimtojo vie- 
toje. Bent aš taip manau. 

Džulija iki šiol dar nebuvo pratarusi nė žodžio. Ji tebežiūrėjo 
į suimtąjį, kuris nustojo priešintis savo sugavėjams ir greitai tolo 
iš akių. 

Išdidžios merginos galvoje įsižiebė mintis, kuri ją sukėlusiajam 
tikrai būtų suteikusi stiprybės. Savo pažeminimo valandą jis nė 
neįtarė, kad gražiausia visame bulvare moteris širdyje yra susirū- 
pinusi jo likimu ir užjaučia dėl ištikusios nelaimės — kad ir kokia 
būtų jos priežastis. 

— Ar nieko negalima padaryti, mama? 

— Dėl ko, Džulija? 

— Dėl jo,— ir ji parodė Meinardo pusėn. 

— Žinoma, ne, vaikuti. Bent jau ne mums. Čia ne mūsų reika- 
las. Jis pats įsivėlė į kažkokią istoriją su kareiviais. Gal, kaip sako 

ponas Svintonas, politinio pobūdžio. Tegu dabar pats ir kapstosi. 
Aš manau, jis turi draugų. Šiaip ar taip, mes negalime jam padėti. 
Net jeigu ir mėgintume. Ką gi mes galime padaryti — svetimšalės? 

— O mūsų ambasados patarėjas, mama? Pameni, kapitonas 
Meinardas kovėsi už Amerikos vėliavą. Jis turi teisę į jo protek- 
ciją. Ar mes eisime į ambasadą? 

— Nieko panašaus mes nedarysime, kvailiuke. Aš tau kartoju, 
čia ne mūsų reikalas. Mums nedera kištis. Eime! Laikas grįžti 
į viešbutį. Šitie kareiviai keistokai elgiasi. Verčiau pasitraukime 
jiems iš kelio. Žiūrėk tenai! Į gatves plūsta nauji pulkai ir piktai 
šūkalioja- ant žmonių! 

Ponia Gedvud sakė tiesą. Iš skersgatvių vienas po kito žygiavo 
ginkluoti būriai, o atviru bulvaru dardėjo artilerijos pabūklai su 
šaudmenų prikrautais vežimais, kurių vežikai. kaip pašėlę ragino 
arklius ir buvo girtut girtutėliai! 

Protarpiais vienas kuris pabūklas sustodavo, atsilikdavo nuo 
kitų ir būdavo paruošiamas kovai. Pirma artilerijos arba jai iš 
šonų šuoliavo kavalerijos eskadronai, ulonai, kirasyrai ir iš visų 
išsiskiriantys Afrikos šauliai — pasirinkę tinkamiausią ginklą tai 
užduočiai, kuri jų laukė. 

Visi buvo apimti pikto jaudulio nuo išgerto alkoholio, turin- 
čio juos paruošti kažkokiam kruvinam tikslui. Apie tai bylojo to- 
lydžio pasigirstantys šūkiai: „„Vive U/Empereur! Vive Uarmėe! A 
bas ces canailles de dėputės et philosophes!“ * 

Kas akimirką šurmulys didėjo, augo, maitinamas srovių iš 
skersgatvių. Miesto gyventojai susimaišė su kareiviais, tai šen, tai 
ten pasigirsdavo šiurkštūs riksmai ir protesto balsai. 

Staiga, tartum pagal iš anksto numatytą signalą, įvyko per- 
maina. 

Signalas tikrai buvo numatytas iš anksto, bet jį žinojo tiktai 
vadai. 

Per visą bulvarą nuaidėjo šūvis iš didžiausio kalibro patrankos 
ir jo aidas nusirito per Paryžių. Jis kuo puikiausiai buvo girdimas 
Bastilijoje, kur prie greitosiomis pastatytų barikadų jo laukė jų 
statytojai. Netrukus po to šūvio pasigirdo dar vienas, nuaidėjęs 
kaip ir pirmasis. Kaip atsakymas pakilo riksmai „Vive URepubli- 
gue — Rouge et Dėmokratigue!“ ** 

Tačiau šie šūkiai neilgai teskambėjo. Beveik tą pačią akimirką 
juos užtrenkė kanonadų grumėjimas, šautuvų tratėjimas, sumišęs 

ž Tegyvuoja imperatorius! Tegyvuoja armija! Velniop niekadėjus deputatus 


ir filosofus! (Pranc.). 
** Tegyvuoja Respublika — raudona ir demokratiška! (Pranc.). 

su gatve bėgančių uniformuotų galvažudžių keiksmais. 

Ugnis iš Bastilijos netrukus persimetė ir kitur. Taip ir buvo 
numatyta, kaip kad buvo numatyta neapsiriboti sankuliotais ir dar- 
bininkais. Tartum liepsnos srautas ar įkaitęs šachtos vagonas ji 
prašvilpė per bulvarą, plieksdama ir traškėdama, versdama iš kojų 
kiekvieną sutiktą vyrą ar moterį, darbininką ar buržua, studentą 
ar krautuvininką — trumpai tariant, visus žmones, išėjusius pasi- 
vaikščioti tą nelemtą popietę. 

Orus vyras su žmona iš vienos ir vaikučiu iš kitos -pusės, links- 
ma grizetė su savo studentu, niekuo neišsiskiriantis svetimšalis 
ar svetimšalė — visus juos pasitiko švininis mirties lietus. Žmo- 
nės klykdami puolė į tarpuvartes arba mėgino gelbėtis skersgat- 
viuose. Bet tenai juos taip pat pasitiko uniformuoti vyrai. Apsipu- 
toję, nuo pabūklų ugnies suodinais veidais, stūmė juos atgal prie 
atkištų durtuvų ir šautuvų ir kapojo krūvom, kraupiai rėkdami 
ir pragariškai kvatodamiesi, lyg kokie maniakai, susirinkę į neža- 
botą mirties puotą! 

Toji puota tęsėsi tol, kol grindinys buvo nuklotas lavonais, o 
grioviais ėmė srūti kraujas, kol nebeliko ko Žudyti ir žiaurumas 
pasotino savo alkį! 


XXXIV skyrius 
„Aš ATEISIU PAS JUS!“ 


Gražaus namo balkone, žvelgiančiame į Tiuilri sodus, stovėjo 
dvi moterys, iš kurių nė viena nepanėšėjo į paryžietę. Viena buvo 
jaunutė angliško veido mergaitė, baltaodė ir šviesiaplaukė, o ki- 
ta — tamsi mulatė. 

Skaitytojas jau pažino Blanšą Vernon ir: jos tarnaitę Sabiną. 

Nieko nuostabaus, kad Meinardas nerado sero Džordžo nė vie- 
name viešbutyje. Anglų baronetas apsigyveno privačiame name 
su mebliuotais kambariais. 

Paties sero Džordžo nebuvo namie, ir jo duktė su Sabina išėjo 
į balkoną pasižiūrėti įvykių gatvėje. Iš kavalerijos trimitų gausmo, 
iš karinio: orkestro trinksėjimo jos suprato, kad pro šalį žygiuoja 
kareiviai, o tokį reginį mėgsta visos moterys — tiek jaunos, tiek 
senos, tiek baltosios, tiek juodosios. 

 Persisvėrusios per turėklus, jos išvydo gatvę, užtvindytą ka- 
reivių. Jų čia buvo visokiausių: pėstininkų, kavaleristų, artileris- 
tų — vieni stovi, kiti žygiuoja pro šalį, o karininkai puošniomis 

uniformomis raiti ant išpuoselėtų žirgų jodinėja šen ir ten, garsiai 
komanduodami savo eskadronams. 

Kurį laiką jaunoji anglė ir jos tarnaitė be žado spoksojo į tvis- 
kančias karių rikiuotes apačioje. 

Sabina pirmoji nutraukė tylą. 

— Nė iš tolo nepalyginsi su mūsų Britų kareiviais — visur 
paauksinimai, kelnės raudonos. Man jie panašūs į beždžiones iš 
vaidinimo, ten jos kaip tik šitaip buvo aprengtos — tikrai, kai ku- 
rie jų atrodo visai kaip tos beždžionės! 

— Eik jau, Sabi! Tu per daug priekabi. Prancūzų karininkai 
pagarsėję savo narsa ir galantiškumu. 

Sero Džordžo Vernono dukra buvo jau metais vyresnė. Pasta- 
ruoju laiku ji daug keliavo. Nors vis dar buvo vaikas, kalbėjo kaip 
subrendusi moteris. | 

— Netikėkite tuo,— be ceremonijų nukirto tarnaitė.— Jie drąsūs 
tik tada, kai išgeria vyno, o galantiški tik su gražuolėm. Stai kokie 
tie prancūzai. Pagaliau čia vieni respublikonai, kaip ir Amerikoj. 

Pastarasis sakinys labai paveikė mergaitę. Ją užplūdo prisimi- 
nimai. Daugiau nebežiūrėdama į kareivius, ji stovėjo paskendusi 
mintyse. 

Žodžiai „respublika“ ir „Amerika“, nors ištarti Barbado dia- 
lektu, pažadino atmintyje įvykius, kurių Blanša niekada neužmirš. 

Nors ji paskutiniu metu niekad apie juos neužsimindavo, Sabi- 
na žinojo, kad jos šeimininkė iki šiol puoselėja šiuos prisiminimus. 
Tyla tik dar sykį tai patvirtino. | 

— Iš tikrųjų, panele Blanša,— tratėjo toliau mulatė,— tie 
žaliūkai apačioj neturi jokio supratimo apie mandagumą. Tik pa- 
žiūrėkit, kaip jie svirdinėja! Žiūrėkit, kaip stumdo vargšus praei- 
vius! 

Jos akys buvo nukreiptos į žmonių kamšalynę gatvėje. Nedidelis 
zuavų būrys, sparčiai Žygiuodamas šaligatviu, staiga atsidūrė į 
minią civilių stebėtojų. Užuot luktelėjęs, kol žmonės pasitrauks, 
būrio vadas prapliupo keiktis ir net grasinti iškėlęs kardą, o rau- 
donkelniai kareivos jam už nugaros jau baudėsi šauti! 

Kai kurie iš. minios pamanė, kad čia pokštas, ir ėmė kvatoti,. 
kiti atsakė tokiais pat piktais žodžiais ir patyčiomis. Tačiau daugu- 
ma atrodė išsigandę ir virpėjo iš baimės. 

— Čia visi respublikonai! Ir karininkai taipogi! — džiūgauda- 
ma pranešė lojalioji barbadietė.— Jūs niekad nepamatysit Anglijos 
karalienės karininko šitaip elgiantis. Niekada! 

— Ne, ne visi respublikonų karininkai tokie, Sabina. Aš pa- 
žįstu vieną, kuris ne toks, ir tu jį pažįsti. 

— Kaipgi, panele Blanša, aš, man regis, žinau, apie ką jūs kal- 
bat. Tas jaunikaitis, kur išgelbėjo jus garlaivyje. Šventa teisybė. 
Jis »uvo linksmas, mandagus karininkas — Sabi gali paliudyti. 

— Bet juk jis respublikonas! 

— Na, gal ir taip. Taip žmonės kalbėjo. Bet jis ne toks kaip 
respublikonai Amerikoje arba šitie prancūzai. Jūs lyg sakėt, kad jis 
atvykęs iš Amerikos. 

— Iš Airijos. 

— Tikrai tikrai, panele Blanša, bet vis tiek jis visai ne toks 
kaip tie avinai, kur mes matom Vest Indijoje. Barbade jų 'dau- 
gybė. 

— Tu kalbi apie airių darbininkus, kuriuos matei, apie juoda- 
darbius. Kapitonas Meinardas — toks jo vardas, Sabi — yra džen- 
telmenas. Suprantama, tai visai kas kita. 

— Žinoma. Visai kas kita. Jis nieku gyvu į juos nepanašus. 
Bet, panele Blanša, įdomu, kur jis dabar. Keista, kad mes apie 
jį daugiau nieko negirdėjom! Jūs manot, kad jis sugrįžo į Ameriką? 

Sis klausimas mergaitės krūtinėje skaudžiai užgavo jautrią 
stygą. Daugiau kaip dvylika mėnesių ji klausė save to paties, klau- 
sė kasdien. Tačiau tegalėjo atsakyti į jį tiek pat kiek mulatė. 

— Aš tikrai nežinau, Sabi. 

Ir ištarė šiuos žodžius su apsimestiniu ramumu, tačiau supra- 
tingoji tarnaitė bemat tai pastebėjo. 

-— Labai keista, kad jis neatvyko aplankyti jūsų Sevenoukso 
dvare. Aš mačiau, kaip gubernatorius davė jam kortelę su adresu. 
Girdėjau, kaip jūsų tėvelis jį pakvietė atsilankyti, o tas prižadėjo. 
Stebiuosi, kodėl jis netesėjo žodžio? 

Blanša irgi stebėjosi, tiktai tylomis. Valandų valandas ji svars- 
tydavo, kokios priežastys galėjo sukliudyti jam įvykdyti savo pa- 
žadą. Ji taip norėtų jį pamatyti. Dar kartą, ne taip paskubom, 
padėkoti jam už tokį vyrišką poelgį, kuris galbūt išgelbėjo jai gy- 
vybę. | 

Tada jis sakė ketinąs prisidėti prie revoliucijų, kilusių įvairiose 
vietose. Bet ji žinojo, kad šiuo metu jos visos jau pasibaigusios, 
tad ten jo negali būti. Matyt, bus pasilikęs Anglijoje ar Airijoje. 
O gal sugrįžo į Jungtines Valstijas? Bet vis dėlto kodėl jis neužsu- 
ko į Sevenouksą Kente? Juk tik valanda kelio nuo Londono! 

Greičiausiai pasinėręs į kunkuliuojančios — tiek karinės, tiek 
visuomeninės — veiklos verpetą, jis pamiršo nepažįstamą mergiūkš- 
tę, kurią išgelbėjo nuo pavojaus. Gal čia tik eilinis nuotykingo jo 
gyvenimo įvykis, kuris jau seniai išblėso jam iš atminties? 

Tačiau ji viską prisiminė. Prisiminė su begaliniu romantišku 
dėkingumu, kuris dar padidėjo, kai ji suvokė šio poelgio nesava- 
naudiškumą. Tuo labiau kad geradaris neatėjo atsiimti atlygio. Ji 
jau buvo tokio amžiaus, kad žinojo, kokią padėtį turi tėvas ir kokia 
jo įtaka. Paprasčiausias nuotykių ieškotojas būtinai būtų pasinau- 
dojęs tokia proga. Kapitonas Meinardas ne iš tų. 

Ji svaigo nuo minties, kad įis — tikras džentelmenas, bet liūdo, 
pagalvojusi, kad niekad daugiau jo nebepamatys. 

Tokios besikaitaliojančios mintys dažnai aplankydavo šią jauną 
ir tyrą sielą. Štai ir dabar: jos apniko ją, žvelgiančią iš viršaus 
į Tiuilri ir nematančią, kas vyksta gatvėje. 

Jos mintys buvo nuklydusios į praeitį, akyse stovėjo viena sce- 
na anapus Atlanto, daugybė mažų epizodėlių ,Kunardo“ garlaivy- 
je ir dar vienas, aiškiausiai regimas, kai ji buvo pakibusi ant virvės 
virš grėsmingai šniokščiančių bangų ir kai staiga stipri ranka 
apkabino ją ir išgelbėjo. 

Iš tų prisiminimų ją pažadino neįprastai susijaudinęs tarnaitės 
balsas. 

— Žiūrėkite! Žiūrėkite tenai, panele Blanša! Arabai vedasi su- 
imtąjį! Tiesiai po langais. Vargšelis! Kažin, ką jis padarė? 

Blanša Vernon, persisvėrusi per turėklus, žvilgtelėjo į gatvę. 
Netrukus jos žvilgsnis sustojo ties grupe žmonių, apie kuriuos 
kalbėjo Sabina. 

Pustuzinis zuavų garsiai rėkalodami ir įsikarščiavę, mosuoda- 
mi rankomis, būriu apsupę vedėsi vyriškį. Jis buvo civilio drabu- 
žiais, kurie, nors ir išpašioti, bylojo jų šeimininką esant džentel- 
meną. 

„Matyt, koks politinis įžeidimas!“ — pagalvojo diplomato duk- 
tė, šiek tiek susipažinusi 'su to meto bylomis. 

Si mintis žaibu pralėkė galvoje ir taip pat staiga dingo, nes 
dabar abejonių jau neliko. Nepaisant sumaitotų drabužių ir žemi- 
nančios šio vyro padėties, jaunoji mergaitė pažino savo išgelbėto- 
ją —tą patį, kuris dar prieš akimirką buvo užvaldęs visas jos 
mintis! 

Ir jis ją pamatė! Eidamas pakelta galva ir drąsiai žiūrėdamas 
į dangų, jis pastebėjo juodaodę moterį su balta kepuraite, o šalia 
jos mergaitę, šviečiančią kaip saulė! 


Jis neturėjo kada jų pasveikinti. Nebuvo nė kaip, nes jo rankos 
buvo surakintos! 


Netrukus jis jau buvo atsidūręs po pat balkonu, stumiamas 
pirmyn kiauksinčių beždžionių būrio, 

Bet tiesiai virš galvos — per keiksmus ir klegesį — pasigirdo 
švelnus, tyras balsas: 
— Aš ateisiu pas jus! Aš ateisiu! 


XXXV skyrius 
Į KALĖJIMĄ 


— Aš ateisiu pas jus! Aš ateisiu! 

Ketindama tučtuojau įvykdyti pažadą, Blanša Vernon šoko į 
kambarį, greitosiomis pasičiupo skrybėlę ir apsiaustą ir pasuko prie 
durų į laiptinę. 

— Jūs išsikraustėt iš proto, panele! — suriko mulatė ir pripuo- 
lusi užstojo duris.— Ką jūsų tėvelis pasakys? Dabar gatvėje labai 
pavojinga! Dėl Dievo meilės, panele Blanša, išmeskite iš galvos 
tą Mintį! 

— Jokio pavojaus ten nėra. O jeigu ir taip, man nesvarbu. Pa- 
sitrauk iš kelio, Sabi, arba bus per vėlu. Sakau, pasitrauk! 

— Oi, ponas Frimanai! — kreipėsi Sabina į liokajų, kuris išgir- 
dęs ginčą išėjo iš savo kambario. 

— Kas atsitiko, panele Blanša? 

— Nieko, Frimanai. Nieko tokio, dėl ko Sabi reiktų taip jaudin- 
tis. Aš tik einu ieškoti tėvelio. Tik nesugalvok ir tu dar man kliu- 
dyti! 

Žodžiai buvo ištarti tokiu tonu, kurį Anglijos aristokratų tarnai 
yra įpratinti gerbti, ir Blanša Vernon, nors dar tik vaikas, buvo 
pripratusi prie šio paklusnumo. 

Nespėjus Frimanui nieko atsakyti, ji jau buvo išėjusi iš kam- 
bario ir ėmė leistis laiptais. 

Sabina puolė iš paskos, jau nebeketindama sulaikyti, o tik lydėti 
ją. Sabi nereikėjo skrybėlaitės. Balta kepuraitė buvo nuolatinis jos 
galvos apdangalas — tiek gatvėje, tiek namie. 

Frimanas, nustvėręs skrybėlę, nuskubėjo laiptais joms iš paskos. 

Išėjusi į gatvę, mergaitė nesustojo, bet išsyk pasileido į tą pusę, 
kur buvo nuvestas kalinys. 

Gatve vis dar žygiavo būriai kareivių, o gyventojai išsigandę 
kriko kas kur. Plačiais grįstkeliais tolyn per Tiuilri sodus šuoliavo 
dragūnai, o rūmų kieme už geležinės tvoros knibždėte knibždėjo 
uniformuoti žmonės. 

Visai čia pat aidėjo riksmai, būgnų tratėjimas ir šaižus trimitų 
skardenimas. 

Dar toliau, nuo Didžiųjų Bulvarų pusės, sklido vienodas tratė- 
jimas, kurį ji pažino esant šautuvų ugnį, kartkartėmis remiamą pa- 
trankų griausmo! 

Ji nežinojo, ką visa tai galėtų reikšti. Paryžiaus gatvėse ir ap- 
link Tiuilri rūmus visada būdavo daug kareivių. Žygiuojantys pul- 
kai, būgnų dundesys, trimitų gausmas ir šautuvų poškėjimas buvo 
įprastas dalykas, nes kone kasdien čia vykdavo pasirodymai ar 
karo pratybos. 

Ši diena skyrėsi tik tuo, kad kareiviai atrodė labiau susijaudinę, 
jie daug šiurkščiau elgėsi su praeiviais, o tie persigandę skubinosi 
trauktis jiems iš tako. Keletas bėgo tekini slėptis tartum vejami. 
Mergaitė tai pastebėjo, bet nekreipė dėmesio. Ji greitai.žingsniavo 
priekin, Sabina neatsilikdama tipeno šalia, o Frimanas lipo joms 
ant kulnų. | 

Ji buvo įsmeigusi akis į tolį tartum ieškodama žmogaus, turin- 
čio būti kažkur priekyje. Žvilgsnis naršė po margą minią, ieškoda- 
mas zuavų kostiumų. 

Pagaliau šūktelėjimas parodė, kad ji pamatė juos. Už kokio 
šimto jardų šmėkščiojo būrys vyrų rytietiškais drabužiais. Viduryje 
ėjo civilis, jų belaisvis. Tai jis išviliojo ją iš namų į tokį pavo- 
jingą pasivaikščiojimą. 

Tuo metu jie staiga pasuko ir nusivedė suimtąjį prie vartų, prie 
kurių stovėjo sargyba ir stumdėsi minia kareivių — kaip ir jie, 
zuavų. 

— Monsinjore! — prisiartinusi prie vartų, Blanša kreipėsi į 
vieną kareivį. — Už ką jūs suėmėt šį džentelmeną? 

Kadangi ji kalbėjo gimtąja kareivio kalba, jis suprato klausi- 
mą. 

— Cha cho! — maivydamasis nusilenkė kareivis, kone liesda- 
masis gauruotu veidu prie švelnaus rausvo jos skruostelio.— Mano: 
gražute balta balandėle su chevelure d'or *, apie kokį džentelmeną, 
brangute, teiraujatės? 

— Apie tą, kurį čionai įvedėt.— Ir ji parodė į dabar jau užda- 
rytus vartus. 

— Parbleu/** Mažyte mano! Čia joks nusakymas. Per pas- 
kutinį pusvalandį čia buvo įvestas visas tuntas — ir visi džentel- 
menai, nė kiek tuo neabejoju. Bent jau damų tarp jų nebuvo. 

— Aš turiu galvoje tą, kuris įėjo paskutinis. Po jo daugiau nie- 
kas dar nėjo. 


* Auksinėm garbanom (pranc.) 
** Velniai griebtų! ( Pranc.) 

— Paskutinis... paskutinis... leiskite pagalvoti. Aha, manau, kad 
jis buvo suimtas dėl tos pačios priežasties kaip ir kiti. 

— Kokios priežasties, monsinjore? 

— Par dieu!* Nežinau, mano spindulėli. Kodėl taip juo do- 
mitės? Juk jūs jam ne sesuo, ar ne? Ne, aš matau, kad ne sesuo, — 
varė toliau kareivis, atkreipęs dėmesį į Sabiną ir Frimeną — tarną 
su livrėja ir išsyk pasidaręs mandagesnis.— Jūs turbūt anglė? 

— Taip,— pasigirdo atsakymas. | 

— Jeigu luktelsite,— tarė zuavas,— aš jeisiu į vidų ir pasitei-. 
rausiu. 

— Labai prašau jūsų, monsinjore! 

Pasitraukusi kiek į šalį, už Sabinos ir Frimano, kad kas nety- 
čia jos nepastumtų, Blanša laukė grįžtant kareivio. 

Šis, kaip buvo žadėjęs, netrukus sugrįžo. Tačiau norimų žinių 
neatnešė. Tik pasakė, kad „tas jaunas vyriškis įkalintas už kažkokį 
politinio pobūdžio įžeidimą — sutrukdė kareiviams, atliekantiems 
savo pareigą“. 

— Galbūt, — pridūrė jis pašnibždomis, — monsinjoras buvo ne- 
atsargus. Jis gal suriko „Vive Ia Rėpubligue!“, kai šiandienos 
šūkis yra „Vive U/Empereur!“ Atrodo, kad jis anglas. Ar tai jūsų 
giminaitis, panele? 

— Ne, ne! — atsakė mergaitė ir nusigręžė, nė nepadėkojusi 
žmogui, kuris taip uoliai stengėsi jai pasitarnauti. 

— Eime, Sabina, grįžkime namo. O tu, Frimanai, dumk į Ang- 
lijos ambasadą! Jeigu tėtės tenai nerasi, ieškok kitur. Jeigu reikės, 
po visą Paryžių. Pasakyk, kad jis labai reikalingas — man reika- 
lingas. Atsivesk jį su savim. Brangusis Frimanai, pažadėk man, 
kad negaiši nė minutės!.Tai tas pats džentelmenas, kuris išgelbėjo 
mane Liverpulyje! Juk tu prisimeni. Jeigu šitame klaikiame mieste 
jam kas nors atsitiks... eik greičiau, meldžiamasis! Imk. Tau gali 
prireikti pinigų. Pasakyk tėveliui... pasakyk lordui K... Tu žinai, 
ką sakyti. Paskubėk, paskubėk!: | 

Jau vien penki frankai saujoje buvo pakankamas stimulas lio- 
kajui, tad nė kiek neprieštaraudamas jis nužygiavo Anglijos amba- 
sados link. 

Jaunoji jo šeimininkė su savo tarnaite sugrįžo į mebliuotus kam- 
barius laukti grįžtančio tėvo. 


* Panašios reikšmės jaustukas į anksčiau pateiktą. 

XXXVI skyrius 
Į AMBASADĄ 


— Kornelija! Ar tu turi narsos eiti su manim? 

Tokį klausimą Džulija Gedvud pateikė savo pusseserei, kai 
jos grįžo į „Luvro“ viešbutį. Jos buvo vienos savo chambre de 
coucher *, vis dar su šaliais ir skrybėlaitėmis, ką tik sugrįžusios 
iš pasivaikščiojimo. 

Ponia: Gedvud dar tebesišnekučiavo svečių kambaryje su džen- 
telmenais. 

— Kur? — paklausė Kornelija. 

— Kur? Kaip tu dar gali klausti! Žinoma, ieškoti jo! 

— Brangioji Džiule! Aš suprantu, apie ką tu galvoji. Aš ir pati 
apie tai mąsčiau. Bet ką pasakys teta, kad mes lendame į tokį 
pavojų? Gatvėse dabar nesaugu. Aš tikiu, kad jie šaudo į žmo- 
nes — aš tikra, kad šaudo! Ar girdi šūvius? Ar tai ne patrankų 
griausmas? Atrodo, kad taip! 

— Nebijok, mieloji! Ar pameni griausmą, kai bangos dužo į 
uolas Niuporte? Ar jis sudvejojo, kai mūsų gyvybės buvo atsidū- 
rusios pavojuje? Gal dabar mes galėsime išgelbėti jį! 

— Džulija! Aš nė kiek nedvejoju. Aš pasiryžusi eiti su tavim, 
jeigu tik mes galime jam kuo padėti. Ką tu siūlai? 

— Pirmiausiai reikia sužinoti, kur jie jį nuvedė. Tą greit pa- 
tirsim. Matei, kaip aš užkalbinau komišarą? 

— Mačiau. Tu dar kažką įbrukai jam į delną. 

— Penkis frankus, kad sektų paskui zuavus ir sužinotų, kur 
jie nuves savo suimtąjį. O kai jis grįš su žiniomis, pažadėjau dar 
dusyk tiek. Jis tuoj bus čia. 

— O kas toliau, Džulija? Ką mums daryti? 

— Mes nieko nėpadarysime. Aš, kaip ir tu, nežinau, kas įvyko 
tarp kapitono Meinardo ir tų Paryžiaus kareivių. Be abejo, koni- 
liktas kilo dėl respublikoniškų jo pažiūrų. Mes jau girdėjome apie 
tai. Telaimina Viešpats visus tuo tikinčius! 

— Brangioji Džulija! Aš pritariu tau iš visos širdies! 

— Pagaliau visai nesvarbu, ką jis padarė. Mūsų pareiga vi- 
somis išgalėmis jam padėti. 


* Miegamajame (pranc.). 

— Aš tą žinau, mieloji. Tiktai nesuprantu, ką mes turime dary- 
ti? 

— Pažiūrėsim. Mes čia turime ambasadorių. Ne tokį, koks pri- 
valėtų būti: tikra nelaimė, kad Amerika turi siųsti į Europos vy- 
riausybes žmones, kurie nėra tikri mūsų tautos atstovai. Atvirkš- 
čiai, išrenkami menko intelekto žmonės, prisidengę rafinuotumu, 
manydami, jog tai padės jiems pritapti karalių rūmuose — lyg di- 
džiojį Amerikos respublika turėtų būti ramstoma veidmainyste 
ir diplomatija. Kornelija! Mes gaištame laiką. Žmogus, kuriam mes 
galbūt abi skolingos už gyvybę, šią akimirką gali prarasti savąją! 
Kas žino, kur jie jį nugabeno. Mūsų pareiga eiti ir.sužinoti. 

— Ar įspėsi tetą? 

— Ne. Ji tikrai nesutiks mūsų išleisti. Gal net imsis kokių prie- 
monių mums sulaikyti. Slapta nulipsime laiptais ir nieko jai nesa- 
kysim. Mes ilgai neužtruksime. Ir kol mes sugrįšim, ji nė nežinos, 
kad buvom išėjusios. 

— Bet kur tu žadi eiti, Džulija? 

— Pirmiausiai prie viešbučio durų palauksiu komisaro. Aš pa- 
sakiau jam viešbūčio pavadinimą. Labai norėčiau, kad jis ateitų. 
Gal jau ir dabar stovi. Eime, Kornelija! 

Kadangi abi damos dar nebuvo spėjusios nusirengti, tai nieko 
negaišdamos nusileido laiptais ir netrukus jau buvo prie durų. 
„Laukti joms nereikėjo. Komisaras pasitiko jas ant laiptų ir papa- 
sakojo ką sužinojęs. | 

Jo žinios buvo labai glaustos. Pripratęs daryti tik tai, už ką jam 
mokama, jis sužinojo tik tiek, kiek buvo paprašytas. Zuavai nusi- 
vedė kalinį į sargybos būstinę priešais Tiuilri Sodus ir ten uždarė. 
Taip bent komisaras spėjo. 

Jis užrašė skaičių ir padavė jį damai, kuri įteikė jam aukso mo- 
netą, nereikalaudama grąžos. 

— To pakaks,— sumurmėjo Džulija pusseserei ir jos nušlamė- 
jo gatve prie išvaizdaus pastato su užrašu: „JAV ambasada“. 

Čia, kaip ir kitur, būriavosi susijaudinę ir net paklaikę žmonės. 
Jos turėjo skverbtis pro minią, kurioje daugiausia buvo jų tautie- 
čiai. 

Tačiau šie, pagarsėję savo galantiškumu, mielai skyrėsi ir už- 
leido joms kelią. Ir kas būtų neužleidęs kelio tokioms moterims? 

Atėjęs sekretorius pareiškė apgailestaująs, kad ambasadorius 
užsiėmęs. 

Tačiau išdidžioji Džulija nepripažino atsakymų. Šitas klausi- 
mas — galbūt mirties ir gyvybės klausimas — negali būti atidėlio- 

jamas. Ji turi žūtbūt pamatyti savo šalies atstovą, ir nedelsiant! 

Nėra stipresnio argumento už moters grožį. Nėra kas dar šitaip 
veiktų. Ambasados sekretorius pasidavė, pamynė gautus nurody- 
mus, atidarė šonines duris ir įleido užtarėjas į ambasadoriaus ka- 
binetą. 

Netrukus reikalas buvo išdėstytas. Žmogus, kuris išnešė žvaigž- 
dėtą vėliavą iš daugybės mūšių pragaro, kuris užnešė ją stačiais 
Capultepeko šlaitais, kol ji iškrito jam iš rankos, peršautos priešo 
kulkos, — tas žimogus dabar Paryžiuje, suimtas girtų zuavų karei- 
vių, ir jo gyvybei gresia pavojus! 

Tokį tat prašymą išgirdo Amerikos ambasadorius. 

Tokiam prašymui nebūtinos buvo gražuolės prašytojos. Kaip 
visuomenės veikėjas būdamas konservatorius, šis žmogus vis dėlto 
turėjo taurią patrioto širdį. 

Paklusdamas vidiniam balsui, jis išėjo, pasiryžęs įvykdyti savo 


pareigą. 


XXXVII skyrius 
MIRTIS ANT BUŪGNO 


— Aš ateisiu pas jus! Aš ateisiu! 

Pradžiugo suimtojo širdis, išgirdus šiuos padrąsinančius žo- 
džius ir pamačius, kas.juos ištarė. Jie buvo tartum atpildas už pa- 
tiriamus įžeidimus. | 

Tie žodžiai saldžiai tebeskambėjo ausyse ir tada, kai jis buvo 
įstumtas pro duris į grįstą rūmų koridorių aukštomis niūriomis sie- 
nomis. Jo gale turėjo būti kažkas panašaus į kalėjimo rūsį. Karei- 
viai įgrūdo jį tenai kaip užsispyrusį jautuką į diendaržį, ir vienas 
Ji lydinčių sargybinių dar įspyrė pridurmui. 

Rūsyje buvo tamsu, ir kurį laiką jis stovėjo toje pačioje vietoje, 
kur buvo įstumtas. 

Tačiau jis netylėjo. Jo širdis buvo pritvinkusi pykčio ir lūpos 
nesąmoningai kartojo baisius prakeiksmus visoms despotizmo for- 
moms ir pavidalams. | 

Labiausiai jam širdį maudė dėl respublikos likimo, nes jis Ži- 
nojo, jog tai ne jos kariai jį sučiupo. 

Pirmą kartą gyvenime jis savo kailiu patyrė nežabotos val- 
džios, sutelktos vienose rankose, geluonį. Dabar geriau negu bet 

kada jis suprato karštą Ruzvelto neapykantą kunigams, kunigaikš- 
"čiams ir karaliams. 

— Matyt, kad čia respublikai jau atėjo galas! — sumurmėjo jis 
ir palengvino širdį prakeiksmais savo priešams. 

— C'est urai, monsieur *, — pasigirdo balsas iš rūsio gilumos. 
— C'est Jini/** Šiandien ji mirė! 

Meinardas krūptelėjo. Jis manė esąs vienas. 

— Ar kalbat prancūziškai? — paklausė tas pats balsas. — Vous 
ėtes Anglais? *** 

— Į pirmą jūsų klausimą, — tarė Meinardas, — atsakau taip, 
o į antrą — ne. Je suis Irlandais. **** 

— .Irlandais? Už ką jie čia jus patupdė? Pardonnez, mons- 
ieur.***** Aš kalbu su jumis kaip kalinys su kaliniu. 

Meinardas mielai jam paaiškino, kaip čia atsidūręs. 

— Ak, mano drauge,— tarė jam prancūzas,— tada jums nėra 
ko baimintis. Mano padėtis kitokia,— užbaigė jis ir giliai atsiduso. 

— Kodėl, monsinjore? — instinktyviai paklausė Meinardas.— 
"Juk jūs turbūt nepadarėte nusikaltimo? 

— Padariau. Didžiulį nusikaltimą — esu patriotas! Buvau iš- 
tikimas savo šaliai, jos laisvei. Esu iš sukompromituotųjų. Mano 
pavardė L... 

— L?..— šūktelėjo airis iš Amerikos, kuriam, kaip ir kitiems 
kovotojams dėl laisvės, buvo žinoma ši pavardė.— Nejaugi? Ar iš 
tikrųjų čia jūs? Mano pavardė Meinardas. 

— Mon Dieu! — nustebo jo kalėjimo draugas prancūzas. — Aš 
šią pavardę esu girdėjęs. Pažįstu jus, sere! 

Tamsoje du vyrai apsikabino ir sušnibždėjo numylėtus žodžius: 
„Vive Ia republigue!“ O L... pridūrė: „Rouge et dėmocratigue!“ 

Meinardo viltys taip toli nesiekė, bet jis nieko jam nesakė. Da- 
bar buvo ne metas ginčytis dėl smulkmenų. 

— Bet ką jūs turite galvoje, kalbėdamas apie pavojingą savo 
padėtį? — pasiteiravo Meinardas.— Gal viskas nėra taip rimta? | 

— Ar girdite? 

Abu sukluso. 

-— Taip. Ten kažkas šaukia... ir šaudo. Tai šautuvai, o toliau 
griaudžia patrankos. Atrodo, ten vyksta mūšis. 

— Taip,— liūdnai sutiko. raudonasis respublikonas.— Mūšis 

* Atleiskite, monsinjore (pranc.) 

** Galas! (Pranc.) 

*** Ar jūs anglas? (Pranc.). 


**** Aš esu airis. (Pranc.) 
***** Atleiskite, pone (Pranc.) 

baigsis mūsų laisvės sunaikinimu. Jūs girdite varpus, skelbiančius 
jos mirtį — mano taip pat, nė kiek tuo neabejoju. 

Sujaudintas niūrių savo kalėjimo draugo žodžių, Meinardas 
buvo beprašąs jį paaiškinti, bet tuo metu staiga atsivėrė durys ir 
tarpduryje išdygo keletas žmonių. Tai buvo kariškiai su skirtingo- 
mis uniformomis —- daugiausia zuavų ir Afrikos šaulių. 

— Jis čia! — suriko vienas iš jų, kaip Meinardas suprato, Vi- 
rokas. 

— Tuomet išveskite! — paliepė kitas su pulkininko juostele ant 
pečių. — Tegu jo teismas įvyksta tuoj pat! 

Meinardas manė, kad kalbama apie jį. Tačiau apsiriko. Čia būta 
žmogaus labiau už jį pasižymėjusio — pavojingesnio imperinėms 
užmačioms. Tai buvo L... 

Atvirame kieme stovėjo didelis būgnas, o aplink gal pustuzinis 
kėdžių. Ant būgno buvo padėta rašalinė, plunksnos ir popierius. Tai 
buvo karo lauko teismo atributai. 

Jie buvo naudojami tik dėl vaizdo. Niekas čia negadino popie- 
riaus šio niekšiško darbo aprašymui. Plunksna net nebuvo suvilgo- 
ma rašalu. Pirmininkas ir nariai, teisėjas, advokatas ir sekreto- 
rius — visi buvo įkaušę. 

Sio teismo, nors ir neteisėto, Meinardas nematė. Durys užsidarė, 
ir jis liko sėdėti bei klausytis už jų. 

Klausytis teko neilgai. Mažiau negu už kokių dešimties minučių 
pro rakto skylutę prasismelkė žodis, kuris pasakė jam, kad draugas 
nuteistas: „,„Coupable!“ * 

Netrukus kažkas baimingai suriko: „Tirez au moment!“ ** 

Paskui jis pažino pasipiktinusį savo draugo balsą, ir ausis 
pagavo vieną frazę: „C'est un assassinalt/“ *** 

Po to sekė bėgančių kojų trypimas — lyg būrys rikiuotųsi vie- 
na linija. 

Įsiviešpatavo tyla, kaip būna prieš audrą. 

Ji truko trumpai — gal tik keletą sekundžių. Ją išsklaidė per 
Visą rūmų kiemą nuaidėjęs vienui vieno žmogaus balsas! Šiuo šūks- 
niu ne kartą .buvo verčiami iš sostų karaliai, bet dabar jis buvo 
pretekstas atkurti imperiją! 

— Vive la rėpubligue rouge!**** — dar spėjo surikti narsusis 
L..., atstatęs krūtinę samdytiems žudikams. 


* Kaltas! (Pranc.) 
** Sušaudyti čia pat vietoje! ( Pranc.) 
*** Tai žmogžudystė! (Pranc.) 
**** Tegyvuoja raudenoji respublika! (Pranc.) 

— Tirez/! — nuaidėjo pažįstamas girto leitenanto Viroko bal- 
sas, atsimušė nuo sienų ir paskendo kraupiame tratėjime. 
Neregėtas dalykas buvo tokio niekingo poelgio garbinimas. 
Tačiau ir rūmų kieme buvo susirinkę neregėti žmonės. Pikčiau už 
demonus mosuodami kirviais, į paniekinančius kritusio Žmogaus 
žodžius jie atsakė šauksmais, kurie pranašavo Prancūzijos žlugimą. 
— Vive UEmpereur! 


XXXVIII skyrius 
DVI VĖLIAVOS 


Sėdėdamas uždarytas rūsyje, menkai girdėdamas žodžius, bet 
suprasdamas viską, Meinardas kone ėjo iš proto. 

"Zmogus, su kuriuo jis taip pavėluotai susitiko ir kurio vardą 
jau seniai žinojo bei gerbė — nuvarytas į aną pasaulį paskubom 
kaip koks nususęs šuo! 

Vienu metu jam atrodė, kad jis kliedi. Nors juk tikrai girdėjo, 
kaip nuteistasis pasipiktinęs suriko: „C'est assassinat!“ 

Jis pats kartojo šiuos žodžius, kulnais daužydamas duris ir ti- 
kėdamasis sustabdyti susidorojimą ar bent užvilkinti. 

Jis vis kartojo tuos žodžius, pajvairindamas kitokiais, kol jo 
balsą užtrenkė mirtį nešančios krušos pliūpsnis. 

Jis ištarė juos dar sykį, kai šūvių aidas nutilo ir kieme pasidarė 
tylu. Kažkas iš ten esančių išgirdo jį. 

— Juk ten tikras beprotis! — tarė pirmininkaujantis karinin- 
kas.— Kas jis toks, Virokai? 

— Toks pat,— atsakė apgirtęs zuavų leitenantas.— Apsėstas 
antivyriausybinės manijos, kaip ir tas, kurio ką tik atsikratėme. 

— Kokia jo pavardė? | 

— Nežinau, pulkininke. Jis ne vietinis — užsienietis. 

— Iš kur? . 

— Anglas ar amerikietis. Jį atvedė iš Bulvarų. Mano vyrai jį 
suėmė, mano paties paliepti. 

— Už ką? | 

— Kliudė jiems atlikti pareigą. Bet čia dar ne viskas. Aš atsi- 
tiktinai buvau jį sutikęs vakar kavinėje „Tūkstantis kolonų“. Ten 
jis kalbėjo esąs prieš vyriausybę ir gailėjosi vargšės Prancūzijos. 

— Įdomu! 

— Aš būčiau radęs ką jam atsakyti, bet vienas mūsiškis užsi- 
stojo jį, teisindamas tuo, kad svetimšalis. 

— Tai dar nereiškia, kad jis gali čia skelbti maištingas idėjas. 

— Žinoma, pulkininke. 

— Ar galite prisiekti, kad jis taip kalbėjo? 

"— Galiu. Būrys žmonių girdėjo. O dabar ką jis rėkalioja? 

— Taip taip! — atsakė teismo pirmininkas.— Atveskit jį čionai! 
Tai, kad jis svetimšalis, jam nepadės. Dabar ne metas terliotis su 
kitataučiais. Tegu jis marmaliuoja angliškai ar amerikietiškai, bet 
savo liežuvį vis tiek gaus prikąsti. Draugai! — kreipėsi jis tyliau 
į kitus narius, — šis žmogus gali paliudyti... supratot? Reikia jį iš- 
tardyti, ir jeigu Viroko kaltinimai pagrįsti, nutildyti. Aišku? 

Visi sutiko su žiauriu pasiūlymu, nors žinojo, kad patys tėra 
apsišaukėliai, vykdantys tariamą teisingumą. Tam tyčia jie ir buvo 
surinkti, neišskiriant nė pirmininko, plačiai pagarsėjusio pulkinin- 
ko Zardo. 

Rūsyje Meinardas beveik nieko negirdėjo, kas buvo pasakyta. 
Trukdė tebeaidintis iš gatvių triukšmas — šautuvų pykščiojimas 
ir patrankų griausmas. Į teismo rūmų kiemą, aidintį nuo kareivių 
žingsnių ir plieno makštų žvangesio, buvo vedami vis nauji ir nauji 
suimtieji. Visa aplinkui ūžė ir griaudė. 

Vis dėlto vienas kitas pro rakto skylutę nugirstas žodis nuskam- 
bėjo labai grėsmingai. Jis pamatė Viroką ir suprato, kad šitas 
žmogus gali prišaukti nelaimę. 

Tačiau jis nebijojo, kad gali būti kaip nors žiauriai nubaustas — 
juo labiau nuteistas mirties bausme. Jis įsivaizdavo, kad bus laiko- 
mas kalėjime, kol baigsis ėmeule *, tada jį pakvies pasiaiškinti dėl 
įvykusio incidento, ir kai jis pasiteisins, karo teismui neliks nieko 
kito kaip tik jį išteisinti. Jį tik piktino smurtas, kurį patyrė, ir da- 
bartinė kalinio būsena. Jis menkai tenutuokė apie šito ėmeute pri- 
gimtį ir formas. Remdamasis savo, doro kareivio, patirtimi, jis 
nepajėgė suprasti, kas per vieni tie Prancūzijos Alžyro plėšikai, 
į kurių rankas buvo .pakliuvęs. 

"Jo kalėjimo draugo nužudymas — o to juk niekaip kitaip nepa- 
vadinsi — sukrėtė jį. Ir vis dėlto tas žmogus buvo tam tikrais 
ryšiais susijęs su savo žudikais, ne taip kaip jis. Dar daugiau, 
jis yra svetimšalis ir neprivalo atsakyti prieš juos už savo politi- 
nius įsitikinimus. Jo šalies vėliava turėtų jį apginti. 

Jam nė į galvą neatėjo, kad perversmo šurmulyje šitie paklaikę 
budeliai nerodys pagarbos jokiai vėliavai. 

Neilgai jam teko apie tai svarstyti. Vis dar degdamas pykčiu 
dėl ką tik įvykusios kraupios tragedijos, jis pamatė, kaip jo kame- 


* Maištas (pranc.). 

ros durys vėl atsivėrė, ir jis buvo išvilktas lauk ir pastatytas prie- 
šais teisėjus. 

— Pavardė? — iš aukšto paklausė pirmininkas. 

Meinardas atsakė. 

— Iš kokios šalies? 

— Airis, Britanijos pilietis, jeigu jums labiau patinka. 

-— Tas visai nesvarbu, monsinjore! Visi čia vienodi, ypač to- 
kiais laikais kaip šie. Mes nedarome išlygų tiems, kurie skleidžia 
antivyriausybines nuotaikas. Koks jūsų kaltinimas, leitenante Vi- 
rokai? 

Regzdamas tokias melagystes, kad net prostitutė būtų nuraudu- 
si iš gėdos, zuavų karininkas papasakojo savos kūrybos istoriją. 

Meinardas buvo priblokštas tokio talento. Jam buvo koktu net 
mėginti ką nors neigti. 

— Kas iš to, monsinjore? — tarė jis atsisukęs į teisėjus.— Aš 
nepripažįstu jūsų teisės mane teisti — tuo labiau karo lauko teis- 
me. Aš reikalauju sustabdyti šį procesą. Aš rašysiu apeliacinį skun- 
dą savo šalies ambasadai! | 

— Mes neturime laiko apeliacijoms į ambasadas, monsinjore. 
Jeigu norite, galite nepripažinti mūsų teisės. Mes ją turime ir ke- 
tiname pasinaudoti. Ir būtent jūsų garsiosios personos atžvilgiu. 

Niekšas netgi šaipėsi. >» 
 — Ponai,— kreipėsi jis į kitus teismo narius,— jūs girdėjote 
kaltinamąją kalbą ir gynybą. Ar kaltinamasis kaltas, ar ne? 

Balsavimas prasidėjo nuo jauniausio teismo nario, įtartinos iš- 
vaizdos leitenanto. Sis niekadėjas, žinodamas, ko iš jo laukiama, 
paskelbė: 


— Coupable! | 

Baisusis žodis apėjo aplink būgną be jokio balso prieš, ir netru- 
kus nuskambėjo dar kraupesnė frazė, kurią ištarė pirmininkas: 

— Condamnė d mort!* | 

Meinardas krūptelėjo, lyg į jį kas būtų šovęs. Ir vėl sumurmėjo 
sau panosėje: „Ar tik aš nesapnuoju?“ 

Bet ne, kruvinas jo kameros draugo lavonas kiemo kampe buvo 
per daug tikroviškas. Tokie pat buvo ir rimti rūstūs veidai prieš jį 
ir būrys uniformuotų budelių atokiau, pasirengusių įvykdyti žiaurų 
įsakymą! 

Nieko nuostabaus, kad jį suėmė baimė. Nieko nuostabaus, kad 
šią lemtingą valandą jis prisiminė neseniai girdėtus žodžius: „Aš 


* Nuteistas mirties bausme! (Pranc.) 

ateisiu pas jus! Aš ateisiu!“ Nieko nuostabaus, kad jis nekantriai 
nukreipė žvilgsnį į vartus. 

Tačiau toji, kuri buvo ištarusi šiuos žodžius, nesirodė. O jeigu 
ir būtų pasirodžiusi, ką ji būtų galėjusi padaryti? Jauna mergaitė, 
nekaltas kūdikis — bene ji paveiktų tuos negailestingus vyrus, pa- 
siryžusius įvykdyti jam mirties bausmę? 

Ji nė nežino, kur jie jį nuvedė. Matyt, gatvėje, šurmuliuojančių 
žmenių spūstyje, arba per tą laiką, kol nusileido žemyn, ji pametė 
jį iš akių ir kol sužinos, kur jis, bus jau per vėlu! 

Jis nesitikėjo, kad ji ateis. Nebeišvys jos daugiau šiapus kapo 
duobės! 

Ta mintis skaudžiai persmelkė jį visą. Kaip tigras atsisuko jis 
į teisėją ir kaltintoją ir išliejo krūtinėje susitvenkusį įniršį. 

Jo žodžiai buvo sutikti pašaipomis ir kvatojimu. 

Netrukus jų dėmesys nukrypo į šalį. Kieme pasirodė nauji kali- 
niai — naujos, tokios kaip jis aukos, kurioms lemta būti nuteistoms 
karo lauko teismo! 

Teisėjams jis jau neberūpėjo, ir buvo paliktas Virokui bei jo 
uniformuotiems budeliams. 

Du iš jų sučiupo jį ir nuvedė prie sienos, prie pat raudonojo 
respublikono lavono. 

Rankos buvo sukaustytos antrankiais ir priešintis jis negalėjo. 
Be to, tas jam nebūtų ir padėję. 

Kareiviai stovėjo, laukdami komandos: „Tirez!“ 

Dar akimirka, ir ji pasigirs, nes zuavų leitenantas jau sudėjo 
lūpas jai ištarti. 

Tačiau likimas lėmė ką kita. Kaip tik tą akimirką atsivėrė vartai 
ir įėjo Žmogus, kuris staiga sustabdė įvykių eigą. 

Bėgte perbėgęs kiemą, jis šoko į tarpą tarp kareivių ir jų aukos 
ir, išsitraukęs iš švarko vėliavą, uždengė ja nuteistąjį. 

Netgi girti zuavai nedrįso šauti per tą vėliavą. Tai buvo kara- 
liškoji Anglijos vėliava! 

Kalinys sulaukė dvigubos paramos. Beveik tuo pat metu kitas 
žmogus atskubėjo per kiėmą ir išskleidė kitokią vėliavą nusivylu- 
sių budelių akyse. 

Ji reikalavo tokios pat pagarbos, nes tai buvo vėliava su juosto- 
mis ir žvaigždėmis — vienintelės tikros Respublikos žemėje emble- 
ma. 

Meinardas tarnavo abiem vėliavoms ir iš pradžių nežinojo, prie 
kurios labiau linksta širdis. 

Jis nežinojo, kam skolingas už antrąją vėliavą, bet kai suprato, 

kas atsiuntė pirmąją,— nes ją atnešęs žmogus buvo seras Džor- 
džas Vernonas,— jo širdis suvirpėjo iš džiaugsmo, daug saldesnio, 
nei būtų suteikęs vien tik išsivadavimas iš mirties! 


XXXIX skyrius 
DAR KARTĄ VESTBERNE 


Dar sykį sugrįžęs į Anglijos sostinę, ponas Svintonas sėdėjo 
savo kambaryje. 

Tai buvo tas pats išnuomotas butas su baldais, kuriame stovėjo 
toji pati pinta kėdė, andai jo paleista į savo nelaimingą žmoną. 

Žmona irgi buvo čia, nors ir nesėdėjo kaip jis. 

Pusiau gulom įsitaisiusi ant prastos ašutinės sofos su kietomis 
ir apsitrynusiomis pagalvėlėmis, ji skaitė kažkokį verstą De Koko 
romaną. Fanė nebuvo didelė prancūzų kalbos mokovė, tačiau turėjo 
daug kitokių talentų, kuriais taip garsėja Prancūzija. 

Nors pusryčių metas jau buvo praėjęs, puodeliai su lėkštutėmis 
tebestovėjo ant stalo. 

Paprasčiausias babito arbatinis, žiauberė, likusi nuo ketvirčio 
kepaliuko, silkės galva ir uodega ant dekoratyvinės mėlyno porce- 
liano lėkštės bylojo apie tai, kad vaišių būta ne epikūriškų. 

Svintonas rūkė „raktažoles“ su pypke iš šilojo šaknies. Jeigu 
tik kišenė būtų leidusi, jos vietoje būtų buvęs cigaras. 

Dar niekad jis nebuvo taip nusigyvenęs. Paskutinius šilingus 
išleido besivydamas Gedvud šeimyną ir palaikydamas joms 
kompaniją Paryžiuje, iš kur jos, kaip ir jis, ką tik grįžo į Londoną. 

Jo planas iki šiol nebuvo įgyvendintas ir netgi atrodė dar la- 
biau nepasiekiamas. Krautuvininko našlė, nors ir labai troško są- 
jungos su tituluotu asmeniu, vis dėlto buvo iš tos šalies, kurios 
žmonės garsėja nuovokumu. Šiaip ar taip, kaip Svintonas patyrė 
iš pokalbio jų išvykimo iš Paryžiaus išvakarėse, ponia Gedvud 
elgėsi atsargiai. 

To pokalbio metu buvo paliesta svarbiausioji tema, ir jis pats 
palietė ją, pasisiūlydamas tapti jos žentu. Tai buvo įžanga prieš 
pasiperšant jaunajai damai. 

Tačiau jis taip ir nepasipiršo, nes ponia Gedvud išdėstė keletą 
priežasčių, dėl kurių apie tai esą dar ankstoka kalbėti. 

Tos priežastys atrodė ne itin rimtos, paliekančios šiokią tokią 
viltį. 

Tikroji priežastis, tai yra, kad amerikietė motušė suabejojo jo 
kilmingumu, jam nebuvo nurodyta. Pagaliau jis juk gali ir nebūti 

lordas. Tokiu atveju vaidmenį jis atlieka puikiai, nors buvęs kari- 
ninkas, nemaža laiko stumdęsis tarp lordų, galėjo kai ko ir išmokti. 

Tas žmogus jai patiko — ne veltui jai šitiek pataikavo — ir iš- 
naudojo kiekvieną progą, kad patiktų jos dukteriai. Bet prieš ženg- 
dama toliau ji nusprendė ką nors sužinoti apie jo šeimą. Atrodė 
keista, kad jis iki šiol keliauja inkognito. Tos jo nurodomos prie- 
žastys nepakankamos. Šitą dalyką ji turi išsiaiškinti iki galo. Kur 
kitur, jei ne Anglijoje galima apie tai išsiklausinėti — todėl ji ir 
atvyko čionai su visu savo turtu, todėl ir buvo apsistojusi aristokra- 
tiškame „Klarendone“. 

Svintonas nusekė joms iš paskos, sugaišęs tik vieną dieną. Jei- 
gu būtų pasilikęs Paryžiuje ilgiau, būtų visai prasilošęs. Pinigų jam 
pakako susimokėti už prastą viešbutį, bilietą į Bolonės laivą ir už 
ekipažą nuo Londono tilto iki namų Vestberne, kur jo laukė Fanė, 
nė kiek ne turtingesnė už jį patį. Tad visai suprantama, kodėl jo 
atvykimo dieną iui valgė silkę. 
ka. Nors našlė ir nepaaiškino, kodėl atidedamos piršlybos, jis nu- 
jautė priežastį. Jis puikiai suprato, kad ji atsibeldė į Angliją, ke- 
tindama viską iššniukštinėti apie jį. 

Ir kuo gi visa tai baigsis? Sprogimu! Kaip dar galėtų būti 
kitaip? Jo pavardė tam tikruose Londono rajonuose gerai žinoma. 
Taip pat ir jo būdas. Jeigu ji įkiš nosį tenai, j0 karjera žlugs tą 
pačią akimirką, ir visiems laikams. 

Dabar jau aišku, kad toji įžvalgi moteriškė niekad neims jo 
į žentus, jeigu Kebiis tikra dėl titulo — vienintelio dalyko, kuris, 
jos akimis, turi lemiamą reikšmę. 

Jeigu lošimas dar nebaigtas, tai jo kortos labai prastos. Dabar 
reikia ypač meistriškai sulošti. 

Koks bus sekantis ėjimas? 

Tokį tat klausimą jis gvildeno, sėdėdamas ir papsėdamas pyp- 
kę. | 
— Niekas manęs per tą laiką neieškojo? — paklausė jis žmoną 
net nepasisukęs jos pusėn. 

Jeigu jis būtų pasisukęs, tai būtų pamatęs, kad jo žmona, išgir- 
dusi klausimą, krūptelėjo. Padvejojusi ji atsakė: 

— Ne, ak, leisk pagalvoti. Pas mane buvo atėjęs svečias — 
vieną kartą. 

— Kas? 

— Seras Robertas Kotrelis. Atsimeni, buvom sutikę jį Braitone. 

— Žinoma, atsimenu. Kaip užmirši tokį dabišių? Ko jis buvo 
atėjęs? 

-— Norėjo tave pamatyti. 

— Iš tikrųjų? Tai bent! Kaipgi jis sužinojo, kur mes gyvenam? 

— Ak, tu dėl to! Aš buvau jį sutikusi Kensington Gardense, 
prie pat Ilgojo tako pabaigos. Jis pasiteiravo manęs, kur esam 
apsistoję. Iš pradžių aš jam nesakiau, bet jis paaiškino, kad jam 
būtinai reikia su tavim pasikalbėti, ir aš daviau tavo adresą. 

— Bet juk manęs nebuvo namie! 

— Aš jam tą pasakiau, bet pridūriau, kad kasdien laukiu su- 
" grįžtant. Jis užėjo pasiteirauti, ar tavęs dar nėra. 

— Ką tu sakai! Jis taip labai laukė manęs sugrįžtant! Sakai, 
sutikai jį Ilgajame. take? Turbūt būdavai ten kasdien? 

— Ne, ne kasdien, Ričardai. Buvau tik kokį kartą ar du. Argi 
tu man dėl to priekaištausi? Pasakyk man, kas gali čia ištisai trū- 
nyti, šitame apgailėtiname bute su ta furija šeimininke, kuri kiaurą 
dieną kaišioja nosį, lyg norėtų pasižiūrėti, ar aš neiškrausčiau savo 
pačios lagaminų. Dievas mato, koks tai nykus gyvenimas, ir ypač 
šitoj šlykščioj skylėj! 

Nužvelgęs skurdžiai apstatytą svetainę, silkės galvą su uode- 
ga šalia kitų varganos jų puotos likučių, Svintonas turėjo pripa- 
žinti, kad žmona pasakė karčią tiesą. 

Tų žodžių tonas buvo ramus. Jame jau nebebuvo to valdingo 
priešgyniavimo, prie kurio jis buvo pripratęs per dvylika povestu- 
vinių mėnesių. Jis išnyko nuo tos dienos, kai kėdės koja, palietusi 
jo numylėtosios galvą, paliko nedidelį randelį kairiajame smilki- 
nyje — nelyginant gyslelę marmuro skulptūroje. Nuo tos dienos 
jo mylimoji pasidarė visai kitokia — bent jau jo atžvilgiu. Nors 
prieš tai juodu amžinai pešdavosi ir baisiai bardavosi, tai buvo 
pirmas kartas, kai jis pakėlė prieš ją ranką. Ir tatai turėjo povei- 
kį. Tokiam bailiui kaip jis pakako drąsos ją pulti. Nuo to laiko 
ji ėmė jo bijoti. Štai kodėl ji suvirpėjo užklausta, ar niekas nebuvo 
užėjęs. | | | | 

„ Būvo laikas, kai Fransė Vailder nebūtų krūptelėjusi nuo tokio 
klausimo ir jos balsas nebūtų virpėjęs, atsakant į jį. 

Štai ji vėl krūptelėjo ir vėl pasijuto labai nesmagiai — už durų 
pasigirdo žingsniai ir beldimas. | | 

Dar sykį pabeldė. Ne iš visų jėgų kaip paštininkas, bet švelniai. 
„tuk tuk tuk“, kaip džentelmenas arba dar greičiau — dama. 

— Kas čia galėtų būti? — paklausė Svintonas, traukdamas pyp- 
kę iš burnos.— Tikiuosi, kad ne pas mus. 

Londone Svintonas visai netroško nekviestų svečių. Jis buvo 
paskleidęs po pasaulį tiek neapmokėtų čekių, kad skambutis į dų: 
ris, juo labiau beldimas, tikrai negalėjo jo pradžiuginti. 

— Pas mus niekas negali ateiti — pasakė Žmona apsimestinai 
ramiai.— Nėra kam, nebent kas iš tavo senų draugų būtų matęs, 
„kaip tu grįžai namo. Ar nieko nesutikai pakeliui? 

— Ne, manęs niekas nematė,— piktai atkirto vyras. 

— Viršuj gyvena šeima — svetainėje. Aš manau, kad čia kaž- 
kas pas juos atėjo, arba pas šeimininkus. 

Pastarasis spėjimas buvo paneigtas iš prieškambario pasigirdu- 
sio pokalbio. 

— Ar ponia Svinton namie? — pasiteiravo vyriškis užlipusiojo 
laiptais balsas. 

— Taip, sere! — atsakė airė durininkė, atsiliepusi į beldimą. 

— Perduokite mano kortelę ir paklauskite ponią, ar ji gali ma- 
ne priimti. 

— O viešpatie! Čia Kotrelis! — sumurmėjo eksgvardietis, paži- 
męs balsą. 

„Seras Robertas Kotrelis“ buvo parašyta kortelėje, kurią at- 
nešė visiems darbams pasamdyta tarnaitė. 

— Kvieskit,— sušnypštė Svintonas jai, nelaukdamas Fanės lei- 
dimo, o ši tuo tarpu, rodydama nustebimą nelauktu svečiu, pašo- 
ko ir nuskubėjo į miegamąjį. 

Vyras turėjo pastebėti, kad žmonos pasitraukimas iš kambario 
labai keistas. Tačiau jis neatkreipė į tai dėmesio, nes kaip tik tuo 
metu jam šovė į galvą išganinga mintis. 

Nors jis ir nę itin mėgo serą Robertą Kotrelį ir šiek tiek numa- 
nė, koks jo vizito tikslas, šiuo metu norėjo jį priimti. Kambaryje 
tebetvyrojo sūdytos silkės kvapas, ir jis buvo linkęs verčiau uosti 
iškvėpintą batistinę maloningojo baroneto — o toks jis tikrai bu- 
vo — nosinę. 

Taigi visai ne sąskaitų suvedimas su Braitono pažįstamu rūpėjo 
Svintonui, kai jis liepė tarnaitei įleisti svečią. 
Ir jis buvo įleistas. 


XL skyrius 
ATSARGUSIS BA RON ETAS 


Baronetas šiek tiek nublyško, kai atsivėrus svetainės durims 
išvydo žmogų, kurio mažiausiai tikėjosi. 

Tačiau, pripratęs prie tokių siurprizų, per daug nesutriko. Jis 
kai ką žinojo apie buvusio gvardiečio charakterį. Žinojo ir tai, kad 
šiuo metu jam nesiseka; tokiomis aplinkybėmis jis vargu ar bus 
labai smalsus. 

— Ak, Svintonai, mielas bičiuli,— šūktelėjo jis, tiesdamas pirš- 
tinėtą ranką.— Džiaugiuosi vėl jus matydamas. Ponia sakė man, 
kad laukia jūsų sugrįžtant. Aš kaip tik ėjau pro šalį, pamaniau, 
užsuksiu pažiūrėti. Girdėjau, buvote Paryžiuje? 

— Taip,— atsakė Svintonas, apsimestinai nuoširdžiai spaus- 
damas ranką. 

— Ten baisūs dalykai dedasi. Stebiuosi, kaip jūs išnešėt svei- 
ką kailį! 

— Dievė mano, tai vienintelis daiktas, kurį aš parsivežiau. 

— Iš tikrųjų? Ką jūs turite galvoje? 

— Matote, aš vykau tenai pasiimti pinigų, kurie jau nuo seno 
man priklauso, ir užuot juos gavęs, praradau ir tą nedidelę sumą, 
kurią vežiausi su savimi. 

— Kaip jums taip nepasisekė, drauguži? 

-- Atvirai kalbant, aš susigundžiau palošti su prancūzų kari- 
ninkais kavinėje „Tūkstantis kolonų“. Tą jų prakeiktą ekartė. Jie 
tą lošimą išmanė geriau ir netrukus mane apšvarino. Vos sukrapš- 
čiau keliui atgal. Ačiū Dievui, kad aš vėl čia, bet kaip reikės pra- 
gyventi žiemą — neįsivaizduoju. Aš atsiprašau, sere Robertai, kad 
užkraunu jums savo asmeninius rūpesčius. Aš toks sutrikęs, kad nė 
nebežinau, ką kalbu. Tegu ją galas tą Prancūziją ir prancūzus! Kad 
aš ten daugiau kelčiau koją — niekada! 

Seras Robertas Kotrelis, nors buvo laikomas turtingu, nebuvo 
pratęs švaistyti pinigų... dėl vyrų. Moterims nebuvo toks šykštus, 
nors išlaidaudavo tik dėl tų, kurių prielankumą pelnyti galima 
buvo tik taip. Jis buvo iš tų kavalierių, kurie nori laimėti pergalę, 
kuo mažiau paaukodami, o ją laimėję retai leidžia pinigus tam, kad 
ją išlaikytų. Jis sklandė nuo gėlės prie gėlės kaip drugelis. 

Kad jis užėjo, tikėdamasis rasti anaiptol ne Svintoną, bet ap- 
lankyti jo žmoną, bailusis vyras žinojo taip puikiai, lyg apie tai 
būtų buvę atvirai pasakyta. Ir motyvai buvo visiškai aiškūs, ypač 
po tokio nerimto pasiaiškinimo. 

Šis žinojimas kaip tik ir paskatino eksgvardietį išsipasakoti sa- 
vo finansines bėdas. Tą jis padarė labai subtiliai, kad pasiūlymas 
paskolinti nedidelę sumelę negalėtų pažeminti jo orumo. 

Seras Robertas dvejojo. Prieš mėnesį jis nebūtų svarstęs. Bet 
per tą mėnesį jis buvo keliskart susitikęs su ponia Svinton Ilgaja- 
me take ir kitur. Jis jautėsi pasiekęs pergalę ir visai nebuvo linkęs 
mokėti už triumtą, kuriuo jau pasimėgauta. 

Kaip tik dėl šios priežasties jis taip ilgai nenorėjo suprasti 
tokios švelnios užuominos, 

Svintonas sugalvojo būdą padaryti ją suprantamesnę. Jam pa- 
sitarnavo skurdžių pusryčių liekanos. 

— Pažvelkite! — apsimestinai linksmu tonu jis parodė į išran- 
kiotus silkės kaulus.— Galima pamanyti, kad šiandien penktadienis. 
Ta gardi žuvelė buvo įsigyta už paskutinius pensus. Rytoj iš tiesų 
penktadienis, ir aš manau, kad mano gavėnia bus dar griežtesnė. 

Dabar jau nebuvo kaip atsisakyti. Sausarankis aristokratas pa- 
sijuto įvarytas į kampą. 

— Mano mielas drauge,— tarė jis, — nekalbėkite šitaip. Jeigu 
penkių svarų banknotas jums padėtų, tai gal suteiksite man garbę 
ir jį priimsite? Tikiuosi, kad man jūs leisite tą padaryti? 

— Sere Robertai, jūs per daug dosnus. Aš... aš... 

— Tai grynas menkniekis. Aš nedrįsčiau jums siūlyti tokios 
menkos sumos, bet kaip tik dabar mano reikalai truputėlį pašlijo. 
Aš smarkiai prasilošiau per paskutiniąsias lenktynes, ir mano ad- 
vokatas dabar mėgina pratęsti Devonšyro dvaro ipoteką. Jeigu pa- 
vyktų, reikalai, žinoma, susitvarkytų. O kol kas paimkite štai tiek. 
Bus jums paspirtis kuriam laikui, kol padėtis pagerės. 

— Sere Robertai, aš... 

— Jokių atsiprašinėjimų, Svintonai! Tai aš turiu jūsų atsipra- 
šyti už tokią menką paramą. 

Buvęs gvardietis liovėsi priešinęsis, ir penkių svarų banknotas 
buvo įspraustas jam į delną. 

— Beje, Svintonai,— kur kas dalykiškesniu tonu tarė baronetas, 
tartum norėdamas užbaigti nesmagią sceną,— kodėl jūs nesikrei- 
piate į vyriausybę? Aš drįsčiau tvirtinti, kad tokių sugebėjimų žmo- 
gui kaip jūs derėtų pamėginti laimę. 

— Beviltiška, sere Robertai! Aš neturiu ryšių. O jeigu ir turė- 
čiau, tai sutrukdytų ta bjauri istorija, dėl kurios turėjau palikti 
gvardiečių pulką. Jūs žinot, nėreikia pasakoti. Ji bemat iškiltų 
aikštėn, jei tik paduočiau prašymą. 

— Niekai, mano mielas drauge! Negadinkite sau dėl šito gyve- 
nimo. Taip būtų, jeigu taikytumėt į dvariškius ar vyskupus. Bet, 
kaip suprantu, nesvajojat nei apie vieną, nei apie kitą? 

Eksgvardietis liūdnai nusijuokė. 

— Ne! — tarė jis.— Man pakaktų kur kas mažiau. Bent jau da- 
bar neturiu jokių svaiginančių siekių. 

— O jeigu kreiptumėtės į lordą..., kuris turi įtakos vyriausybei? 
Siais sunkiais laikais yra begalė darbo, taip pat ir žmonėms, ne- 
norintiems, kad jiems būtų primenamos praeities nesėkmės. Jūsiš- 
kės nebus jums kliūtis. Aš asmeniškai pažįstu lordą. Jis visai ne- 
priekabus. 

— Jūs jį pažįstate, sere Robertai? 

— Labai artimai. Ir jeigu neklystu, jis yra kaip tik toks žmo- 
gus, kuris galėtų jums padėti, tai yra surasti kokią tarnybą. Pra- 
sidėjus revoliucijoms, diplomatijos reikmės labai išaugo. Ypač slap- 
toji diplomatija. Aš žinau, kad tam dabar išeikvojamos milžiniškos 
sumos. Tai kodėl gi jums nepabandžius slaptosios tarnybos arkliu- 
ko? 

Svintonas vėl užsidegė pypkę ir susimąstė. 

— Gvardiečiui nedera rūkyti pypkę, — pajuokavo ' svečias.— 
Užsienio reikalų ministerijos favoritai rūko tik karališkus cigarus. 

Svintonas nurijo šią tabletę su šypsena, kuri bylojo atgimstan- 
čią viltį. 

— Gal norėtumėt pasivaišinti? — pasiūlė baronetas, atkišda- 
mas auksinį portsigarą. 

„Svintonas padėjo pypkę į šalį ir užsidegė cigarą. 

— Teisybė, sere Robertai,— tarė jis.— Man reikia kažko imtis. 
Labai malonu, kad jūs davėte man tokį patarimą. Tačiau kaip man 
juo pasinaudoti? Aš rmepažįstu didiko, kurį jūs minėjote. Ir nė 
vienas mano draugų nepažįsta. | 

— Vadinasi, jūs nelaikote manęs vienu iš jų? 

— Brangus Kotreli! Nesakykite taip! Aš būčiau nedėkingiausias 
žmogus pasaulyje, jeigu po šito mūsų pokalbio nelaikyčiau jūsų 
geriausiu iš jų visų — galbūt vieninteliu dar man likusiu. 

— Man rodos, aš tiesiai pasakiau, kad pažįstu lordą... pažįstu 
tiek, jog galėčiau jam laišku jus rekomenduoti, ar ne? Aš garan- 
tuoju, kad jis jus priims. Ir jeigu jūs nesat per daug išrankus dėl 
tarnybos pobūdžio, tai manau, jis suras jums ką nors. Ar supra- 
tote mane, Svintonai? | 

— Aš išrankus? Nė truputėlio, sere Robertai,— gyvendamas 
tokiame apskurusiame bute ir prisimindamas tuos prašmatnius pus- 
ryčius, kuriuos mudu su vargše žmonele turėjome laimę suvalgy- 
ti! 

— Ak, beje, gal man bus atleista, kad taip ilgai nepasiteiravau 
apie ponios sveikatą. Tikiuosi, ji laikosi neblogai? 

— Ačiū! Vargšelė laikosi taip neblogai kaip tik įmanoma, atsi- 
Aūrus tokioje apverktinoje padėtyje. 

— Ar aš neturėsiu malonumo ją pamatyti? 

Svečio klausimas buvo nuoširdžiai abejingas. Jis jautė — bent 
jau šią valandėlę — nepageidaująs jos matyti tokioje kompanijoje. 

— Tuoj pažiūrėsiu, sere Robertai,— atsakė vyras, keldamasis 
nuo kėdės ir eidamas miegamojo link.— Man atrodo, kad tokiu 
metu Fanė dar nebus apsirengusi. 

Seras Robertas slapta vylėsi, kad taip ir bus. Tokiomis aplin- 
kybėmis kalbėtis su ja būtų nei šis, nei tas. 

Jo noras išsipildė. Ji ne tik neapsirengusi, bet net guli lovoje 
su baisiu galvos skausmu ir maldauja baronetą atleisti jai, kad 
negali pasirodyti! 

Tokį ponios atsakymą atnešė tarpininkas vyras. Svečiui beliko 
tik įvykdyti savo malonų pažadą dėl rekomendacinio laiško. 

Jis prisitraukė kėdę prie stalo ir parašė jį currente calamo. * 

Šį kartą jis nepaliko voko neužklijuoto, kaip paprastai daryda- 
vo tokiais atvejais. Laiške buvo vienas kitas sakinys, kurio jis ne. 
norėjo rodyti eksgvardiečiui. Baigiamieji žodžiai skambėjo taip: 
„Ponas Svintonas sutiks imtis bet kokios tarnybos, kurią Jūsų 
šviesybė malonėsite jam suteikti. Jo padėtis beviltiška... 

Paseilinęs kraštelį savo aristokratiško liežuvio galiuku, p už- 
klijavo voką ir padavė šeimininkui. 

— Aš žinau,— tarė jis,— lordas mielai jums padės. Jūs salė 
tumėt rasti jį Užsienio reikalų ministerijoje, bet neikite tenai. Teri 
būna daug žmonių, kuriems verčiau nežinoti, kokiu reikalu jūs 
kreipiatės. Nugabenkite laišką jo šviesybei į asmeninę rezidenciją 
Park Leine. Su tokiu reikalu kaip jūsiškis jis daug mieliau priima 
namie. Patarčiau jums vykti nedelsiant. Bet kurią minutę jus kas 
nors gali aplenkti — aplink šmirinėja būriai ieškančių kažko pa- 
našaus. Jo šviesybė apie trečią turėtų būti namie. Aš vėliau užsuk- 
siu pasiteirauti, kaip jums sekasi. Sudie, mielas bičiuli! Likite svei- 
kas! 

Sukišęs savo lieknus aristokratiškus pirštus į pirštines, barone. 
tas išėjo, palikęs eksgvardiečiui laišką, kuris galėjo gerokai pakeis- 
ti jo ateitį. 


XLI skyrius 
SCENA PARK LEINE 
Kaip visi žino, Park Leine, priešais Haid Parką, įsikūrusics 


prabangiausios Bondo rezidencijos. Čia daugiausia gyvena anglų 
aristokratai, iš visų didikų patys kilmingiausi. 


* * * 


Tą pačią dieną, kai seras Robertas Kotrelis nenorom aplankė 
poną Ričardą Svintoną, po pietų, vizitų valandą, Park Leine pasi- 


* Vienu ypu (iot.). 

rodė atviras parko fajetonas, traukiamas poros išpuoselėtų ponių 
plevenančiais vėjyje šilkiniais karčiais ir uodegomis, ir privažiavo 
prie ištaigingo namo, priklausančio vienam iš kilmingiausių didi- 
kų. 
Vadeles laikė džentelmenas, kuris, regis, neblogai tą darė, šalia 
sėdėjo ledi, labai pritinkanti visam ekipažui, o ant užpakalinės 
sėdynės buvo įsitaisęs liokajus su auliniais batais ir livrėja. 

Nors džentelmenas buvo jaunas ir išvaizdus, ledi jauna ir daili, 
o liokajus rūpestingai apsirengęs, patyrusi akis iš karietos išvaiz- 
dos būtų supratusi ją esant išnuomotą kažkokiai progai. 

Jos iš tiesų būta išnuomotos, o jos nuomotojas — Ričardas Svin- 
tonas. Tai jis vadelėjo ftajetoną, o jį puošianti gražuolė buvo jo 
žmona. 

Vadelėjama buvo taip išmaniai, kad privažiavę prie didiko rezi- 
dencijos poniai sustojo tiesiai priešais svetainės langus. 

Taip buvo suinanyta iš anksto. 

Liokajus, kaip žiogas stryktelėjęs nuo pasostės, užbėgo laip- 
tais, paskambino varpeliu ir pasiteiravo šeimininko. 

Jo šviesybė buvo namie. 

— Laikyk vadeles, Fane,— tarė Svintonas, lipdamas iš tajeto- 
no.— Gerai laikyk ir žiūrėk, kad poniai nepajudėtų iš tos vietos, 
kur stovi — nė per colį! 

Nesuprasdama, ką reiškia toks griežtas paliepimas, Fanė pri- 
žadėjo jį vykdyti. 

Prisimindama toli gražu ne vieną kartą, kai buvo užsitraukusi 
vyro įniršį, ji nebesiryžo priešgyniauti. 

Taip viską patvarkęs, eksgvardietis užlipo laipteliais, parodė 
savo kortelę.ir buvo palydėtas į svetainę. 


XLII skyrius 
JEGA, SLYPINTI GRAŽIAME VEIDELYJE 


Svintonas buvo įleistas į prieškambarį — didelę salę, apstatytą 
puikiais baldais. 

Kurį laiką jis buvo paliktas vienas, nes durininkas nunešė jo 
E 

"tingi ir prašmatnūs salės papuošimai atsispindėjo veidro- 

Pius virš židinio aplink visas sienas nuo grindų iki pat lubų. 

Tačiau Svintonas nesižvalgė nei į neregėtą ištaigą, nei į jos 
atspindį veidrcdžiuose. 

Tą pačią akimirką, kai liko vienas, jis nuskubėjo prie lango 
ir pasižiūrėjo į gatvę. „Stovi kaip tik ten, kur reikia, o Fanė — argi 
ji neverta nuodėmės? Viešpats mato, ji atrodo nuostabiai. Gyve- 
nime nemačiau jos taip atrodančios. Jeigu jo šviesybė iš tiesų 
toks, kaip apie jį kalbama, tai aš turėčiau gauti tarnybą. Brangioji 
Fane! Šįryt gavau už tave penkis svarus. Tu verta tiek aukso, kiek 
pati sveri. Pakelk galvą, vaikuti, ir pasuk savo gražų veidelį į lan- 
gą! Tave turi apžiūrėti, ir, kiek man žinoma, išmanantis žmogus. 
Cha cha cha!“ 

Visa tai buvo pasakyta mintyse, nes Fanė buvo toli ir nebūtų 
girdėjusi. 

O slopinamą juoką nutraukė durininkas, manieringai pranešęs: 

— Jo šviesybė priims jus bibliotekoje. 

Sie žodžiai tarsi šaltas dušas apipylė jo šviesybės interesantą. 
Visa jo linksmybė garuote išgaravo. 

Nesugrįžo ji ir tada, kai jis atsidūrė bibliotekoje, kuri pasirodė 
besanti gana niūri patalpa su knygų pristatytomis sienomis ir lan- 
gais, žvelgiančiais į rūmų kiemą. 

Si apgailėtina nesėkmė, podraug ir tyli kambario prieblanda 
pranašavo liūdną jo vizito baigtį. 

— Kokiu reikalu, sere? — paklausė prakilni persona, stovinti 
priešais. 

Klausimas nebuvo ištartas šiurkščiai ar iš aukšto. Lordas... gar- 
sėjo lipšniomis manieromis, kurios pelnė jam geraširdžio reputa- 
ciją. 

Atsakydamas į jį eksgvardietis padavė rekomendacinį laišką. 
Daugiau jam nebuvo kas daryti, tad stovėjo ir laukė, kuo visa 
baigsis. 

O stovėdamas mąstė, kad viskas būtų buvę kitaip, jeigu pokal- 
bis būtų vykęs svetainėje, o ne šitoje slogioje knygų saugykloje. 

— Man labai gaila, ponas Svintonai,— tarė jo šviesybė, per- 
skaitęs sero Roberto laišką,— išties gaila, kad niekuo negaliu 
jums. padėti. Aš nežinau jokios laisvos vietos. Norintys gauti tar- 
nybą ateina pas mane kasdien, manydami, kad aš galiu jiems pa- 
dėti. Būčiau tikrai laimingas, galėdamas pasitarnauti sero Roberto 
Kotrelio draugui, jeigu tatai būtų mano galioje. Bet užtikrinu jus, 
kad taip nėra. 

Ričardas Svintonas jautėsi nusivylęs — tuo labiau kad išleido 
trisdešimt šilingų fajetono su poniais ir liokajaus nuomai. Jie buvo 
iš paslaugiojo baroneto paskolintosios sumos. Galima sakyti, išmes- 
ti lauk pinigai — nebėra nei skambančių, nei šokančių. 

Jis stovėjo nebežinodamas, ką sakyti. Pokalbis buvo baigtas — 

jo šviesybė, pavargęs nuo lankytojo, laukė, kol jis išeis. 

Šią kritišką minutę jam padėjo atsitiktinumas. 

Gatve žygiavo eskadronas kareivių. Trimitas, skelbiantis „dvi- 
gubą žingsnį“ nuaidėjo prie pat rūmų durų: Jo šviesybė, norėda- 
mas sužinoti, kodėl kareiviai marširuoja, staiga pašoko nuo kėdės 
ir palikęs Svintoną nuskubėjo į svetainę. 

Pro langą lordas... išvydo žygiuojančius dragūnus. Tačiau jo 
žvilgsnis ilgam ties jais neapsistojo. Apačioje, netoli bortinio ak- 
mens, jis pamatė šimtus kartų įdomesnį dalyką negu ryškios gvar- 
diečių uniformos. Tai buvo jauna ir graži ledi, sėdinti atvirame 
fajetone ir laikanti vadeles — tarsi lauktų to, įėjusio į namą. 

Fajetonas stovėjo priešais jo namus, ir damos kompanionas 
dar turėtų būti viduje. Matyt, jis ir bus ponas Svintonas, tas gražus 
vyriškis, kuris prašė tarnybos! 

Beregint prašytojas, kuriam buvo beveik atsakyta, siipEs Žinai 
atgal -— šį kartą į svetainę. 

— Beje, ponas Svintonai,— tarė jis,— jūs galite palikti man 
savo adresą. Aš norėčiau pasitarnauti savo draugui serui Rober- 
tui, ir nors dabar nieko negaliu pasiūlyti, bet kas žino... Hm. Ta 
moteris karietoje, ar ne jūsų nuosavybė? 

— Mano žmona, jūsų šviesybe. 

— Kaip gaila, kad jai teko laukti už durų! Reikėjo atsivesti ją 
su savimi. 

— Nedrįsau varginti jūsų, milorde. 

— Ak, niekai, mano mielas pone. Moteris niekad netrukdo. 
Gerai, palikite adresą. Jeigu kas pasitaikys, būkite tikras, aš jus 
prisiminsiu. Man norėtųsi padaryti Kotreliui paslaugą. 

Svintonas paliko adresą ir nuolankiai nusilenkęs išėjo iš tarny- 
bų skirstytojo namų. 

Važiuodamas atgal Pikadiliu, jis galvojo sau, kad ekipažas 
su poniais buvo samdytas neveltui. 

Dabar jis jau žinojo, į kokį žmogų kreipėsi tarnybos. 


XLII! skyrius 
Į KAIMĄ 

Pasaulyje tėra viena šalis, kur gyvenimas kaime yra išties ver- 
tinamas ir teikia tiek džiaugsmo. Toji šalis — Anglija! 

Teisybė, šie džiaugsmai prieinami nedaugeliui — tik Anglijos 


diduomenei. Fermeriai jų nepatiria, valstiečiai tuo labiau. 
Tačiau apie dvarininko gyvenimą galima tik pasvajoti! 

Rytais jis medžioja su varovais ar be jų su visais kiekvienai 
medžioklės rūšiai būdingais ritualais. Vakarais sėda pietauti prie 
„prancūziškos virtuvės skanėstais apkrauto stalo, kuris nepadarytų 
gėdos ir pačiam Lukului, apsuptas rinktinių moterų ir vyrų. 

Vasarą čia būna ekskursijos, piknikai, vakaronės sode, o pasta- 
raisiais metais iškilmingos kroketo ir teniso varžybos, kurios užsi- 
baigia tradiciniais viliojančiais pietumis, pajvairinamais- šokiais 
svetainėje, šeimos muzikavimu arba retsykiais pakilesne karinio 
orkestro muzika, kuria aprūpina artimiausios kareivinės ar sava- 
norių, jomenų bei liaudies kariuomenės štabas. 

Visi šie renginiai niekad nebūna triukšmingi ar sumaištingi, 
juose vyrauja tobula ramybė ir pavyzdingas elgesys. Argi galėtų: 
būti kitaip ten, kur susirenka visų Anglijos žmonių žiedas — jos 
aristokratija ir žemvaldžiai, vienodos socialinės pakopos žmonės — 
ir leidžia laiką, naudodamiesi gyvenimo malonumais? 

Tad nieko keista, kad kapitonas Meinardas; turintis vos vieną 
kitą kilmingą draugą, ir iš tų pačių kai kuriuos jau praradęs dėl 
savo respublikoniškų polinkių, jautėsi pagerbtas, gavęs pakvietimą 
atvykti štai tokių ką tik aprašytų pietų. 

Toliau kvietime buvo sakoma, kad šeimininkas kviečia jį pa- 
sisvečiuoti dar keletą dienų ir dalyvauti neseniai paskelbtoje ku- 
rapkų medžioklėje. 

Juo maloniau, kad šis kvietimas buvo siųstas sero Džordžo Ver- 
nono iš Vernon Holo netoli Sevenoukso Kente. 

Meinardas nematė baroneto nuo tos dienos, kai britų vėliava, 
uždengusi jam pečius, išgelbėjo jį nuo mirties. Norėdamas išsisuk- 
ti iš bėdos, į kurią buvo pakliuvęs Paryžiuje, jis turėjo nedelsda- 
mas grįžti į Angliją, į jos sostinę, kur gyveno iki tol. 

Tačiau jis laiko veltui neleido. Revoliucijoms pasibaigus, jis 
atidėjo kardą į šalį ir paėmė plunksną. Per vasarą parašė romaną 
ir atidavė leidėjui. ' Netrukus jis turėjo pasirodyti. | 
„Sužinojęs, kad seras Džordžas grįžo į savo dvarą kaime, Mei- 
nardas parašė jam laišką, kuriame išreiškė dėkingumą už suteiktą 
pagalbą. 

Bet dar labiau jis norėjo padėkoti jam pačiam. Tačiau svarstyk- 
lės persisvėrė-į kitą pusę. Už jo paslaugą buvo su kaupu atlyginta, 
ir jis nesiryžo pasinaudoti senuoju kvietimu, kad nebūtų palaikytas 
įkyriu. Tokiomis aplinkybėmis naujas kvietimas buvo labiau nėgu 
lauktas. 

Nors Sevenouksas yra netoli nuo Londono, jis vis dėlto apsuptas 
tokio natūralaus ir kaimiško gamtovaizdžio, kokį tik įmanoma rasti 
Anglijos grafystėse — nepakartojamo Kento gamtovaizdžio. 

Traukinio švilpukas šioje giliai užsislėpusių Sevenoukso slėnių 
tyloje nuaidėjo visai neseniai. | 

Saldžios nuojautos sklidina širdimi, džiugiai virpančia iš ne- 
kantrumo, važiavo ką tik praūžusios revoliucijos vadas Kento ke- 
liais. Ne jojo raitas, o stotyje pasisamdė karietaitę. 

Karietaitė buvo atvira, diena vaiski ir šilta, gamtos grožis 
neapsakomas — griežčiai žaliuoja, ražienos geltonuoja, miškų ir gi- 
raičių lapija rudens nuauksinta. Visi javai jau nupjauti. Kurapkos 
su savo vadomis gana drąsiai šmirinėja po tuščius laukus, o taza- 
nų pulkeliai, jau šiek tiek praretinti kulkų, laikosi arčiau priedan- 
gų. Galima įsivaizduoti, kokia medžioklė jo laukė! 

Tačiau jis galvojo visai ne apie tai. Būsimos medžioklės 
džiaugsmai jam nerūpėjo. Jo mintys sukosi vien tik apie šviesia- 
plaukę mergaitę, sutiktą Atlanto garlaivio denyje ir paskutinįsyk 
matytą Tiuilri sodų namo balkone. Nuo to karto jis nebebuvo ma- 
tęs Blanšos Vernon. 

Bet užtat kaip dažnai apie ją galvodavo! Kaip dažnai! Kiek- 
vieną dieną, kiekvieną valandą! 

Ir dabar jo siela buvo nugrimzdusi į tokias svajas — jis bandė 
prisiminti visas su ja susijusių akimirkų brangias širdžiai smulk- 
menas: kaip pamatė ją pirmą kartą, paskui jos veido atspindys 
kajutės veidrodyje, epizodas Mersyje, kuris dar labiau ją priartino, 
jos atsisveikinimo žvilgsnis Liverpulio prieplaukoje ir galiausiai — 
tas trumpas mirksnis, kai šiurkščiai stumiamas gatve, jis spėjo 
pamatyti ją, stovinčią balkone. 

Nuo šito prisiminimo jam dabar ir salo širdis. Ne mylimosios 
paveikslas kėlė jam tokius jausmus, bet žinojimas, kad jos įsikišimas 
padėjo išvengti tokios negarbingos mirties ir visiško nuėjimo už- 
marštin. Jis žinojo tik tiek, kad jos tėvo įtakingumas dovanojo jam 
gyvybę. 

Nejaugi dabar jis galės susitikti akis į akį su šviesiaplauke . 
mažyle — peržengęs šventą šeimos rato ribą ir gavęs tėvišką palai- 
minimą — ir turės progą ją pažinti, gal net palenkti jos širdį! 

Nieko tad stebėtina, kad tokias godas gododamas jis nė nematė 
po ražienas vaikštinėjančių kurapkų bei pamiškėje tūnančių fa- 
zanų. | 

Nuo pirmo jų susitikimo buvo praėję jau dveji metai. Dabar 
jai bus maždaug penkiolika. Tąkart dirstelėjęs į balkoną virš gal- 
vos, jis pastebėjo, kad ji išaugusi ir pastambėjusi. 

“ Tuo geriau, pamanė jis, greičiau ateis tas laikas, kai bus lemta 
išsipildyti jo nujautimui. 

Nors ir optimistiškai nusiteikęs, jis nelabai pasitikėjo savimi. 

Ir tai suprantama. Nežinomas, beveik benamis nuotykių ieškotojas 
ir anglų baroneto, tiek pat kilmingo, kiek ir turtingo, duktė — tarp 
jų žiojėja plati praraja. Kokį tiltą jis tikisi nutiesti per ją? Jokio, 
išskyrus savąją viltį. Iš tiesų, žmonės linkę tikėti tuo, kuo jie nori 
tikėti. 

Visa tai gali būti tik iliuzija. Be šios didelės kliūties — turtinės 
nelygybės, visuomeninės padėties, į kurią jam nepakako proto 
atsižvelgti, — gali būti dar daug kitų, mažesnių. 

Blanša Vernon — vienintelis vaikas, ir lengvai tokio turto nie- 
kas neatiduos, bent jau tol, kol jos širdis tikrai nebus užkariauta. 
O gal jau ir dabar kas nors ją apžavėjo ir pasiglemžė sau. Kas 
nors, artimesnis jai amžiumi — gal koks tėvo parinktas kan- 
didatas į užkariautojus. 

Šešėlis, temdantis šitaip svarstančio Meinardo veidą, bylojo, 
koks vis dėlto menkas tėra jo tikėjimas lemtimi. 

Jis ėmė sklaidytis tik tada, kai karietaitė pririedėjo prie Vernono 
rūmų ir jį pasitikdami atsivėrė vartai. 

O kai dvaro savininkas vestibiulyje šiltai ir svetingai jį pasvei- 
kino — pradingo visai. 


XLIV skyrius 
MEDŽIOKLĖJE 


Turbūt nėra įspūdingesnio reginio už medžiotojų sambūrį Ang- 
lijos laukymėje, nesvarbu kokia būtų medžioklė — su škotiškais 
aviganiais ar anglų skalikais. Netgi didingas mūšio paveikslas 
su glaudžiai stovinčiomis kariūnų gretomis ir trimitų skardenimu 
nėra toks uždegantis dvasią kaip skaisčiai raudoni švarkai žaliame 
fone, šunys, nekantriai šokinėjantys aplink medžioklius auksiniais 
galionais, tai šen, tai ten piestu besistojantis arklys, lyg nuspren- 
dęs numesti žemėn raitelį, kartkartėmis pasigirstantis sodrus rago 
balsas ir šmaikščių botagų švilpčiojimas šunims suraminti. 

Paveikslas dar nebūtų užbaigtas, jeigu nepaminėtume virtinės 
poniais kinkytų lando ir fajetonų, prisėdusių aukštuomenės, praš- 
matnaus ekipažo, vadelėjamo hercogo su hercogiene viduje, ša- 
lia — fermerio su savo turgaus vežimu, o už jų — pėsčiųjų darbi- 
nėmis drobės palaidinėmis — „„Hobo, Diko ir Hiko sulopytais ba- 
tais ir kuokomis rankose“; jų drabužiai blankūs šalia raudonų 
švarkų, bet viltys skaisčios — gauti premiją už dalyvavimą nukau- 
nant elnią, jei jie bus medžiojami. 

Tokį tat reginį matė kapitonas Meinardas, raitas ant žirgo iš 
sero Džordžo Vernono arklidžių. Šalia buvo pats baronetas, o prie 
jo, atvirame lando sėdėjo jo duktė su Sabina. 

Tamsiaodė tarnaitė su turbanu — tokią figūrą labiau tikėtina 
išvysti kur rytuose tigrų medžioklėje — net ir ji teikė paveikslui 
vaizdingumo. Tokia pora nebuvo kažkas nematyta šiose Anglijos 
vietose, kur Rytų Indijos „nabobai“ mėgsta praleisti savo gyveni- 
mo saulėlydį. 

Tokiose vietose ne taip retai gali pamatyti ir indusų princą, ap- 
sitaisiusį tautiniais drabužiais. 

Diena buvo tokia kaip dera medžioklei. Dangus vaiskus, oras 
palankus kvapams ir gana šaltas, kad galėtum paraginti arklį bėg- 
ti sparčiau. Na, o šunys kaip dera gerai pailsėję. 

Džentelmenai smagiai nusiteikę, damos šypsosi, vangūs drobi- 
nuūkų veidai šviečia pasitenkinimu. 

Visi laimingi laukia pasigirstant medžioklės rago. 

Tačiau visame šiame sambūryje yra vienas žmogus, kuris nesi- 
džiaugia drauge su visais. Tai — vyras, sėdintis ant bėro žirgo, 
mindžikuojančio šalia Blanšos Vernon karietos. 

Kodėl jis nedžiūgauja drauge su visais? 

Priežastį galėtume rasti kitapus karietos, kur ant arklio sėdi 
kitas raitelis, vadinantis Blanšą Vernon savo pussesere. 

Kaip ir Meinardas, jis svečiuojasi Vernon Parke, tik kur kas 
didesnėmis teisėmis. 

Tai Skjudamoras, Frankas Skjudamoras — dar visai vaikiškas 
bebarzdis jaunuolis. Tuo nesmagiau šalia jo jaučiasi šis jau su- 
brendęs vyras. 

Tačiau nors ir vaikiškas, jis gražus kaip saksų Endimionas arba 
Adonis. 

O ji — iš tos pačios giminės, panašaus sudėjimo ir amžiaus — 
argi ji gali juo nesižavėti? 

Kad jis ja žavėjosi, abejonių nebuvo. Meinardas tą pastebėjo, 
staiga pajuto tą dieną, kai jie visi trys pirmąsyk susitiko. Ir po to 
ne sykį tas krito jam į akį, bet taip kaip dabar dar nebuvo: persi- 
svėręs per balną jis stengėsi sudominti pusseserę. 

Ir jam neblogai sekėsi. Ji daugiau į nieką nežiūrėjo ir nieko 
nesiklausė, nepaisė šunų lojimo ir negalvojo apie skalikus, ji tegir- 
dėjo jaunojo Skjudamoro gražbylystes. 

Meinardas žiūrėjo į juodu su neapsakomu kartėliu, nors supra- 
to, kad vargiai galėjo tikėtis ko kito. 

Žinoma, jis padarė Blanšai paslaugą. Tačiau už ją jau atlygin- 
ta, nes tik jos dėka jis buvo ištrauktas iš zuavų nagų. Bet ji tai 

padarė paprasčiausiai norėdama atsimokėti už gera — vaikiškas 
dėkingumas! 

Su kokiu malonumu jis dabar klausytųsi tų žodelių, kuriuos ji 
šnabžda Skjudamorui į ausį. 

Taip ekskapitonui nerimstant balne, į galvą jam šovė mintis: 
„Mano veidas per daug apaugęs šeriais. Jai labiau patinka švel- 
nūs skruosteliai“. 

Ši pavydi mintis pervėrė jį lig pat kulnų, tad spustelėjęs jais 
arkliui šonus jis pasileido tolyn nuo karietos! 

Matyt, kad ši mintis nepaliko jo ir per visas gaudynes, nes nuo- 
lat ragindamas arklį ir neatsilikdamas nuo šunų, jis pirmas pavijo 
užpjudytą Žvėrį. 

Tą dieną žirgas buvo sugrąžintas į arklides šlapiomis vadelė- 
mis ir kraujuojančiais šonais. 

Svečias atsisėdo prie pietų stalo tarp raudonšvarkių medžioto- 
jų, pajutusių pagarbą nepažįstamajam, jojusiam visai įkandin šu- 


nų. 


XLV skyrius 
PRIEDANGOJE 


Kitą dieną turėjo vykti fazanų medžioklė. 

Rytas, kaip reta Anglijoje, pasitaikė puikus: skaistus, mėlynas 
dangus, šilta spalio saulė. 

— Damos dalyvaus su jumis medžioklėje, — pasakė seras Džor- 
džas, tuo pamalonindamas vyriškių širdis.— Taigi, džentelmenai, — 
pridūrė jis,— žiūrėkit, kad ranka nesudrebėtų. 

Toli eiti nereikėjo. Fazanų draustinis buvo prie namų, tarp žai- 
dimų aikštelių ir daržų. Ten vešėjo brūzgynai su kur ne kur au- 
gančiais dideliais medžiais, metančiais šešėlį ant lazdynų, bugie- 
nių, berželių, prožirnių, sedulų ir erškėtrožių pomiškio. Tie 
atžalynai driekėsi gal ketvirtį mylios per kalvotą vietovę su gilio- 
mis miškingomis daubomis, pavėsingais kloniais, vagojamais skai- 

drių upeliūkščių. 


Paprastai čia būdavo medžiojamos slankos, bet dabar joms dar 
buvo ne metas ir šiuo laiku buvo mėgaujamasi fazanų šaudymu. 

Po pusryčių medžiokliai išsirengė į kelią. Dauguma moterų liko 
namie: sero Džordžo pakviestųjų vyriškių žmonos, seserys ir duk- 
terys. Tačiau buvo ir tokių, kurios gavo pasiūlymą dalyvauti me- 
džioklėje — tai buvo ponios iš gretimų dvarų. 

Visi išėjo drauge — priekyje eigulys, o iš paskos spanieliai 
ir kiti medžiokliniai šunys. 

Vos tik perėjus žaidimų aikšteles, išsyk prasidėjo medžioklė, 
ir dvivamzdžių pykšėjimas netrukus nutraukė pokalbius, vykusius 
visą kelią iki pat miško pradžios. 

Įžengę į brūzgynus, medžiotojai bemai pasiskirstė mažomis 
grupelėmis po dvi—tris damas ir tiek pat džentelmenų kiekvienoje 
ir ėmė šukuoti tankmę ta kryptimi, kurią buvo nurodęs eigulys, 
kur buvo lengviau prasibrauti ir kur labiausiai tikėtinas laimikis. 

Su viena iš tokių grupelių nuėjo ir Meinardas, nors ir ne su ta, 
su kuria būtų geidavęs. Niekam nepažįstamas, jis gavo eiti su pir- 
ma pasiūlytąja drauge — dviem dvarininkais, kuriems iazanai rū- 
pėjo kur kas labiau negu dailiosios lyties atstovės, susirengusios 
pasižiūrėti, kaip jie bus daigojami. 

Su šia trijule moterų nebuvo. Tiesa, dvi buvo pradėjusios eiti 
drauge, bet abu dvarininkai, aistringi medžiotojai, netrukus pali- 
ko savo sijonuotas kompaniones, ir Meinardui nebeliko nieko kito 
kaip tik vytis. juos ir jų šunis arba visai atsisakyti medžioklės. 

Sekdamas paskui medžiotojus, jis netrukus pametė iš akių da- 
mas, atsilikusias toli už nugaros ir nė kiek nesigailėjo su jomis 
išsiskyręs. Nė viena iš jų nebuvo nei labai jauna, nei labai patraukli 
ir, laimė, jas lydėjo tarnas. Jis atsisveikino su jofnis, dėdamasis die- 
vinąs fazanų medžioklę, nors tatai anaiptol neatitiko teisybės ir 
nė nebūtų šovę jam į galvą, jeigu viena iš jų būtų buvusi sero 
Džordžo Vernono duktė. 

Žygiuodamas per draustinį, jis toli gražu nebuvo linksmas. 
Širdį gniaužė nemalonus prisiminimas: baroneto duktė nuėjo su ta 
grupele, kurioje buvo ir jaunasis Skjudamoras. Kadangi ji tai pa- 
darė niekieno neliepiama, vadinasi, pati DAR S tokią kompani- 
ją. 

Buvusiam karininkui dabar sekėsi ne taip gerai kaip elnių me- 
džioklėje.. Keliskart jis apskritai prašovė pro šalį, o vieną ar du 
sykius fazanas suplasnojo jam prieš nosį stipriais sparnais, nespė- 
jus paspausti gaiduko ir net prisitaikyti! 

Dvarininkai, matę, koks vikrus jis vakar buvo raitas, stebėjosi 
tokiu jo šaudymu. 

Jie net neįsivaizdavo, kas atėmė iš jo sugebėjimus. Tik paste- 
bėjo, kad jis išsiblaškęs, bet priežasties nenutuokė. 

„ Po kurio laiko jie išsiskyrė. Jiems rūpėjo tiktai fazanai, o jam 
kur kas žavesnis buvo paukštis tolimam brūzgynų lopinėly, švy- 
tintis tarp medžių lapijos ir skleidžiantis aplinkui palaimą. 

Galbūt ji dabar yra kokiame nors miškingame slėnyje drauge 

su jaunuoju Skjudamoru, kuris pusbrolio teisėmis pasiliko su ja 
vienudu ir švelniai šnabžda jai į ausį slaptą meilės prisipažinimą! 

Ši mintis nuliūdino Meinardą. 

Jam tikriausiai būtų sukilęs pyktis, bet tam jis neturėjo dings- 
ties. Per tą laiką jis tik keliskart buvo šnektelėjęs su sero Džordžo 
Vernono dukra, ir tai tik iš mandagumo, draugams ir giminaičiams 
girdint. Jis net neturėjo progos pasikalbėti apie tuos įvykius, kurie 
padėjo jam atsirasti čia, kur jis dabar yra. 

Jis troško šito pokalbio ir drauge bijojo! Jo nuojauta, iš pra- 
džių atrodžiusi tokia tikra, pasirodė besanti apgaulinga! Dabar jam 
susidarė visai priešingas įspūdis, ir vienas stovėdamas tylioje tank- 
mėje jis nejučia ištarė: 

— Ji niekad nebus mana! 

— Tai kaip, Blanša? Kaip? — paklausė kažkas kitas, jau nebe 
jis, nematomas amžinai žaliuojančių bugienių lajoje. 

Atsakymo nebuvo, ir tie patys žodžiai kiek pakeisti nuskambėjo 
vėl: 

— Ar pažadat man, Blanša? Pažadat? 

Užgniaužęs kvapą, Meinardas dunksinčia širdimi laukė atsa- 
kymo. Iš klausėjo balso jis sprendė, kad tai dviejų žmonių pokal- 
bis ir kad jiedu vieni. 

Netrukus jis įsitikino, kad taip ir yra. Eidami vienas šalia kito 
miško keliu, jie atsidūrė kaip tik priešais tą vietą, kur jis stovėjo. 

Jiedu stabtelėjo. Jis jų nematė. Juos užstojo tankios žemai nu- 
karusios bugienių šakos. Tačiau jis puikiausiai girdėjo visus Žo- 
džius. 

Mergaitės atsakymas nuskambėjo jo ausyse kaip muzika. 

— Nepažadu, Frankai! Nepažadu! 

Jis nežinojo nei apie ką kalbama, nei kokio pažado prašoma. 

Bet netrukus viskas turėjo paaiškėti, ir jis pajuto didžiulį pa- 
lengvėjimą. 

— Žinoma,— priekaištingai tarė Skjudamoras.— Aš žinau, ko- 
dėl jūs negalite man pažadėti. Taip, aš žinau. 

— Ką jūs žinot, Frankai? 

— Tai, ką visi mato: kad jūs įsižiūrėjot į tą kapitoną Meinar- 
dą, kuris tiktų jums į tėvus arba į senelius! Nieko sau! Jeigu jūsų 
tėvas sužinotų, tai neįsivaizduoju... 

— Jeigu taip ir būtų, — drąsiai atšovė baroneto dukra,— kas 
galėtų man ką prikišti? Jūs pamiršot, kad šis džentelmenas išgel- 
bėjo man gyvybę! Jeigu ne jo kilniaširdiškumas, aš tikrai būčiau 
nuskendusi. Ir jeigu ne jo narsa! Kad jūs būtumėt matęs tas mil- 
žiniškas bangas, kurios rengėsi mane praryti! Ir neatsirado nė vie- 

no, kuris būtų išdrįsęs ištiesti man ranką. Jis iš tikrųjų išgelbėjo 
mane. Kas čia keista, kad esu jam dėkinga? 

— Jūs esat jam daugiau negu dėkinga, Blanša! Jūs jį mylit! 

— Myliu jį! Cha cha cha! Ką jūs norit tuo pasakyti? 

— Ak, manau, aiškinti jums nereikia. Pati puikiai žinot! 

— Aš tik žinau, kad jūs šiandien nepakenčiamas, Frankai. 

— Ar aš! Daugiau toks nebūsiu — su jumis. Kadangi su ma- 
nim jums neįdomu, tai manau, būsit patenkinta, jeigu jus paliksiu: 
Tikiuosi, rasit be manęs kelią namo? Jums reikės paėjėti štai šituo 
keliu ir jis nuves jus prie parko vartų. 

— Prašau nesirūpinti dėl manęs, — iššaukiamai atsakė sero 
Vernono duktė.— Manau, kad pareisiu namo ir be savo galantiško- 
jo pusbrolio Skjudamoro pagalbos. 

Šie žodžiai, ištarti su neslepiama ironija, užbaigė pokalbį. 

Susierzinęs jaunasis medžiotojas atsuko savo gražiajai palydo- 
vei nugarą, švilptelėjo savo spanieliui, nuėjo šalin ir greitai dingo 
už miškelio. 


XLVI skyrius 
NETIKĘS MEDŽIOTOJAS 


— Turiu jūsų atsiprašyti, panele Vernon,— tarė Meinardas, iš- 
lįsdamas iš bugienių. 

— Už ką? — mergaitė net krūptelėjo iš netikėtumo, bet tuoj 
pat nusiramino. 

— Už tai, kad nugirdau judviejų su pusbroliu pokalbio galą. 

Ji: tylėjo nieko nesakydama, lyg stengdamasi E kas 
buvo kalbėta. 
derėjo “1 anksčiau, bet aš... aš net nežinau, kas mane su- 
laikė. Matyt, kad... 

— Ak,— nutraukė ji, tarsi norėdama padėti jam išsivaduoti iš 
tokio nesmagumo,— tai visai nesvarbu. Frankas kalbėjo nesąmo- 
nes, ir tiek. 

— Aš džiaugiuosi, kad jūs nepykstate ant manęs. Nors turė- 
čiau gėdytis savo poelgio, bet pasakysiu tiesiai, kad nesigraužiu 
nugirdęs jūsų žodžius. Malonu girdėti, kad tave kas giria. 

— Bet kas gi jus gyrė? 

Klausimas buvo ištartas su tokiu naivetė*, kad galima buvo 
pamanyti ją koketuojant. 


* Naivumu (pranc.). 

Galbūt ji pamiršo, ką kalbėjo? 
— Tik jau ne jūsų pusbrolis,— pasakė Meinardas šypsodama- 
„sis,— kuris mano, kad aš tikčiau jums į senelius. 

— Cha cha! — nusikvatojo panelė Vernon.— Neimkite į galvą, 
ką Frankas kalba. Jis nuolat ką nors įžeidžia. 

— Aš neimu:. Ir ko beimti, xai girdėjau, kaip jam buvo paprieš- 
tarauta. Iš visos širdies dėkoju savo kilniadvasei gynėjai! 

— O! Tai, ką aš apie jus sakiau, nebuvo joks gyrimas! Aš tik 
papasakojau, kaip buvo iš tikrųjų. Jeigu ne jūs, būčiau paskendusi. 
Esu tuo tikra. 

— O jeigu ne jūs, aš būčiau nušautas. Juk tai irgi tiesa, ar ne? 

Ji atsakė ne iš karto. Jos skruostai paraudo, keistai nesiderin- 
dami su veidą temdančiu šešėliu. 

— Man nepakeliama mintis, kad esu kam nors skolingas — 
netgi jums, panele Vernon! Prisipažinkite, kad mes dabar atsiskai- 
tę. Jūs neįsivaizduojate, koks aš būčiau patenkintas. 

— Aš nelabai suprantu, kapitone Meinardai. 

— Tada aš kalbėsiu tiesiai. Argi ne jūs pasiuntėte tėvą gel- 
bėti manęs? 

Sito nė nereikėjo klausti, ir jis tą žinojo. Ir kaip galėjo nežinoti, 
juk aiškiai prisiminė tuos nuostabius žodžius: „Aš ateisiu pas jus! 
Aš ateisiu!“ 

Ji neatėjo, kaip jis kad tikėjosi, bet padarė dar geriau — at- 
siuntė žmogų, kuris pajėgė jį apginti. 

— Teisybė,— atsakė ji.— Aš pranešiau tėveliui apie jūsų bėdą. 
Man visai nesunku buvo tą padaryti, ir joks pavojus negrėsė. Jeigu 
nebūčiau taip padariusi, tai jūs būtumėt palaikęs mane labai nedė- 
kinga. Jus ir taip būtų išgelbėję. Kiti jūsų draugai būtų suskubę 
tą padaryti. 

— Kiti mano draugai? 

— Jūs turbūt žinot? 

— A, jūs turite galvoje Amerikos ambasadorių. 

— Ir dvi amerikietės damas, kurios atvedė jį į jūsų kalėjimą. 

— Dvi damas! Aš jų nemačiau. Ir nieko apie jas negirdėjau. 
Amerikos ambasadorius atvyko, bet jis galėjo ir pavėluoti. Tai jūsų 
tėvui — jums — aš dėkingas už išvadavimą. Aš norėčiau, kad jūs 
suprastumėt, panele Vernon, koks aš be galo jums dėkingas. Aš 
niekad negalėsiu to parodyti! 

Meinardas kalbėjo su įkarščiu, sunkiai valdydamasis. 

Ir to įkarščio nė kiek neslopino tai, kad dvi damos buvo atė- 
jusios su Amerikos ambasadoriumi į jo kalėjimą Paryžiuje. Jis 

maždaug spėjo, kas jos galėjo būti, ir buvo laikas, kai toks daly- 
kas būtų jį pradžiuginęs. O dabar jis buvo patenkintas, kad drau- 
giškam jų ketinimui buvo užbėgta už akių! 

Stovėdamas šiame miške šalia nuostabios būtybės, vertos būti 
jo nimia, jis mieliau norėjo tikėti, kad tai ji dovanojo jam gyvy- 
bę — kaip kad jis jai. 

Jeigu jis būtų galėjęs patikėti, kad ji jaučia jam ne mažesnį 
dėkingumą, net širdį būtų atgavęs. 

Švelni it pumpuras jos širdelė — kaip jis troško ją perskaityti, 
įžvelgti iki pat dugno! 

Subtilus ir pavojingas tatai buvo uždavinys, per daug subtilus 
džentelmenui ir per daug pavojingas žmogui, kuris pats širdy nėra 
tikras. 

Jis pabijojo skverbtis gilyn. 

— Panele Vernon,— tarė jis, grįždamas prie įprastinio pokal- 
bio temos, — kaip matau, jūsų pusbrolis kažkaip staigokai jus pa- 
liko. Gal malonėtumėt leisti man jus palydėti iki namų? Manau, 
kad remdamasis nuodugniais ponaičio Skjudamoro nurodymais ras- 
čiau kelią. 

Ponaičio Skjudamoro! Jeigu jaunasis džentelmenas būtų buvęs 
čia, tai tikrai būtų pasipiktinęs tokiu jaunatvišku kreipiniu. 

— Ak, nereikia! — tarė baroneto duktė, kurią jau vargiai bega- 
lėjai pavadinti mergaite.— Aš puikiai žinau kelią. Neaukokite dėl 
manęs medžioklės, kapitone Meinardai! 

— Aš negaliu toliau medžioti — neturiu šunų. Tiedu aistringi 
medžiotojai, su kuriais turėjau eiti drauge, labai greit mane pra- 
lenkė ir, kaip matote, aš likau vienas. Jeigu man nebus leista jūsų 
palydėti, tai turėsiu... turėsiu likti kur esąs. 

— Na, jeigu jūs nebeinate medžioti, tai galime keliauti kartu. 
Namie jums bus nuobodu, bet gal mes jau rasime ką nors sugrįžus. 

— Nenuobodu,— atsakė atsilikęs medžiotojas.— Nenuobodu, 
jeigu jūs, panele Vernon, sutiksite pabūti su manimi. 

Iš esmės. tai buvo drąsus pareiškimas, ir Meinardas tuoj pat 
pasigailėjo taip pasakęs. 

Laimė, tie žodžiai, buvo įvertinti tik kaip mandagumo ženklas, 
ir jaunajai panelei sutikus jie patraukė miško keliuku namų link. 

Jie ėjo vieni, bet kai kas juos matė. 

Jiems iš paskos su šautuvu rankoje ir greta tursenančiu spanie- 
liu sliūkino Skjudamoras. Jis nemėgino jų pasivyti, tik iš tolo ste- 
bėjo, kaip jie eina per mišką, paskui parko takeliu ir galiausiai 
prisidėjo prie ponių pulkelio, grįžtančio iš pievos, | 

XLVII skyrius 
TIK PENKIOLIKA 


Buvo švenčiamas Blanšos Vernon gimtadienis. Iš dalies dėl jo 
seras Vernonas ir sukvietė svečius medžioklėn. 

Rytas prabėgo taip kaip visi kiti — medžiojant po brūzgynus. 
Vakare turėjo būti iškilmingi pietūs, o po jų — šokiai. 

Atėjus skirtai vakaro valandai, baroneto duktė sėdėjo savo 
miegamajame, kur Sabina ką tik baigė ją rengti pietums. 

Per visą tą laiką, kol tarnaitė ją tvarkė ir šukavo, Blanša įni- 
kusi skaitė laikraštį, kuris ją, regis, buvo labai sudominęs. Ret- 
sykiais džiugus šūktelėjimas išsiverždavo jai iš lūpų, galiausiai 
laikraštis iškrito jai iš rankų ir ji sėdėjo susimąsčiusi, lyg apie 
kažką užsisvajojusi. 

Pagaliau ištarė: 

— Man atrodo, aš įsimylėjau. 

— Įsimylėjot? Panelyte, kam jūs taip kalbat? Esat dar per 
jauna apie tai galvoti! 

— Per jauna! Tai kiek gi metų tam reikia turėti? 

— Nagi, sako, kad tai labai priklauso nuo klimato. Vakarų 
Indijoje, kur karšta, žmonės įsimyli greičiau negu Anglijoje. Aš 
žinau, kad daug Barbado mergaičių išteka nesulaukusios penkio- 
likos, o įsimyli dar anksčiau. 

— Bet man šiandien sukanka penkiolika. Tu žinai, kad šiandien 
mano gimimo diena? 

— Aišku, kad žinau. Anglei mergaitei penkiolika dar per anksti, 
ypač tokiai ledi kaip jūs, panele Blanša. 

— Atsiminkite, kad trejus metus aš gyvenau Vakarų Indijoje. 

— Tas neturi reikšmės. Dėl to taisyklė nesikeičia. Anglijoje jūs 
dar vaikas. 

— Vaikas! Nesąmonė, Sabi! Pažiūrėk, kokia aš aukšta! Ta maža 
lovelė tuoj bus man per ankšta. Aš kasnakt atsiremiu pėdomis į jos 
galą. Man reikia didesnės lovos. Būtinai. 

— Ūgis dar ne viskas. 

— Pamanyk, aš esu ganėtinai stambi. O kiek sveriu! Kurią 
čia dieną tėvelis pasvėrė mane geležinkelio stotyje. Septyni stou- 
nai ir šeši svarai — daugiau kaip šimtas svarų! Tu tik pagalvok, 
Šabi! 

— Aš žinau, kad jūs sveriate tiek, kiek priklauso pagal amžių. 
Tačiau norint ištekėti tai ne svarbiausias dalykas. 

— Norint ištekėti? Cha cha cha! Kas apie tai kalba! 

— Tam žmonės ir įsimyli. Meilė visada taip baigiasi. 

— Ne visada, man regis. 

— Jeigu tik nuoširdžiai myli. 

— Sakyk, Sabi, ar tu kada mylėjai?. 

— Sabi yra Vakarų Indijos kreolė. Nereikia jos šito klausti. 
Kodėl tas panelei rūpi? 

— Todėl... todėl, kad mano pusbrolis šįryt man apie tai kalbėjo, 
kai ėjom per brūzgynus. | 

— Ponaitis Frankas? Apie meilę? Jis kalbėjo jums apie meilę? 
Ką jis sakė, panele Blanša? | 
.  — Norėjo, kad pažadėčiau jam, jog jį mylėsiu ir būsiu jam 
ištikima. 

— Jeigu jūs jį mylėsit, tai ir būsit ištikima. Tada, žinoma, už jo 
ir ištekėsit. 

— "Ką? Už tokio vaikėzo? Ištekėsiu už pusbrolio Franko? Na jau 
ne. Jeigu aš tekėsiu, tai tik už vyro! 

— Vadinasi, jūs jo nemylit. Tai jis bus kas nors kitas? | 

— Tu prisipažįsti, kad buvai įsimylėjusi pati, Sabi? — paklausė 
jaunoji šeimininkė, neatsakydama į paskutiniuosius tarnaitės Žžo- 
džius. 

— Prisipažįstu, panele. Sabi patyrė šį jausmą dusyk. 

— Dusyk! Tai labai keista, ar ne? 

— Tik ne Vakarų Indijoje. 

— Na, tiek to tą antrą kartą. Jeigu pati kada dar įsimylėsiu, 
tai ir suprasiu. Pasakyk man, Sabi, kaip buvo pirmąjį kartą? Aš 
tikiuosi, kad jūs, spalvotieji, jaučiat tą patį ką ir mes, baltieji? 

— Visiškai tą patį, tik kreolai daug smarkiau. 

— Smarkiau? Ką smarkiau? 

— Kreolai smarkiau myli — jų aistra karštesnė. Man atrodė, 
kad aš tą vaikiną galėčiau suryti. 

— Kokį vaikiną? | 

— Pirmąjį. Dėl antro aš taip nesikrausčiau iš proto. Tada jau 
buvau gerokai vyresnė. 

— Bet tu nebuvai ištekėjusi, Sabina? 

— Nebuvau. 

Šešėlis perbėgo tarnaitės veidu, kai ji ištarė šiuos žodžius. 

— Kodėl jūs klausinėjate tokių dalykų, panele Blanša? Juk jūs 
nemanote nei įsimylėti, nei tekėti? | 

— Aš negalvoju apie tai, Sabi. Tik bijau, kad aš jau įsimylė- 
jau. Manau, kad tikrai taip. 

— Įsimylėjot! Iš kur jūs žinot? 

— Tikrai nežinau. Todėl ir noriu, kad pasakytum man, kaip tau 
buvo. 

— Nagi sakiau, kad man norėjosi jį suryti. 

— Oi! Bet juk tai absurdas. Tu turbūt juokauji, Sabi? Aš tikrai 
nieko tokio nejaučiu. 

— O tai ką jūs jaučiat? 

— Na, aš norėčiau, kad jis visada būtų šalia, tik jis ir daugiau 
niekas. Ir kad visą laiką man kalbėtų, o aš žiūrėčiau į jį ir klausy- 
čiausi — žiūrėčiau tiesiai į akis. Jo tokios nuostabios akys. Jos 
buvo tiesiog nepaprastos, kai šiandien sutikau jį miške. Mes bu- 
vome dviese. Pirmąsyk gyvenime. Kur kas smagiau negu Žmonių 
būryje! Aš norėčiau, kad visi tėvelio svečiai išsiskirstytų, o jis 
pasiliktų. Tada mes nuolat būtume vieni. 

— Pala, panele, apie ką gi jūs kalbat? Ponaitį Skjudamorą3 

— Ne ne. Ne apie Franką. Jis gali keliauti sau su visais kitais. 
Man jis visai nerūpi. 

— Tai kas gi tada? 

— Ak, Sabi, argi tu nežinai? Tu turi Žinoti. 

— Gal Sabi ir įtaria kai ką. Turbūt ji per daug neapsirinka, 
manydama, jog tai tas džentelmenas, kuris parlydėjo panelę iš 
medžioklės? 

— Taip, tai jis. Aš nebijau prisipažinti, Sabi. 

— Bet kitiems verčiau to jau nesakykit. Jeigu tamstos tėvelis 
sužinos, baisiai pyks. Net neabejoju, kad pakels didelį vėją. 

— Bet kodėl? Kas čia bloga? 

— Kodėl, kodėl! Kada nors gal suprasit. Verčiau įsižiūrėkit 
į savo pusbrolį Skjudamorą. 

— Neįmanoma. Man jis nepatinka. Negaliu. 

— O tas kitas patinka? 

— Žinoma. Aš nieko negaliu padaryti. Argi tai įmanoma? 

Kreolė per daug tuo nesistebėjo. Ji buvo iš tų moterų, kurios 
nuostabiai moka įvertinti tikrąsias vyro savybes. Tad iš pradžių 
kiek įtariai žiūrėjusi, ji netrukus pamėgo respublikonų kapitoną, 
nes kalbama dabar buvo kaip tik apie jį. 

— Pasakykit man teisybę, panele. Jūs manot, kad patinkat jam? 

— Aš nežinau. Daug atiduočiau, kad taip būtų. 

— Kiek jūs atiduotumėt? 

— Visą pasaulį, jeigu jį turėčiau. Ak, mieloji Sabi, kaip tu ma- 
nai, ar aš jam patinku? 

— Ką gi, Sabi mano, kad jis jumis nesibodi. 

— Nesibodi! Ne ne, taip tikrai nėra! 

— Aišku, kad ne,— atsakė kreolė, kuri taip pat nuostabiai mo- 
kėjo įvertinti ir moterų privalumus. 

„Kaipgi jis galėtų bodėtis?“ — pagalvojo ji, žiūrėdama į savo 
jaunąją šeimininkę, kuri, jos akimis, turėjo visus angelo bruožus. 

— Paklausykite, panele Blanša,— tarė ji, nutylėdama tai, ką 
pagalvojo,— ar jūs jam patinkat, ar ne, bet paklausykit Sabi pa- 
tarimo ir niekam nesakykit, kad jūs jam neabejinga. Aš esu tikra; 
kad jūsų tėveliui tas labai nepatiktų. Būtų bėda — didelė bėda. 
Laikykit tą dalyką sau — giliai giliai paslėptą krūtinėje. Nebijokit, 
Sabi jūsų neišduos. Sabi myli savo gerą mažą mergytę. Ji eis su 
jumis į ugnį ir į vandenį. 

— Ačiu, brangioji Sabi. Aš žinojau tai, aš žinojau! 

— Jau skambina pietums. Jums reikia eiti į svetainę. Ir nepy- 
kinkit to savo pusbrolio. Aš turiu galvoje ponaitį Skjudamorą. Tas 
negeras jaunikaitis piktas kaip velnias ir gudrus kaip gyvatė. Jeigu 
fis įtars, kad jūs galvojate apie kapitoną Meinardą, pridarys bė- 
dos jūsų tėveliui — gyvatė visada stengiasi įgęlti. Taigi, panele 
Blanša, stenkitės laikyti paslaptį, kol neateis laikas ją atskleisti. 

Blanša, jau persirengusi pietums, nusileido į svetainę, prieš 
tai davusi pažadą savo patikėtinei kreolei. 


XLVIII skyrius 
PIETŪS 


Tos dienos sero Džordžo Vernono pietūs buvo ištaigingesni 
negu kitados. Kaip jau žinoma, baronetas šventė savo vienturtės 
Blanšos penkioliktąjį gimtadienį. 


Prie stalo turėjo sėdėti rinktiniai svečiai. Be tų, kurie jau sve- 
ko, pačios garbingiausios grafystės šeimos, kurios gyveno ne per 
toliausiai ir galėjo suskubti atvykti. 

Iš viso jų jau buvo apie dvidešimt, — kai kurios garsios aukštais 
titulais, — dar tiek pat turėjo pasirodyti vėliau. Po pietų buvo ža- 
dėtas šokių balius. 

„Kai Meinardas, persirengęs pietums, nusileido į svetainę, joje 
jau knibždėjo svečių. Gražuolės buvo pulkeliais sutūpusios ant 
soilų, stulbindamos savo sijonų prabangumu ir tokiu pat kiklikų 
bei rankovių kuklumu. 

Tarp jų sėdėjo džentelmenai juodais kaip derva kostiumais, ku- 
rių niūrumą šiek tiek skaidrino baltos amžių išbandytos apykaklės, 
ir tie santūrūs jų drabužiai juokingai kontrastavo su prabangiais 
šilkais bei satinais, šiugždančiais aplinkui. 

Vos tik įžengęs į kambarį, jis pajuto, kaip visų žvilgsniai su- 
smigo į jį; tiek vyrų, tiek moterų, trumpai sakant, jis buvo jų dė- 
mesio centras. Ir šio dėmesio buvo daugiau, nei svečiai paprastai 
skiria naujai jėjusiam. 

Kai vyresnysis liokajus griausmingu balsu paskelbė jo pavardę, 
pridėdamas karinį laipsnį, per minią nuvilnijo šnabždesys. Kaž- 
koks dabita, pamiršęs savo įprastinį pasipūtimą, tuoj pat smalsiai 
pasisuko į jį, tituluotų asmenų našlės ir hercogienės išsitraukė 
monoklius auksiniais rėmeliais ir įsistebeilijo taip, kaip tokioms 
kilmingoms damoms visiškai nepritinka, tuo tarpu jų dukterų žvilgs- 
niai buvo kur kas malonesni ir iškalbingesni. 

Meinardas nežinojo nė ką jam manyti. Nepažįstamasis su tokia 
įdomia biografija galėjo tikėtis tiriamų žvilgsnių, bet tik ne tokių, 
juolab šioje išskirtinai kilmingoje ir rafinuotoje draugėje. 

Jis pats buvo pakankamai gerai išsiauklėjęs, tad savo nustebi- 
mo neparodė. Be to, priešais jis matė veidus, kurie atrodė draugiš- 
ki, o kritiškosios našlės žvelgė į jį pro savo monoklius ne tiriamai, 
bet susižavėjusios! 

Nors tatai jo nesutrikdė, vis dėlto atrodė keista. Daugelį iš čia 
esančių jis jau buvo sutikęs anksčiau — drauge medžiojo, šaudė, 
net pietavo prie vieno stalo. Kodėl tie ponai, anksčiau nieko pa- 
našaus nerodę, šiandien jį sutinka su tokiu susidomėjimu? 

Atsakymą davė jo šeimininkas, kuris kreipėsi į jį tokiais malo- 
niais žodžiais: 

— Kapitone Meinardai, mes sveikiname jus! 

— Kokia proga, sere Džordžai? — paklausė apstulbęs svečias. 

— Jūsų literatūrinės sėkmės proga. Mes net nežinojome, kad 
"jūs taip pat tobulai valdote ir kitą, ne mažiau garbingą ginklą —- 
plunksną. 

— Jūsų žodžiai man labai malonūs, bet aš vis tiek nieko nesu- 
prantu. | 

— Suprasite, kai tik pažvelgsite čionai. Manau, kad jūs dar jo 
nematėt, nes atėjo su paskutiniuoju paštu. 

Kalbėdamas seras Džordžas laikė didelio formato laikraštį — 
kaip buvo matyti iš pavadinimo, rytinį Londono dienraštį. 

Meinardo akys nukrypo į didelę skiltį, kurios pavadinime buvo 
minima jo pavardė. Tai buvo knygos recenzija — jo parašyto roma- 
no recenzija. Iki jam išvykstant iš Londono jis dar nebuvo aptartas 


175 


spaudoje. Šis laikraštis išspausdino pirmąją jo romano apžvalgą 
ir įvertinimą. 

„Trys nuostabūs tomai, parašyti neeilinio žmogaus. Apie Mei- 
nardą galima būtų pasakyti tą patį, ką Baironas rašė apie Bona- 
artą: 
£ Karštoms širdims net pragaras ramybė.“ 

Tokiais žodžiais prasidėjo straipsnis. Ir toliau buvo rašoma 
panašiai, kone perdėtai liaupsinant, o pabaigoje apžvalgininkas 
pareiškė, jog „literatūros skliaute suspindo nauja žvaigždė“. 

Meinardas neskaitė visos ilgos skilties komplimentų, pažertų 
kažkieno dosnios plunksnos — rašiusysis, be abejonės, nepriklausė 
žinomų literatų būriui ir pavardė jo buvo visai negirdėta. Jis tik 
permetė akimis pirmąsias pastraipas bei pabaigą ir grąžino laik- 
raštį šeimininkui. 

Būtų netiesa sakyti, kad jis nebuvo pamalonintas, kaip ir tai, 
kad nė kiek nenustebo. Aprašinėdamas kai kuriuos įvykius, patirtus 
svečioje žemėje ir supindamas juos su vėlesniais išgyvenimais, — 
rašydamas tą nuotykių istoriją, — jis nė nemanė, kad šis jo dar- 
bas, atliktas savo malonumui, atneš sėkmę ir visiškai pakeis pro- 
fesiją. Iki tol jam rūpėjo tik kardas. Dabar reikėjo jį padėti ir im- 
tis plunksnos. 

— Stalas padengtas! — paskelbė liokajus ir plačiai atidarė sve- 
tainės duris. 

Sero Džordžo svečiai buvo suporuoti iš anksto. Naujai pripa- 
žintas rašytojas atsidūrė tituluotos damos draugėje: 

Tai buvo jauna ir įdomi dama — ledi Meri P., eis liki 
apylinkės perų duktė. 

Tačiau kavalieriui panelė nelabai rūpėjo. Jo mintys krypo į jau- 
nesnę ir kur kas įdomesnę būtybę — šeimininko dukterį. 

Per tas kelias minutes svetainėje jis nenuleido nuo jos aistringo 
žvilgsnio. 

Kone išplėšusi tėvui iš rankų populiarų laikraštį, ji pasitraukė 
į tolimiausią kamputį ir atsisėdusi įniko godžiai skaityti. 

Iš to, kaip ji laikė laikraštį, Meinardas suprato, koks straips- 
nis ją sudomino, o iš žvakių apšviesto veido išraiškos galėjo spėti 
jos mintis. 

Rašydamas romaną, jis vis galvojo apie ją, kupinas kuo švel- 
niausių jausmų. Ar dabar, skaitydama šią apžvalgą, ji atsimoka 
jam tuo pačiu? 

Kaip malonu buvo išvysti jos veide šypseną — lyg tos liaupsės 
būtų suteikusios jai džiaugsmo. O dar maloniau buvo, kai pabaigusi 


176 


skaityti ji apsidairė po kambarį ir sutikusi jo akis pažvelgė pasidi- 
džiavimo bei susižavėjimo kupinu žvilgsniu! 

Kvietimas eiti prie prašmatniausio pasaulyje pietų stalo buvo 
nemaloni kliautis, nutraukusi šį dievišką žvilgsnį. 

Ir kai paskui jis sėdėjo netoli galustalės su ledi Meri prie šono, 
koks pavydas gniaužė širdį, žiūrint į kitą galą, kur sėdėjo jauni- 
mas, o svarbiausia — Skjudamoras su jam patikėta skaisčia, spin- 
duliuojančia žvaigžde, lLurios gimtadienį jie susirinko švęsti! 

Meinardas dabar ncbcimatė jos. Ją užstojo milžiniška vaza su 
oranžerijos grožybėmis. Kaip jis neapkentė tų paparčių ir žiedų, 
ir sodininko, kuris jų priskynė, ir tų rankų, kurios sudėjo iš jų 
tokią neperžvelgiamą puokštę! 

Per pietus jis buvo nedėmesingas savo tituluotajai kompanio- 
nei, nemandagiai nedėmesingas. Jis beveik nesiklausė malonaus 
jos čiauškėjimo ir atsakinėjo nenoriai. Netgi šilkinių jos sijonų si- 
jonėlių šiugždėjimas palei kelius nežadino minčių apie šalia esan- 
čios žavingos būtybės artumą! 

Ledi Meri turėjo pagrindo patikėti ne kartą girdėtu tvirtinimu, 
kad talentingi žmonės visuomenėje ne tik neįdomūs, bet ir kvaili. 
Be abejonės, ji laikė Meinardą tokiu, nes kai pietūs pasibaigė 
ir damos atsistojo eiti svetainėn, ji aiškiai. pajuto palengvėjimą. 

Netgi perdėtai paslaugiai jis patraukė jai kėdę, o pats nukreipė 
žvilgsnį į kitą galą, kur išeinančias viešnias lydėjo Blanša Ver- 
non. 

Pastarosios žvilgsnis, nebeužstotas vazos, su kaupu atlygino 
už tą nesmagų jausmą, kurį sukėlė persikreipęs ledi Meri veidelis, 
kai ji kuo skubiau smuko nuo jo šalin. 

XLIX skyrius 
ŠOKIS 


Džentelmenai dar kurį laiką gurkšnojo vyną. Arfos stygų 
skimbčiojimas ir derinamų smuikų džyrenimas bylojo, kad jų jau. 
pageidaujama svetainėje, ir netrukus seras Džordžas juos ten pa- 
kvietė. 

Per tas dvi valandas, kol truko pietūs, dvaro tarnai svetainėje 
nesnaudė. Jie išnešė visus kilimus ir taip išblizgino grindis, kad 
jos tviskėjo kaip ledas. Naujai atvykusieji svečiai stovėjo poromis, 
laukdami muzikos. 

Nėra smagesnių šokių kaip svetainėje — ypač Anglijos dvaruo- 


12. T. Main Ridas 177 


se. Jie turi namų jaukumo, kurio taip stinga viešųjų pobūvių salė- 
se. 

Jie kelia paslaptingus įvaizdžius, primindami serą Rodžerį de 
Koverlį ir senuosius, geruosius vadinamosios pastoralinės nekalty- 
bės laikus. ; 

Visi šokėjai čia pažįsta vienas kitą. Jeigu ne, gali bemat susi- 
pažinti, ir niekas nevengia naujų pažinčių, nes čionai tai visai 
nepavojinga. 

Nėra pavojaus, kad svetainėje kam nors pritrūktų oro arba kad 
nuo užkandžių ir gėrimų — o tai labai reta prabanga Terpsichorės 
šventykloje — kam pasidarytų bloga. 

Meinardas, nors vis dar nepažįstamas daugeliui sero Vernono 
svečių, buvo pristatytas visiems, su kuriais jam teko susidurti. 
Tie, kur atvyko vėliau, taip pat buvo skaitę laikraštį arba girdėję 
atsiliepimus apie naują romaną, kuris netrukus jiems būsiąs at- 
siųstas. O talentas niekur kitur nesutinkamas taip entuziastingai 
kaip Anglijos aristokratų bendruomenėje — ypač kai jis pasirodo 
besąs iš jų pačių tarpo. 

Kiek nustebęs Meinardas pasijuto tapęs vakaro didvyriu. Ką 
ir sakyti — malonu klausytis pagiriamųjų žodžių iš tokių tituluotų 
personų lūpų, o juk daugelis jų — žymiausi didikai visoje šaly. 
Jau vien to jam pakako. Jis gal net pats nusistebėjo pasirinkęs 
politines pažiūras, visiškai nesiderinančias su tuo, kas dabar jį 
supo, ir ilgam atskyrusias jį nuo tokios malonios draugės. 

Išvydus naują sėkmę, pelnytą visai kitoje srityje, anoji buvo 
kuriam laikui pamiršta. 

Ir jis pats ją pamiršo, nors nieku gyvu nepamynė savo, kaip 
respublikono, principų, pasirinktojo gyvenimo kredo. Jo politinė 
nuostata buvo ne vien pasirinkimas, bet ir įsitikinimas. Jis niekada 
nebūtų galėjęs jo pakeisti. 

Tačiau diegti jį šiam visuomenės sluoksniui nebuvo jokios pras- 
mės. Tad jis stovėjo, klausydamasis, kaip dailios lūpytės beria jam 
pagyras, ir jautėsi patenkintas — kone laimingas. 

Toji laimė pasiekė aukščiausią laipsnį, kai prie pat ausies jis 
išgirdo šnabždesį: 

— Aš taip džiaugiuosi dėl jūsų sėkmės! 

Tuos žodžius ištarė mergaitė, su kuria jis šoko kadrilį — pir- 
mąkart per visą šį vakarą. Tai buvo Blanša Vernon. 

— Deja, jūs, ko gero, man pataikaujat! — atsakė jis.— Bent 
jau apžvalgininkas tikrai perdėjo. Laikraštis, kuriuo jūs remiatės, 
garsėja kilniaširdiškumu pradedantiems autoriams — priešingai 
negu įprasta. Stai kam aš turiu būti dėkingas už tai, ką jūs, pane- 

le Vernon, malonėjote pavadinti sėkme. Tai tik mano recenzento 
geri norai; gal jį taip sudomino kokių jam nežinomų dalykų apra- 
„šymas. Aš rašiau apie kraštą, apie kurį žmonės nedaug tėra girdė- 
ję, tuo labiau skaitę. 

— Bet tai labai įdomu! 

— Iš kur jūs žinote? — nustebęs paklausė Meinardas.— Juk jūs 
neskaitėte knygos! 

— Ne, bet straipsnyje buvo pateikta meilės scena — tikriau iš- 
trauka. Aš galiu spręsti iš jos. 

Autorius šito nežinojo. Jis tik buvo užmetęs akį į pradžią ir 
pabaigą. Tos pastraipos paglostė jam savimeilę, bet ne taip kaip 
ką tik išgirstieji žodžiai, kurie skambėjo išties nuoširdžiai. 

Malonus virpulys perbėgo per kūną, pagalvojus apie tai, kad 
jai patiko jo aprašytoji scena. Juk rašydamas jis visą laiką galvo- 
jo apie ją. Tai jos inspiruotas jis sukūrė „,„mažametės žmonos“ por- 
tretą, kuris vienintelis tegalėjo suteikti knygai žavesio. 

Jam kilo pagunda pasakyti jai tai, ir jis būtų tą padaręs, jei 
nebūtų bijojęs, kad išgirs kas iš šokėjų. 

— Aš esu tikra, kad tai labai įdomi istorija,— tarė ji, kai jie 
vėl suėjo šokyje į krūvą.— Ir manysiu taip tol, kol perskaitysiu ro- 
maną, o tada pasakysiu jums savo nuomonę. 

— Neabejoju, kad jūs nusivilsite. Ten pasakojama apie rūstų 
karišką gyvenimą ir kažin ar tai galėtų patikti jaunoms damoms. 

— Tačiau recenzentas taip nerašo. Kaip tik priešingai. Kad 
ten daugiau meilės scenų. 

— Norėčiau, kad jos jums patiktų. 

— Ak! Aš taip noriu greičiau ją perskaityti! — čiauškėjo mer- 
gaitė, regis, nepastebėdama taip tiesiai jai taikytų žodžių.— Aš 
tikrai šiąnakt neužmigsiu, nes vis galvosiu ir galvosiu apie ją! 

— Panele Vernon, jūs neįsivaizduojate, kaip man džiugu, kad 
jūs domitės mano pirmaisiais bandymais. Jeigu, — pridūrė jis juok- 
damasis,— tik galėčiau patikėti, kad jūs neužmigsjtė naktį, per- 
skaičiusi romaną, gal tada priimčiau už gryną pinigą ir laikrašti- 
ninkų pagyrąs. 

— Galimas dalykas, kad taip ir bus. Netrukus pamatysime. Tėtis 
jau telegrafavo Madžiui, prašydamas išsiųsti knygą, tad su rytiniu 
traukiniu ji turėtų būti čia. Rytoj vakare — jeigu jūsų istorija nėra 
labai ilga —- aš pažadu pasakyti jums savo nuomonę. 

— Istorija neilga. Aš su nekantrumu lauksiu jūsų sprendimo. 

Ir jis iš tiesų nekantriai laukė. Visą rytojaus: dieną, braidžio- 
damas po ražienas bei ropių laukus ir šaudydamas fazanus, jis 
galvojo vien apie knygą ir apie ją, dabar tą knygą skaitančią! 

L. skyrius 
PAVYDUSIS PUSBROLIS 


Frankas Skjudamoras, aštuoniolikos metų jaunikaitis, buvo 
vienas iš Anglijos auksinio jaunimo atstovų. 

Gimęs su marškinėliais ir išaugęs prabangoje, su nesuskaičiuo- 
jamais akrais žemės palikimo ir ateityje laukiančiu pero titulu, 
jis buvo geidaujamas kompanionas jaunoms mergaitėms, besiren- 
giančioms tapti moterimis ir žmonomis. | 

Toli gražu ne viena motina, ieškanti dukrai jaunikio, buvo įsi- 
rašiusi jo pavardę į savo kandidatų sąrašą. 

Netrukus pasidarė aišku, kad toms damoms teks jį išbraukti — 
mat būsimasis peras nukreipė savo žvilgsnį į tą, kuri neturėjo mo- 
tinos — į Blanšą Vernon. 

“ Vernonų dvare jo buvo praleista nemaža laiko ir spėta patirti, 
ko verta jo pusseserė. Dar būdamas berniukas, jis ją mylėjo, o 
dabar — dievino. 

Jam niekad nebuvo atėję į galvą, kad kas nors gali atsistoti 
skersai kelio jo viltims, arba tikriau — geismams. Kodėl jam rei- 
kėtų kažko viltis, jeigu viso jo gyvenimo patyrimas įrodė, jog pa- 
norėti — vadinasi turėti? 

Jis troško Blanšos Vernon ir net neabejojo ją turėsiąs. Jam nė 
į galvą nešovė, kad reikia pasistengti ją laimėti. Jis žinojo, kad jo 
tėvui, lordui Skjudamorui, ši sąjunga yra priimtina, jos tėvas taip 
pat neprieštaravo. Iš niekieno pusės negali būti jokio pasipriešini- 
mo, ir jis tik laukė, kada numylėtinė galės tapti žmona, kad jis 
galėtų jai pasipiršti ir gauti sutikimą. 

Jis nepagalvojo apie savo paties amžių. Aštuoniolikos metų jis 
jautėsi esąs vyras. 

Iki.tol jis neturėjo bėdos su varžovais. Teisybė, ir kiti jaunuo- 
liai iš jeunesse d'or * tarpo žvilgčiojo ir kalbėjo apie gražuolę 
Blanšą Vernon. Tačiau Frankas Skjudamoras, likimo apdovanotas 
ypatingomis privilegijomis, nesibaimino jų, ir jie, švystelėję kaip 
kometos, traukėsi jam iš tako. 

Bet štai tą taką perkirto juodas šešėlis žmogaus, pagal amžių, 
kaip jis paniekinamai pasakė, tinkančio Blanšai Vernon į tėvus! 
Sakydamas, kad į senelius, jis, aišku, persūdė. 

Tas žmogus buvo Meinardas. 

| 
* Auksinio jaunimo (pranc.). 

Lankydamasis Vernonų dvare, Skjudamoras buvo spėjęs prisi- 
klausyti aikčiojimų apie drąsųjį nepažįstamąjį. Po tiekos garbini- 
mų jis, žinoma, niekaip negalėjo jo pamėgti, juoba kad tos pagyros 
sklido iš jo Žaviosios pusseserės lūpų. Pirmąkart jis sutiko Mei- 
nardą medžioklėje; tada jo išankstinis nusiteikimas pasitvirtino 
ir virto troškimu atsimokėti. 

Tai buvo pati stipriausia neapykanta — neapykanta iš pavydo. 

Tas jausmas kamavo jį ir medžioklėje, ir šaudant iš lanko, ir 
namuose — trumpai tariant, visur. 

Kaip jau žinoma, jis sekė savo pusseserę miško takeliu ir ste- 
bėjo kiekvieną jos judesį, kol ji ėjo, lydima to nepažįstamo jam 
palydovo, niršdamas ant savęs, kam taip neapdairiai ją paliko. 
Jis negirdėjo, ką juodu šnekėjosi, tačiau matė tarp jų esant kaž- 
ką daugiau nei paprasčiausią pasitikėjimą. Visą tą dieną jis kun- 
kuliavo iš pavydo, ir visą kitą dieną, kai buvo švenčiamas“ jos 
gimtadienis; pavyduliavo per pietus, matydamas, kaip ji veltui sten- 
giasi kažką įžvelgti pro vazoje sumerktas gėles; beprotiškai pavydu- 
liavo per šokius, ypač šokant kadrilį, kai ji atsidūrė poroje su žmo- 
gumi, „tinkančiu jai į tėvus“. 

Mėlynas kraujas nesukliudė Skjudamorui niekingai prisiartinti 
prie jų ir pasiklausyti! ų 

Pokalbyje jis išgirdo ir kompromituojančių dalykų. 

- Įniršęs iki pamėlynavimo jis nusprendė pranešti apie tai savo 
ėdei. 

Kitą dieną po dukters gimtadienio seras Džordžas nebelydėjo 
savo svečių į medžioklę. Jis atsiprašė, aiškindamasis, kad jam rei- 
kia sutvarkyti šiokius tokius tarnybinius reikalus ir padirbėti bib- 
liotekoje. Jis nemelavo — taip ir buvo iš tikrųjų. 

Duktė taip pat liko namuose. Kaip ir buvo tikėtasi, naujasis ro- 
manas buvo pristatytas į namus — šviežias, nesupjaustytas egzem- 
pliorius, dar kvepiantis spaustuvės dažais. 

Blanša pasičiupo jį, linksmai pamojavo visiems „sudie“, ir, nurū- 
kusi į savo kambarį, užsidarė visai dienai! 

Eidamas su šauliais į medžioklę, Meinardas tai pamatė ir labai 
apsidžiaugė. Skjudamorui, pasilikusiam namie, tatai sukėlė didelį 
kartėlį. 

Abiejų įsivaizdavimas, kokį įspūdį susidarys knygos skaitytojo. 
buvo skirtingas. | 

Buvo beveik vidurdienis, ir diplomatas baronetas sėdėjo bibiio- 
tekoje, rengdamasis atsakyti į pranešimą, gautą iš užsienio reika!:j 
ministerijos. Staiga jį kažkas netikėtai sutrukdė. Įsibrovusysis buvo 
jo sūnėnas. 

— Kas nutiko, Frankai? — paklausė diplomatas, tebelaikyda- 
mas rankoje pranešimą. 

— Reikalas liečia Blanšą,— miglotai atsakė sūnėnas. 

— Blanšą? O kas Blanšai? 

— Gal tai neturėtų man rūpėti, dėde, bet vien iš pagarbos jūsų 
šeimai turiu pranešti. Blanša jūsų duktė, bet ji taip pat ir mano 
pusseserė. 

Pranešimas iškrito serui Džordžui iš rankos. Jis pasitaisė aki- 
nius ir įsmeigė į sūnėną susirūpinusį žvilgsnį. 

— Ką jūs turite galvoje, mano mielas bičiuli? — paklausė jis, 
valandėlę patyrinėjęs jaunojo Skjudamoro veidą. 

— Man net nepatogu jums sakyti, dėde. Tą jūs galėjote paste- 
bėti ir pats. 

— Bet aš nepastebėjau. Apie ką jūs kalbate? 

— Matote, jūs pasikvietėte į savo namus žmogų, kuris pasiro- 
dė besąs ne džentelmenas. 

— Ką tokį? 

— Kapitoną Meinardą, kaip jūs jį tituluojate. 

— Kapitonas Meinardas ne džentelmenas? Kokį pagrindą turite 
šitaip tvirtinti? Būkite atsargus, sūnėne. Tai rimtas kaltinimas ma- 
no namų svečiui, juoba svetimšaliui. Aš turiu rimtą pagrindą ma- 
nyti, kad jis kaip tik yra džentelmenas. 

— Mielas dėde, aš tikrai nedrįsčiau jums prieštarauti, jeigu 
nebūčiau tikras, kad jis toks nėra. 

— Norėčiau sužinoti, kodėl taip manote! 

* — Pirmiausia, užvakar aš drauge su Blanša buvau brūzgy- 
nuose. Tą dieną, kai ėjome fazanų. Tenai mes išsiskyrėme. Ji nuėjo 
namo, o aš medžiojau toliau. Kai tik aš, jo manymu, dingau iš 
akių, ponas Meinardas išlindo iš bugienių giraitės ir priėjo prie 
jos. Aš neabejoju, kad jis tūnojo tenai ir laukė progos. Jis metė 
medžioklę ir nulydėjo ją namo. Ir visą kelią kalbėjo su ja taip fa- 
miliariai, lyg būtų jos brolis! 

— Jis turi teisę, Frankai Skjudamorai. Jis išgelbėjo mano mer- 
gytei gyvybę. 

— Tačiau tai dar nesuteikia jam teisės kalbėti jai tokius daly- 
kus. 

Seras Džordžas krūptelėjo. 

— Kokius dalykus? 

— Na, visokius. Aš kalbu ne apie brūzgynus. Ką jie kalbėjosi 
tenai, aš, žinoma, negirdėjau. Buvau per toli. Bet vakar, kai jie 
šoko, aš nugirdau pokalbį. 

— Ir ką jūs išgirdot? 

— Jie kalbėjosi apie tą naują Meinardo parašytą romaną. Ma- 
no pusseserė pasakė, kad ji taip nori jį greičiau perskaityti, jog 
negalės užmigti. O jis atsakė, kad tikisi ją neužmigsiant po to, 
kai ji perskaitysianti knygą. Dėde, ar nepažįstamam vyriškiui dera 
kalbėti tokius dalykus, o Blanšai jų klausytis? 

Šito klausti nebevertėjo. Ir Skjudamoras suprato tai iš to, kaip 
seras Džordžas nusiplėšė akinius. 

— Jūs visa tai tikrai girdėjot? — paklausė jis negalvodamas. 

— Žodis žodin. | 

— Tas pokalbis įvyko tarp mano dukters ir kapitono Meinardo? 

— Aš juk sakiau, dėde. 

— Tuomet niekam daugiau apie tai nesakykit. Išsaugokit pa- 
slaptį, Frankai, kol aš jus pasikviesiu. O dabar eikite! Aš turiu 
sutvarkyti vieną vyriausybinį reikalą ir negaliu gaišti. Eikite! 

Sūnėnas, taip įsakmiai išprašytas, išėjo iš bibliotekos. 

Vos tik durys užsivėrė, baronetas pašoko ir susijaudinęs ėmė 
žingsniuoti po kambarį murmėdamas po nosimi: 

— Štai ką reiškia parodyti prielankumą respublikonui — savo 
karalienės išdavikui! | 


LI skyrius 
PO HIMALAJIŠKU KEDRU 


Blanšos gimtadienio šventė jos tėvo namuose dar nesibaigė. 

Kitą dieną taip pat turėjo būti ištaigingi pietūs, o po jų —- 
šokiai. 

Tai buvo pramogų metas Anglijos kaime, kai derlius jau nurink- 
tas ir mokesčiai sumokėti, kai fermeriai ilsisi po darbo, o dvarpo- 
niai pradeda medžioklės pramogų sezoną. | 

Ir vėl Vernonų dvare būriuojasi kilmingi svečiai, vėl įkvepian- 
tys arfos ir smuiko garsai kviečia pamiklinti kojas. 

Ir vėl Meinardas šoka su baroneto dukra. 

Ji dar per jauna dalyvauti tokiuose pasilinksminimuose. Bet 
čia jos tėvo namai ir ji vienturtė jo dukrelė, tad norom nenorom 
turi atlikti dvaro šeimininkės vaidmenį. 

Ji ištesėjo pažadą — perskaitė romaną ir pasakė savo nuomonę 
apie jį nekantraujančiam autoriui. 

Knyga jai patiko, bet ne per labiausiai. To ji nepasakė. Apie tai 
Meinardas galėjo spręsti tik iš jos tono. Atrodė, kad kažkas kny- 

goje buvo jai ne prie širdies. Tačiau jis niekaip negalėjo suprasti 
kas. Jis jautėsi toks nusivylęs, kad nebenorėjo nė klausti. 

Ir vėl jie šoko kartu — šį kartą valsą. Nors buvo išaugusi kai- 
me, šoko ji tobulai. Mat gyvendama anapus Atlanto, turėjo šokių 
mokytoją kreolą. | 

Meinardas pats buvo Hebasias šokėjas, ir tokia partnerė buvo 
kaip tik jam. 

Nemanydama nieko blogo, mergiškai nekaltai ji pasidėjo 
skruostą jam ant peties ir pasileido suktis aplinkui, sulig kiekvienu 
sukiniu vis labiau prisiglausdama jam prie širdies. Ir nė neįtar- 
cama, kad ją kas gali stebėti. 

Tačiau ji buvo stebima, kiekvienas jos apsisukimas. Stebima 
visų esančių salėje — tiek ji, tiek ir jis. Našlės, susėdusios palei 
sienas, stebeilijo juodu pro .<monoklių stiklus, purtė savo dirbtines 
garbanas ir šnabždėjosi tarpusavyje. Jaunos damos, pradėjusios 
antrąjį savo sezoną, pavyduliavo, o ledi Meri atrodė nepatenkinta, 
kone supykusi. 

„Auksiniam jaunimui“ tas irgi nepatiko, o mažiausiai iš visų 
Skjudamorui, kuris žingsniavo po salę susiraukęs ir įniršęs arba 
stovėjo ir žiūrėjo į jos banguojantį sijoną lyg būtų norėjęs nuplėšti 
nuo jos visus drabužius! 

Bet ir tada, kai valsas pasibaigė, jam nepalengvėjo. 

Priešingai — jo kančios dar padidėjo, nes porelė, kurią jis taip 
pavydžiai stebėjo, susikibusi už parankių išėjo pro oranžeriją į lau- 
ką. 

Čia nieko nebuvo keista. Vakaras buvo šiltas, o oranžerijos ir 
svetainės durys plačiai atlapotos. Jie pasekė kitų pavyzdžiu — 
keletas porų jau buvo išėjusios į parką. 

Kad ir ką sakytume apie anglų aristokratiją, bet ji dar nepasie- 
kė tokio pagedimo laipsnio, kai kieno nors elgesys gali pasirodyti 
įtartinas. Jie vis dar gali išdidžiai apeliuoti į vieną kilniausių savo 
lautos devizų: Honi soit gui mal y pense *.. 

Teisybė, jiems jau gresia pavojus jį sulaužyti, veikiamiems pra- 
žūtingos prancūzų įtakos, jaučiamos iš už Lamanšo ir pasiekian- 
čios tolimiausius žemės kampelius net anapus Atlanto. 

Bet toji valanda dar neatėjo, ir anglų džentelmeno namuose 
svečio, kad ir niekam nepažįstamo, niekas nelaikys nuotykių ieš- 
kotoju. Jeigu jis vaikščios po parką su dama net ir bežvaigždę 
naktį, niekas nepavadins jo elgesio outrė ** ir tikrai neįžvelgs čia 
o skandalingo. 


* Gėda tam, kuris apie tai blogai galvoja. (Pranc.) 
* Įžūliu (pranc.) 


Sero Džordžo svečias su sero Džordžo dukra, žingsniuodain!i 
pro krūmynus, augančius čia pat prie namų, negalvojo apie skai;- 
dalą. Negalvojo nė tada, kai sustojo po milžinišku Himalajų ked- 
ru, kurio šakos buvo išsikėtojusios daug plačiau negu veja aplin- 
kui. 

Danguje nešvietė nei mėnulis, nei žvaigždės. Nebuvo jokios 
šviesos, išskyrus silpną pro oranžerijos stiklus sklindantį švytėji- 
mą. 

Jie buvo vieni ar bent tarėsi esą vieni, lyg būtų stovėję vidury 
pirmykščio miško ar negyvenamoje dykumoje, kur niekas jų nei 
pamatys, nei išgirs. Jeigu kas ir buvo šalia, tai jie nematė, o jeigu 
kas ir šnekėjosi, tai pašnibždomis. 

Galbūt šis saugumo jausmas suteikė jų pokalbiui tam tikrą at- 
spalvį.: Šiaip ar taip, jie kalbėjosi -visai neįsitempę, daug laisviau 
negu anksčiau. 

— Jūs daug keliavot? — paklausė mergaitė, kai jiedu sustojo 
po kedru. 

— Ne daugiau už jus, panele Vernon. Jeigu neklystu, daug kur 
esate pabuvojusi? 

— Aš? Ne, ne. Aš tik buvau vienoje iš Vakarų Indijos salų, 
kur tėvelis yra valdytojas. Paskui grįždami namo, buvome užsukę 
į Niujorką. Ir dar vieną kitą Europos sostinę. Tai ir viskas. 

— Labai tinkamas maršrutas tokio amžiaus panelei. 

— Bet jūs pabuvojote daugelyje nepažįstamų kraštų ir patyrėte 
daug įspūdžių ir net pavojų, kaip aš sužinojau. 

— Kas jums taip sakė? 

— Perskaičiau. Man jau niekas nebedraudžia skaityti laikraš- 
čių. Juose buvo rašoma apie jus ir jūsų žygius. Jeigu mes ir niekad 
nebūtume susitikę, aš būčiau žinojusi jūsų pavardę. 

Jeigu jie niekad nebūtų susitikę, jis nebūtų patyręs tokios lai- 
mės, pagalvojo Meinardas. a“ 

— Mano žygiai, kaip jūs malonėjote juos pavadinti, panele 
Vernon, tebuvo paprasčiausi susidūrimai, kurių pasitaiko visiems, 
keliaujantiems po puslaukinius kraštus, kur žmonių aistros dar ne- 
užgniaužtos civilizacijos apribojimų. Toks kraštas yra pačiame 
Amerikos kontinento viduryje, tai vadinamosios prerijos. 

— Ak, prerijos! Didžiulės žaliuojančios pievos ir ištisi gėlių 
laukai! Kaip aš norėčiau tenai nuvykti! 

— Jums tokia kelionė nebūtų labai saugi. 

— Žinau, juk jūs ten susidūrėte su šitokiais pavojais. Kaip pui- 
kiai jūs aprašėte juos savo *omane! Ta dalis man labai patiko. 
Skaičiau su didžiausiu malonumu, 

— Bet ne visą knygą ištisai? 

— Kodėl, ji visa labai įdomi, bet kai kurios vietos... 

— Jūsų nepatenkino,— parėmė autorius dvejojančią kritikę.— 
Ar aš negalėčiau sužinoti, kokios būtent vietos pelnė jūsų pasmer- 
kimą? 

Mergaitė patylėjo, lyg tas klausimas ją būtų sutrikdęs. 

— Gerai,-— pagaliau prabilo ji, pajutusi palengvėjimą, kad ga- 
lės išsikalbėti. — Aš nenorėčiau manyti, kad baltieji kariauja su 
vargšais indėnais vien tam, kad plėštų jiems skalpus ir luptų už 
juos pinigus. Tai atrodo taip šlykštu. Gal ne viskas knygoje teisy- 
bė? Ar aš galiu tikėtis, kad ne viskas? | 

Apskritai tai buvo keistas klausimas rašytojui, ir Meinardui jis 
pasirodė keistas. Keistas jam pasirodė ir klausėjos balso tonas. 

-— Ne, ne viskas, — atsakė jis.— Žinoma, knygoje aprašyti ir 
išgalvoti įvykiai, nors kai kurių scenų iš tikrųjų būta gyvenime. 
Gaila, bet kaip tik tų, kurios sukėlė jūsų nepasitenkinimą. O kru- 
vinosios ekspedicijos vado, apie kurį eina kalba, vadinamuosius 
nusikaltimus galima daug kuo pateisinti. Jis pats žiauriai nukentėjo 
nuo.laukinių. Jo motyvas yra ne pelnas ir netgi ne atpildas. Jis 
stojo kariauti su indėnais tuomet, kai atrado dukterį, šitiek laiko 
išbuvusią jų belaisve. 

— O kita jo duktė — Zoė, kuri buvo įsimylėjusi ir tokia pat 
jauna. Daug jaunesnė už mane. Sakykite, sere, ar tai irgi tiesa? 

Kodėl ji šito klausia? Ir kodėl balsas virpa, lyg tai rūpėtų jai 
daug labiau nei vien iš smalsumo. 

Meinardas sutriko ir nebežinojo, ką atsakyti. Jo širdis džiūgavo, 
nes jis suprato klausimo prasmę. 

Jis jau norėjo prisipažinti ir iškloti visą teisybę. 

Bet ar tam jau atėjo laikas? 

Jis nusprendė, kad dar neatėjo, ir neišsidavė. 

— Nuotykių rašytojai, — pagaliau prabilo jis,— gali leisti sau 
prabangą kurti įsivaizduojamus charakterius. Antraip kokie gi jie 
būtų rašytojai? Tie herojai kartais būna nusižiūrėti iš gyvenimo — 
nebūtinai dalyvavę tokiuose įvykiuose kaip aprašytieji, bet kadai- 
se, visai kitokiomis aplinkybėmis įstrigę rašytojui į atmintį. 

— Žoė buvo viena iš tokių? 

Balse nuskambėjo vos juntama liūdesio gaidelė. Koks malonus 
jo ausiai šis klausimas! 

— Taip, ji buvo ir ji yra. 

— Jinai ir dabar gyvena? 

— Ir dabar! 

— Na žinoma. Ir kas man šovė į galvą abejoti? Ji turbūt jau- 
na? | 

— Tik penkiolikos metų — lygiai penkiolikos. 

— Iš tikrųjų? Koks stebėtinas sutapimas! Ar žinote, kad man 
irgi tiek pat? 

— Panele Vernon, pasaulyje būna daug nuostabesnių sutapi- 
mų negu šis. 

— Taip, aišku. Bet aš negaliu apie tai negalvoti. Jūs supranta- 
te mane? 

— Ak, žinoma, negalite — po tokio laimingo gimtadienio. 

— Jis buvo laimingas, tikrai laimingas. Niekad aš dar nebuvau 
tokia laiminga. 

— Tikiuosi, mano romanas jūsų nenuliūdino? Kitaip aš imčiau 
gailėtis, kam iš viso jį parašiau. 

— Ačiū, ačiū jums, — atsakė mergaitė— Man malonu tai gir- 
dėti. 

Ir ji susimąsčiusi nutilo. 

— Bet jūs man sakėt, kad ne viskas ten teisybė? — paklausė 
patylėjusi.— Kurios vietos išgalvotos? Kaip supratau, Zoė neišgal- 
votas charakteris? 

— Ne. Tai turbūt pats tikroviškiausias charakteris visoje kny- 
goje. Aš atsakau už jo autentiškumą. Kurdamas šį portretą, nešio- 
jausi jį savo širdyje. 

— Ak! — šūktelėjo jo pašnekovė, paslapčia atsidususi,— Taip 
ir turėjo būti. Aš žinau, kad turėjo. Priešingu atveju kaipgi jūs 
būtumėt taip gerai žinojęs, ką ji jaučia? Man buvo tiek metų, ir aš 
esu tai patyrusi! 

Meinardas salo iš laimės. Dar niekad jo ausys nebuvo girdėju- 
sios įstabesnės rapsodijos. 

Baroneto dukra tartum atsigavo. Įžeista savimeilė, o gal vis 
dar nepraradusios vilties meilės instinktas suteikė stiprybės. 

— Zoė,— tarė ji susimąsčiusi,— labai gražus vardas, labai ne- 
įprastas. Aš neturiu teisės jūsų klausti, bet negaliu sutramdyti 
smalsumo. Ar tai tikras jos vardas? 

— Ne, netikras. Ir jūs esate vienintelė būtybė pasaulyje, turinti 
teisę Žinoti, koks jos tikrasis vardas. 

— Aš? Kodėl? 

— Todėl, kad tai jūsų vardas! — pasakė jis, nebepajėgdamas 
ilgiau slėpti tiesos.— Jūsų! Taip, Zoė mano romane yra niekas ki- 
tas kaip tik nuostabus kūdikis, kurį aš pirmąsyk išvydau „Kunar- 
do“ garlaivyje. Ir kuris jau spėjo virsti mergaite, dar labiau kerin- 
čia ir miela. Ir kuris nedavė ramybės jį pamačiusiam tol, kol virto 


-- 

aistra, turėjusia išsilieti žodžiais. Ir ji išsiliejo. Zoė — tai jos išda- 
va, tai Blanša Vernon, pavaizduota žmogaus, kuris ją myli ir yra 
pasirengęs dėl jos numirti! 

Klausydamasi šių aistringų žodžių, baroneto duktė visa vir- 
pėjo. Bet ne iš baimės. Atvirkščiai, jos širdis šokinėjo iš džiaugs- 
mo. 

Ir ši širdis buvo per daug jauna ir nekalta, kad slėptų ar gėdy- 
tusi savo jausmų. Nė kiek nesidrovėdama ji karštai paklausė: 

— Kapitone Meinardai, ar tai tiesa, ar jūs taip pasakėte tik 
norėdamas man prisigerinti? 

" — Tiesa! — atsakė jis taip pat karštai.— Tai tikra tiesa! Nuo 
pat tos akimirkos, kai pirmąsyk jus pamačiau, nešiojuosi jūsų pa- 
protybė, bet aš niekad nesiliausiu galvojęs apie jus. 

— Ir aš apie jus! 

— O dangau! Ar gali taip būti? Nejaugi mano nujautimas iš- 
sipildė? Blanša Vernon, jūs mylite mane? 

— Keistas klausimas vaikui! 

Pastarieji žodžiai priklausė kažkam, iki tol nedalyvavusiam 
pokalbyje. Meinardui kraujas sustingo gyslose — po kedru stovėjo 
seras Džordžas Vernonas. 


* * * 


Dar nebuvo dvylikos, tad kapitonas Meinardas suspėjo į naktinį 
traukinį ir išvyko atgal į Londoną. 


LII skyrius 
ŽYMUSIS TREMTINYS 


Revoliucijų era baigėsi, ramybė buvo atkurta ir Europoje įsi- 
viešpatavo taika. 

Tačiau toji taika buvo sutvirtinta grandinėmis ir paramstyta 
durtuvais. | 

Manino jau nebebuvo gyvo, Hekeris ištremtas anapus Atlanto, 
Blumas nužudytas — kaip ir tuzinas kitų revoliucijos vadų. 

Tačiau buvo likę dar du, kurių pavardės nemaloniai erzino des- 
potų ausį nuo Baltijos iki Viduržemio jūros ir nuo Ramiojo iki 
Atlanto vandenyno. 

Tos pavardės buvo Košutas ir Madzinis. 

Nepaisant pastangų apjuodinti juos, — tam buvo sutelktos visos 
parsidavėliškos spaudos pajėgos,— šie vardai turėjo magišką po- 
„veikį, tai buvo simboliai jėgos, kuri vieną gražią dieną gali sukelti 
liaudį kovai už laisvę. Ypač tai buvo pasakytina apie Košutą. 
Madzinio karštakošiškumas parodė, kad jo doktrinos perdėm rau- 
donos, kitaip tariant, neatitinkančios laikotarpio, ir atsargesniojo 
liberalų partijos sparno pasitikėjimas juo atšalo. 

Košutas laikėsi kitokių pažiūrų. jos nė kiek neprieštaravo kon- 
servatorių puoselėjamai pozicijai — siekti nacionalinės nepriklau- 
somybės, galimos respublikos pagrindu. Kai dėl prancūziškojo 
republigue rouge et democratigue, tai jis niekad nepabrėždavo 
rouge ir tik iš dalies — demokratigue. 

Jeigu ateities istorikai ir ras kokią Košuto charakterio ydą, ti: 
bus per didelis jo konservatyvumas arba dar greičiau — užsisklen- 
dimas tautiniuose rėmuose, atmetant idėjos visuotinumo galimybę. 

Jis, kaip, deja, ir daugelis vyrų, per daug pasikliovė nesikišimc 
politika. Šis sofizmas iš tarptautinio mandagumo kodekso leido 
Dahomėjos karaliui ramybės dėlei išžudyti savo valdinius, o rajū- 
nui Viti-Vau karaliui prisikimšti pilvą savųjų. 

Šis vienintelis autoriui žinomas vengrų didvyrio pažiūrų ribo- 
tumas sukliudys jam ateityje būti laikomam iš tikrųjų didžiu. 

Gal tai buvo tik širma,— tikėkimės, kad taip ir buvo, — turėjusi 
padėti jam siekti kilnaus tikslo. 

Tokia tendencija neabejotinai egzistavo, užtikrindama jam san- 
tūresnių revoliucijos šalininkų paramą. 

Būta ir dar vieno momento, bylojančio jo naudai ir laimėjusių 
despotų nenaudai. Visi žinojo, kad revoliucija Vengrijoje pralaimė- 
jo dėl tų priežasčių, kurių Košutas negalėjo išvengti — trumpai 
tariant, dėl šlykščiausios išdavystės istorijoje. Be to, pasitelkęs 
aštrų protą ir visą dvasios energiją, jis priešinosi įvykių eigai, 
atvedusiai prie išdavystės, ir iki paskutinės minutės nesutiko su dve- 
jojančių ir pikta linkinčių patarimais. Tačiau buvo priverstas —- 
ne įtikintas, o jėga priverstas jiems nusileisti. 

Šių dalykų žinojimas ir teikė jo vardui tą stebuklingą aurcolę, 
kaskart vis labiau pastebimą, aiškėjant Gergėjaus išdavystei. 

Ištremtas iš savo krašto, jis rado prieglobstį Anglijoje. | 

Atlaikęs oficialaus sutikimo fanfaronadą, pasireiškusią pigia:- 
priėmimais ir atgrasiais susitikimais,— iškentėjęs visą šį išmčgini- 
mą, nenusižeminęs pataikavimu ir nedavęs priešams jokios dings- 
ties pašaipoms,— šis neeilinis žmogus įsikūrė kukliame užmiesčio 
name į vakarus nuo Londono. 

Čionai, glaudžiame savo mylimos šeimos ratelyje,— su žmona, 

dukrele ir dviem sūnumis, kuriems dar buvo lemta išgarsinti tėvo 
pavardę,— jis troško pasislėpti nuo to triukšmingo svetingumo, 
kuris, kaip jis jau spėjo patirti, tebuvo tuščias puikavimasis. 

Keletas viešų pietų prasčiokiškuose viešbučių restoranuose arba 
masonų tavernoje — tai viskas, kuo Anglija pavaišino Košutą, ir 
viskas, į ką jis galėjo pretenduoti. Namams jis ne tik turėjo 
viską pirktis iš savo liūdnai suliesėjusios piniginės, bet kone kiek- 
vienas krautuvininkas, su kuriuo tekdavo susidurti, įsigudrindavo 
jį apvogti. Ir ne vien iš įpratimo, o skatinamas to, kad jis svetim- 
šalis! 

Tokį tat svetingumą parodė Anglija žymiajam tremtiniui, apie 
kurį puikuodamasi rašė torių spauda. Tačiau laikraščiai nutylėjo, 
kad britų šnipai — Anglijos apmokami prancūzų šnipai taip pat — 
skaičiavo jo išlaidas ir pajamas, kasdien sekiojo iš paskos jį patį 
ir jo draugus, nuolat per slaptus agentus kurstydami jį padaryti 

kokį kompromituojantį žingsnį, kuris suteiktų įtikinamą pagrindą 
"sužlugdyti jo karjerą! 

Visuomenė tikėjo jau taip ir įvykus ir manė, kad didžiojo re- 
voliucionieriaus jėgos visiems laikams palaužtos, o populiarumas 
sunykęs. 

Tačiau despotai žinojo, kad taip nėra. Jie žinojo, kad tol, kol 
Košuto reputacija bus švari, vargu ar koks Europos monarchas 
ramiai sėdės savo soste. Netgi neprilygstamoji Anglijos karalienė, 
ir ypač Vokietijos princas, kurio rankose tuo metu buvo anglų tau- 
tos likimas, suprato, ką reiškia Košuto vardas; pastarasis buvo 
ir vienas iš aktyviausių slaptųjų veikėjų, kurie siekė tą vardą 
suteršti. 

Karališkosios Anglijos šeimos neprielankumas buvusiam Veng- 
rijos diktatoriui lengvai suprantamas. Jis radosi iš dviejų šaltinių: 
respublikos baimės ir natūralaus siekimo palaikyti giminaičius. 
Austrijos ir Anglijos karūnas įungia kraujo ryšiai. Košuto pergalė 
būtų: brolių vokiečių ir Vokietijos brolių pražūtis. 

Taigi visos karūnuotos ypatos buvo susirūpinusios, kaip jam 
pakenkti — jeigu ne jam pačiam, tai jo reputacijai. Jo šlovė ir dora 
saugojo jį nuo neteisėtų veiksmų. Pasaulio visuomenės nuomonė 
trukdė jiems nužudyti jį ir netgi pasodinti į kalėjimą. 

Tačiau vis dėlto buvo viena galimybė juo atsikratyti — tai su- 
tepti garbę, kad iki tol žavėjęsi juo žmonės nusigręžtų. 

"Šiam tikslui buvo pasamdyta spauda, ir, žinoma, populiariau- 
sias laikraštis, už mokestį visada pasirengęs daryti reikiamą spau- 
dimą. 

Jis puolė jį tiesiai ir iš pasalų, niekšingai kaltindamas ir dar 
niekšingiau šmeiždamas. 

Tačiau jaunas rašytojas, neseniai pasirodęs Londone ir pagar- 
sėjęs sėkmingu bandymu literatūroje, apgynė jį, ir apgynė taip vy- 
kusiai, kad Košuto šmeižikai paspringo savo pačių melais. 

Per visą savo ilgą renegato karjerą šis laikraštis nebuvo turė- 
ięs tokios gėdos. Visą dieną iš jo buvo šaipomasi biržoje ir Londono 
klubuose. 

Laikraštis neužmiršo tos patyčių dienos ir dažnai primindavo 
tatai savo priešininkui. Ir išties atkeršijo, visą savo įtaką panau- 
dodamas tam, kad sumenkintų literato sėkmę. 

Rašydamas laiškus laisvei ir tiesai apginti, Meinardas apie tai 
negalvojo. Menkai ir tepaisė — svarbu, kad tikslas būtų pasiektas. 

"Ir tikslas buvo pasiektas. Didžiojo vengro paveikslas visų akyse 
išliko švarus ir kilnus — samdytų rašeivų ir juos sukursčiusių des- 
potų nusivylimui. 

Išteisintas tautų akyse, Košutas liko pavojingas Europos ka- 
rūnoms — dabar gal net labiau negu anksčiau. 

Spaudai nepavyko apjuodinti jo. Reikėjo ieškoti kitokių prie- 
monių jam sužlugdyti. 

Ir tokios priemonės buvo surastos. Buvo parengtas planas, kaip 
ne tik nuplėšti jam garbę, bet ir atimti gyvybę. Tai būta tokio niek- 
šingo sumanymo, kad kai aš jį išdėstysiu, vargu ar kas patikės. 

"Ir vis dėlto taip įvyko iš tikrųjų. 


LII! skyrius 
KARALIŠKAS REVOLIUCIJOS PLANAS 


tarimą, tačiau dabar jau ne Tiuilri rūmuose, o anglų didiko rezi- 
dencijoje. 
"Šiuokart jų svarstymo objektas buvo Vengrijos eksdiktatorius. 

— Kol jis bus gyvas,— pareiškė labiausiai sunerimusio kara- 
liaus patikėtinis, — tol mūsų imperijai grės pavojus. Ji gali žlugti 
kiekvieną savaitę, kiekvieną dieną ir kiekvieną valandą. Ir jūs, 
džentelmenai, žinote, kuo visa tai gali baigtis! 

Tai buvo Austrijos feldmaršalo žodžiai. 

— Visa tai baigsis tuo, kad imperatorius liks be karūnos, o gal 
ir be galvos! 

Jam atsakęs pajuokauti mėgstąs džentelmenas buvo rezidenci- 
jos, kurioje vyko pasitarimas, šeimininkas. 

— Nejaugi tai iš tiesų taip rimta? — paklausė didysis rusų 
kunigaikštis.— Ar tik jūs neperdedat šio žmogaus įtakos? 

— Nė kiek. Mes pasistengėme patys tuo įsitikinti. Grįžę iš 
Vengrijos mūsų emisarai pranešė, kad tenai nėra namų, kur žmo- 
nės jam nesimelstų vakarais. Ir turtuolio, ir vargšo vaikas Košuto 
vardą mini dažniau negu Kristaus ir yra mokomas tikėti jį esant 
jų išvaduotoją. Kuo tai gali baigtis, jeigu ne revoliucija, kuri iš- 
plis po visas Europos karalystes? " 

— O kaip bus su imperijomis? — pasiteiravo sąmojingasis ang- 
las, rimtai žvelgdamas į didįjį kunigaikštį. | 

— Tas pats. Ir su salomis taip pat,— atsakė feldmaršalas. 

Rusas nusišiepė. Prūsų diplomatas buvo nusiteikęs skeptiškai. 
Visai ne taip kaip atstovas iš Prancūzijos, kuris trumpai išdėstė 
savo nuomonę, pripažindamas pavojų. Jo valdovui, kaip ir jam pa- 
čiam, revoliucija Europoje būtų lemtinga. 
Tačiau planą, kaip išvengti pavojaus, pasiūlė žmogus, kuriam 
mažiausiai reikėjo baimintis dėl savo šalies. Tą padarė pasiuntinys 
iš Anglijos! 

— Jūs manote, kad Košutas yra jums didžiausias pavojus? — 
kreipėsi jis į austrą. 

— Mes tuo nė kiek neabejojame. Madzinis Italijoje ir jo bepro- 
tiškos užmačios mūsų nejaudina. Tenai žmonės jau laiko jį nevisa- 
pročiu. Mūsų pavojus yra ties Dunojumi. 

— Ir jūsų saugumas gali būti užtikrintas tiktai veiksmais pie- 
tinėje Alpių pusėje. 

— Kaip? Kokiu būdu? Kokių veiksmų? — išsyk pasipylė klau- 
simai iš visų pusių. 

— Paaiškinkite, ką jūs turite galvoje, milorde,— susijaudinęs 
paprašė austras. 

— Še tai tau! Tai paprasčiausias dalykas pasaulyje! Jūs norite 
paimti vengrą į nagą. Italas, kaip minėjote, jums nerūpi. Tačiau 
sykį pradėję, jūs galite sugauti ir vieną, ir kitą, ir dar tuziną ma- 
žesnių žuvyčių, kurios pačios sulįs jums į tinklą. 

„— Visos žuvytės čia! Negi ketinate jas paleisti? 

— Cha cha cha! — nusijuokė linksmuolis lordas.— Jūs užmir- 
šote, kad esate laisvoje Anglijoje! Šitaip elgtis būtų tikrai neatsar- 
gu. Ne ne. Mes, salų gyventojai, nesame tokie neišmintingi. Esama 
kitokių būdų atsikratyti šių nemalonių svetimšalių, užuot atvirai 
juos suėmus. 

— Kitokių būdų? Išvardinkite juos! Pasakykite nors vieną! — 
ėmė reikalauti paaiškinimo sąmokslininkai, 

— Sakykime, kad ir toks, gana nesudėtingas būdas. Milane ne- 
ramu. Jūsų baltašvarkiai nepopuliarūs Italijos sostinėje, feldmar- 
šale! Aš žinau tai iš pranešimų. 

— Kas iš to, milorde? Milane dislokuota stipri kariuomenė. 
Daugybė čekų ir visada mums ištikimų tiroliečių. Tiesa, ten yra 
keletas vengrų pulkų. 

— Būtent. Į juos sudėtos revoliucinių vadeivų viltys. Jos taps 
ir jūsų viltimis, jeigu mokėsite sumaniai pasinaudoti padėtimi. 

— Kokio čia reikia sumanumo? 

— Madzinis slapta stengiasi juos palenkti savo pusėn. Bent aš 
taip suprantu. Madzinis pamišėlis. Todėl tegul jis žaidžia savo 
žaidimą toliau. Padrąsinkite jį. Tegu jis įtraukia Košutą. Vengras 
užkibs, jeigu jūs tinkamai paruošit jauką. Pasiųskite į tuos vengrų 
pulkus maištininkų. Paskleiskite viltį, kad jiė gali sukelti maištą... 
prisidėdami prie italų. Tai privilios ne tik Madzinį ir Košutą, bet 
ir visą revoliucijos kurstytojų broliją. O kai tinklas bus pilnas, 
jūs ir pats žinosite, ką daryti su tomis žuvimis. Jos per daug stip- 
rios, ir čia joks tinklas neatlaikys. Jūs suprantate mane? 

— Kuo puikiausiai! — atsakė visi. 

— Nuostabi mintis! — pridūrė Prancūzijos pasiuntinys. Jeigu 
šis ėjimas pavyks, tai jo autorius bus vertas genijaus vardo. Feld- 
maršale, ar jūs dalyvausite? 

Šito klausti nereikėjo. Austrijos deputatas buvo laimingas, galė- 
damas parvežti savo valdovui pasiūlymą, kuriam jis mielai pritars. 
Dar pusvalandį pasitarę dėl-smulkmenų, sąmokslininkai išsiskirstė. 

— Tikrai originali idėja! — sumurmėjo anglas, sėdėdamas ir 
rūkydamas cigarą svečiams išėjus.— Nuostabi mintis, kaip pa- 
vadino ją. mano draugas prancūzas. Aš atkeršysiu tam išdidžiam 
bėgliui, kuris Anglijos žmonių akivaizdoje neparodė man deramos 
pagarbos. Ak, ponas Košutai! Jeigu aš moku įžvelgti ateitį, tamstos 
revoliucinės svajos netrukus bus užgniaužtos. Taip, mano kilnusis 
demagoge, tavo dienos jau suskaičiuotos! 


LIV skyrius 
PRIIMTINAS KAIMYNAS 


Į vakarus nuo Ridžento parko, atskirtas nuo jo Park Roudo, 
plytėjo rajonas su kur ne kur išsibarsčiusiais didikų kotedžais, 
kuriuos londoniečiai vadina aristokratiškesniu vardu — vilomis. 

Kiekviena jų stovi savame nuo ketvirčio iki pusės akro žemės 
plotelyje, paskendusi alyvų, palėpščių ir laurų krūmuose. 

Tie namai kuo įvairiausių architektūros stilių — nuo seniausių 
iki dabartinių laikų. Ir kuo įvairiausių dydžių, tačiau net ir didžiau- 
sias jų nevertas nė dešimtosios dalies tos žemės, ant kurios stovi. 

Iš to galima spręsti, kad tie namai nuomojami ir netrukus pereis 
žemės savininko nuosavybėn. 
ma aplinka. 

Prieš kelis metus buvo kitaip. Nuomos terminas dar nebuvo 
pasibaigęs ir namus vertėjo taisyti. Tuo laiku jie buvo jeigu ne 
madingos, tai bent pageidaujamos rezidencijos, ir kiekvieno į pen- 
siją išėjusio prekybininko svajonė buvo įsigyti vilą Sent Džons 
Vude (taip buvo vadinama ši vietovė). Čia jis galėdavo turėti 
savo sodą, krūmynus, takelius pasivaikščiojimams ir net šešių pėdų 
ilgio žuvų tvenkinį. Čia jis mėgdavo pasėdėti gryname ore, įsi- 
supęs į kutuotą chalatą ir rūkydamas, arba vaikštinėti po gipsinių 
statulų panteoną, įsivaizduodamas esąs Mecenatas *. 

Iš tikro — šio rajono gyventojai buvo tokios klasikinės nuosta- 
tos, kad pagrindinės gatvės buvo pavadintos „kelias Alia“ ir „te- 
rasa Omega“. 

Sent Džons Vudas buvo ir dabar tebėra mėgstamiausia meni- 
ninkų — dailininkų, aktorių ir antrarūšių rašytojų — buveinė. Nuo- 
mos mokestis buvo pakenčiamas, kadangi vilos, bent dauguma jų, 
nedidelės. 

Atimkite iš šio rajono jo tylius džiaugsmus, ir netrukus jis išnyks 
iš Londono žemėlapio. Jau dabar apsuptas tirštai apstatytų gatvių, 
jis ir pats gangreit bus tankiai užstatytas gyvenamų namų kvar- 
talais, priklausančiais turtingiausiai šalyje Eirų giminei. 

„Kasmet, pasibaigus nuomos terminui, soduose, kur andai žalia- 
vo trumpai kirpta veja ir žydėjo rožės bei rododendrai, ima augti 
krūvos plytų. 

Per šią apylinkę eina Ridžento kanalas su aukštais, kalvotais, 
didėle žole apaugusiais krantais. Jis teka pro Park Roudą ] Ri- 
džento parką, o paskui į Sitį. 

Sent Džons Vude, abiejose kanalo pusėse, vadinamose Šiaurės 
ir Pietų Krantu, driekiasi po dvi namų eiles su žibintais apšvies- 
ta gatve vidury. Tų namų stilius skirtingas, dauguma atrodo labai 
įspūdingai ir visi skendi tarp medžių. 

Nuo jų iki pat vandens leidžiasi sodai — apleisti ir vieniši, 
tiesiai priešais laivavilkių taką, esantį pietų pusėje. 

—————— 


* Mecenatas, Gajus Cilnijus (tarp 74 ir 64—8 m. p. m. e.) — Romos 
valstybės veikėjas, menininkų ir literatų globėjas. 

Dekoratyviniai amžinai žali medžiai, svyruokliai, sumerkę ša- 
kas į vandenį teikia šiems sodams ypatingo žavesio. Stovėdamas 
"ant tilto Park Roude ir žiūrėdamas į kanalą vakarų link, vargiai 
patikėtum, kad esi Londone ir kad anapus kanalo daugiau kaip 
mylią tęsiasi vienas prie kito prigludusių namų virtinės. 


* * * 


Vienoje iš Pietų Kranto vilų, kurios sodas leidosi iki pat van- 
dens, gyveno škotas, pavarde Maktavišas. 

Jis tebuvo vidutinis klerkas viename miesto banke, tačiau kaip 
škotas galėjo tikėtis vieną dieną tapti koncerno galva.“ 

Galbūt kiek užbėgdamas šiai perspektyvai už akių, jis išsinuo- 
mojo šią vilą ir apsistatė ją geriau, negu lėido lėšos. 

Vila buvo viena gražiausių pakrantėje — visiškai tinkama gy- 
venti ir numirti akcinio kapitalo bankininkui. Maktavišas buvo pa- 
siryžęs gyventi, o jeigu numirti, tai tik nepasibaigus nuomos su- 
tarties laikui, tai yra dvidešimt vieneriems metams. 

Škotas, toks apdairus visais kitais atžvilgiais, savo rezidenciją 
vis dėlto pasirinko per daug skubotai. Nepraėjo nė trys dienos, 
ir jis sužinojo, kad į dešinę nuo jo gyvena garsi kurtizanė, į kai- 
rę — kita, ne tokia garsi įžymybė, o kitoje kelio pusėje įsikūręs 
numylėtas revoliucijos vadas, nuolat lankomas pabėgėlių iš visų 
sujudinto pasaulio kampelių. | 

Maktavišas nusiminė. Jis pasirašė nuomos sutartį dvidešimt 
vieneriems metams už didžiausią mokestį todėl, kad rinkdamasis 
namą vadovavosi šeimyniniais motyvais. 

Jeigu jis būtų buvęs senbernis, tai tiek tos bėdos, tačiau klerko 
būta vedusio ir turėta tris veik suaugusias dukteris. Be to, jis buvo 
griežčiausios pakraipos presbiterionas, jo žmona dar labiau susi- 
varžiusi negu jis pats. Dar daugiau, abu buvo ištikimi monarcho 
valdiniai. | 

Skoto dorovės principai buvo nesuderinami su kaimynyste iš 
dešinės ir kairės, o politinėms pažiūroms toks revoliucionierių 
centras priešais buvo kaip krislas aky. 

Išeities iš šios dilemos nebuvo, nebent paaukoti taip-brangiai 
įsigytą turtą arba nusiskandinti kanale, tekančiame čia pat už na- 
mo. 


Kadangi nusiskandinimas nebūtų patenkinęs ponios Maktaviš, 
ji įtikino vyrą verčiau perleisti kam nors nuomos sutartį. 
Deja! Neapdairiojo klerko nelaimei, niekas nenorėjo jos pirk- 

ti — nebent už tokią kainą, kuri būtų jį sužlugdžiusi. Jis buvo ško- 
tas ir negalėjo su tuo sutikti. Tuomet jau geriau pasilaikyti namą. 

Kurį laiką jis jame ir gyveno. | 

Nebuvo jokio kito būdo juo atsikratyti, kaip tik paaukoti nuo- 
mos sutartį. Šis pasirinkimas buvo tolygus danties ištraukimui, 
bet neišvengiamas. 

Kartą, vyrui su žmona iš visų pusių aptarinėjant šį klausimą, 
prie durų pasigirdo varpelis. Buvo jau vakaras, šeimininkas nese- 
niai grįžęs iš miesto žaidė savo namiškių ratelyje „šeimos galvą“. 

Kas čia galėtų taip vėlai atsilankyti? Vizitams metas jau ne- 
betinkamas. Gal koks artimas bičiulis iš Avižinių sausainių že- 
„mės * nusprendė užsukti išrūkyti pypkutės ar išgerti lašelį viskio? 

— Atėjo kažkoks žmogus ir nori su jumis pasikalbėti, — pravė- 
rusi svetainės duris, pranešė strazdanota moteriškė — vienintelė 
jų tarnaitė. Sprendžiant iš tarmės, ji buvo atvykusi iš tos pačios 
šalies kaip ir pats Maktavišas. 

— Nori su manim pasikalbėti? Kas jis toks, Megi? 

— Aš nežinau kas. Kažinkoks keistuolis — taip neregėtai apsi- 
rengęs, su ilga barzda ir žandenomis, kurios čia vadinamos ūsais. 
Aš išdrįsau paklausti, ko jam reikia. Sako, dėl namo nuomos. 

— Dėl namo nuomos? 

— Taip, pone. 

— Įleisk jį! 

Maktavišas pašoko ant kojų, net kėdė nuvirto. Ponia su savo 
trimis baltaplaukėmis išdulkėjo į gretimą kambarį, tarsi į svetainę 
tuoj turėtų būti įleistas iš narvo ištrūkęs tigras. Tačiau baimė ne- 
sukliudė joms prispaudus nosį prie suveriamų durų plyšio ar pro 
rakto skylutę stebėti atvykėlio. 

— Koks gražus! — šūktelėjo Elspė, vyriausioji iš seserį. 

— Atrodo kaip tikras kariškis! — tarė kita, Džeinė, nuodugniai 
apžiūrėjusi.— Įdomu, ar jis vedęs, ar ne? 

—-Bėkit iš čia, vaikai! — sumurmėjo motina.— Jis gali jus iš- 
girsti, ir tėtė labai supyks. Eikit šalin, sakau jums! 

„ Merginos nenoriai pasitraukė nuo durų ir susėdo ant sofos. 
Tačiau jų mamytės smalsumas irgi prašėsi patenkinamas, ir rody- 
dama pavyzdį, kuris anaiptol neparėmė jos pamokymų, ji atsiklau- 
pė ant kelių ir iš pradžių prikišusi akį, o paskui ausį prie rakto 
skylutės, išklausė visą savo vyro pokalbį su tuo keistu svečiu, ne- 
šiojančiu žandenas. 


—— —————, 


* Skotijos pavadinimas. 

LV skyrius 
NUOMOTOJAS PATENKINTAS 


Šis Pietų Kranto viloje apsilankęs vyras buvo maždaug trisde- 
šimties metų, džentelmeniškos laikysenos ir manierų. 

Finansininkas išsyk suprato, kad tai žmogus iš Vest Endo. Tai 
bylojo kostiumo sukirpimas, šukuosena, su žandenomis besijungią 
ūsai. 

— Ponas Maktavišas, jeigu neklystu? — tarė atėjusysis, įžen- 
gęs pro duris. 

Škotas linktelėjo. Bet prasižioti nespėjo, nes nepažįstamasis 
kalbėjo toliau: 

— Atleiskite, sere, dėl tokio įsibrovimo. Aš girdėjau, kad jūs 
nuomojate namą. 

— Ne visai nuomoju. Aš noriu jį parduoti — tikriau, parduoti 
sutartį. 

— Vadinasi, aš buvau suklaidintas. Gal malonėtumėt pasakyti, 
kokiam laikui sudaryta sutartis? 

— Dvidešimt vieneriems metams. 

— Šit kaip. Tada man netinka. Man reikia namo labai trum- 
pam. Mane traukia šitas Pietų Krantas — ypač mano žmoną. Jūs 
turbūt Žinote,— tikiuosi, kad irgi turite Žmoną,— ką tai reiškia. 

Maktavišas žinojo taip, kad geriau nereikia, tad šyptelėjo pri- 
tardamas. 

— Kaip gaila,— neatlyžo nepažįstamasis.— Šitas namas man 
patinka labiausiai iš visų šioje pakrantėje. Žinau, kad žmona būtų 
susižavėjusi. 

— Kaip ir manoji,— pasakė Maktavišas. 

„Kaip tu meluoji!“ — pagalvojo ponia Maktaviš, prikišusi ausį 
prie skylutės. 
 — Tokiu atveju mums turbūt nepavyks susitarti. Aš mielai išsi- 
nuomočiau jį metams — vieneriems metams, ir už gerą kainą. 

— Kiek jūs pasirengęs mokėti? — paklausė škotas, jau minty- 
damas apie kompromisą. 

— Matot, aš net nelabai įsivaizduoju. Kiek jūs norėtumėt? 

— Su baldais ar be? 

— Aš labiau norėčiau su baldais. 

Banko klerkas kasėsi pakaušį. Jis galvojo apie savo pėnates * 


* Namų židinį (pranc.). 

ir apie tai, kad žmona gali nesutikti su juo išsiskirti. Bet jis pagal- 
vojo ir apie tai, kaip kasdien jie yra žeminami tokios nedoros 
aplinkos. 

Kol jis taip svarstė, iš už tvoros atbangavo lėbavimų garsai, 
kurie bene ir padėjo jam apsispręsti. 

— Sakote, tiktai metams? 

— Taip, pagyvenčiau čia metus. Ir sumokėčiau iš anksto, jei- 
gu pageidautumėt. 

Nuoma metams su išankstiniu apmokėjimu namo savininkui 
viliojantis dalykas — ypač neturtingam savininkui. Maktavišas ne- 
buvo turtingas, nors ir kupinas vilčių tapti banko. prezidentu. 

Jo žmona būtų daug davusi, kad būtų galėjusi šnibžtelti vyrui 
į ausį: „Sutik!“ 

— Vadinasi, jus domina, kiek kainuotų namas su baldais vie- 
neriems metams? 

— Kaip tik šitai, — atsakė nepažįstamasis. 

— Tuoj pagalvosiu,— atsakė Maktavišas susimąstęs.— Mano 
paties baldai... remontas, numatytas sutartyje... mokestis už bal- 
dus... procentai... na, sakyčiau du šimtai svarų: per metus. 

—-Aš sutinku už du šimtus. Kaip jūs? 

Banko klerkas prašvito kaip saulė. Du šimtai svarų — tai pro- 
centai nuo jo paties įmokėtos sumos. Be to, jis nors metams atsi- 
kratys namo ir drauge su juo — savo nemalonių kaimynų. Jis būtų 
perleidęs namą ir sodą net už pusę tos kainos. 


Tačiau nepažįstamasis nebuvo suktas, o Maktavišas — kausty- 
tas ir maustytas. Matydamas šįtai, jis ne tik laikėsi savo dviejų 
šimtų, bet ir išsilygo pasiimsiąs kai kuriuos baldus. 

— Vieną kitą šeimyninį stalelį ar ką kitą — be ko nuomininkas 
lengvai apsieitų. 

Nepažįstamasis nešispyrė, ir jiedu sutarė.. 

— Norėčiau sužinoti jūsų pavardę, — tarė Auomininkas, ketinan- 
tis išsikraustyti. 

— Svintonas,— atsakė nuomininkas, žadantis įsikelti. — Ričar- 
das Svintonas. Štai mano vizitinė kortelė. Mane rekomenduoja 
lordas... 

Banko klerkas paėmė kortelę drebančiais pirštais, o jo žmoną 
anapus durų lyg perkūnas būtų trenkęs. 

Ji ves susitramdė nešūktelėjusi į skylutę: ,Užbaik derybas, Ma- 
kai|“ 

Tačiau Makui nereikėjo patarimų. Jis jau viską buvo nuspren- 
dęs. 

— Kada norėtumėt įsikelti? — pasiteiravo jis. 

— Kuo greičiau, — atsakė svečias.— Rytoj, jeigu jūs ne prieš. 

— Rytoj? — pakartojo nustebintas tokio pasiūlymo škotas, nes 
buvo ramaus būdo ir nepratęs prie tokių staigių veiksmų. 

— Aš suprantu, kad tai skamba keistokai,— tarė būsimasis 
nuomininkas.— Tačiau, ponas Maktavišai, aš turiu tam priežasčių. 
Jos gal kiek intymios, bet kadangi jūs vedęs žmogus ir šeimos tė- 
vas, tai... suprantate? 

— Puikiai! — pasakė škotų „šeimos galva“ ir krūtinę jam užlie- 
jo šiluma, kaip ir jo antrajai pusei, prigludusiai prie durų ir vir- 
pančiai iš saldaus nekantrumo. 


* * * 


Dėl staigaus persikraustymo buvo sutarta. Kitą dieną pono 
Maktavišo šeima išvažiavo, gavusi iš Svintono pasirašytą sutartį 
ir čekį už metų nuomą, nors tūrint tokio žymaus asmens rekomen- 
daciją, tai ir nebuvo būtina. 


LVI skyrius 
GENERALINĖ REPETICIJA 


Revoliucijos vadas, įsikūręs vis-a-vis su Maktavišo vila ir sa- 
vo asmeniu taip suerzinęs rojalistiškai nusiteikusį jos nuomininką, 
buvo ne kas kitas kaip buvęs Vengrijos diktatorius. 

Naujasis nuomininkas, prieš įsikeldamas čionai, buvo apie tai 
informuotas. Ne buvusio namo savininko, bet žmogaus, kurio nu- 
rodymu jis čia ir apsigyveno. 

Bėglio kaimynystė buvo. viena iš priežasčių, vertusių patį Mak- 
tavišą bėgti iš šios vietos, o Svintonui kaip tik dėl tos pačios prie- 
žasties rūpėjo čia įsikurti! 

Tiek Svintonas žinojo, bet daugiau nieko. Motyvai, dėl kurių 
jam buvo liepta čia apsigyventi, kol. kas nebuvo atskleisti: Jam 
buvo nurodyta išsinuomoti būtent šį namą, coute gue coute *, ir jis 
sumokėjo už jį kiek paprašytas — du šimtus svarų. 

Jo patronas buvo davęs jam čekį trims šimtams svarų. Du nu- 
keliavo į Maktavišo kišenę, o vienas pasiliko jam pačiam. 


* Bet kokia kaina (pranc.). 

Įsikūręs savo naujame būste, jis dabar sėdėjo įsikandęs ciga- 
rą — tikrą Havanos cigarą — ir mąstė apie patogumus, kurie jį 
supo. Kaip skiriasi ši kušetė su brokato apmušalu ir minkštomis 
pagalvėlėmis nuo kietos ašutinės sofos su plokščiais pogalviais. 
Kaip nepanašios šios prašmatnios kėdės į tuos pintus skeletus, 
kurių jo Žmona net norėdama negalės užmiršti! 

Sveikindamas save su tokia laiminga lemtim, jis negalėjo ne- 
suprasti, kas jį prie jos pastūmėjo. Jis beveik numanė, už ką buvo 
taip apdovanotas. Tačiau kuriam tikslui turėjo apsigyventi viloje 
ir ką čia jam reikės daryti, vis dar nežinojo. 

Galėjo tik spėti, kad užduotis susijusi su Košutu. Dėl to jis 
buvo beveik tikras. Tos dienos rytą patronas žadėjo duoti galutinę 
instrukciją — „vakarop“ ją atnešiąs vienas džentelmenas. 

Svintonas buvo gudrus vyras ir numanė, kas galėtų būti tas 
džentelmenas. Todėl nusprendė nieko neaiškindamas pasikalbėti 
su žmona šiuo delikačiu klausimu. 

— Fane! — tarė jis išsitraukęs cigarą iš burnos ir atsisukęs į 
kušetę, ant kurios tysojo jo numylėtoji. 

— Taip? Kas atsitiko? — atsakė ji, taip pat išsiimdama cigaretę 
iš žavingų lūpų ir išpūsdama dūmą. 

— Kaip tau patinka naujasis butas, brangioji? Labiau negu 
Vestburne? 

— Tu nori, kad aš būtinai atsakyčiau, Dikai? 

— Ne ne. Jeigu nenori, nereikia. Bet nėra ko kandžiotis ir urgz- 
ti. 

— Aš nesikandžioju ir neurzgiu. Kalbi kvailystes. 

— Taip, visa, ką aš darau ir kalbu, yra kvailystės. Aš buvau 
labai kvailas per pastarąsias tris dienas. Įsigauti į tokį šiltą lizdelį 
kaip šitas su iš anksto metams užmokėta nuoma ir šimtu svarų 
pragyvenimui! Kurių bus ir daugiau, jeigu neklystu. Kokią aš pa- 
dariau kvailystę! 

Fanė nieko nesakė. Jeigu jos vyras būtų atidžiau įsižiūrėjęs jai 
į veidą, tai būtų pamatęs šypseną, kurią sukėlė anaiptol ne susi- 
žavėjimas savo išrinktojo sumanumu. 

Ji turėjo savo supratimą apie tai, kam ir kodėl jis skolingas 
už tokią netikėtą sėkmę. 

— Taip, dar daug daugiau,— kalbėjo jis, viltingai žvelgdamas 
į ateitį. — Tiesą sakant, Fane, mūsų gyvenimas jau sutvarkytas, 
jeigu tik tu... 

— Ką aš? — paklausė ji, matydama, kad jis nesiryžta.— Ką tu 
dar nori, kad aš padaryčiau? 

— Na, pirmiausia, — nutęsė jis, rodydamas nepasitenkinimą jos 

tonu,— kelkis ir apsirenk. Aš tau vėliau pasakysiu, ko noriu. 

— Apsirenk! Pamėgink kad gudri su tokiais skudurais! 

— Nekreipk į tai dėmesio. Kol kas.nieko negalime padaryti. Be 
to, mieloji, tu atrodai puikiai su bet kokiais drabužiais. 

Fanė papurtė galvą, tartum jo komplimentai jai būtų buvę nė 
motais. | 

— Apsitaisyk tais skudura:s, kaip tu juos vadini, šįvakar kuo 
gražiau. Rytoj bus jau kitaip. Mudu pasidairysime po skrybėlaičių 
krautuves ir manto dirbtuves. Na, eik, mažyte, daryk kaip sakau! 

Taip padrąsinta, ji sisistojo ir pasuko prie laiptų, vedančių į 
miegamąjį. 

— Pasistenk atrodyti kuo gražiau, Fane! — šūktelėjo vyras, 
kai ji jau lipo laiptais.— Aš laukiu džentelmeno, kurio tu nepažįsti. 
Ir nenorėčiau, kad jis manytų mane vedus nevaleiką. Paskubėk 
ir greičiau leiskis žemyn. Jis gali ateiti bet kurią minutę. 

Vietoje atsakymo, kuriame būtų skambėjusi nuoskauda dėl tokių 
šiurkščių vyro žodžių, nuo viršutinės laiptų aikštelės nuaidėjo juo- 
kas. 

Svintonas vėl įsikando cigarą ir ėmė laukti. 

Jis nežinojo, ką išgirs anksčiau — ar varpelį prie vartų, ar 
laiptų aikštelėje šlamančius šilkus. 

Verčiau jau pastaruosius, nes dar nebuvo baigęs dėstyti žadė- 
tųjų instrukcijų. Aiškinti liko nedaug, jam būtų pakakę ir minutės. 

Jo noras išsipildė. Fanė nusileido pirma. Ji atšlamėjo laiptais — 
veidas baltas it sniegas nuo ispaniškų baltalų, skruostai parausvin- 
ti. 

Ir be viso to ji buvo graži, o dabar — nepakartojama. 

Daug metų vartojami dažai buvo tapę būtinybe jos odai, bet 
tuopat sykiu ji buvo gerai įvaldžiusi šį meną. Tik žinovas būtų 
supratęs, jog tai dažai, o ne natūralus skruostų rausvumas. 

— Bus gerai,— pasakė Svintonas, nužvelgęs ją nuo galvos 
„iki. kojų. 

— Kam bus gerai, meldžiamasis? — paklausė ši. 

Klausti nevertėjo. Ji ir taip beveik nutuokė, ką jis turi omeny. 

— Sėskis, aš tau paaiškinsiu. | 

Ji atsisėdo. 

Jis kurį laiką tylėjo. Atrodė, lyg būtų ko sutrikęs. Šitoks žiau 
ruolis, ir sutrikęs!. 

Ir nenuostabu, turint galvoje piktą jo kėslą ir ant liežuvio galo 
besisukantį patarimą žmonai pulti į nuodėmę! 

Gal nę iš tikrųjų pulti, o tik sudaryti tokį įspūdį. 

Taip, tik sudaryti įspūdį. Taip save nuraminęs, jis įsidrąsino 
ir prašneko: | | 

— Paklausyk, Fane. Tas džentelmenas, kurio aš laukiu, tas pats, 
kuris suteikė mums šitą jaukų prieglobstį. Tai lordas... Aš tau 
sakiau, kas tai per žmogus ir kokią jis turi galią. Dėl manęs jis 
gali stebuklus padaryti, ir padarys, jeigu tik jam įtiksiu. Bet jis 
labai permainingas ir išdidus, kaip ir visi jo aplinkos Žmonės. Jis 
nori, kad užduotis būtų atlikta sumaniai, ir tu man turi padėti. 

— Aš turiu tau padėti! Įdomu kaip? 

— Aš tik noriu, kad būtum jam maloni. Supratai? 

Fanė nieko neatsakė, tačiau jos žvilgsnis, kupinas apsimestinio 
nepasitikėjimo, parodė, kad ji suprato kuo gražiausiai! 

Varpelio tilindžiavimas prie vartų nutraukė šį pamokymų skirsnį. 


"LVII skyrius 
PATRONAS IR PROTEŽĖ 


Išgirdęs skambinant, Svintonas visiškai nekrūptelėjo. Mat nau- 
jame name buvo pagyvenęs labai neilgai. Jo nepadengti vekseliai 
su teismo sprendimais vis dar klajojo po Londoną ir jis būtų galė- 
jęs pamanyti, kad čia kažkas jam atneša vieną iš jų. Bet kadangi 
jis buvo ką tik atsikėlęs į Maktavišo vilą ir dabar kaip tik laukė 
svečio, tai bijoti neturėjo ko. 

Visų galų tarnaitė, paskubom pasarndyta tą pačią dieną, buvo 
pasiųsta atidaryti vartų. Jeigu atėjusysis bus aukšto ūgio, stam- 
bokas pagyvenęs džentelmenas, tegu įleidžianti ir nedelsdama ve- 
"danti čionai. 

Atidariusi vartus, tarnaitė išvydo žmogų, susisupusį į dukslų 
apsiaustą ir užsismaukusį skrybėlę ant ausų. Tačiau visa tai nesu 
kliudė jai įžiūrėti, kad vyriškis aukštas ir stambus, o žibinto švie- 
sa, krintanti ant veido, rodė, kad pagal visus kitus požymius, nors 
bakenbardai ir buvo dažyti, svečią reikia įleisti. 

— Ar čia gyvena ponas Svintonas? — paklausė jis dar nespė- 
jus tarnaitei jo pakviesti. 

— Taip, čia. Prašom įeiti. 

Lydimas merginos, žmogus su apsiaustu pražygiavo pro alyvų 
ir laurų krūmus, užlipo laiptais į nedidelę verandą, kurioje ponas 
Maktavišas dažnai papsėdavo pypkę, ir pagaliau įžengė į kambarį, 
kuriame jo laukė Svintonas. 

Pastarasis buvo vienas. Žmona jo nurodymu pasišalino, 

Jėjus svečiui, Svintonas pašoko nuo kėdės ir nuskubėjo jo pasi- 
tikti. 

— Milorde! — dėdamasis didžiai nustebęs, šūktelėjo jis.— Aš 
nė nesitikėjau, kad jūs suteiksite man tokią garbę! 

— Kokia čia garbė, sere, jokios garbės anaiptol. 

— Iš to, ką jūsų šviesybė kalbėjot, aš tikėjausi, kad atsiųsit... 

— Užuot siuntęs, atvykau pats, ponas Svintonai. Nurodymai, 
kuriuos turiu jums duoti, labai svarbūs. Geriau bus, jeigu išgirsite 
juos tiesiai iš mano lūpų. Kaip tik dėl to aš ir atvykau, kaip jūs 
matote propria persona *. 

„Meluoja!“ — pagalvojo Svintonas, turėdamas galvoje jo nu- 
rodytą priežastį. 

Garsiai, žinoma, to nepasakė. Jo atsakymas skambėjo taip: 

— Kaip tik taip žmonės ir kalba apie jūsų šviesybę. Dirba die- 
ną naktį — nepailsdamas tarnauja valstybės interesams. Gal jūsų 
šviesybė atleis man, kad taip laisvai kalbu? 

— Na ką jūs, sere. Pats mudviejų reikalas įpareigoja kalbėtis 
laisvai. 

— Atleiskite, kad nepakviečiau jūsų šviesybę sėstis! 

— Aš atsisėsiu,— maloningai atsakė didikas,— ir mielai pasi- 

— Laimė, kaip tik turiu, — atsakė patenkintas Svintonas.— Pra- 
šom, milorde, jie man buvo pasiūlyti kaip Havanos. Nors neatsakau 
už jų kokybę. | 

— Pamėginkite maniškių! 

Patronas išsiėmė portsigarą iš švarko kišenės. Apsiaustą if 
skrybėlę jis buvo palikęs prieškambaryje. 

Protežė mielai pasivaišino, nuolankiai dėkodamas. 

Abu susėdo ir užsirūkė. 

Svintonas, nusprendęs, kad jau gana prisišnekėjo, laukė pra- 
bilsiant svečią. 

"Ir šis iš tiesų prabilo. 

— Kaip matau, jums pavyko išsinuomoti namą,— kažkaip iš 
tolo pradėjo jis. 

— Taip, aš jau čia, — pasigirdo toks pat atsargus atsakymas. 

Daug konkretesnė buvo kita jo frazė: 

— Man labai gaila, bet turiu jums pranešti, jog jis kainavo 
nemenką sumą. 

— Kiek? | 

— Aš turėjau jį imti metams už du šimtus svarų. 


. Asmeniškai (Iot.). 

— Niekis, dėl to nesijaudinkite. Tai reikalinga valstybės inte- 
resams ginti. Tokiais atvejais mes privalome nesiskaityti su lėšo- 
mis. Na, o dabar, gerbiamas pone, leiskite man paaiškinti jums, 
kam reikėjo išsinuomoti tą namą ir kokiam tikslui jūs čia esate. 

Svintonas, nutaisęs nuolankią miną, pasirengė klausytis. 

Jo patronas kalbėjo: 

„— Tiesiai priešais jus gyvena žmogus, kurio pavardė jums jau 
žinoma. 

Nors pavardė ir nebuvo paminėta, pašnekovas linktelėjo galvą. 
Jis žinojo, kad tai Košutas. 

— Čia gyvendamas jūs pastebėsite, kad tas žmogus turi daug 
lankytojų. | 

— Aš jau tai pastebėjau, milorde. Kiaurą dieną vieni ateina, 
kiti išeina. 

— Taigi matote. Tarp jų yra daug garsių Žmonių, suvaidinusių 
svarbų vaidmenį Europos politiniame gyvenime. Tai štai, sere, nu- 
spręsta, kad tvarkos dėlei būtų neproša! žinoti, ką visi tie žmonės 
dabar veikia, todėl būtina, kad kažkas juos nuolat stebėtų. Sero 
Roberto Kotrelio rekomendavimu, šiai subtiliai užduočiai aš pa- 
rinkau jus. Jeigu neapsirinku, jūs žinosite, kaip ją atlikti? 

— Milorde, aš pažadu padaryti viską, ką galiu. 

— Tai tiek dėl pagrindinio dalyko. O dabar aptarsime kai ku- 
rias smulkmenas. 

Svintonas vėl nuolankiai sukluso. 

— Gerai įsižiūrėkite į visus, kurie ateina į namą priešais. Pasi- 
stenkite sužinoti, kas jie tokie, ir pranešinėkite, kada kas ateina 
ir išeina — pažymėkite valandas. Tam tikslui jums reikės dviejų 
padėjėjų. Leidžiu jums juos pasisamdyti. Vienas jų galėtų atlikti 
jūsų tarno vaidmenį, kitas, atitinkamai apsirengęs, būtų dažnai jus 
lankantis artimas draugas. Geriausia būtų, jeigu rastumėt žmogų, 
kuris galėtų prasiskverbti į priešo stovyklą. Pas jūsų kaimyną daž- 
nai užsuka bėgliai, kurie nebūtinai yra jo draugai. Jūs supratote 
mane? 

— Taip, jūsų šviesybe. 

— Aš matau, ponas Svintonai, kad-jūs esate kaip tik toks žmo- 
gus, kokio mums reikia. Na, o dabar paskutinis dalykas. Nors jūsų 
pareiga sekti Košuto svečius, bet dar labiau jūs turit, neišleisti iš 
akių jo paties. Jeigu jis kur išeina, jūs arba jūsų pagalbininkas 
turi jį sekti ir žiūrėti, kur jis eina. Jeigu reikia, pasisamdykite 
vežiką. Ir bet kokiu panašiu atveju nedelsdamas raportuokite tie- 
siai man. Perduokite duomenis mano asmeniniam sekretoriui, kūrį 
visada rasite mano namuose Park Leine. Šiam kartui pakaks. Kai 

stokosite pinigų, pasakykite mano sekretoriui. Jis turi įgaliojimus 
duoti nurodymus finansų skyriui. Naujus nurodymus duosiu jiems 
pats. Man gali tekti ateiti čionai dažnai, tad įspėkite tarną. 

— Milorde, gal jūs norėtumėt turėti raktą? Atleiskite, kad klau- 
siu šito. Taip jūs išvengtumėt nemalonios būtinybės laukti prie 
vartų, kur jus gali atpažinti praeiviai arba kas nors, esantis name 
priešais. 

Nors patronas ir neparodė savo jausmų, bet pasiūlymu buvo 
sužavėtas. Raktas ilgainiui gali pasidaryti naudingas kitam tikslui, 
o ne tam, kad nebūtum atpažintas „praeivių arba kieno nors, esan- 
čio name priešais“. Ir jis pareiškė sutinkąs. 

— Matau, kad jūs labai nuovokus, ponas Svintonai,— tarė jis 
keistai, kone sardoniškai šypsodamasis.— Iš tiesų, kaip jūs sakote, 
raktas man praverstų. Na, o kad reikia laikytis atsargumo, jųms 
turbūt nereikia sakyti. Matau, kad ant jūsų langų yra pakeliamos 
žaliuzės. Labai gerai, jos pasitarnaus ir mūsų tikslui. Laimė, jūs 
labai tinkate tokiai aplinkai — mat reikalas itin slaptas — ir jūsų 
daili žmona... ak! Beje, jos atžvilgiu mes elgiamės labai nepagar- 
biai. Man derėtų ją atsiprašyti, kad taip ilgai jus trukdau. Tikiuosi, 
jūs tą padarysite už mane, ponas Svintonai. Pasakykite jai, kad 
sugaišinau jus dėl svarbaus reikalo. 

— Milorde, ji nepatikės, jeigu aš nepasakysiu, kokį svečią tu- 
rėjau garbę priimti. Ar galiu jai tą pasakyti? 

— Ak! Žinoma, žinoma. Jeigu nebūtų taip vėlu, prašyčiau, kad 
mane supažindintumėt. Suprantama, dabar jau nebepatogu truk- 
dyti ledi. 

— Niekad negali būti per vėlu susipažinti su jūsų šviesybe. Aš 
žinau, vargšelė bus sužavėta. 

— Ką gi, ponas Svintonai, jeigu tatai nesukliudys jūsų šeimos 
reikalams, aš taip pat būčiau laimingas. Man visos valandos vie- 
nodos. 

„— Žmona viršuje. Ar galiu ją pakviesti? 

— Ne, ponas Svintonai, ar aš galiu jūsų paprašyti, kad ją pa- 
kviestumėt? 

— Koks maloningumas, milorde! Su džiaugsmu jums paklūstu. 

Su šiais žodžiais, ištartais pusiau svečiui, pusiau sau, Svintonas 
išėjo iš kambario ir ėmė lipti laiptais aukštyn. 

Iki viršaus kopti nereikėjo. Fanė jo jau laukė pirmoje laiptų 
aikštelėje, pasirengusi priimti kvietimą. 

Jis sugrįžo gal net per greitai ir rado savo šešiasdešimtmetį 
svečią, stovintį priešais Židinio veidrodį ir mėginantį dažytomis 
sruogomis uždengti plikę! 

Susipažinęs jis bematant pamiršo vėlų metą ir vėl atsisėdo. 
Trijulė ėmė šnekučiuotis — du kalbėjo nuolankiai, o vienas šiek 
tiek globėjiškai. Bet kuo toliau, tuo mažiau tas skirtumas buvo 
pastebimas, ir galop kilmingam svečiui, kurio viešnagė gerokai už- 
truko, buvo pasiūlyta atsigaivinti. Pasiūlymas nebuvo atmestas. 

Bemat tarnaitė buvo pasiųsta į artimiausią konditeriją. Ji par- 
nešė dešrelių, sumuštinių ir pyrago. Visa tai buvo sudėta ant sta- 
lo ir dar pridurta grafinas chereso, kuriuo jo šviesybė vaišinosi taip 
laisvai, lyg būtų koks linksmų plaučių gvardietis! 

Į galą jis pasidarė visai draugiškas: kalbėjosi su Svintonu kaip 
su senu geru bičiuliu, o išeidamas ir prie durų spausdamas Svinto- 
no žmonai ranką, vis linkėjo „ramaus miego“, ir jeigu prieškamba- 
rio lempa būtų švietusi skaisčiau, tai išvydęs šią nebylią sceną, 
jos vyras būtų ėmęs net pavyduliauti. Bet jis to nematė ir todėl 
nejautė jokio pavydo! 

„Gardus kąsnelis! — mąstė tituluotas šelmis, eidamas Park 
Roudu, kur medžių šešėlyje visą laiką jo laukė karieta.— Už tokią 
kortą verta statyti! Matyti iš laibų pirštelių prisilietimo“. 

„Su tokia korta galima daug išlošti!“ — maždaug tą patį pa- 
galvojo Svintonas apie tą pačią moterį — savo paties žmoną! 

Tokia mintis šmėkštelėjo jo galvoje, kai jis uždarė duris svečiui 
išėjus. Paskui, kai atsisėdo ir siurbčiodamas cheresą užsirūkė, jis 
ją pratęsė: 

„Taip, Fanė — gera korta. Koks aš kvailys, kad nesupratau to 
anksčiau! Po perkūnais! Dar ir dabar ne vėlu. Aš dar ne viską 
praradau. Šį vakarą, jeigu neklystu, prasidėjo toks lošimas, kuris 
man suteiks tai, ko trokštu labiausiai pasaulyje — Džuliją Ged- 
vud“. 

Rimtas tonas, kuriuo buvo ištarti paskutinieji žodžiai, bylojo, 
kad jo dar nebuvo atsisakyta kovoti dėl amerikietės paveldėtojos. 


LVIII skyrius 
PERSPEKTYVOS GERĖJA 


Tiems, kurie nepripažįsta socialinių skirtumų, Svintono pastan- 
gos laimėti Džuliją Gedvud gali pasirodyti groteskiškos. Ne vien 
dėl atstumiančios jų esmės, bet ir dėl labai abejotinų galimybių 
pasiekti tikslą. 

Jeigu jis būtų galėjęs priversti merginą jį pamilti, reikalai 
būtų beregint susitvarkę. Meilė nušluoja visas kliūtis, o tokio būdo 

merginai kaip ji niekas nebūtų sutrukdęs — netgi suvokiamas pa- 
vojus. 

Tačiau jinai jo nemylėjo, o jis tc nežinojo. Gražuolis gvardietis 
buvo pratęs prie lengvų pergalių. Ir, jo manymu, dar nebuvo atėjęs 
toks laikas, kad jos turėtų pasunkėti. 

Jis jau nebetarnauja gvardijoje, tačiau tebėra gražus. Taip ma- 
no jis pats ir anglų damos laiko jį tokiu. Būtų keista, kad jankių 
mergužėlė manytų kitaip! 

Toks tat buvo jo motyvas, ir pasikliaudamas savo žavesiais jis 
vis dar įsivaizdavo galėsiąs užkariauti amerikietę — netgi įvilioti 
ją į nelegalios santuokos spąstus. 

Bet jeigu jam ir pavyktų įgyvendinti dvipatystės planą, kas iš 
to? Kokia nauda turėti ją kaip žmoną, jeigu motina tesės savo pa- 
žadą, kurį jis andai nugirdo: skirti jai pusę savo lėšų pragyvenimui 
velionio krautuvininko dvare? 

Vesti Džuliją prieš motinos valią būtų didžiausia nesąmonė. 
Jo visai nebaugino tokio nusikalstamo žingsnio pavojingumas. Jis 
apie tai negalvojo. Bet tapti žentu moters, kurios duktė bus palikta 
be cento kišenėj tol, kol gyvens motina, vadinasi padaryti labai 
prastą ėjimą. Juolab moters, kuri sakosi žadanti gyventi dar pus- 
šimtį metų! 

Pajuokauta buvo neatsitiktinai, ir Svintonas tą suprato. 

Jis neabejojo, kad galėtų sugundyti dukrelę tekėti už jo, bet 
norint išpešti iš motinos pusę milijono, reikia, kad prie altoriaus jis 
stovėtų kaip lordas! 

Tokios buvo ponios Gedvud pateiktos sąlygos. Jis žinojo, kad ji 
ir dabar jų tebesilaiko. Jeigu sąlygos bus įvykdytos, ji nusileis, 
kitaip — nė už ką. 

Norint eiti toliau, teks, kaip ir anksčiau, vaidinti inkognito 
ir apgaudinėti. 

Bet kaip? 

Sitas dalykas jį labiausiai trikdė. 

Vaidinti pasidarė sunku. Niuporte ir Niujorke tai buvo papras- 
ta, Paryžiuje dar paprasčiau, bet dabar jis pagaliau Londone, kur 
tokia apgavystė gali būti lengvai išaiškinta. 

Dar daugiau, per paskutinį pokalbį su damomis jis pajuto, kad 
jų požiūris į jį pasikeitęs — dingęs andainykštis nuoširdumas. Ypač 
tas buvo matyti iš ponios Gedvud elgesio. Jos šiltas draugiškumas, 
staiga pasireiškęs Niuporte, toks pat išlikęs ir Niujorke, o paskui 
atgaivintas Paryžiuje, taip pat staiga ėmė ir atvėso. 

Kokia galėtų būti šito priežastis? Gal ji išgirdo apie jį kokį 

negerą gandą? Nejaugi ji būtų atskleidusi apgaulę? O gal tik įta- 
ria? 

Panašiausia, kad įtaria. Išsiaiškinti vargu ar galėjo. Jis vaidi- 
no savo rolę meistriškai, neduodamas nė mažiausios dingsties su- 
abejoti jį slepiant titulą. Ir pateikė įtikinamas priežastis, kodėl jam 
taip svarbu esą jį slėpti. 

Žinoma, ji turi pagrindą nepasitikėti. Amerikoje ji parodė jam 
savo svetingumą, už kurį Europoje jis neatsilygino dėl labai gerai 
žinomų priežasčių. 

Teisybė, jis buvo sutikęs savo pažįstamas Paryžiuje; gal ten 
anglų lordas turėjo elgtis laisviau, ir ją įžeidė jo šykštumas? 

Dėl labai panašių priežasčių jis iki šiol nebuvo jų aplankęs 
Londone. Priešingai, nuo pat atvykimo stengėsi trauktis joms iš 
kelio. 

Anglija — jo namai, tad kodėl jis turėtų čia gyventi, prisiden- 
gęs svetimu vardu? Jeigu lordas, tai kodėl skursta? Poniai Gedvud 
toks dalykas pasirodys įtartinas. 

Pastaroji aplinkybė gali būti paaiškinta tuo, kad jis iš netur- 
tingų lordų giminės, nors tokių ir nedaug tėra. Nedaug tėra tokių, 
kurie norėdami nerastų lėšų gražiai rengtis, prabangiai pietauti, 
turėti dailų namą. 

Grįžęs iš Valstijų, Svintonas negalėjo sau leisti nė vieno iš šių 
dalykų. Kaip tuomet jis gali dėtis esąs lordas — netgi pats netur- 
tingiausias? 

Iš nevilties jis jau buvo beatsisakąs šio vaidinimo, bet lordo glo- 
ba, tikra ir apčiuopiama, sužadino naujus lūkesčius. Jo dėka atei- 
ties perspektyvos įgavo visiškai kitokį pavidalą. Jo piniginėje atsi- 
rado pinigų, ir žada būti dar daugiau. O svarbiausia, kad dabar jis, 
nė kiek nenusikalsdamas, tiesai, galės tvirtinti tarnaująs diploma- 
tinėje sferoje. Iš tiesų toji tarnyba tėra viso labo šnipinėjimas, bet 
juk tai ir yra diplomatinio darbo esmė! 

Čia pasitarnaus ir jo visiems matoma draugystė su pagarsėju- 
siu tituluotu diplomatu ir jo dažni vizitai į rūmus Park Leine. Keis- 
ta būtų, jeigu visa tai nepadėtų jam apdumti akis poniutei Gedvud! 

„Kas be ko, jo planas buvo toli gražu ne beviltiškas. Naujoji 
tarnyba atskleidė jam prieš akis ilgiausią virtinę privalumų, ir jis 
ėmėsi svarstyti, kaip geriausiai jais pasinaudojus. 

Fanė buvo pakviesta į patarėjas, nes ji dar tebeturėjo tam ūpo. 
Jis pats ir visa, ką jis daro, jai rūpėjo mažiau negu bet kada. Ji 
irgi nujautė artėjant šviesesnę ateitį ir turėjo viltį netrukus vėl 
atsidurti garsiojoje alėjoje. 

Nors šiaip ji buvo nekokios nuomonės apie savo vyro sugebėji- 

mus, bet jo mokėjimą regzti intrigas vertino. Akivaizdi jų išdava 
buvo pasikeitęs jų gyvenimas. Ir nors ji puikiai žinojo, iš kokio 
"šaltinio taip staiga ištryško jų gerovė, žinojo ir tai, kad moteriai 
su tokiais polinkiais kaip jos verčiau būti ištekėjusiai. Kol gerai, 
tol išvien, galbūt galvojo ji sau, bet, šiaip ar taip, buvo pasiryžusi 
padėti vyrui antrąkart susituokti! 

Pirmųjų tuoktuvių liudijimą giliai paslėpusi komodos stalčiuje, 
ji nieko nebebijojo. 

Nebijojo labai ir to, nes ateityje jų laukė pasakiškas grobis, 
kurio dalis priklausys ir jai. Dikas pažadėjo būti „kietas kaip plie- 
nas“, ir ji pasižadėjo jam savo ruožtu. 

Pasistatę ant stalo grafiną chereso ir pasidėję dėžę cigarų, jie- 
du ėmė aptarinėti tolesnes priemones planui įgyvendinti. 


LIX skyrius 
IŠTAIGINGI PIETŪS 


Buvo vėsus lapkričio vakaras, tačiau Pietų Kranto kotedže, kur 
gyveno ponas Ričardas Svintonas, niekas nejautė šalčio. 


Tenai buvo susirinkusi draugija. 

Šeimininkas devyniems asmenims buvo surengęs pietus. Pasta- 
rieji buvo suvalgyti, ir pietautojai vėl sugrįžo į svetainę. Nelyginis 
svečių skaičius sukliudė visus suporuoti. Moterų buvo daugiau. 

Keturios iš jų skaitytojui jau pažįstamos. Tai ponia Svinton, 
ponia Gedvud, jos duktė ir dukterėčia. Penktosios nepažįsta nei 
skaitytojas, nei Gedvud su savo merginomis. 

Vienas iš džentelmenų buvo pats šeimininkas, kitas — ponas 
Lujisas Lukasas ir jo draugas ponas Spileris. Ketvirtasis, kaip ir 
penktoji ledi, niekam nežinomas. 

Tačiau poniai Svinton jis buvo kuo puikiausiai pažįstamas. Per 
visus pietus ji elgėsi su juo itin familiariai, vadindama „mielu Gus- 
tavu“, o šis savo ruožtu davė kompanijai suprasti, kad ji yra jo 
žmona! 

Jis kalbėjo su prancūzišku akcentu, ir Svintonas titulavo jį gra- 
fu. 

Nepažįstamoji ledi, regis, taip pat jį pažinojo, ir gana artimai. 
Tai buvo garbioji panelė Kortni, Džeraldina Kortni. 

Su tokia aristokratiška pavarde ji negalėjo neatrodyti kilminga 
dama. 

Be to, ji buvo graži ir dailių manierų, su vos pastebimu kal- 
bos ir elgesio laisvumu, kuris skiria haut /on * ledi nuo krautu- 
vininko žmonos ir dukters. 

Teisybė, visi šie ledi Kortni bruožai atrodė mažumėlę per ryš- 
kūs. Taip gal būtų. pamanęs koks itin atidus stebėtojas. 

"Tačiau ponia Gedvud nebuvo atidi — juoba tokių žmonių ben- 
drijoje. Ji buvo susižavėjusi kilmingąja Džeraldina ir stebėjosi ne 
jos savotiškomis manieromis, bet patraukliu betarpiškumu. 

Ji buvo pavergta ir grafo su jo nuostabia gratiene. 

Jo-šviesybė pagaliau padarė tai, ko buvo iš jo laukiama — su- 
pažindino su tokia kompanija. Nors vis dar prisidengęs svetima 
pavarde,— net ir tarp artimiausių draugų,— šiuo pakvietimu jis iš- 
sklaidė jos įtarimus. O pačiais pietumis — tuo labiau. Ji jau nebe- 
norėjo aiškintis jo inkognito paslapties. 

Be to, jis pakartojo tą patį argumentą, kuris iki šiol ją paten- 
"kmmo. Jo diplomatinė misija vis dar tęsiasi! 

Netgi Džulija tartum priartėjo prie jo. Puikiai apstatytas namas, 
ant stalo rinktiniai valgiai, aplink tituluoti svečiai, visur, pasiruošę 
patarnauti, laukia dailiai apsirengę tarnai — visa tai įrodo, kad 
Svintonas šį tą reiškia. Be to, šie namai — tik laikinas būstas, įsi- 
gytas laikinai ir su tam tikru tikslu, vėlgi diplomatiniu. Ji dar 
nemačiusi jo pasakiškų rūmų kaime, ir, galimas daiktas, jis tenai 
jas pakviesiąs. 

Kad ir kokia išdidi respublikonė, Džulija Gedvud vis dėlto buvo 
parveniu kūdikis. 

Tiesą sakant, čia buvo kam sujaudinti jos vaizduotę. Dabar ji 
matė poną Svintoną, į kurį anksčiau žvelgė gana atsargiai, tarp 
savo draugų, gražiai bendraujantį ir visų gerbiamą. O kokie drau- 
gai! Visi su titulais, puikaus išsiauklėjimo, o tos dvi žavingos di- 
dikės atrodo ne tik artimos jo bičiulės, bet ir stengiasi jam įsiteik- 
ti! 

Dar daugiau — visi matė, koks jis gražus. Jis niekad taip pui- 
kiai neatrodė kaip šį vakarą. Tokiomis aplinkybėmis jis galėjo ža- 
dinti ne vien smalsumą, bet ir pavydą. 

Greičiausiai Džulija turėjo tokių minčių. Tai buvo pirmas kar- 
tas, kai ji atsidūrė kilmingų aristokratų draugėje. Tad nieko keis- 
ta, kad tokia aplinka padarė jai įspūdį. Daug išdidesnės asmenybės 
už ją neatlaikė šitokio spaudimo. 

Ji buvo ne vienintelė iš susirinkusiųjų, pasidavusi akimirkos 
poveikiui ir kerinčio šeimininko apžavams. Net ponas Lukasas, ge- 


* Rafinuotų manierų (pranc.). 

rai prisisiurbčiojęs chereso ir šampano, pamiršo savo andainykštį 
neprielankumą ir troško jį apkabinti. O Lukaso šešėlis Spileris 
irgi norėjo padaryti tą patį! 

Ko gero, vienintelis žmogus iš ponios Gedvud aplinkos, kuris 
liko nepriklausomas, buvo Paukipsio krautuvininko duktė. Savo 
ramiu, santūriu elgesiu Kornelija parodė turinti daugiau orumo 
negu jos draugai ir net tie kilmingi žmonės, su kuriais ji buvo su- 
pažindinta. 

Bet net ir ji neįtarė, į kokių sukčių tarpą pakliuvo. Kaip ir ponia 
Gedvud, ji net neįsivaizdavo, kad ponas Svintonas ir yra Svintonas, 
kad gralienė — tai jo žmona, kad grafas — apsišaukėlis kaip ir 
pats Svintonas, atliekantis didiko vaidmenį, ir kad garbioji Džeral- 
dina, ponios Svinton pažįstama — tokio pat išsilavinimo ir žinoma 
Sent Džon Vudo sluoksniuose „„Ketės arkliamainės“ vardu. Pri- 
klausydama „gražiųjų išjodinėtojų“ seserų draugijai, ji pelnė šią 
pravardę už ypatingus sugebėjimus atsikratyti nuvarytų arklių. 

Visiškai nenutuokdama, kad čia vyksta spektaklis ir kad jame 
dalyvauja tikri aktoriai, ponia Gedvud negalėjo atsidžiaugti vaka- 
ru. 

Ponas Svintonas, vis atsirandantis šalia jos, iš paskutiniųjų 
stengėsi grąžinti įsisenėjusią svetingumo skolą ir jam tatai pavy- 
ko. 

Jeigu ji ir būtų įtarusi jį nesąžiningumu, tai vienas to vakaro 
įvykis būtų tas abejones išsklaidęs. 

Kadangi šis epizodas nutraukė pasilinksminimą, turiu skaityto- 
ją atsiprašyti, kad jį čia aprašysiu. 

Kai svečiai svetainėje gurkšnojo kavą ir arbatą, apsupti patar- 
nautojų, samdytų prabangioje konditerijoje, prie vartų pasigirdo 
varpelis, timpčiojamas rankos, aiškiai jau įpratusios tą daryti. 

— Aš žinau, kas čia skambina,— tarė Svintonas garsiai, kad 
svečiai girdėtų.— Dedu galvą, jog tai lordas... 

— Lordas...! 

Tai buvo garsaus didiko ir dar garsesnio valstybės veikėjo pa- 
vardė! Svintonui ją paskelbus, susirinkusieji apstulbo — tiesiog 
negalėjo patikėti. 

Jiems dar nespėjus nieko paklausti, grįžo tarnas ir kažką pa- 
šnibždėjo šeimininkui. 

— Jo šviesybė, ar ne? — sumurmėjo šeimininkas, bet taip, kad 
jo žodžiai pasiektų ponios Gedvud ausis.— Palydėkite į prieškam- 
barį. Aš tuoj pat ateisiu. Ponios ir ponai! — atsisuko jis į svečius.— 
Ar jūs neprieštarausite, jeigu paliksiu jus vienai minutėlei — tiktai 
minutėlei? Pas mane atėjo žmogus, kurio negaliu nepriimti. 

Jie, žinoma, neprieštaravo, ir jis trumpam juos paliko. 

Suprantama, svečiams knietėjo sužinoti, kas tas žmogus, kurio 
negalima nepriimti. 

Vos tik jis sugrįžo, jie tuoj jį užsipuolė, o „grafienė“ kone įsak- 
miai paprašė paaiškinti. 

— Ką gi, damos ir džentelmenai,— tarė meilingasis pobūvio 
šeimininkas, — jeigu jūs primygtinai norite sužinoti, kas mane ap- 
lankė tokiu ne visai tinkamu metu, tai man turbūt teks patenkinti 
įūsų smalsumą. Tai lordas... Jo šviesybė paprasčiausiai užsuko 
pasitarti vienu diplomatiniu reikalu. 

— Ak! Lordas...! — šūktelėjo garbioji Džeraldina.— Kodėl jūs 
nepakvietėte jo čionai? Kiek žinau, jis labai šaunus vyras, ir aš 
neabejoju, kad jis nebūtų atsisakęs. Ponas Svintonai, aš pykstu 
ant jūsų! 

— Kaip apmaudu! Atleiskite, panele Kortni, aš labai apgailes- 
tauju. Tiesiog nepagalvojau, antraip būčiau mielai pakvietęs. 

— Ar jis jau išėjo? 

— O, taip. Išėjo tuoj pat, kai tik suprato, kad aš turiu svečių. 

Ir tai buvo tiesa. Viskas buvo tiesa. Minėtasis didikas iš tikrųjų 
buvo prieškambaryje ir išėjo, sužinojęs, kas vyksta viršuje svetai- 
nėje. 

Ir jis išėjo nusivylęs, netgi supykęs, nors visai ne dėl diploma- 
tinių reikalų buvo suteikęs savo atsilankymu garbę šiai vilai. 

Tačiau nors jam šis vizitas buvo visiškai bergždžias, Svintonui 
jis buvo naudingas. 

„Žmogus, pas kurį vėlų vakarą užsuka lordas, ir dar žymus 
valstybės veikėjas, turį arba pats būti lordas, arba kokia labai 
reikšminga figūra!“ 


Ž 
Taip tylomis pasakė sau krautuvininko našlė, tą vakarą išsitie- 
susi ant minkštos „Klarendono“ lovos. 
Maždaug tuo pat metu jos dukra pagalvojo kažką labai pana- 
šaus. 


LX skyrius 
IŠSISKYRIMO DOVANA 


Išsiskiriant tarp sero Džordžo Vernono ir jo neva nedėkingo 
svečio nebūta jokios ',,scenos“. | 

Pokalbis po kedru, kai jie stovėjo akis į akį, taip pat nebuvo 
triukšmingas. 

Sero Džordžo dukra, kurios jauna širdelė silpo iš skausmo, 
paliko juodu, o Meinardas, taip pažemintas, nė nemėgino teisintis. 

Jeigu po medžiu būtų buvę šviesu, seras Džordžas būtų pamatęs 
veidą, kuriame spindėjo didžiausia pagarba. 

Iš pradžių keletą akimirkų tvyrojo spengianti tyla. 

Ją nutraukė baronetas: 

— Po to, kas įvyko, sere, tikiuosi, man nereikia jums sakyti, 
kaip elgtis. Kelias vienas. 

— Aš žinau, sere Džordžai. 

— Ir manau, kad taip pat nereikia sakyti, jog aš norėčiau iš- 
vengti skandalo? 

Meinardas neatsakė, tik tamsoje linktelėjo galva. 

— Jūs galite išvažiuoti kada tinkamas, bet po dešimties minu- 
čių mano karieta bus parengta nugabenti jus ir jūsų lagaminą į sto- 
tį. 

Buvo siaubinga klausytis tokių žodžių, ir jeigu seras Džordžas 
nebūtų užsiminęs apie skandalą, Meinardas būtų atsisakęs pasiūly- 
tos paslaugos. 

Tačiau padėtis iš tiesų buvo kebli. Iki geležinkelio stoties ke- 
turios mylios. Tenai galima nusisamdyti vežimaitį, bet reikia, kad 
kas nueitų tą padaryti. To jam reikėtų prašyti šių namų šeiminin- 
ko. Jis dabar su fraku ir eiti būtų sunku, juoba niekam nekrintant 
į akis ir išvengiant pašaipų. Be to, reikėtų pasiimti bagažą. 

Nebuvo kito pasirinkimo kaip tik priimti pasiūlymą. 

Ir jis priėmė jį, kreipdamasis į baronetą tokiais žodžiais: 

— Per dešimt minučių, sere Džordžai, aš būsiu pasiruošęs. Aš 
neatsiprašinėsiu dėl to, kas įvyko. Tiktai tikiuosi, kad ateis laikas, 
kai jūs nebe taip griežtai vertinsite mano elgesį. 

— Vargu,— šaltai atkirto baronetas, ir sulig tais žodžiais juodu 
išsiskyrė: seras Džordžas sugrįžo svetainėn pas svečius, o Meinar- 
das nuskubėjo į savo kambarį bagažo. 

Jis susikrovė daiktus greičiau nei per penkias minutes. Frako 
nevertėjo persivilkti, surdutas jį visai paslėpė. 

Paskui varpeliu išsikvietė tarną, kuris, užsidėjęs ant pečių. 
„mantą“, ėmė leistis laiptais žemyn, negalėdamas nesistebėti, ko- 
dėl džentelmenui prireikė išvykti dabar, nei šiokiu, nei tokiu metv, 
kaip tik tada, kai linksmybės svetainėje pasiekė viršūnę ir stalai 
jau padengti šventiškai vakarienei! 

Paskutinįkart apžvelgęs kambarį, ar ko nepaliko, Meinardas 
jau buvo besileidžiąs paskui tarną, nunešusį jo lagaminą, bet laip- 
tų aikštelėje kelią jam pastojo kitas šių namų atašė. 

Šis taip pat priklausė namų tarnų kategorijai, bet buvo kitokios 
padėties, lyties ir odos spalvos. 

Tai buvo kreolė Sabina. 

„ — Cit! Ponas Meinardai,— sušnibždėjo ji, pridėjusi pirštą prie 
lūpų.— Kalbėkit pašnibždomis, ir aš pasakysiu jums šį tą malo- 
naus. 

— Ką? — tuoj pat paklausė Meinardas. 

— Kad panelė Blanša jus labai myli, kaip tik jos jauna širdelė 
gali mylėti. Ji vakar taip pasakė Sabi, ir daugybę, daugybę kartų. 
Taigi jūs neturite nusiminti. 

— Ar tai viskas, ką jūs turėjot pasakyti? — paklausė jis, bet 
anaiptol ne šiurkščiai. 

Būtų buvę keista, jeigu tokie žodžiai, kad ir labai šykštūs, ne- 
būtų suteikę jam džiaugsmo. 

— Sabi viską pasakė, bet ne viską padarė. 

— O ką jūs turite padaryti? — nekantraudamas spyrė ją Mei- 
nardas. 

— Čia jums dovanų,— tarė mulatė ir su būdingu jos rasės mo- 
terims miklumu įkišo jam į surduto kišenę kažką baltą. 

Prie lauko durų sugurgždėjo žvyras — privažiavo karieta. 

Nenorėdamas, kad jį kas pastebėtų, iškeliaujantis svečias bijojo 
ilgiau gaišti ir įspraudęs Sabinai į ranką pusę sovereno tyliai nu- 
sileido laiptais ir taip pat tyliai įsėdo karieton. 

Lagamino nešikas, uždaręs karietos dureles, niekaip negalėjo 
atsistebėti tokiu nesuprantamu išvykimu. 

„Ir dar toks, sakyčiau, neblogas džentelmenas“,— pagalvojo jis, 
pasisukęs į šviesą, sklindančią iš prieškambario, ir apžiūrinėda- 
mas pusę sovereno, atsiradusio jo delne. 

O kol jis tą darė, kalbamasis džentelmenas buvo užsiėmęs kur 
kas įdomesne apžiūra. Karietai dar nespėjus-- išvažiuoti iš parko, 
tikriau sakant, išsukti iš tako aplink dvarą, jos keleivis jau įkišo 
ranką surduto kišenėn ir ištraukė taip paslaptingai įduotą popie- 
riaus lapą. | 

Jo būta visai mažyčio — pusė lapelio. Ir rašyta pieštuku, viso 
labo keli žodžiai, brūkštelėti virpančia iš skubėjimo ranka! 

Sidabrinėse lempose šviečiančių žvakių šviesoje jis nesunkiai 
perskaitė žodžius, kurie pripildė jo širdį neapsakomo džiaugsmo: 


“ Tėvelis labai pyksta, ir aš žinau, kad jis niekad nebeleis man 
su jumis pasimatyti. Man liūdna, kad mes galime nebesusitikti, 
r kad jūs užmiršite mane. Aš niekad jūsų neužmiršiu — niekad! 

„Ir aš jūsų, Blanša Vernon“,— mintyse atsakė jai Meinardas, 
lankstydamas lapelį ir dėdamas atgal į kišenę. 

Dar neprivažiavęs stoties, jis išsitraukė lapelį ir dar sykį per- 
skaitė, o paskui ir vėl pakabinamos lempos šviesoje, vienui vienas 
sėdėdamas keleiviniame pašto traukinio vagone, važiuojančiame 
sostinės linkui. 

Paskui dar rūpestingiau sulankstęs, įsidėjo į vizitinių kortelių 
dėklą, kad galėtų turėti kišenėlėje arčiau širdies. Tai buvo jeigu ir 
ne pirmas, tai tikrai saldžiausias gage d'amour *, kurį jis gyveni- 
me buvo gavęs! 


LXI skyrius 
INFORMUOTOJAS 


Vieno šokėjo dingimas iš pobūvio, kuriame dalyvauja daugiau 
kaip šimtas svečių, nebūtinai esti pastebimas. O jeigu ir pastebi- 
mas, tai nereikalingas pateisinimo — „geriausiuose Anglijos na- 
muose“. 

Pasitaiko, kad nelauktai išeinama iš kviestinių pietų — net ir 
kaime, kur atvykstama ir išvykstama ne taip dažnai kaip triukš- 
minguose miesto pokyliuose. 

Tikro mandagumo supratimas seniai paniekino nepakenčiamą 
atsisveikinimo ceremoniją su manieringais nusilenkimais ir dar 
manieringesniais rankų paspaudimais. Pakanka palinkėti labos nak- 
ties šeimininkui, dažniausiai šeimininkei, linktelėti šeimos atžalai, 
jeigu bus sutikta išeinant iš svetainės. 

Tokios taisyklės galiojo ir Džordžo Vernono namuose, tad ne- 
tikėtas kapitono Meinardo išvykimas niekam nebūtų kritęs į akį, 
jeigu ne viena kita savotiška aplinkybė. 


Sero Džordžo kompanijai jis buvo nepažįstamasis su romantiš- 
ka ir gal net paslaptinga praeitimi, o pelnytas rašytojo laurų vai- 
nikas, ką tik sužaliavęs jam ant galvos, patraukė netgi tokios kil- 
nios aukštuomenės dėmesį. 

Bet jo išvykimo aplinkybės atrodė neabejotinai keistos. Žmo- 
nės matė, kaip jis šoko su sero Džordžo dukteria, kaip paskui juodu 
drauge pro oranžeriją išėjo į sodą. Daugiau jis nebepasirodė. 

Kažkas iš šokėjų, besivėdinančių laiptų apačioje, matė, kaip 
tarnas nešė žemyn jo lagaminą, paskui netrukus nusileido jis pats 


* Meilės įrodymas (pranc.). 

ir galop tolstančios karietos ratų dardesys pranešė jį atsisveikinus 
su šiais namais! 

Tačiau tai dar nieko nereiškė. Galbūt jis atsisveikino su šeimi- 
ninku viduje — pagal visas mandagumo taisykles. 

Bet niekas nematė, kad jis būtų taip daręs, o kadangi svečia- 
vosi šiuose namuose gana ilgai, jo išvykimas atrodė tikrai per stai- 
gus. Ir laikas, be abejonės, pasirinktas gana keistas. 

Ir vis tiek gal niekas nebūtų apie tai kalbėjęs, jeigu ne dar vie- 
na. aplinkybė: po to, kai jis išvažiavo, baroneto duktė daugiau ne- 
bepasirodė svetainėje. 

Nuo to visų atidžiai stebėto ir atmintino valso niekas jos nebe- 
matė! 

Nors ji, tiesą sakant, dar vaikas. Gal nuo sukimosi jai apsvai- 
go galva ir ji nuėjo pailsėti? 

Taip svarstė tie, kuriems tas dalykas užkliuvo. | 

Bet tokių buvo nedaug. Gražuolės su pūstais sijonais neturėjo 
kada galvoti apie kitus, našlės prieškambariuose ramiai lošė vis- 
tą, ir tai, kad nebebuvo Blanšos Vernon, nė kiek nesutrikdė pasi- 
linksminimo. 

Tačiau jos tėvo nebuvimas — tikriau jo nedėmesingumas — su- 
trikdė. Daugelis svečių pastebėjo, kad visą likusį vakarą seras 
Džordžas elgėsi labai keistai. Akis badė jo nepaprastas išsiblaš- 
kymas. Netgi geras išsiauklėjimas nepadėjo jam nuslėpti patirto 
smūgio! 

„Nors jis ir stengėsi neišsiduoti, artimesni pažįstami matė, kad 
kažkas negerai. 

Tatai pritildė pokylio linksmybes ir tą vakarą žvarbstantys ve- 
žikai turbūt anksčiau negu įprasta galėjo nutraukti savo kankinantį 
laukimą. 

Svečiai, kurie nakvojo namuose, taip pat anksčiau siškipstė 
po savo miegamuosius. 

„Seras' Džordžas nėjo tiesiai į savąjį, bet pirmiau užsuko į bib- 
lioteką. 

Jis ėjo ne vienas. Su juo drauge žengė Frankas Skjudamoras. 
„ Kai paskutinieji svečiai atsisveikino nakčiai, dėdė jį pasikvie- 
tė. Ž | 
Koks buvo šio susitikimo tikslas, paaiškės iš pokalbio, kuris 
įvyko tarp jųdviejų. 

— Frankai,— pradėjo baronetas,— aš noriu, kad tu man saky- 
tum visą tiesą. 

— Apie ką, dėde? — paklausė Skjudamoras su nuostaba veide. 

— Apie viską, ką pastebėjai tarp Blanšos ir to... vyriškio, 

„Vyriškio“ buvo ištarta pabrėžtinai paniekinamai — kone su- 

šnypšta. 

— Ką aš pastebėjau? 

— Ką pastebėjai ir ką išgirdai. 

— K34 aš pastebėjau ir ką išgirdau, jums jau pasakiau. Tai yra 
šio vakaro... iki momento maždaug prieš valandą. | 
— Prieš valandą! Tu turi galvoje tai, kas atsitiko po medžiu? 
— Ne, dėde, ne tai. Aš mačiau šį tą po to. 

— Po to? Kapitonas Meinardas tuojau pat išvažiavo! 

— Taip. Bet prieš tai pasiėmė su savim šį tą, ko jis neturėjo 
imti. ; 

— Pasiėmė šį tą su savim! Ką tu turi galvoje, mielasai? 

— Kad jūsų gerbiamas svečias išsinešė iš jūsų namų popie- 
riaus lapelį, kuriame buvo kažkas parašyta. 

— Kieno? 

— Mano pusseserės Blanšos. 

— Kada, kur tai įvyko? 

— Aš manau, tai įvyko tada, kai jis jau ruošėsi iškeliauti, o 
kur — greičiausiai Blanšos miegamajame. Ji nuėjo tenai po to... 
ką jūs pats matėt. 

Seras Džordžas klausėsi kiek įmanydamas ramiau. Ir vis dėlto 
sūnėnas pastebėjo, kaip trūkčioja jo veido raumenys ir blykšta 
skruostai. 

— Toliau, Frankai! — tarė jis virpančiu balsu,— kalbėk toliau, 
klok viską. Iš kur tu visa tai sužinojai? 

— Visai atsitiktinai, — pasakojo savanoris informatorius.— Po 
kažkurio šokio aš buvau išėjęs iš svetainės atsipūsti. Kaip tik tuo 
metu, kai kapitonas Meinardas jau kraustėsi lauk. Iš tos vietos, 
kur aš stovėjau, buvo matyti visi laiptai iki pat viršaus. Viršutinėje 
laiptų aikštelėje jis kalbėjosi su Sabina, kaip man pasirodė, apie 
kažką slaptą. Mačiau, kaip jis įspraudė jai į delną — matyt, smul- 
kių — tuoj po to, kai ji įkišo jam kišenėn kažką baltą. Tai buvo 
popierius, sulankstytas kaip laiškas. 

— Tu esi tikras? | 

— Visiškai tikras, dėde. Aš net nesuabejojau ir iškart pama- 
niau: „Čia laiškelis, rašytas mano pusseserės ir įduotas Sabinai nu- 
nešti“. Aš būčiau jį sustabdęs ir privertęs grąžinti kas paimta, bet 
nenorėjau skandalo. Juk tas nebūtų padėję. | 

Seras Džordžas negirdėjo pagyrūniškų sūnėno žodžių. Jis ne- 
besiklausė. Jis buvo paskendęs skaudžiuose apmąstymuose apie šį 
keistą savo dukters poelgį. 

„Vargšė mergaitė! — krimtosi jis.— Vargšas nekaltas kūdikis! 


— o 

Štai ką davė mano priežiūra, begalinis pasiaukojimas, rūpestis. 
Dieve mano! Juk aš priglaudžiau savo namuose gyvatę, kuri atsi- 
sukusi ėmė ir įkando!“ 

Susijaudinęs baronetas nebegalėjo toliau kalbėtis, ir Skjudamo- 
rui buvo leista eiti. 


LXII skyrius 
NEDRAUGIšKI PAKELEIVIAI 


Traukinys, kuriame važiavo Meinardas, sustojo Saidenhamo 
stotyje, kur buvo Krištolo rūmai. 

Keleivis nė nepajuto, kad traukinys stovi, nes buvo paskendęs 
mintyse — labai liūdnose, turint galvoje, kas buvo įvykę. 

Iš susimąstymo jį pažadino balsai, ir tik todėl, kad kai kurie 
iš jų jam pasirodė pažįstami. 

Žvilgtelėjęs pro langą, jis pamatė būrelį damų ir džentelmenų. 

Sioje vietoje tokį vėlų metą jie galėjo atsidurti grįždami iš 
Krištolo rūmų, bet kur kas įtikimiau, sprendžiant iš linkšmo gage- 
nimo, papietavę Saidenhamo viešbučio restorane. 

Jie ėjo platforma, ieškodami pirmos klasės vagono. 

Kadangi buvo šešiese, jiems reikėjo tuščio vagono, mat geležin- 
kelio linija Braitonas— Londonas buvo siauravėžė. 

Tokio vagono jie nerado ir jau nebeteko vilties drauge susėsti. 
Kompanija turės iširti. 

— Kaip apmaudu! — šūktelėjo džentelmenas, kuris elgėsi taip 
lyg būtų jų vedlys.— Baisiai apmaudu! Na, bet ką padarysi. O! 
Stai vagonas, kuriame sėdi tik vienas žmogus! 

Jis priėjo prie durų, už kurių sėdėjo Meinardas — kamputyje, 
vienui vienas. | 

— Čia susėsime penkiese,— vėl prašneko jis.— Siūlau apsistoti 
ties šiuo vagonu. Vienas mūsų atsisės kur kitur. 

Damos sutiko, ir jis, atidaręs duris, įleido jas. 

Trys damos — o jos buvo trys — įžengė į vidų. 

Iškilo klausimas, kuriam iš trijų džentelmenų teks atsiskirti 
nuo tokios malonios draugijos su dviem dailiom ir jaunom pane- 
lėm. 

— Aš eisiu — pasiūlė tas, kuris atrodė jauniausias ir kukliau- 
sias iš trijulės. 

Pasiūlymas buvo karštai priimtas kitų dviejų, ypač to, kuris 
laikė durų rankeną. 

Mandagumas reikalavo, kad jis atsisėstų paskutinis. Jis įėjo 
į vidų ir jau buvo beketinąs tą padaryti, tik staiga kažkokia mintis 
ar kas kita privertė jį pakeisti sprendimą. | 

— Ak, damos! — tarė jis.— Tikiuosi, jog man atleisite, kad 
paliksiu jus ir pereisiu į rūkomąjį vagoną. Tiesiog mirštu, kaip 
norisi cigaro. 

Galbūt damos būtų pasakiusios: „Rūkykite čia“, bet reikėjo 
atsiklausti nepažįstamojo, tad jos tik pasakė: „Ak, žinoma, sere.“ 

Jeigu kuri iš jų ir norėjo dar ką pridurti, tai jo jau nebebuvo. 

Jis iššoko ant platformos taip staigiai, lyg jam būtų rūpėję kas 
nors daugiau negu rūkymas! 

Jo bendrakeleiviams toks elgesys pasirodė keistas įr net šiek 
tiek nemandagus. 

— Ponas Svintonas prisiekęs rūkorius, — tarė vyriausia dama, 
lyg ir atsiprašinėdama dėl jo. 

Ši pastaba buvo taikyta džentelmenui, kuris buvo likęs jas glo- 
boti. 

— Taip, iš- tikrųjų, — atsakė šis, ir jo balse kažkodėl nuskam- 
bėjo ironija. 

Jis apžiūrinėjo vienišąjį keleivį su skrybėle ir surdutu, tyliai 
sėdintį kampe. 

Nors buvo prieblanda, jis atpažino tą žmogų ir neabejojo, kad 
Svintonas taip pat spėjo pamatyti, kas čia toks. 

Jis pažvelgė į damas, kurios kadaise pažinojo šį bendrakelei- 
vį. Viena iš trijų jau pradėjo susigaudyti, su kuo važiuoja. 

Tačiau nei ji, nei kitos nepratarė nė žodžio, net nelinktelėjo 
pasisveikindamos. Tik iš pradžių nustebo, o paskui pasijuto nejau- 
kiai. Laimė, žibalinės lempos šviesoje sunku buvo įžvelgti jų veido 
išraišką. 

Taip mąstė Džulija Gedvud ir jos motina. 

-Kornelijai buvo vis vien. Ji neturėjo ko gėdytis. 

Bet Lujisui Lukasui tamsa labai tiko, nes būtent jo padėtis da- 
bar buvo prasčiausia. 

Jis sėdėjo tiesiai priešais džentelmeną, kuris buvo nušovęs jų 
niutaundlendą! 

Pasijutęs toje vietoje nesmagiai, jis skubiai persėdo ten, kur 
turėjo sėdėti Svintonas. r 

Tokį savo pasielgimą jis paaiškino tuo, kad norįs sėdėti arčiau 
ponios Gedvud. 

Taip Meinardas liko be savo vis-a-vis. 

Jo mintims taip pat stigo darnos. Bet ar galėjo būti kitaip? 

Šalia jo, beveik liesdamasi petimi, sėdėjo moteris, kurią jis mylėjo 
ar bent jau aistringai dievino. 

Tai buvo vienadienė aistra, greit praėjusi ir dabar jau mirusi 
ir atšalusi. Buvo laikas, kai šitos apvalios rankos prisilietimas būtų 
užvirinęs jam kraują, bet dabar ji jaudino ne smarkiau už Praksi- 
telio kirstuko atskeltą nuolaužą. 

Kažin, ar ji jautė tą patį? 

Jis negalėjo suprasti, be to, jam tai nelabai ir rūpėjo. 

Jai jis tejautė paprasčiausią dėkingumą. Jis prisiminė, ką pa- 
galvojo, pamatęs žvaigždėtą vėliavą, atsiųstą jo apginti, ir šiuos 
jo spėliojimus patvirtinusius Blanšos Vernon žodžius krūmynuose. 

Vien dėl to galvoje jam sukirbėjo mintis: „Gal man dera ją 
užkalbinti?“ 

Paskui prisiminė viską, kas tarp jų įvyko — šaltą išsiskyrimą 
ant uolos, kai išgelbėjo jas iš pavojaus, kone žeminantį atstūmimą 
Niuporto šokių salėje. Tačiau prisiminė ir jos Žodžius — paskuti- 
niuosius jos žodžius, jai išeinant salės tarpduryje, ir jos paskutinį 
žvilgsnį iš balkono! 

Šie Žodžiai ir žvilgsnis, dar sykį iškilęs atmintyje, paskatino 
jį vėl mintyse paklausti save: „Ar man dera ją prakalbinti?“ 

Dešimt kartų jis buvo beprasižiojąs ir dešimt kartų vėl prikąsča- 
vo liežuvį. 


Laiko tam buvo per akis ir dar daugiau — ilgiausiam pokalbiui 
būtų užtekę. Tačiau nors pašto traukinys, važiuodamas keturiasde- 
šimt mylių per valandą, pasiekia Londono tiltą per penkiolika mi- 
nučių, atrodė, kad jis niekad nebeatvyks į stotį! 

Kai stotis vis dėlto buvo pasiekta, kapitonas Meinardas ir jo 
buvę pažįstami taip ir liko nepratarę vienas kitam nė žodžio. 

Pamačius platiormą, jiems net palengvėjo, kad pagaliau galės 
atsikratyti jo. draugės. 

Tik viena Džulija buvo išimtis. Ji iš visos jų grupelės turėjo 
išeiti paskutinė, o Meinardas, sėdėjęs toliausiai, suprantama, lau- 
kė. 

Ji tartum lūkuriavo, gal tikėdamasi vis dėlto būti užkalbinta. 

Ant liežuvio galo jai buvo žodžiai: „Tai žiauru“,.bet išdidu- 
mas neleido jų ištarti, ir ji šokte šoko pro duris, kad nespėtų nu- 
sižengti! 

Meinardas irgi buvo beprabyląs, bet ir jį sustabdė išdidumas — 
ne žiaurumas. 

* * * 


Stovėdamas ant platformos, jis žiūrėjo jiems pavymui. Matė, 
kaip prie jų prisidėjo du džentelmenai, vienas kažkaip vogčiomis, 
lyg bijodamas, kad kas nepamatytų. 

Jis žinojo, kad slapukas — tai Svintonas. Žinojo ir tai, kodėl 
jis nori likti nepastebėtas. 

Meinardui neberūpėjo to žmogaus veikla, nebejautė jokio pa- 
vydo dėl šių moterų draugės ar pasitikėjimo. Jis tik pagalvojo: 
„Keista, kad sunkiausiomis gyvenimo akimirkomis kelią būtinai 
perkerta ta pati grupelė — ir Niuporte, ir Paryžiuje, o dabar štai 
Londone, juodžiausią valandą iš visų!“ 

Jis vis dar tėbemąstė apie tuos sutapimus, kai geležinke':- 
stoties portjė įstūmė jį ir jo lagaminą į ekipažą. 

Patarnautojas, nežinodamas tokio išsiblaškymo priežasties, 'bu- 
vo anaiptol ne patenkintas. 

Ir tik kai su trenksmu užsitrenkė durelės, Meinardas prisiminė 
neatsilyginęs už paslaugą! 


LXIII skyrius 
„KAIP MAN GERA, KAIP GERA!“ 


Taip ekipažas atvežė Meinardą į namus netoli Portmano aikš- 
tės. 

Jis atsirakino duris pats, kad nereikėtų trukdyti šeimininkės. 

Sugrįžęs namo ir atsigulęs į lovą, kuri, rodos, būtų turėjus' 
skatinti snaudulį, jis negalėjo sumerkti akių. Kiaurą naktį vartėsi 
nuo vieno šono ant kito, galvodamas apie Blanšą Vernon. 

Susitikimas su Džulija Gedvud tik labai trumpam — kol ši ledi 
sėdėjo šalia jo traukinyje — išblaškė šias jo mintis. Ir tą pačią mi- 
nutę, kai stoties platformoje ji dingo jam iš akių, jo mintys su- 
grįžo prie baroneto dukters, ir jos rausvaskruostis veidelis bei auk- 
sinės garbanos vėl stojo jam prieš akis. 

Gaila, kad aplinkybės taip nelemtai susiklostė. Nors mąstyda- 
mas apie tai jis nesijautė sugniuždytas nei nelaimingas. Juk ausy- 
se jam tebeaidėjo švelnūs žodžiai, o kišenėje jis turėjo laiškutį, kurį 
ir vėl išsitraukęs perskaitė jau savo miegamojo lempos šviesoje. 

Skaudu buvo pagalvoti, kad „tėvelis niekad nebeleis susitikti“, 
tačiau jis vis dėlto neprarado vilties. 

Juk dabar ne viduramžiai ir Anglija ne vienuolynų šalis, kur 
abipusė meilė labai paisytų tėvų pritarimo. Tačiau vis dėlto tai gali 

būti rimta kliūtis, į kurią nedera numoti ranka. Ir Meinardui ši 
aplinkybė kėlė nerimą. 

Tarp išdidžiojo baroneto ir jo iškilo kliūtis, kurią vargu ar kada 
pasiseks pašalinti — socialinė praraja išskirs juos amžiams! 

Ar įmanoma nutiesti per ją tiltą? Ar galima ką nors sugalvoti? 

Daug valandų šie klausimai neleido jam užmigti. Galop jis už- 
snūdo, taip ir neradęs į juos atsakymų. 

Tuo pat metu ir ji gulėjo lovoje, negalėdama užmigti ir vis gal- 
vodama apie tą patį. 

Ją kamavo kitokios mintys, kaip antai baimė. Jai dar reikės 
kalbėtis su tėvu! 

Grįžusi į savo kambarį, ji nebematė jo nuo tos gėdingos jai 
akimirkos. 

Bet užtat rytoj ji turės su juo susitikti arba bus pakviesta prisi- 
pažinti. 

Atrodytų, kad nebėra ko bepridėti prie to, kas jau žinoma, bet 
mintis, kad reikės tėvą raminti ir vėl viską iš naujo kartoti, spaudė 
jai širdį. 

Be to, jos po to dar kai kas padaryta — slapčiomis brūkštelėtas 
raštelis. Ji parašė jį skubomis, paklusdama nežabotam meilės ins- 
tinktui. 

Dabar, ramiame savo kambaryje, kai beatodairiškos meilės nar- 
sos antplūdis jau buvo nuslūgęs, ji ėmė abejoti dėl savo poelgio. 

Ji ne tiek gailėjosi ką padariusi, kiek bijojo pasekmių. Kas bus, 
jeigu tėvas sužinos ir apie tai? Arba jeigu jam kils įtarimas ir jis 
ją paklaus? 

Ji žinojo, kad tada turės prisipažinti. Buvo dar per jauna ir per 
tyros sielos, kad galvotų apie gudravimą. Nors vieną gudrystę ji 
ką tik padarė, bet tai visai kita negu meluoti. Šitokios apgavystės 
dorovė turbūt nepasmerktų. 

Bet jos tėvas pasmerks, ir ji tai žinojo. Jau ir taip įpykęs dėl 
to, I:ą išgirdo, jis dar labiau įnirštų — kiltų didžiausia audra. Kaip 
reikėtų ją iškęsti? 

Ji gulėjo apimta baimės ir mąstė. 

— Sabi, mieloji, — tarė ji, — tu manai, jis įtars? 

Klausimas buvo skirtas juodaodei tarnaitei, kuri iš savo mažo 
kambarėlio šalimais buvo atėjusi pas savo jaunąją šeimininkę ir už- 
sis*dėjo iki vėlumos, ją ramindama bei šnekindama. 

-- (a įtars? Ir kas turi ką nors įtarti? 

-— Apie laiškelį, kurį tu jam įteikei. Aš turiu galvoje tėvą. 

— Jūsų tėvą! Aš nedaviau jūsų tėvui jokio 2 Ar tik jūs 
nenusišnekat, panele Blanša! 

— Ne ne. Aš sakau, kurį tu įteikei jam — popieriaus skiaute- 
lę, kurią tau liepiau nunešti. 

— Tą, kur įteikiau masai Meinardui? Žinoma, aš jam įteikiau. 

— Ir tu manai, kad niekas tavęs nematė? 

— Net negalvokit apie tai. Ničniekas nematė. Sabi įkišo tą 
popieraitį džentelmenui į kišenę — išorinę surduto kišenę, ir tas 
pranyko joje kaip nebuvęs. Nesijaudinkit dėl šito, panele Blanša. 
Niekas negalėjo matyti. Nebent kas Argo akis būtų turėjęs. 

Pernelyg didelis Sabi pasitikėjimas kėlė abejonę. 

Vieną abejonę ji iš tiesų turėjo, nes pastebėjo įsmeigtas į save 
akis, ir toli gražu ne Argo. Jos priklausė Blanšos pusbroliui Skju- 
damorui. 

Kreolė įtarė, kad jis galėjo pamatyti ją perduodant raštelį, bet 
nusprendė tai nutylėti. 

— Ne, brangioji panelyte,— kalbėjo ji toliau,— nekvaršinkit 
sau dėl to galvos. Sabi įdavė raštelį kaip niekur nieko. Ir kodėl jūsų 
tėvas turėtų ką nors įtarti? 

— Aš nežinau,— atsakė mergaitė.— Bet vis tiek bijau. 

Kurį laiką ji tylėjo tarytum mąstydama. Bet jau nebe apie savo 
būgštavimus. 

— Ką tu jam pasakei, Sabi? — paklausė pagaliau. 

— Jūs turite galvoje masą Meinardą? 

— Taip. 

— Jis daug nešnekėjo, nebuvo laiko. 

— Išvis nieko nepasakė? 

— Ne, kodėl gi,— nutęsė kreolė, užklupta iš netyčių,— pasa- 
kė, sako, Sabi, geroji Sabi, pasakykite panelei Blanšai, kad aš vis 
tiek ją amžinai mylėsiu, kad ir kas atsitiktų. 

Įgimtas kreolams gudrumas ir mokėjimas suteikti jausmams 
pavidalą padėjo jai suregzti tokią aistringą kalbą. Tokia kūryba 
buvo kasdieninis dalykas. Vis dėlto ji paguodė jaunąją šeimininkę, 
o to ir buvo siekiama. 

Drauge padėjo jai sumerkti akis. Netrukus, priglaudusi skruostą 
prie baltos pagalvės, kurią kone visą buvo užkloję palaidi plaukai, 
ji nugrimzdo į sapnų karalystę. 

Jeigu miegas ir nebuvo gilus, tai bent gaivinantis. Sabi, sėdė- 
dama šalia lovos ir žiūrėdama į miegančiosios veidą, iš besimai- 
nančios jo išraiškos sprendė, kad ji sapnuoja. 

Sapnas, regis, nebuvo nemalonus. Kitaip argi ji būtų pro mie- 
gus švelniai sušnibždėjusi tokius žodžius: 

— Dabar aš žinau, kad jis mane myli. Ak! Kaip man gera, kaip 
gera! 

-- Mergiūkštė įsimylėjusi iki ausų. Nei dieną, nei naktį, niekad 
neturės ramybės! 

Taip išpranašavusi ateitį, kreolė pasiėmė žvakidę ir ištykino 
iš kambario. 


LXIV skyrius 
SKAUSMINGAS PAŽADAS 


Nors miegas buvo lengvas ir gaivinantis, Blanša Vernon atsi- 
budo sunkia galva. 

Sapne ji matė veidą, į kurį taip gera buvo žiūrėti. Atsibudusi 
išsyk ėmė galvoti apie kitą, kurio bijojo — apie piktą tėvo veidą. 

Kreolė confidante *, rengdama ją, pastebėjo, kaip ji visa vir- 
pa, ir pamėgino ją padrąsinti. Bet veltui. 

Leisdamasi žemyn pusryčių, ji visa tirtėte tirtėjo. 

Tačiau kol kas nebuvo jokio reikalo bijoti. Tarp savo tėvo sve- 
čių ji galėjo jaustis saugi. Prie stalo trūko tik vieno Žmogaus — 
Meinardo. 

Bet apie tai niekas nesikalbėjo. Laimė, kad per tą laiką atvyko 
keletas naujų svečių — tarp jų Žymus didikas iš užsienio. 

Būdama tokioje priedangoje, Blanša kiek atgavo pasitikėjimą 
ir viltį, kad tėvas nieko jai nesakys apie tai, kas įvyko. 

Ji jau nebebuvo tokia maža ir suprato, kad pamiršti jis nepa- 
mirš. Labiausiai ji bijojo, kad jis nepaprašytų jos pasiaiškinti. 

Ji klaiko nuo šitos minties vien todėl, kad pažinojo savo širdį. 
Ji negalėjo ir niekada negalės jo apgauti. 

Valandą po pusryčių ji praleido karštligiškai laukdama, kas 
bus. Lydėdama akimis džentelmenus, kurie, pasiėmę šautuvus ir 
šunis, ėjo pro duris, ji vylėsi, kad tėvas išeis kartu su jais. 

Tačiau jis neišėjo. O kai Sabina iš tėvo tarno sužinojo, kad jo 
nuspręsta pasilikti namie, iš nekantrumo neberado vietos. Ir kai 
atėjęs ir nusilenkęs liokajus pranešė, kad seras Džordžas kviečiąs 
ją į biblioteką, net lengviau pasidarė. 

Išgirdusi kvietimą, ji išbalo. Net tarno akivaizdoje nepajėgė nu- 
slėpti savo jausmų. Tačiau vis dėlto susitvardė ir atgavusi orią 
laikyseną nusekė paskui jį į biblioteką. 

Kai ji įžengė pro duris, širdis nukrito į kulnus. Tėvas buvo 
vienas, ir iš jo rimto žvilgsnio ji suprato, kad jos laukia išbandy- 
mas. 


* Patikėtinė (pranc.). 

"Keista buvo sero Džordžo veido išraiška. Ji tikėjosi išvysti pyk- 
tį, net įniršį, bet tėvo veidas buvo greičiau liūdnas. 

Toks pat buvo ir balsas, kai jis kreipėsi į ją: 

— Sėskis, vaikeli, — tarė jis ir mostelėjo sofos link. 

Netardama nė žodžio ji atsisėdo. | 

Ji pasiekė sofą pačiu laiku. Jautėsi tokia nusilpusi, kad nebūtų 
daugiau išstovėjusi nė minutės. | 

Seras Džordžas pradėjo kalbėti ne iš karto, ir kurį laiką tvy- 
rojo slegianti tyla. Ir jam ši valandėlė buvo nelengva. Skausmas | 
gėlė širdį. 

— Dukrele mano,— prabilo. jis, mėgindamas susitvardyti.— 
Man turbūt nereikia sakyti, kam aš tave pasikviečiau? 

Jis patylėjo, bet ne tam, kad išgirstų atsakymą. Jis nesitikėjo 
atsakymo. Jam reikėjo apmąstyti, ką sakys toliau. 

Mergaitė tyliai sėdėjo, susigūžusi, sukryžiavusi rankas ant ke- 
lių, žemai nusvarinusi galvą. 

— Manau, nereikia sakyti ir to,— kalbėjo toliau seras Džor- 
džas,— kad aš nugirdau, ką tu kalbėjai su... 

Ir vėl pauzė, lyg jam liežuvis būtų neapsivertęs ištarti tą pa- 
vardę. 

— Su tuo atvykėliu, kuris įžengė į mano namus kaip vagis 
ir niekšas. 

Sulinkusi figūrėlė priešais jį vos pastebimai krūptelėjo, skruos- 
tai užsiplieskė raudoniu, ir per visą kūną nuvilnijo drebulys. 

Ji nepratarė nė žodžio, bet buvo matyti, kad pokalbis ją skau- 
dina. 

— Aš nežinau, ką jūs esate kalbėję prieš tai. Man pakanka to, 
ką išgirdau vakar vakare. Ir tuo tu man pervėrei širdį. 

— Tėveli! 

— Tai tiesa, mano vaikuti! Tu žinai, kaip aš tavimi rūpinausi, 
kaip švelniai puoselėjau, kaip neapsakomai tave myliu! 
 — Tėveli! 

— Taip, Blanša. Tu man atstojai savo motiną — vienintelę bū- 
tybę žemėje, kurią aš mylėjau ir kuri mylėjo mane. Ir kai šitai 
atsitiko ir visi mano gražiausi lūkesčiai žlugo, aš negalėjau tuo 
patikėti. 

Mergaitės krūtinė mėšlungiškai kilnojosi, o skruostais ritosi 
stambios ašaros kaip pavasario lietus iš mėlyno dangaus. | 

— Tėve, atleisk man! Juk tu man atleisi? — kūkčiodama suveb- 
leno ji. 

— Sakyk man,— tarė jis neatsiliepdamas į karštą maldavi- 

mą.— Aš noriu sužinoti dar šį tą. Ar tu kalbėjai su kapitonu Mei- 
nardu... vakar vakare, po... 

— Po ko, tėveli? 

— Po to, kai nuėjai šalin, ten lauke, prie medžio? 

— Ne, tėveli, nekalbėjau. 

— Bet tu parašei jam! 

Blanšos skruostai, jau spėję nubalti, užkaito kaip ugnis. Rau- 
donis pakilo iki pat žydrų jos akių, kuriose tebežvilgėjo ašaros. 

Pirmąkart ji buvo paraudusi iš pasipiktinimo, o dabar — iš 
gėdos. Tai, ką tėvas matė ir girdėjo vykstant po kedru, jeigu ir 
yra nuodėmė, tai padaryta nesąmoningai. Ji tik pakluso savo tyros 
širdies balsui, apakinta kilnios prigimties aistros. 

Tai, ką ji padarė po to, buvo sąmoningas žingsnis. Ji suvokė, 
jog tai nepaklusnumas, vadinasi, žinojo, kad daro nusikaltimą. Ji 
ir neketino šito neigti, tik kurį laiką negalėjo atsipeikėti, užklupta 
tokio klausimo. 

“ — Tai tu rašei jam laiškelį? — pasiklausė jis kiek pasikeitusiu 
tonu. 

— Taip. 

— Aš nereikalausiu, kad tu pasakytum, kas ten buvo parašyta. 
Žinau, kad esi atviraširdė ir, manau, pasakysi pati. Aš tik noriu, 
kad tu pažadėtum, jog daugiau niekad jam neberašysi. 

— Ak, tėve! 

— Kad niekad daugiau jam nerašysi ir nesusitiksi su juo. 

— Ak, tėve! 

— Šito aš primygtinai reikalauju. Tačiau ne savo autoritetu 
remdamasis, juo aš nepasįikliauju; prašau šito kaip malonės. Pra- 
šau atsiklaupęs kaip tavo tėvas, tavo artimiausias draugas. Kaip 
puikiai, mano vaikuti, aš pažįstu kilnią tavo prigimtį — jeigu paža- 
dėsi, tai ir tesėsi. Taigi pažadėk man, kad niekad nerašysi jam 
ir nesusitiksi! 

Vėl mergaitė ėmė gailiai kūkčioti. Jos tikras šaė — jos išdidu- 
sis tėvas klūpo prie jos kojų kaip prašytojas! Nieko stebėtina, kad 
ji verkė. | | 
„ Kaip vienu žodžiu amžiams nukirsti visus ryšius su žmogumi, 
kurį ji myli — žmogumi, kuris išgelbėjo jai gyvybę tik tam, kad 
ji visą gyvenimą būtų nelaiminga! 

Nenuostabu, kad ji dvejojo. Nenuostabu, kad vieną akimirką 
jos širdis svyravo tarp pareigos ir meilės — tarp tėvo ir mylimojo! 

— Brangus, brangus mano vaikuti! — spyrė ją tėvas, švelniai 
maldaudamas.— Pažadėk, kad niekad daugiau su juo nesusitiksi... 
be mano leidimo. 

Gal šis beviltiškas meldimas sujaudino ją? O gal paskutinėje 
frazėje ji pajuto miglotą viltį? 

Šiaip ar anaip, ji davė pažadą, nors tariant tuos žodžius jos 
širdis kone plyšo pusiau. 


LXV skyrius 
SEKLIAI 


Košuto ir Meinardo draugystė nebuvo paprasta. Ji radosi ne 
atsitiktinai, bet tokiomis. aplinkybėmis, kurios žadino abipusę pa- 
garbą ir susižavėjimą. 

Meinardo asmenyje žymusis vengras matė tokią asmenybę kaip 
ir jis pats — siela ir kūnu atsidavusią laisvės siekiams. 

Tiesa, nedaug dar jis spėjo nuveikti jos labui, tačiau tai nesu- 
menkina jo tvirto ir bebaimio pasiryžimo. Košutas žinojo, kad jis 
išdrįso pulti tiesiai į audros sūkurį, norėdamas paspausti jam de- 
šinę ir su kardu stoti jo ginti. Pavėlavęs į mūšio lauką, jis apgynė 
jį pasitelkęs plunksną, ir padarė tai sunkiausią jam tremties va- 
landą, kai kiti paliko jį vieną. 

Košutą Meinardas laikė vienu didžiausių pasaulio vyrų — di- 
džiu ne tik darbais ir. mintimis, bet apdovanotu visomis dieviškomis 
žmogaus dorybėmis — žodžiu, išties neeiline asmenybe. 

Galvodamas kaip tik apie Košuto būdą, jis pirmąsyk patyrė, 
kad priežodis: ,Artumas gimdo panieką“ — nepasiteisina. Kaip ir 
dauguma priežodžių, kurie tinka tik eiliniams žmonėms ir reiški- 
niams. Su asmenybėmis viskas būna priešingai. 

Savo tarnui Košutas atrodė didvyris. Draugui jis reiškė kur 
kas daugiau. 

Kuo artimiau Meinardas jį pažino, kuo glaudesnė darėsi jų 
draugystė, tuo labiau jis juo žavėjosi. 

Ne tik žavėjosi, bet ir pamilo, ir dėl jo buvo pasiryžęs bet ko- 
kiam kilniam žygiui. 

Košutas ir nereikalavo daugiau. 2 

Meinardas matė sunkią jo tremtinio dalią ir užjautė jį kaip. 
sūnų ir brolį. Jis buvo pasipiktinęs tuo, kaip niekingai su šiuo 
žmogumi elgiamasi, ir dar šalyje, kurios gyventojai didžiuojasi 
savo svetingumu! 

Tas jo pasipiktinimas pasiekė aukščiausią tašką, kai vieną die- 
ną, stovėdamas savo dirbtuvėje, Košutas atkreipė jo dėmesį į kita- 
pus gatvės stovintį namą, kuriame gyveną sekliai. 

— Sekliai? Kokie sekliai? 

— Politiniai, jeigu galima taip pavadinti. 

— Mano mielas pone, jūs turbūt klystate! Anglijoje nėra tokių 
žmonių. Jiems nė minutės nebūtų leista egzistuoti — tai yra, jeigu 
Anglijos žmonės sužinotų. 

Tačiau klydo pats Meinardas. Jis tik kartojo tai, kuo šiandien 
paprastai buvo giriamasi ir kuo tikima. Politinių seklių vis dėlto 
būta, nors jie dar tik buvo pradėję rastis ir niekas to nežinojo. Tie 
dalykai iškilo vėliau, ir Anglijos žmonės jiems leido egzistuoti — 
Džonas Bulis tylutėliai priėmė ir šitą neteisėtumą, kaip priimdavo 
ir bet kokį kitą, jeigu tik dėl to nepadidėdavo jo alaus bokalo kai- 
na. 

— Ar žmonės žino, ar. ne,— atsakė buvęs vyriausiasis vadas, — 
bet sekliai čia. Prieikite arčiau lango, aš jums parodysiu vieną. 

Meinardas priėjo prie Košuto, jau kurį laiką stovinčio toje pa- 
čioje vietoje. 

— Verčiau neatitraukite šitos užuolaidos, jeigu nenorite būti 
atpažintas. 

— O ko man reikėtų bijoti? | 

— Klausykite, mielas kapitone, juk tai jūsų šalis. Jūsų apsi- 
lankymai pas mane gali jus sukompromituoti. Jūs įsigysite daug 
įtakingų priešų. 

— Jeigu kalbėsime apie tai, vade, tai šaukštai jau po pietų. 
Visi žino, kad aš jūsų draugas. | 

— Zino ir kad esate mano gynėjas. Bet ne visi žino, kad jūs 
rezgėjas ir suokalbininkas — toks kaip mane pristatė „Times“. 

— Cha cha cha! — nusikvatojo Vokietijos revoliucinio komiteto 
patikėtinis. Baisiai man rūpi! Šitoks suokalbininkas. Aš tik di- 
džiuosiuos tokiu titulu. Tai: kurgi mūsų neįkainojamas seklys? 

Sulig šiais žodžiais Meinardas priėjo prie lango, nė neketinda- 
mas lįsti už užuolaidos. 

— Pasižiūrėkite į tas suveriamas duris trečiame aukšte,— pa- 
rodė Košutas.— Beveik priešais stovintis namas... pirmas langas 
nuo kampo. Ar matote tenai ką nors? 

— Nieko, tiktai žaliuzes. 
aiškiausiai. Niekšai 'dirba išsijuosę. Tik nenutuokia, kad yra ap- 
šviesti iš nugaros ir aš matau, kaip jie juda. 

— Tikrai! — tarė Meinardas, neatitraukdamas žvilgsnio nuo 
lango.— Matau ten kažką sėdintį ar stovintį. 

— Taip. Ir šitaip jis sėdi arba stovi kiaurą dieną. Jis arba ku- 
ris kitas. Budi pasikeisdami. Vakarais išeina į gatvę. Nežiūrėkit 

daugiau! Dabar jis stebi mus — verčiau, kad nežinotų esąs įtaria- 
mas. Tegu visi mano, kad aš nieko nežinau apie seklius. 

Meinardas, nutaisęs nerūpestingą miną, jau buvo benueinąs nuo 
lango, bet tuo metu prie namo privažiavo dailus ekipažas, iš jo 
išlipo džentelmenas, atsirakino vartus ir įėjo neskambinęs. 

— Šitas,— paaiškino. Košutas,— vyriausias seklys, kuris yra 
pasamdęs nemažą kolektyvą — tarp jų keletą elegantiškų damų. 
Mano kuklus asmuo gali kaštuoti jūsų vyriausybei nemenką sume- 
lę. 

Meinardas nebeišgirdo šios pastabos. Jo žvilgsnis ir mintys 
buvo nukreiptos į džentelmeną, kuris ką tik išlipo iš ekipažo, ir 
kurį, kol tas dar nespėjo pasislėpti už alyvų ir laurų krūmų, jis 
atpažino esant savo seną priešą Svintoną! Meinardas — beje, tuč- 
tuojau — padarė tai, ko anksčiau buvo atsisakęs. Jis pasislėpė už 
užuolaidos! 

Tai pastebėjęs, Košutas nustebo. 

— Aš pažįstu tą Žmogų,— paaiškino Meinardas.— Atleiskite, 
vade, kad nepatikėjau jūsų žodžiu! Dabar aš supratau, ką turėjote 
galvoje. Sekliai! Ak, jeigu anglai žinotų! Jie šito nepakęstų! 

— Mielas bičiuli! Neskrajokite padangėmis! Jie pakęstų. 

— Užtat aš nepakęsiu! — suriko Meinardas įtūžęs.— Jeigu aš 
nepasieksiu to, kuris sumanė šitą sąmokslą, tai nubausiu tuos, kurie 
jam tarnauja! Sakykite, vade, ar seniai: šitie maitėdos susisuko čia 
lizdą? 

— Jie pasirodė prieš kokią savaitę. Anksčiau name gyveno 
klerkas,— kiek supratau, škotas, — kuris staigiai dingo. O šitie įsi- 
kėlė tą pačią dieną. 

— Prieš savaitę...— susimąstęs pakartojo Meinardas,— Labai 
gerai. Jis negalėjo manęs matyti. Aš jau dešimt dienų čia... ir... ir... 

— Apie ką jūs galvojate, mano mielas kapitone? — paklausė 
Košutas, matydamas, kad jo draugas paskendęs mintyse. 

. — Apie revanšą, arba kerštą, jeigu jums labiau priimtinas toks 
žodis. 

— Kerštą kam? 

-- Tam suniekšėjusiam šnipeliui — pagrindiniam. Aš seniai jį 
pažįstu. Ir savo ruožtu turiu suvesti su juo sąskaitas. O dabar jis 
man dvigubai skolingas — ir už jus, ir už mano šalį, kurios garbę 
apjuodino! | 

— Ir ką jūs ketinate daryti? 

 Meinardas nieko nesakė. Jis vis dar mąstė. 

— Vade!l — prabilo jis po kurio laiko.— Jūs man sakėte, kad 

vienas kuris šitų Žmonių seka jūsų svečius? 

— Visada seka. Jeigu eina pėsti — seka pėsčiomis, jeigu va- 
žiuoti — su ekipažu. Labai dailiu ekipažu — tuo pačiu, kurį jūs ką 
tik matėte. Dabar jo nematyti. Bet jis toli nenuvažiavo, tik užsuko 
už kampo. Tenai stovės ir lauks, kol vežikas gaus signalą. 

— O koks būna signalas? 

— Sušvilpia švilpuku — šunims kviesti. 

— O kas važiuoja viduje? 

— Vienas ar kitas iš dviejų džentelmenų, kuriuos jūs matėt. 
Dieną — tas, kur įsitaisęs prie užtemdyto lango, o naktį tą pareigą 
paprastai atlieka džentelmenas, kuris ką tik sugrįžo; senas jūsų 
pažįstamas, kaip kad jūs sakėt. 

— Gerai,— tarė Meinardas užsigalvojęs. 

Paskui pasisukęs į Košutą paklausė: 

— Vade, ar jūs nieko prieš, jeigu aš pasilikčiau pas jus, kol 
nusileis saulė ir dar šiek tiek po to? 

— Mielas kapitone! Kam dar klausiat? Jūs žinote, kaip aš 
džiaugiuosi, galėdamas ilgiau su jumis pabūti. 

— Dar vienas klausimas. Ar jūs neturėtumėt namuose tokio 
dalyko kaip bizūnas? 

— Manau, kad mano adjutantas Ihašas turi. Jis prisiekęs me- 
džiotojas. 

— Ir dar noriu kai ko paprašyti. Ar ponios: as neatsirastų 
pusės jardo juodo krepo? Pakaktų ir ketvirčio. 

— Ak,— atsiduso tremtinys,— mano vargšės žmonos spintoje 
visi drabužiai tokios spalvos. Aš esu tikras, kad ji galės duoti 
jums krepo kiek tik reikės. Bet pasakykite, kapitone, ką jūs žadate 
su juo veikti? 

„— Neklauskite manęs to, jūsų šviesybe, bent jau ne dabar. 
Būkite malonus ir paskolinkite man tuos daiktus. Rytoj aš juos 
grąžinsiu, o drauge paaiškinsiu, kam juas panaudojau. Jeigu liki- 
mas bus man palankus, man pavyks tą padaryti. 

Košutas, supratęs, kad jo bičiulis pasiryžęs tylėti, daugiau ne- 
bespyrė jo. 

Jis užsidegė ilgą pypkę, kurių koks pustuzinis stovėjo kambario 
kampe — dovanos, gautos Turkijos nelaisvėje — o kitą pasiūlė 
Meinardui. Taip abu rūkydami sėdėjo ir kalbėjosi, kol lange su- 
žibo gatvės žibinto. šviesa ir jie suprato, kad diena užgeso. 

— O dabar, vade,— tarė Meinardas stodamasis,— aš turiu dar 
vieną prašymą — pasiųskite tarną, kad nusamdytų man ekipažą. 

— Būtinai, — atsakė Košutas ir paspaudė ant stalo stovintį spy- 
ruoklinį varpelį. 

Įėjo tarnaitė — vokietaitė ilegmatišku veidu, kuris Meinardui 

nelabai patiko. Ne todėl, kad jam būtų buvusi nemaloni jos išvaiz- 
da — ji tiesiog netiko jo tikslams. 

— Ar jūsų šviesybė neturite vyro tarno? — paklausė jis.— At- 
leiskite, kad klausiu. 

— Tikrai neturiu, mielas kapitone. Vienintelis pateisinimas — 
liūdna mano tremtinio padėtis. Bet jeigu reikia tik nusamdyti 
ekipažą, Gertrūda sugebės. Tam jai pakaks angliškų žodžių. 

— Palaukit!.— tarė Košutas.— Vakarais pas mus ateina vienas 
vyriškis. Gal ir dabar yra. Gertrūda, ar Karlas Steineris virtuvėje? 

-— Taip,— trumpai atsakė toji. 

— Pasakyk, kad ateitų. 

Gertrūda išėjo, matyt, nesuprasdama, kodėl gi ji netinka nu- 
samdyti kebui. | 

— Karlas — protingas vaikinas, — tarė Košutas, kai mergina 
uždarė duris.— Laisvai kalba angliškai, arba galite kalbėtis su juo 
prancūziškai. Be to, galite visiškai juo pasitikėti. 

Įėjo Karlas. 

Jo išvaizda atitiko šeimininko nusakymą. 

— Ar išmanote apie arklius? —- išgirdo prancūzišką klausimą. 

— Aš dešimt metų tarnavau grafo Telekio arklidėse. Jo šviesy- 
bė žino. | 

— Taip, kapitone. Šis jaunuolis dirbo mūsų draugo Telekio ark- 
lininku, o jūs. žinote, kaip grafas puoselėjo savo žirgus. 

Košutas kalbėjo apie garsų Vengrijos didiką, kuris dabar, kaip 
ir jis, pasitraukė iš tėvynės ir gyveno Londone. 

— Gerai! — tarė Meinardas, nusprendęs, kad Steineris — kaip 
tik tas žmogus, kurio jam reikia.— Taigi, monsinjore Karlai, aš 
noriu, kad jūs man paprasčiausiai nusamdytumėt kebą. 

— Kokios rūšies, vofre seigneurie? * — paklausė buvęs arkli- 
ninkas, šauniai pridėdamas pirštus prie kepurės.— Dviratį ar ke- 
turratj? | 

— Dviratį, — atsakė Meinardas, patenkintas šio įžvalgumu. 

— Trės bien **. 

— Ir dar štai kas, monsinjore Karlai. Aš noriu, kad parinktu- 
mėt tokį arklį, kuris tikrai moka vežti. Jūs supratote mane? 

— Parlfaitement ***. | 

— Kai privažiuosite su juo prie vartelių, eikite vidun, nelauk- 
damas, kol aš išeisiu. 

* Jūsų malonybe (pranc.). 


** Labai gerai (pranc.). 
*** Puikiai (pranc.). 

Vėl pridėjęs ranką prie kepurės, Karlas išėjo vykdyti paliepi- 
mo. 

— "(O dabar, vade, prašyčiau jūsų paieškoti botago ir ketvirčio 
jardo krepo. 

Košutas neryžtingai stovėjo. 

— Aš tikiuosi, kapitone, jūs neketinate manęs... 

— Atleiskite, jūsų šviesybe,— nutraukė jį Meinardas,— aš ne- 
ketinu daryti nieko tokio, kas jus kompromituotų. Aš turiu savų 
paskatų — privalau atsiteisti už savo paties įžeidimus, nes taip 
juos galėčiau pavadinti. Dar daugiau — už savo šalies įžeidimą. 

Patriotizmo kupini žodžiai rado atsaką Vengrijos patrioto šir- 
dyje. Daugiau jis nebebandė nuraminti įsikarščiavusio narsuolio, 
tuoj pat išskubėjo iš kambario ir netruks grįžo nešinas krepu ir 
botagu — tikru medžioklės bizūnu šunims su elnio rago rankena. 

Žvyro takelyje sugirgždėjo ratai — privažiavo kebas. 

— Labanakt, vade! — tarė Meinardas, imdamas Košuto atneš- 
tus daiktus.— Jeigu rytoj „Times“ rašys, kad vienas džentelmenas 
buvo gerai ištalžytas bizūnu, niekam nesakykite, jog tai mano 
darbas. 

Šitaip įspėjęs buvusį Vengrijos „diktatorių, Meinardas atsisvei- 
kino. 


LXVI skyrius 
DU KEBAI 


Londone tamsios naktys yra taisyklė, o ne išimtis. Ypač lapkri- 
tį, kai nuo drumzlinos Temzės ritasi tumulai rūko ir visą sostinę 
aptraukia pilkšva marška. 

Tokią tat naktį iš Pietų Kranto išvažiavo kebas, kuris nuriedėjo 
žemyn Park Roudu ir pro Hanoverio vartus staiga pasuko į parką. 

Rūkas buvo toks tirštas, kad tik pro šalį einantis būtų jį paste- 
bėjęs, ir tik iš visai arti būtų buvę matyti, jog ekipažas dviratis. 

Zibintas apšvietė viduje sėdintį vieną vyriškos lyties „klientą“. 

Jeigu šviesa būtų buvusi ryškesnė, tai prašalaitis būtų galėjęs 
Įžiūrėti, jog. tas džentelmenas — sprendžiant iš aprangos — pasi- 
dėjęs ant kelių kažką panašaus į medžioklinį bizūną. 

Kai kebas dar nebuvo spėjęs išvažiuoti iš Pietų Kranto terito- 
rijos, pasigirdo tylus švilpesys, kurį išgirdo ir vežėjas, ir jo kelei- 
vis. 

Pastarasis, regis, laukė jo pasigirstant ir nėmaž- nenustebo, kai 
važiuodamas pro Park Roudo kampą išvydo tenai stovintį kitą 

kebą,— dviratį kaip ir jo,— kurio vežikas ant pasostės jau laikė 
vadeles rankoje taip, lyg ketintų tuoj pat važiuoti. Jeigu kas būtų 
tą akimirką matęs jo veidą, būtų supratęs, kad jis šito laukė. 

Nė kiek jis nenustebo ir tada, kai išvažiavęs pro Hanoverio 
vartus pamatė, kad antrasis kebas seka paskui įį. 

Jeigu įvažiuosi į Ridžent Parką pro šiuos vartus, paskui pasuksi 
į kairę ir pavažiuosi ketvirtį mylios, tai atsidursi nuošaliausioje 
Londono vietoje. Tenai, kur palei parko tvorą vingiuoja kanalas 
su aukštais tankiu mišku apaugusiais krantais. Ši vieta yra tokia 
atkampi, jog nepažįstantis šių apylinkių nepatikėtų esąs Anglijos 
sostinėje. Tokį vakarą nebuvo matyti nei parko nuolatinių senučių, 
nei konsteblių. Tirštas neperžvelgiamas rūkas išgainiojo vienus 
ir kitus. 

Tuo geriau buvo važiuojančiam priekiniame kebe, nes jo už- 
mačiai kaip tik reikėjo tamsos. į 

— Vežike! — kreipėsi jis į savo vežėją pro mažą langelį virš 
galvos.— Ar matot tą ekipažą už mūsų? 

— Nematau, bet girdžiu, pone. 

— Tai štai — jame sėdi džentelmenas, kurį aš ketinu išplakti. 

— Tvarka, pone. Pasakykite, kada man sustoti. 

— Norėčiau, kad sustotumėt už kokių trijų šimtų jardų nuo 
Zoologijos sodo. Ten auga giraitė, kuri prieina prie pat kelio. Su- 
stokit prie jos ir palaukit, kol aš sugrįšiu. 

— Gerai gerai, pone,— atstakė vežėjas, iš anksto gavęs sovere- 
ną ir pasiryžęs viskam.— Kuo aš dar jūsų malonybei galiu pasi- 
tarnauti? | 

— Jeigu kartais išgirstumėt, kad jo vežikas kišasi į mudviejų 
reikalus, galite trumpam palikti savo vežimaitį ir patarpininkauti, 
kad žaidimas būtų sąžiningas. 

— Galite manim pasikliauti, jūsų malonybe! Nesijaudinkite, Aš 
jį prižiūrėsiu! | 

Jeigu Londono vežikams apskritai būdingas riteriškumas, tai šio 
kebo šeimininkui jo tikrai nestigo — ypač po to, kai gavo sovereną 
ir tikėjosi pelnyti kitą. Jo keleivis su krepu uždengtu veidu tą puikiai 
nutuokė. 

Privažiavęs minėtąją giraitę, pirmasis kebas staiga sustojo, iš 
jo iššoko keleivis ir pasislėpė tarp medžių. | 

Beveik tuo pat metu sustojo ir jo persekiotojas — kiek nuste: 
bindamas sėdintįjį viduje. 

— Jie sustojo, pone,— sušnabždėjo vežėjas pro langelį. 

— Matau, kad juos kur!.. Įdomu, kurio galo? 

— Tamstos išplakti! — suriko Žmogus su kauke, užšokęs ant 
laiptelio ir sugriebęs klausėją už atlapų. 

Nors Svintonas gailiai rėkė,—- nes tai buvo jis,— vis tiek buvo 
išvilktas iš ekipažo ir taip išvanotas, kad prisimintų visą gyvenimą! 

Jo vežikas nušoko nuo pasostės, norėdamas užsistoti, bet jį 
pasitiko kitas užtarėjas, tik kiek stipresnis, ir sugriebęs pirmąjį 
už gerklės, nepaleido tol, kol sąžiningai neuždirbo antrojo sove- 
reno! 

Policininkas, atsitiktinai išgirdęs graudžius Svintono šūksmus, 
atžirgliojo į įvykio vietą, bet muštynės jau buvo pasibaigusios 
ir tirštame rūke tebuvo girdėti skubiai tolstančio kebo ratų dardėji- 
mas, tad jis taip ir nesuspėjo nutverti mušeikos ir pasodinti į da- 
boklę! 

Seklys toliau nebesekė. 

Į šį reikalą įsipainiojus policininkui, jis nieko daugiau nenorė- 
jo, kaip tik sugrįžti atgal į Pietų Kranto vilą. 


LXVII skyrius 
ABEJINGA UŽUOJAUTA 


Kai Svintonas grįžo namo, tarnai vargiai jį pažino. Taip pat 
ir jo nuosava žmona. Skersai veidą ėjo keli tamsūs rėžiai, o po kai- 
re akimi raudonavo mėlynė, kadangi, mušdamas seklį, Meinardas 
naudojosi ne tik medžioklės įrankiu, bet ir bokso ringui labiau 
įprasta priemone. 

Visas sumuštas ir subraižytas, Svintonas įsvirduliavo vidun 
pasiguosti pas savo mylimąją Fanę. 

Fanė ne viena jam suteikė užuojautą. Per tą laiką, kol šeimi- 
ninko nebuvo, pas ją apsilankė seras Robertas Kotrelis. Draugiška- 
sis baronetas taip susikrimto, lyg nukentėjusysis būtų buvęs jo 
brolis. - 

Jam nesunku buvo suvaidinti nusiminusį. Mat jį gerokai nuliū- 
dino greitas Svintono sugrįžimas. | 

— Ką tai reiškia, mano brangus Svintonai? Dėl Dievo meilės, 
pasakykite mums, kas atsitiko? 

— Pats matote, sere Robertai,— atsakė nukentėjusysis. 

— Aš matau, kad jus kažkas buvo užpuolęs. Bet kas? 

— Parko plėšikai. Aš važiavau aplinkui, norėdamas pakliūti 
į rytinį kraštą. Jūs žinote tą siaubingą vietą, neprivažiavus Zoo- 
logijos sodo? 


234 


— Taip, žinoma, — atsakė seras Robertas. 

— Tai va, kai tik aš ten atsidūriau, kebą sustabdė būrys nevi- 
„donų ir jie bematant išvilko mane laukan. Pusė jų laikė vežiką, o 
kiti kraustė mano kišenes. Savaime suprantama, aš gyniausi, ir jūs 
dabar matote, kas iš to išėjo. Jie būtų užmušę mane, jeigu ne poli- 
cininkas, atsitiktinai ėjęs pro tą vietą, kai mano jėgos jau buvo 
beišsenkančios, o jie bebaigią savo juodą darbą. Tada jie visi davė 
į kojas ir paliko mane šitaip išgražintą. Kad juos kur! 

— Kad juos kur! — pakartojo seras Robertas neva pasipiktinęs.— 
Ar jūs niekaip negalėtumėt jų atpažinti? 

— Niekaip. Rūkas buvo toks tirštas, nors peiliu raikyk. Be to, 
jie spėjo pabėgti, policininkui nepavyko nė vieno sučiupti. Su tokiu 
sunkiu apsiaustu jis ir nebūtų galėjęs vytis. Jis taip ir pasakė, o 
man neliko nieko kito, kaip tik vėl sėsti į kebą ir grįžti namo. Dar 
laimė, kad aš turėjau kebą, kitaip, manau, būčiau gavęs pėdinti 
pėsčias! 

— Viešpatie! Bet jus tikrai labai sužalojo! — užjaučiamai tarė 
baronetas.— Gal jūs verčiau atsigultumėt? 

Seras Robertas žinojo, ką siūlo. 

— O ne,— atsakė Svintonas. Nors šiaip jo mintys buvo susi- 
jaukusios, šį pasiūlymą perkando bematant.— Man dar nėra taip 
prastai. Tik prigulsiu čia ant sofos, o tu, Fane, užsakyk man bren- 
džio su vandeniu! Pasėdėkite su manim, sere Robertai. Aš net ga- 
liu surūkyti su jumis cigarą. 

— Jums būtų gerai užsidėti austrę ant akies! — pasakė baro- 
netas, išsitraukęs monoklį ir įdėmiai apžiūrinėdamas kraujosrūvą 
po akimi. — Jinai sustabdys besiplečiančią mėlynę. Sumušimas ne- 
bus toks ryškus. 

— Velniškai gera mintis! Fane, pasiųsk tarną austrės. Pala, 
jeigu jau taip, tegu parneša porą tuzinų. Ar jūs pasivaišinsite, se- 
re Robertai? | 
Seras Robertas nusprendė pasivaišinti. Ne todėl, kad labai bū- 
tų jas mėgęs, bet todėl, kad tai būtų dingstis dar kiek čionai pa- 
sėdėti. Gal vis dėlto jam kaip nors pavyks pabūti tėte-d-tėte * su 
ponia Svinton. Daug žadantis pokalbis jau buvo prasidėjęs, bet. 
netikėtai grįžęs šeimininkas jį nutraukė. 

— Mes galime jomis pavakarieniauti! — pasiūlė Svintonas, ku- 
ris buvo spėjęs gurkštelėti brendžio ir dabar jautėsi kur kas geriau. 

— Tegu tarnas parneša tris tuzinus, mieloji. Kiekvienam po tu- 
ziną. 


* Akis į akį (pranc.). 

— Nieko nebus, — linksmai tarė baronetas.— Jeigu trys tuzinai, 
tai vienam kuriam nors teks tiktai vienuolika. 

— Kodėl, sere Robertai? 

— Jūs pamiršote austrę, kuri bus uždėta ant akies. Be to, kuo 
ilgiau aš žiūriu į jūsų mėlynę, tuo man darosi akivaizdžiau, kad 
norint ją visą uždengti, reikės poros austrių. 

Svintonas nusijuokė iš baroneto sąmojaus. Kas jam beliko 
daryti? 

— Gerai, tebūnie velnio tuzinai,— tarė jis.— Tada pakaks vi- 
siems. 

Netrukus užsakytieji trys velnio tuzinai austrių buvo pristatyti 
virtuvėn. 

Fanė pasirūpino, kad jos būtų atitinkamai pataisytos ir su de- 
ramais priedais patiektos ant stalo. Pačią didžiausią žmona padė- 
jo ant tvarsčio ir tvirtai aprišo juo savo vyrui akį. 

Ta akimi Svintonas nieko nebematė. Nors ir labai šykštus, se- 
ras Robertas nebūtų pagailėjęs ir sovereno, kad ir antroji būtų 
taip pat aptvarstyta! | 

Deja, tai buvo neįmanoma, ir trijulė susėdo vakarienės, šeimi- 
ninkui sveikąja akimi akylai sekant savo svečią. Ir toji akis jį sekė 
taip akylai, kad baronetui tatai pakyrėjo ir jis pagalvojo verčiau 
grįžti į savo klubą. 

Kurį laiką jis svarstė, kaip čia atsiprašiūs ir išėjus, paskui — 
kaip pasilikus ir dar sykį pamėginus laimę. 

Staiga jam toptelėjo į galvą išganinga mintis. 

„Tas galvijas kartais nusigeria,— tarė jis sau, žiūrėdamas į 
priešais sėdintį šeimininką su ciklopo akimi.— Jeigu man pavyktų 
jį nugirdyti, tai gal galėčiau persimesti su ja vienu kitu Žodeliu. 
Kažin ar įmanoma taip padaryti? Galima pabandyti, tas per daug 
brangiai nekainuos: Pustuzinio butelių šampano turėtų pakakti“. 

— Klausykite, Svintonai! — garsiai prabilo baronetas, malo- 
niai ir draugiškai kreipdamasis į namų šeimininką.— Aš niekada 
nevalgau austrių be. šampano. Ar kartais neturit jo? Aš, žinoma, 
atsiprašau už tokį įžūlumą! 

— Ką jūs, sere Robertai! Tik man labai gaila, kad rūsyje nėra 
nė vieno butelio šampano. Mes dar čia taip neseniai gyvename, 
tiesiog nespėjau apsirūpinti. Bet niekis. Aš tuoj pasiųsiu tarną ir... 

— Jokiu būdu, — nutraukė jį baronetas.— Aš to neleisiu, jeigu 

— Sere Robertai! 

— Neįsižeiskite, mano mielas bičiuli. Aš visai ne tą turėjau 
galvoje. Aš pasiūliau todėl, kad, kiek žinau, jūsų apylinkėje nėra 

tikro šampano — arčiausiai pas Vinkvortus. O jie, taip jau sutapo, 
visada aprūpina mane vynu. Leiskite man nusiųsti tarną pas juos. 
"Čia ne taip jau toli. Jis apsisuktų per penkiolika minučių. Bet tam, 
kad jis gautų tai, ko reikia, privalo pateikti mano užsakymą. 

Sero Roberto šeimininkas nebuvo perdėm skrupulingas. Gero 
šampano ne taip lengvai įsigysi, ypač Sent Džon Vude. Tą jis Ži- 
nojo, tad nepaisydamas etiketo paskambino tarnui ir leido serui 
Robertui parašyti užsakymą. Tai buvo carte blanche * — ir kebui, 
ir šampanui. 

Nepraėjus nė dvidešimčiai minučių, pasiuntinys jau buvo čia 
su pilnu krepšiu rinktinio ,„Cliguot“. 

Dar po penkių minučių buvo atkimštas butelis ir trijulė ėmė 
siurbčioti šampaną — Svintonas, jo žmona ir juos vaišinantis šykš- 
tusis didikas, kuris ryžosi paišlaidauti, nes iš viso to tikėjosi malo- 
numo. 


LXVIII skyrius 
VARGINANTIS KALĖJIMAS 


Nubaustas ponas Svintonas visą savaitę — bent jau dieną — 
negalėjo rodytis gatvėje. 

Mėlynos vylės nuo rimbo kirčių ant skruostų niekaip nenyko, 
ir net austrė nepadėjo sumažinti kraujosrūvos paakyje. 

Jis buvo priverstas tupėti namie ir išlįsdavo tik naktimis. 

Skaudėti beveik nebeskaudėjo. Bet apmaudas deginte degino. 
Jis mielai būtų atidavęs dalį algos, gautos už šnipinėjimą, kad 
būtų atkeršyta žmogui, kuris taip jį nubaudė. 

Tačiau tai buvo neįmanoma. Priežasčių būta įvairių, viena iš 
jų — jis nežinojo, kas tas žmogus. Žinojo tik tiek, kad tai Košuto 
svečias, nes išėjo iš jo namų. Pats jis nematė, kaip tas vyriškis 
įėjo. į vidų, o jo valdinys, -su kuriuo jis pakaitomis dirbo seklio 
ir stebėtojo darbą, jo nepažino. Pasak jo, tai buvęs nepažįstamas 
žmogus, niekad anksčiau čia nesilankęs — bent jau nuo to laiko, 
kai atsirado sargyba. 

Iš nusakymo ir ką pats Svintonas spėjo įžiūrėti pro tirštą rū- 
ką,— taip pat iš to, ką jis spėjo pajusti, — galvoje jam ėmė kilti 
įtarimas. Jis niekaip negalėjo atsikratyti minties, kad tai buvo 
Meinardas. Gali pasirodyti keista, kad jis pagalvojo būtent apie jį. 
Bet iš tiesų nieko keisto čia nėra, nes, atvirai kalbant, jis beveik 


* Leidimas (pranc.). 

nuolat galvojo apie Meinardą. Atsitikimas Niuporte taip lengvai 
nėjo iš galvos. Kitas, Paryžiaus nuotykis, kai Džulija parodė susi- 
domėjimą zuavų belaisviu, taip pat nepraslydo pro akis pavydžiam 
jos palydovui. 

Jis žinojo, kad ji trumpam buvo išėjusi iš ,Luvro“ viešbučio, ir 
numanė, kokiu tikslu. Nepaisant akivaizdžios nepagarbos, parody- 
tos jo varžovui Niuporto šokių salėje, jis įtarė ją slapta — net ir be 
motinos žinios — jam simpatizuojant: 

Ta mintis varė Svintoną į neviltį, juolab kad jis prisiminė dar 
kitas senesnes varžybas, kuriose tas pats Žmogus pasirodė už jį 
pranašesnis. | 

Nugalėtas kaip meilužis, išsisukęs iš dvikovos ir galiausiai nu- 
plaktas rimbu — trys akivaizdūs pažeminimai, iš kurių kiekvienas 
atskirai galėtų įvaryti į neviltį. Ir Svintono neviltis jau pasiekė 
kritinį tašką. 

- Kad Meinardas pažemino jį du kartus, jis puikiai žinojo, ta- 
čiau dėl trečio karto nebuvo toks tikras. Bet spėjo, kad tai vis dėl- 
to būta jo. Spėjo, nors rūkas trukdė gerai įžiūrėti ir jo baudėjas 
buvo prisidengęs krepo kauke. 

: Balsas nebuvo panašus į Meinardo, bet jis galėjo būti jį ipa- 
eitęs. 

Per tą laiką, kai jis turėjo lindėti namie, galva buvo užimta min- 
timis apie kerštą ir jo įvykdymo būdus. 

Jeigu jo patronas būtų matęs, kaip jis neatsistodamas sėdi prie 
žaliuzėmis užleisto lango, įsmeigęs akis į Košuto namo vartelius, 
tai tikrai būtų įvertinęs tokį atsidėjimą pareigoms. 

Tačiau stebėtojas nebuvo toks uolus kaip atrodė. Daugybė sve- 
čių apsilankė name priešais — tarp jų keletas neįprastai atrodan- 
čių, kurių net eigastis bylojo esant revoliucingai nusiteikus,— ir vi- 
si įeidavo ir išeidavo niekieno nesekami. 

Seklys, galvodamas apie savo asmeninius įžeidimus, nebeturėjo 
kada prisiminti valstybinių reikalų. Tarp Košuto svečių jis troško 
atpažinti kapitoną Meinardą. 

Jis neturėjo supratimo, ką galėtų jam padaryti — į kalėjimą juk 
nesodinsi. Pirmos instancijos teismo viešumas būtų jam pačiam 
pražūtingas, nes pakenktų jo darbdaviui ir patronui. Tai galėtų iš- 
kelti viešumon faktą, jog egzistuoja šnipų tinklas, apie kurį Anglijo- 
je niekas neįtaria. Žmogus, kuris išlipo iš kebo tam, kad išplaktų 
jį rimbu, matyt, žinojo esąs sekamas ir nutuokė kodėl. Britų visuo- 
menei nereikia to žinoti. | 

Svintonas net neketino to jai atskleisti, net ir lordui... savo 
darbdaviui. Pastarajam, retsykiais užsukančiam vakarop pasisve- 

čiuoti, jis surentė tą pačią istoriją kaip ir serui Kotreliui, tik pri- 
dėjo, kad plėšikai užpuolė jį vykdantį valstybinę užduotį! 

Kilnusis didikas buvo sukrėstas jo nelaimės, užjautė, bet ma- 
nė, kad to įvykio neverta skelbti. Jis užsiminė apie didesnį atlygini- 
mą ir patarė dieną gatvėje nesirodyti, o naktį išeiti kvėptelti gryno 
oro, kad toks priverstinis buvimas tvankumoje nepakenktų sveika- 
tai. 

Protežė pritarė pasiūlymui ir kelis vakarus buvo išsirengęs 
į Sent Džon Vudo taverną, kur buvo lošiamas „euchre“. Dabar jis 
turėjo iš ko statyti, ir galėjo patirti tikrą lošimo malonumą. 

Dusyk, sugrįžęs namo jau gana vėlai, jis rado svetainėje savo 
patroną, ramiai besišnekučiuojantį su savo Žmona. Jo šviesybė pa- 
prasčiausiai užsukęs pasiteirauti dėl jo sveikatos ir kadangi turįs 
naujų instrukcijų, tai nekantriai laukiąs jo sugrįžtant. 

Patronas nesakė „nekantriai“. Jis nebuvo toks nemandagus. Tai 
buvo Fanės įterptas „prierašas“. 

Svintonas visa tai suprato — ir ne tik tai. Jis pamatė naujas 
apyrankes, blizgančias žmonai ant riešo, deimanto lašelius, kaban- 
čius paausiuose ir ant piršto tviskantį brangų žiedą, kurio anks- 
čiau čia nebuvo! 

Jis matė visus tuos papuošalus, bet neklausinėjo, iš kur jie. 
Jam tas nerūpėjo, jeigu ir rūpėjo, tai ne todėl, kad slaptas tų do- 
vanų teikimas būtų jį erzinęs. Serą Robertą Kotrelį jos erzino kur 
kas labiau. 


LXIX skyrius 
KABRIOLETAS 


Dabar Ričardui Svintonui iš tikrųjų rūpėjo tik vienas dalykas. 
Jis mėgo „euchre“, kerštas jam būtų suteikęs irgi daug džiaugsmo, 
bet dar viena mintis buvo saldesnė už tuodu džiaugsmus. 

Tai.buvo greičiau jausmas, o ne mintis, o jos objektas — Džu- 
lija Gedvud. 

Jis pamilo ją. | 

Atrodytų, toks žmogus neprivalėtų pasiduoti panašiems jaus- 
mams. Jeigu turėsime galvoje gryniausią šio jausmo pavidalą, tai 
iš tiesų tokios aukštumos buvo ne jam. 

Bet meilė reiškiasi įvairiai. Ir štai eksgvardiečio širdį aplankė 
viena iš jos atmainų — trumpai tariant, įklimpo iki ausų. 

Tai buvo žemiausia meilė, bet anaiptol ne silpniausia. 

Ji taip užvaldė Svintoną, kad visa kita jam jau nebeturėjo reikš- 
mės. Netgi niekšingas planas apiplėšti Džuliją Gedvud nusistūmė 
į užnugarį ir jo vietą užėmė troškimas turėti ją pačią. 

Pirmasis tikslas nebuvo pamestas iš akių, bet antrasis jį ėmė 
gožti. 

Dėl to labiau negu dėl ko kito jis keikė savo dalią, kad turi 
kiurksoti namuose. 

Tą jis pajuto netrukus po malonaus kviestinių pietų vakaro, 
kuriais tarėsi padaręs įspūdį. Atsiradusi kliūtis nebeleido veiksmų 
plėtoti toliau. Jau praėjo šešios dienos, o jis dar nebuvo jų nei ma- 
tęs, nei girdėjęs. Užeiti pas jas jis negali. Juk neisi šitaip išartu 
veidu, jeigu ir paaiškintum, kas atsitiko. Žodžiu, apie tai nebuvo 
ko nė galvoti, taigi jis sėdėjo, neduodamas joms apie save jokios 
žinios. 

Ir visą tą laiką nerimo, trokšdamas dar kartelį pažvelgti į Džu- 
liją Gedvud. Kortos negydė jo, ir matydamas savo žmonos elgesį, 
jis tuo labiau linko prie to, ko ilgėjosi širdis, ir tuo didesnį poreikį 
jautė išsiblaškyti. 

Slėgė jį ir kitkas — tegu ir vaizduotės padarinys. Juk per tokį 
ilgą laiką, kol jis jos nemato, maža kas gali atsitikti. Gražuolė, 
turtinga moteris negali likti nepastebėta. Neabejotina, kad ji yra 
apgulta gerbėjų, o gal net ir įsimylėjėlių? Štai Lukasą jau galima 
laikyti vienu iš jų. Bet Svintonas apie jį negalvojo. Gali atsirasti 
kitų, ir tarp jų toks, kuris atitiks motinos reikalavimus. 

Iš kur jis žino, gal scenoje jau pasirodė tikras lordas ir šią va- 
landą klūpo ant „Klarendono“ kilimo prie jos šilkinių padurkų? 

O jeigu ne lordas, tai gal Meinardas, motinai nežinant? 

„Pastaroji mintis nėjo jam iš galvos ir buvo nepakenčiamiausia 
iš visų. 

Apie tai jis galvojo kiekvieną dieną, sėdėdamas prie lango 
ir laukdamas, kol veido oda atgaus pirmykštę spalvą. 

Ir kai tos žymės pagaliau ėmė nykti, jis nebegaišdamas nė die- 
nos išsiruošė į svečius. | 

Apsirengė ta proga nepriekaištingai. Seklio atlyginimas, moka- 
mas tokio dosnaus patrono, laidavo tokią prabangą. Tad Svintonas 
apsitaisė geriausio Londono siuvėjo siūtu kostiumu, nagingiausio 
batsiuvio batais ir elegantiškiausių kepurių dirbėjos skrybėle. 

Šį kartą jis nėjo pėsčias kaip per savo pirmą vizitą. 

Jis keliavo kabrioletu — priekyje, aukštai keldamas kojas, žen- 
gė žirgas, o ant pasostės sėdėjo rūmininkas su ilgaauliais batais 
ir livrėja. 

Ponios Gedvud kambariai aristokratiškame „Klarendone“ žvel- 

gė į Bondo gatvę. Jis žinojo, kad jo privažiavimas bus pastebė- 
tas. 

Visų tų priemonių reikėjo tolesnei apgaulei palaikyti. 

Kabrioletas taip pat buvo parinktas tyčia. Tokie šiuo metu buvo 
madingi ir mėgstami pagarsėjusių švaistūnų — jaunų aristokratų. 
Gatvėje jie retai pasirodo, o jeigu kada ir pasitaiko, tai traukia 
praeivių akį kaip visų dailiausia važiuoklė. 

Kartą, kai Džulija buvo gerai nusiteikusi, ji prasitarė, kad no- 
rėtų pasivažinėti su tokiu. Už jį niekas geriau jos nepavažinėtų: 
tarnaudamas gvardijoje, jis dažnai važnyčiodavo sunkiąją karietą 
ir buvo laikomaš anuomet vienu geriausių tos srities specialistų. 

Jeigu tik jam pavyktų prisikalbinti Džuliją Gedvud atsisėsti 
į jo kabrioletą, — žinoma, motušei leidus,— kaip tatai būtų pa- 
ranku! Jis pasipuikuotų savo mokėjimu valdyti žirgą, niekieno ne- 
varžomas pasišnekėtų su ja akis į akį, rastųsi ir dar aibė visokių 
kitų pranašumų, gal net pavyktų paskatinti ją greičiau apsispręsti. 

Tai buvo gana subtilus pasiūlymas. Jam netgi būtų prireikę 
drąsos, jeigu ne tas jos andai pareikštas noras. Remdamasis juo, 
jis gali pateikti jai tokį pasiūlymą, nebijodamas įžeisti. 

Ji turėtų sutikti. Svintonas žinojo, kad ji mėgsta naujus įspū- 
džius ir nebijo visuomenės pasmerkimo. Ji niekada nepasiduoda 
jos tironijai. Šiuo atžvilgiu Džulija — tikra amerikietė. 

Jis buvo tikras, kad ji važiuos arba duos sutikimą ateičiai; 
svarbu, kad motina neprieštarautų. O ši, sprendžiant iš paskutinio 
draugiško jųdviejų pokalbio, neturėtų prieštarauti. 

Turint tiek vilčių, verta pabandyti, todėl tat ir buvo nusamdytas 
kabrioletas. 

Kupinas tikėjimo, ponas Svintonas nušoko nuo pasostės, švys- 
telėjo vadeles liokajui ir žengė per „Klarendono“ slenkstį. 


-LXX skyrius 
ĮGUDES VEŽĖJAS 


— Ponia Gedvud namie? — pasiteiravo jis viešbučio. durinin- 
ką. 

— Aš pasižiūrėsiu, pone, — atsakė tas ir nuskubėjo į savo kon- 
torą. | 

Durininkas prisiminė džentelmeną, kuris turėjo tokių gerų ci- 
garų ir buvo toks paprastas. Tada jis atrodė gerai. Bet dabar dar 
puikiau: su nauju, nepriekaištingai pasiūtu paltu ir derančiomis 


Į6. T. Main Ridas 24Į 


kelnėmis, batais bei cilindru. Be to, pro stiklines duris jis matė 
kabrioletą su ilgaauliais batais apsiavusiu liokajum. Su tokių kab- 
rioletų savininkais jis iš įpratimo būdavo mandagus, o su ponu 
Svintonu, prisimindamas rinktinius cigarus — juo labiau. 

Buvęs gvardietis laukė jo sugrįžtant kiek sunerimęs. Kabriole- 
tas drauge su liokajum smarkiai sudavė jam per kišenę. Būtų nei 
šis, nei tas, jei pasirodytų, kad dvidešimt šilingų paleista vėjais. 

Tačiau „Klarendono“ cerberis atnešė gerą žinią. | 

— Ponia Gedvud su šeima namie, sere. Pageidautumėt, kad nu- 
neščiau jūsų kortelę? 

— Būkite malonus. 

Ir Svintonas, išsitraukęs vizitinę kortelę, padavė ją tarnautojui. 

Tarnas, kuris daugiau dirbo galūnėmis, nuskubėjo laiptais į 
viršų. 

— Nuostabi ta jaunoji Gedvud, sere? — tarė durininkas, netie- 
siogiai kaulydamas arbatpinigių.-- Visa šeimynėlė puiki, ypač jau- 
noji ledi. 

— Kuri iš jų? — paklausė Svintonas, nusprendęs, kad nepa- 
kenktų palaikyti draugystę su durininku.— Jos dvi. 

— Žinote, kad abi, sere. Jos abi pasakiškos, dailios būtybės. 

— Tai teisybė! Bet vieną jūs išskyrėte. Kuri gi, norėčiau pa- 
klausti, jūsų supratimu, itin graži? 

Durininkas sutriko. Jis nežinojo, kurią iš jų džentelmenas no- 
rėtų išgirsti giriant. 

Rasti išeitį pavyko savaime. 

— Matote, pone, šviesioji — nepaprastai daili jauna ledi. Jos 
toks švelnus būdas ir išvaizda tiesiog angeliška. Bet jeigu kalbė- 
sime apie grožį, pone,— žinoma, aš nemanau galįs būti teisėjas, — 
tai turiu jums pasakyti, kad juodukė — nepakartojama! 

Durininko sprendimas buvo kažkoks nelabai aiškus. Bet Svin- 
tonui neliko laiko apie tai -galvoti. Ponia Gedvud, nepaisydama 
brangumo, buvo pasirinkusi kambarius antrame aukšte, tad pasiun- 
tinys greitai sugrįžo. | 

Jis atnešė malonią žinią, kad lankytojas galįs. užeiti. 

Šie žodžiai buvo perduoti tarno taip reikšmingai, kad svečias 
išsyk suprato esąs laukiamas. 

Ir jis iš tikrųjų buvo laukiamas. Ponia Gedvud pašoko nuo kė- 
dės ir puolė prie durų jo pasitikti. 

— Milorde! Ponas Svintonai, kaip gi čia dabar! Jūs nesirodėte 
visą savaitę! Mes negalėjome suprasti, kas jums atsitiko. Maniškės 
šlai jau pamanė. . ar sakyti, mergaitės? 

Abi, Džulija ir Kornelija, atrodė sumišusios. Nė viena nežino- 
jo, ką jos „jau pamanė“ apie poną Svintoną. 

— Ak, meldžiu jus būtinai man pasakyti! — prisispyręs ėmė 
prašyti nebuvėlis.— Man baisiai rūpi žinoti. Taip malonu, kad jau- 
nosios damos apskritai apie mane galvoja — apie neturtingą vie- 
nišą senbernį. 

— Aš: jums pasakysiu, ponas Svintonai, jeigu pažadate nejįsi- 
žeisti. 

— Įsižeisti? Tai rieįmanoma! 

— Tuomet klausykite,— kalbėjo našlė, daugiau nebeklausdama 
savo „mergaičių“ leidimo.— Mes manėme, kad jums nutiko koks 
baisus dalykas. Atleiskite, kad vadinu tai baisiu dalykų. Taip at- 
rodytų tik jūsų nesuskaičiuojamoms gerbėjoms. 

— Kas gi tai, meldžiamoji? 

— Kad jūs susituokėt! 

— Susituokiau? Su kuo? 

— Ak, sere, kam gi jūs klausiat? Žinoma, su kilmingąja ir gra- 
žiąja panele Kortni. 
 Svintonas nusišypsojo. Arba labiau tiktų pasakyti — nusišiepė. 
Jam tikrai atsitiko baisus dalykas, bet ne toks baisus kaip vedy- 
bos su kilmingąja Džeraldina Kortni, kitaip dar vadinama „išjodi- 
nėtoja Keite“! 

— Ak, damos! — tarė jis kuklindamasis.— Jūs teikiate man per 
daug garbės. '“š visai nesu minėtos ledi gerbėjas. Mes anaiptol 
nesame geri draugai, užtikrinu jus. 

Nuo to užtikrinimo poniai Gedvud palengvėjo, šiek tiek ir Džu- 
lijai. Kornelijai, regis, tatai buvo ne galvoj. 

— Galiu netgi pasakyti tokį faktą, — kalbėjo Svintonas, naudo- 
damasis netikėta užuomina apie garsiąją Džeraldiną.— Aš ką tik 
dabar buvau ją susitikęs. Ji norėjo, kad pavėžinčiau. Aš atsisa- 
kiau. 

— Atsisakėt? — nustebusi šūktelėjo ponia Gedvud.— Ak! Ponas 
Svintonai! Atsisakėt įvykdyti tokios gražios ledi prašymą. Ir tokios 
kultūringos! Kaip jūs galėjote? 

— Matote, ponia, kaip jau sakiau, mudviejų santykiai su pane- 
le Kortni nėra labai artimi. Be to, vakar aš ją vėžinau, ir tai turėtų 
pateisinti mano atsisakymą. Šiandien liepiau pakirikyti arklį — 
savo geriausią arklį ypatinga proga. Tikiuosi, kad nebūsiu nuvil- 
tas? 

— Kokia proga? — savaime suprantama, pasidomėjo ponia 
Gedvud.— Atleiskite už smalsumą. 

— Aš tikiuosi, kad jūs man atleisite už tai, ką pasakysiu. Prieš 

keletą dienų besikalbant jūsų duktė pareiškė norinti pasivažinėti 
mūsų anglišku kabrioletu. Teisybė, panele Gedvud? 

— Taip,— sutiko Džulija.— Būtų įdomu pasivažinėti su tokiu 
ristūnu! 

— Jeigu jūs malonėsite pažvelgti pro langą, tai manau, pama- 
tysite kaip tik tokį žirgą. 
nepajudėjo iš vietos. 

Gatvėje po langais stovėjo Svintono karieta: kabrioletaš su her- 
bu, išlakus žirgas tarp ienų kapsto kanopa grindinį, kramto žąslus, 
drabsto putas ant blizgančio sprando, o šalia stovi nedidukas 
liokajus su aukštaauliais batais ir elnio odos kelnėmis. 

— Koks puikus ekipažas! — sušuko Džulija.— Juo turbūt labai 
smagu važiuoti? 

— Ponia Gedvud, jeigu būsite maloninga ir leisite... 

Džulija atsisuko į motiną, tarsi klausdama žvilgsniu: 

— Ar galima? 

— Galima,— atsakė ponios Gedvud žvilgsnis. 

Kaip ji galėjo neleisti? Argi ponas neatsakė garbiajai Džeral- 
dinai ir nepasirinko jos dukters? Jai bus naudinga pakvėpuoti grynu 
oru. Lordo draugėje jai negresia joks pavojus. Ji puikiausiai gali 
važiuoti. 

Ponia Gedvud davė savo sutikimą, ir Džulija nuskubėjo persi- 
rengti. 

Lauke spaudė šaltukas, ir panelė sugrįžo įsisupusi į brangius 
kailius. 

" Tai buvo apsiaustas iš jūros ūdros kailiukų, koketiškai pasiū- 
tas ir derantis prie jos tamsaus gymio. Ji atrodė žavingai. Taip 
pagalvojo Svintonas, kai kupinas vilčių, bet virpančia ranka pri- 
laikydamas ją už alkūnės, padėjo jai įsėsti į kabrioletą. 

Jie turėjo važiuoti aplink parką, Kensingtono 'sodus, o tada at: 
gal į „Klarendoną“. 

Bet prieš tai už Park Leino Svintonas staiga sustabdė kabrio- 
letą prie žymaus didiko rūmų. 

— Man labai nesmagu, panele Gedvud,— tarė jis,— bet aš bu- 
vau sutaręs su lordu pas jį užsukti. Tikiuosi, jūs neprieštarausite? 

— Jokiu būdu,— tarė Džulija, susižavėjusi savo manieringuoju 
kavalieriumi, kuris pasirodė besąs įgudęs važnyčiotojas. 

— Tik vieną minutėlę — aš neleisiu jo -šviesybei mane ilgiau 
laikyti. 

Ir Svintonas nušoko žemėn, pametėjęs vadeles liokajui, jau lau- 
kiančiam prie arklio galvos. 

Savo pažadą jis įvykdė. Grįžo labai greit — taip greit, kad jo 
šviesybė vargu ar būtų galėjęs spėti pasisveikinti. 

Tiesą sakant, didiko jis nė nematė, net ir neketino su juo susi- 
tikti. Tai buvo apsimestinis vizitas — Svintonas viso labo persi- 
metė žodžiu su tarnu prieškambaryje. 

Savo gražuolei draugei, sėdinčiai kabriolete, jis šito nesakė 
ir sugrįžęs atgal į Bondo gatvę iškilmingai sustojo prie „,„Klaren- 
dono“, iš kurio pro langą pasididžiuodamos juos sekė jos motu- 
šės akys. 

Kai ji išgirdo įspūdžius apie kelionę, ypač apie vizitą, pajuto 
Svintonui dar didesnę pagarbą. Tai iš tiesų tas žmogus, kurio 
verta siekti! 

Džulija ėmė nianyti tą patį. 


LXXI skyrius 
TYLUS VIEŠBUTIS 


Pasivažinėjimu Svintonas tarėsi daug pasiekęs, tad nusprendė 
kalti geležį, kol karšta. 

Dirva tam buvo dabar labai gera — pats laikas pateikti taip 
ilgai atidėliotą pasiūlymą. 

Ir nepraslinkus nė trims dienoms jis nuėjo į „Klarendoną“. 

Laimė, jaunoji ledi buvo viena, tad jis pasipiršo tiesiai jai. 

Tačiau tiesaus atsakymo neišgirdo — bent jau nieko konkre- 
taus. 

Tai nebuvo nei „taip“, nei „ne“. Paprasčiausiai buvo pasiūlyta 
kreiptis į motiną. | 

Toks išsisukinėjimas jam buvo ne prie širdies. Jis, žinoma, at- 
rodė gana keistai. Ir vis dėlto, nors ir šiek tiek nusiminęs, jis ga- 
lutinai vilties neprarado. Argi atsakoma žmogui, priklausančiam 
tokiam sluoksniui, kuriam, jų manymu, jis priklauso? 

Gavęs leidimą kalbėtis su motina, jis nuolankiai palaukė jos ir pa- 
kartojo savo pasiūlymą taip iškalbiai, kaip tik sugebėjo. 

Jeigu dukters atsakymas buvo nekonkretus, tai motinos atvirkš- 
čiai — toks konkretus, kad Svintonas atsidūrė keblioje padėtyje. 

— Sere! — pasakė ji. — Mums tai būtų didelė garbė — tiek man, 
tiek dukteriai. Bet. tegu jūsų šviesybė neįsižeidžia, jeigu primin- 
siu, kad piršdamasis jūs užmiršote vieną dalyką. 

— Prašom pasakyti, ponia, ką gi? | 

— Jūsų šviesybė nepasipiršote savo vardu. Be to, iki šiol neži- 
nome jūsų titulo. Kol tai nebus padaryta, jūs pats suprantate, 

kad nei mano duktė, nei aš negalėsime galutinai atsakyti. Tai 
neįmanoma! 

Ponios Gedvud tonas nebuvo nei šiurkštus, nei ironiškas. Prie- 
šingai, ji kalbėjo labai įtaikiai, bijodama, kad jo šviesybė nejsi- 
žeistų ir neapsigalvotų. | 

Jai netgi labai rūpėjo jį gauti — tai yra, tuo atveju, jeigu jis 
lordas. Jeigu ji būtų žinojusi, jog taip nėra, jos kalba būtų buvusi 
visai kitokia. Ir jųdviejų pažintis būtų pasibaigusi taip pat staigiai, 
kaip ir prasidėjo. 

Ji jau ir buvo visai arti tos pabaigos, kai pseudolordas užsikirs- 
damas pamėgino aiškintis, ir dar labiau priartėjo,-kai vėl buvo 
pateiktas senasis nepaaiškinamo inkognito argumentas! 

Svintonas tikrai buvo užkluptas iš netyčių ir tiesiog nežinojo, 
ką sakyti. 

Tačiau amerikietė motulė žinojo ir tiesiai jam išklojo, kad tol, 
kol nebus atskleistas jo titulas, ji privalės atsisakyti garbės laikyti 
jį savo žentu! 

Kai tatai bus padaryta, jis gali tikėtis kategoriškesnio atsa- 
kymo. 

Jos tonas neįstūmė jo neviltin. Atvirkščiai, buvo aišku, kad 
jeigu sąlyga bus įvykdyta, atsakymas bus teigiamas. 

Tačiau kita vertus, padėtis buvo beviltiška. Kaip priversti ją 
patikėti, kad jis turi titulą? | 

„Reikia jį įsigyti! — tarė jis sau, po bevaisio pokalbio eidamas 
iš „Klarendono“.— Reikia jį įsigyti, — pakartojo jis.— Ir Dievas 
mato, aš jį įsigysiu, kitaip nebūsiu Svintonas!“ 

Žingsniuodamas toliau, nusprendė taip: 

„Taip, tai išeitis. Aš turiu suėmęs senąjį rowuė * į nagą. Dar 
vienas žingsnis, ir jis mano. Tada jis duos man viską, ko tik pa- 
prašysiu, netgi titulą! Zinau, kad lordu jis manęs nepadarys, bet 
bajoru ar baronetu — gali. Jai bus visai tas pats, ir kai prie mano 
pavardės bus prisegta „seras“, ji daugiau nebesipriešins. Tuomet 
aš gausiu Džuliją ir jos du šimtus tūkstančių svarų! 

O dangau! Ji man rūpi labiau negu jos pinigai! Ji man įstrigo 
į širdį. Aš išeisiu iš proto, jeigu negalėsiu suspausti jos savo glė- 
byje!“ 

Tokių siautulingų minčių apniktas, jis perėjo visą Bondo gat- 
vę ir atsidūrė Pikadilyje, netoli Lesterio aikštės. 

Tuo metu, tarsi pats kipšas būtų sumanęs padėti jam įgyvendin- 
ti savo nedorus kėslus, tos jo mintys sulaukė pastiprinimo. 


* Ištvirkėlį (pranc.). 

Kai jis stovėjo prie žibinto Pikadilio centre, pro šalį prava- 
žiavo kebas su dviem keleiviais — vyru ir moterimi. 

Abu buvo atsitraukę nuo lango: ledi užsidengusi veidą tankiu 
šydu, o džentelmenas pasislėpęs už išskleisto „Times“ laikraščio, 
kurį tyčia laikė taip arti prisikišęs prie veido, lyg būtų įnikęs į kokį 
sensacingą straipsnį. 

Nepaisant to, Svintonas pažino kebo kelčivius — ir vieną, ir kitą. 
Ledi buvo jo nuosava žmona, o džentelmenas — kilmingasis jo 
patronas iš Park Leino! 

Kebas pravažiavo pro šalį, ir jis nė nebandė jo sustabdyti: Tik 
paspartinęs žingsnį slapta nusekė iš paskos. 

Kebas pasuko žemyn Heimarketo link ir sustojo prie vieno iš tų 
ramių viešbučių, kurie žinomi tik keliautojams, keliaujantiems 
be lagaminų. 

Pirmas išlipo džentelmenas, po jo — ledi, ir abu dingo svetin- 
gai jiems atvertų durų tarpduryje. 

Vežikas, kuriam buvo sumokėta iš anksto, tuoj pat nuvažiavo 
šalin. 
nelabasis.— Šai nieko nereikia. Dabar tik suradus až ainės, 
kuris teisme galėtų paliudyti mano žodžius... Cha cha cha! Iki 
teismo niekad nebus prieita. 

O kad iš tiesų nebūtų prieita, jis nuskubėjo ieškoti liudininko. 
Rajonas buvo kaip tik toks, kur tą padaryti visai nesunku. Leste- 
rio aikštė jam buvo pažįstama iki smulkmenų — visos jos vietos 
ir užkaboriai, o tarp jų ir viena vieta, kur tikrai galima susirasti 
„bičiulį“ 

Nepraėjus nė penkiolikai minučių, jis jau turėjo vieną, o dar 
po penkiolikos juos abu galėjai pamatyti ties minėtos gatvės kam- 
pu, gyvai aptarinėjančius kažkokį nežemišką klausimą ir nieko 
nematančius aplink! 

Tačiau dama su džentelmenu dar nebuvo spėję išeiti ir tik po 
kiek laiko iš „ramaus viešbučio“ pasirodė pirma dama, o po trum- 
pos pertraukos ir džentelmėnas. 

Jiedu nepasirodė damai, ir ši praėjo pro šalį, nepastebėjusi jų. 

Tačiau kai iš viešbučio išsmuko vyriškis, jie atsisuko tiesiai 
1 JI 

Jis taip pat dėjosi jų nematąs, bet iš paspartinto žingsnio ga- 
lėjai spręsti, kad bent jau vieną iš stovinčiųjų atpažino, ir atpažino 
taip aiškiai, kad pasileido iš tos vietos kone tekinas! 

Įžeistas vyras neseka jam pavymui. Vadinasi, jis gali būti ra- 
mus. Taigi vildamasis, kad jis arba bent jau ji liko neatpažinta, 

didikas iš lėto sau žingsniavo per Pikadilį, sveikindamas save su 
bonne fortune *. 

Jis nebūtų jautęsis taip palaimingai, jeigu būtų išgirdęs, ką 
sumurmėjo jo protežė, atsisveikinęs su savo „bičiuliu“. 

—-. Dabar jis mano rankose,— pasakė jis.— Dvarininko titulas 
Ričardui Svintonui arba skyrybos su žmona ir kitokios nesibai- 
giančios nelaimės! Duok, Dieve, sveikatos brangutei Fanei, pakišu- 
siai man tokį gerą ėjimą! Duok, Dieve! 

Su šiais šventvagiškais žodžiais lūpose buvęs gvardietis sėdo 
į dviratį kebą ir nudardėjo namo į Sent Džon Vudą. 


LXXII skyrius 
TARNAS IEŠKO ŠEIMININKO 


Iškeitęs kariškio kardą į rašytojo plunksną, Meinardas ne- 
snaudė. 

Jis rašė vieną knygą po kitos, o šlovė, pelnyta už pirmąjį li- 
teratūrinį esė, vis augo ir augo. 

Keletas jaunų kritikų — keletas addicti jurare verbis nullius 
magistri** iškart drąsiai stojo už ir pavadino tuos kūrinius ge- 
nialiais. 

Bet vyresni, ,„Abipusio susižavėjimo sąjungos“ nariai — tie nu- 
sivylę pretendentai, kurie visais laikais ir visuose kraštuose imasi 
vertinti meną ir jo kūrėjus, — įžvelgė Meinardo romanuose vien 
„pigią sensaciją“. 

Įkvėpimo semdamiesi iš pavydo ir iš dar niekingesnio šaltinio,— 
pagrindinio populiariausio ' literatūrinio žurnalo, kurio vienas žo- 
dis įvarydavo jiems baimę,— jie stengėsi įtikti tam spaudos tiro- 
nui, menkindami jauno rašytojo sugebėjimus. | 

Jie elgėsi dvejopai. Kai kurie tylėjo. Tie buvo protingesni, nes 
kritiko tylėjimas reiškia pasmerkimą. Jie buvo protingesni ir todėl, 
kad jų žodžių niekas negalėjo užginčyti. Kiti netylėjo, bet rašė 
kandžiai ir smerkdami. Jie išgiežė savo apmaudą žodžiais „melo- 
drama“, „banalybė“ ir daugybe nuvalkiotų posakių, kurie, kaip 
naujausias slengo žodelis „sensacija“, buvo taikomi griežtai klasi- 
kinėms autoriaus koncepcijoms apibūdinti. 

Kiek geriausių Bairono, Šekspyro ir Skoto darbų netilptų į „pi- 
gios sensacijos“ kategorijos rėmus? 


* Sėkmė (pranc.). 
** Nevaržomi jokių autoritetų (/ot.). 

Jie neneigė, kad Meinardo kūriniai sulaukė tam tikro skaitytojų 
dėmesio. Ir ne jiems už tai ačiū. Bet tai liudiją pagedusį amžiaus 
skonį. | 

Ar buvo kada amžius, neturėjęs tokio pagedusio skonio apraiš- 
ky? 

Jo kūryba neišliks. Dėl šito jie buvo tikri! 

Tačiau ji vis dar tebegyvavo, buvo perkama ir sukrovė stambų 
kapitalą jeigu ne jam pačiam, tai tiems, kuriems jis nelabai atsar- 
giai ją įteikė. 

Ir ji žada dar bent kiek pagulėti knygų lentynose — gal ir ne 
garbingiausioje vietoje, bet ir ne toliausiame dulkėtame užkam--. 
pyje. | 

Gal net ateis diena, kai visi šitie kritikai bus jau mirę, o Mei- 
nardo knygos jau nebeatrodys vien tik „sensacingos“. 

Rašydamas jis apie visa tai negalvojo. Paprasčiausiai ėjo tuo 
keliu, į kurį gyvenimas buvo jį atvedęs. 

Tačiau tai buvo ne visai tas, ko troško jo širdis. Jaunystėje 
buvęs veržlus ir veiklus, dažnai ieškodavęs nepatirtų nuotykių, jis 
dabar nekaip jautėsi ramioje kabineto aplinkoje. Guodėsi tik tuo, 
jog tai laikinas dalykas. 

Bet koks prieš jį atsivėręs nuotykius žadantis kelias būtų ištrau- 
kęs jį iš kėdės ir paskatinęs mesti plunksną į ugnį. 

Bet nieko panašaus nebuvo ir jis rašė toliau — rašė ir galvojo 
apie Blanšą Vernon. 

Liūdna buvo „apie ją galvoti, parašyti nedrįso. Tatai jam buvo 
užginta: ne todėl, kad būtų buvę pavojinga, bet paties orumas ne- 
leido. 

Be to, jis ir nebūtų galėjęs parašyti, nes nežinojo jos adreso. 
Jis girdėjo, kad seras Džordžas Vernonas vėl išvyko į užsienį ir 
pasiėmė dukterį su savimi. Kur — jis nežinojo, bet ir nesistengė 
sužinoti. Užsienyje ar namie, jis vis tiek neturi teisės būti greta 
tos jaunos būtybės, kurios paveikslas nuolat stovėjo jam prieš akis. 

Kartais tas paveikslas tapdavo skausmingai gyvas, ir jis ieš- 
kodavo užsimiršimo, griebdamasis rašyti. 

Tokiomis valandėlėmis jis trokšdavo paimti į rankas kardą, kurio 
paguoda būtų veiksmingesnė. Bet tokios progos vis nebuvo. 

Vieną vakarą, kai jis galvojo kaip tik apie tai, ar neprisidėjus 
prie kokio plėšikų žygio, kažkas pabeldė į duris, nelyginant kokia 
jo troškimų pagimdyta dvasia. 

— Prašom! 

Vidun įėjo Ruzveltas. 

Grafas dabar gyveno Londone nieko neveikdamas ir pasiilgęs 
širdžiai mielo užsiėmimo. 

Palikimo liekanos leido jam gyventi plačiai, o didiko titulas 
atvėrė duris į daugelį gerų namų. 

Bet taip kaip ir Meinardas, jis negalėjo nustygti ir kasdien 
su apmaudu dėbčiodavo į negarbingai makštyse dūlėjantį kardą! 

Iš to, kaip draugas įžengė į kambarį, Meinardas suprato, kad 
atėjo laikas, kai jie abu bus išvaduoti iš varginančio nieko nevei- 
kimo. Grafas buvo susijaudinęs, iškaitęs ir vis pašė ūsus, lyg būtų 
ketinęs juos nusirauti! 

— Kas atsitiko, mielasis Ruzveltai? 

— Ar jūs neužuodžiat parako? 

— Ne. 

— Kaip tik šiuo metu sprogo. 

„— Kur? 

— Milane. Ten prasidėjo revoliucija. Bet aš neturiu laiko aiš- 
kinti. Mane atsiuntė Košutas. Jis prašė jus ateiti. Ar galite dabar? 

— Jūs visada taip skubate, mano mielas grafe. Bet kai Košutas 
liepia, jūs mano atsakymą žinot. Aš pasirengęs. Štai tik skrybėlę 
užsidėsiu. 

— Puiku, eime su manimi! 

Nuo Portmano aikštės iki Sent Džon Vudo tėra vienas žingsnis, 
ir bičiuliai netrukus jau žingsniavo vingiuotu Pietų Kranto grin- 
diniu. 

Netoli Košuto namų jie sutiko žmogų, stovintį po žibintu ir žiū- 
rintį į laikrodį, lyg norėtų pasitikslinti, ar labai vėlus metas. 

Jie žinojo, kad čia šnipas, bet nieko jam nesakė — praėjo pro 
šalį ir netrukus įžengė į Košuto namus. 

Košutas laukė jų drauge su keletu vengrų. 

— Kapitone Meinardai! — sušuko jis, atsiskirdamas nuo DAPENO 
ir sveikindamas naujai atvykusį savo svečią. 

Paskui pasivedė jį į šoną ir tarė: 

— Pažvelkite! 

"Tai sakydamas, jis padavė Meinardui popieriaus lapą. Jame bu- 
vo užšiiruotas tekstas. 

— Telegrama! — sumurmėjo tasai, išvydęs hieroglifus. 

— Taip! — tarė Košutas ir čia pat iššifravo: „Milane prasidėjo 
revoliucija. Sumanymas neapgalvotas, ir bijau, baigsis pralaimėji- 
mu, gal net žlugimu. Tai Madzinio darbas, nors mano norai ir 
nuostata buvo visai priešingi. Madzinis per daug didelis opti- 
mistas. Tiuras ir kiti taip pat. Jie deda viltis į ten stovinčius vengrų 
pulkus ir mano vardo populiarumą. Džiuzepė savavališkai panau- 

dojo senas mano proklamacijas, skirtas šiems daliniams, kai aš 
dar tebebuvau belaisvis Kiutachjoje. Jis išplatino jas Milane, pa- 
„keitęs tik datą. Aš labai jo nekaltinčiau dėl šito, jeigu nelaikyčiau 
viso to gryniausia beprotyste. Kai Milano įguloje šitiek austrų, 
be to, dar ir samdytų čekų — nemanau, kad galėtume laimėti“. 

— Ką jūs ketinate daryti, vade? 

— Aš: nebeturiu pasirinkimo. Lošimas pradėtas ir aš turiu ja- 
me dalyvauti, coute gue coute *. Telegramą atsiuntė mano narsu- 
sis Tiuras, ir jis mano, kad vilties yra. Šiaip ar taip, privalau vykti 
pas juos. 

— Vadinasi, jūs išvykstat? 

— Tuojau pat... jeigu man pasiseks tenai nusigauti. Stai čia, 
mano mielas pone, ir yra visas sunkumas. Kaip tik dėl to aš išdrį- 
sau kviestis jus pagalbon, 

— Ką jūs, vade! Kuo galiu būti naudingas? 

— Dėkoju, brangus kapitone! Neaušindamas burnos, tiesiai pa- 
sakysiu, ko noriu. Vienintelis kelias, kuriuo galėčiau patekti į Mi- 
laną, eina per Prancūzijos žemę. Yra ir kitas — apsukui, per Vi- 
duržemio jūrą, bet jis per ilgas. Aš nesuspėsiu. Taigi turiu keliauti 
per Prancūziją arba išvis nekeliauti. 

— Kas jums kliudo kirsti Prancūziją? 

— Luji Napoleonas. 

— Iš tikrųjų, jis neleis. Nevertėjo nė klausti. 

— Jis būtinai pasodins mane į kalėjimą ir laikys tol, kol būsiu 
pavojingas karūnuotiems sąmokslininkams. Jis pasidarė patikimiau- 
sias jų šerifo padėjėjas ir seklys. Visi jo sergents-deville ** nešio- 
jasi kišenėje mano portretą. Vienintelis būdas perbėgti Prancūzijos 
rikiuotę — tai keliauti slapta. Stai dėl ko jūs man reikalingas. ' 

— Kaip aš galiu jums padėti, vade? 

— Pasisamdykite mane kaip tarną — valet du voyage. 

Meinardas, įsivaizdavęs tokį dalyką, nejučia nusišypsojo. Žmo- 
gus, kuriam pakluso visa tauta, kuris subūrė dviejų šimtų tūkstan- 
čių kariuomenę ir įvarė baimės Europos valdovams — tas žmogus 
nusižeminęs jo lauks, valys jam apsiaustą, paduos skrybėlę ir kraus 
lagaminą! | 

— Kol jūs pagalvosite,— kalbėjo toliau buvęs Vengrijos dikta- 
torius,— leiskite man pasakyti viską. Jeigu mane suims Prancū- 
zijoje, jums teks dalintis su manimi kalėjimo duona, o jeigu Aus- 
trijoje — jūsų galvai, kaip ir maniškei, "grės kilpa. Tai kaip, sere, 
ar sutinkat? 


* Zūt būt (pranc.). 
** Policininkai (pranc.). 

Kelias akimirkas Meinardas tylėjo. Bet ne todėl, kad būtų išsi- 
gandęs kilpos. Jis galvojo apie kitus dalykus, tarp jų ir apie Blanšą 
Vernon. 

Galbūt, jeigu nebūtų buvę to, kas įvyko po kedru, jis būtų dve- 
jojęs ilgiau, gal net ir atsimetęs nuo kovos už laisvę! 

Bet tos scenos prisiminimas tik sužadino jo sieloje laisvės troš- 
kimą ir daugiau neabejodamas jis tiesiai pasakė: 

— Aš sutinku. 


LXXII! skyrius 
BEIEŠKANT PASO 


Tiktai po dvidešimt keturių valandų Košutas ir jo kelionės drau- 
gas — teisingiau kapitonas Meinardas ir jo tarnas — galės leistis 
į pavojingą savo kelionę. 

Mat jiems būtina gauti pasus — arba iš Prancūzijos konsulato, 
arba Britų užsienio reikalų ministerijoje. O tai galima padaryti 
tik dieną — kitaip tariant, ne anksčiau kaip rytoj. 

Gaišatis Košutą erzino. Naujasis jo šeimininkas irgi keikė — 
jau nebe pirmą kartą — absurdišką pasų sistemą. 

Ir nė vienas nepagalvojo, kad ši gaišatis bus jiems tiktai 
į naudą ir gal net išgelbės gyvybes! 

Meinardas, kad būtų paprasčiau ir greičiau, nusprendė užsisa- 
kyti pasą Prancūzijos konsulate. Mat Britų užsienio reikalų mi- 
-nisterija, vadovaudamasi grynai biurokratiškais metodais, reika- 
lavo, kad interesantas būtų žinomas! Dažniausiai praeina keletas 
dienų, kol Džonui Buliui, vykstančiam į užsienį, pavyksta įtikinti 
savo ministrą patvirtinti popiergalį, garantuojantį jam apsaugą! 

Jis privalo pirmiausia gauti bankininko, pastoriaus ar kitų žy: 
mių ir garbingų šalies personų parašus! Džono šeimininkas neska- 
tina valkatavimo. 

Prancūzijos pasų stalo skyriaus agentas sukalbamesnis. Nedi- 
deli jo kontoros pelnas verčia paisyti kiekvieno papildomo uždar- 
bio. | 

Tačiau Meinardui vis tiek nepavyko taip lengvai gauti doku- 
mentų. Užkliuvo tarnas — mat jis turėjo prisistatyti pats! 

Liokajus turėjo atvykti propria persona tam, kad pase būtų 
galima tiksliai aprašyti jo išvaizdą. 

Prancūzų atstovybės pareigūnas išdėstė šį reikalavimą šaltai 
ir dalykiškai, nepalikdamas jokios vilties jį perkalbėti! 

Nors Meinardas žinojo, kad šiuo metu žymusis vengras jau yra 
nusiskutęs savo vešliąją barzdą, bet gražus jo veidas buvo per daug 
"gerai žinomas Londone, kad jo kas gatvėje nepažintų. Juoba 
Prancūzijos konsulate Karaliaus Viljamo gatvėje, kur jį atpažins 
pats pasų stalo agentas arba kuris nors iš pustuzinio žvitriaakių 
šnipelių, nuolat besitrainiojančių aplinkui. 

Matydamas Košuto veidą, niekada nepalaikysi jo tarnu! 

Vis dėlto Meinardas sumąstė išeitį iš šios keblios padėties. Min- 
tį pakišo padėvėtas prancūzo tarnautojo švarkas ir alkanas jo 
žvilgsnis. 

— Man tas būtų labai nepatogu,— tarė jis.— Aš gyvenu Vest 
Ende, už gerų penkių mylių nuo čia. Važiuoti šitokį kelią vien 
dėl tarno — didelis vargas. Aš duosiu porą soverenų, kad galėčiau 
to išvengti. 

— Aš labai atsiprašau,— atsakė agentas, išsyk pasidaręs nuo- 
stabiai mandagus žmogui, kuriam pora soverenų nieko nereiškia.-— 
Tokios taisyklės, kaip monsinjoras žino. Bet jeigu monsinjoras... 

Tarnautojas reikšmingai nutilo. 

— Jūs padarysite man didžiulę paslaugą, išvaduodamas nuo 
būtinybės... 

— Ar monsinjoras galėtų tiksliai nupasakoti savo tarno išvaiz- 
dą? 

— Su visom smulkmenom. 

— Trės bien! Gal to ir pakaks. 

Nieko nelaukiant į dokumentą buvo įrašytos visos Vengrijos eks- 
diktatoriaus Žymės. 

Tai buvo išsamus portretas, nurodant ūgį, amžių, plaukų at- 
spalvį, gymį, būsimos tarnybos pobūdį. 

Aprašytasis gana išvaizdus asmens sargybinis buvo pavarde 
Džeimsas Dokinsas: *. 

— Be galo jums dėkingas, monsinjore! — pasakė Meinardas, 
imdamas dokumentą iš agento ir tuo pat metu brukdamas jam į ran- 
ką porą žvilgančių soverenų. Paskui, pridūręs: „Jūsų paslaugumas 
padėjo man išvėngti daugybės sunkumų“, išskubėjo iš kambario, 
palikęs prancūzą maloniai nustebusį ir nutaisiusį tokią miną, kaip 
moka tik galai. 


* * * 


Ankstyvą tos pačios dienos popietę šeimininkas ir jo tarnas 
jau buvo pasirengę išvykti. 
* Tai tikras faktas. Aš tebeluriu tą pasą. Elžbieta Rid. 

Lagaminai jau buvo sukrauti, drabužiai kelionei paruošti, bilie- 
tai naktiniam reisui per Doverį ir Kalė — kišenėje. 

Jie tik laukė išvykimo valandos. 

Viename iš Košuto namo kambarių vyko neeilinis slaptas pasi- 
tarimas. 

Jame dalyvavo aštuoni nariai, visi su titulais — paveldėtais 
arba garbingai įgytais. 

Visų pavardės buvo gerai žinomos, daugumos itin pagarsėju- 
sios. Du buvo Vengrijos grafai iš kilmingiausių tarpo, vienas ba- 
ronas, kiti trys — generolai, kurių kiekvienas buvo vadovavęs 
corps d'armėe *. | 

Septintas, turėjęs žemiausią rangą,— paprasto kapitono, — buvo 
pats Meinardas. 

O kas toks buvo aštuntasis? 

Tai buvo vyriškis tarno drabužiais, laikantis rankoje skrybėlę 
su kokarda, lyg būtų pasirengęs kelionėn. 

Keista buvo matyti, kaip susirinkusieji stovėjo arba sėdėjo apie 
šį persirengėlį; grafai, baronai ir generolai, visi, kaip ir jis, laikė 
skrybėles rankose, bet skirtingai nuo jo niekur neketino keliauti. 
Jie nusiėmė skrybėles vien iš pagarbos! 

Jie kalbėjo su juo ne nuolankiai, bet vis dėlto taip, kaip kal- 
bama su aukštesniu už save asmeniu, o jo atsakymus išklausydavo 
su didžiausia pagarba! 

Geriausias žmogaus didybės įrodymas, kai jo bičiuliai, tebegy- 
venantys palankiomis aplinkybėmis, gerbia jį ir tada, kai jis atsi- 
duria nepalankiose. 

Kaip tik taip atsitiko eksdiktatoriui Košutui, nes turbūt eržilas 
aiškinti, kad p.:5>irengęs tarnas buvo Košutas. 

Netgi tomis rūškanomis, beprasmybės kupinomis dienomis, kai 
ištrūkti, regis, nebuvo jokios vilties ir kai abejingas pasaulis jį 
paniekino ir pasmerkė, jį galėjai pamatyti apsuptą ne kokių šun- 
uodegiautojų, bet kilmingiausių Vengrijos sūnų — visi pagarbūs, 
nusiėmę skrybėles, žvelgiantys į jį taip pat kaip ir tada, kai jų 
mylimos šalies, taip pat ir jų pačių likimas priklausė nuo jo va- 
lios! 

Sio pasakojimo autorius yra savo akimis regėjęs tokią sceną, 
ir, jo manymu, ji iškalbingiau už bet ką kita byloja apie didžiausią 
dvasios pergalę prieš materiją, tiesos prieš melą. 

„Visi dabar susirinkę vyrai žinojo slaptą Košuto planą. Jie buvo 
girdėję apie maištininkų sukilimą Milane. Kaip tik apie tai jie 


* Armijos korpusui (pranc.). 

dabar ir kalbėjosi, ir dauguma, kaip ir Košutas, rengėsi dalyvauti 
tame judėjime. 

" Dauguma taip pat manė, jog Madzinis padarė neatsargų žings- 
nį, nes kaip tik Madzinis buvo šio sukilimo kvieslys. Kai kurie 
pavadino tai beprotyste! 

Naktis buvo tamsi ir labai tinkama išvykimui. To kaip tik ir 
reikėjo, nes jie žinojo, kad sekliai juos seka. 

Tačiau Meinardas ėmėsi atsargumo priemonių, kad šių despo- 
tizmo kiemsargių budrumas sumažėtų. 

Jis sugalvojo klastą, kuri tikrai privalėjo padėti. Abu turėjo po 
du lagaminų komplektus — vienas tuščias; pastarasis turėjo būti 
įdėtas į kebą, kuriuo kapitonas ir jo tarnas išvažiuos iš Košuto 
namų. Kebas sustos prie Berlingtono arkos ir lauks sugrįžtant 
šioje visų mėgstamoje pasivaikščiojimų vietoje apsipirkusių kelei- 
vių. 

Prie įvažiavimo į Pikadilį lauks kitas ekipažas, kuriame bus 
tikrieji keliauninkų lagaminai, tos dienos išvakarėse nugabenti 
į kariškio-rašytojo namus. 

Tik labai akylo seklio toks planas nesuklaidintų. 

Nors ir labai vykusi buvo gudrybė, bet pasinaudoti ja neteko. 
Ir ačiū Dievui! 

Už tai, kas paaiškėjo vėliau, tiek Košutas, tiek kapitonas Mei- 
nardas galėjo iš anksto padėkoti Viešpačiui. 

Jeigu jiems būtų pavykę prabėgti pro Anglijos šnipų rikiuotę, 
ta sėkmė būtų buvusi pražūtinga. Mažiau kaip po dvidešimt va- 
landų jie abu jau būtų tupėję. Prancūzijos kalėjime. Košutas — 
tam, kad netrukus būtų perkeltas į daug pavojingesnius Austrijos 
kazematus, o jo tariamas šeimininkas neribotam laikui uždarytas 
požemyje, kol kas nors, išskleidęs gimtosios šalies vėliavą, atsku- 
bėtų jo ginti. 

Jie nespėjo išvykti, nešpėjo net susėsti į kebą, laukiantį prie 
Košuto vartų. Priėš pat žengiant šį žingsnį, į namus atskubėjo 
žmogus ir užkirto jiems kelią. 


LXXIV skyrius 
NETIKRAS MAISTAS 


Tas žmogus, privertęs pakeisti. programą, buvo pats grafas 
Ruzveltas. Čia reikėtų paaiškinti smulkiau. 

Truputį ankstėliau gralas paties Košuto nurodymu buvo tyliai 
pasitraukęs iš kambario pasižiūrėti, kas dedasi aplink namą. 

Košutas parinko jį, kaip pakankamai ilgai gyvenantį Londone 
ir pažįstantį jo gyvenimą. 

Ruzveltas gavo užduotį ištirti, kur lūkuriuoja sekliai. 

Vakaro tamsoje jis galėjo likti nepastebėtas. Žinodamas, kad 
sekliai patys mėgsta tamsą, jis nutykino ton vieton, kur tikėjosi 
juos rasiąs. 

Ilgai ieškoti nereikėjo. Netrukus jis išgirdo netoliese balsus. 
Paskui pamatė du vyrus. Jiedu ėjo. jo link. 

Sodo vartai su dviem storais stulpais iš šonų sudarė tamsią 
kaip požemio karalystės portalai nišą. Jon ir įsmuko grafas, susi- 
gūžęs ir susitraukęs, kiek buvo įmanoma. 

Tirštas, kone apčiuopiamas rūkas gerai jam pasitarnavo. 

Abu vyrai ėjo vis artyn ir, laimė, sustojo kone priešais pat var- 
tus. 

Sustoję kalbėjosi toliau, ir taip, kad Ruzveltas viską girdėjo. 

Jis nežinojo, kas jie tokie, bet iš pašnekesio netrukus suprato. 
Tai buvo šnipai, užėmę namą, stovintį priešais tą, kuriame gyveno 
Košutas — kaip tik tos ypatos, kurių jis buvo išsileidęs ieškoti. 
figūras. 

Tačiau tai neturėjo reikšmės. Jis niekada nebuvo matęs šių sek- 
lių, todėl ir nebūtų atpažinęs. Pakako išgirsti, ką jie kalba. 

Jis išgirdo tiek, kad daugiau nereikėjo — tiek, kad pratylėjo visą 
tą laiką, kol jie nuėjo šalin, o tada susijaudinęs parskubėjo atgal 
į tą patį susirinkimą, iš kurio ne per seniausiai buvo pasitraukęs. 

Jis įsiveržė į kambarį su tokiais žodžiais, kuriuos išgirdę susi- 
rinkusieji nustebo, netgi nustėro! 

* — Jums negalima važiuoti, vade! — sušuko jis. 

— Kodėl? — išplėtė akis Košutas, ir visi kaip aidas atkartojo 
jo klausimą. 

— Mein Gott!* — atsakė austras. — Keistą istoriją aš čia -iš- 
girdau, kol buvau jus palikęs. 

— Kokią istoriją? 

— Istoriją apie sukilimą Milane. Ar yra žemėje toks negarbin- 
gas žmogus, kuris galėtų tuo patikėti? 

— Kalbėkite aiškiau, grafe! 

Visi esantys kambaryje reikalavo paaiškinimo. 

— Kantrybės, džentelmenai! Tuoj viską sužinosite. 

— Sakykit! 

— Aš užėjau tuos forbans **, kaip ir tikėjausi. Dviese stovėjo 

* Mano Dieve! (Vok.). 

** Sukčius (pranc.). 

gatvėje ir šnekėjosi. Aš pasislėpiau vartų šešėlyje. Netrukus ne- 
vidonai priėjo artyn ir sustojo prieš pat mane. Manęs jie nematė, 
bet aš juos mačiau, ir svarbiausia — girdėjau. Ir kaip jūs manot, 
ką gi aš išgirdau? Peste/* Nė vienas iš jūsų nepatikės? 

— Pasakykite ir tada pamatysim! 

— Kad sukilimas Milane netikras — jaukas įvilioti mūsų kil- 
niajam diktatoriui ir kitiems į Austrijos ištiestus tinklus. Maištas 
buvo sukeltas vien tik tam — taip pareiškė vienas seklių ir dar 
pasakė, iš ko tai sužinojo. 

— Iš ko? 

— Iš savo darbdavio lordo... 

Košutas pašoko. Atsistojo ir kiti, nes toji informacija, nors 
ir keista, anaiptol nebuvo neįtikėtina. 

— Taip! — kalbėjo Ruzveltas.— Tuo galima neabejoti. Snipas, 
kuris patikėjo šią informaciją savo bendrininkui, minėjo konkrečius 
faktus ir datas, kurias sužinojo iš minėto šaltinio; bent jau aš pa-- 
tikėjau, kad viskas taip ir buvo. Aš žinau, kokie galingi tie čekų 
pulkai. Be to, ten yra ir tiroliečių snaiperiai — ištikimi tirono as- 
mens sargybiniai. Mes jokiu būdu nebūtume laimėję, tegu Madzinis 
mano sau ką nori: Be abejonės, tai spąstai, ir mums reikia jų iš- 
vengti. Jūs nevyksite tenai, vade? 

Košutas apžvelgė visus, ir jo žvilgsnis sustojo prie Meinardo. 

— Neklauskite manęs, — tarė kariškis-rašytojas.— Aš pasiryžęs 
ir toliau jus palaikyti. 

— Ar jūs tikras, kad viską teisingai supratot? — paklausė buvęs 
diktatorius, dar kartą kreipdamasis į Ruzveltą. 

— Tikras, jūsų šviesybe. Aiškiau nė būti negalėjo. Tie žodžiai 
iki šiol skamba man ausyse. 

— Ką jūs pasakysite, džentelmenai? — paklausė Košutas, įdė- 
miai žvelgdamas į aplink sūsibūrusių vyrų veidus.— 2 patikėsime 
tokia bjauria apgaule? 

Tačiau atsakyti niekas nespėjo, nes prie vartų sakiai var- 
pelis. 

Svečias įžengė tiesiai į kambarį, kuriame buvo susirinkę re- 
voliucionieriai. 

Visi pažino pulkininką Ihasą, Košuto draugą ir adjutantą. 

Netardamas nė žodžio, jis įteikė Košutui popieriaus lapą. 

Tai buvo telegramos kopija. 

Ji buvo užšifruota, o šifro raktą turėjo tiktai Košutas. 

Liūdnu virpančiu balsu jis perskaitė ją susirinkusiems, ne links- 
mesniems už jį patį: 

* Velniai rautų! (Pranc.). 

Sukilimas pasirodė besąs apgaulė. Jis paremtas išdavyste. Šį- 
ryt Vengrijos pulkai buvo nuginkluoti. Dešimtys vargšų sušaudyti. 
Madzinio, manęs ir kiltų laukia toks pat likimas, nebent įvyktų šte- 
buklas. Mes apsupti iš visų pusių ir neturime kur trauktis. Mums 
belieka melstis laisvės Dievui. 

Tiuras 


Košutas šiaip taip nusvirduliavo prie kėdės. 

— Aš irgi šaukiuosi laisvės Dievo! — sušuko pašokęs ant kojų, 
kai šiek tiek atsigavo.— Nejaugi jis leis, kad tokie žmonės būtų 
paaukoti ant despotizmo aukuro? Madzinis, negana to — riteriška- 
sis Tiuras. Tai geriausi, drąsiausi, šauniausi mano karininkai! 

Nė vienas žmogus, kuris yra matęs generolą Tiurą, nebūtų su- 
abejojęs tokių liaupsių pagrįstumu. O jo Žygiai tik dar kartą tai 
patvirtina. 

"Ruzvelto žinia pranašavo didžiulę nelaimę, kurią patvirtino 
telegramos tekstas. Ruzveltas įspėjo juos pačiu laiku. Jeigu jie 
nebūtų aptarinėję jo atneštos žinios, Košutas su kapitonu Meinar- 
du jau būtų kelyje į Duvrą — niekas nebūtų suskubę įspėti ir kitą 
naktį jau būtų tekę svečiuotis pas Luji Napoleoną, viename iš jo 
kalėjimų! 


LXXV skyrius 
ASMENINIS VALSTYBĖS VEIKĖJO GYVENIMAS 


„ Susisupęs į prabangų chalatą, nerūpestingai užsimaukšlinęs ke- 
puraitę su spurgu, kojąs su dryžuotomis šilko kojinėmis įsispyręs 
į tymo šlepetes, Svintono patronas sėdėjo savo bibliotekoje. 

Jis buvo vienas ir skaidrino savo vienatvę pačios geriausios 

rūšies cigaru. 
„ Suraukta kakta bylojo jį turint rūpesčių. Tačiau suraukta ji bu- 
vo nežymiai, nelyginant nuo kokio nemalonumo. Jis apgailestavo, 
kad Lajošas Košutas dingo ir nepakliuvo į jo paties jam paspęstas 
pinkles. 

Jo šviesybė drauge su kitais karūnuotų ypatų slaptais patikėti- 
niais daug vilčių dėjo į. Milano maištą. Jie gudragalviškai sumanė 
įžiebti apgaulingą sukilimą ir sugrūsti į kalėjimus žymiausius „tau- 
tų“ vadus. 

Viską sugadino jų pačių baimė. Gimė kūdikis, kuriam pernelyg 
anksti išaugo dantys ir kuris neketino kentėti auklių. Tad kol jis 
dar nespėjo suaugti, jie buvo priversti apšaukti jį benkartu, 

Tai pasireiškė staigiu vengrų pulkų nuginklavimu ir suėmimais 
tų sukurstytųjų, kurie per daug išsišoko. 

Daugybė žmonių sušaudyta ir pakarta — būta masinių žudynių, 
aukos buvo ne iš pačių žymiausių revoliucionierių, o didiesiems 
vadams pavyko pabėgti. 

„Nepagaunamasis“ Madzinis garuote išgaravo, narsusis Tiu- 
ras — taip pat. 

Telegrafo laidai, kurių begarsės kalbos negali suturėti net ka- 
raliai, apsaugojo Košutą nuo žeminančios kalinio. dalios. 

Kaip tik nuo šios minties apsiniaukė Svintono globėjo kakta, 
kuomet jis sėdėjo, galvodamas apie šėtoniško plano sugriuvimą. 

Jo neapykanta vengrų vadui buvo dvilypė. Jis nekentė jo dip- 
lomatinių sumetimų, kaip žmogaus, kurio idėjos kelia pavojų „die- 
viškajai“ karalių teisei. Bet drauge buvo ir asmeniškai nusistatęs 
prieš jį. Už įžeidžiamus jo adresu pasakytus žodžius ir veiklą, su- 
sijusią su šnipų samdymu, Košutas pareikalavo jį pasiaiškinti ir 
savo darbų išsižadėti. Šis reikalavimas buvo pateiktas privačiame 
laiške, ir jo autorius buvo per daug įtakingas asmuo, kad galėtum 
ignoruoti. Tad teko nenoriai, bet nuolankiai atsiprašyti. 

Nedaug kas žinojo šį Vengrijos eksdiktatoriaus gyvenimo epi- 
zodą, tokį gėdingą kalbamajam džentelmenui. Bet šios knygos 
autorius jį prisimena, o jo šviesybė neužmirš iki pat paskutinės 
savo dienos. 

Šįryt jis prisiminė tai su dar didesniu kartėliu negu paprastai — 
atkeršyti nepavyko, ir Košutas vėl liko sveikas gyvas. 

Kaip paprastai laikraščiams buvo duotas ženklas, ir ant garsio- 
jo tremtinio galvos vėl pasipylė srautas pamazgų. 

Jis buvo šmeižiamas kaip ramybės drumstėjas, neišdrįsęs 'at- 
vykti į sambrūzdžio vietą, o ramiai sau stebėjęs viską iš savo sau- 
gaus prieglobsčio UEI Jam buvo duotas „revoliucijos žudiko“ 
vardas! 

Kurį. laiką jo vardą temdė. šešėlis, bet neilgai. Pasitelkęs savo 
kandžią plunksną, jo ginti vėl stojo kapitonas Meinardas. Jis žino- 
jo tiesą ir galėjo ją pasakyti. | 

Ir jis pasakė ją, atgręžęs kandžias anoniminio šmeižiko rep- 
likas prieš jį patį ir pavadinęs jį „redakciniu žudiku“. 

Galiausiai Košuto paveikslas liko ne tik be dėmelės, bet visų 
dorų žmonių akimis dar tyresnis negu anksčiau. 

Štai kas erzino kerštingą jo šviesybę, rūkantį brangų cigarą. 

Tačiau nikotinas pamažėle apramifo jį, ir šešėlis nuslinko nuo 
veido. 

Paguodą teikė ir kitkas — prisiminimas apie pasiektą pergalę. 

Tik ne diplomatijos ar karo lauke, o Kupidono valdose. Jis mąstė 
apie daugybę lengvai pasiektų pergalių, ramindamas save mintimi, 
kad už senyvą amžių atlyginama garbe, pinigais ir galia. 

Daugiausiai jis galvojo apie naujausią ir paskutinįjį amou- 
rette* su savo globotinio Svintono žmona. Jis turėjo pagrindą 
manyti jį nusisekus. Priskirdamas šią pergalę savo asmens žavu- 
mui, kuriuo iki šiol aklai tikėjo, jis toliau pūtė dūmą, apimtas tin- 
gaus pasitenkinimo. 

Staiga trapią jo minčių kirbinę negailestingai nutraukė tar- 
nas, kurs įėjo į kambarį ir padavė kortelę su Svintono pavarde. 

— Kur jis? — trumpai paklausė šeimininkas. 

— Svetainėje, jūsų šviesybe. 

— Jums nederėjo jo įleisti, prieš tai nepasiklausus, ar aš galiu 
jį priimti. 

— Atleiskite, jūsų šviesybe. Jis jėjo nekviečiamas, pasakė, kad 
nori pasikalbėti su jūsų šviesybe ypatingu reikalu. 

— Tuomet įleiskite! 

Liokajus nusilenkė ir išėjo. | 

„Ko Svintonui prireikė? Šiandien aš nesu sutaręs su juo susi- 
tikti ir apskritai jis man nebereikalingas, jeigu tik pavyktų be 
vargo atsikratyti. Įėjo nekviečiamas! Ir nori pasikalbėti su manimi 
ypatingu reikalu! Tai bent šaltakraujiškumas!“ 

Šitaip svarstydamas, jo šviesybė pats anaiptol nesijautė šalta- 
kraujiškai. Priešingai, jo skruostai staiga nublyško, lūpos pabalo, 
lyg jį būtų apėmusi kokia bloga nuojauta. 

„Nejaugi tas tipas ką nors įtaria...“ 

Jo šviesybės mintį nutraukė įžengęs pro duris patsai „tipas“. 


LXXVI skyrius 
KUKLUS REIKALAVIMAS 


Protežė išvaizda iš metų išėjusio suvedžiotojo nuogąstavimų 
anaiptol neišsklaidė. 

Atvirkščiai, išblyškę skruostai dar labiau nubalo, o lūpos pa- 
mėlynavo. Buvusio gvardiečio žvilgsnis ir manieros bylojo jį turint 
kažkokią nuoskaudą! 

Dar daugiau, jis buvo pasiryžęs apginti savo teises! Ir jo švie- 
sybei buvo visai aišku, kad pretenzijos nukreiptos kaip tik į jį. 


“ Meilės nuotykį (pranc.). 

Drąsi, kone akiplėšiška svečio laikysena, tokia nepanaši į ankstes- 
nę, rodė, kad jis turi tokią kortą, kurios panieka nejveiksi. 

— Kas atsitiko, mielasis Svintonai? — apsimestinai taikiai pa- 
klaušė išsigandęs patronas.— Jums reikia mano pagalbos? Turite 
kokį reikalą? 

— Turiu. Ir labai nemalonų. 

Jo šviesybė pastebėjo, kad atsakydamas svečias nemandagiai 
praleido jo titulą. 

— Iš tikrųjų! — šūktelėjo jis, neparodydamas, kad atkreipė į tai 
dėmesį. — Nemalonų reikalą? Ką jis liečia? 

— Jus, milorde. 

— Ak! Jūs mane stebinat — aš jūsų nesuprantu, ponas Svinto- 
nai. 

-— Jūsų šviesybė viską supras, kai aš paminėsiu vieną nedidelį 
epizodėlį, kuris įvyko praeito penktadienio popietę. Vienoje iš 'pie- 
tinių Lesterio aikštės gatvių. 

Vienintelis dalykas, ką jo šviesybė galėjo padaryti, tai nesikelti 
iš vietos. | 

Bet tai jau neturėjo reikšmės, nes išgirdęs pavadinimą jis krūp- 
telėjo ir išsidavė žinąs, apie kokį „nedidelį epizodėlį“ kalbama. 

— Sere... ponas Svintonai! Aš jūsų nesuprantu! 

— Puikiai suprantate! — atkirto Svintonas, vėl nepagarbiai už- 
miršęs titulą.— Jūs turite žinoti, — pridūrė jis,— nes buvote toje 
pačioje gatvėje ir tuo pačiu metu. 

— Aš tą neigiu. 

— Nėra prasmės neigti. Aš pats tenai atsitiktinai buvau ir ma- 
čiau jus. Ir nors jūsų šviesybė buvote nusukęs veidą į šalį, tiek 
aš, tiek džentelmenas, kuris tuo metu buvo šalia ir kuris pažįsta 
jūsų šviesybę taip pat gerai kaip ir aš,— galėtume prisiekti, kad 
tai buvote tikrai jūs. 

Šį kartą titulo kalboje netrūko, bet jis buvo tariamas su sarkaz- 
mu. 

— Na ir kas, jeigu aš buvau jūsų nurodytoje gatvėje būtent 
tuo laiku? — paklausė kaltinamasis bejėgiškai gindamasis. 

— Nieko tokio. Nurodyta gatve jūsų šviesybė gali vaikščioti 
laisvai kaip ir bet kuris kitas žmogus. Ko gero, net šiek tiek lais- 
viau. Bet kai jūsų šviesybė išėjo iš tam tikro namo toje garbingoje 
vietoje, jam iš paskos pasirodė ledi, su kuria aš esu puikiai pažįs- 
tamas ir taip pat galėčiau prisiekti ją atpažinęs. Mano bičiulis, 
buvęs drauge su manimi, taip pat galėtų prisiekti. 

— Aš negaliu uždrausti damoms išeiti iš namo man iš paskos. 
Manau, kad visa tai buvo grynas atsitiktinumas. 

— Bet visiškai ne atsitiktinumas buvo tai, kad ji ir įėjo drauge 
su jumis — ypač, kai jūsų šviesybė mandagiai pasiūlėte jai ranką, 
išlipant iš kebo, su kuriuo judviejų buvo kartu iš kažkur atva- 
žiuota! Pakaks, milorde, verčiau nesistenkite gintis. Tas jums ne- 
padės. Aš buvau savo paties pažeminimo liudininkas ir reikalauju 
atlyginimo. 

Jeigu visi Europos sostai būtų staiga driokstelėję žemėn, didy- 
sis karūnuotų galvų sąmokslininkas nebūtų buvęs labiau apkurtin- 
tas. Kaip ir jo žymusis prototipas, jis laikėsi nuomonės, kad po 
jo nors ir tvanas, bet dabar tvanas grėsė jam pačiam — smarkus, 
viską niokojantis potvynis, kuris gali praryti ne tik didelę dalį 
jo turto, bet ir didelę dalį jo garbės! 

Juo kraupiau, kad ir viena, ir kita jau buvo panašiai nukentėję. 

Jis žinojo esąs kaltas ir kad tą kaltę galima įrodyti! 

Jis matė, kokios tuščios jo pastangos apsiginti. Jam beliko 
priimti Svintono sąlygas ir tikėtis, kad nors jos bus ir sunkios, rei- 
kalas neiškils viešumon. 

Pauzė, kuri susidarė jų pokalbio metu, buvo jam stačiai nepa- 
kenčiama. Todėl, kai Svintonas vėl prabilo tokiu tonu, kuris žadėjo 
kompromisą, jam pasirodė, kad maitvanagis, lesęs jo kepenis, 
nuskrido šalin. 

— Milorde,— tarė šis,— aš jaučiu, kad mano garbė nuplėšta. 
Bet aš esu neturtingas ir negaliu bylinėtis teisme su jūsų šviesybe. 

— O kam to reikia, ponas Svintonai? — griebėsi numesto šiau- 
do didikas.— Užtikrinu jus, jog tai apsirikimas. Jus suklaidino 
aplinkybės. Man reikėjo pasikalbėti su ledi, kurią jūs įtariate, vienu 
slaptu klausimu, ir tuo metu aš nesuradau geresnės vietos, kur 
salima būtų užeiti. 

Tai buvo bejėgiškas melas, ir Svintonas išklausė jo' su pikta 
šypsena. Jo šviesybė kitko nė nesitikėjo. Jis tik norėjo padėti savo 
pažemintam globotiniui nuryti karčią pažeminimo piliulę. 

— Su jumis aš tikrai mažiausiai norėčiau turėti kokių nesusi- 
pratimų. Padarysiu viską, kad to išvengčiau, ir jeigu aš galiu jums 
kuo nors būti naudingas, sakykite. Ar jūs turite kokį pageidavimą? 

— Turiu, milor de. 

— Kas tai per pageidavimas? 

-— Aš noriu titulo. Jūsų šviesybė gali jį suteikti. 

Dabar didikas pašoko ant kojų — akys išlipo ant kaktos, burna 
pras: O. 

—- Jūs beprotis, ponas Svintonai! „ 

— Aš ne beprotis, milorde! Aš žinau, ką sakau. 

— Paklausykite, pone, jeigu aš suteikčiau jums titulą, tai kiltų 

toks skandalas, kuris kainuotų man reputaciją. Apie tai nėra ko 
nė galvoti. Tokia garbė suteikiama tiktai... 

 — Tiems, kurie atlieka tokią pat tarnybą kaip ir aš. Nereikia 
čia tų paistalų apie išskirtinį tarnavimą valstybės interesams. Ma- 
nau, kad tai jūs dabar norėjote pasakyti. Sitokie dalykai tinka ne- 
praustaburnių ausims, o man jie ničnieko nereiškia. Jeigu toks 
apdovanojimas būtų teikiamas už nuopelnus, tai mes niekad nebūtu- 
me girdėję apie tokius tituluotus asmenis, kaip lordas B., grafas K., 
seras H. N. ir dar trys tuzinai kitų, kuriuos galėčiau paminėti. 
Taigi, milorde, kaip tik nuopelnų neturėjimas suteikė tiems džen- 
telmenams teisę būti aprašytiems Berko. Pagaliau pažvelkite į patį 
Berką, virtusį „seru Bernardu“ už tai, kad veda jūsų heraldikos 
kroniką. Tai bent tarnavimas valstybės interesams! Aš esu tikras, 
kad turiu ne mažesnę teisę Už jį. 

— Aš to neneigiu, ponas Svintonai. Bet jūs žinote, jog tai ne 
teisės, bet tinkamumo klausimas. 

— Tebūnie, milorde. Mano kaip tik toks atvejis. 

— Aš jums sakau, kad negaliu to padaryti. 

— O aš sakau, kad galit! Jūsų šviesybė gali padaryti beveik 
viską. Anglijos visuomenė tiki, kad jūs turite galią ir teisę netgi 
leisti šalies įstatymus. Jūs taip ją įpratinot. Be to, šiuo metu jūsų 
populiarumas labai išaugęs. Jie laiko jus tobulybe! 

— Vis dėlto,— atsakė jo šviesybė, nekreipdamas dėmesio į pa- 
šaipą,— aš negaliu padaryti to, ko jūs prašot! Nieko sau! Suteikti 
jums titulą! Taip pat sėkmingai aš galėčiau nuversti karalienę 
nuo sosto ir patupdyti jus jos vieton. 

— Cha cha! Man visai nereikia tokios didelės garbės. Aš to 
nenoriu, jūsų šviesybe. Karūna, kaip sakoma, slegia galvą. Mano 
troškimai kuklūs. Visai pakaktų ir diademos. 

— Beprotybė, ponas Svintonai! 

— Gerai, jeigu jūs negalite padaryti manęs tokiu pat lordu 
kaip jūs pats, tai turbūt galėčiau tikėtis baroneto titulo. Aš netgi 
pasitenkinčiau riterio laipsniu. Tą jūsų šviesybė tai jau tikrai gali 
man duoti? | 

— Neįmanoma! — sušuko patronas nebesitverdamas iš apmau- 
do.— Nejaugi jūs daugiau nieko nenorite? Tarnybos... savo kon- 
toros? p 

— Aš tani netinku. Ir nieko tokio nenoriu. Tiktai titulo ir nieko 
daugiau, milordę, 

— Jūs norite tiktai titulo? — perklausė didikas po pauzės, lyg 
jam staiga būtų tėptelėjusi išganinga' mintis.— Sakote, jums ne- 
svarbu kokio? Ar grafo: titulas jus patenkintų? 

— Kaip jūsų šviesybė jį parūpins? Anglijoje nėra grafų! 

— Užtat yra Prancūzijoje. 

— Aš žinau — ten jų daugybė, daugiau negu esama lėšų jiems 
paremti. 

— Dėl lėšų nesirūpinkite. Titulas užtikrins jas tokiam gabiam 
žmogui kaip jūs. Jūs puikiausiai galite būti vienas iš jų. Prancūzų 
graias vis tiek yra graias. Be abejo, šis titulas jums tiks? 

Svintonas svarstė. 

— Ko gero, tiks. Jūs manote, jūsų šviesybė galės man jį gauti? 

— Galėsiu. Žmogus, turintis galią suteikti tokią privilegiją, 
yra mano labai artimas draugas. Nereikia nė sakyti, kad jis Pran- 
cūzijos valdovas. 

— Aš žinau, milorde. 

— Gerai, ponas Svintonai. Sakykit, kad grafo titulas jus pa- 
tenkina, ir per savaitę jūs jį turėsit. O jeigu pats pageidausit vykti 
į Paryžių, tai dar greičiau. 

— Aš su malonumu nuvyksiu pats, milorde. 

— Vadinasi, sutarta. Užsukite pas mane rytoj. Aš duosiu jums 
laišką, kuris pristatys jus ne tik Prancūzijos imperatoriui, bet ir 
Prancūzijos aristokratijai. Užsukite dešimtą. 

Nebūtina nė aiškinti, kad Svintonas atvyko lygiai paskirtą va- 
landą ir tą pačią dieną džiūgaudamas iškeliavo iš Park Leino 
į Paryžių. 

Patenkintas buvo ir jo patronas, taip pigiai atsipirkęs ir išven- 
gęs didelių išlaidų ir gėdingo skandalo. 

Nepraėjus nė savaitei, Svintonas peržengė Pietų Kranto vilos 
slenkstį su privilegijų raštu kišenėje. 


LXXVII skyrius 
GRAFAS DE VALMI 


Seniai ponia Gedvud nebuvo taip nustebusi kaip tada, kai Svin- 
tonas užėjo pas jas į viešbutį ir pasiteiravo, ar ji su mergaitėmis 
norėtų dalyvauti lordo... priėmime. 

Priėmimas turėjo vykti Park Leino rezidencijoje. 

Krautuvininko našlė sutiko neatsiklaususi merginų. Pakvietimas 
buvo parašytas ant spalvoto popieriaus su gerai pažįstamu herbo 
piešiniu. 

Ponia Gedvud atvyko į priėmimą drauge su savo merginomis. 

Džulijos galvą ir pečius dabino dvidešimt tūkstančių vertės dei- 
mantai. 

Apsirengusios jos buvo nė kiek ne prasčiau už lordo svetainėje 
susirinkusias damas, o tarp jų būta kilmingiausių visoje šalyje. 

Dėl apsirengimo damoms nebuvo ko gėdytis jas atlydėjusio 
džentelmeno. Tiktai kai į joms pažįstamą poną Svintoną kilmingasis 
šių namų šeimininkas priėjęs kreipėsi „mano mielasis grafe“ ir pa- 
prašė supažindinti su savo kompanionėmis, ponia Gedvud patyrė 
malonų sukrėtimą. 

Prašymas buvo maloniai patenkintas, ir dabar, pirmą kartą gy- 
venime, ji pagaliau buvo visiškai tikra, kad ją supa tikri tituluoti 
aristokratai. 

Jokios apgaulės negalėjo būti — čia buvo susirinkusi visų Ber- 
ko „Britų perų knygos“ rangų aukštuomenė. Negalėjo būti abejonių 
ir dėl to, kad ponas Svintonas yra „kažkas“. 

— Jis yra grafas, be jokių kalbų! — sumurmėjo ponia Ged- 
vud.— Ne lordas, bet jis niekad šito ir nesakė. Bet grafas yra tas 
pats arba bent arti to. Be to, kartais grafai turi didelius dvarus — 
kur kas didesnius negu kai kurie lordai. Juk ne kartą apię tai gir- 
dėjom, ar ne? 

Šito ji puse lūpų paklausė Džuliją, kai jos visos buvo pristatytos 
aukštakilmiui pobūvio šeimininkui. 

Tačiau Džulija tą minutę negalėjo atsakyti į klausimą, nes mi- 
nėtasis didikas, kurio viešnios jos buvo, teikėsi užkalbinti ją ir kal- 
bino taip ilgai, kad grafas net ėmė pavyduliauti! Tarsi pamatęs 
tai, jo šviesybė -pasitraukė pratęsti svetingumo ritualo su kitais 
dviem tuzinais jaunų gražuolių, puošiančių priėmimą, palikdarnias 
Gedvud grupelę graio globai visam likusiam vakarui. 

Priėmimai trunka ne ilgiau kaip porą valandų — nuo dešimtos 
iki dvyliktos, su lengvais užkandžiais, paprastai patiekiamais ge- 
riant arbatą ir vargiai tegalinčiais atstoti vakarienę. 

Po priėmimo graias de Valmi (toks buvo Svintono titulas) 
pakvietė damas šiek tiek sotesnės pelit souper * į vieną jaukią 
kavinaitę Pikadilyje. Tenai, drauge su dar vienu grafu, kurį jos 
buvo sutikusios pas Svintoną prie pietų stalo ir kuris šįkart buvo 
be savo graiienės, jie smagiai praleido keletą valandų, kaip įpras- 
ta per tokias vakarienes. 

Netgi romiajai Kornelijai buvo smagu, nors ir ne tų dviejų grafų 
dėka. Priėmime ji sutiko džentelmeną, kuris pagal amžių būtų .ti- 
kęs jai į tėvus, bet savo asmenybės taurumu palenkė jaunos patik- 

) 
* Kuklios vakarienės (pranc.), 

lios merginos širdį. Jie sėdėjo ir šnekučiavosi. Keletas jo žodžių 
privertė ją užmiršti jųdviejų amžiaus skirtumą ir sužadino norą 
klausytis jo dar ir dar. Ji sutiko jį priimti. ir galvodama, kaip tatai 
įvyks, nesijautė nė kiek užmiršta — netgi tuomet, kai grafas de 
Valmis visą dėmesį nukreipė tik į pusseserę, o vedęs grafas ėmė 
meilintis tetai! 

Šampanas ir vynas buvo geriausios rūšies, ir ponia Gedvud, 
kaip ir jos dukra, buvo tolydžio raginamos nesivaržyti. 

Abu grafai buvo malonūs kompanionai, ypač tas, kuris taip ilgai 
figūravo kaip ponas Svintonas ir kuris daugiau nesirūpino savo 
inkognito išsaugojimu. 

Galiausiai ponios Gedvud širdis užsiliepsnojo motiniška meile, 
o Džulijos — tokia, kuri žadėjo netrukus gausiant gratienės titulą. 

„Kas gali būti geriau ar žaviau? — galvojo ji kartodama savo 
rūpestingosios motulės žodžius.— Elegantiška grafienė su savo vy- 
ru gražuoliu grafu... suknelės, deimantai ir pinigai, teikiantys titu- 
lui švytėjimą! 

Pastarųjų, regis, ir pačiam grafui nestinga, bet, šiaip ar taip, 
motina žadėjo jais aprūpinti. 

Koks pasakiškas bus gyvenimas, kai ji pati galės rengti priėmi- 
mus — ne tik Londone, bet ir Penktojoje aveniu! 

Ji galės vėl atvažiuoti į Niuportą per patį sezono įkarštį. Koks 
tai bus spjūvis į veidą visoms Dž. ir L., ir B., kaip jos užvirs iš 
pavydo, kaip ji prašvytruos joms pro nosį kaip grafienė de Valmi!“ 

Kas, kad ji nemyli savo grafo aistringa meile! Ji ne pir- 
ma ir ne paskutinė, kuri užgniaužia savo puoselėjamas svajas, 
įtempia švelniausias širdies stygas ir tuokiasi iš išskaičiavimo! 

Taip nusiteikusią ją rado Svintonas, kai dar kartą, dabar jau 
tikrąja savo. pavarde, pasiūlė savo ranką ir širdį. Ir ji atsakė su- 
tinkanti tapti grafiene de Valmi. 


LXXVIII skyrius 
KANALO TYRINĖJIMAS 


„Svintonas, regis, laimėjo visišką pergalę. 

“ Jis turi titulą, kurio niekas iš jo neatims — netgi tas, kuris jį 
suteikė. 

Jis turi ir privilegiją, ir dokumentus, patvirtinančius jo kilmę, 
ir ketina juos išlaikyti. 

Tačiau jis vis dar neturtingas, bet turtas jau ranka pasiekiamas, 

Džulija Gedvud sutiko būti jo žmona su penkiasdešimties tūks- 
tančių dolerių kraičiu ir perspektyva ateityje duoti dar tiek pat. 

Tai buvo ypatingos laimės juosta arba tikriau, klastos skirs- 
nis — subtilios ir sykiu šėtoniškos. 

Bet ji dar nebuvo įvykdyta iki galo. Vestuvės dar neatšvęstos. 
O kai bus atšvęstos, kas tada? 

Jų pasekmės abejotinos ir neaiškios. Ateitį temdo pavojai ir vi- 
sokie būgštavimai. | 

Jeigu Fanė netesės žodžio? Jeigu liks ištikima sau, o jam ne? 
Jeigu, sakykim, nesąmoningai pasipriešins šiam paskutiniam bai- 
siam pažeminimui ir pareikš nesutinkanti, kad būtų sudaryta san- 
tuoka? Ji gali taip padaryti paskutinę minutę, ir tada jo laukia nu- 
sivylimas, gėda, žlugimas! 

Tačiau šito jis per daug nebijojo. Buvo tikras, kad ji ir toliau 
su viskuo sutiks ir leis jam įvykdyti savo šlykščią intrigą. O toliau? 
Kas toliau? 

Jis turės dalintis su ja taip sunkiai įgytą grobį — per daug ge- 
rai ją pažįsta, kad tuo abejotų — ir visada paklusti jos valiai, 
kurią ji tikrai pareikš, ypač dabar, kai vėl sugrįžo į garsiąją alėją 
kaip viena gražiausių „išjodinėtojų“. 

Tačiau labiausiai jį erzino mintis, visai nesusijusi su galimais 
Fanės reikalavimais ir anaiptol ne atpildo baimė. Jis mielai būtų 
leidęsis išreikalaujamas bet kokios sumos — netgi pusės Džulijos 
palikimo, kad tiktai buvusioji žmona visam laikui paliktų jį ramy- 
bėje. 

Keista, bet pinigai jam visai nustojo rūpėję, nors turint galvoje 
priežastį nieko čia keisto lyg ir nėra. | 

Keista tik žinant, kas tai per žmogus. Nedorėlis Svintonas įsi- 
mylėjo Džuliją Gedvud — beprotiškai ir aistringai. 

Ir štai dabar, kai jis jau beveik ją pasiekė, viskas pakibę tarsi 
ant plauko, kurį vieno asmens užgaida gali akimirksniu perkirpti! 
Ir tas asmuo — įžeista jo žmona! Ne veltui ši nelaimingoji įžvel- 
gė jo gyvenime spygliuotą užtvarą — kelią, nusėtą ne tik gėlėmis, 
bet ir kaukolėmis bei skeletais! 

Fanė padėjo jam įgyti kone pasakiškus turtus ir dabar vienu. 
gaistu gali viską sugriauti. | 

„Dėl Dievo meilės! Ji neturi to padaryti!“ — išsprūdo Svintonui, 
kuris stovėdamas rūkė cigarą ir su siaubu galvojo apie. ateitį. Pa- 
dedamas to cigaro, dar jam teberūkstant, jis sugalvojo, kaip apsi- 
saugoti nuo bet kokio žmonos įsikišimo. 

Dvipatystė buvo menka nuodėmė, palyginti su ta, kuri gimė jo 
galvoje. 

Jis stovėjo ant kanalo krašto už savo sodo. Krantinė pasivaikš- 
čiojimui buvo kitoje pusėje, tad tiesiai jam po kojomis žiojėjo van- 
dens bedugnė. 

Tas vaizdas savaime piršo mintį. Jis žinojo, kad kanalas gilus, 
ir matė, kad vanduo drumzlinas ir neišduoda paslapčių. 

Mėnulis riedėjo dangaus skliautu, jo spinduliai tai šen, tai ten 
skaisčiomis dėmėmis atsispindėjo vandens paviršiuje. Jie skver- 
bėsi pro krūmus įžambiai, nes mėnulis buvo jaunas ir greit turėjo 
nusileisti. 

Po putinu, kur jis stovėjo, buvo beveik tamsu, bet vis tiek galė- 
jai matyti, kaip jis šėtonišku žvilgsniu tyrinėja kanalą. 

— Bus gerai, — sumurmėjo jis panosėje, — bet tik ne čia. Šitoj 
vietoj ją kas nors gali vėl ištraukti. Jeigu net pavyktų sudaryti 
savižudybės įspūdį, vis tiek kas nors galėtų ją atpažinti ir prisikasti 
iki manęs. Ką ten galėtų — taip ir būtų, galvą guldau. 
 Prakeikimas! Aš būčiau pakviestas atpažinti lavono. 

Fe! Kokia nauda iš šitų svarstymų? Kad ir kaip aiškinčiausi, 
aplinkybės bylotų prieš mane. 

To tai jau neturi būti: Šito čia daryti nevalia! 

Bet iš esmės tai padaromas dalykas,— toliau svarstė jis.— Ir 
kaip tik šiame kanale. Čia jau šimtus kartų taip buvo daryta, nėra 
ko nė abejoti. Taip, tykusis miegaliau! Jeigu tu prabiltum, daug 
galėtum papasakoti apie tuos, kurie nunėrė į tavo tingią gelmę — 
tiek gyvus, tiek mirusius! 

Tu man tiksi, bet tik ne čia. Aš žinau gerą vietą, visų tinka- 
miausią — prie Park Roud tilto. 

Ir žinau, koks tinkamiausias laikas — vėlus vakaras, kai išsi- 
pustę Velington Roudo prekijai jau būna sugrįžę į savo šeimų Ži- 
dinį. 

O kodėl ne šiąnakt? — paklausė jis pats save, žengdamas ne- 
tvirtą žingsnį iš putino šešėlio ir žvelgdamas į dangų, kur pro tirš- 
tus dėbesis tarpais sušvisdavo mėnulio delčia.— Toji dangaus žva- 
kelė per kokią valandą sudegs, ir jeigu akys manęs neapgauna, 
naktis bus juoda kaip pekla. Viešpatie, ir dar rūkas! — pridūrė jis, 
pasistojęs ant pirštų galų ir žvelgdamas į rytų horizontą.— Taip! 
Be jokios abejonės, nuo Dogs Ailendo atslenka pilkšvas lyg Temzės 
dumblas tumulas. 

Kodėl ne šiąnakt? — vėl paklausė jis savęs, lyg ias klausimas 
būtų galėjęs padėti apsispręsti. — Laukti nebėra kada. Viena uždels- 
ta diena gali viską pagadinti. Kuo greičiau tai bus padaryta, tuo 
geriau. Reikia ryžtis! 

Taip taip. Iš tiesų atslenka rūkas, jeigu aš gerai išmanau Lon- 

dono orą. Jis nusileis prieš vidurnaktį. Duos Dievas, išsilaikys iki 
ryto! 

Žmogaus, prašančio Dievo pagalbos tokiam juodam savo dar- 
bui, ir veidas atrodė juodas kaip tikro velnio. 

Netgi jo žmona, pripratusi matyti persikreipusį vyro veidą, pa- 
stebėjo tai, jam sugrįžus jos vestis pasivaikščioti. 

Jie ketino eiti į Heimarketą paskanauti gardumynų „Europos“ 
kavinėje, kur „kitas grafas“ su garbiąja Džeraldina ir dar pora 
tokio pat rango draugų buvo sutarę pavakarieniauti. 

Tai nebuvo paskutinis Svintono pasivaikščiojimas su savo my- 
limąja Fane. Važiuodamas į Heimarketą, jis suplanavo kitą, kuris 
turėtų įvykti tą pačią naktį, jei ji bus ganėtinai tamsi. 


LXXIX skyrius 
KUKLI VAKARIENĖ 


Vakarienę paruošė Ketė Arkliamainė, mat buvo užsidirbusi gra- 
žaus pinigo už vieną savo žirgą, parduotą jaunam neišmanėliui, 
ne taip seniai pasipainiojusiam po ranka ir dabar dalyvaujančiam 
vaišėse. 

Minėtas asmuo buvo ne kas kitas, kaip mūsų senas pažįstamas 
Frankas Skjudamoras, kuris, pusseserei išvažiavus į užsienį, ne- 
bejausdamas dorinančio poveikio, atsidavė lengvabūdiškiems pasi- 
linksminimams. 

"Ketės vakarienė buvo atsakomasis gestas Fanei už pietus Mak- 
tavišo viloje ir ištaigingumu jiems nė kiek nenusileido. 

Laiko atžvilgiu tai buvo pietūs, nes vyko aštuntą valandą va- 
karo. 

Taip buvo sumanyta, kad liktų laiko ramiai palošti vistą, kur 
„žiopliukas“, kaip ji už -akių vadino Skjudamorą, užims vieną iš 
kampų. 

Vynų buvo apsčiai — pačių geriausių, kokius tik galima rasti 
kavinės rūsyje. Paskui visi sėdo kortuoti ir lošė tol, kol Skjudamo- 
ras pareiškė nebeturįs ko statyti. Tada prasidėjo lėbavimas. 

Linksmybės vyko tol, kol visų būklė buvo tokia, apie kurią juo- 
kais sakoma, jog „kiekvienas kalbasi pats su savimi“. 

Tai ištiko tiek vyrus, tiek moteris. Fanė, garbioji: Džeraldina 
ir dar dvi trapios Ievos dukterys gurkšnojo vynuogių syvus neat- 
silikdamos nuo savo vyriškos lyties sugėrovų. 

Vakarienei pasibaigus tik vienas žmogus tvirtai laikėsi ant ko- 
jų. Tai buvo graias de Valmi. 

Jam nebuvo būdinga tokiais atvejais likti blaivia galva, bet šį 
kartą jis pasisaugojo, ir ne šiaip sau. 

Rūpindamiesi tik savimi, nė vienas svečių nepastebėjo, kaip 
jis slapta supildavo vyną į spjaudyklę ir vaizduodavo išgėręs visą. 

Jeigu jie ir būtų pastebėję, tai būtų nustebę, bet nebūtų supratę 
kodėl. Pats nelabasis nebūtų permatęs jo niekšiškų užmačių, ma- 
tydamas jį taip pilstant gėrimą. 

Linksmieji jo bičiuliai vakaro pradžioje buvo pastebėję, kad jis 
išsiblaškęs. Garbioji Džeraldina dar pasišaipė iš jo. Bet netrukus 
visi taip įkaušo ir įsilinksmino, kad niekas jau nebetikėjo, jog kas 
nors čia gali būti susirūpinęs. 

Pašalinis stebėtojas, atidžiai įsižiūrėjęs į Svintoną, būtų įsiti- 
kinęs jį esant kaip tik tokį susirūpinusį ir besistengiantį tai nuslėp- 
ti. Retsykiais jo žvilgsnis nuklysdavo tolyn, lyg jis būtų kažkur 
kitur, o ne tarp savo triukšmingų draugužių. 

Jis netgi kortomis lošė nenoriai, nors jo porininkas buvo gel- 
tonsnapis, tinkamas pešiojimui. 

Kažkokia įkyri ar skausminga mintis blaškė jo dėmesį, ir kai 
kompanija išsišėlo ir prasidėjo visuotinis debandade *, jam tary- 
tum pasidarė lengviau. 

Vakarienėje dalyvavo aštuoni asmenys, ir privažiavę keturi ke- 
bai laukė jų sulipant poromis. 

Tas jiems nelabai sekėsi, bet padedami Heimarketo policininko 
ir būrio viešbučio patarnautojų jie pagaliau šiaip taip susitalpino 
ir kebai pajudėjo iš vietos. 

Kiekvienas vežėjas suko ten, kur liepiamas: Skjudamoras lydėjo 
garbiąją Džeraldiną namo arba atvirkščiai, o Svintonas su savo 
k žmonele davė nurodymą važiuoti Park Roudu į Sent Džon 

udą 

Tą jis pasakė ne garsiai, bet prislopintu balsu, ir vežėjas pa- 
manė, kad jie turbūt nevedę. 

Koks skirtumas, jeigu jis jau gavo užmokestį ir dar priedo? 

Svintono spėjimas dėl oro išsipildė kuo tiksliausiai. Naktis buvo 
tamsi kaip derva, tik su rudai pilkšvu rūko atspalviu. 

O rūkas buvo toks tirštas, kad prieš prabangios diduomenės 
karietas, grįžtančias tokį vėlų metą, ėjo po du deglų nešėjus. 

Išilgai Pikadilio ir per visą Meifer neperregimoje migloje sping- 
sojo deglai, o jų nešėjų žargonas aidėjo aplinkui. 

"Toliau važiuojant Oksfordo gatve, jų vis mažėjo, o už Portma- 
no aikštės dingo visai — taigi keturratis kebas, kuriame sėdėjo 


* Sąmyšis (pranc.). 

grafas de Valmis ir jo gralienė, tyliai riedėjo Beikerio gatve, ap- 
šviesti gatvės žibintų vos per šešias pėdas aplinkui. 

— Labai gerai, — tarė sau Svintonas, iškišęs galvą pro karietos 
langą. 

Tą patį jis pasakė, kai išėjęs iš „Europos“ kavinės, stabtelėjo 
ant jos laiptelių. | 

Jis kalbėjo tyliai, bet ne todėl, kad žmona neišgirstų. Jeigu jis 
būtų rėkęs jai tiesiai į ausį, vis tiek nebūtų išgirdusi. Įsispraudusi 
į kampą, Fanė miegojo. 

Prieš tai ji kiek „patriukšmavo“, traukė čia vieną, čia kitą pos- 
melį, pakartojo madingą kalambūrą, pirmąsyk išgirstą tą vakarą. 

Dabar ji visiškai nesuprato, nei kur yra, nei su kuo, nes nuolat 
pabusdama sušukdavo „žiopliuk!“ arba kreipdavosi į vyrą kaip 
į kitą graią, o retsykiais kaip į Ketę Arkliamainę. 

„Jos nuosavas gralas elgėsi su ja kaip niekad rūpestingai. Jis 
da patogu. Ji buvo įsisupusi į ilgą platų apsiaustą, panašų į nak- 
tinį chalatą. Jis uždėjo tą apsiaustą jai ant pečių ir užsagstė iki 
pat kaklo, kad neprieitų drėgmė. 

Tuo metu, kai kebas privažiavo žemutinę Beikerio gatvę ir įsuko 
į Park Roudą, Fanė ne tik nustojo murmėjusi, bet pagaliau kietai 
įmigo. Tik tylus knarkimas rodė, kad ji dar gyva. 

Karieta važiavo į priekį pro pilkšvą tamsą, rūke paslaptingai 
išdidėjusi kone dvigubai, slinko tyliai ir lėtai kaip katafalkas. 

— Kur? — paklausė vežėjas atsisukęs į langelį. 

— Pietų Krantas! Į gatvę įvažiuoti nereikia. Išleiskite mus 
Park Roude! 

— Gerai,— atsakė vežėjas, nors pats taip ir nemanė. Jam at- 
rodė labai keista, kad džentelmenas su dama, kurios būklė tokia 
įtartina, nori išlipti tokioje vietoje taip vėlai ir ypač tokią naktį! 

Vis dėlto vežėjo patirtis padėjo rasti paaiškinimą. Dama šiek 
tiek per ilgai užtruko ir džentelmenas nori parvesti ją namo nekel- 
damas triukšmo. Būtų negerai, jeigu kas išgirstų, kaip kebo ratai 
"pridarda prie pat durų. 

Pagaliau kas jam, vežėjui, rūpi — užmokestį jis gaus, o jūs da- 
rykit ką norit. Tuo labiau kad iš tokių keleivių galima tikėtis vir- 
šaus. 

Jo lūkesčiai išsipildė. Numatytoje vietoje džentelmenas išlipo 
ir išnešęs iki kaklo apmuturiuotą savo draugę pastatė ant šaligat- 
vio. - 

Laisva ranka jis padavė vežėjui kroną, tai yra dvigubai daugiau 
negu priklausė. 

Gavęs tokį stambų pinigą ir nenorėdamas pasirodyti įžūlus, ve- 
žėjas sugrįžo ant pasostės, pasitaisė platų pilkšvą apsiaustą su 
gobtuvu, įtempė vadeles, bakstelėjo kuinui botagu ir pasuko atgal 
į Heimarketą — gal pasiseks pasigauti dar vieną įkaušusią porelę. 

— Įsikibk man į ranką, Fane! — tarė Svintonas savo bejėgei 
pačiai, kai tik vežėjas nutolo.— Atsiremk į mane. Aš išlaikysiu. 
Štai taip! O dabar eime! 

Fanė nieko neatsakė. Šampanas ją priveikė kaip niekad. Ji ne- 
galėjo nei kalbėti, nei eiti. Jos vyras turėjo ją laikyti, kone vilkte 
vilkti. Tačiau ji to nesuvokė. Užtat Svintono galva buvo kuo blai- 
viausia. 

Jis ėjo ne Pietų Krantu, posūkį į tą ramų užutekį jau buvo pa- 
likę už nugaros ir dabar priekyje driekėsi Park Roudas. 

Kodėl? Svintonas žinojo kodėl. 

Park Roudu teka Ridžento kanalas, per kurį eina jau anksčiau 
minėtas tiltas. Kad jau žengi per tiltą, supranti iš pasibaigusių 
krūmynų. Jie auga vakarų pusėje. Rytinėje stūkso aukštesnė už 
žmogų parko tvora, visa užgožta medžių. 

Padingtono link atsiveria kanalas ir laivavilkių kelias. Žemai 
po kojomis teka vanduo, iš abiejų pusių apkraštuotas amžinai žalios 
augmenijos, o Park Roudo pėsčiuosius saugo turėklai, aukštumo 
sulig krūtine. 

Kaip tik ant šito tilto ir atėjo Svintonas. Jis sustojo prie pat 
turėklų tartum norėdamas atsipūsti, vis dar prilaikydamas žmoną. 

Jis iš tikrųjų sustojo atsipūsti, bet ne tam, kad turėtų jėgų eiti 
toliau. Jis kaupė jėgas tokiai pragariškai užmačiai, kad apšviesti 
jiedu būtų buvę tikras /ableau vivant * žudiko, besirengiančio susi- 
doroti su savo auka! Ir tas paveikslas būtų buvęs labai tikroviškas, 
nes toks iš tiesų ir buvo jo ketinimas! 

Jokia šviesa neapšvietė egzekucijos, jokia akis nematė, kaip 
jis staiga paleido žmonos ranką, apsuko apsiaustą taip, kad sagos 
atsidūrė ant.nugaros ir užvertė sijoną virš galvos! 

Ir nė viena ausis neišgirdo prislopinto riksmo, kai jis staigiai 
pakėlė ją ir permetė per turėklus! 

Nė pats Svintonas nelaukė, kol išgirs pūkštelėjimą į vandenį. 
Tas garsas sumišo su jo žingsnių aidu, kai jis paklaikęs pasileido 
tekinas Park Roudu! 


* Gyvasis paveikslas (pranc.). 


212 


LXXX skyrius 
ANT VIRVĖS 


Sunkiai traukdamas lynu savo baržą aplink Ridžento parką, 
Bilis Butlis, kanalo laivininkas, kasėsi į priekį labai lėtai. 

Mat nelauktai sutirštėjo rūkas ir ne taip lengva buvo vesti arklį 
laivavilkių taku. 

Jis ir nebūtų skubėjęs, jeigu rytą nebūtų reikėję būti Padingtono 
įlankoje. Tenai iš pat ankstaus ryto jo lauks laivo savininkas. 

Bilis buvo tik baržos škiperis, o jos įgula — žmona ir porelė 
Butliukų, kurių vienas dar žindo krūtį. 

Ponia Butl, apsivilkusi vyro jūreivišką gelumbinį paltą, saugan- 
tį nuo naktinės drėgmės, stovėjo. prie vairalazdės, o pats Butlis 
vedė arklį. 

Jis praėjo pro Park Roudo tiltą ir apgraibomis yrėsi priekin, 
bet virš kanalo pakilę kamuoliai rūko, dar tirštesni negu iki tol, vi- 
sai sustabdė jį. 

Laivas tebebuvo po tiltu, ir ponia Butl, pajutusi, kad sustojo, 
liovėsi sukiojusi vairą. Kaip tik tuo metu žmona ir vyras išgirdo 
šurmulį ant tilto, paskui švilpesį, lyg koks stambus daiktas būtų 
Iėkęs oru! 

Be to, kažkas tartum suriko, bet: taip tyliai, kad vos buvo gir- 
dėti. 

Nespėjus jiems nė pagalvoti, kas čia galėtų būti, kažkoks sun- 
kus daiktas pūkštelėjo į vandenį tarp laivo ir arklio! 

Krisdamas jis užkliudė virvę, ir su tokia jėga, kad senasis ški- 
peris, pavargęs nuo ilgo vilkimo, vos neįgarmėjo į vandenį. 

Išgąsdintam staigaus trūktelėjimo, svarbiausia buvo išsilaikyti 
ant kojų ir nepulti žemyn galva. 

Bet arklio niekaip nesisekė nuraminti, nes virvė tebebuvo įtemp- 
ta — kažkas įsitvėręs jos kapanojosi purslojančiame vandenyje ir 
"prislopintu balsu šaukė. 

Nors garsai buvo duslūs, Butlis atpažino, jog tai moters bal- 
sas. 

Išsyk sukilo laivininko taurūs jausmai, jis metė virves, pabėgėjo 
krantu atgal ir nėrė į vandenį. 

Tamsa buvo tokia aklina, kad jis nieko negalėjo įžvelgti, bet 
slopūs garsai padėjo susiorientuoti. Priplaukęs prie lyno, jis pa- 
matė tai, ko ieškojo. 

Vandenyje kapanojosi moteris — vis dar paviršiuje. 

Nuskęsti jai neleido apsiaustas — jis buvo vienoje virvės pusėje, 
o pati moteris kitoje, 

Be to, ji buvo sučiupusi virvę rankomis ir laikėsi mėšlungiškai 
įsikibusi, bijodama panirti. 

Škiperis nematė jos veido, nes jį užstojo apsiausto klostės. 

Jis ir negaišo laiko tam, kad jį pamatytų. Pakanka to, kad prie-. 
šais jį yra žmogus, kuriam gresia pavojus nuskęsti. Tad apkabinęs 
jį viena ranka škiperis ėmė „ropoti“ virve baržos link. 

Ponia Butl, jau seniai palikusi vairalazdę ir atskubėjusi į laivo 
priekį, padėjo vyrui užkelti naštą ant denio. Pašvietus laivo Ži- 
bintu, pasirodė, jog tai labai graži ledi, pasipuošusi brangiais šil- 
kais su aukso laikrodėliu prie diržo ir ant rankos spindinčiu dei- 
manto žiedu! 

Skiperio pati pastebėjo dar ir kitą, ne tokį puošnų, bet ne mažiau 
vertingą sutuoktuvių žiedą. 

Visa tai pasimatė tik tuomet, kai tai vos nepaskendusiai mote- 
riai nuo pečių buvo nuimtas įmirkęs apsiaustas, nors jeigu ne jis 
ir ne virvė, tai ji jau būtų buvusi dugne. | 

— Kas čia? — paklausė dama, vos gaudydama kvapą ir paklai- 
kusiomis akimis dairydamasi aplink.— Kas čia, Dikai? Kur tu esi? 
Kur aš atsidūriau? O Dieve! Vanduo! Aš visa šlapia. Aš vos nepa- 
skendau! Kas jūs tokie, ponai? O jūs, ponia, jeigu jūs išties ponia? 
Kodėl jūs įmetėt mane į vandenį? Ar čia upė, ar Serpentinas? 

— Tai ne upė, ponia,— atsakė škiperio pati, šiek tiek užsigavusi, 
kad buvo suabejota jos lytimi,— ir ne ežeras. Tai Ridžento kana- 
las. O kas jus įmetė į jį, turėtumėt pati geriau žinoti. 

— Ridžento kanalas? 

„  — Taip, ponia,— patvirtino Butlis, perimdamas žodį. — Kaip tik 
čia jūs padarėte savo šuolį į vandenį. Jūs nukritote nuo tilto. Ar 
žinote, kas jus įmetė? O gal pati? 

Išgelbėtosios moters akys sustingo, tartum ji būtų mėginusi 
kažką prisiminti. 

Paskui veidas staiga persimainė lyg pabudus iš baisaus sapno, 
kai dar sunku susigaudyti, kas aplinkui. 

Akimirką ji lyg kažką svarstė, paskui viskas pasidarė aišku. 
 — Jūs išgelbėjote man gyvybę,— tarė ji pasilenkdama ir imda- 
ma škiperį už rankos. 

— O kaipgi. Jeigu ne aš ir senoji mano virvė, būtumėt pri- 
gurguliavusi. 

— Sakot, nuo Park Roudo tilto? 

— Jis kaip tik jums virš galvos, laivas tebėra po juo. 

Patylėjusi dama paklausė: 

— Ar jūs išlaikysite paslaptį? 

— Aš ne šiaip sau prašau tokios "7712 A 
„dama virpančiu balsu, nors tas virpėjimas buvo visai ne nuo mau- 
dynės.— Neverta aiškinti priežasčių — bent dabar. Gal kada vė- 
liau aš jums viską pasakysiu. Tai kaip, ar išsaugosite paslaptį? 

Ir vėl Butlis klausiamai pasižiūrėjo į žmoną, o ši atsakė jam 
tuo pačiu. 

Bet šį kartą ji davė pažadą, nes išgelbėtoji ledi padėjo jai apsi- 
spręsti. 

Nusimovusi nuo piršto deimantinį žiedą ir išsitraukusi iš už 
diržo auksinį laikrodėlį, ji padavė vieną škiperio žmonai, o kitą 
pačiam škiperiui, prašydama juos priimti kaip atlygį už išgelbėji- 
mą! 

Dovanos ne tik su kaupu atmokėjo už padarytą paslaugą, bet 
ir už būsimą. Keistas būtų buvęs škiperis ir dar keistesnė jo Žmo- 
na, jeigu turėdami rankoje tokį vertingą kyšį būtų atsisakę saugoti 
paslaptį; kuri vargiai galėtų juos kompromituoti. 

. — Ir paskutinis prašymas,— tarė ledi. — Leiskite man pabūti 
jūsų laive, kol priplauksite Laison Grouvą. Jūs juk tenai keliaujat? 

— Taip, ponia. 

— Tenai nusamdysite man kebą. Grouv Roude yra aikštelė. 

— Aš mielai jums tai padarysiu. 

— Tai tiek. Tikiuosi, aš dar turėsiu progą jums parodyti, kad 
moku būti dėkinga. 

Butlis, vis dar laikydamas delne laikrodėlį, pagalvojo, kad ji 
jau ir taip atsilygino. 

Beliko atlikti dar vieną paslaugą, ir atlikti greitai. Palikęs damą 
su žmona, škiperis iššoko ant kranto ir vėl paėmęs savo kuiną 
už kamanų, patraukė Grouv Roudo link. 

Priėjęs tiltą, nuo kurio prasideda ilgas slaptas koridorius į Edž- 
ver Roudą, jis vėl sustabdė arklį ir nuėjo ieškoti! kebo. 
Netrukus jis grįžo su karieta. Įsodinęs varvančią ledi, jis pa- 
linkėjo jai labos nakties ir apsisukęs nuėjo atgal prie baržos. 

Bet pirmiau toji, kurią jis išgelbėjo, užsirašė jo pavardę, laivo 
numerį ir kitas žymes, kad prireikus galėtų jį vėl susirasti! 

Kur pati gyvena, nesakė. 

Sią paslaptį patikėjo tik vežėjui, paprašiusi nuvežti į viešbutį 
netoli Heimarketo. | 

Dabar ji jau buvo visiškai blaivi ir žinojo ne tik kur yra, bet 
ir kur vyksta! 

LXXXI skyrius 
ILGAI LAUKTAS SUTIKIMAS 


Nuo mūsų paskutiniojo apsilankymo linksmasis Vernon Holas 
pasidarė niūrus. 

Bet tiktai viduje. Iš išorės dailus jo fasadas vis taip pat džiu- 
giai žvelgė į parką, o korintiškosios portiko kolonos svetingai kvie- 
tė į vidų kaip ir anksčiau... | 

Kaip ir anksčiau atvažiuodavo ir išvažiuodavo ekipažai. Bet tik 
trumpam: ekipažai valandėlę pastovėdavo prie fasado, o keleiviai 
užsukę palikdavo korteles ir sužinodavo naujienas. 

Viduje buvo tylu. Tarnai atsargiai statė kojas arba vaikščiojo 
ant pirštų galų. Durys buvo darinėjamos švelniai, kalbama pa- 
šnibždomis. 

Viešpatavo ramybė, rimtis ir susirūpinimas. Visa tai bylojo 
namuose esant ligonį. 

Seras Džordžas gyveno paskutines savo valandas. 

Tai buvo įsisenėjusi liga — susirgimas organo, kuriam tiek ry- 
tų, tiek vakarų tropikų klimatas yra lemtingas. 

O baronetas buvo veikiamas jų abiejų — mat ilgą laiką buvo 
gyvenęs Indijoje. 

Induracija prasidėjo seniai. Dabar ji buvo apėmusi visą organą 
ir buvo nebeišgydoma. Ligoniui primygtinai prašant, gydytojai 
pasakė jam tiesą — jo laukianti mirtis. 

Paskutinė jo kelionė į žemyną galutinai palaužė jo sveikatą. Ir 
štai dabar jis vėl namie, bet toks išsekęs, kad nebegali išeiti pasi- 
vaikščioti netgi lygiais savo vaizdingo parko takeliais. 

Dieną apramstytas pagalvėmis, jis pragulėdavo ant sofos savo 
bibliotekoje. 

Jis buvo išvykęs su Blanša į užsienį, tikėdamasis, kad bent kiek 
užsimirš taip lengvai ištarti meilės prisipažinimai, kurie nepaliovė 
jo slėgę. 

Kaip jam tatai pasisekė, galima buvo spręsti iš liūdno ir mąs- 
laus jos veidelio, kuris kadaise būdavo toks linksmas, iš blyškių 
skruostų, andai žydėjusių kaip rožė, iš nevaldomų atodūsių ir ypač 
iš pokalbio, kuris įvyko tarp tėvo ir dukters jiems grįžus iš ke- 
lionės, kuriai buvo lemta būti paskutinei jo gyvenime. 

Seras Džordžas kaip paprastai sėdėjo pusiau gulom bibliote- 
je. Sofa buvo pristumta prie lango, kad jis galėtų pasigrožėti ža- 
vingu saulėlydžiu, mat langas žvelgė į vakarus. 

Blanša sėdėjo greta, bet juodu nesikalbėjo. Apkamšiusi tėvą 
pagalvėmis, ji atsisėdo gale sofos ir taip pat įsmeigė žvilgsnį į 
besileidžiančią saulę, nuspalvinusią horizonto debesų driekanas 
raudona, purpurine ir aukso spalva, 

* Buvo viduržiemis, bet giraičių apsuptame Vernon Parke to 
nęsijautė. Krūmai, kurie niekada nemeta lapų, ir amžinai žaliuojan- 
ti žolė teikė gamtovaizdžiui pavasariškumo. 

"Ir paukščiai čiulbėjo, kaip dera pavasarį: kikilis čiepsėjo aukš- 
tuose medžiuose, juodasis strazdas švilpiniavo žemai tarp putinų 
ir laurų, o prie pat lango savo nesudėtingą giesmelę giedojo rau- 
dongurklė. 

Tai šen, tai ten iš vienos giraitės į kitą švilpteli koks skaisčia- 
plunksnis fazanas arba kiškis, išsigandęs jo, kiek įkerta pasileidžia 
slėptis į slėnį. Dar toliau, parko ganyklose, šeimyniškai vaikštinėjo 
glotnios elnės su savo raguotais patinais — visi ramūs, netrikdomi. 
Tai buvo malonus vaizdelis, ypačiai akiai to, kuriam visos tos 
grožybės priklausė. 

Tačiau serui Džordžui, kuris manėsi žiūrįs į tai paskutinį kar- 
tą, taip neatrodė. Toji mintis neišvengiamai pažadino skausmingus 
apmąstymus. 

Jie virto klausimu: kas paveldės šį gražų jo turtą, atitekusį jam 
iš garsių pirmtakų? | 

Blanša bus jo paveldėtoja, nes jis neturi sūnaus ir jokio kito 
vaiko, tad majoratas su juo ir baigsis. 

Bet Blanša turbūt ilgai nenešios jo pavardės; o kokią ji tada 
nešios? Kieno herbo skydas užpildys vieną ketvirtadalį Vernonų 
giminės herbo? | 

Jo mintys nukrypo prie Skjudamoro. Seniai apie jį galvojo, su 
juo siejo savo viltis, bet dabar, apgaubtas artėjančios mirties še- 
šėlio, jis ėmė abejoti, ar toji meilės ryšių sąjunga kada nors bus 
sudaryta. 

Visą laiką iki pat dabar jis manė, kad taip ir bus. Ketino net 
panaudoti prievartą, remdamasis testamento galia. Ir pačiai Blan- 
šai buvo apie tai užsiminęs. Tačiau dabar jis suprato, koks bergž- 
džias būtų toks žingsnis. Tas pats, ką liepti antai besileidžiančiai 
saulei sustoti arba štai tam elniui nusiimti savo karūną, o paukš- 
čiams numesti savo minkštas gražias plunksneles. Galima sušvel- 
ninti antipatiją, bet ne užgniaužti. Nors ji ir paklusni dukra, bet nei 
tėvo noras, nei jokios pasaulio jėgos neišraus jai iš širdies neapy- 
kantos savo pusbroliui Skjudamorui. 

Taip pat galima apmalšinti ir meilę, bet ne sunaikinti. Ir jokia 

jėga neišraus iš Blanšos Vernon širdies prisiminimo apie kapitoną 
Meinardą. Jo paveikslas tebestovi jai prieš akis — toks pat gyvas 
kaip ir tą valandėlę, kai ji laikė jo ranką kedro paunksmėje. Tėvas 
visa tai žinojo. O jei ir nebūtų žinojęs, jos skruostai, kasdien vis 
blyškesni, būtų viską jam pasakę. Bet jis žinojo ar bent įtarė. 
O dabar tuo jau buvo tikras. 

— Blanša! — tarė jis atsisukęs ir švelniai žvelgdamas jai į 
akis. 

— Ką, tėveli? — paklausė ji, manydama, kad ligoniui reikia 
kokios paslaugos. Tačiau sutikusį jo žvilgsnį krūptelėjo. Jis reiškė 
kur kas daugiau! 

— Dukrele,— tarė jis.— Aš greit tave paliksiu. 

— Mielas tėve, nesakyk taip! 

— Tai tiesa, Blanša. Daktarai sako, kad aš mirštu. Aš ir pats 
tą Žinau. 

— Ak, tėveli, mielas tėveli! — sušuko ji, pašokdama ant kojų 
ir parklupusi prie sofos apibėrė jo veidą garbanomis bei ašaromis. 

— Neverk, vaikuti mano! Nors ir skaudu galvoti, bet taip turi 
būti. Visų mūsų laukia tokia pat dalia, ir aš ne išimtis. Tenai bus 
tiktai geriau, nes pats Dievas bus su mumis ir, kaip mums pasaky- 
ta, tenai nėra ašarų. Eikš, dukrele, nurimk. Eik į savo vietą ir klau- 
syk. Aš turiu tau šį tą pasakyti. 

Ji pakluso — verkdama taip, lyg jai plyštų širdis. 

— Kai manęs nebebus,— tarė jis, jai šiek tiek aprimus,— tu 
perimsi mano dvarą. Jo vertė ne per didžiausia, nes apgailestauda- 
mas turiu pasakyti, kad dalis jo įkeista. Bet kai visa suma. bus 
išmokėta, iš likusių pinigų tu galėsi gyventi taip, kaip esi įpratusi. 

— Ak, tėve, nekalbėk tokių dalykų. Man skauda širdį. 

— Bet privalau, Blanša, privalau. Svarbu, kad tu viską Žžino- 
tum ir kad aš žinočiau.. 

Ką ji turi Žinoti? Jis nutilo, lyg nebedrįsdamas sakyti. 

— Ką, tėveli? — paklausė ji, žiūrėdama jam į akis, bet paraudę 
skruostai bylojo, kad ji suprato.— Ką tu turi žinoti? 

— Mano brangioji! — tarė jis, vengdamas tiesaus atsakymo.— 
Savaime suprantama, kad vieną dieną tu pakeisi savo pavardę. 
Man būtų liūdna palikti šį pasaulį, jeigu aš žinočiau, kad bus ki- 
taip. Ir būtų daug smagiau, jeigu žinočiau, kad perimsi pavardę 
žmogaus, kuris bus vertas Vernono dukters — vertas būti mano 
sūnumi! 

— Mielas tėvel — suriko ji, vėl pratrūkusi raudoti.— Maldauju, 
neversk manęs apie tai kalbėti! Aš žinau, ką tu turi galvoje. Taip, 
aš Žinau, žinau. Ak, tėve, to niekada nebus! 

Ji galvojo apie Skjudamoro pavardę ir tai, kad toji pavardė 
niekad nebus jos! 

— Gal tu apsirinki, vaikuti? Gal aš neturiu galvoje jokios 
konkrečios pavardės? 

V Didžiulės mėlynos jos akys, dar mėlynesnės nuo ašarų, klausia- 
mai pažvelgė į tėvą. 

Ji nepratarė nė žodžio, tiktai laukė, ką jis pasakys toliau. 

| — Dukra mano,— tarė jis.— Man regis, aš galiu atspėti, apie 
H> pagalvojai. Tu nenori Skjudamoro pavardės? Ar ne taip? 

— Jau verčiau tada aš visą gyvenimą nešiosiu savo ir tavo 
pavardę — iki pat mirties. Brangus tėve! Aš padarysiu viską, ko tu 
nori — netgi tai. Bet juk tu neversi manęs elgtis taip, kad aš visą 
gyvenimą būčiau nelaiminga? Aš nemyliu, negaliu mylėti Franko 
Skjudamoro! O be meilės, kai aš... kai jis... 

Moteriškas instinktas, kuriuo mergaitė iki tol vadovavosi, staiga 
tarytum paliko ją. Klausimas užsibaigė garsiu kūkčiojimu. Blanša 
ir vėl verkė. 

Seras Džordžas nebegalėjo daugiau sulaikyti ašarų ir nuslėpti 
užuojautos, kuri jas sukėlė. 

Įbedęs veidą ši pagalvę, jis raudojo iaip pat graudžiai kaip ir ji. 

Liūdesys amžinai netrunka. Didžiausias ir karčiausias liūdesys 
kada nors vis tiek praeina. 

Mirštantis žmogus žinojo, kuo galėtų pasiguosti ir paguosti savo 
brangiąją kilniąją dukterį — dar brangesnę ir kilnesnę po to, kai 
ji pareiškė pasiryžusi pasiaukoti dėl jo. 

Jo požiūris į jos ateitį buvo pasikeitęs. Kapo nykuma tam, kuris 
žino skubinai artėjąs prie jos, meta šešėlį praeities didybei ir da- 
barties grožybėms. Taip pat nuspalvina ir ateities tikslus. 

Tad sero Vernono pažiūros taip pat pasikeitė — tiek socialinės, 
tiek politinės. Galimas daiktas, jis pamatė ateityje auštančią naują 
dieną, kai visoje žemėje respublika bus vienintelė valstybės valdy- 
mo forma! 

Šiaip ar taip, šią valandėlę jis galvojo apie žmogų, kuris atsto- 
vavo šiai idėjai — žmogų, kurį jis kadaise paniekino, kone paže- 
mino. Gulėdamas mirties patale, jis daugiau nebejautė jam panie- 
kos; iš dalies dėl to, kad apgailestavo dėl savo poelgio, iš dalies, 
kad žinojo, jog jo duktė nuolat apie jį galvoja, paslėpusi jo pa- 
veikslą giliausioje širdies kertelėje. Jis žinojo ir tai, kad ji niekad 
nebus laiminga, jeigu nepriklausys jam! 

Ji pažadėjo pasiaukoti — kilniaširdiškai pažadėjo. Pakanka jam 
tiktai paliepti, paprašyti, pasakyti bent vieną žodį, kad tas pažadas 
būtų įvykdytas. 

Ar jam reikia ištarti tą žodį? 

Ne! Tegu Vernonų simbolika išnyks iš heraldikos istorijos pus- 
lapių! Tegu ji verčiau susijungia su plebėjišku respublikos ženklu, 
kad tik jo namų šeimininkė, jo brangiausias kūdikis visą gyvenimą 
nekentėtų! 

Tą lemtingą valandėlę jis nusprendė, kad ji nekentės. 

— Tu nemyli Franko Skjudamoro? — paklausė jis po ilgos ny- 
kios tylos, kuri truko nuo paskutiniųjų Blanšos žodžių. | 

— Nemyliu, tėve. Aš negaliu! | 

— Bet tu myli kitą? Nebijok, sakyk atvirai, mano vaikuti? Tu 
myli kitą? | 

— Taip, taip! 

— Ir tas kitas — kapitonas Meinardas? 

— Tėve! Aš jau kartą prisipažinau. Aš sakiau, kad myliu jį 
visa širdimi. Nejaugi manai, kad kas nors gali pasikeisti? 

— Gerai, narsioji mano Blanša! — sušuko ligonis, pakėlęs gal- 
vą nuo pagalvės ir išdidžiai, susižavėjimo kupinomis akimis žvelg- 
damas į dukterį. — Nieko daugiau nesakyk, mieloji! Eikš, aš tave 
apkabinsiu! Eikš arčiau ir priglausk prie krūtinės savo tėvą — savo 
draugą, kuris jau neilgai bus šalia tavęs. Čia ne mano kaltė, kad 
palieku tave be globos, be žmogaus, gal ne tokio brangaus, bet ge- 
riau sugebančio tave apginti! 

Karštas dukteriškos meilės protrūkis nebuvo reikalingas žodžių. 

Dar niekad dukters meilė nebuvo pasireiškuši su tokia aistra 


kaip Blanšos Vernon, kai ji apkabino savo kilniojo tėvo kaklą 
ir apipylė jį ašarų srautais. 


LXXXII skyrius 
RAMINANTIS LAIŠKAS 


Niekada daugiau jos nebematyti — niekada daugiau nebegirdė- 
ti! Iš jos aš nesulauksiu nieko. Ji nedrįs rašyti. Jai tas, be abejo, 
uždrausta. Tokia tėviško autoriteto galia. 

Ir aš neturiu teisės jai rašyti! Jeigu parašyčiau, tai to paties 
tėviško autoriteto valia įvertintų mano laišką kaip dar labiau kom- 
promituojantį ją dalyką ir dar labiau atitolintų galimybę susitaikyti 
su jos tėvu! 

Aš neturiu teisės šito daryti — jokiu būdu! 

O kodėl ne? Gal tai paprasčiausiai neteisingai suprastas ri- 
teriškumas? 

Ir ar aš pats neapgaudinėju savęs. ir jos? Koks autoritetas gali 
įsakyti širdžiai? Tokiuose reikaluose reikia klausyti širdies balso, 
vien tiktai jo. Kas turi teisę atsistoti tarp dviejų mylinčių širdžių? 
Užginti joms teisę būti laimingoms? 

Tėvas pretenduoja į tokią teisę ir labai dažnai ja pasinaudoja! 
Gal tokia priežiūra ir išmintinga, bet ar teisinga? 

Pasitaiko ir taip, kad ji rodo ne išmintį, bet beprotybę. 

Ak, tas aristokratiškas išdidumas! Kiek kartų laimė liko nepa- 
siekta dėl tavo įsikišimo, kiek širdžių paaukota ant tavo tuščių 
pretenzijų aukuro! 

Blanša! Blanša! Man nepakeliama mintis, kad tarp mudviejų 
stovi kliūtis, kurios mes niekada nepajėgsime nugriauti! Siena, 
kurios neišjudins jokie mano privalumai, jokios pastangos, jokia 
sėkmė ir išbandymai. Tai nepakeliama! Nepakeliama! 

Jeigu man pagaliau ir pasisektų ją nugriauti, ar nebūtų per 
vėlu? Širdis, kuri dabar priklauso man, gali būti atiduota kitam! 

Ak! Ji jau ir dabar gal priklauso kitam! Kas man gali pasakyti, 
kad taip nėra? 

Taip samprotavo kapitonas Meinardas. Jis sėdėjo savo kabinete 
prie rašomojo stalo. Tačiau paskutinioji mintis buvo tokia skaudi, 
kad nebegalėdamas ilgiau sėdėti, jis pašoko ir ėmė vaikščioti po 
kambarį. 

Nuostabioji nuojauta paliko jį — bent jau nebebuvo taip aiškiai 
juntama. Jo „minčių tėkmė ir jų pobūdis rodė, kaip menkai jis be- 
tiki tuo. O iš jo elgesio, žingsniavimo po kambarį, iš jo žvilgsnių, 
judesių ir šūkčiojimų, iš gilių beviltiškų atodūsių buvo matyti, kad 
jis galvoja tik apie Blanšą Vernon ir kad karštai ją tebemyli! 

Iš tikrųjų, — galvojo jis toliau,— gal ji jau seniai mane pamir- 
šo! Ji dar vaikas, aš jai gal buvau kaip žaisliukas — nematai ir 
nebereikia. Be to, pagadintas žaisliukas, nes jie turbūt darė 2 
kad apjuodintų mane. 

Kad galėčiau tikėti tuo pažadu, gautu išsiskyrimo valandą ir 
patvirtintą laišku! Nagi kur tas laiškutis, žvilgtelsiu dar kartą 
į mielą rašyseną! | 

Įkišęs ranką liemenės kišenėn, kuri buvo prie pat širdies, jis 
išsitraukė nedidelį lapelį — visą laiką čia saugomą. savo brangų 
turtą. Išskleidęs jį, dar sykį perskaitė: 


Tėvelis labai pyksta, ir aš žinau, kad jis niekad nebeleis mums 
pasimatyti. Man liūdna, kad mes niekad nebesusitiksime ir kad 
jūs užmiršite mane, Aš niekad jūsų neparniršiu, niekad niekad. 

Skaitymas suteikė jam skausmą ir drauge pasitenkinimą kaip 
dvidešimt kartų prieš tai, nes ne mažiau kaip tiek kartų jis skaitė 
šį paskubom brūkštelėtą laiškutį. 

Bet dabar jam buvo labiau skaudu negu malonu. Jis ėmė tikėti 
tvirtinimu „mes niekad nebesusitiksime“ ir abejoti teiginiu „aš nie- 
kad jūsų nepamiršiu“. Apimtas nevilties, jis nepaliovė vaikščiojęs 
po kambarį. 

Netgi kai įėjo jo draugas Ruzveltas su rytiniu vizitu, jam nepa- 
lengvėjo. Jo apsilankymas buvo toks įprastas dalykas, kad nepa- 
jėgė jo išblaškyti, ypač kai galvoje sukosi šitokios mintys. Be to, 
pastaruoju metu ir grafas buvo pasikeitęs. Jis irgi turėjo panašią 
graužatį — nežinojo, ar gaus savo numylėtinės globėjo sutikimą. 

Tokiais atvejais vyrai gali užjausti vienas kitą, bet ne nura- 
minti. Laimė, jeigu kuris dar sugeba kitą padrąsinti. 

Ruzveltas ilgai neužtruko ir daug nešnekėjo. 

Meinardas nežinojo, ką bičiulis įsimylėjo, nežinojo net jos var- 
do! Tik spėjo, jog tai būsianti ne eilinė dama, jeigu sugebėjo šitaip 
paveikti jo draugą, tokį abejingą dailiajai lyčiai ir ne kartą pareiš- 
kusį ketinimą likti senberniu! 

Grafas kažkur skubėjo ir prieš išeidamas paaiškino kur. Mei- 
nardas pastebėjo, kad jis apsirengęs neįprastai rūpestingai — ūsai 
ištepti pomada, plaukai iškvėpinti! 

Jis pasiaiškino einąs pas vieną damą. Ir ketinąs jos kai ko pa- 
klausti. 

Grafas nepasakė ko, ir paliko savo seną draugą įsitikinusį, kad 
žada pirštis. 

Į galvą lindo visokios absurdiškos spėlionės ir kuriam laikui 
atitraukė Meinardą nuo savo patieš minčių. 

Bet tik labai trumpam. Netrukus jos sugrįžo vėl, tad atsisėdęs 
jis dar sykį perskaitė ant stalo paliktą Blanšos Vernon laiškelį. 

Kai tik jis baigė, į duris kažkas smarkiai pabeldė — būdingu 
paštininkui beldimu. 

— Laiškas, pone,— pranešė netrukus įėjęs pasiuntinys. 

Negaišdamas laiko, Meinardas sumokėjo už paslaugą ir paėmė 
laišką. | 

Vokas buvo užrašytas vyriška ranka. Raštas buvo nepažįstamas. 
Tai Meinardo nenustebino. Autorius, kurio literatūrinė šlovė spar- 
čiai augo, gaudavo tokių laiškų kasdien. Bet kai jis apvertė voką, 
norėdamas atplėšti, nejučia net krūptelėjo. Jis išvydo ženklą, kurį 
išsyk atpažino. Tai buvo Vernonų heraldinis ženklas! 

Jis atplėšė kreminį voką nebe atsainiai, kaip buvo įpratęs, bet 
atsargiai, dvejodamas. 

Ir štai virpančiais it drebulės lapai pirštais jis išskleidė laišką, 
ant kurio irgi buvo toks pat ženklas. 

Tačiau pradėjus skaityti, jie pamažu nustojo virpėję. Štai ką jis 
perskaitė: 


Pone, | 

Paskutinieji jūsų žodžiai man buvo: „Aš tikiuosi, kad ateis 
laikas, kai jūs ne taip griežtai vertinsite mano elgesį! O aš at- 
sakiau, jeigu neklystu, „Kažin!“ | 

Būdamas už jus vyresnis, aš tariausi esąs išmintingesnis. Bet 
ir seniausi bei išmintingiausi kartais suklysta. Aš nebijau prisi- 
pažinti, kad taip atsitiko ir man jūsų atžvilgiu. Jeigu įr jūs, po- 
ne, taip pat geranoriškai atleisite man už mano šiurkštų, tikriau 
sakant, žiaurų elgesį, tai aš su džiaugsmu priimčiau jus savo na- 
muose kaip svečią. Kapitone Meinardai! Aš esu labai pasikeitęs 
nuo to laiko, kai jūs paskutinįkart mane matėte — tiek dvasia, tiek 
kūnu. Aš guliu mirties patale ir prieš palikdamas šį pasaulį no- 
rėčiau jus pamatyti. 

Šalia manęs stovi žmogus, kuris žiūri man pro petį ir taip 
pat šito nori. Atvažiuokite! 


Džordžas Vernonas 


Tos pačios dienos popietiniame traukinyje Londonas—Tanbridž 
Velsas važiavo keleivis, nusipirkęs bilietą iki Sevenoukso. 
To džentelmeno pavardė buvo Meinardas! 


LXXXIII skyrius 
ABU SUSIŽADĖJĘ 


Nepraėjus nė savaitei nuo to savotiško pokalbio, įvykusio tarp 
grafo Ruzvelto ir kapitono Meinardo pastarojo bute, abu draugai 
vėl susitiko toje pačioje vietoje. 

Bet šį kartą suvesti draugėn visai kitokių aplinkybių, ir tai buvo 
gerai matyti iš abiejų veidų. 

Ir vienas, ir kitas atrodė smagūs bei švytintys tartum visa Europa 
būtų tapusi respublika! | 

Ir ne tik atrodė, taip iš tikrųjų buvo, nes abu turėjo tam prie- 
žastį. ž 

Kai gratas įžengė į kambarį, kapitonas kaip tik ruošėsi išeiti. 

— Kokia laimė! — sušuko pastarasis.— O aš ėjau jūsų ieško- 
til 

— Man jūs taip pat reikalingas! Kapitone, mudu galėjome pra- 
silenkti! Nebūčiau pagailėjęs penkiasdešimt svarų, kad tik jus ras- 
čiau! 

— O aš nebūčiau pagailėjęs ir šimto, kad rasčiau jus, graie! 
Jūs man reikalingas labai svarbiu reikalu. 

— Jūs man — dar svarbesniu. 

— Ar susikivirčijote su kuo, grafe? Labai apgailestauju, bet 
bijau, kad negalėčiau jums padėti. 

— Apgailestavimus pasilikite sau. Turbūt pats įsivėlėte į ko- 
kią istoriją. Pardieu! Taip ir bus, ar ne? 

— Atvirkščiai! Šiaip ar taip, jeigu aš ir įsivėliau į istoriją, 
kaip jūs sakot, tai daug kilnesnio pobūdžio. Aš ketinu tuoktis. 

— Mein Gott! Ir aš! 

— Vadinasi, ji sutiko? 

— Sutiko. O jūsiškė? Aš galiu ir neklausti, kas ji. Ta gelton- 
plaukė mažylė, tiesa? 

— Aš kadaise sakiau jums, grafe, kad tas kūdikis bus mano 
žmona. Esu laimingas, galėdamas pasakyti jums, kad taip iš tiesų 
ir įvyks. 

— Mėre de Dieu! * Tai nuostabu. Dabar aš tikėsiu nujautimais. 
Aš pamaniau tą patį, kai pirmąsyk pamačiau ją. 

— Ją? Jūs turite galvoje būsimąją grafienę de Ruzvelt? Jūs 
dar nepasakėte man, kas jūsų likimo skirtoji? 

— Galiu pasakyti tik tiek, cher capitaine, kad ji pati gražiau- 
sia, mieliausia, žavingiausia mergaitė pasaulyje. Jūs nustebsite 
ją išvydęs. Tai įvyks tuomet, kai stovėsite jai iš dešinės priešais 
"altorių, kur nuvyksite drauge su manimi. Aš atėjau prašyti jus 
tokios paslaugos. 

— Be galo keista! Aš ketinau jūsų prašyti to paties! 

— Pakviesti mane "būti jūsų pajauniu? | 

— Žinoma. Kartą jūs sutikote būti mano sekundantu. Manau, 
neatsisakysite ir dabar? * 

— Jokiu būdu. Galite manimi pasikliauti. 

— O jūs manimi. Bet kada jūs ketinate „apsukti ienas“, kaip 
anglai sako? 

— Kitą ketvirtadienį, vienuoliktą valandą. 

— Ketvirtadienį vienuoliktą valandą! — pakartojo grafas nu- 
stebęs.— Bet juk tą pačią dieną ir valandą numatytos ir niano 
tuoktuvės! Sacrė Dieu! Mūsų abiejų laukia ta pati procedūra ir dar 
tą pačią valandą. Mudu niekaip negalėsime vienas kitam padėti! 


* Motina švenčiausioji! (Pranc.). 

— Keisčiausias sutapimas! — pasakė Meinardas.— Ir labai ne- 
patogus! | | 

— Peste! Kaip gaila, kad mes negalėsime būti ir vienoje vieioiei 

Nė vienam nė į galvą neatėjo, kad tokiame dideliame mies:ic 
kaip Londonas, kuriame šimtai bažnyčių, jie galėtų tuoktis toje pa- 
čioje. 

— Ką daryti, cher capitaine? — paklausė austras. — Aš čia sve- 
timšalis ir ničnieko mieste nepažįstu, kas tam tiktų. O jūs — nors 
kalbate angliškai — irgi nesate čia apgultas draugų! Ką gi mums 
abiems daryti? 

Meinardą pralinksmino grafo susirūpinimas. Nors jis ir buvo 
svetimšalis, bet toks pavojus jam negrėsė. Visame Londone jis pa- 
žinojo ne vieną, kuris mielai būtų sutikęs būti jo pajauniu — ypač 
kai nuotaka — baroneto duktė! 

— Pala! — šūktelėjo Ruzveltas pamastęs.— Sugalvojau! Tai 
grafas Ladislausas Teleki. Jis sutiks. Be to, jis turi... jis turi pus- 
brolį grafą Fransį. Kodėl jis negalėtų padėti jums? Aš žinau, 
kad judu bičiuliai. Esu jus matęs drauge. 

— Taip, teisybė,— sutiko Meinardas prisimindamas.— Nors aš 
apie jį nepagalvojau, bet jis kuo puikiausiai tiktu. Manau, kad jis 
neatsisakys dalyvauti mano šventėje. Prieš kokią savaitę aš padė- 
jau jam gauti šios išdidžios britų imperijos pilietybę, kad jis galėtų 
padaryti tai, ką aš dabar ketinu daryti — vesti ledi iš pačių kil- 
mingiausių aristokratų tarpo. Jis kaip tik tas žmogus, kurio reikia. 
Ačiū, mano mielas grale, kad pasiūlėte jį. Sis žmogus tinka visais 
atžvilgiais. 

Bičiuliai išsiskyrė — vienas nuskubėjo ieškoti graio Telekio, 
kitas Fransio, kad paremtų juos nekantriai laukiamoje džiugioje 
ceremonijoje — pačioje svarbiausioje kiekvieno iš jų gyvenime. 


LXXXIV skyrius 
SUSITIKIMAS BAŽNYČIOJE 


Ir štai išaušo Meinardo laimės rytas! 

Tai buvo tos dienos rytas, kai Blanša Vernon turėjo tapti jo 
nuotaka! | 

Jo nuojauta baigia išsipildyti — mergaitė bus jo žmona! 

Ne prievarta, ne slapta, bet atvirai, viso pasaulio akivaizdu 
ir su jos tėvo sutikimu! 

Seras Džordžas nusileido — viską parengė, iki smulkmenų; +p- 
galvojo vedybų ceremoniją. 

Jos turi įvykti greitai — nedelsiant. 

Prieš mirtį jis troško pamatyti savo dukrą ištekėjusią ir turin- 
čią gyvenime kuo pasiremti. 

Jeigu jis ir ne pats išrinko žmogų, kuris turės ją globoti, tai 
bent nesipriešino jos norui. 

Jis palaimino tą pasirinkimą laisva valia ir pagal visas taisyk- 
les. Jo būsimasis žentas daugiau nebebuvo Sevenoukso dvare ne- 
pažįstamas svečias. 

Vestuvės turėjo būti švenčiamos ne čia. Ne todėl, kad seras 
Džordžas būtų gėdijęsis tokio šventimo, o todėl, kad laikė šią vietą 
nederančia. 

Jis žinojo, kad netrukus čia linguos ilgos juodos plunksnos, 0 
ant sienos kabės juodas šeimyninis herbas. Jis nenorėjo, kad lai- 
dotuvių šešėlis netrukus užgožtų šviesius vestuvių Žiedus. 

Šito galima kuo gražiausiai išvengti. Kensington Gore gyvena 
jo sesuo. Tenai ir įvyks vestuvės. 

Be to, sena parapinė bažnyčia Kensingtone — tai toji pati baž- 
nyčia, kurioje prieš dvidešimt metų prie altoriaus ėjo jis pats su 
Blanšos motina. 

Iškilmės bus visiškai tokios pat. 

Toks buvo tėvo sprendimas, ir kapitonas Meinardas buvo pa- 
kviestas tam tikrą dieną, tam tikrą valandą atvvkti į Kensingtono 
šv. Marijos bažnyčią. 

Jis atvyko lydimas graio Fransio Telekio, ir čia rado savo nuo- 
taką su pamergėmis. 

Jų buvo nedaug, nes Blanša pareiškė norą, kad iškilmės būtų 
kuo kuklesnės. Ji tik norėjo atiduoti ranką žmogui, kuris užkariavo 
jos širdį! 

Tačiau, nors pamergių ir buvo nedaug, visos jos buvo iš labai 
kilmingų šeimų, su titulais. 

Ir visos buvo labai dailios, kiekvieną galėjai pavadinti gražuo- 
le. * | 

Bet jaunikis jų nematė. Linktelėjęs galvą kiekvienai, jis įsmeigė 
akis į savo nuotaką. Ir jau daugiau jų nebeatitraukė. 

Jokios kitos spalvos taip nedera kaip geltona ir rožinė. Ir prie 
jokių kitų spalvų taip netinka jaunamartės vualis. 

Blanšai nebūtina buvo rausti. Jai nestigo raudonio. 

Bet kai ji sutiko jo žvilgsnį ir -EIEGo balsą, kuris skambėjo tar- 
mergautinėms dienoms, jos skruostai užsiliepsnojo. 

Ji buvo laiminga, galėdama jam pasiduoti. 

Dar niekad Meinardas nebuvo matęs jos tokios žavingos. Jis 

priėjo greičiau pikio ją! 

Tas, kuris vaikšto į pamaldas modernesnės architektūros baž- 
nyčiose, vargiai įsivaizduoja, kaip atrodo vidus tokios bažnyčios 
kaip ši, šv. Marijos bažnyčia Kensingtone. Gilūs klauptai, masy- 
vios, pakibusios virš galvos galerijos, šešėliuotos navos, paremtos 
kolonomis ir piliastrais, dvelkė šventa senove, ir Meinardui padarė 
didį įspūdį. 

Jis pagalvojo apie tuos tūkstančius žmonių, kurie meldėsi tarp 
šių sienų, apie didikus ir kilmingas damas, kurie klūpojo prie šito 
altoriaus ir kurių herbai pavaizduoti langų vitražuose ir variniuose 
grindų plytų palimpsestuose. Kokie įtaigūs tie aukštos riteriškos 
kultūros ženklai, atėję iš gilios senovės ir paslaptingai veikiantys 
dabartį! 

Meinardas jautė tą poveikį, kai stovėjo ir žiūrėjo į juos. 


LXXXV skyrius 
NUSIKALSTAMO PLANO KULMINACINIS TASKAS 


Kad ir puikios buvo šv. Marijos bažnyčios grožybės, jaunikis 
jau ėmė nekantrauti. Nieko keista, kad turėdamas tokią nuotaką 
jis skubėjo kuo greičiau atsidurti prie altoriaus! 

Kita priežastis buvo ta, kad laukta ir taip buvo ilgai. Šią persi- 
laužimo valandą bet kokia gaišatis buvo nepakenčiama. 

Nelabai gelbėjo nė tai, kad jis žinojo, kodėl gaištama. 

Pakviestas vienuoliktai, jis atvyko nurodytu laiku, bet čia pat 
sužinojo, kad jis ir jo nuotaka — ne vieninteliai, kurie šiandien tą 
pačią valandą turi būti padaryti laimingi.- Prieš juos tuoksis dar 
viena pora! 

Įžengęs į bažnyčią, jis matė juos praeinant — moterį balta suk- 
nele ir vualiu, su gėlėmis plaukuose. 

Jis tik žvilgtelėjo jų pusėn, ieškodamas savo nuotakos, nes tik- 
tai ji jam terūpėjo. 

Žakristijoje rašydamasis į registracijos knygą, jis atsitiktinai 
išgirdo, kad ne viena, bet dvi poros tuoksis prieš jį — abi drauge! 
Jam buvo pasakyta, jog tai draugai. 

Tą jam pasakė pastoriaus padėjėjas ir tuoj pat nuskubėjo su- 
jungti keturių širdžių vienu ir tuo pačiu metu. 

Kai Meinardas su pajauniu sugrįžo į bažnyčią, jie pamatė juos 
stovinčius priešais altorių pusmėnuliu, eilė vyrų ir moterų. Iš višo 

jų buvo aštuoni — dvi nuotakos, du jaunikiai ir tiek pat pajaunių 
ir pamergių. 

Pirmiausiai jis, vėl priėjęs pabučiavo savo nuotaką ir pasi- 
džiaugė jos grožiu ir tik po to nukreipė akis į tuos, kurie bus lai- 
mingi dešimčia minučių anksčiau už jį. 

Vos užmetęs akį, jis didžiai nustebo. Šitoks sutapimas atrodė 
netgi juokingas. 

Prie altoriaus stovėjo grafas Ruzveltas, o šalia jo Ladislausas 
Telekis, kurį bematant atpažino Meinardo pajaunys — jo pusbrolis. 

Bet kas toji dama, kuri stovi Ruzveltui iš kairės ir laiko jį už 
rankos? Kornelija Inskip! 

Dar vienas sutapimas. Tačiau ne paskutinis. Meinardo laukė dar 
vienas siurprizas, toks pat netikėtas ir dar labiau pritrenkiantis. 

Pakreipęs akis į dešinę, jis pamatė kitą porą, laukiančią, 
kol bus sutuokta. 

Jis vos nešūktelėjo iš nuostabos, atpažinęs Džuliją Gedvud 
ir Ričardą Svintoną! 

Vargais negalais jis susitvardė. Kas jam darbo? Tik po nosimi 
sumurmėjo: „Vargšelė, ji vis dėlto savotiškai didinga. Kaip gaila, 
kad atiduoda save tokiam netikšai kaip Dikas Svintonas!“ 

Meinardas nedaug težinojo apie Svintono praeitį. Jis nė neįtarė, 
kad buvęs gvardietis šią akimirką žada įvykdyti dvipatystės nusi- 
kaltimą! 

Jis dar nebuvo įvykdytas, bet iki to buvo likę nedaug. Kol Mei- 
nardas tylomis mąstė, pastorius priėjo prie lemtingo klausimo, 
kuris jo lūpose skambėjo kaip reikalavimas: 

— Aš prašau jūsų ir reikalauju... jeigu kuris turite kokią kliūtį, 
dėl kurios negalėtumėte būti surišti santuokos saitais, nedelsdami 
prisipažinkite. 
vis dėlto trumpiau nei visada. Ją nutraukė ne nuotaka ar jaunikis, 
bet kažkas trečias, staiga įžengęs į sceną! 

Jauna ir graži moteris, prašmatniai apsitaisiusi, bet paklaikusio- 
mis akimis ir visa verdanti iš pykčio, staiga iššoko iš už kolonos 
ir pasileido altoriaus link! Su ja buvo du vyrai, kurie klausė jos 
nurodymų. 

— Jeigu jie nežino jokių kliūčių, tai aš žinau! — sušuko ji. — 
Žinau vieną kliūtį, kuri neleis jiems susituokti! Aš turiu galvoje 
tuos dul — pridūrė ji, rodydama į Svintoną ir Džuliją. 

— Kuo remdamasi jūs kišatės? — atgavęs žadą paklausė dvasi- 
ninkas.— Sakykit, moterie! 

— Remdamasi tuo, kad tas žmogus yra vedęs. Jis yra mano 

vyras ir būtų buvęs mano žudikas, jeigu ne... Čionai, vyrai! — pa- 
liepė ji jau visai kitokiu tonu, atsisukusi į du policininkus civiliniais 
"drabužiais, kurie atlydėjo ją. — Suimkite šitą džentelmeną ir žiūrėki- 
te, kad jis būtų pasodintas į saugų kalėjimą. Štai orderis. 

Vykdomosios valdžios atstovai negaišo laiko antspauduoto do- 
kumento tyrinėjimui. Jie jau buvo susipažinę su jo turiniu, ir ne- 
spėjus dvipačiui jaunikiui nė prasižioti, uždėjo savo geležines ran- 
kas jam ant peties, pasirengę, jei tas priešinsis, griebti už apy- 
kaklės! 

Tačiau šis nė kiek nesipriešino — net neapsimetinėjo. Jis atrodė 
lyg perkūno trenktas — virpėjo visu kūnu, ir toks virpantis buvo 
išvestas iš bažnyčios! 

Sunku aprašyti sceną, įvykusią toje vietoje, kurią jis taip neno- 
riai paliko. Gyvasis paveikslas, kuriame jis neseniai turėjo savo 
vietą, priverstinai jam pasitraukus, iširo ir virto minia rėkaujančių. 
vyrų ir klykiančių moterų. 

Džulijos Gedvud toje minioje nebuvo. Kai tik susijaudinusi įsi- 
veržėlė nutraukė ceremoniją, ji viską suprato. Matyt, instinktas lie- 
pė jai pasisaugoti. Ji nepastebimai išsmuko iš bažnyčios ir vieniša 
rado prieglobstį karietoje, kuri turėjo parvežti ją jau ištekėjusią 
su vyru prie šono! 

Prie altoriaus netrukus sustingo kitas gyvasis paveikslas, jau 
su pasikeitusiais personažais. 

Dabar jau niekas nebesutrukdė, ir kapitonas Meinardas užmovė 
Blanšai Vernon ant piršto žiedą, pabučiavo ją kaip savo RE 
ir išklausė maldą, laiminančią jų sąjungą. 

Paskui visi aplinkui suskato spausti vieni kitiems rankas, Era- 
žutės pamergės — bučiuoti ir šlamėdamos šilkais eiti laukan, kur 
jų laukė prabangios karietos, pasirengusios važiuoti į tetos dvarą 
Kensington Gore! | 

„Tą patį vakarą į Tanbridž Velsą išriedėjo traukinys, kuriame 
važiavo džentelmenas su dama, mūvinčia naujutėlaitį vestuvinį 
aukso žiedą. Jie nesijautė vieniši, nors visame vagone daugiau 
nebuvo žmonių. Tai buvo pati laimingiausia pora visame traukiny- 
je! 


LXXXVI skyrius 
DAR VĖLIAU 


Prieštaringų jausmų apimti, priartėjome prie mūsų pasakojimo 
pabaigos. Kai kurie epizodai gal sukėlė sielvarto, kiti, norėtųsi 
tikėti, nuteikė maloniai, 

Su tokiais pat prieštaringais jausmais skiriamės su jo įsimenan- 
čiais herojais: su vienais atsisveikindami nenoriai, su kitais mielai. 

Kai kurių personažų tolesnis likimas negali neskaudinti. Ypač 
Džulijos Gedvud. 

Trumpai apibūdinsime jį taip: pasibjaurėjimas visa Žmonija, 
pasiryžimas niekad netekėti ir likti senmerge. 

Ji iki šiol taip ir gyvena; kas žino, gal tai jai iš tiesų patinka? 
Arba patiks tada, kai jos motušė atsisveikins su šiuo pasauliu 
ir paliks jai milijoną dolerių. 

Tačiau ponia Gedvud kol kas to nepadarė ir artimiausią dešimt- 
metį nė neketina! 

Ji pati būtų ištekėjusi, jeigu ne tas suktas punktas velionio 
krautuvininko testamente, užkirtęs kelią tokiems ketinimams. 

„Vargšė Fanė Svinton!“ 

Taip būtų pasakęs dorovės sergėtojas, išvydęs ją po šešių mė- 
nesių važiuojančią parku karietaite su skėčiu nuo saulės, pakinkyta 
pora ristūnų, už kuriuos, kaip ir už vežėją, sumokėta Žmogaus, 
kuris nėra jos vyras. 

Tik vargu ar daug būna parke tų dorovės sergėtojų. 

„Vargšas ir Dikas Svintonas!“ 

Dar mažiau buvo tų, kas būtų taip pagalvojęs, kai buvęs gvar- 
dietis sėdėjo teismo nusikaltėlio suole, kaltinamas ne tik mėgini- 
mu nuslėpti santuoką, bet ir nužudyti! 

Tačiau mažiau liko tokių žmonių, kai abu kaltinimai buvo įro- 
dyti ir jis nuskusta galva buvo priverstas iškeliauti į labai tolimą 
žemę! 

„Kitas grafas“ iškeliavo drauge su juo tuo pačiu laivu į tokią 
pat tremtį už labai panašius nusikaltimus! 

Garbioji Džeraldina po kurio laiko irgi pasekė jų pavyzdžiu: 
neteko savo ilgų garbanų už tai, kad iškeitė „arkliamainės“ pro- 
fesiją į ne tokį garbingą pinigų padirbinėtojos amatą. 

Bet iki to laiko ji dar spėjo gerai pagyventi ir ištuštinti kišenes 
ne vienam dabišiui — tarp jų Frankui Skjudamorui, vakarienės 
Heimarkete „žiopliukui“. 

Seras Robertas Kotrelis tebegyvuoja ir kaip anksčiau — laimi 
didžias pergales kuo mažesnėmis sąnaudomis. 

Tebegyvuoja ir ponai Lukasas ir Spileris, abu sugrįžę Ameri- 
kon iš turnė po Europą ir abu vis dar senberniai. 

Pastarąjį gali pamatyti slampinėjantį po Niujorko gatves, daž- 
nai besisukiojantį apie vieną namą Penktojoje aveniu, kur gyvena 
nepaguodžiamoji Džulija. 

Nors ji ne kartą jau buvo jam atsakiusi, jis vis dar nepraranda 
vilties paguosti ją, suteikdamas savo pavardę. 

“Jo šešėlis Spileris dabar jau ne taip dažnai sekioja ji, ypač 
Penktojoje aveniu. 

Kornelijos Inskip — žvaigždės, kuri būtų jį priviliojusi, čia jau 
nebėra. Smulkaus prekiautojo iš Paukipsio duktė nuo anų laikų 
pakeitė ne tiktai pavardę, bet ir gyvenamąją vietą. Ją galima rasti 
Austrijoje, pasiteiravus grafienės Ruzvelt. 

Jai pasisekė kur kas labiau negu jos ambicingajai pusseserei, 
kuri troško titulo ir jo negavo. Kornelija rado jį visai to netrokš- 
dama! 

Nors tatai panašu į teatrališką teisybės RBEBSUMS, bet taip 
iš tiesų buvo gyvenime. 

Tai ne tragedija, nes mes aprašėme tik vieną mirtį, ir ta pati 
nebuvo netikėta, nors ir skaudi. 

Seras Džordžas Vernonas mirė, bet Jis dar spėjo pamatyti savo 
„dukterį; ištekėjusią už mylimo žmogaus ir palaiminti abu: mažame- 
tę žmoną ir jos išrinktąjį vyrą. 

Tas palaiminimas sergėjo jų laimę, kol jie gyveno savo namuo- 
se Anglijoje; ir dabar, svetimoje šalyje,— kurioje jie pirmąsyk 
pamatė vienas kitą,— jis tebeaidi jų širdyse. 

Meinardas tiki Blanša, o ji — juo kaip ir tą valandą, kai stuo- 
meningi barzdoti vyrai užnešė jį ant rankų į „„Kunardo“ garlaivį! 

Ši didi žmonių pagarba paliko jos širdyje neišdildomą įspūdį! 

Tad ar gali, gavęs tokią žmoną, nebūti atsidavęs žmonėms! 

Tai buvo pati stipriausia neapykanta — nospyka tas iš > į 
pavydo. O 
Tas jausmas kamavo įį ir medžioklėje, ir šaudant iš lanko, ir | 46 i 
namuose — trumpai tariant, visur. | jų B 4 
“Kaip jau žinoma, jis sekė savo pusseserę miško takeliu r 15. 2 
stebėjo kiekvieną jos judesį, koi ji ėjo, lydima savo | a 
nepažįstamojo palydovo, niršdamas ant savęs, kam taip : Bio 
neapdairiai j5 paliko. Jis negirdėjo, ką juodu šnekėjosi, tačiau 2 
matė tarp jų esant kažką daugiau nei paprasčiausią pasiti/ žjimą. | 
Visą ią dieną jis kunkuliavo iš pavydo, ir visą kitą dieną, !.ai buvo | A 
švenčiamas į jos gimtadienis; pavyduliavo per pietus, matydamas, 
kaip ji veltui stengiasi kažką įžvelgti pro vazon sumerktas gėles; (> 
beprotiškai pavyduliavo per šokius, ypač šokant kadrilį, kai ji | 
atsidūrė porijo su žmogumi, „„tinkančiu jai į tėvus“. | 

